
Allahu  i  Lartë  urdhëron: 

"(O  i  Dërguar!)  Ne  të  dërguam  ty  vetëm  si  mëshirë  për  botët!"  (el-Enbija,  107) 

"Pa  dyshim,  juve  ju  ka  ardhur  një  i  dërguar  i  tillë  nga  mesi  juaj,  të  cilit  i 
vjen  shumë  rëndë  kur  ju  bini  në  shqetësime!  Ai  është  shumë  i  shtënë  pas  jush, 
shumë  i  dhimbshur  dhe  mëshirues  ndaj  besimtarëve!"  (et-Tevbe,  128) 

"(O  i  Dërguar!)  Thuaju:  "Po  qe  se  e  doni  Allahun,  ndiqmëni  mua  që 
edhe  Allahu  t'ju  dojë  ju  dhe  t'jua  falë  mëkatet!  Allahu  është  mëshirues  dhe 
shpërblyes  i  madh!"  (Al-i  Imran,  31) 

"Thuaju:  "Bindiuni  Allahut  dhe  të  Dërguarit  të  Tij!"  Po  qe  se  e  kthejnë 
kokën  mënjanë,  ta  dinë  se  Allahu  nuk  i  do  mohuesit!"  (Al-i  Imran,  32) 

^jSJj  ^-SJLptj  yA  J_?-I  Ll  0 LS^  D 


L— ç.  A*~~  ^JSJj  a_L5  I  o  IT j  ^j-J— 


I  jvjlJi-j  JLSl  J  j«— ’ j 


"Muhammedi  nuk  është  i  ati  i  meshkujve  tuaj,  por  i  dërguari  i  Allahut  dhe 
i  fundmi  i  profetëve!  Allahu  e  di  çdo  gjë  me  të  drejtë!"  (el-Ahzab,  40) 

"Allahu  ua  ka  mbuluar  mëkatet  dhe  ua  ka  rregulluar  gjendjen  atyre 
që  besojnë  dhe  bëjnë  punë  të  mira  dhe  që  i  besojnë  asaj  që  i  është  zbritur 
Muhammedit  nga  Zoti  si  e  vërteta  vetë!"  (Muhammed,  2) 


I  Dërguari  i  Allahut  -  mëshira  dhe  paqja  e  Allahut  qofshin  mbi  të  -  porosit: 


Ç'të  ketë  bota,  është  gjithshka  e  dhëna  e  tij! 

E  detyruar  shoqëria  ndaj  tij,  i  detyruar  individi, 

Tërë  njerëzimi  ka  ndaj  atij  të  Pafajshmi  detyrim; 

O  Zot,  na  bashko  në  ringjallje  me  këtë  besim! 

Mehmet  Akif  Ersoj 


VITI I  PARE  I  HIXHRETIT 


Qëndrimi  i  parë  i  të  Dërguarit  të  Allahut  në  Medinë 

Me  hixhretin  ose  emigrimin  e  të  Dërguarit  të  Allahut  (s.a.s.) 
në  Medinë,  filloi  për  Islamin  dhe  muslimanët  një  faqe  e  re  dhe  një 
periudhë  e  re  historike. 

Profeti  (s.a.s.)  nuk  ndodhej  në  Medinë  në  pozitën  e  një  emig- 
ranti,  përkundrazi,  ai  ishte  kryearkitekti,  lideri  dhe  prijësi  i  një 
bote  më  vete,  kryetari  i  shtetit  islam  të  porsangritur,  shkurtimisht, 
gjithçka.  Me  vajtjen  e  tij  në  Medinë,  ftesa  në  Islam  dhe  mënyra  e 
veprimit  të  muslimanëve  fituan  një  forcë  të  madhe  aksioni. 

Gjersa  u  ndërtua  Faltorja  Profetike,  i  Dërguari  i  Allahut  (s.a.s.) 
mbeti  si  mik  shtatë  muaj  në  shtëpinë  e  Ebu  Ejub  el-Ensariut  (r.a.). 
Kjo  bujtje  në  shtëpinë  e  Ebu  Ejub  el-Ensariut,  mikpritësit  profe- 
tik,  mbështetej  në  një  të  kaluar  të  gjatë  disashekullore. 

Shtatëqind  vjet  më  parë,  kur  sundimtari  jemenas  Tubba  Ebu 
Kerib  që  pati  shkuar  në  Medinë  e  cila  ato  kohë  thirrej  Jethrib  dhe 
pati  mësuar  nga  dijetarët  hebrenj  se  i  Dërguari  i  Allahut  (s.a.s.) 
do  të  shfaqej  në  Mekë  dhe  do  të  emigronte  në  Medinë,  pati  ndër- 
tuar  aty  një  shtëpi.  Pastaj,  pasi  pati  shkruar  një  letër  në  lidhje  me 
këtë  dhe  e  pati  vulosur  me  vulë  të  artë,  ia  pati  dorëzuar  dijetarit 
më  të  madh  të  Medinës  me  porosinë  që,  në  qoftë  se  nuk  e  arrinte 
vetë,  të  linte  porosi  që  t'i  dorëzohej  Zotërisë  së  Botëve  duke  e 
përcjellë  si  amanet  nga  brezi  në  brez.1 

Qysh  në  atë  kohë,  Tubba  qe  bërë  musliman  duke  ia  pohuar 
besimin  të  Dërguarit  të  Allahut  (s.a.s.).2 

Ja,  pra,  kjo  shtëpi,  duke  u  përcjellë  nga  ati  te  biri,  kishte  arritur 
gjer  te  Ebu  Ejub  Halid  bin  Zejd  (r.a.)  nga  brezi  i  njërit  prej  dijeta- 


1 

2 


Ibni  Asakir,  III,  334-335;  Semhudi,  I,  188-189. 
Ahmed,  V,  340. 

rëve  medinas.  Kjo  shtëpi  e  bekuar  ndodhej  në  lindje  të  Faltores 
Profetike. 

Ata  që  e  kishin  në  duar  letrën  e  Tubbas,  kur  e  mësuan  se  i 
Dërguari  i  Allahut  ishte  duke  ardhur  në  Medinë,  dërguan  një 
person  të  besueshëm  për  t'ia  dorëzuar  letrën,  Ebu  Lejlanë  nga 
fisi  Sulejm.  Ebu  Lejla  e  takoi  Profetin  (s.a.s.)  në  rrugën  që  vinte 
nga  Meka.  Me  ta  parë  atë,  i  Dërguari  i  Allahut  e  thirri  pranë  dhe 
e  pyeti: 

"A  tije  Ebu  Lejla?" 

"Po!"  -  Iu  përgjigj  Ebu  Lejla.  Atëherë,  i  Dërguari  i  Allahut 
(s.a.s.)  i  tha: 

"Ti  ke  me  vete  letrën  e  Tubbas!  Majep!" 

Ebu  Lejla  nuk  e  njihte  ende  të  Dërguarin  e  Allahut  (s.a.s.), 
prandaj  u  habit  shumë  dhe  i  tha: 

"Po  ti,  kush  je?  Unë  nuk  shoh  ndonjë  shenjë  magjistarie  në 
fytyrën  tënde.  Atëherë,  si  e  dite  se  letra  ndodhet  tek  unë?" 

I  Dërguari  i  Allahut  (s.a.s.)  i  tha: 

"Unëjam  Muhammedi!  Jepma  letrën!" 

Ebu  Lejla  e  nxori  letrën  nga  ku  e  kishte  fshehur  dhe  ia  do- 
rëzoi  Profetit.  Pasi  e  lexoi  letrën  Hz.  Ebu  Bekri  (r.a.),  Zotëria  i 
Gjithësisë  tha  tri  herë: 

"Merhaba,  o  vëlla  i  mirë,  Tubba!" 

Profeti  e  urdhëroi  Ebu  Lejlanë  të  kthehej  në  Medinë.  Ebu  Lejla 
u  kthye  në  Medinë  ku  dha  lajmin  e  gëzuar  se  Profeti  ishte  duke 
ardhur.  Për  këtë  lajm,  secili  medinas  e  gostiti  atë.3 

Mikpritësi  profetik:  Ebu  Ejub  el-Ensari  (r.a.) 

Ebu  Ejub  el-Ensariu  (r.a.)  i  cili  pati  fatin  ta  nderonte  gjatë  shta- 
të  muajve  në  shtëpinë  e  vet  Mbretin  e  Profetëve,  megjithëse  qysh 
në  fillim  pati  ngulur  këmbë  që  i  Dërguari  i  Allahut  të  banonte 

3  Ibni  Asakir,  III,  335;  Ajni,  IV,  176. 

në  katin  e  sipërm  të  shtëpisë,  Profeti  (s.a.s.)  qëndroi  në  katin  e 
poshtëm  duke  i  thënë  kështu  atij: 

"O  Eba  Ejub,  qëndrimi  në  katin  e  poshtëm  është  më  me  vend  dhe  më 
i  përshtatshëm  për  mua!" 

Meqë  Ebu  Ejubi  (r.a.)  dhe  familja  e  tij  që  i  shërbenin  me  një  res- 
pekt  dhe  dashuri  të  pashoqe  mikut  të  shquar  të  tyre,  të  Dërguarit 
të  Allahut,  u  vinte  hirp  qoftë  edhe  që  vendi  ku  flinin  të  ishte  në 
një  drejtim  me  atë  të  Profetit,  flinin  duke  u  strukur  anë  mureve. 

Një  natë  iu  thye  shtamba  dhe  i  gjithë  uji  që  kishte,  u  derdh 
përtokë.  Ebu  Ejubi  që  druhej  se  mos  uji  e  lagte  mikun  e  bekuar, 
mori  menjëherë  të  vetmen  mbulesë  që  kishin,  jorganin  prej  ka- 
difeje,  dhe  nisi  ta  thante  truallin  me  të  duke  vepruar  me  shqe- 
tësim  dhe  nxitim.  Pastaj,  kur  u  bë  mëngjes,  iu  lut  me  këmbë- 
ngulje  Profetit  (s.a.s.)  që  të  ngjitej  në  katin  e  sipërm.  Megjithëse 
i  Dërguari  i  Allahut  i  tha  se  kati  i  poshtëm  ishte  më  i  përshtatshëm, 
Ebu  Ejubi  (r.a.)  këmbënguli  me  këto  fjalë: 

"Sa  të  ndodhesh  ti  në  katin  e  poshtëm,  ne  nuk  mund  të  ngji- 
temi  sipër!" 

Atëherë,  i  ndërruan  vendet.4 

Gjatë  ditëve  të  qëndrimit  të  Profetit  (s.a.s.)  në  shtëpinë  e  tyre, 
në  familjen  e  Ebu  Ejubit  gatuhej  gjellë,  nga  e  cila  i  jepej  edhe 
Profetit.  Kur  u  kthehej  gjella  e  mbetur  prej  tij,  ata  hetonin  vendet 
ku  kishin  prekur  gishtat  e  tij  dhe  përfitonin  begati  me  këtë.  Një 
radhë,  Profetit  i  dërguan  gjellë  me  qepë  apo  hudhër,  por  ai  s'e 
hëngri.  Kur  Ebu  Ejubi  nuk  pa  në  gjellë  gjurmët  e  gishtave  të  tij, 
dyshoi,  i  shkoi  pranë  dhe  e  pyeti: 

"O  i  Dërguari  i  Allahut,  a  mos  është  haram  kjo  gjellë?" 

I  Dërguari  i  Allahut  (s.a.s.)  iu  përgjigj: 

"Nuk  është  haram,  por  nuk  më  pëlqen  era  e  saj,  sepse  unë  bisedoj 
me  engjëjt!" 

Atëherë,  Ebu  Ejubi  (r.a.)  i  tha: 


4 


Muslim,  Eshribe,  171;  Ibni  Hisham,  II,  116. 

"Gjënë  që  s'e  pëlqen  ti,  s'e  pëlqej  as  unë!" 

Por  i  Dërguari  i  Allahut  (s.a.s.)  i  tha: 

"Jo,  ju  hajeni  atë!" 

Pas  asaj  radhe,  ata  s'i  gatuan  më  Profetit  (s.a.s.)  nga  ato  peri- 
me.5 

Kjo  situatë  e  shpreh  bukur  delikatesën  dhe  ndjeshmërinë  e  të 
Dërguarit  të  Allahut  (s.a.s.)  për  të  mos  i  shqetësuar  në  asnjë  më- 
nyrë  njerëzit  dhe  engjëjt! 

Respekti  dhe  përkushtimi  i  Ebu  Ejub  el-Ensariut  ndaj  të 
Dërguarit  të  Allahut  vazhdoi  edhe  pas  periudhës  së  bujtjes  së  tij 
në  shtëpinë  e  tyre. 

Profeti  pati  thënë: 

"Sigurisht,  Stambolli  do  të  triumfohet;  ç'komandant  i  madh  ai  ko- 
mandant  që  do  ta  triumfojë  atë  dhe  ç'ushtarë  të  mëdhenj,  ushtarët  e  tij!" 
(Ahmed,  IV,  335;  Hakim,  IV,  468/8300) 

Vetëm  e  vetëm  për  t'u  bërë  pjesëtar  i  një  paralajmërimi  të  ti- 
llë  të  gëzueshëm,  Ebu  Ejubi  mori  pjesë  dy  herë  në  moshën  mbi 
tetëdhjetëvçjare  në  rrethimin  e  Stambollit  dhe  e  dha  shpirtin  si 
një  nga  ushtarët  e  parë  të  triumfit  që  kishte  për  t'u  realizuar  më 
pas.  Pak  para  se  të  vdiste,  me  qëllim  për  t'u  treguar  qoftë  edhe 
me  anë  të  kufomës  së  tij  të  bekuar,  synimin  ushtarëve  islamë  që 
kishin  për  të  ardhur  më  pas  për  triumfin,  u  dha  këtë  porosi  të 
pranishmëve  përreth: 

"Më  varrosni  në  pikën  më  të  fundit  që  ju  ka  shkelur  kë- 
mba!"6 

Shërbimi  i  Enes  bin  Malikut  (r.a.)  pranë  Profetit 

Enesi  (r.a.)  tregon: 

"Kur  i  Dërguari  i  Allahut  (s.a.s.)  erdhi  në  Medinë,  njerku  im, 
Ebu  Talha,  më  kapi  për  dore,  më  çoi  te  i  Dërguari  i  Allahut  dhe 

Muslim,  Eshribe,  170-171;  Ibni  Hisham,  II,  116. 

Shih.  Ibni  Sa'd,  III,  484-485. 

i  tha:  "O  i  Dërguari  i  Allahut!  Enesi  është  një  fëmijë  i  zgjuar,  le 
të  të  shërbejë  ty!"  Kështu,  unë  u  bëra  shërbyes  i  të  Dërguarit  të 
Allahut  dhe  i  shërbeva  dhjetë  vjet  në  paqe  e  në  luftë.  Betohem  se 
nuk  më  tha  kurrë  "pse  bëre  kështu"  kur  bëra  ndonjë  gabim,  dhe 
"pse  s'e  bëre  këtë"  kur  s'e  kryeva  ndonjë  detyrë!  (Muslim,  Fedail,  52) 

Sipas  një  rrëfimi  tjetër,  hyrja  e  Hz.  Enesit  në  shërbim  të  Profetit 
(s.a.s.)  ka  ndodhur  kështu: 

Pas  vajtjes  në  Medinë,  të  gjithë  ensarët,  burra  e  gra,  shkonin 
te  i  Dërguari  i  Allahut  (s.a.s.)  për  t'i  çuar  dhurata  të  ndryshme. 
Ndërkaq,  Ummu  Sulejm  hidhërohej  e  dëshpërohej  që  s'kishte  gjë 
për  t'i  dhuruar.  Më  pas,  një  ditë,  ajo  e  mori  për  dore  të  birin  Enes 
dhe  shkoi  te  i  Dërguari  i  Allahut. 

"O  i  Dërguari  i  Allahut,  -  i  tha  ajo,  -  a  e  sheh  me  vend  që  Enesi 
të  të  shërbejë?  Dhe  Profeti  pranoi.  (Semhudi,  1, 271) 

Enesi  (r.a.)  thotë: 

"...Një  ditë,  i  Dërguari  i  Allahut  (s.a.s.)  deshi  të  më  çonte  në 
një  vend.  Unë  i  thashë:  "Vallahi,  nuk  shkoj!"  Mirëpo,  në  vetvete 
kisha  vendosur  të  shkoj,  sepse  ishte  i  profeti  i  Allahut  që  më  ur- 
dhëronte.  Dola  në  rrugë  dhe,  në  vend  që  të  shkoja  atje  ku  duhej, 
u  afrova  te  disa  fëmijë  që  po  luanin,  dhe  u  vonova  aty.  Ndërkaq, 
dikush  më  vuri  dorën  në  zverk.  Ishte  i  Dërguari  i  Allahut  (s.a.s.)! 
Kur  u  ktheva  për  ta  parë,  po  buzëqeshte. 

"O  vogëlush,  -  më  tha,  -  a  shkove  atje  ku  të  thashë?" 

"Menjëherë  po  shkoj,  o  i  Dërguari  i  Allahut!"  -  Iu  përgjigja 
unë.  (Muslim,  Fedail,  54) 


Një  kujtim  tjetër,  Enesi  (r.a.)  e  tregon  kështu: 

Një  ditë,  pasi  i  kryeva  shërbimet  të  Dërguarit  të  Allahut 
(s.a.s.),  duke  menduar  se,  ndërkaq,  Profeti  ishte  shtrirë  të  merrte 
një  sy  gjumë  pas  dreke,  shkova  te  fëmijët.  Ndërsa  po  ndiqja  lojën 
e  tyre,  erdhi  i  Dërguari  i  Allahut  (s.a.s.)  i  cili  i  përshëndeti  fëmijët 
me  selam.  Pastaj  më  thirri  pranë  dhe  më  dërgoi  diku.  Dhe  unë 
shkova.  Kurse  ai  u  ul  nën  një  hije  për  të  pritur  gjersa  të  kthehe- 

sha  unë.  Në  këtë  mcs,  u  ktheva  edhe  te  nëna  që  s'e  kisha  parë  më 
gjatë  se  herët  e  tjera.  Kur  i  shkova,  nëna  më  pyeti: 

"Pse  u  vonove?" 

"Më  çoi  i  Dërguari  i  Allahut  për  një  punë!"  -  Iu  përgjigja. 
"Për  ç'punë?"  -  Më  pyeti  nëna. 

"Eshtë  e  fshehtë  e  të  Dërguarit  të  Allahut!"  -  Iu  përgjigja. 
"Atëherë,  ruaje  të  fshehtën  e  të  Dërguarit  të  Allahut!"  -  Më 
porositi  nëna. 

Thabiti  që  e  përcjell  këtë  hadith,  thotë: 

"Enesi  më  tha:  "Po  qe  se  do  t'ia  thosha  dikujt  atë  të  fshehtë,  do 
të  ta  thosha  ty,  o  Thabit!"  (Ahmed,  III,  195) 

Siç  shihet,  i  Dërguari  i  Allahut  (s.a.s.),  duke  i  pranuar  fëmi- 
jët  si  t'i  kishte  bashkëmoshatarë,  u  pati  besuar  disa  të  fshehta. 
Në  çdo  faqe  të  jetës,  ai  pati  ushqyer  një  dashuri  dhe  dhembshuri 
të  thellë  për  fëmijët,  i  pati  trajtuar  me  seriozitet  duke  u  ulur  në 
nivelin  e  tyre  dhe  pothuaj  pati  hyrë  në  shpirtin  e  fëmijëve.  Në 
porositë  e  tij  mbi  fëmijët,  ai  thotë: 

"Kush  të  ketëfëmijë,  të  bëhet  sifëmijë"7  (Dejlemi,  iii,  513) 

"Bëjuni  dhurata  fëmijëve  dhe  edukojini  bukur!"  (ibniMaxhe,  Edeb,  3) 

Duke  u  shprehur  në  këtë  mënyrë,  ai  na  ka  treguar  se  si  duhet 
të  sillemi  ndaj  bijve  dhe  të  vegjëlve. 

Jeta  shembullore  e  të  Dërguarit  të  Allahut  (s.a.s.)  është  orien- 
tim  për  ne  në  edukimin  e  fëmijëve.  Ç'edukatë  i  pati  dhënë  ai 
Enesit  që  e  kishte  nën  kujdestari,  që  gjatë  gjithë  jetës  nuk  pati  pa- 
tur  nevojë  ta  qortonte!  Ç'rrugë  kishte  gjetur  i  Dërguari  i  Allahut 
(s.a.s.)  pesëdhjetepesëvjeçar  në  shpirtin  e  Enesit  dhjetëvjeçar,  që 
mundej  të  bënte  shaka  me  të  si  shok  dhe,  kur  t'i  duhej,  t'i  beson- 
te  edhe  të  fshehta!  Edhe  Enesi  (r.a.)  i  rritur  nën  edukimin  e  të 
Dërguarit  të  Allahut,  duke  u  sjellë  si  i  pjekur  me  gjithë  moshën 
fëminore,  ta  merrte  me  vete  në  varr  të  fshehtën  e  të  Dërguarit 

7  Të  ulet  në  nivelin  e  fëmijës,  ta  trajtojë  fëmijën  si  të  ishte  bashkëmosha- 
tar  me  të.  (Përkthyesi) 

të  Allahut!  Ajo  çka  e  kishte  ngjitur  Hz.  Enesin  në  këtë  nivel  pje- 
kurie,  ishte,  pa  dyshim,  metoda  edukuese  e  lartë  dhe  e  papër- 
shkrueshme  që  kishte  përdorur  Profeti! 


Pakti  i  vëllazërisë  mes  muhaxhirëve  dhe  ensarëve: 
Muahat.8 


Qysh  nga  çasti  kur  i  Dërguari  i  Allahut  (s.a.s.)  hlloi  kumtesën 
profetike,  ata  që  hynin  në  Islam  i  pranoi  si  të  barabartë  pavarë- 
sisht  nga  raca,  fisi  a  popullata,  dhe  ngriti  mes  tyre  vëllazërinë  is- 
lame.  Mes  muslimanëve  ai  lidhi  dy  herë  pakte  vëllazërie,  muahat, 
të  parin,  para  hixhretit  dhe,  të  dytin,  pas  hixhretit.  Pakti  i  parë,  i 
Mekës,  ishte  shpallja  e  vëllazërisë  mes  disa  muslimanëve  të  fisit 
Kurejsh  dhe  libertëve9.  Për  shembull,  Zejd  bin  Harithe  me  Hz. 
Hamzanë,  liberti  i  Ebu  Hudhejfes,  Salimi,  me  Ebu  Ubejde  bin 
Xherrahun,  Bilali  abisinas  me  Ubejde  bin  Harithin  u  bënë  vëlle- 
zër.10 

Të  lidhur  në  këtë  mënyrë  me  njëri-tjetrin  qysh  nga  vitet  e  para 
të  Islamit,  pas  hixhretit,  muslimanët  shpalosën  një  shembull  të 
dytë  vëllazërimi. 

Qysh  ditën  e  parë  kur  muhaxhirët  arritën  në  Medinë,  ensa- 
rët  hynë  në  garë  me  njëri-tjetrin  për  t'i  marrë  dhe  respektuar  në 
shtëpitë  e  veta.11  Për  më  tepër,  kur  nuk  mundën  t'i  ndanin  mes 


8  Muahat  (arab.):  vëllazërim.  (Përkthyesi) 

9  Libert:  skllav  që  ka  fituar  lirinë  ose  nga  vetë  zotëria,  ose  duke  u  blerë 
me  këtë  qëllim  nga  një  person  tjetër.  Në  historinë  e  Islamit,  me  traditën 
e  filluar  nga  Profeti  (s.a.s.),  libertët  vazhduan  të  jetonin  me  dëshirën 
dhe  vullnetin  e  tyre  të  lirë  pranë  familjeve  muslimane  që  ose  u  kishin 
dhënë  lirinë,  ose  i  kishin  blerë  për  t'u  dhënë  lirinë.  Ata  u  trajtuan  në 
ato  familje  si  pjesëtarë  me  të  drejta  të  plota  në  emër  të  dashurisë  për 
Allahun  dhe  për  hir  të  Tij,  pra,  me  një  humanizëm  të  mbështetur  mbi 
një  koncept  dhe  bazë  moralo-shpirtërore  krejtësisht  të  ndryshme  nga 
humanizmi  materialist  perëndimor  dhe  pakrahasimisht  më  të  lartë  se 
ai.  Veç  kësaj,  nga  këta  libertë  dolën  njerëz  të  shquar  që  dhanë  kontri- 
bute  të  mëdha  në  jetën  fetare-shtetërore  islame  dhe  në  shkencat  islame. 
(Përkthyesi) 

10  Ibni  Sejjidinnas,  I,  321;  Ibni  Habib,  f.  70;  Ibni  Abdilber,  ed-Durer,  f.  90. 

11  Siç  dihet,  muhaxhirë  (njerëz  që  kanë  bërë  hixhret,  domethënë  emigrantë 

tyre  miqtë,  u  detyruan  të  hidhnin  short.12  Pesë  muaj  pas  vajtjes  në 
Medinë,  Profeti  (s.a.s.)  i  bëri  muhaxhirët  me  ensarët  vëllezër  dy 
nga  dy.  Këtë  lidhje,  i  Dërguari  i  Allahut  (s.a.s.)  e  bëri  në  shtëpinë 
e  Enes  bin  Malikut  (r.a.).13 

Për  shembull,  u  bënë  vëllezër  Hz.  Ebu  Bekri  me  Harixhe  bin 
Zejdin,  Hz.  Omeri  me  Utban  bin  Malikun,  Ebu  Ubejde  me  Sa'd 
bin  Muadhin,  Hz.  Osmani  me  Evs  bin  Thabitin,14  Hz.  Bilali  me 
Abdullah  bin  Abdurrahmanin,15  Hz.  Selmani  me  Ebu  Derdanë,16 
Salimi  me  Muadh  bin  Maidhin,17  Ammari  me  Hudhejfen18 
(Allahu  qoftë  i  kënaqur  me  të  gjithë  ata!)  Në  këtë  vëllazërim  u 
mbajt  parasysh  edhe  ngjashmëria  në  karakter  mes  dy  anëve. 

Çdo  familje  medinase  mori  në  shtëpi  një  familje  muhaxhire. 
Kështu,  sahabet  mes  të  cilëve  ishte  realizuar  pakti  i  vëllazëri- 
së,  do  të  punonin  së  bashku  dhe  fitimin  do  ta  ndanin  mes  tyre. 
Ensarët  ia  dhuruan  Profetit  parcelat  e  tepërta  dhe  ai  i  përpjesëtoi 
ato  mes  muhaxhirëve.  Duke  mos  u  mjaftuar  me  kaq,  ensarët  i 
bënë  Profetit  këtë  propozim  tepër  bujar: 

"O  i  Dërguari  i  Allahut,  edhe  kopshtet  tona  të  hurmave  ndaji 
mes  nesh  dhe  vëllezërve  muhaxhirë! 

Por  Profeti  nuk  e  pranoi  këtë  propozim: 

"Jo,  -  i  kundërshtoi  ai,  -  kështu  nuk  bën!" 

Atëherë,  ensarët  u  thanë  kështu  muhaxhirëve:  "Mirë,  pra,  ju 
merreni  përsipër  shërbimin  dhe  ujitjen  e  pemëve  dhe  të  bëhemi 
ortakë  në  vjelje!" 


fetarë)  quheshin  muslimanët  mekas  të  ardhur  në  Medinë,  kurse  ensarë 
(ndihmëtarë),  muslimanët  medinas  që  i  pritën  dhe  u  lidhën  me  ta  si 
vëllezër  në  rrugën  e  përhapjes  së  Islamit  dhe  ngritjes  së  shtetit  islam. 
(Përkthyesi) 

12 

Buhari,  Xhenaiz,  3;  Menakibu’I-Ensar,  46. 

13 

Buhari,  Edeb,  67. 

14 

Ibni  Hisham,  II,  124-125. 

15 

Ibni  Sa'd,  III,  233,  234. 

16 

Buhari,  Edeb,  67. 

17 

Ibni  Abdilber,  II,  567. 

o 

18 

Hakim,  III,  435/5657. 

Me  pëlqimin  edhe  të  Profetit,  të  dy  palët  e  shprehën  pranimin 
duke  thënë: 

"Dëgjuam  dhe  u  bindëm!"  (Buhari,  Hars,  5) 

Ky  vëllazërim  merrte  për  bazë  solidaritetin  materialo-shpirt- 
ëror  mes  muslimanëve  të  cilët,  duke  e  lënë  gjithçka  në  Mekë, 
kishin  emigruar  në  Medinë  për  ta  hlluar  jetën  nga  fillimi,  dhe 
ensarëve  që  u  kishin  hapur  prehrin  atyre.  Ky  vëllazërim  synonte 
ta  kompensonte  vetminë  dhe  hidhërimin  e  muhaxhirëve  të  nda- 
rë  nga  vatrat  për  hir  të  fesë,  të  ngrinte  bashkim  dhe  unitet  mes 
muslimanëve  duke  i  bërë  ata  që  ta  ndjenin  veten  në  Medinë  si  në 
shtëpinë  e  tyre! 

Pakti  i  vëllazërisë  i  realizuar  larg  mënyrës  për  dukje  dhe  i  bu- 
ruar  vetëm  nga  dashuria  për  besimin,  kishte  një  përmbajtje  të 
shumanshme,  duke  përfshirë  edhe  të  drejtën  e  trashëgimisë,  si  të 
drejta  reciproke,  barazi  dhe  solidaritet.19  Vëllezërit  e  bërë  të  tillë 
sipas  këtij  pakti,  ishin  kujdestarë  dhe  trashëgimtarë  të  njëri-tjet- 
rit.  Ndërsa  si  parim,  ky  pakt  vëllazërie  vazhdoi  të  vepronte  edhe 
më  pas,  konkluzioni  mbi  trashëgiminë  u  shfuqizua  më  vonë,  pas 
luftës  së  Bedrit,  duke  u  mbështetur  mbi  vahjin,  revelacionin  hyj- 
nor,  dhe  e  drejta  për  të  qenë  trashëgimtar  u  bë  e  posaçme  vetëm 
për  afërsinë  e  gjakut.20 

Ibni  Abbasi  (r.anhuma)  thotë  kështu  në  lidhje  me  këtë  çështje: 

Si  rrjedhojë  e  vëllazërisë  së  ngritur  prej  të  Dërguarit  të  Allahut 
(s.a.s.),  një  muhaxhir  bëhej  trashëgimtar  i  vëllait  ensar  para  per- 
sonave  të  farefisit  të  tij  me  lidhje  gjaku.  Pastaj,  me  anë  të  ajetit  si 
më  poshtë,  ky  trajtim  u  shfuqizua: 

s  '  O  S  0  ^  J 

0 jj jjl  .li jj  L**_*  j^  LJjot  J_>Jj 

"...  dhe  caktuam një  trashëgues për  çdo  gjë  të  lënë  nga nëna, 
babai  dhe  të  afërmit..."  (en-Nisa,  33) 


19  Buhari,  Kefale,  2,  Edeb,  67. 

20  Shih.  el-Enfal,  72-75;  Buhari,  Feraid,  16. 

Me  shprehjen  në  vazhdim  të  këtij  ajeti,  e  drejta  e  vëllazërisë 
mes  muhaxhirëve  dhe  ensarëve  u  kufizua  në  ndihmë,  mbështet- 
je,  këshillë  dhe  mirëbërësi: 


"...  jepni  edhe  pjesën  e  atyre  që  bëtë  vëllezër  me  aktin  e 
betimit..." 

Kështu,  trashëimi  juridik  u  shfuqizua.  Personi  mund  të  linte 
porosi  (jo  më  shumë  se  një  të  tretën  e  pasurisë)  vetëm  në  mënyrë 
fakultative21."  (Buhari,  Tefsir,  4/7;  Ebu  Davud,  Feraid,  16/2922) 

Me  anë  të  paktit  të  vëllazërisë  (muahat),  duke  u  hequr  të 
gjitha  çështjet  e  gjakmarrjes  që  vepronin  prej  shumë  vitesh,  qysh 
para  Islamit,  mes  fiseve  Evs  dhe  Hazrexh  në  Medinë,  u  ngrit  një 
vëllazëri  më  e  fuqishme  se  vëllazëria  e  gjakut.  Ata  mezi  prisnin 
mëngjesin  për  t'u  takuar  me  njëri-tjetrin.  Dhe,  kur  takoheshin,  e 
pyesnin  njëri-tjetrin  për  mirëqenien  me  një  dashuri  të  sinqertë. 
Përgjithësisht  nuk  kalonin  më  shumë  se  tri  ditë  pa  u  parë  e  pa 
u  përshëndoshur!  Kjo  vëllazëri  që  kishte  merituar  konsideratën 
hyjnore,  është  lavdëruar  edhe  në  Kur'an.22 

Në  Medinë,  Profeti  (s.a.s.)  hidhte  themelet  e  një  shoqërie  dhe 
shteti  islam.  Puna  e  parë  që  duhej  bërë  në  këtë  drejtim,  ishte  si- 
gurimi  i  bashkimit  dhe  unitetit  shoqëror.  Sepse  elementët  që  e 
sigurojnë  në  mënyrën  më  të  mirë  solidaritetin  mes  shoqërisë, 
janë  dashuria,  vëllazëria  dhe  ndihma  e  dyanshme.  Prandaj,  kjo 
vëllazëri  që  realizoi  i  Dërguari  i  Allahut  (s.a.s.)  mes  ensarëve  dhe 
muhaxhirëve,  u  bë  faktori  më  me  rëndësi  në  formimin  e  një  sho- 
qërie  të  pashembullt  në  historinë  e  botës. 

I  Dërguari  i  Allahut  (s.a.s.)  e  ngriti  shoqërinë  që  po  formohej, 
jo  sipas  parimit  të  ndarjes  klasore  sipas  fisnikërisë  fisnore,  epër- 
sisë  së  racës,  dallimit  i  lirë-skllav,  i  pasur-i  varfër,  por  vetëm  mbi 

21  Në  origjinal:  ihtiyari,  në  mënyrë  zgjedhëse,  me  parapëlqim,  me  vullnet 
të  lirë. 

22  Shih.  el-Hashr,  9. 

themelet  e  vëllazërisë  islame.  Kështu,  ai  e  ndërtoi  shoqërinë  isla- 
me  sikur  t'i  shkrinte  në  një  potë  grupet  njerëzore  që  paraqisnin 
dallime  të  mëdha  përsa  i  përket  strukturës  shoqërore. 

Virtytet  e  muhaxhirëve  dhe  ensarëve 

Emërtimi  "muhaxhir"  me  kuptimin  "person  që  emigron 
(shpëmgulet)  nga  një  vend  në  një  tjetër"23,  në  përgjithësi,  u  ësh- 
të  dhënë  muslimanëve  mekas  që  emigman  (u  shpëmgulën)  në 
Medinë  pasi  shtypja  dhe  mundimet  që  u  shtoheshin  dita-ditës,  u 
bënë  të  padurueshme. 

Muhaxhirët  emigronin  duke  lënë  pas  gjithë  mallin  dhe  pa- 
surinë  me  përjashtim  të  pak  gjërave  që  mundnin  të  merrnin  me 
vete.  Mushrikët  ose  politeistët  dhe  heretikët  e  Mekës  vunë  dorë 
menjëherë  në  mallrat  e  lëna  nga  muhaxhirët.  Humbja  materiale 
e  muslimanëve  ishte  me  të  vërtetë  e  madhe.  Mirëpo  as  sytë  u 
shihnin  mall  e  pasuri  atyre,  as  ndiqnin  ndonjë  interes  material  të 
kësaj  bote.  Sepse  sahabet  kishin  shijuar  kënaqësinë  dhe  ëmbëlsi- 
në  e  besimit!  Prandaj  ishin  gati  të  sakrihkonin  çdo  gjë  në  rmgën 
e  Allahut! 

Kur  i  Dërguari  i  Madh  (s.a.s.)  i  urdhëronte  për  diçka,  ata  i 
thoshin  "nënë  e  babë  t'u  bëfshin  fli,  o  i  Dërguari  i  Allahut"  dhe, 
duke  e  konsidemar  edhe  lutjen  më  të  vogël  të  tij  si  urdhër,  vi- 
heshin  nën  urdhrin  e  tij.  Thuhejb  bin  Sinan  ose,  me  emrin  e  tij 
të  njohur,  Thuhejb  Rumiu  (r.a.),  i  cili  emigroi  duke  ua  treguar 
politeistëve  që  donin  t'i  bëheshin  pengesë  për  vajtjen  në  Medinë, 
vendin  se  ku  e  kishte  fshehur  pasurinë,  është  njëri  prej  shembuj- 
ve  më  të  bukur  të  kësaj. 

Thuhejbi  (r.a.)  i  cili  ishte  njëri  prej  muslimanëve  që  u  ishte 
nënshtmar  mundimeve  të  rënda  në  rrugën  e  Allahut,  doli  në 
rrugë  për  të  emigruar  në  Medinë  pasi  kishte  emigmar  Hz.  Aliu 
(r.a.).  Disa  mekas  e  ndoqën,  e  arritën  dhe  i  thanë: 


23  Shkurt,  emigrant.  (Përkthyesi) 

"Ti  erdhe  këtu  si  njeri  i  varfër  e  i  dobët  dhc,  pastaj,  mes  tonë 
arrite  të  pasurohesh!  Kurse  tani  kërkon  të  ikësh  duke  marrë  me 
vete  edhe  pasurinë!  Vallahi,  këtë  s'ta  lejojmë!" 

Thuhejbi  zbriti  menjëherë  nga  kafsha.  I  nxori  shigjetat  nga 
torba  dhe  u  tha: 

"O  Kurejshë!  E  dini  mirë  se  unë  jam  njëri  ndër  shigjetarët 
tuaj  më  të  mirë!  Vallahi,  jua  lëshoj  të  gjitha  shigjetat  që  kam  me 
vete  dhe  pastaj  përvesh  shpatën!  Sa  të  kem  në  duar  shigjetat  ose 
shpatën,  askush  s'mund  të  më  afrohet!  Vetëm  kur  të  mos  i  kem 
ato  mund  të  bëni  ç'të  doni  me  mua!  Dhe,  tani,  a  do  të  ma  hapni 
rrugën  e  të  më  lini  të  lirë  në  qoftë  se  jua  tregoj  vendin  se  ku  e  kam 
fshehur  pasurinë?" 

Politeistët  e  pranuan  propozimin.  Atëherë,  Thuhejbi  (r.a.)  ua 
tregoi  vendin  ku  e  kishte  fshehur  pasurinë  dhe  vazhdoi  rrugën. 
Në  mes  të  muajit  rebiulevvel  arriti  në  Kuba  ku  u  takua  me  të 
Dërguarin  e  Allahut  (s.a.s.).  Me  të  ndodheshin  edhe  Hz.  Ebu 
Bekri  me  Hz.  Omerin  (r.anhuma).  Para  kishin  një  veshul  hur- 
mash  nga  të  Ummu  Xhirzanit  që  ua  kishte  sjellë  Kulsum  bin 
Hidmi.  Nga  rruga  e  gjatë,  Thuhejbit  (r.a.)  i  dhimbnin  sytë  dhe  i 
therte  barku  nga  uria.  Ai  filloi  të  hante  hurma.  Për  të  bërë  humor, 
Hz.  Omeri  (r.a.)  tha: 

"O  i  Dërguari  i  Allahut,  a  s'e  sheh  ç'bën  Thuhejbi?  Edhe  sytë  i 
dhembin,  edhe  ha  hurma  të  njoma!" 

Profeti  iu  drejtua,  gjithashtu  me  humor,  Thuhejbit: 

"Edhe  sytë  të  dhembin,  edhe  hurma  ha,  ë?!" 

Kurse  Thuhejbi  iu  përgjigj: 

"Unë  po  ha  me  anën  që  s'më  dhemb  të  syve!" 

I  Dërguari  i  Allahut  (s.a.s.)  buzëqeshi.  Dhe,  duke  e  hedhur  fja- 
lën  për  faktin  se  Thuhejbi  e  kishte  shpëtuar  jetën  nga  politeistët 
mekas  në  shkëmbim  të  pasurisë,  tha: 

_ 

"Thuhejbi  fitoi!  Thuhejbi  fitoi!  O  Ebu  Jahja,  shitja  doli  me  qar,  shitja 
doli  me  qar!”  (Ibni  Sa'd,  m,  226-230;  Hakim,  III,  450-452)24 

Ndërsa  muhaxhirët  përpiqeshin  të  emigronin  në  Medinë  me 
këto  sakrihca  dhe  mundime,  muslimanët  medinas  i  prisnin  me 
një  dashuri  besimi  që  i  kishte  hije  luftës  dhe  përpjekjes  së  tyre  të 
madhe  të  besimit.  Edhe  disa  muhaxhirë  që  nuk  donin  t'u  bëhe- 
shin  barrë  vëllezërve  ensarë  të  cilët,  duke  ua  hapur  prehrin,  ishin 
gati  me  gjithë  zemër  ta  ndanin  çdo  gjë  me  ta,  duke  shpalosur  një 
qëndrim  të  matur,  nuk  i  merrnin  falas  gjërat  që  u  jepeshin,  kurse 
të  tjerë,  i  pranonin  vetëm  me  kusht  që  ta  fitonin  ndihmën  me 
punën  e  duarve  të  veta  duke  punuar  në  kopshtet  e  hurmave  të 
ensarëve.  Ndërkaq,  disa  muhaxhirë  zgjodhën  tregtinë.  Njëri  prej 
tyre  ishte  Abdurrahman  bin  Avfi  (r.a.).  Sa'd  bin  Rebiu  (r.a.)  i  cili 
ishte  shpallur  vëlla  i  tij,  i  tha: 

"Ja,  pasuria  ime!  Gjysmën  po  ta  jap  ty!" 

Kurse  Abdurrahman  bin  Avfi  (r.a.)  iu  përgjigj: 

"Allahu  ta  begatoftë  pasurinë  dhe  i  dhëntë  shëndet  familjes 
tënde!  Ti  më  trego  tregun  e  Medinës  dhe  mjafton!" 

Dhe  Abdurrahmani  (r.a.)  i  cili  e  filloi  tregtinë  në  këtë  mënyrë, 
brenda  një  kohe  të  shkurtër  u  bë  i  pasur!"  (Buhari,  Menakibu'l-Ensar,  3) 

Muhaxhirët  që  ishin  bashkëbiseduesi  i  parë  i  vahjit  ose  reve- 
lacionit  hyjnor,  që  i  besuan  Allahut  dhe  të  Dërguarit,  që,  për  këtë 
qëllim,  iu  nënshtruan  mundimeve  dhe  torturave  të  rënda  dhe 
pastaj  u  nxorën  nga  trojet,  kanë  merituar  lavdërimin  e  Allahut 
të  Lartë,  sepse  ata  braktisën  gjithçka  pa  asnjë  interes  material  të 
kësaj  bote,  vetëm  e  vetëm  që  të  mund  ta  jetonin  besimin  e  tyre! 
Me  këtë  veprim,  muhaxhirët  nuk  bënin  vetëm  sakrificë,  por,  në 
të  njëjtën  kohë,  edhe  zbatonin  një  detyrim  fetar,  sepse  Kur'ani 
i  dënonte  ata  që  nuk  bënin  hixhret  (nuk  emigronin)  kur  kjo  gjë 
ishte  e  domosdoshme.25 


24  Veç  kësaj,  shih.  vëll.  I,  f.  332. 

25  Shih.  en-Nisa,  97. 

Në  Kur'an,  Zoti  njofton  se  do  t'ua  falë  mëkatet  muhaxhirëve 
dhe  do  t'i  shpërblejë  me  xhennet: 


'  *  i  i  ' 

'  J^j  j,  r?jLJ  cy  'Oj^'j  'j^1* 

o  '  S>  ^  X*  0;  /  s  Jl0/  S  c  * , 

<s  jjsy '  jjj 

^5»  Jl  jl  J^o  *k  ^  o  o  ^  ^  y  Og.  y  o  ^  o 

* >1  j!z]\  o~Xzs~  aJJIj  aJJ \  ~Xzs  bl  jj  jL^J^fl  L^_xj**j 


"...  Pa  dyshim,  atyre  që  kanë  bërë  hixhret,  që  janë  nxjerrë 
nga  vatani,  që  kanë  pësuar  vuajtje,  kanë  luftuar  dhe  janë  vrarë 
në  rrugën  time,  do  t'ua  mbuloj  mëkatet  dhe  do  t'i  vendos  në 
xhennete  nën  të  cilët  rrjedhin  lumenj.  Ata  do  të  marrin  nga 
Allahu  një  shpërblim  të  papërfytyrueshëm.  Më  i  bukuri  shpër- 
blim  është  te  Allahu!"  (Al-i  imran,  195) 


s  ,  J  s  s  ®  ^  J  ^  s  oy  o  Jt  ''  '  /*  •  ®  s  ®  51 

ijJ_AL>r  i U  Jju  jy»  ij^rljfc  yj  j_U 

rr J  jj^  ly  ^Jj  Ji 


"...  Pa  dyshim,  Zoti  yt  është  ndihmësi  i  atyre  që,  pas  vuaj- 
tjeve,  kanë  emigruar  dhe,  pastaj,  kanë  luftuar  dhe  kanë  duruar. 
Pas  të  gjitha  këtyre,  Zoti  yt  është,  sigurisht,  shumë  falës  e  shu- 
më  mëshirues!"  (en-Nahl,  110) 

Në  lidhje  me  këtë,  Profeti  porosit  kështu: 

"Muhaxhirët  do  të  hyjnë  në  xhennet  shtatëdhjetë  vjet  më  parë  se 
njerëzit  e  tjerë  dhe  do  të  përfitojnë  nga  të  mirat  e  atjeshme,  kurse  njerë- 
zit  e  tjerë  do  të  lihen  të  presin  për  të  dhënë  llogari. "  (Hejsemi,  x,  15) 

Muhaxhirët  jo  vetëm  do  të  marrin  shpërblime  shumë  të  më- 
dha  në  ahiret,  por  edhe  në  jetën  e  kësaj  bote,  me  begatinë  e  sakri- 
ficave  që  kanë  treguar,  ata  kanë  merituar  favore  hyjnore  të  shum- 
ta.  Në  ajetin  kur'anor  thuhet: 


^oi  o  J  *  *  o*  o  i  ^  s  '  s  s 

j.  ^jy-Cri^  j,  'jv^1-4  jJJ'j 

Oj_o-L*j  i j3lS"  jJ  jS" i  fi ^-^i  ^pr^j 

"Besimtarët  që,  pasi  pësuan  padrejtësi,  emigruan  për  pël- 
qim  të  Allahut,  do  t'i  vendosim  në  këtë  botë  në  një  vend  të  bu- 
kur.  Kurse  shpërblimi  i  jetës  tjetër,  ahiretit,  është  më  i  madh, 
sikur  ta  dinë!"  (en-Nahl,  41) 

Në  shpërblim  të  dëmeve  të  pësuara,  Allahu  i  Lartë  u  ka  veçuar 
muhaxhirëve  pjesë  nga  plaçka  e  luftës  më  shumë  se  sa  njerëzve 
të  tjerë.  Në  lidhje  me  këtë  specifikë,  në  Kur'an  thuhet  kështu: 


j  jjoL^aJl  LhJjl  J jJ  4jJl  jj^^JjJ  Lil jjsjj  4jJl 


"Në  mallrat  ganimet  është  veçanërisht  e  drejta  e  muhaxhi- 
rëve  të  varfër  të  përzënë  nga  vatrat  dhe  pasuria  e  tyre,  të  cilët 
kërkojnë  favorin  dhe  pëlqimin  e  Allahut  dhe  të  cilët  i  japin 
ndihmë  (fesë  së)  Allahut  dhe  të  Dërguarit.  Ja,  ata  janë  të  sin- 
qertët!"  (el-Hashr,  8) 

Pasi  shkuan  në  Medinë,  muhaxhirët,  përveç  mallit  që  përje- 
tonin,  për  një  kohë  të  gjatë  edhe  nuk  u  mësuan  dot  me  klimën  e 
Medinës  dhe  u  sëmurën  nga  ethet  dhe  sëmundje  të  tjera.  Kur  Hz. 
Aisheja  (r.anha)  vuri  re  zjarrin  e  etheve  dhe  vuajtjet  e  mallit  për 
Mekën  tek  i  ati  Ebu  Bekr  Besniku  dhe  Bilal  Abisinasi  (r.anhuma), 
ia  paraqiti  gjendjen  të  Dërguarit  të  Allahut  (s.a.s.)  dhe,  atëherë, 
ai  bëri  këtë  lutje: 

"O  Zot!  Na  e  bëj  të  dashur  Medinën  sikur  na  e  pate  bërë  të  dashur 
Mekën,  dhe  më  të  dashur  se  Mekën!  Na  dhuro  begati  për  prodhimet 
tona!  O  Zot!  Përmirësoje  e  zbukuroje  klimën  e  Medinës;  zjarrminë  dhe 
ethet  ia  largo  në  Xhuhfe!"26  (Buhari,  Fedailu'l-Medine,  12;  Muslim,  Haxh,  480) 


26  Në  atë  kohë,  Xhuhfe  ishte  një  zonë  ku  ndodheshin  çifutët  ose  politeis- 
tët.  Popullsia  e  vendit  u  jepte  ndihmë  mohuesve  kundër  muslimanëve, 
shkaktonte  intriga  dhe  ngatërresa.  Duke  iu  lutur  AUahut  në  këtë  më- 
nyrë,  i  Dërguari  i  Allahut  (s.a.s.)  ka  dëshiruar  që,  duke  u  penguar  nga 
sëmundjet,  ata  të  mos  kishin  mundësi  t'u  jepnin  ndihmë  mohuesve 
dhe  të  mos  shkaktonin  ngatërresa.  (Ajni,  X,  251) 

_ 

Muslimanëve  besnikë  medinas  të  cilët  u  hapën  prehrin  mu- 
haxhirëve  të  vuajtur  që  emigruan  nga  Meka  dhe  i  ndanë  me  ta 
bujarisht  të  gjitha  mundësitë,  të  cilët,  duke  i  treguar  afërsi  të 
Dërguarit  të  Allahut  (s.a.s.),  iu  bënë  mbështetje  çështjes  së  tij,  iu 
dha  emri  "ensarë",  "ndihmëtarë".  Në  arabishte,  në  njëjës,  është 
"ensari"  (ndihmëtar)  dhe,  në  shumës,  "ensarijjun"  (ndihmëtarë). 

Gajlan  bin  Xherir  (r.a.)  thotë  kështu: 

"Kur  e  pyeta  Enesin  (r.a.)  nëse  emërtimi  "ensar"  përdorej  më 
parë  për  ta,  apo  iu  dha  atyre  nga  Allahu,  ai  m'u  përgjigj: 

"Këtë  emër  na  e  dha  Allahu!"  (Buhari,  Menakibu’l-Ensar,  1) 

Ensarët  përbëheshin  nga  dy  fise  vëllezër  medinase,  Evs  dhe 
Hazrexh.  Në  vitin  e  njëmbëdhjetë  të  hixhretit,  një  delegacion  prej 
gjashtë  vetësh  i  fisit  Hazrexh  shkoi  në  Mekë  me  qëllim  për  të  ma- 
rrë  mbështetjen  e  Kurejshve  kurndër  fisit  Evs  me  të  cilin  ndodhe- 
shin  në  luftë.  Aty,  grupi  u  takua  me  të  Dërguarin  e  Allahut  (s.a.s.) 
dhe,  në  përfundim  të  ftesës  dhe  përpjekjeve  të  tij  kumtuese  feta- 
re,  përfaqësuesit  e  fisit  Hazrexh  e  pranuan  Islamin.  Pastaj,  pasi 
u  kthyen  në  Medinë,  e  ftuan  edhe  fisin  Evs  në  Islam  duke  shpre- 
suar  se  në  sajë  të  kësaj  feje,  armiqësia  mes  tyre  do  të  zhdukej  dhe 
ata  do  të  bëheshin  sërish  vëllezër  si  dikur.  Kështu,  lodhja  që  u  ish 
shkaktuar  në  zemra  nga  luftërat  shumëvjeçare,  u  shndërrua  në 
unitet  dhe  fuqi  me  anë  të  paqes  dhe  qetësisë27  që  ofronte  Islami! 
Duke  u  bashkuar  sërish,  dy  fiset  vëllezër  dërguan  përfaqësues  në 
Mekë  në  vitet  12  dhe  13  të  profetësisë,  u  takuan  me  Profetin  dhe 
realizuan  Besëlidhjet  Akabe  të  parë  e  të  dytë. 

Në  besëlidhjen  e  Dytë  Akabe,  ata  i  dhanë  fjalën  Profetit  se,  në 
qoftë  se  muslimanët  mekas  me  Profetin  në  krye  do  të  emigronin 
në  vendin  e  tyre,  do  t'i  mirëpritnin,  do  t'i  mbronin  dhe  do  t'i 
ndihmonin.  Kështu,  ata  u  bënë  pretekst  për  hixhretin  dhe  hapjen 
e  një  periudhe  të  re  në  historinë  e  Islamit. 

Kur  Profeti  (s.a.s.)  i  shpalli  muhaxhirët  dhe  ensarët  vëllezër 
dy  e  nga  dy,  ensarët  i  bënë  vëllezërit  muhaxhirë  ortakë  në  shtëpi- 


27  Në  origjinal:  silm. 

të,  punët,  kopshtet  dhe  vreshtat  e  tyre  në  Medinë  duke  treguar, 
kështu,  një  shembull  uniteti  dhe  solidariteti  të  pashembullt  mbi 
dhe  përtej  vëllazërisë  së  gjakut!  Këtë  sjellje  të  sinqertë  të  ensarë- 
ve,  Kur'ani  e  lavdëron  në  këtë  mënyrë: 


^  j!-d!  I J  jji  jjdJlj 


J  0c 


*  J 


'yj'  ^  f-^jj-^  J  jjj^i^j 

/  / 

"Medinasit  besimtarë  ushqejnë  dashuri  për  ata  që  emigruan 
dhe  u  strehuan  në  vendin  e  tyre,  nuk  ndjejnë  ndonjë  shqetë- 
sim  për  ç'u  jepet  atyre  dhe,  edhe  sikur  të  kenë  nevojë  vetë,  u 
japin  përparësi  atyre  ndaj  vetes..."  (el-Hashr,  9) 

Kjo  ngjarje  që  shënohet  si  shkak  zbritjeje  i  këtij  ajeti,  është  një 
shembull  i  bukur  i  sakrihcave  të  ensarëve. 


Tek  i  Dërguari  i  Allahut  (s.a.s.)  shkoi  dikush  i  dobësuar  shu- 
më  nga  uria  dhe  i  kërkoi  ndihmë.  Profeti  pyeti: 

"Kush  kërkon  ta  pranojë  si  mik  këtë  vëllain  tuaj?" 

"Unë  e  marr  si  mik,  o  i  Dërguari  i  Allahut!"  -  Iu  përgjigj  en- 
sari  Ebu  Talha  (r.a.)  dhe  e  çoi  të  varfërin  në  shtëpi.  Kur  arriti  në 
shtëpi,  e  pyeti  të  shoqen: 

"Le  ta  respektojmë  mikun  e  të  Dërguarit  të  Allahut  (s.a.s.)!  A 
ka  në  shtëpi  diçka  për  të  ngrënë?" 

"Jo,  vetëm  sa  për  të  ngrënë  fëmijët!"  -  Iu  përgjigj  e  shoqja. 
Atëherë,  Ebu  Talha  i  tha: 


"Atëherë,  merri  me  të  mirë  fëmijët.  Po  të  duan  të  vijnë  në  so- 
fër,  vëri  në  gjumë.  Kur  miku  të  hyjë  në  shtëpi,  gjej  një  shkak  dhe 
shuaje  llambën.  Në  sofër  ne  do  të  bëjmë  sikur  po  hamë!" 


U  ulën  në  sofër.  Miku  u  ngop,  kurse  ata  ranë  të  flinin  pa  ngrë- 
në.  Në  mëngjes,  Ebu  Talha  shkoi  te  Profeti.  Me  ta  parë,  i  Dërguari 
i  Allahut  (s.a.s.)  i  tha: 

_ 

"Allahu  i  Lartë  mbeti  i  kënaqur  nga  ajo  që  bëtë  mbrëmë  për  mikun!” 
(Buhari,  Tefsir,  59/6;  Muslim,  Eshribe,  172-173) 

Muhaxhirët  i  thanë  kështu  Profetit: 

"O  i  Dërguari  i  Allahut!  S'kemi  parë  njerëz  më  bujarë  dhe  mi- 
rëbërës  se  ky  popull  ku  kemi  emigruar!  Kush  ka  shumë  mall,  jep 
me  bollëk,  kurse  kush  ka  pak,  bën  sakrificë,  ndihmon.  Të  gjitha 
nevojat  për  ushqim  na  i  plotësuan  si  dhe  na  bënë  ortakë  në  pa- 
suri.  Kemi  frikë  se  gjithë  mirësitë  dhe  shpërblimet  shpirtërore 
ata  kanë  për  t'i  marrë!" 

I  Dërguari  i  Allahut  (s.a.s.)  u  tha  kështu: 

"Jo!  Për  sa  kohë  që  do  t'i  luteni  Allahut  për  ta  dhe  do  t'i  lavdëroni 
për  ato  që  bëjnë,  edheju  (do  të  merrni  mirësi  dhe  shpërblim)!"  (Tirmidhi, 
Kijamet,  44/2487) 

Xhabiri  (r.a.)  tregon: 

"Kur  i  mblidhnin  hurmat,  ensarët  i  ndanin  në  dy  pjesë:  në 
njërën  anë  më  shumë,  në  tjetrën,  më  pak.  Pastaj  anës  më  të  pa- 
kët  i  shtonin  degë  hurme  që  të  dukeshin  më  shumë  dhe  i  ftonin 
muhaxhirët  të  zgjidhnin.  Muhaxhirët,  me  mendimin  për  t'u  lënë 
ensarëve  më  shumë,  zgjidhnin  pjesën  që  dukej  më  pak,  por,  në 
fakt,  kishin  zgjedhur  pjesën  më  të  shumtë,  kështu,  ensarëve  u 
mbetej  pjesa  më  e  pakët.  Kjo  bujari  dhe  ky  vetmohim  i  ensarëve 
vazhdoi  gjer  në  triumfin  e  Hajberit!"  (Hejsemi,  X,  40) 

Një  shembull  tjetër  i  sakrificës  së  ensarëve  për  muhaxhirët 
është  kjo  ngjarje: 

Pasi  e  ndau  në  parcela  truallin  e  Bahrejnit  për  t'ua  ndarë  sa- 
habeve,  Profeti  (s.a.s.)  i  ftoi  në  fillim  ensarët.  Duke  sakrifikuar, 
ensarët  thanë: 

"O  i  Dërguari  i  Allahut!  Pa  ua  ndarë  njëfish  më  shumë  vëlle- 
zërve  muhaxhirë,  as  neve  mos  na  jepni  gjë!" 

Atëherë,  i  Dërguari  i  Allahut  (s.a.s.)  u  tha: 

"O  ensarë!  Meqë  nuk  doni  të  merrni  (duke  i  parapëlqyer  të  tjerët 
ndaj  vetes  suaj),  duroni  gjersa  të  takoheni  me  mua  në  krye  të  hauzit 

Kevther!  Sepse,  pas  meje,  do  të  vijë  një  kohë  kur  të  tjerët  do  t'ju  para- 
pëlqejnë  juve!"  (Menakibu'l-Ensar,  8) 

I  Dërguari  i  Allahut  (s.a.s.)  e  ka  lavdëruar  kështu  këtë  cilësi  të 
lartë  të  ensarëve: 

"Me  sa  kam  parë,  kur  ju  thirreni  në  luftë  dhe  në  ndilvnë  për  ne- 
vojtarët,  shumoheni  dhe  vini  turma-turma,  kurse  kur  thirreni  për  t'ju 
dhënë  ndonjë  gjë  materiale,  pakësoheni  dhe  tregoheni  të  ngopur!"  (Ali 

el-Muttaki,  XIV,  66) 

Si  shpërblim  të  vetëmohimit  të  treguar  ndaj  Profetit  (s.a.s.) 
dhe  muhaxhirëve  të  ardhur  në  qytetin  e  tyre,  ensarët  bujarë 
kanë  merituar  xhennetin  dhe,  më  të  rëndësishmen,  pëlqimin  e 
Allahut! 

Në  ajetin  kur'anor  thuhet: 

"Allahu  është  i  kënaqur  prej  emigrantëve  dhe  ndihmëtarë- 
ve  dhe  prej  atyre  që  u  shkojnë  pas;  edhe  ata  janë  të  kënaqur 
me  Allahun.  Allahu  ka  përgatitur  për  ta  xhennete  ku  rrjedhin 
lumenj,  ku  ata  do  të  mbeten  përgjithmonë  e  ky  është  shpëtimi 
i  madh!"  (et-Tevbe,  100) 

Ensarët  nuk  hezituan  as  kur  qe  puna  për  të  sakrifikuar  jetën 
për  mbrojtjen  e  Islamit  dhe  Profetit.  Ata  treguan  sakrifica  të  më- 
dha  në  luftën  e  Bedrit.  Në  luftën  e  Uhudit,  në  ato  çaste  rrethi- 
mi  kur  muslimanët  u  goditën  nga  pas  dhe  fati  i  luftës  u  kthye 
në  dëm  të  tyre,  shumica  e  atyre  që  vërtiteshin  si  flutura  rreth 
të  Dërguarit  të  Allahut  duke  u  përpjekur  ta  mbronin  Zotërinë 
e  Gjithësisë,  ishin  ensarë.  Ata  qenë  të  lidhur  pas  të  Dërguarit  të 
Allahut  (s.a.s.)  me  një  dashuri  dhe  besnikëri  legjendare.  Të  tër- 

heq  vëmendjen  posaçërisht  kjo  ngjarje  e  treguar  nga  Enesi  (r.a.) 
mbi  dashurinë  e  tyre  ndaj  Profetit. 

"Kisha  dalë  në  rrugë  bashkë  me  Xherir  bin  Abdullain28. 
Megjithëse  ishte  më  i  moshuar  se  unë,  më  shërbente! 

"Mos  bëj  kështu!"  - 1  thashë.  Kurse  ai  ma  ktheu: 

"Kam  parë  që  ensarët  i  kanë  bërë  shumë  shërbime  të  Dërguarit 
të  Allahut  (s.a.s)  dhe  jam  betuar  vetmevete  se  po  të  bëhem  bashk- 
udhëtar  me  ndonjërin  prej  tyre,  do  t'i  shërbej!"  (Buhari,  Xhihad,  71; 
Muslim,  Fedailu's-Sahabe,  181) 

Duke  u  shprehur  si  më  poshtë,  i  Dërguari  i  Allahut  (s.a.s.)  ka 
pohuar  vlerën  që  kishin  ensarët  për  të: 

"Po  të  mos  ndodhte  hixhreti,  unë  do  të  bëhesha  njëri  prej  ensarëve!" 
(Buhari,  Menakibu'l-Ensar,  2) 

Disa  nga  fjalët  e  bekuara  të  shprehura  nga  Profeti  mbi  virtytet 
e  ensarëve  (Allahu  qoftë  i  kënaqur  me  të  gjithë  ata!)  janë  kështu: 

"Kush  i  beson  Allahut  dhejetës  tjetër,  ahiretit,  të  mos  zemërohet  me 
ensarët!"  (Tirmidhi,  Menakib,  25/3906) 

"Ata  vetëm  besimtarët  i  duan  dhe  prej  tyre  vetëm  hipokritët  neve- 
riten!  Atë  që  i  do  ensarët,  edhe  Allahu  e  do  dhe  atë  që  i  përbuz  ensarët, 
edhe  Allahu  e  përbuz!"  (Buhari,  Menakibu’l-Ensar,  11) 

"Ju  këshilloj  të  silleni  mirë  me  ensarët!  Ata  janë  xhemaati,  shokët 
dhe  të  besuarit  e  mi !  Ata  i  kanë  kryer  plotësisht  detyrat  që  u  kanë  takuar, 
kurse  shpërblimi  i  shërbimeve  ende  nuk  u  është  paguar  plotësisht.  (Në 
ahiret  do  t'u  paguhet  me  të  tepërt.)  Prandaj,  të  mirat  e  tyre  përcilluani 
me  të  mira,  kurse  të  këqijat  faluani!"  (Buhari ,  Menakibu'l-Ensar,  li) 

I  Dërguari  i  Allahut  (s.a.s.)  ndjente  një  dashuri  të  thellë  për  të 
gjithë  sahabet,  muhaxhirë  dhe  ensarë,  ashtu  që  të  gjithë  sahabet 
kishin  mendimin  se  i  Dërguari  i  Allahut  i  donte  më  shumë  se 
çdokënd  tjetër. 

28  Xherir  bin  Abdullah  (r.a.)  ishte  kryetari  i  fisit  Bexhile  të  Jemenit.  Në 
muajin  ramazan  të  vitit  të  10  të  hixhretit,  rreth  tre  muaj  para  vdekjes  së 
Profetit,  kishte  ardhur  në  Medinë  bashkë  me  një  grup  prej  150  vetësh 
dhe  ishte  bërë  musliman.  Ai  e  donte  shumë  Profetin.  Edhe  Profeti  e 
donte  shumë  dhe,  sa  herë  që  e  shihte,  i  buzëqeshte. 

Ka'b  bin  Uxhre  (r.a.)  tregon  këtë  ngjarje  mësimdhënëse: 

"Një  ditë,  po  rrinim  në  Faltoren  Profetike  në  prani  të  të 
Dërguarit  të  Allahut.  Kishte  nga  një  grup  prej  ensarëve,  muha- 
xhirëve  dhe  hashimitëve.  Ne  u  kapëm  me  pretendimin  se  cilin 
grup  mes  nesh  do  më  shumë  i  Dërguari  i  Allahut  (s.a.s.).  Ne, 
ensarët,  thamë: 

"Ne  i  besuam  të  Dërguarit  të  Allahut,  e  ndoqëm  atë  dhe  luf- 
tuam  pranë  tij  kundër  armiqve.  Prandaj,  i  Dërguari  i  Allahut 
(s.a.s.)  na  do  më  shumë  ne!" 

Vëllezërit  muhaxhirë  thanë: 

"Ne  emigruam  për  hir  të  Allahut  dhe  të  Dërguarit  duke  brak- 
tisur  bijtë  dhe  vatrat,  hoqëm  dorë  nga  pasuria  dhe  morëm  pjesë 
në  luftërat  ku  morët  pjesë  edhe  ju.  Prandaj,  i  Dërguari  i  Allahut 
na  do  më  shumë  ne!" 

Kurse  vëllezërit  hashimitë  thanë  kështu: 

"Ne  jemi  të  afërmit  e  Profetit  dhe  morëm  pjesë  në  luftërat  ku 
morët  pjesë  edhe  ju.  Prandaj,  Profeti  na  do  më  shumë  ne!" 

I  dërguari  i  Allahut  (s.a.s.)  na  erdhi  pranë  dhe  na  pyeti: 

“Ju  po  bisedoni  diçka  mes  jush;  ç'po  thoni?" 

Secili  grup  ia  përsëriti  pretendimin  e  vet.  Dhe  i  Dërguari  i 
Allahut  (s.a.s.)  i  tha  çdo  grupi: 

" Kenifolur  drejt!  Kush  mund  ta  pretendojë  të  kundërtën  e  kësaj?" 

Pastaj  na  pyeti: 

"A  doni  të  vendos  mes  jush?" 

"Natyrisht,  o  i  Dërguari  i  Allahut!  Babë  e  nënë  t'u  bëfshin  fli!" 
- 1  thamë.  Atëherë,  duke  iu  drejtuar  në  fillim  ensarëve,  i  Dërguari 
i  Allahut  (s.a.s.)  u  tha: 

“O  ju,  ensarë!  Unëjam  vëllaijuaj!" 

Ensarët  u  hodhën  me  gëzim: 

"Allahu  ekber!  Lavdi  Zotit  të  Qabes  që  ne  e  fituam  atë!" 

Pastaj,  i  Dërguari  i  Allahut  (s.a.s.)  iu  drejtua  muhaxhirëve: 

_ 

"O  muhaxhirë!  Unë  jam  ijuaji!" 

Edhe  muhaxhirët  bërtitën  me  gëzim: 

"Allahu  ekber!  Lavdi  Zotit  të  Qabes  që  ne  e  htuam  atë!" 

Më  në  fund,  i  Dërguari  i  Allahut  (s.a.s.)  iu  drejtua  grupit  të 
hashimitëve: 

"O  të  Bijtë  Hashim!  Sa  për  ju,  ju  jeni  të  mitë  dhe  keni  ardhur  te 
unë!" 

Edhe  të  Bijtë  Hashim  u  shprehën  po  me  të  njëjtin  gëzim: 

"Allahu  ekber!  Lavdi  Zotit  të  Qabes  që  ne  e  htuam  atë!" 

Kështu,  të  gjithë  u  ngritëm  të  kënaqur.  Secili  grup  ishte  i  kë- 
naqur  dhe  i  gëzuar  me  konsideratat  e  të  Dërguarit  të  Allahut!" 
(Hejsemi,  X,  14) 

Brenda  dhjetë  vjetëve,  kuhjtë  e  shtetit-qytet  islam  të  vogël 
të  ngritur  në  Medinë  dhe  të  përbërë  prej  rreth  katërqind  famil- 
jeve,  arritën  në  Irak  dhe  Palestinë.  Kur  vdiq  Profeti  (s.a.s.),  me 
Bizantin  dhe  Iranin  ishte  gjendje  lufte.  Ndërkaq,  gjendja  e  dhjetë 
vjetëve  më  parë  të  sahabeve,  sjellja,  mënyra  e  jetesës,  niveli  i  mi- 
rëqenies  dhe  arkitektura  e  shtëpive  nuk  kishin  ndryshuar.  Ata 
vazhdonin  të  bënin  jetë  të  përkorë.  Konsumi  i  tepruar,  lakmia  në 
të  ngrënë,  luksi  dhe  shkëlqimi  ishin  një  mënyrë  jetese  e  panjohur 
për  shoqërinë  e  sahabeve.  Ata  e  përjetonin  vazhdimisht  vetëdijen 
se  "nesër,  konaku  i  këtij  nefsi  do  të  jetë  varri"!  Prandaj  gjithmo- 
në  u  ruajtën  që  të  mos  i  caktonin  të  mirat  e  kësaj  bote  për  veten 
(egon)  e  tyre  dhe  të  mos  i  përdornin  duke  e  kaluar  masën.  Me 
shijen  dhe  emocionin  e  besimit,  këto  të  mira  i  përdorën  si  mjet 
për  orientimin  dhe  lumturinë  e  njerëzimit.  E  formësuan  jetën  në 
drejtim  të  fitimit  të  pëlqimit  të  Allahut.  Kështu,  njëra  nga  shkaqet 
më  të  rëndësishme  që  Islami  u  përhap  me  shpejtësi  -  si  agimi 
i  mëngjesit  -  mes  popujve  të  vuajtur,  të  shtypur,  të  neveritur  e 
të  shfrytëzuar,  ishte  se  sahabet  shpalosën  kudo  që  shkuan  një 
identitet  islam  të  përkryer.  Sepse,  si  nxënës  të  drejtpërdrejtë  të 
të  Dërguarit  të  Allahut  që  kishin  qenë,  sahabet  ishin  muslimanë 
9  të  veçantë  e  të  zgjedhur,  vetëmohues,  të  drejtë,  të  ndershëm,  ze- 

_ 

mërgjerë,  të  mbushur  me  dritën  profetike,  të  cilët  i  shihnin  robtë 
e  Allahut  me  vështrimin  e  Tij  të  dhembshur  e  të  mëshirshëm. 

Qyteti  Profetik  dhe  Dokumenti  i  Medinës 

Medina  e  Ndritshme  është  një  vendbanim  i  këndshëm  që  ndo- 
dhet  në  veri  të  Mekës  së  Bekuar,  i  rrethuar  nga  tri  anë  me  male, 
kurse  në  jug  është  fushë.  Ka  tokë  të  përshtatshme  për  bujqësi, 
ajër  të  pastër  e  të  mirë,  plot  gjelbërim  me  kopshtet  e  hurmave. 

Kur  Profeti  emigroi  në  Medinë,  aty  banonin  dy  fiset  ara- 
be  Evs  dhe  Hazrexh  si  dhe  tre  fiset  çifute  Kajnuka,  Nadr  dhe 
Kurajdha.  Fiset  arabe  kishin  ardhur  aty  nga  Jemeni  pas  përmbyt- 
jes  së  quajtur  "Sejlul  Arim"  (Përmbytja  e  Keqe),  kurse  çifutët,  nga 
Jeruzalemi  pas  pushtimit,  shtypjes  dhe  shkatërrimit  romak. 

Me  kohë,  mes  arabëve  dhe  çifutëve  pati  hyrë  armiqësia  dhe, 
përfundimisht,  duke  dalë  fitimtarë  mbi  çifutët,  arabët  ishin  bërë 
sundues  në  Medinë.  Mirëpo,  pas  një  farë  kohe,  si  pasojë  e  in- 
trigave  të  çifutëve,  dy  fiset  vëllezër  arabe  qenë  armiqësuar  me 
njëra-tjetrën  dhe  patën  luftuar  mes  tyre  me  ndërprerje  për  rreth 
120  vjet  me  radhë.  Beteja  e  fundit  mes  tyre  është  Lufta  Buas  rreth 
pesë  vjet  para  hixhretit.  Si  përfundim,  të  dy  fiset,  pas  humbjeve 
të  mëdha,  qenë  dobësuar  shumë,  prandaj,  në  kohën  e  hixhretit, 
çifutët  ndodheshin  në  pozitë  sunduese  në  Medinë,  veçanërisht 
në  anën  ekonomike. 

Me  vajtjen  e  Profetit  (s.a.s.)  në  Medinë,  në  sajë  të  favorit  të 
Allahut,  armiqësia  mes  këtyre  fiseve  vëllezër  mori  fund.  Zoti  ur- 
dhëron: 

"Kapuni  fort  së  bashku  pas  litarit  (librit,  fesë)  të  Allahut 
dhe  mos  u  copëtoni  e  mos  u  ndani!  Mendoni  për  dhuntinë  e 
Allahut  për  ju!  Ju  ishit  armiq  të  njëri-tjetrit  dhe  ai  jua  bashkoi 
zemrat  dhe  në  sajë  të  kësaj  dhuntie  të  Tij  u  bëtë  vëllezër.  Ai  ju 
shpëtoi  ndërsa  ju  ndodheshit  në  buzë  të  një  grope  zjarri.  Ja, 
pra,  Allahu  jua  bën  të  qarta  në  këtë  mënyrë  ajetet  e  Tij  që  të 
viheni  në  rrugë  të  drejtë!"  (Al-i  Imran,  103) 

Pas  hixhretit,  politeistët  mekas  iu  dërguan  politeistëve  me- 
dinas  dhe  çifutëve  letra  kërcënimi  dhe  nxitjeje  me  qëllim  për  të 
penguar  vendosjen  dhe  fuqizimin  e  muslimanëve  në  Medinë.  Në 
një  letër,  ata  i  kërcënuan  kështu  Abdullah  bin  Ubejjin  si  dhe  poli- 
teistët  nga  fiset  Evs  dhe  Hazrexh: 

"Ju  strehoni  aty  një  njeriun  tonë.  Ose  vrajeni,  ose  përzejeni! 
Përndryshe,  do  t'ju  sulmojmë  bashkë  me  të  gjitha  fiset  arabe,  do 
t'i  vrasim  të  gjithë  ata  që  do  të  luftojnë  kundër  nesh,  kurse  gratë 
tuaja  do  t'i  marrim  për  vete!" 

Pas  kësaj,  Abdullah  bin  Ubej  dhe  politeistët  medinas  që  vep- 
ronin  së  bashku  me  të,  u  mblodhën  për  ta  sulmuar  Profetin 
(s.a.s.).  I  lajmëruar  për  këtë,  i  Dërguari  i  Allahut  shkoi  te  ata  dhe 
u  tha  kështu: 

"Siç  duket,  kërcënimi  i  Kurejshve  ka  bërë  efekt  mbi  ju!  Dëmi  që 
mund  t'ju  shkaktojnë  ata  s'është  më  i  madh  se  dëmi  që  mund  t'i  shkak- 
toniju  vetes  suaj  duke  na  u  kundërvënë  neve!  Domethënë,  ju  kërkoni  të 
Juftoni  kundër  bijve  dhe  vëllezërve  tuaj  të  gjakut  dhe  t'i  vrisni!" 

Atëherë,  ata  u  shpërndanë!  (Ebu  Davud,  Haraxh,  22-23/3004; 
Abdurrezzak,  V,  358-359) 

Kërcënimet  dhe  nxitjet  e  politeistëve  mekas  mbetën  pa  re- 
zultat.  Megjithëkëtë,  ekzistonte  mundësia  që  Kurejshët  që  nuk 
u  ishin  plotësuar  kërkesat,  të  bënin  një  sulm  total  mbi  Medinën 
dhe  ta  vrisnin  krejt  popullsinë  pa  bërë  dallim  mes  muslimanëve, 
politeistëve  dhe  çifutëve!  Ky  rrezik  i  përbashkët  u  bë  pretekst 
që  edhe  medinasit  jomuslimanë  të  afroheshin  me  Profetin  (s.a.s.) 
dhe  të  mblidheshin  rreth  udhëheqjes  së  tij. 

_ 

Me  përjashtim  të  kësaj,  qysh  në  krye  të  herës,  secili  nga  perso- 
nat  e  fiseve  Evs,  Hazrexh  dhe  çifutët  kishin  dëshirë  që  bashkësitë 
e  tyre  të  bëheshin  të  parë  në  Medinë.  Për  shembull,  Hazrexhët 
ishin  përgatitur  për  ta  bërë  udhëheqësin  e  tyre,  Abdullah  bin 
Ubejin,  sundimtar  të  Medinës.  Mirëpo  as  Evsët  nuk  e  përkrahnin 
një  lider  Hazrexh,  as  Hazrexhët,  një  lider  Evs!  Prandaj,  Profeti 
(s.a.s.)  u  bë  një  emër  unifikues  për  të  gjithë  medinasit! 

Brenda  këtyre  kushteve,  i  Dërguari  i  Allahut  (s.a.s.)  mori  mbi 
vete  qeverisjen  e  Medinës.  I  Dërguari  i  Allahut  (s.a.s.)  i  cili  kishte 
ngritur  rendin  shoqëror  mes  muslimanëve  me  anë  të  vëllazëri- 
mit  ensarë-muhaxhirë,  të  quajtur  "muahat",  pa  humbur  kohë, 
me  anë  të  një  teksti  të  shkruar,  i  pranoi  si  qytetarë  edhe  çifutët 
që  banonin  në  Medinë  dhe  parashtroi  disa  parime  konstituciona- 
le  të  qytetit-shtet  të  Medinës.  Disa  parime  të  këtij  dokumenti  të 
emërtuar  Dokumenti  i  Medinës  dhe  të  konsideruar  si  akt  zyrtar 
të  themelimit  të  shtetit  islam,  ishin  këto: 

"Bismil'lahi'r-rahmani'r-rahim,  Me  emrin  e  Allahut  Mëshirues 
e  Shpërblyes! 

1.  Muslimanët  kurejshë  dhe  jethribas29  së  bashku  me  qytetarët 
e  bashkuar  me  ta  dhe  që  luftojnë  bashkë  me  ta,  përbëjnë  një  ko- 
munitet  më  vete. 

2.  Ndalohen  destruksioni  dhe  dhuna.  Muslimanët  e  devot- 
shëm  do  t'i  kundërvihen  së  bashku  personit  nga  mesi  i  tyre  i  cili 
sillet  keq,  kërkon  të  ushtrojë  dhunë  dhe  padrejtësi,  bën  mëkat 
dhe  armiqësi  dhe  shkakton  ngatërresa  mes  muslimanëve,  dhe 
duart  e  të  gjithëve  do  të  ngrihen  kundër  tij  edhe  nëse  ai  do  të  jetë 
biri  i  ndonjërit  prej  tyre! 

3.  Ndalohet  krimi  i  vrasjes.  Në  rast  të  kundërt,  muhaxhirët 
dhe  çdo  familje  medinase  do  ta  paguajnë  bashkërisht,  sipas  tra- 
ditës,  dëmshpërblimin  e  gjakut.  Gjithashtu,  çdo  grup,  sipas  pari- 
meve  të  drejta,  të  njohura  mes  muslimanëve,  do  ta  paguajë  bash- 
kërisht  shpërblimin  për  çlirimin  e  robërve. 


29  Kurejshë:  mekas.  Jethribas:  medinas  (meqë  Medina  mbante  ende  em- 
rin  e  vjetër  Jethrib).  Përkthyesi. 

4.  Muslimanët  nuk  do  t'i  lënë  të  vetmuar  personat  me  borxhe 
dhe  me  familje  të  madhe,  por,  në  kuadrin  e  parimeve  të  drejta,  të 
njohura  mes  tyre,  do  t'i  ndihmojnë  për  të  paguar  shpërblimin  e 
çlirimit  të  robërve  dhe  dëmshpërblimin  e  gjakut. 

5.  Garantohet  siguria  brenda  dhe  jashtë  Medinës.  Janë  të  ga- 
rantuar  si  ata  që  dalin  nga  Medina,  ashtu  dhe  ata  që  ndodhen 
brenda  saj,  me  përjashtim  të  atyre  që  kryejnë  padrejtësi,  dhunë 
dhe  faj. 

6.  Çifutët  gëzojnë  lirinë  e  fesë.  Çifutët  do  të  ndjekin  fenë  e  vet 
dhe,  muslimanët,  fenë  e  vet.  Çifutët  si  nënshtetas  do  të  ndihmo- 
hen,  nuk  do  të  pësojnë  asnjë  padrejtësi  dhe  kundër  tyre  nuk  do  të 
krijohet  ndonjë  aleancë.  Në  rast  lufte,  palët  do  ta  ndihmojnë  një- 
ri-tjetrin.  Kur  çifutët  të  marrin  pjesë  në  luftë  përkrah  muslimanë- 
ve,  do  të  përballojnë  pjesën  që  u  takon  nga  shpenzimet  e  luftës. 

7.  Të  dy  anët  nuk  do  t'u  japin  mbrojtje  politeistëve.  As 
Kurejshët,  as  ata  që  u  ndihmojnë  atyre,  nuk  do  të  merren  nën 
mbrojtje  në  asnjë  mënyrë. 

8.  Ndalohet  lufta  brenda  Medinës.  Zona  e  Jethribit  shpallet 
zonë  e  paprekshme.  Në  rast  të  ndonjë  sulmi  nga  jashtë,  palët  do 
të  mbrojnë  zonën  e  tyre.  Paqen  e  bërë  nga  njëra  palë  do  ta  prano- 
jë  edhe  pala  tjetër.  Në  gjendje  lufte,  shpenzimet  e  çifutëve  do  t'u 
takojnë  çifutëve  dhe  shpenzimet  e  muslimanëve,  muslimanëve. 
Ndërkaq,  palët  do  ta  ndihmojnë  njëra-tjetrën  kundër  atyre  që  u 
hapin  luftë  dhe  mes  tyre  do  të  jenë  parim  jo  e  keqja,  por  këshilla, 
dashamirësia  dhe  mirësia.  Askush  s'do  t'i  bëjë  të  keqe  aleatit  dhe 
viktima  do  të  ndihmohet  patjetër. 

9.  Në  rast  mosmarrëveshjeje,  çështja  do  t'i  paraqitet  të 
Dërguarit  të  Allahut  dhe  vendimi  i  tij  do  të  respektohet. 

10.  Premtimi  dhe  garancia  e  Allahut  është  një  (e  të  njëjtit  nivel 
për  këdo),  duke  përfshirë  edhe  njeriun  e  dukur  si  më  i  dobët  e 
më  i  pavlerë.  Sepse  ndryshe  nga  njerëzit  e  tjerë,  muslimanët  janë 
aleatë  dhe  miq  të  njëri-tjetrit. 

11.  Askush  nga  çifutët  nuk  mund  të  dalë  në  fushatë  luftarake 
pa  lejen  e  Hz.  Muhammedit  (s.a.s.). 

_ 

Nuk  ka  dyshim  se  Allahu  i  Lartë  i  pëlqen  personat  që  ruhen 
gjer  në  fund  nga  mosrespektimi  i  parimeve  të  këtij  dokumenti,  i 
bëjnë  tipare  dalluese  të  tyre  drejtësinë,  ndershmërinë  dhe  mirësi- 
në.  Ky  dokument  kurrsesi  s'do  të  bëhet  pengesë  për  ndëshkimin 
e  përdhunuesit  dhe  fajtorit. 

Allahu  i  merr  nën  mbrojtje  njerëzit  që  bëjnë  të  mira  dhe  ruhen 
nga  të  këqijat.  Muhammedi  (s.a.s.)  është  Resuli  i  Allahut!"  (Ibni 
Hisham,  II,  119-123;  Ibni  Kethir,  el-Bidaje,  III,  263-264;  Hamidullah,  el-Vesaik,  f. 
57-64) 

Eshtë  mjaft  e  qartë  se  këto  nene  janë  parime  të  domosdoshme 
për  zbatimin  e  konkluzioneve  dhe  urdhrave  islame  në  shoqëri. 

Dokumenti  i  Medinës  që  është  një  pakt  qytetarie  (nënshtetë- 
sie),  është,  njëkohësisht,  përgjigjja  më  kategorike  kundër  prete- 
ndimeve  të  shtrembra,  sipas  të  cilave,  Islami  është  një  fe  pa  prak- 
tikë  (ndëmjerëzore,  qytetare,  shtetërore,  etj.),  e  cila  nuk  nxjerr 
ligje,  por  vetëm  rregullon  ritet  dhe  adhurimet. 

Me  përmbajtjen  e  vet  politike,  ekonomike,  shoqërore  dhe 
fetare  (religjioze),  Dokumenti  i  Medinës  ka  cilësitë  e  një  pakti 
shumëplanësh.  Ky  dokument  parashtron  se  Islami  është  i  vetmi 
element  që  siguron  unitetin  e  muslimanëve,  se  ata  duhet  ta  ndih- 
mojnë  njëri-tjetrin,  se  duhet  të  kujdesen  për  drejtësinë  dhe  bara- 
zinë  mes  tyre  dhe  në  rastin  e  shfaqjes  së  ndonjë  kontradikte  ose 
mosmarrëveshjeje,  duhet  t'i  drejtohen  Allahut  dhe  të  Dërguarit. 

Me  parimin  e  ndjekjes  dhe  ruajtjes  së  drejtësisë,  ky  dokument 
ka  kufizuar  dhe  rregulluar  gjendjen  aktuale  të  afërsisë  gjenealo- 
gjike  dhe  dallimeve  mes  fiseve  arabe,  ka  urdhëmar  ndëshkimin 
e  atij  që  bën  padrejtësi  edhe  nëse  është  farefis. 

Nisur  nga  fakti  që  u  jepte  çifutëve  të  drejtën  e  pronësisë  dhe 
lirinë  e  fesë,  ky  pakt  ishte  dhe  mbetet  një  dokument  i  drejtësisë 
së  jashtëzakonshme  në  trajtimin  që  u  bënte  i  Dërguari  i  Allahut 
(s.a.s.)  çifutëve.  Po  qe  se  çifutët  nuk  do  ta  prishnin  me  duart  e 
veta,  ky  pakt  i  drejtë  mes  tyre  dhe  muslimanëve  do  të  vazhdonte 
të  vepronte. 

Medina  shpallet  e  Paprekshme30 

Pas  këtyre  vendimeve,  i  Dërguari  i  Allahut  (s.a.s.)  i  përcaktoi 
kështu  kuhjtë  e  paprekshmërisë  së  Medinës: 

“Ibrahimi  (a.s.)  e  pati  shpallur  Mekën  të  paprekshme;  edhe  unë  po 
e  shpall  të  paprekshme  zonën  e  Medinës  mes  dy  majave!"  (Ahmed,  iv, 
141) 

Pas  kësaj  shpalljeje,  u  vendosën  gurë  kufitarë  në  vendet  e  për- 
caktuara  sipas  saj  duke  u  saktësuar,  kështu,  kuhjtë  e  shtetit  të 
Medinës  e  cila  u  quajt  "Harem-i  Rasul",  "Vendi  i  Paprekshëm 
i  Profetit".  Gjithashtu,  secili  skaj  i  i  largësisë  prej  3  fersah31  mes 
kodrave  Ajr  dhe  Thevr32  të  Medinës  u  kthye  në  korie.  (Buhari, 
Fedailu'l-Medine,  1;  Muslim,  Haxh,  471-472) 

Pasi  e  shpalli  Medinën  të  paprekshme,  Profeti  (s.a.s.)  tha  kë- 
shtu: 

"Pemët  e  saj  nuk  priten,  atje  nuk  kryhet  mëkat.  Kush  kryen 
atje  ndonjë  akt  në  kundërshtim  me  Librin  dhe  Sunnetin,  mall- 
kohet  nga  Allahu,  engjëjt  dhe  të  gjithë  njerëzit!"  (Buhari,  Fedailu'l- 
Medine,  1) 

Pastaj  i  Dërguari  i  Allahut  (s.a.s.)  ngriti  duart  dhe  bëri  një  lut- 
je  për  atë  vendbanim.  Me  begatinë  e  asaj  lutjeje,  Medina  u  bë 
qysh  atëherë  e  sot  mjedisi  i  qetësisë,  gëzimit  dhe  mëshirës  për  të 
gjithë  muslimanët  si  dhe  një  vendbanim  lumturie  ku  rreh  pulsi 
i  botës  islame. 

Sahabet  tregonin  kujdes  të  veçantë  për  respektimin  e  paprek- 
shmërisë  së  Medinës.  Ebu  Hurejre  (r.a.)  e  shpreh  kështu  ndjesh- 
mërinë  e  tyre  në  këtë  çështje: 

"Po  të  shoh  një  dre  duke  kullotur  në  Medinë,  kurrsesi  nuk  e 
shqetësoj,  sepse  i  Dërguari  i  Allahut  (s.a.s.)  ka  urdhëruar:  “Pjesa  e 
Medinës  mes  dy  guroreve  është  e  paprekshme!"  (Muslim,  Haxh,  471) 


o 


Në  origjinal:  Harem. 

Fersah:  largësi  prej  afro  3  miljesh,  5  kilometrash  ose  katër  orësh  rrugë. 
Zona  mes  malit  Ajr  (ose  Air)  në  afërsi  të  Dhulhulejfes  dhe  kodrës  Thevr 
në  veri  të  malit  Uhud.  Kodra  Thevr  e  këtushme  nuk  duhet  ngatërruar 
me  malin  Thevr  të  Mekës. 


30 

31 

32 

Sahabet  nuk  i  mbyllnin  sytë  edhe  ndaj  sjelljeve  të  fëmijëve  në 
kundërshtim  me  këtë.  Abdullah  bin  Ubade  (r.a.)  tregon  kështu: 

"Unë  po  gjuaja  zogj  përreth  oazit  Ebu  Ihab.  Im  atë  Ubade  më 
pa,  e  lëshoi  zogun  që  mbaja  në  dorë  dhe  më  tha: 

"Ashtu  si  Ibrahimi  (a.s.)  e  pati  shpallur  Mekën  të  paprekshme, 
edhe  i  Dërguari  i  Allahut  (s.a.s.)  e  shpalli  të  paprekshme  zonën  e 
Medinës  mes  dy  guroreve!"  (Ibni  Ethir,  Usdu'l-Gabe,  III,  159) 


Tregu  i  Medinës  dhe  rregullimi  i  jetës  tregtare 

Kur  erdhi  në  Medinë,  i  Dërguari  i  Allahut  (s.a.s.)  u  tregoi 
muslimanëve  një  vend  të  veçantë  nga  çifutët  për  treg  dhe  u  kër- 
koi  që  ta  bënin  aty  tregtinë.  Sepse  rëndësia  e  tregjeve  të  pavarura 
për  të  fituar  pavarësi  në  fushën  e  tregtisë  është  një  e  vërtetë  e 
njohur  nga  të  gjithë. 

I  Dërguari  i  Allahut  (s.a.s.)  interesohej  nga  afër  për  tregun 
dhe  i  inspektonte  tregtarët  dhe  mallrat  e  tyre. 

Një  ditë,  në  treg,  i  Dërguari  i  Allahut  (s.a.s.)  u  afrua  te  një  shi- 
tës.  Futi  dorën  brenda  grumbullit  të  grurit  para  shitësit  dhe,  kur 
ndjeu  lagështi,  e  pyeti: 

"Ç'është  kjo?" 

"E  lagu  shiu,  o  i  Dërguari  i  Allahut!"  -  Iu  përgjigj  shitësi. 

Profeti  i  tha: 

"Pse  s'e  ke  nxjerrë  sipër  pjesën  e  lagur  që  ta  shohin  të  gjithë?  Kush 
gënjen,  s'është  nga  të  mitë!"  (Muslim,  iman,  164) 

Kajs  bin  Ebi  Gareze  (r.a.)  tregon: 

"Në  kohën  e  të  Dërguarit  të  Allahut  ne  emërtoheshim  "sim- 
sar"33.  Një  ditë,  na  erdhi  i  Dërguari  i  Allahut  dhe,  duke  na  dhënë 
një  emër  më  të  mirë,  "tuxhxhar"34,  na  tha: 

33  Simsar:  ndërmjetësues  mes  shitësit  dhe  blerësit,  ndërmjetës  tregtar,  ko- 
misionar,  sekser.  Përkthyesi. 

34  Tuxhxhar:  tregtar.  Përkthyesi. 

_ 

"O  tregtarë!  Pa  dyshim  që  në  shitje-blerje  përzihen  gënjeshtra  dhe 
betimi,  prandaj  ju  futni  në  tregti  dhënien  e  lëmoshës!"35  (Ahmed,  iv,  6; 
Ebu  Davud,  Buju,  1/3326) 

Sado  që  njeriu  të  tregohet  i  kujdesshëm,  në  shitjet  dhe  blerjet 
që  bën  mund  të  krijohen  situata  padrejtësie  ose  për  harresë,  ose 
për  shpërhllje.  Prandaj,  duke  u  sjellë  i  matur  për  çdo  të  papri- 
tur,  nga  htimet  duhet  dhënë  mjaft  lëmoshë  (sadaka)  dhe  duhen 
bërë  dhurime.  Për  këtë  specihkë  tërheq  vëmendjen  i  Dërguari  i 
Allahut  (s.a.s.)  në  hadithin  e  mësipërm. 

Rifaa  bin  Rah  (r.a.)  thotë: 

"Ne  po  shkonim  në  Musalla36  së  bashku  me  të  Dërguarin  e 
Allahut  (s.a.s.).  Profeti  vuri  re  se  një  pjesë  njerëzish  po  bënin  shit- 
blerje.  Ai  u  foli  atyre: 

"O  tregtarë!" 

Dhe  ata  u  vunë  të  dëgjonin  se  ç'do  t'u  thoshte  ai. 

"S'ka  dyshim  se,  ditën  e  kiametit,  taxhirët  (tregtarët)  do  të  ringjallen 
sifaxhirë  (mëkatarë)  përveç  atyre  qëfrikësohen  nga  Allahu,  që  bëjnë  të 
mira  dhejanë  të  besës,  të  drejtë  e  të  ndershëm!37"  (Tirmidhi,  Buju,  4/1210) 

I  Dërguari  i  Allahut  (s.a.s.)  ka  rrëfyer  këtë  ngjarje  mbi  moralin 
dhe  virtytin  në  tregti,  që  ka  ndodhur  mes  dy  personave  të  mirë 
nga  izraelitët. 

Të  mbahet  parasysh  se,  me  fjalën  lëmoshë,  këtu,  kemi  përkthyer  fjalën 
"sadaka"  të  origjinalit  dhe  se  fjala  "sadak"  që  do  të  thotë  "besë,  nder- 
shmëri,  drejtësi"  ka  të  njëjtën  rrënjë  (sdk)  me  fjalën  "sadaka"  që  do  të 
thotë  "lëmoshë".  Përkthyesi. 

Musalla:  Emërtohet  vendi  i  gjerë  i  caktuar  për  faljen  e  përbashkët  të 
namazeve  të  xhumasë,  bajramit  dhe  të  të  vdekurit  nga  popullsia  e  një 
qyteti.  Në  kohët  e  para  përgatiteshin  musalla  ose,  siç  quhen  ndryshe, 
namazgjahë,  përgjithësisht  jashtë  qyteteve,  ku  faleshin  namazet  ko- 
lektive  që  sot  falen  nëpër  xhamitë  e  qytetit.  Kështu,  arrihej  që  e  gjithë 
popullsia  e  qytetit  të  mblidhej  së  bashku  një  herë  në  javë. 

Këtu  është  përdorur  fjala  "sadakat"  që  e  përkthyem  "i  besës,  i  drejtë  e 
i  ndershëm".  Përkthyesi. 

"Një  njeri  nga  ata  që  kanë  jetuar  para  jush,  bleu  nga  dikush  një 
truall  fitimprurës.  Pastaj,  nën  tokë  gjeti  njëqyp  meflori.  E  mori  qypin, 
shkoi  te  personi  nga  i  cili  e  kishte  blerë,  dhe  i  tha : 

"Merri  florinjtë!  Unë  prej  teje  bleva  tokën  dhe  joflorinjtë!" 

Edhe  shitësi  e  kundërshtoi  duke  i  thënë: 

"Unë  ta  shita  tokën  me  gjithçka  që  mund  të  kishte  brenda!" 

Meqë  s'u  morën  dot  vesh,  caktuan  një  arbitër  i  cili,  pasi  i  dëgjoi  të 
dy,  i  pyeti : 

"A  kenifëmijë?" 

Dhe  mori  vesh  se  njëri  kishte  një  djalë  dhe  tjetri,  vajzë. 

"Martojini  djalin  me  vajzën  me  këto  para  si  dhejepni  lëmoshë!"  -  U 
tha  arbitri. "  (Buhari,  Enbija,  54;  Muslim,  Akdije,  21;  Ibni  Maxhe,  Lukata,  4) 

I  Dërguari  i  Allahut  (s.a.s.)  i  cili  ishte  një  tregtar  i  aftë  që  kish- 
te  bërë  në  rini  udhëtime  të  gjata  me  karvane  tregtare,  kur  shkoi 
në  Medinë,  vuri  një  sërë  parime  në  këtë  drejtim.  Për  rëndësinë  e 
tregtisë,  ai  ka  thënë  kështu: 

"Nëntë  të  dhjetat  e fitimit  janë  në  tregti."  (Sujuti,  i,  113) 

"Gjërat  më  hallall  e  më  të  mira  që  ha  njeriu  janë  ato  që  ka  fituar 
vetë!"  (Ibni  Maxhe,  Tixharat,  1) 

Krahas  efektit  material,  ushqimi  ushtron  edhe  efekt  moralo- 
shpirtëror.  Fakti  që  kafshata  vjen  nga  rrugë  hallall  (legjitime,  të 
bekuara),  haram  (jolegjitime,  të  pabekuara)  ose  të  dyshimta,  na 
e  vë  shpirtin  nën  ndikim.  Me  fjalë  të  tjera,  gjendja  morale  e  ush- 
qimit  që  hamë  ndikon  mbi  botën  tonë  ndjesore.  Krahas  të  gjitha 
adhurimeve,  veçanërisht  rëndësia  e  parasë  hallall  në  adhurimin 
e  haxhit  është  shpjeguar  kështu  në  hadithin  profetik: 

"Kush  e  viziton  këtë  Shtëpi  me  para  të  fituar  haram,  ka  dalë  nga 
bindja  ndaj  Allahut.  Po  qe  se  një  njeri  i  tillë  bën  nijet  për  në  haxh,  hyn 
nën  ihram,  vë  këmbën  në  yzengjinë  e  devesë,  e  nis  atë  dhe,  pastaj,  thotë 
"Lebbejk  AUahumme  lebbejk",  një  engjëll  sufler  i  bën  zë  kështu  nga 
qieiii:  "Ty,  as  lebbejk,  as  sa'dejk!  Sepse  fitimi  yt  është  haram,  ushqimi 
i jt  është  haram,  kafsha  që  i  ke  hipur  është  haram!  Kthehu  si  mëkatar,  pa 

marrë  asnjë  sevap!  Dhe  dëshpërohu  ngaqë  do  të  përballesh  me  gjënë  që 
s'do  të  të  pëlqejë!" 

"Por  nëse  personi  del  në  rrugën  e  haxhit  me  para  hallall,  shkel  këm- 
bën  në  yzengjinë  e  kafshës  dhe  e  vë  në  lëvizje  dhe  pastaj  thotë  "Lebbejk 
Allahumme  lebbejk",  një  engjëll  sufler  nga  qielli  i  bën  zë  kështu: 
“Lebbejk  dhe  sa'dejk!  Po  të  përgjigjem!  Sepse  kafshën  e  ke  hallall,  rrobat 
i  ke  hallall,  ushqimin,  hallall!  Kthehu  me  shumë  sevape  tëfituara  dhe  pa 
asnjë  mëkat!  Dhe  gëzohu  se  do  të  përballohesh  me  një  gjë  që  ka  për  të  të 
kënaqur  dhe  gëzuar!"  (Hejsemi,  in,  209-210) 

Meqë  çështja  e  hallallit  dhe  haramit  është  një  çështje  me  shumë 
rëndësi  dhe  që  shkelet  shumë,  në  suren  Bakara,  me  anë  të  kon- 
kluzioneve  dhe  urdhrave  hyjnorë,  e  para  pas  herezisë  (shirk),  kjo 
derë  është  mbyllur.  Madje,  edhe  në  suret  mekase  En'am,  A'raf, 
Junus  dhe  Nahl  që  nuk  përmbajnë  shumë  urdhra,  menjëherë  pas 
temave  besimore  janë  bërë  sqarime  për  specifikat  hallall-haram 
tek  ushqimi  dhe  fitimi.38 

Duke  bërë  të  ditur  domosdoshmërinë  e  sjelljes  së  ndershme  e 
të  guximshme  në  tregti,  i  Dërguari  i  Allahut  ka  thënë: 

"Tregtari  i  guximshëm  i  cili  e  nxjerr  mallin  për  shitje,  është  i  bekuar, 
kurse  spekulatori  është  i  mallkuar!"  (ibni  Maxhe,  Tixharat,  6) 

"Tregtari  frikacak  është  i  dëmtuar,  tregtari  guximtar  është  i  be- 
kuar!"  (Dejlemi,  II,  79) 

Disa  nga  parimet  e  parashtruara  nga  Profeti  në  tregti,  janë 
këto: 

"Dy  persona  që  bëjnë  shitblerje  (mes  tyre),  janë  të  lirë  (për  t'u  pra- 
pësuar)  gjersa  të  mos  jenë  ndarë  ende  nga  njëri-tjetri  ose  gjersa  të  nda- 
hen.  Po  qe  se  bëjnë  shitblerje  të  ndershme  duke  e  deklaruar  çdo  gjë  siç 
është,  shitblerja  u  bëhet  e  bekuar.  Por  në  qoftë  segënjejnë  duke  ifshehur 
disa  të  vërteta,  shitblerjes  së  tyre  s'i  mbetet  bekim!"  (Buhari,  Buju,  19; 
Muslim,  Buju,  8) 

38  el-En'am,  136-152;  el-A'raf,  32-33,  169;  Junus,  59-60;  en-Nahl,  95,  115- 
116.  Shih.  Draz,  en-Nebeu'l-Adhim,  f.  193. 

"Betimi  e  shton  interesimin  për  mallin,  por  ia  pakëson  bekimin!” 
(Buhari,  Buju,  26;  Muslim,  Musakat,  13) 

Profeti  e  ka  ndaluar  pritjen  e  mallrave  të  tregtisë  në  rrugë  pa 
i  sjellë  në  treg,  shitjen  e  një  malli  të  blerë  pa  e  marrë  ende  plotë- 
sisht  në  dorëzim  ose  blerjen  e  një  malli  që  nuk  ndodhet  në  treg 
dhe  shitjen  blerësit,  shitjen  e  mbështetur  në  një  shitblerje39,  ner- 
vozimin  e  myshteriut,  etj.40 

I  Dërguari  i  Allahut  (s.a.s.),  i  cili  ka  bërë  të  ditur  se  në  shitbler- 
je  duhet  mbajtur  qëndrim  lehtësues,  ka  thënë  kështu: 

"Allahu  e  shtoftë  mëshirën  ndaj  personit  i  cili  sillet  me  bujari  dhe  mi- 
rëkuptim  në  shitje,  blerje  dhe  në  pagimin  e  borxhit!"  (Buhari,  Buju,  16) 

"AUahu  e  trajtoi  me  mëshirë  dikë  që  pati  jetuar  para  jush,  sepse 
ai  tregonte  lehtësi  kur  shiste,  kur  blinte  dhe  kur  kërkonte  borxhin!" 
(Tirmidhi,  Buju,  75/1320) 

Ata  të  cilët,  duke  u  vetëmashtruar  me  lakminë  për  pasuri  dhe 
me  interesat  materiale  të  kësaj  bote,  nuk  i  respektojnë  këto  pari- 
me  të  vëna  nga  i  Dërguari  i  Allahut  dhe  pandehin  se  do  të  fitoj- 
në  më  shumë,  mbeten  të  ballafaquar  me  rrezikun  për  t'u  bërë  të 
varfër  të  jetës  së  pasme,  ahiretit.  Kurse  tregtarët  e  ndershëm  të 
vendosur  për  të  fituar  pëlqimin  e  Allahut  dhe  ushqimin  e  ahire- 
tit,  bëhen  bashkëbisedues  të  këtij  sihariqi  të  Profetit: 

"Tregtari  musliman  i  besës,  i  ndershëm  dhe  fjalëdrejtë,  në  ditën  e 
kiametit  do  tëjetë  bashkë  me  dëshmorët!"  (ibni  Maxhe,  Tixhamt,  l) 

Ndërtimi  i  Faltores  Profetike  dhe  i  Banesës  Profetike 

Në  kohët  e  para  në  Medinë  s'kishte  faltore.  I  Dërguari  i 
Allahut  (s.a.s.)  e  falte  namazin  ku  të  ndodhej.  Pa  kaluar  shumë, 
Profeti  e  ndërtoi  edhe  faltoren  e  dytë  pas  asaj  të  Kubas.  Faltorja  e 
dytë  është  kjo  e  sotmja,  Faltorja  Profetike  ose  Xhamia  Profetike. 

Kur  i  Dërguari  i  Allahut  (s.a.s.)  shkoi  në  Medinë,  deveja  e  tij, 
Kavsa  u  ul  pikërisht  në  një  vend  në  drejtim  të  shtëpisë  së  Bijve 


39  Të  tria  këto  forma  shitblerjeje  janë  fiktive  dhe  konsiderohen  spekulim. 

40  Shih.  Buhari,  Buju,  70-72;  Muslim,  Buju,  29. 

Nexhar.  Trualli  ku  u  ul  deveja  u  përkiste  dy  të  rinjve  jetimë  nga 
Bijtë  Nexhar,  të  quajtur  Sehl  dhe  Suhejl,  dhe  përdorej  si  lëmë  për 
tharjen  e  hurmave.  Profeti  (s.a.s.)  zbriti  nga  deveja  dhe  tha: 

"Inshaallah,  dashtë  Allahu,  ky  është  vendi!" 

Pastaj  pyeti: 

"E  kujt  është  kjo  parcelë?" 

"Eshtë  e  Sehlit  dhe  Suhejlit,  bijve  të  Amrit,  o  i  Dërguari  i 
Allahut!"  -  Iu  përgjigj  Muadh  bin  Afra  (r.a.). 

I  Dërguari  i  Allahut  (s.a.s.)  i  thirri  të  rinjtë  dhe  ua  kërkoi  t'ia 
shisnin  tokën. 

" Më  tregoni,  sa  kushton  kjo  parcelë?"  -  U  tha  i  Dërguari  i 
Allahut. 

"Jo,  o  i  Dërguari  i  Allahut!  Ne  ta  dhurojmë!  Vallahi,  çmimin 
e  saj  ne  nuk  e  kërkojmë  prej  tjetërkujt  përveç  Allahut!"  - 1  thanë 
të  rinjtë. 

Mirëpo  Profeti  nuk  e  pranoi  dhuratën  por  ua  dha  çmimin  të 
rinjve  dhe  e  bleu  parcelën.  (Buhari,  Menakibu'l-Ensar,  45,  Salat,  48;  Muslim, 
Mesaxhid,  9) 

Në  parcelë  ndodheshin  varret  e  politeistëve,  gropa  dhe  kodri- 
na  si  dhe  drurë  hurmaje.  I  Dërguari  i  Allahut  dha  urdhër,  eshtrat 
e  politeistëve  u  bartën  në  një  vend  tjetër,  gropat  u  mbushën,  kod- 
rinat  u  rrafshuan  dhe  drurët  u  prenë.41  Pastaj  i  Dërguari  i  Allahut 
(s.a.s.)  kërkoi  që  të  priteshin  plitharë  dhe  të  bëheshin  përgatitje.42 

Në  ndërtimin  e  faltores,  bashkë  me  sahabet,  edhe  i  Dërguari  i 
Allahut  (s.a.s.)  transportonte  plitharë  dhe,  njëkohësisht,  thoshte: 


o 


41  Muslim,  Mesaxhid,  9. 

42  Ibni  Sa'd,  I,  239. 

"Kjo  barrë  s'është  barra  e  Hajberit.  Kjo  është  puna  më  e  mirë  e  më  e 
pastër  Cjë  po  e  kryejmë  ndaj  Allahut!"  (Buhari,  Menakibu’l-Ensar,  45) 

Me  këto  fjalë,  Profeti  shprehte  faktin  se  barra  (plitharët)  që  po 
transportonin  nuk  kishte  të  bënte  me  ndonjë  interes  material  të 
kësaj  bote,  por  ishte  më  e  dobishme  e  më  e  këndshme  se  barra 
materiale,  si  hurmat  dhe  rrushi  i  thatë  që  sillnin  (transportonin) 
njerëzit  nga  Hajberi  me  qëllim  tregtie. 

Një  burrë  që  po  transportonte  dhë,  kur  hasi  në  Profetin,  i 
tha: 

"O  i  Dërguari  i  Allahut!  Më  lejo  ta  bart  unë  plitharin  tënd!" 

Kurse  Profeti  iu  përgjigj  kështu: 

“Ti  shko  e  merr  një  copë  tjetër,  se  nuk  je  më  nevojtar  se  unë  për 
Allahun!"  (Themhudi,  I,  333) 

Profeti  punonte  vetë  edhe  sepse  ashtu  ia  kërkonte  përgjegjë- 
sia  moralo-shpirtërore  që  ndjente,  edhe  për  t'i  nxitur  dhe  inku- 
rajuar  muslimanët  që  të  punonin.  Në  lidhje  me  këtë,  njëri  nga 
sahabet  recitoi  këtë  kuplet: 

y jA 

J !  ■  j  - '!  iil -U 

Kur  punon  Profeti,  ne  si  mund  të  rrimë? 

Vërtet  i  gabuar  do  të  qe  për  ne  ky  veprim!.. 

(Ibni  Hisham,  II,  114) 

Gjatë  ndërtimit  të  faltores  erdhi  një  burrë  që  e  punonte  mirë 
baltën.  I  Dërguari  i  Allahut  (s.a.s.)  i  tha  atij: 

" Allahu  e  mëshiroftë  personin  i  cili  e  bën  mjeshtërinë  e  tij  të  bukur 
e  të  saktë!  Ti  vazhdo  me  këtë  punë  se  e  shoh  cjë  e  bën  mirë!"  (Themhudi, 
I,  333;  Dijarbekri,  I,  344) 

Edhe  Zoti  dëshiron  që  çdo  punë  e  muslimanëve  të  jetë  e  bu- 
kur  dhe  në  ajetin  kur'anor  urdhëron:  i  A-A  "Atë  që  ta  bëni,  bëje- 

ni  bukur,  punët  bëjini  mirë!"  Dhe,  menjëherë  pas  kësaj,  urdhë- 
ron:  "Allahu  i  do  ata  që  e  bëjnë  punën  bukur!"  (el-Bakara,  195) 

Duke  bartur  qerpiç  së  bashku  me  sahabet  në  ndërtimin  e  fal- 
tores,  i  Dërguari  i  Allahut  (s.a.s.),  njëkohësisht,  këndonte  edhe 
këto  vargje  të  një  muslimani: 


> 0  x  ^  °'°  * 

jUa j)J\  ^jls 

Allahu  im,  shpërblimi  i  vërtetë  është  në  ahiret; 

Tregoju  mëshirë  ensarëve  dhe  muhaxhirëve!.. 

(Buhari,  Menakibu'l-Ensar,  45) 

Ndërsa  çdokush  bartte  nga  një  plithar,  Ammar  bin  Jasiri  (r.a.) 
bartte  nga  dy:  një  për  vete  e  një  për  Profetin.  I  Dërguari  i  Allahut 
(s.a.s.)  e  vuri  re,  ia  shkundi  pluhurat  dhe  e  pyeti: 

"O  Ammar,  pse  nuk  i  bart  plitharët  si  shokët,  një  e  nga  një?" 

"Dëshiroj  shpërblimin  e  kësaj  nga  Allahu!"  -  Iu  përgjigj  ai. 

Profeti  ia  fërkoi  shpinën  dhe  i  tha: 

"O  biri  i  Thumejjes!  Për  njerëzit  e  tjerë  ka  një  shpërblim,  kurse  për 
ty  ka  dy  shpërblime!"  (Ahmed,  m,  91;  Ibni  Kethir,  el-Bidaje,  III,  256) 

Edhe  rivajeti  në  vijirn  tregon  se,  në  ndërtimin  e  Faltores 
Profetike,  burra  e  gra  punonin  me  dëshirë. 

"Kur  i  vdiq  gruaja,  Abdullah  bin  Evfa  (r.a.)  u  bëri  zë  kështu 
njerëzve: 

"Barteni  tabutin  e  saj  dhe  barteni  me  dëshirë  sepse  ajo  dhe 
skllevërit  e  saj  i  bartnin  natën  gurët  e  faltores  së  Profetit  tonë,  të 
ngritur  mbi  devocionin,  kurse  ne  (burrat)  i  bartnim  ditën  nga  dy 
e  nga  dy!"  (Hejsemi,  II,  10) 

Faltorja  Profetike  kishte  formë  katërkëndëshe  me  gjerësi  dhe 
gjatësi  afërsisht  100  zira,  kurse  lartësia,  3  zira 43  prej  guri  në  pje- 

o 


43  Një  zira :  75  cm. 

sën  e  poshtme  dhe  5-7  zira  prej  qerpiçi  në  pjesën  e  sipërme.44  Në 
ndërtim  u  përdor  llaç  balte.45  Në  anën  e  kibles,  në  faltore  u  ra- 
dhitën  si  shtylla  trungje  drurësh  hurmaje.  Tavani  dhe  shtyllat  që 
e  mbanin,  përbëheshin  prej  degësh  hurmaje.46  Faltorja  kishte  një 
mihrab  dhe  tri  dyer.  Mihrabi  ishte  i  orientuar  drejt  faltores  së 
Jeruzalemit.  Kur  kiblja  u  orientua  drejt  Qabes,  Profeti  e  mbylli 
derën  e  parë  dhe  në  vend  të  saj  hapi  një  derë  tjetër  në  murin  e 
Damaskut.47 

Pranë  faltores  u  bënë  dy  dhoma  për  banimin  e  të  Dërguarit  të 
Allahut  (s.a.s.)  dhe  familjes.48  Më  vonë,  numri  i  këtyre  dhomave 
u  shtua. 

Hz.  Hasan  Basri,  nëna  e  të  cilit  ishte  shërbëtorja  (skllavja)  e 
Ummu  Selemes,  për  ç'arsye  ai  e  kaloi  fëmijërinë  në  një  mjedis 
afër  banesës  së  të  Dërguarit  të  Allahut,  thotë  se,  në  atë  kohë,  ai 
mundej  t'i  prekte  me  dorë  tavanet  e  atyre  dhomave.49  Nga  kjo 
kuptohet  se  dhomat  s'ishin  të  larta.  Kurse  dyert  e  dhomave  ishin 
bërë  prej  shajaku  me  lesh  dhie  të  zi.50 

Njëri  prej  imamëve  të  mëdhenj  tabiinë,  Said  bin  Muthejjeb, 
e  shpreh  kështu  dëshpërimin  që  ndjente  për  shkak  se,  në  pe- 
riudhën  e  omejadëve,  ato  dhoma  u  shembën  dhe  iu  bashkuan 
Faltores  Profetike: 

"Vallahi,  sa  do  të  dëshiroja  që  ato  të  mbeteshin  siç  ishin,  në 
mënyrë  që  brezi  i  ri  dhe  njerëzit  që  vinin  për  vizitë  ta  shihnin  se 
me  çfarë  mjaftohej  i  Dërguari  i  Allahut  në  jetë  dhe  të  mos  inter- 
esoheshin  për  ta  shtuar  mallin  e  për  t'u  lavdëruar  me  këtë!"  (Ibni 
Sa'd,  1, 499-500) 

Meqë  faltorja  ishte  e  mbuluar  sipër  me  degë  dhe  gjethe  hur- 
mash,  kur  binte  shi,  brenda  bëhej  baltë.  Në  ramazan  kur  Profeti 

44  Ibni  Sa'd,  I,  239. 

45  Dijarbekri,  I,  344. 

46  Buhari,  Salat,  62. 

47  Dijarbekri,  I,  346. 

48  Ibni  Sa'd,  I,  240. 

49  Ibni  Sa'd,  VII,  161;  Suhejli,  I,  248 

50  Ibni  Sa'd,  I,  499. 

ishte  tërhequr  në  itikaf  dhe  një  natë  kishte  rënë  shi  që  kishte  rrje- 
dhur  brenda  faltores,  në  mëngjes,  kur  i  Dërguari  i  Allahut  (s.a.s.) 
drejtoi  namazin,  u  vu  re  që  në  ballë  dhe  fytyrë  kishte  shenja  bal- 
te.51 

Prapë  një  natë  kishte  rënë  shi  dhe  trualli  ishte  lagur.  Një  per- 
son  kishte  bartur  rërë  me  rrobën  e  vet  dhe  e  kishte  shtruar  në 
faltore.  Pasi  e  fali  namazin,  i  Dërguari  i  Allahut  (s.a.s.)  tha  duke  e 
shprehur  kënaqësinë  e  tij: 

"Sa  bukur  qenka  bërë!"  (Ebu  Davud,  Salat,  15/458) 

Duke  u  kthyer  nga  Damasku  në  Medinë,  Temim  Dariu  (r.a.) 
solli  rne  vete  disa  kandilë  dhe  vaj  e  rripa  të  mjaftueshëm.  Kur 
arriti  në  Medinë,  ishte  ditë  e  xhuma.  Ai  e  urdhëroi  shërbëtorin  e 
vet,  Ebul  Berad,  që  të  ngrihej,  të  lidhte  rripat,  të  varte  kandilët, 
t'u  shtinte  vaj  dhe  t'ua  vinte  fitilat.  Ai  bëri  siç  i  thanë  dhe,  pasi 
perëndoi  dielli,  i  ndezi  kandilat.  Pastaj,  kur  i  Dërguari  i  Allahut 
(s.a.s.)  shkoi  në  faltore  dhe  e  pa  të  ndriçuar,  pyeti: 

"Kush  e  bëri  këtë?" 

"Temimi  e  bëri,  o  i  Dërguari  i  Allahut!"  -  I  thanë  të  pranish- 
mit.  I  gëzuar  shumë  për  këtë,  Profeti  i  tha  kështu: 

"E  ndriçove  Islamin  dhe  e  stolise faltoren!  Edhe  ty  Allahu  të  ndriçof- 
të  në  botë  e  në  ahiret!"  (Themhudi,  II,  596-597;  Ibni  Haxher,  el-lsabe,  II,  18) 

Sipas  shprehjes  së  Profetit,  Faltorja  Profetike  është  njëra  nga 
tri  faltoret  që  e  vlen  të  bëhet  udhëtim  e  të  shkohet  në  to  me  që- 
llim  adhurimi  dhe  vizite.  (Buhari,  Fadlu’s-Salat,  1;  Muslim,  Haxh,  505-510) 
Kështu,  në  një  hadith  ai  thotë: 

"Vendi  mes  shtëpisë  sime  dhe  minberit  është  një  kopsht  nga  të 
xhennetit.  Minberi  im  ndodhet  mbi  hauzin  tim!"  (Buhari,  Fadlu’s-Salat,  5, 
Fedailu'l-Medine,  11;  Muslim,  Haxh,  502) 

I  Dërguari  i  Allahut  (s.a.s.)  njofton  se  namazi  i  falur  në 
Faltoren  Profetike  është  një  mijë  herë  më  i  vlefshëm  se  namazet  e 
falura  në  vende  të  tjera  me  përjashtim  të  Qabes.  (Buhari,  Fadlu's-Salat, 
1;  Muslim,  Haxh,  505-510) 


51  Buhari,  Itikaf,  1. 

Siç  tregon  Enesi  (r.a.),  Profeti  i  fliste  xhemaatit  duke  u  mbësh- 
tetur  mbi  një  trung  hurme.  Kur  u  pa  e  nevojshme,  u  ngrit  një 
minber  dhe  i  Dërguari  i  Allahut  (s.a.s.)  filloi  të  mbajë  hutbe  duke 
u  ngjitur  në  minber.  Ndërkaq,  pasi  i  Dërguari  i  Allahut  e  brak- 
tisi  trungun  e  hurmës,  ky  filloi  të  rënkonte  e  të  qante  me  një  zë 
që  i  përngjiste  rënkimit  të  devesë.  Atëherë,  i  Dërguari  i  Allahut 
(s.a.s.)  zbriti  nga  minberi  dhe  e  ledhatoi  trungun,  i  cili,  pas  kësaj, 
pushoi  së  rënkuari  dhe  U  qetësua.  (Buhari,  Xhuma,  26;  Tirmidhi,  Menakib, 
6/3627) 

Profeti  tha: 

"Ai  qau  se  mbeti  larg  përmendjes  së  Allahut!"  (Buhari,  Menakib,  25; 
Ahmed,  III,  300) 

Më  vonë,  trungu  ose  u  gropos  po  në  atë  vend,  ose  u  vu  në 
tavan.  Kur,  në  periudhën  e  Hz.  Osmanit,  faltorja  u  shemb  për  t'u 
rindërtuar,  trungun  e  rnori  Ubej  bin  Ka'b  (r.a.),  i  cili  e  ruajti  në 
shtëpi  të  vet  gjersa  e  hëngrën  krimbat  duke  e  kthyer  në  miell.52 

Miku  i  madh  i  Zotit,  poeti  Mevlana  Xhelaleddin  Rumi  (Iu 
shenjtëroftë  e  fshehta!),  duke  e  bërë  të  flasë  trungun  e  hurmës,  e 
tregon  kështu  këtë  ngjarje  në  veprën  e  tij,  Mesnevi : 

"Hz.  Pejgamberi  (s.a.s.)  zbriti  nga  minberi  dhe,  duke  e  ledhatuar 
trungun  me  duart  e  bekuara,  e  pyeti  me  një  mirëkuptim  të  thellë: 

"O  trung  hurme!  Ç'kërkon?  Pse  po  qan?  Ç'hall  ke?”  Trungu  i  hur- 
mës  filloi  të  flasë  me  gjuhën  e  ndjenjave  dhe,  mes  lotëve  të  nxehtë,  i 
tha: 

"O  i  Dërguari  i  Allahut!  U  përvëlova  nga  ndarja  jote!  Shpirti  më 
është  mbushur  me  një  hidhërim,  dëshpërim  dhe  mal!  të  papërshkruar! 
Më  parë  isha  unë  ajo  shtylta  fatbardhë  dhe  e  Jumtur  ku  ti  mbështete- 
she  kur  mbaje  hutbe,  kurse  tani  më  ke  braktisur  dhe  je  ngjitur  mbi  një 
minber  të  lartë!  Tani  ai  minber  është  mbështetja  jote!  Por,  o  i  Dërguari 
i  Allahut,  të  lutem  më  jep  të  drejtë:  kush  është  ajo  qenie  në  këtë  botë  që 
mund  ta  durojë  ndarjen  prej  teje?" 

Përballë  vajtimit  me  një  dashuri  të  thellë  të  trungut  të  hurmës,  i 
Dërguari  i  Allahut  (s.a.s.)  i  tha  kështu  për  ta  ngushëlluar  dhe  qetësuar: 


52  Ibni  Sa'd,  I,  251-252. 

"O  trung  hurme!  Meq'ë  vajtimi  yt  është  prej  hidhërimit  të  ndarjes, 
kërkomë  ç'të  duash!  A  dëshiron  t'i  lutem  Allahut  që  të  të  bëjë  një  pemë 
të  gjallë  e  të  gjelbëruar  që  rritfruta  për  të  gjithë  njerëzit  e  lindjes  dhe 
perëndimit  ?  Ose  të  të  bëjë  njëfidan  selvie  në  xhennet  që  të  mbetesh  për- 
jetësisht  e  re,  efreskët  dhe  e  bukur?" 

Dhe  trungu  i  hurmës  që  kishte  merituar  këtë  konsideratë  të  Jartë,  si 
shfaqje  të  dashurisë  përvëluese  për  të  Dërguarin  e  Allahut  (s.a.s.),  i  bëri 
këtë  kërkesë: 

"O  i  Dërguari  i  Allahut!  Asnjërën  s'e  dua!  E  vetmja  dëshirë  që  kam, 
është  të  shkrihem  në  qenien  tënde,  prandaj  të  më groposësh  e  të  më  shpë- 
tosh  nga  ky  trup  i  vdekshëm!  Sepse  pema,  sado  e  njomë  dhe  e  bukur  që 
tëjetë,  ushqimin  e  merr  nga  dielli  dhe  uji.  Kursejeta  ime  u  ushqye  me 
bukurinë  e  dritës  tënde!  E  shijoi  kënaqësinë  e  ngrohjes  me  ngrohtësinë 
tënde,  e  djegies  dhe  përvëlimit  tek  ti!  Unë  tashmë  nuk  ndahem  dot  nga 
kjo  kënaqësi  e  ëmbël  dhe  e  këndshme!  Unë  dua  të  mbetem  i  përjetshëm! 
Groposmë  dhe  asgjësomë  në  atë  mënyrë  që  të  ringjallem  e  të  përjetëso- 
hem  tek  Ti,  tek  bukuria  Jote  e  vetme!" 

Dhe  ai  trung  hurme  u  gropos  në  tokë  me  qëllim  që  ditën  e  kiametit 
të  ringjallet  si  njerëzit!" 


Hapi  i  parë  që  hodhi  i  Dërguari  i  Allahut  (s.a.s.)  për  të  for- 
muar  një  shoqëri  islame  me  njerëz  të  lidhur  fort  pas  njëri-tjetrit, 
pasi  shkoi  në  Medinë,  ishte  ndërtimi  i  Faltores  Profetike.  Sepse 
në  sendërtimin  e  vëllazërimit  mes  muslimanëve,  bashkimi  pesë 
herë  për  çdo  ditë  në  shtëpinë  e  Allahut  duke  u  zhveshur  nga  da- 
llimet  pasuri,  post  dhe  pozitë,  ka  një  ndikim  me  rëndësi.  Eshtë 
për  këtë  arsye  që  qytetet  islame  në  përgjithësi  kanë  një  strukturë 
që  zgjerohet  nga  qendra  në  periferi,  me  xhaminë  në  qendër  dhe 
shtëpitë  e  ndërtesat,  përreth  saj. 

Në  Shekullin  e  Lumtur,  faltorja  ishte,  krahas  vend  adhurimi, 
edhe  shkollë,  vend  mbledhjesh,  qendër  e  diskutimit  të  çështjeve 
administrative  e  ushtarake,  spital  dhe  vend  pushimi.  Edhe  vend 
strehimi  i  sahabeve  beqarë  dhe  pa  shtëpi  të  cilit  ishin  frekuen- 
tuesit  e  përhershëm  të  kuvendeve  të  mësimit,  bisedës  dhe  zikrit 
që  zhvilloheshin  në  faltore,  ishte  përsëri  sofati  i  faltores.  Në  këto 

kushte,  në  një  vështrim,  Faltorja  Profetike  kryente  edhe  detyrën 
e  një  konaku. 


Porta  e 

Hz.  Ebu  Bekrit 


Nxitja  për  namaz  me  xhemaat 

Edukimi  shoqëror  është  një  nga  parimet  më  të  rëndësishme 
të  Islamit.  Edukimi  i  parë  shoqëror  i  muslimanit  hllon  me  faljen 
e  namazit  me  xhemaat53.  Kjo  është  shtylla  e  parë  bazë  dhe  akti  i 
mirë  (i  bukur)54  që  e  mbajnë  në  këmbë  shoqërinë  islame.  Atje  ku 


53  Pra,  e  faljes  kolektive  të  namazit.  Përkthyesi. 

54  Në  origjinal:  salih  amekakt  pozitiv,  i  mirë,  i  bukur,  i  moralshëm,  i  pël- 
qyeshëm.  Përkthyesi. 

_ 

falet  namaz  me  xhemaat,  do  të  thotë  se  ka  filluar  të  konceptohet 
struktura  shpirtërore  dhe  shoqërore  e  Islamit.  Kështu,  Islami  i 
cili  kërkon  sendërtimin  e  bashkimit  dhe  unitetit  mes  antarëve  të 
tij,  ka  kërkuar  që  namazi  si  shenjë  dalluese  e  muslimanit,  të  kry- 
het  me  xhemaat  dhe  vajtjen  e  rregullt  në  xhami  e  ka  konsideruar 
si  provë  të  qenies  musliman.  I  Dërguari  i  Allahut  (s.a.s.)  porosit: 

"Po  të  shihni  se  dikush  e  ka  bërë  rregull  të  shkojë  në  xhami,  dëshmo- 
ni  ipër  të  se  ka  besim,  sepse  Allahu  i  Lartë  ka  urdhëruar  kështu: 

'  '  '  s 

"Xhamitë  e  Allahut  i  rregullojnë  vetëm  ata  që  besojnë..." 

(et-Tevbe,  18)  (Ibni  Maxhe,  Mesaxhid,  19) 

Kjo  do  të  thotë  se  po  aq  sa  pajisja,  rregullimi  dhe  zbukurimi 
material  i  xhamive,  është  një  detyrë  adhurimore  jashtëzakonisht 
e  rëndësishme  edhe  rregullimi  dhe  zbukurimi  moralo-shpirtëror 
i  tyre  me  anë  të  faljes  së  namazeve  me  xhemaat.  Në  një  rrëfim  të 
ardhur  prej  Ebu  Hurejres  (r.a.)  thuhet  kështu: 

"Janë  katër  fakte  vërtet  të  çuditshme  në  botë:  Kur'ani  që  ndodhet 
në  kujtesën  e  mizorit,  xhamia  pa  namaz  që  ndodhet  në  një  zonë  musli- 
mane,  Mus'hafi  (teksti  i  Kur'anit)  që  rri  i  varur  në  murin  e  një  dhome 
shtëpie,  por  që  s'lexohet  dhe  njeriu  i  mirë  qëjeton  mes  një  grupi  njerë- 
zish  të  këqinj!”  (Dejlemi,  III,  108/4301) 

Zoti  u  dedikon  një  rëndësi  shumë  të  madhe  faljes  së  namaze- 
ve  me  xhemaat.  Zoti  ka  urdhëruar  faljen  e  namazeve  me  xhema- 
at  edhe  për  ushtarët  në  kushte  lufte  duke  treguar  praktikisht  në 
Kur'an  se  si  duhet  bërë  kjo  falje. 

Ebu  Hurejre  (r.a.)  tregon: 

"Gjatë  një  fushate,  i  Dërguari  i  Allahut  (s.a.s.)  kishte  bërë  ko- 
nak  mes  vendeve  të  quajtura  Daxhnan  dhe  Usfan.  Politeistët  tha- 
në: 

"Ata  kanë  një  namaz  që  për  ta  është  më  i  çmuar  se  etërit  dhe 
bijtë  e  tyre.  Ky  është  namazi  i  iqindisë.  Bëni  përgatitjet  e  duhura 
dhe  kryeni  një  sulm  të  përgjithshëm  mbi  ta!" 

Atëherë,  tek  i  Dërguari  i  Allahut  shkoi  Xhebraili  (a.s.)  dhe  i 
çoi  ajetin  102  të  sures  Nisa  që  përshkruan  mënyrën  e  faljes  së 
namazit  në  kushtet  e  fushës  së  luftës."  (Tirmidhi,  Tefsir,  4/21)55 

Pra,  sido  që  të  jenë  kushtet,  muslimanët  nuk  mund  ta  shtyjnë 
namazin  dhe  nuk  mund  ta  braktisin  faljen  e  namazit  me  xhemaat. 

Disa  nga  hadithet  profetike  që  nxisin  dhe  inkurajojnë  faljen  e 
namazit  me  xhemaat,  janë  kështu: 

"Namazi  ifalur  me  xhemaat  është  njëset  e  shtatë  herë  më  i  çmuar  se 
namazi  ifalur  vetëm!"  (Buhari,  Ezan,  30) 

"Kush  shkon  e  kthehet  nga  xhamia  mëngjes  e  mbrëmje,  në  çdo  vaj- 
tje-ardhje  Allahu  i  Lartë  përgatit  për  të  dhuratën  e  xhennetit!"  (Buhari, 
Ezan,  37) 

“Po  qe  se  dikush  nga  ju  merr  abdest  duke  e  kryer  bukur  këtë  dhe  del 
për  namaz,  sa  herë  ta  ngrejë  këmbën  e  djathtë,  Allahu  i  Lartë  shkruan 
një  të  mirë  për  të  dhe  s a  herë  që  ta  shkelë  në  tokë  këmbën  e  majtë,  iafshin 
një  të  keqe  pavarësisht  nëse  xhamia  ndodhet  afër  ose  larg!  Po  qe  se  shkon 
në  xhami  dhefalet  me  xhemaat,  ifalen  mëkatet.  Po  qe  se  kur  të  shkojë  në 
xhami,  atje  ështëfalur  një  pjesë  e  namazit,  prandaj  ai  lidhet  pas  tyre  dhe 
pastaj  i  plotëson  reqatet  e  mbetura,  merr  po  të  njëjtat  shpërblime.  Po  qe 
se  kur  shkon  në  xhami,  xhemaati  e  ka  përfunduar  namazin,  prandaj  ai 
falet  vetë,  prapë  trajtohet  po  njëlloj."  (EbuDavud,  Salat,  50/563) 

"Pasi  besimtari  të  hyjë  në  xhami,  për  sa  kohë  që  të  presë  namazin, 
quhet  se  është  në  namaz!”  (Ibni  Maxhe,  Mesaxhid,  14) 

Ebu  Hurejre  (r.a.)  rrëfen  kështu: 

"I  Dërguari  i  Allahut  (s.a.s.)  na  pyeti: 

“A  t'ju  them  se  ç'është  ajo  gjë  me  të  cilën  Allahu  ifshin  gabimet  dhe 
i  lartëson  gradët?" 

"Po,  o  i  Dërguari  i  Allahut!"  - 1  thanë  sahabet. 

Atëherë,  i  Dërguari  i  Allahut  (s.a.s.)  vazhdoi  kështu: 

" Të  marrësh  abdest  plotësisht  pavarësisht  nga  vështirësitë,  t'i 
shpeshtosh  hapat  për  të  arritur  në  xhami  dhe,  pas  një  namazi,  të  pre- 


55  Shih.  Viti  i  Katërt  i  Hixhretit,  Namazi  i  Frikës. 

sësh  namazin  tjetër.  ja,  kjo  është  lidhje  shpirtërore56  e  vërtetë!"  (Muslim, 
Taharet,  41) 

Jezid  bin  Amri  (r.a.)  tregon: 

"Shkova  te  i  Dërguari  i  Allahut  ndërsa  po  falte  namaz.  U  ula 
pa  marrë  pjesë  në  xhemaat.  Kur,  pas  namazit,  Profeti  u  kthye  nga 
ne  dhe  na  pa  që  po  qëndronim  në  një  skaj,  më  pyeti: 

"O  jezid,  a  s'u  bëre  musliman  ti?" 

"Po,  o  i  Dërguari  i  Allahut,  u  bëra  musliman!"  -  I  thashë 
unë. 

"Atëherë,  çfarë  të  pengoi  të  futeshe  në  xhemaat?"  -  Më  pyeti  i 
Dërguari  i  Allahut. 

"Duke  menduar  se  ju  jeni  falur,  u  fala  në  shtëpi!"  -  I  thashë. 
Atëherë,  Profeti  na  porositi: 

"Po  qe  se  vjen  dhe  i  gjen  njerëzit  në  namaz,  falu  bashkë  me  ta.  Po 
qe  sejefalur  më  parë,  ky  namaz  të  bëhet  nafile.  Kurse  namazi  qëfale  në 
shtëpi,  kalon  në  vend  të  namazit  farz. "  (Ebu  Davud,  Salat,  56/577) 

Profeti  nuk  ka  pranuar  asnjë  justifikim  për  t'iu  shmangur  na- 
mazit  me  xhemaat  dhe  ka  kërkuar  nga  muslimanët  t'i  rregulloj- 
në  punët  dhe  kushtet  sipas  ezanit.  Kështu,  Abdullah  bin  Ummi 
Mektum  (r.a.)  e  pyeti  Profetin  (s.a.s.): 

"O  i  Dërguari  i  Allahut!  Sytë  nuk  më  shohin,  kurse  shtëpinë  e 
kam  larg  xhamisë.  Kam  një  kallauz,  por  ai  s'më  ndihmon!  A  më 
jep  leje  ta  fal  namazin  në  shtëpi?" 

Profeti  (s.a.s.)  e  pyeti: 

"A  e  dëgjon  ezanin?" 

"Po,  e  dëgjoj,  o  i  Dërguari  i  Allahut!"  -  Iu  përgjigj  ai. 

"Atëherë,  nuk  gjej  ndonjë  justifikim  për  të  të  dhënë  leje!"  -  I  tha 
Profeti.  (Ebu  Davud,  Salat,  46/552) 

56  Në  origjinal:  ribat.  Koncepti  ribat  ka  këto  kuptime:  ta  detyrosh  nefsin 
(veten,  egon)  të  bindet,  të  bësh  roje  në  kufi  dhe  të  luftosh  në  rrugën  e 
Allahut.  Në  ajetet  kur'anore  dhe  hadithet,  ribati  është  lavdëruar  shu- 
më  dhe  për  të  janë  premtuar  shpërblime  të  mëdha. 

_ 

Në  lidhje  me  vlerën  e  pjesëmarrjes  në  xhemaat  duke  ardhur 
nga  larg,  Profeti  ka  thënë  kështu: 

"Njerëzit  që  meritojnë  shpërblimin  më  të  madh  për  namazin,  janë, 
shkallë-shkaUë,  ata  që  vijnë  nga  larg  në  këmbë.  Edhe  personi  që  pret  për 
tafalur  namazin  me  imam,  meriton  shpërblim  më  të  madh  se  ai  që  efal 
në  shtëpi  menjëherë  dhe  bie  për  tëfjetur!"  (Buhari,  Ezan,  31) 

"Sa  më  larg  ta  ketë  njeriu  nga  xhamia  vendin  ku  ndodhet,  aq  më 
shumë  sevap  fiton  duke  shkuar  për  në  namaz!"  (Ebu  Davud,  Salat,  48/556) 

I  Dërguari  i  Allahut  (s.a.s.)  ka  bërë  paralajmërime  të  ndry- 
shme  për  ata  që  nuk  falen  me  xhemaat.  Ubej  bin  Ka'b  (r.a.)  tregon 
kështu: 

"Një  ditë,  i  Dërguari  i  Allahut  (s.a.s.)  na  e  drejtoi  namazin  e 
mëngjesit  dhe  pastaj  pyeti: 

"Filan  person  a  erdhi  në  namaz?" 

"Nuk  erdhi!"  - 1  thanë. 

“Filani  a  erdhi?"  -  Pyeti  përsëri. 

"Nuk  erdhi!"  - 1  thanë.  Atëherë,  Profeti  tha: 

“Ja,  këto  dy  namaze  janë  namazet  që  u  vijnë  më  rëndë  hipokritëve! 
Po  ta  dinit  se  sa  sevap  dhe  shpërblim  ka  në  to,  do  të  vinit  në  namaz  edhe 
këmbadoras!  Radha  e  parë  është  si  radha  e  engjëjve.  Po  ta  dinit  vlerën 
e  tij,  do  të  radhiteshit  aty  me  vrap!  Namazi  i  dikujt  i  falur  së  bashku 
me  një  tjetër  është  më  i  vlefshëm  se  namazi  i  falur  prej  tij  vetëm.  Edhe 
namazi  i  dy  vetëve  është  më  i  begatshëm  e  më  i  lartë  se  namazi  i  një  per- 
soni  të  vetëm.  Sa  më  shumë  që  të  jetë  numri  i  atyre  qëfalen  së  bashku, 
aq  më  shumë  i  pëlqen  Allahut  të  Lartë!"  (Ebu  Davud,  Salat,  47/554:) 

Në  një  hadith  tjetër,  i  Dërguari  i  Allahut  (s.a.s.)  ka  thënë: 

"Namazi  i  personit  që  është  komshi  me  xhaminë  bëhet  namaz  (i  për- 
kryer)  vetëm  nëse  efal  në  xhami!”  (ibni  Ebi  Shejbe,  i,  303) 

Kur  e  pyetën  Hz.  Aliun  se  kush  quhet  komshi  i  xhamisë  për  të 
cilin  flitet  në  këtë  hadith,  ai  u  përgjigj: 


"Çdokush  që  e  dëgjon  muezinin!"  (Bejhaki,  es-Sunenu'l-Kubra,  III,  57) 


********  HZ.  MUHAMMED  MUSTAFA  2 


Kurse  këto  hadithe  të  Profetit  përmbajnë  kërcënime  shumë  të 
rënda  ndaj  atyre  që  e  braktisin  xhemaatin: 

"Po  qe  se  në  një  fshat  apo  fushë  ndodhen  tre  vetë  dhe  nuk  e  falin 
namazin  me  xhemaat  mes  tyre,  shejtani  i  rrethon  dhe  u  mund.  Prandaj, 
vazhdoni  me  xhemaat.  Pa  dyshim,  delen  që  ndahet  nga  tufa,  e  rrëmben 
ujkul"  (Ebu  Davud,  Salat,  4:6/547) 

"Një  sërë  njerëzish  ose  heqin  dorë  nga  braktisja  e  xhemaatit,  ose 
Allahu  ua  vulos  zemrat  dhe  atëherë  ata  bëhen  ndër  të  paditurit!”  (ibni 
Maxhe,  Mesaxhid,  17) 


Ezani  i  parë 

Për  ta  lajmëruar  kohën  e  namazit,  në  fillim  thuhej  vetëm 
"Ejani  në  namaz!  Ejani  në  namaz"!"  Më  vonë  u  favorizua  ezani 
muhammedi. 

I  Dërguari  i  Allahut  (s.a.s.)  këshillohej  me  sahabet  mbi  çësh- 
tjen  se  në  ç'mënyrë  duhet  ftuar  populli  në  namaz. 

Disa  propozonin  që,  kur  të  vinte  koha  e  namazit,  të  ngrihej 
një  flamur  dhe,  duke  e  parë  atë,  muslimanët  ta  lajmëronin  njëri- 
tjetrin.  Por  Profeti  nuk  e  pëlqeu  këtë  propozim. 

U  propozua  rënia  e  borisë  së  çifutëve,  por  edhe  atë  s'e  pëlqeu. 
Ai  tha  se  "ajo  ishte  një  mjet  i  çifutëve". 

U  diskutua  rënia  e  çangave,  por  edhe  për  to,  Profeti  tha  se 
“ishte  punë  e  krishterëve” . 

Atë  ditë,  Abdullah  bin  Zejd57  (r.a.)  i  cili  merrte  pjesë  në  hallet 
e  të  Dërguarit  të  Allahut  (s.a.s.)  dhe  kishte  po  ato  shqetësime  që 

57  Abdullah  bin  Zejd  bin  Asim  el-Ensari  pati  fituar  vlerësimin  e  Profetit 
sepse,  në  luftën  e  Uhudit,  e  pati  mbrojtur  atë  nga  afër.  Në  atë  luftë,  jo 
vetëm  ai,  por  e  gjithë  familja  e  tij  tregoi  trimëri  të  mëdha.  Edhe  i  Dër- 
guari  i  Allahut  u  lut  që  ata  të  bëhen  fqinj  me  të  në  xhennet.  Herë  pas 
here,  Profeti  shkonte  në  shtëpinë  e  Abdullah  bin  Zejdit  dhe  atje  merrte 
abdest  dhe  falte  namaz.  Abdullah  bin  Zejd  el-Ensari  (r.a.)  ishte  ndër 
sahabet  e  shtënë  fort  pas  të  Dërguarit  të  Allahut  (s.a.s.).  I  tronditur  tejet 
nga  lajmi  i  vdekjes  së  Profetit,  Abdullah  bin  Zejdi  u  lut  kështu: 

"Allahu  im!  Merrmi  sytë  që,  pas  të  vetmit  njeri  të  dashur  për  mua,  Hz. 

kishte  edhe  ai,  pas  diskutimeve  pa  rezultat  mbi  këtë  çështje,  u 
largua  për  në  shtëpi.  Ndërsa  po  pushonte  në  një  gjendje  gjysmë- 
gjumi,  iu  frymëzua  ezani  muhammedian.  Abdullah  bin  Zejdi  u 
ngrit  menjëherë,  shkoi  te  i  Dërguari  i  Allahut  (s.a.s.)  dhe  i  tha: 

"Kur  po  dremisja  gjysmë  i  fjetur  e  gjysmë  i  zgjuar,  më  erdhi 
dikush  e  ma  mësoi  ezanin!" 

Ndërkaq,  edhe  Hz.  Omeri  (r.a.)  kishte  përjetuar  të  njëjtën  gjë. 
Atëherë,  i  Dërguari  i  Allahut  (s.a.s.)  i  tha  Bilalit: 

"Ngrihu,  o  Bilal,  dheprovoi  ato  që  thotë  Abdullah  bin  Zejdi!" 

Bilali  (r.a.)  i  tha  në  të  njëjtën  mënyrë  fjalët  e  Abdullait  dhe, 
kështu,  e  këndoi  ezanin!  (Ebu  Davud,  Salat,  27/498) 

Kështu,  ezani  u  bë  një  sunnet  i  fuqishëm  në  nivel  vaxhibi  (do- 
mosdoshmërie  fetare),  sepse  u  fiksua  edhe  me  ëndërr  besnike, 
edhe  me  traditë  profetike,  edhe  me  revelacion  hyjnor.  Në  ajetin 
kur'anor  thuhet: 


i-ipli  lilj 

"...  dhe  kur  t'i  thirrni  ata  në  namaz..."  (el-Maide,  58) 

Sado  që  në  legjitimizimin  e  ezanit,  Abdullah  bin  Zejdi  (r.a.)  u 
bë  ndërmjetës,  komunikimi  hyjnor  dhe  frymëzimi  i  të  fshehtës  i 
është  bërë  gjithmonë  Profetit  (s.a.s.).  Me  miratimin  e  tij  u  legjiti- 
mizua  ezani  dhe  njerëzit  hlluan  të  thirren58  në  xhami  për  faljen 
me  xhemaat.  Kur  Bilali  Abisinas  këndoi  ezanin  e  parë,  kjo  ftesë 
e  lartë  e  sublime  arriti  nga  njëri  skaj,  në  skajin  tjetër  të  Medinës. 
Qiejt  jehuan  me  tingujt  e  ezanit.  Besimtarët  vrapuan  me  një  gë- 
zim  të  veçantë  për  në  faltore. 

Megjithëse  Profetit  iu  propozuan  mënyra  të  ndryshme  të  fte- 
sës  për  namaz,  ai  nuk  e  pëlqeu  asnjërën  prej  tyre,  kurse  ezanin 
e  pranoi  menjëherë  dhe  me  kënaqësi  të  madhe.  Sepse  namazi 


Muhammedit  (s.a.s.),  të  mos  shoh  më  njeri  tjetër!"  Dhe  atë  çast  u  ver- 
bua!  (Kurtubi,  V,  271) 

Abdullah  bin  Zejdi  (r.a.)  ra  dëshmor  së  bashku  me  dy  djemtë  në  bete- 
jën  e  njohur  si  "Ngjarja  Harre". 

58  Vetë  fjala  ezan  do  të  thotë  thirrje.  Përkthyesi. 

e  përmbledh  në  mënyrë  koncize  botëkuptimin  mbi  Allahun, 
Profetin,  faljen  dhe  jetën  duke  ngritur  një  lidhje  të  saktë  e  të  shë- 
ndoshë  mes  tyre.  Prandaj,  në  çështjen  e  ftesës  për  në  namaz,  i 
Dërguari  i  Allahut  ka  zgjedhur  rrugën  më  ideale! 

I  fiksuar  me  ajete  kur'anore  dhe  hadithe  profetike,  ezani 
vazhdon  të  thirret  qysh  prej  mëse  një  mijë  e  katërqind  vjetësh 
si  një  ftesë  sublime  për  muslimanët.  Ezani  është  një  thirrje  ndër- 
kombëtare  dhe  gjithëpërfshirëse.  Për  këtë  shkak,  nuk  mund  të 
këndohet  në  një  mënyrë  tjetër  përveç  formës  origjinale.  Ezani 
është,  pothuaj,  një  tingëllim  hyjnor  i  qiejve!  Poeti  Jahja  Kemal  e 
përshkruan  kështu  ezanin  në  vargjet  e  tij: 

Urdhër  i  lartëje,  o  ezani  muhammedian, 

I  vjen  ngushtë  tingullit  tënd  njerëzimi  muhammedian ; 

Të  mos  e  kish  penguar  vdekja  Selimin  e  Parë, 

Të  kish  ngadhnjyer  mbi  botë  nami  muhammedian; 

Mbytet  në  dritë  qielli  nga  mijëra  minare 

Kur  shpalos  flatrat  shpirti  i  gjallë  muhammedian . . . 

Tërë  shpirtrat  bashkë  e  shohin  Allahun  e  Madh 

Kur  në  Rezidencën  Hyjnore  reflektohet  ezani  muhammedian. . . 

Profeti  (s.a.s.)  ka  porositur  kështu: 

"Kur  ta  dëgjoni  ezanin,  përsëritinijjalë  përjjalë  ato  që  thotë  muezi- 
ni.  Pastaj  thoni  salat  dhe  selam59  për  mua,  sepse  atij  që  thotë  salat  dhe 
selam  për  mua,  Allahu  e  mëshiron  shumëfish.  Pastaj  kërkoni  për  mua 
Pretekstin.  Ky  është  një  post  në  xhennet  që  patjetër  do  t'i  takojë  dikujt 
nga  robtë  e  AUahut.  Unë  kam  shpresë  se  do  të  jem  ai  që  do  ta  arrij  atë 
post.  Atij  që  i  kërkon  Allahut  për  mua  Pretekstin,  ndërmjetësimi  im  për 
të  bëhet  vaxhib60!"  (Muslim,  Salat,  ll;  Ebu  Davud,  Salat,  36/523) 

Në  një  hadith  tjetër,  i  Dërguari  i  Allahut  (s.a.s.)  ka  njoftuar  se 
personi  që  e  përsërit  ezanin  së  bashku  me  muezinin,  do  të  hyjë 
në  xhennet.61  Kurse  për  lutjen  që  duhet  të  bëhet  pas  ezanit,  ka 
thënë  si  në  vijim. 

59  Thoni  salat  dhe  selam:  Lutuni  për  paqe  e  mëshirë.  Përkthyesi. 

60  Vaxhib:  Domosdoshmëri  fetare.  Përkthyesi. 

61  Muslim,  Salat,  12. 

"Për  atë  i  cili,  kur  e  dëgjon  ezanin,  shprehet  kështu,  në  ditën  e  kia- 
metit  do  të  ndërmjetësoj  patjetër: 

''  ^  *  Jl  ~  s  ^  /  S>  5>  x  o  *  .  /*  S>  x  S>  JtJ.fi 

^jl  0 1 -LoJ>c_^  I  LajI  l  "  ./?  4_»LjI  fi ^Pw\jl  0 -La  i. _ Jj  ^  g  1  )l 

J^O  S  ,  S  „!  J  <3  S  *  '  S  JI«/0  /  X 

AjJ-Pj  (^jjl  ij'  -LoJ>t-a  -UrjIj  4_Lj2jljlj 

"O  Zoti  i  kësaj  ftese  të  patëmetë  dhe  i  këtij  namazi  që  falet,  jepi 
Muhammedit  Pretekstin  dhe  Virtytin!  Dhe  ringjalle  atë  në  pozitën  e 
të  Përzgjedhurit  që  ia  ke  premtuar!"  (Buhari,  Ezcm,  8;  Ebu  Davud,  Salat, 
37/529) 

Janë  krijuar  shumë  hadithe  mbi  virtytin  e  ezanit  i  cili  është  një 
thirrje  hyjnore.  Disa  prej  tyre  janë  kështu: 

“Janë  dy  lutje  që  kurrë  nuk  hidhen  poshtë  ose  që  hidhen  poshtë  shu- 
më  rrallë:  Lutja  e  bërë  gjatë  ezanit  dhe  lutja  e  bërë  gjatë  konfliktit  mes 
njerëzve  që  janë  duke  luftuar  në  rrugën  e  Allahut."  (Ebu  Davud,  xhihad, 
39/2540) 

"Po  ta  dinin  njerëzit  sevapin  (mirësinë)  e  këndimit  të  ezanit  dhe  pje- 
sëmarrjes  në  radhën  e  parë  të  namazit  dhe  po  të  mbeteshin  të  detyruar 
të  hidhnin  short  për  të  përcaktuar  se  kujt  do  t'i  takonin  këto  të  drejta, 
patjetër  që  ashtu  do  të  bënin!"  (Buhari,  Ezan,  9,  32;  Muslim,  Salat,  129) 

"Kur  këndohet  ezan  për  namaz,  shejtani  largohet  që  aty  si  era  gjer 
në  atë  vend  ku  të  mos  dëgjohet.  Kur  mbaron  ezani,  kthehet  prapë,  por 
largohet  me  tëfiUuar  ikameti  dhe  kthehet  përsëri  në  mbarim  të  tij  dhe 
hyn  në  zemrën  e  njeriut  duke  i  pëshpëritur  gjëra  që  nuk  i  kanë  shkuar 
kurrë  ndërmend  dhe,  për  pasojë,  duke  e  vënë  në  dyshim  e  duke  e  lëku- 
ndur,  aq  sa  personi  që  bie  në  këtë  grackë,  nga  turbullimi,  nuk  e  di  sa 
reqate  ka  falur !"  (Buhari,  Ezan,  4;  Muslim,  Salat,  19) 


Shokët  e  Sofatit  dhe 

shkolla  e  dijes  dhe  kulturës  shpirtërore 

Në  një  anë  të  Faltores  Profetike  u  ngrit  një  sofat62  (hije,  çar- 
dak)  i  hapur  anash  dhe  u  mbulua  sipër  me  degë  hurmaje.  Aty 


62  Në  origjinal  është  përdorur  fjala  "suftë",  nga  e  cila  ka  rrjedhur  fjala 

banonin  muslimanët  e  varfër  pa  shtëpi  e  pa  familje.  Ata  thirre- 
shin  "as'habi  suffe"  (shokët  e  sofatit)  ose  "ehli  suffe"  (njerëzit  e 
sofatit)63.  Kur  ndonjëri  ose  disa  prej  tyre  martoheshin,  dilnin  në 
fushatë  luftarake,  vendoseshin  diku  tjetër  ose  vdisnin,  numri  i 
tyre  ndryshonte.  Përgjithësisht,  numri  i  banorëve  të  sofatit  shto- 
hej  apo  pakësohej,  ndërkaq  që,  pati  arritur  gjer  më  shtatëdhjetë. 

Në  disa  burime  përmenden  emrat  e  mëse  njëqind  sahabeve  që 
thuhet  se  kanë  qenë  shokë  të  sofatit.  Ushqimin  dhe  veshmbath- 
jen  e  tyre  e  siguronte  i  Dërguari  i  Allahut  (s.a.s.)  i  cili,  gjithashtu, 
u  kërkonte  sahabeve  që  ishin  mirë  nga  gjendja,  t'i  ndihmonin. 

Ebu  Hurejre  (r.a.)  nga  shokët  e  sofatit,  thotë  kështu: 

"Njerëzit  e  sofatit  ishin  mysafirë  islamë.  Ata  s'kishin  as  famil- 
je  ku  të  strehoheshin,  as  mall  e  pasuri,  as  ndonjë  të  afërm.  Kur 
vinte  ndonjë  lëmoshë,  Profeti  ua  dërgonte  atyre  pa  mbajtur  asgjë 
për  vete  prej  saj.  Po  qe  se  vinte  ndonjë  dhuratë,  mbante  një  pjesë 
për  vete  dhe  tjetrën  prapë  atyre  ua  dërgonte.  Kështu,  dhuratat  që 
vinin,  i  ndante  me  ta.  (Buhari,  Rikak,  17) 

Gjithashtu,  Ebu  Hurejre  ka  thënë  kështu: 

"Unë  kam  njohur  rreth  shtatëdhjetë  vetë  nga  njerëzit  e  sofatit. 
Asnjëri  s'ka  pasur  ndonjë  rrobë  që  t'ia  mbulonte  tërë  trupin.  Ose 
mbanin  izar  (futë  ose  peshqir)  që  vishej  në  bel  e  poshtë,  ose  rida 
(pelerinë)  që  hidhej  krahëve.  Ata  i  lidhnin  mbulesat  për  qafe.  Ato 
u  arrinin  ose  gjer  në  gjunjë,  ose  gjer  në  themra.  Që  të  mos  u  duke- 
shin  vendet  intime,  e  mblidhnin  me  dorë  rrobën  duke  e  palosur 
copën  mbi  copë."  (Buhari,  Salat,  58) 

Kurse  Fedale  bin  Ubejd  (r.a.)  ka  thënë  kështu: 

"Ndërsa  i  Dërguari  i  Allahut  (s.a.s.)  drejtonte  namazin  për  sa- 
habet,  disa  prej  tyre,  duke  mos  e  duruar  dot  qëndrimin  në  këmbë 
nga  dobësia  e  mungesës  së  ushqimit,  rrëzoheshin  dhe  mpake- 
shin.  Ata  ishin  shokët  e  sofatit.  Beduinët  që  vinin  nga  shkretëtira, 

"sofat"  që  përdoret  në  shqip  ose,  më  saktë,  që  është  trajta  e  huazuar  në 
shqip  e  fjalës  turqishte  "sofa".  Përkthyesi. 

63  Ibni  Sa'd,  I,  255. 

thoshin  për  ta:  "Këta  janë  të  marrë!"  Pasi  e  mbaronte  namazin, 
i  Dërguari  i  Allahut  u  shkonte  pranë  dhe,  duke  i  ngushëlluar,  u 
thoshte: 

"Sikur  ta  dinit  se  ç'po  përgatitet  për  ju  tek  Allahu  i  Lartë,  do  të  do- 
nit  të  ishit  më  të  varfër  e  më  nevojtarë!"  (Tirmidhi,  Zuhd,  39/2368) 

Abdurrahman  bin  Ebu  Bekr  (r.a.)  na  përcjell  këtë  ngjarje: 

"Shokët  e  sofatit  ishin  njerëz  mjaft  të  varfër.  Një  herë,  Profeti 
(s.a.s.)  tha  kështu: 

“Kush  ka  gjellë  për  dy  vetë,  ta  ftojë  të  tretin  nga  shokët  e  sofatit; 
kush  ka  gjellë  për  katër  vetë,  taftojë  të  pestin,  madje,  të  gjashtin!" 

Im  atë  Ebu  Bekri  na  solli  në  shtëpi  tre  vetë  prej  tyre.  Edhe  i 
Dërguari  i  Allahut  (s.a.s.)  mori  dhjetë  vetë  në  banesën  e  tij  dhe  i 
gostiti.  Betohem  në  Allahun  se  pas  çdo  kafshate  që  hanim,  gjella 
na  shtohej.  Më  në  fund,  miqtë  u  ngopën,  kurse  gjella  rrinte  në 
mes  më  e  shumtë  se  ç'kishte  ardhur!  Ebu  Bekri  pa  nga  gjella  dhe 
i  foli  së  shoqes: 

"Moj  bija  e  Beni  Firasit,  ç'është  kjo  punë?" 

Ajo  iu  përgjigj: 

"Betohem  në  dritën  e  syve  se  gjella  tani  është  tri  herë  më 
shumë  se  më  parë!"  (Buhari,  Mevnkit,  41;  Mennkib,  25;  Edeb,  87-88;  Muslim, 
Eshribe,  176-177) 

Kjo  pamje  është  një  shembull  konkret  i  begatisë  së  sjellë  nga 
principialiteti  i  besimit  dhe  bujaria  e  zemrës! 

Shokët  e  sofatit,  kur  gjenin  punë,  punonin,  kurse  gjatë  kohës 
tjetër,  merreshin  në  faltore  me  dituri  dhe  adhurim.  Kështu,  sho- 
kët  e  sofatit  që  ishin  të  shëndoshë  e  të  fortë,  bënin  çdo  punë  që 
u  vinte  ndoresh,  si  sjellja  e  druve  nga  mali,  bartja  e  ujit,  etj.,  dhe, 
me  paratë  që  fitonin,  u  blenin  shokëve  të  ngrëna.64  Për  shkak  të 
vlerës  së  madhe  që  i  jepnin  nderit  dhe  dinjitetit,  ruheshin  shumë 
nga  veprimet  që  mund  t'ua  trondisnin  personalitetin.  Ata  s'kër- 
konin  kurrë  asgjë  nga  askush! 


64  Buhari,  Megazi,  28,  Xhihad,  9;  Ibni  Sa'd,  III,  514. 

Shokët  e  sofatit  ishin  njerëzit  më  të  afërt  ndaj  burimit  të  fesë 
dhe  më  frekuentuesit  e  kuvendit  të  të  Dërguarit  të  Allahut  (s.a.s). 
Prandaj,  përgatitja  e  tyre  bëhej  më  e  shpejtë.  Mësuesit  e  tyre 
ishin,  me  Profetin  në  krye,  sahabet  dijetarë,  si  Ubej  bin  Ka'b,  Ibni 
Mes'ud,  Muadh  bin  Xhebel  dhe  Ubade  bin  Samit. 

Shokët  e  sofatit  merrnin  një  edukim  të  nivelit  të  lartë  e  pothuaj 
të  sforcuar.  Kështu,  sahabet  që  kanë  përcjellë  më  shumë  hadithe 
(të  quajturit  muksirun),  përgjithësisht  kanë  dalë  prej  tyre.  Më  i 
shquari  prej  tyre,  Ebu  Hurejre,  thotë  kështu: 

"Njerëzit  thonë  me  çudi  se  "Ebu  Hurejre  përcjell  shumë  ha- 
dithe"!  Mirëpo,  ndërsa  vëllezërit  tanë  muhaxhirë  ishin  të  zënë 
me  tregti  në  treg,  vëllezërit  ensarë,  me  bujqësi  e  pemëtari  në  arë 
e  në  kopshte,  Ebu  Hurejre  që  kishte  hall  vetëm  të  mos  mbetej  pa 
ngrënë,  ndodhej  pranë  të  Dërguarit  të  Allahut,  bëhej  dëshmitar 
i  sa  e  sa  gjërave  që  ata  s'i  përjetonin  dot,  mësonte  përmendësh 
gjëra  që  ata  s'i  mësonin  dot!"  (Buhari,  llm,  42) 

Grupet  që  vinin  në  Medinë  për  pak  ditë  për  ta  mësuar  Islamin, 
ndërsa  nga  njëra  anë  takoheshin  me  Profetin,  nga  ana  tjetër,  nga 
shokët  e  sofatit  mësonin  gjërat  që  s'i  dinin.  Kur  duhej  dërguar 
mësues  feje  te  fiset  jashtë  Medinës  që  ishin  bërë  rishmë  muslima- 
në,  zgjidheshin  persona  nga  shokët  e  sofatit. 

Ndër  sahabet,  përsa  i  përket  virtytit,  pas  kalifëve  rashidinë, 
dhjetë  të  përgëzuarve  me  xhennetin  dhe  shokëve  të  Bedrit,  vinin 
shokët  e  sofatit65.  Allahu  i  ka  lavdëruar  ata  në  ajete  të  ndryshme. 
Në  Kur'an  thuhet: 

65  Në  origjinal,  respektivisht:  Hulefa-i  Rashidin,  Ashere-i  Mubeshshere, 
As'hab-i  Bedr,  As'hab-i  Suffe. 


VITI I  PARE  I  HIXHRETIT 


"(Mirësitë  që  keni  për  të  bërë)  le  të  jenë  për  të  varfërit  që 
ia  kanë  kushtuar  veten  rrugës  së  Allahut,  për  ç'arsye  nuk  mu- 
nden  të  punojnë  për  të  fituar.  Ata  që  s'dinë,  për  shkak  të  dinji- 
tetit,  i  pandehin  për  të  pasur.  Por  ti  i  njeh  nga  fytyra,  sepse  ata 
nuk  bëhen  të  pafytyrë  që  të  kërkojnë.  Allahu  e  di  patjetër  çdo 
mirësi  që  bëni!"  (el-Bakara,  273) 

Habbab  (r.a.)  tregon  kështu: 

"Politeistët  mendjemëdhenj  Akra  bin  Habith  dhe  Ujejne  bin 
Hithn  shkuan  te  Profeti  dhe  e  gjetën  tek  po  rrinte  mes  muslima- 
nëve  të  varfër  e  të  panjeri,  si  Bilali,  Suhejbi,  Ammari,  Habbabi. 
Duke  i  parë  me  nënvleftësim  dhe  përbuzje  këta  muslimanë  të 
dobët  rreth  tij,  ata  i  thanë  Profetit: 

"Kërkojmë  të  caktosh  për  ne  një  kuvend  veç  nga  këta.  Kështu, 
arabët  ta  kuptojnë  se  ne  jemi  më  të  epërm  se  këta.  Ti  e  di  se  neve 
na  vijnë  përfaqësues  dhe  delegacione  nga  fiset  arabe,  prandaj 
kemi  turp  të  na  shohin  bashkë  me  këta  shkllevër.  Prandaj  kur  të 
vijmë  ne,  t'i  largosh  këta  dhe,  kur  të  kesh  mbaruar  punë  me  ne, 
po  të  duash,  rri  prapë  me  ta!" 

I  Dërguari  i  Allahut  (s.a.s.)  tha: 

"Punë  që  bëhet!" 

"Nuk  mjafton  të  thuash  "punë  që  bëhet"!  Prandaj,  na  e  jep  me 
shkrim!"  - 1  thanë  ata. 

I  Dërguari  i  Allahut  (s.a.s.)  thirri  Hz.  Aliun  dhe  kërkoi  letër. 
Ne  po  rrinim  në  një  skaj.  Atë  çast,  Xhebraili  (a.s.)  solli  këto  ajete: 


"Kurrsesi  mos  i  përze  ata  që  luten  mëngjes  e  mbrëmje  duke 
dëshiruar  pëlqimin  e  Allahut!  Ti  nuk  ke  asnjë  përgjegjësi  për 


HZ.  MUHAMMED  MUSTAFA  2 


llogaritë  e  tyre  dhe  atyre  s'u  takon  asgjë  nga  llogaria  jote!  Po  t'i 
përzesh  ata,  bëhesh  nga  mizorët!"  (el-En'am,  52) 


"Kështu  i  vumë  në  provë  Ne  disa  prej  tyre  që  të  thonë  për 
të  tjerët:  "A  për  këta  e  pa  të  denjë  Allahu  favorin  e  vet?"  A  nuk 
është  Allahu  ai  që  i  njeh  më  mirë  falenderuesit?"  (el-En'am,  53) 


"Kur  të  vijnë  tek  ti  ata  që  u  besojnë  ajeteve  tona,  thuaju: 
"Paqe  juve!  Zoti  ju  ka  premtuar  mëshirë  dhe  shpërblim..  ."  (el- 
En'am,  54) 

Profeti  e  la  menjëherë  mënjanë  letrën  që  e  pati  marrë  në  dorë 
për  ta  shkruar  marrëveshjen,  dhe  na  thirri  pranë.  Kur  po  i  afro- 
heshim,  na  thoshte: 


"...  Paqe  juve!  Zoti  ju  ka  premtuar  mëshirë  dhe  shpër- 


blim..." 


Ne  u  afruam  dhe  u  ulëm  pranë  tij,  aq  pranë,  sa  i  mbështetëm 
gjunjët  në  gjunjët  e  tij.  Pas  zbritjes  së  këtij  ajeti,  ne  vazhduam  të 
rrimë  pranë  Profetit  ashtu  si  më  parë.  Atëherë,  ai  ngrihej  e  largo- 
hej  kur  të  donte.  Por  qysh  kur  zbriti  ajeti  që  thoshte: 

"Duro  së  bashku  me  ata  që  luten  mëngjes  e  mbrëmje  duke 
dëshiruar  pëlqimin  e  Zotit!  Mos  i  largo  sytë  prej  tyre  duke 
dëshiruar  stolitë  e  kësaj  bote..."  (el-Kehf,  28),  ai  nuk  u  suall  më 
ashtu.  Edhe  ne  hlluam  të  sillemi  më  me  kujdes.  Po  qe  se  bëhej 
gjatë  duke  ndenjur  bashkë,  ne,  duke  u  treguar  të  sjellshëm,  ngri- 
heshim  para  tij  në  mënyrë  që  ai  ta  kishte  të  lehtë  të  ngrihej  e  të 
largohej .  (Ibni  Maxhe,  Zuhd,  7;  Taberi,  Tefsir,  VII,  262-263) 

Pasi  zbriti  ky  ajeti  i  fundit,  i  Dërguari  i  Allahut  (s.a.s.)  u  ngrit 
dhe  u  vu  t'i  kërkonte  sahabet  e  tij  të  varfër  dhe  i  gjeti  pas  faltores 
duke  e  përmendur  Allahun.  Atëherë  tha: 

"Lavdi  Allahut  që,  para  se  të  ma  merrte  shpirtin,  më  urdhëroi  të 
duroj  së  bashku  me  këta  njerëz  të  ummetit  tim!  Tashmë,  edhejeta,  edhe 
vdekja  ime  është  bashkë  meju!"  (Vahidi,  f.  306) 

Ebu  Said  (r.a.)  tregon: 

"Isha  ulur  bashkë  me  një  grup  muhaxhirësh  të  varfër.  Disa 
prej  tyre,  meqë  s'kishin  rrobë  që  t'ua  mbulonte  tërë  trupin,  për- 
piqeshin  të  fshiheshin  pas  të  tjerëve.  Njëri  na  këndonte  Kur'an. 
Ndërkaq,  u  duk  i  Dërguari  i  Allahut  (s.a.s.)  që  erdhi  aty  dhe  u 
ul  pranë  nesh.  Meqë  erdhi  i  Dërguari  i  Allahut,  ai  që  këndonte 
Kur'an,  e  la  këndimin.  I  Dërguari  i  Allahut  na  dha  selam  dhe  na 
pyeti: 

"Ç'po  bëni?" 

"O  i  Dërguari  i  Allahut!  Ai  është  mësuesi  ynë,  na  këndon 
Kur'an  dhe  ne  dëgjojmë  librin  e  Allahut  të  Lartë!"  - 1  thamë  ne. 

Atëherë,  Profeti  (s.a.s.)  tha: 

"Lavdi  Allahut  që  i  ka  krijuar  njerëzit  nga  ummeti  im,  për  të  cilët 
jam  urdhëruar  që  të  duroj  bashkë  me  ta!"66 

Pastaj  i  Dërguari  i  Allahut,  duke  na  konsideruar  të  barabartë 
në  nivel  me  të,  u  ul  mes  nesh  dhe,  duke  bërë  me  shenjë,  na  tha: 


66  Me  këto  fjalë,  Profeti  aludon  për  ajetin  28  të  sures  Kehf  të  përmendur 
pak  më  sipër.  Këtu,  Allahu  i  Lartë  e  ka  urdhëruar  Profetin  (s.a.s.)  t'i 
durojë  shqetësimet  që  mund  t'u  bien  në  kokë,  së  bashku  me  njerëzit  e 
varfër  e  të  dobët  që  patën  hyrë  në  Islam  qysh  në  fillim,  dhe  të  sillet  me 
shumë  kujdes  ndaj  tyre. 

_ 

"Bëni  një  rrethja,  kështu!" 

Të  gjithë  u  vendosëm  përreth  tij  dhe  i  ngulëm  vështrimet  mbi 
të.  Më  në  fund,  i  Dërguari  i  Allahut  (s.a.s.)  na  dha  këtë  myzhde: 

"O  muhaxhirë  të  varfër,  gëzohuni!  Po  ju  përgëzoj  me  një  dritë  të 
plotë  juve  ditën  e  kiametit!  Ju  do  të  hyni  në  xhennet  gjysmë  dite  para 
pasanikëve!  Kjo  gjysmë  dite  bën  pesëqind  vjet  (sipas  ditëve  të  tokës)!" 
(Ebu  Davud,  llm,  13/3666) 

Martesa  e  Profetit  me  Hz.  Aishenë 

Kurora  e  të  Dërguarit  të  Allahut  (s.a.s.)  me  Hz.  Aishenë  qe 
lidhur  në  Mekë  para  hixhretit,  kurse  martesa  u  krye  në  Medinë. 

Hz.  Aisheja  (r.anha)  tregon  kështu: 

Kur  i  Dërguari  i  Allahut  emigroi  për  në  Medinë,  ne  dhe  vajzat 
i  la  në  Mekë.  Më  vonë  dërgoi  në  Mekë  Zejd  bin  Harithenë  me 
Ebu  Rafiun  me  dy  deve  dhe  me  500  dërhemë  për  të  blerë  gjërat 
që  do  të  kishin  nevojë.  Edhe  im  atë  Ebu  Bekr  dërgoi  së  bashku 
me  ta  Abdullah  bin  Urajkitin  me  dy  a  tri  deve  duke  e  porositur 
që  të  na  hipte  në  deve  vëllanë  Abdullah,  nënën  Ummu  Ruman, 
mua  dhe  time  motër  Esmanë  e  të  na  sillte  në  Medinë. 

Ebu  Rafiu  i  hipi  në  njërën  deve  Fatimen,  Ummu  Gulsumin 
dhe  Sevde  binti  Zem'a-në,  kurse  në  devenë  tjetër,  Zejdi  hipi 
Ummu  Ejmenin  me  të  birin  Usame  dhe  dolëm  në  rrugë  të  gjithë 
së  bashku.67  Kur  arritëm  nga  Mina  në  zonën  Bejz,  deveja  jonë 
iku.  Ne  ndodheshim  brenda  shatores.  Nëna  ime  përpëlitej  duke 
thënë:  "Oh,  mjera  unë,  bija  ime,  mjera  unë  nusja  ime!"  Por  Allahu 
i  Lartë  na  e  qetësoi  devenë  dhe  na  shpëtoi! 

Më  në  fund,  arritëm  në  Medinë  shëndoshë  e  mirë.  Megjithëse 
e  patëm  lidhur  kurorën  me  të  Dërguarin  e  Allahut  qysh  në  Mekë, 
unë  rrija  me  familjen  time.  Në  atë  mes,  pranë  dhe  rreth  faltores 
qenë  ndërtuar  dhoma.  I  Dërguari  i  Allahut  (s.a.s.)  me  familjen  u 
vendosën  në  dhomat  e  tyre.  Pas  një  farë  kohe,  im  atë  e  pyeti: 

67  Kurse  Hz.  Zejneb  mbeti  në  Mekë  edhe  për  një  farë  kohe  meqë  nuk  i 
dha  leje  i  shoqi  Ebu'l-As  bin  Rebi  i  cili  ende  nuk  ishte  bërë  mushman. 

"O  i  Dërguari  i  Allahut,  ç'të  pengon  të  martohesh  me  të  fejua- 
rën  tënde?" 

"Mehri,  garancia  e  kurorës!"  -  Iu  përgjigj  ai. 

Atëherë,  pasi  im  atë,  Ebu  Bekri,  i  dërgoi  si  ndihmë  dymbëdh- 
jetë  e  gjysmë  ukijje68,  i  Dërguari  i  Allahut  (s.a.s.)  ma  dha  garanci- 
në  e  kurorës  dhe  u  martua  me  mua  brenda  muajit  shevval.69  Për 
dasmën  nuk  u  prenë  as  deve,  as  desh.  Vetëm  Sa'd  bin  Ubade70 
(r.a.)  i  dërgoi  të  Dërguarit  të  Allahut  (s.a.s.)  gjellë  në  një  enë  të 
madhe.71 

Popullsia  e  Medinës 

Periudha  e  Medinës  kur  u  vendos  epërsia  e  Islamit  dhe  e  mus- 
limanëve,  është  periudha  kur  u  vendosën  parimet  gjithëbotërore 
të  fesë  diferencuese72  e  cila  e  ndriçoi  tërë  njerëzimin,  periudha  që 

68  Ukujje:  Njësi  monetare  argjendi  e  vjetër.  1  ukijje  peshonte  afro  128 
gram.  Në  të  njëjtën  kohë,  ukijje  përdorej  edhe  si  njësi  matjeje  (gur  pe- 
shimi). 

69  Ibni  Sa'd,  VIII,  58,  62-63. 

70  Sa'd  bin  Ubade  (r.a.)  u  bë  musliman  në  Besëlidhjen  e  Dytë  Akabe.  Ish- 
te  një  ndër  dymbëdhjetë  përfaqësuesit  e  zgjedhur  aty.  Ishte  shumë  i 
pasur  dhe  bujar.  Kur  i  Dërguari  i  Allahut  (s.a.s.)  pati  qëndruar  si  mik 
shtatë  muaj  në  shtëpinë  e  Halid  bin  Zejdit,  Hz.  Sa'd  i  pati  dërguar  gje- 
llë  çdo  ditë.  Kishte  një  shtëpi  në  formë  kalaje.  Aty  banonte  dhe  çdo 
ditë  shtronte  gosti.  Çdokush  mund  të  shkonte  aty  e  të  shtrohej  për  të 
ngrënë.  Shokëve  të  sofatit  u  jepte  ushqim  çdo  ditë.  Në  shumë  beteja 
mbajti  flamurin  e  fisit  Hazrexh.  Në  luftën  e  Dhu  Kared  i  dha  ushtrisë 
si  ushqim  dhjetë  deve  barrë  hurma.  Për  këtë  dhe  shërbimet  e  tjera  të  tij, 
Profeti  u  lut  kështu:  "Allahu  im!  Mëshiroje  Sa'din  dhe  familjen  e  Sa'dit!" 
Në  luftën  Beni  Kurajdha  i  dha  për  të  ngrënë  krejt  ushtrisë.  Gjersa  vdiq, 
shërbeu  dhe  luftoi  me  të  gjitha  mjetet  dhe  mundësitë.  Përreth  Medi- 
nës  kishte  shumë  parcela  toke,  vreshta  e  kopshte.  Shtëpinë  e  kishte  në 
një  lagje  në  skaj  të  Medinës.  Meqë  ndodhej  larg  faltores  profetike,  pati 
ndërtuar  aty  një  faltore.  Pas  kalifatit  të  Hz.  Ebu  Bekrit,  shkoi  në  Havran 
të  Sirisë.  Vdiq  atje  në  vitin  635  dhe  u  varros  në  qytetin  Guta. 

71  Ahmed,  VI,  211. 

72  Në  origjinal:  dini  mubin,  feja  diferencuese,  që  e  ndan,  e  diferencon  të 
mirën  nga  e  keqja,  të  drejtën  nga  e  shtrembra,  të  vërtetën  nga  gënjesh- 
tra.  Kështu  cilësohet  feja  islame.  Përkthyesi. 

u  përsos  me  gjakun  e  dëshmorëve  dhe  gazinjve73,  një  periudhë  e 
theksuar  aksioni,  ekstaze  dhe  ndryshimesh  të  vrullshme. 

Kushtet  e  Medinës  e  cila  u  kishte  hapur  prehrin  me  të  gjitha 
mundësitë  e  saj  të  Dërguarit  të  Allahut  dhe  muhaxhirëve,  në  h- 
llim  nuk  konsiderohej  plotësisht  e  qetë.  Ende  vazhdonin  të  vep- 
ronin  disa  rreziqe,  sepse,  përveç  ensarëve  dhe  muhaxhirëve,  në 
Medinë  ishin  edhe  munafikët74  dhe  çifutët,  të  cilët,  duke  përfituar 
nga  çdo  rast,  përpiqeshin  t'i  bëheshin  pengesë  fitores  së  Islamit. 

Edhe  pse  hipokritët  dhe  hezitantët  në  dukje  e  kishin  pranuar 
Islamin,  me  zemër  vazhdonin  të  mbeteshin  idhujtarë.  Allahu  i 
Lartë  që  do  ta  plotësonte  në  mënyrë  absolute  dritën  e  Tij,  i  pati 
kërcënuar  rëndë  ata: 


"Përreth  jush,  mes  beduinëve  ka  hipokritë  dhe  mes  medi- 
nasve  ka  që  këmbëngulin  në  hipokrizinë  e  tyre.  Ti  nuk  i  njeh 
ata,  vetëm  Ne  i  njohim.  Ne  do  t'i  ndëshkojmë  dy  herë,  pastaj 
ata  do  t'i  nënshtrohen  ndëshkimit  të  madh!"  (et-Tevbe,  101) 

Me  të  vërtetë,  hipokritët  dhe  hezitantët  ishin  aftësuar  aq  shu- 
më  në  dyfytyrësinë  e  tyre,  saqë,  disa  herë,  as  i  Dërguari  i  Allahut 
(s.a.s.)  nuk  i  ndjente  dot,  por  merrte  dijeni  për  ta  vetëm  kur  e  njof- 
tonte  Zoti.  Sepse  hipokritët  dhe  hezitantët  i  ndjenin  edhe  rrugët 
më  të  vogla  nga  mund  t'u  vinin  kritika,  dhe  sipas  kësaj  silleshin 
tinëzisht. 

73  Gazi:  luftëtar  fitimtar.  Përkthyesi. 

74  Këtu,  këtë  term  e  përdorëm  si  në  origjinal.  Me  fjalën  munafik  cilësohe- 
shin  atëherë  personat  me  dy  fytyra  ose  hipokritë  si  dhe  hezitantë,  ka- 
rakterizimi  i  të  cilëve  bëhet  në  vijim.  Koncepti  dhe  cilësimi  munafik  në 
Islam  vazhdon  të  ruhet  dhe  përdoret  në  po  ato  përmasa  si  atëherë. 
Përkthyesi. 

Në  këtë  mes,  as  politeistët  mekas  që  i  patën  lënë  të  detyruar 
Profetin  dhe  muslimanët  të  emigronin,  nuk  rrinin  kot,  por  i  fry- 
nin  vazhdimisht  zjarrit  të  intrigës  që  kishin  ndezur  hipokritët  dhe 
hezitantët  në  Medinë.  Ata  nuk  e  honepsnin  dot  faktin  që  Islami 
kishte  zënë  vend  në  Medinë  dhe  po  zhvillohej  e  përparonte,  pra- 
ndaj  vazhdimisht  u  dërgonin  lajme  hipokritëve  për  t'i  asgjësuar 
Islamin  dhe  muslimanët,  duke  i  kërcënuar  se,  po  të  mos  e  bënin 
këtë  gjë,  do  t'i  mblidhnin  të  gjithë  arabët,  do  t'i  sulmonin  dhe  do 
t'i  kalonin  në  shpatë  të  gjithë  medinasit  pa  dallim!  Madje,  për  t'i 
trembur  dhe  për  t'i  nxitur  kundër  muslimanëve,  patën  dërguar 
një  çetë  në  Medinë  dhe  ua  patën  grabitur  tufat  e  bagëtive! 

Gjendja  ishte  bërë  shumë  delikate  dhe  kritike.  Muslimanët 
patrullonin  natën  nëpër  rrugët  e  Medinës  dhe  merrnin  të  gjitha 
masat  ndaj  një  sulmi  të  befasishëm.  Madje  i  Dërguari  i  Allahut 
(s.a.s.)  i  kalonte  netët  pa  gjumë.  Ai  dërgonte  njësite  ushtarake 
patrullimi  jashtë  Medinës  duke  mbajtur  nën  krontroll  të  gjitha 
anët. 

Nga  ana  tjetër,  muslimanët  kishin  një  armik  tjetër  të  vështirë 
që  ruante  çdo  rast:  fiset  çifute.  Meqë  zotëronin  qysh  më  parë  in- 
formacion  fetar,  ishin  ata  që  hynin  më  shumë  në  konflikt  me  mus- 
limanët  dhe  u  nxirrnin  atyre  shumë  vështirësi.  Për  këtë  shkak,  në 
suren  Bakara  që  është  sureja  e  parë  e  zbritur  në  Medinë,  i  është 
dhënë  rëndësi  e  madhe  çështjes  së  ftesës  së  çifutëve  në  Islam.  Pas 
ftesës  së  gjithë  njerëzve  në  përgjithësi,  mes  ajeteve  40  dhe  162, 
veçanërisht  në  ajetin  123  është  folur  për  Bijtë  e  Izraelit,  pothuajse 
më  shumë  se  gjysma  e  sures  u  është  caktuar  atyre.  Në  këtë  pjesë, 
herë  u  drejtohet  atyre  drejtpërsëdrejti,  herë  flitet  për  ta  në  më- 
nyrë  të  përgjithshme  në  vetën  e  tretë,  herë  hidhen  poshtë  prete- 
ndimet  e  tyre  dhe  herë,  duke  ua  kujtuar  të  mirat  që  u  janë  falur, 
kërkohet  t'u  zgjohet  dëshira  e  besimit.75 


Poeti  çifut  Ka'b  bin  Eshref  satirizonte  Profetin  dhe  i  nxiste  po- 
liteistët  Kurejshë  kundër  tij.  Edhe  poetët  politeistë  të  Kurejshve 
recitonin  vjersha  kundër  të  Dërguarit  të  Allahut.  Poeti  më  i 


75  Shih.  Draz,  en-Nebeu'l-Adhim,  f.  178. 

fuqishëm  i  cnsarëvc,  Hassan  bin  Thabit  (r.a.)  kërkoi  leje  nga  i 
Dërguari  i  Allahut  (s.a.s.)  për  t'i  satirizuar  politeistët  mekas.  Dhe 
ai  i  dha  leje.76 

Në  atë  periudhë,  poezia,  ashtu  si  media  në  ditët  e  sotme,  kish- 
te  një  ndikim  të  fuqishëm.  I  Dërguari  i  Allahut  vendosi  në  fal- 
tore  një  minber77  të  posaçëm  për  poetin  Hassan  bin  Thabit.  Aty 
Hasani  satirizonte  personat  që  ngacmonin  me  fjalë  të  Dërguarin 
e  Allahut  (s.a.s.).  Profeti  pati  thënë: 

"Për  sa  kohë  që  ta  mbrojë  të  Dërguarin  e  Allahut,  Hasani  do  të  ketë 
pranë  Shpirtin  e  Shenjtë  (Xhebrailin)!"  (Ebu  Davud,  Edeb,  87/5015) 

Ndërsa  çifutët  dhe  politeistët  u  shkaktonin  mundime  në 
këtë  mënyrë  Profetit  dhe  sahabeve,  Allahu  i  Lartë  e  urdhëroi  të 
Dashurin  e  vet  që  të  duronte  dhe  falte.  Një  ditë  para  luftës  së 
Bedrit,  i  Dërguari  i  Allahut  (s.a.s.)  i  hipi  një  gomari,  duke  marrë 
edhe  Usame  bin  Zejdin  në  vithe,  për  të  shkuar  në  vizitë  te  Sa'd 
bin  Ubade  që  ndodhej  i  sëmurë.  Gjatë  rrugës  u  kthye  te  një  ku- 
vend  ku  ndodhej  edhe  Abdullah  bin  Ubej  Theluli.  Në  atë  kohë, 
Abdullah  bin  Ubej  nuk  ishte  bërë  ende  musliman  dhe  e  shfaqte 
hapur  mohimin  dhe  herezinë  e  vet.  Kuvendi  përbëhej  prej  perso- 
nash  të  ndryshëm:  muslimanë,  çifutë,  politeistë  idhujtarë.  Në  ku- 
vend  ndodhej  edhe  Abdullah  bin  Revaha.  Kur  pluhuri  i  ngritur 
nga  kafsha  ku  kishte  hipur  Profeti,  ra  mbi  kuvendin,  Abdullah 
bin  Ubej,  duke  zënë  hundët  me  cepin  e  rrobës,  tha: 

"Mos  na  bëj  me  pluhur!" 

I  Dërguari  i  Allahut  u  dha  selam  dhe  qëndroi.  Zbriti  nga  kaf- 
sha,  i  ftoi  ata  në  besimin  te  Allahu  dhe  u  këndoi  Kur'an. 

Abdullah  bin  Ubej  i  tha: 

"Or  njeri!  S'bën  mirë  që  na  i  thua  këto!  Po  qe  se  thëniet  e  tua 
janë  të  vërteta,  mos  na  shqetëso  në  këtë  kuvend,  por  shko  në 
shtëpi  dhe  tregojua  atyre  që  të  vijnë  për  të  të  dëgjuar!" 

Abdullah  bin  Revaha  tha: 

76  Buhari,  Menakib,  16;  Muslim,  Fedailu's-Sahabe,  156-157. 

77  Minber:  podium  i  vogël  me  tre-katër  shkallë  sa  për  një  person  që  ngri- 
het  në  xhami  për  predikim.  Përkthyesi. 

"Përkundrazi,  o  i  Dërguari  i  Allahut!  Ti  eja  në  kuvendin  tonë 
se  kjo  gjë  na  pëlqen  shumë!" 

Muslimanët,  politeistët  dhe  çifutët  hlluan  të  grinden. 
Pothuajse  do  ta  sulmonin  njëri-tjetrin,  kur  Profeti  (s.a.s.)  i  qetë- 
soi.  Kur  ra  tensioni,  i  Dërguari  i  Allahut  (s.a.s.)  i  hipi  kafshës, 
vazhdoi  rrugën  dhe  arriti  te  Sa'd  bin  Ubade.  Dhe  i  tregoi  atij  për 
ngjarjen.  Sa'di  i  tha: 

"O  i  Dërguari  i  Allahut,  shihe  me  mirëkuptim  atë,  fale! 
Betohem  në  Allahun  që  ta  ka  zbritur  Librin,  se,  kur  Allahu  të 
dërgoi  ty  si  profet,  popullsia  e  këtij  vendbanimi  qenë  marrë  vesh 
ta  bënin  udhëheqës  dhe  t'i  vinin  në  kokë  kurorën  mbretërore. 
Kur  Allahu  të  dërgoi  ty  me  fenë  e  vërtetë  duke  e  rrëzuar  në  ujë 
mbretërimin  e  tij,  u  dëshpërua  shumë,  toka  iu  bë  e  ngushtë,  fry- 
mëmarrja  iu  vështirësua!  Siç  duket  për  shkak  të  kësaj  është  sjellë 


ashtu!" 


I  Dërguari  i  Allahut  e  fali  sjelljen  e  Abdullah  bin  Ubejdes.  Mbi 
këtë  ngjarje  zbriti  ajeti  kur'anor: 


"Pa  dyshim,  ju  do  të  viheni  në  provë  me  pasurinë  dhe  jetën 
tuaj.  Nga  ata  që  u  qe  dhënë  libri  më  parë  dhe  nga  politeistët  do 
të  dëgjoni  shumë  fjalë  të  rënda.  Po  qe  se  duroni  dhe  frikësohe- 
ni  nga  Allahu  ashtu  siç  duhet,  pa  dyshim  që  kjo  është  një  punë 
e  ndershme  që  duhet  nxitur!"  (Al-i  Imran,  186)  Pastaj,  Profeti  dhe 
sahabet  i  falnin  politeistët  dhe  njerëzit  e  librit  që  i  mundonin.78 

Leja  për  luftë: 

"Atyre  që  ju  hapin  luftë,  edhe  ju  hapuni  luftë!" 

Në  fillimet  e  profetësisë,  të  Dërguarit  të  Allahut  (s.a.s.)  nuk 


78  Buhari,  Tefsir,  3/15. 

iu  dha  leje  për  luftë  me  politeistët.  Në  fillim  ishte  i  ngarkuar  me 
detyrën  për  t'i  ftuar  politeistët  ta  pranonin  njësinë  dhe  unitetin 
e  Allahut,  të  pranonin  mundimet  dhe  torturat,  të  duronin,  duke 
mos  ua  vënë  veshin,  sjelljet  e  pahijshme  të  injorantëve,  të  mbyll- 
nin  sytë  ndaj  veprimeve  të  tyre.  Kurse  politeistët  Kurejshë  për- 
domin  të  gjitha  llojet  e  mundimeve  dhe  torturave  për  t'i  kthyer 
nga  feja  ndjekësit  e  të  Dërguarit  të  Allahut,  ndërkaq,  dikush 
nga  muslimanët  u  kthye  nga  feja  me  anë  të  torturave  të  padu- 
rueshme,  dikush  emigroi  për  hir  të  fesë  në  Abisini  e  dikush  në 
Medinë  duke  mbetur  të  detymar  të  braktisnin  vatrat  ku  patën 
lindur  e  qenë  rritur. 

Pastaj,  ngjarjet  filluan  të  marrin  një  rrjedhë  të  tillë  që,  më  në 
fund,  u  bë  e  pamundur  që  të  mhej  paqja  me  anë  të  politikës  së 
"durimit  dhe  butësisë"  të  ndjekur  gjer  atë  ditë  nga  i  Dërguari  i 
Allahut  (s.a.s.).  Dhe,  kur  Profeti  e  pa  se  edhe  arma  e  mbrojtjes, 
pas  së  cilës  u  kap  Profeti  pas  durimit  dhe  butësisë,  mbeti  e  pa- 
mjaftueshme,  u  mbështet  tek  Zoti  dhe  priti  urdhrin  e  Tij. 

Më  në  fund,  atëherë  kur  politeistët  u  tërbuan  tejet,  kur  po  e 
përgënjeshtronin  të  Dërguarin  e  Allahut  duke  u  treguar  mosmi- 
rënjohës  ndaj  të  mirave  që  u  kishte  falur,  kur  hlluan  të  ushtronin 
tortura  të  rënda  mbi  muslimanët  duke  mos  i  lënë  të  qetë  në  vatrat 
e  tyre,  zbritën  ajete  që  i  jepnin  leje  veprimit  luftarak  që  ishte  bërë 
i  detyrueshëm  për  mbrojtjen  e  fesë,  vatanit  dhe  muslimanëve: 


jjjJl!  jvJfc Jp  AlSl  jlj  I jUJi  0 jhLaj  ^jJ-bli  jil  . 

"Atyre  (besimtarëve)  që  po  sulmohen  me  luftë,  u  është  dhënë 
leje  (të  luftojnë)  sepse  u  është  bërë  padrejtësi.  Nuk  ka  dyshim 
se  Allahu  ka  fuqi  për  t'u  ndihmuar  atyre!  Ata  janë  përzënë  pa- 


VITI I  PARE  I  HIXHRETIT 


drejtësisht  nga  vatrat  jo  për  gjë  tjetër,  por  vetëm  sepse  thonë 
"Zoti  ynë  është  Allahu".  Po  qe  se  Allahu  nuk  do  t'i  largonte  (të 
këqijat  e)  disa  njerëz(ve)  me  anë  të  disa  të  tjerëve,  patjetër  që 
manastiret,  kishat,  sinagogat  dhe  xhamitë  ku  përmendet  shu- 
më  emri  i  Allahut,  do  të  rrënoheshin.  Allahu  i  ndihmon  patje- 
tër  ata  që  e  ndihmojnë  Atë  (fenë  e  Tij).  Pa  dyshim,  Allahu  është 
i  fuqishëm,  fitues!"  (el-Haxh,  39-40) 


"Dhe  luftoni  në  rrugën  e  Allahut  kundër  atyre  që  ju  sulmoj- 
në,  po  mos  e  teproni  se  Allahu  nuk  i  do  ata  që  sulmojnë  me  të 
padrejtë!"  (Bakara,  190) 

Zoti  e  bëri  të  ditur  kështu  konkluzionin  e  vet  mbi  shkaqet  dhe 
qëllimet  e  luftës: 


"Luftoni  kundër  tyre  gjersa  të  mos  mbetet  më  intrigë  dhe 
gjersa  të  triumfojë  feja  e  Allahut!"  (el-Enfal,  39) 

Dhënia  e  lejes  për  luftë  është  rrjedhojë  e  qëndrimit  armiqësor 
të  përcaktuar  kundër  Islamit  dhe  muslimanëve.  Xhihadi  ose  luf- 
ta  u  bë  farz  (detyrim  fetar)  për  mbrojtjen  e  pesë  vlerave,  pasurisë, 
jetës,  brezit,  arsyes  dhefesë,  të  quajtura  "pesë  domosdoshmëritë"79 
të  cilat  përbëjnë  kusht  për  mbrojtjen  e  qenies  dhe  ekzistencës  së 
shoqërisë,  si  dhe  u  bë  farz  për  mbrojtjen  ndaj  sulmeve  të  armikut. 
Me  këtë  urdhër  hyjnor  është  synuar  ndëshkimi  i  atyre  që  largo- 
heshin  nga  feja  dhe  eliminimin  e  pengesave  përballë  kumtimit  të 
të  vërtetave  hyjnore. 

Fakti  që  Kryeprofeti  i  dërguar  si  mëshirë  për  botët,  pavarë- 
sisht  nga  mëshira  e  tij  e  gjerë  që  përfshinte  gjithë  njerëzimin, 
duhej  të  bënte  luftëra  të  mëdha  e  të  vështira,  mbështetej  në  do- 

79  Në  origjinal:  zarurat-i  hamse  (osm.).  Përkthyesi. 

mosdoshmërinë  e  luftës  për  besimin  monoteist,  për  paqen  dhe 
qetësinë  shoqërore.  Eshtë  për  këto  arsye  që  Profeti  ynë  i  dashur, 
në  një  hadith  të  tijin,  është  shprehur  kështu: 

"Unë  jam  pejgamber  mëshire  dhe  lufte!"  (Ahmed,  iv,  396) 

Krahas  ajeteve  që  njoftonin  lejen  dhe  urdhrin  për  luftë,  Zoti  u 
dërgoi  Profetit  dhe  besimtarëve  edhe  këto  ajete  me  vlerë  nxitëse 
dhe  inkurajuese  për  këtë  urdhër  hyjnor: 


JhaJl  Js-  Js  j>-  jçuJl  Ifrd  b 

'  '  "  ,  - 


"O  Pejgamber!  Allahu  të  mjafton  ty  dhe  besimtarëve  që  janë 

me  ty!  (Kurrsesi  mos  u  druaj  prej  armikut,  por)  nxiti  besimtarët 
për  luftë  (kundër  tyre)!.."  (el-Enfal,  64-65) 


"(O  besimtarë!)  A  nuk  do  të  luftoni  kundër  një  populli  që 
e  prishi  fjalën  e  dhënë,  që  deshi  ta  dëbojë  Pejgamberin  nga 
vendi  e  që  e  filloi  i  pari  luftën  kundër  jush?  A  po  keni  frikë 
prej  tyre?  Nëse  besoni,  dijeni  se  është  më  e  drejtë  t'i  frikëso- 
heni  Allahut!  Luftoni  me  ta  në  mënyrë  që  Allahu  t'i  ndëshkojë 
ata  me  dorën  tuaj,  t'i  turpërojë  ata  t'ju  nxjerrë  ju  fitimtarë  ndaj 
tyre,  t'i  qetësojë  zemrat  e  besimtarëve  dhe  ta  shuajë  (me  anë  të 
ndëshkimit)  nga  zemrat  e  besimtarëve  zemërimin  (e  grumbu- 
lluar  ndaj  mizorëve)!"  (et-Tevbe,  13-15) 

Krahas  kësaj,  u  zbuluan  edhe  ajete  që  tërhiqnin  vëmendjen 
për  të  mos  mbetur  pas  me  xhihadin: 

"Lufta  ju  është  bërë  detyrim  edhe  nëse  nuk  ju  pëlqen.  Ju 
mund  të  urreni  një  gjë  e  ajo  mund  të  jetë  në  dobi  tuaj,  kurse 
mund  të  doni  një  gjë  e  ajo  mund  të  jetë  në  dëmin  tuaj.  Allahu 

e  di  (fundin  e  çdo  gjëje),  ju  s'dini!"  (el-Bakara,  216) 

IjjlLo-cJj  L)l  (__/l j^)}\  -|  r  1  ^y> J  Jj&V  L)LS*"  l-4 

"Popullit  të  Medinës  dhe  beduinëve  përreth  nuk  u  ka  hije 
të  mbeten  në  luftë  pas  të  Dërguarit  të  Allahut  dhe  të  mendojnë 
veten  e  tyre  para  tij..."  (et-Tevbe,  120) 

"(O  i  Dërguar!)  Thuaju:  "Në  qoftë  se  etërit  tuaj,  djemtë  tuaj, 
vëllezërit  tuaj,  bashkëshortet  tuaja,  farefisi  juaj,  pasuria  e  fi- 
tuar,  tregtia  që  frikësoheni  se  do  të  humbasë,  vendbanimet  me 
të  cilat  jeni  të  kënaqur  janë  për  ju  më  të  dashura  se  Allahu,  se  i 
Dërguari  i  Tij  dhe  se  lufta  në  rrugën  e  Tij,  atëherë  pritni  gjersa 
Allahu  të  sjellë  vendimin  e  Tij.  Allahu  nuk  vë  në  rrugë  të  drej- 
të  popullin  mëkatar!.."  (et-Tevbe,  24) 

Pas  këtyre  deklaratave  hyjnore,  Profeti  (s.a.s.)  dhe  muslima- 
nët  e  lidhur  me  të  filluan  të  bëjnë  të  gjitha  përgatitjet  për  të  hyrë 
në  luftë  kundër  politeistëve. 


Xhihadi  në  rrugën  e  Allahut 

Në  kuptim  të  përgjithshëm,  xhihad  do  të  thotë  që  personi  të 
merret  me  pastrimin  dhe  edukimin  e  nefsit  (vetes,  egos)  të  vet,  t'i 
zbatojë  me  principialitet  dhe  sinqeritet  urdhrat  e  Allahut,  të  ru- 
het  nga  haramet,80  ta  këshillojë  vëllain  musliman,  t'ia  përshkrua- 
jë  me  argumente  Islamin  një  jomuslimani  duke  e  bindur,81  si  dhe 
të  përpiqet  e  të  luftojë  me  jetën,  pasurinë,  gjuhën  dhe  të  gjitha 
mundësitë  e  tjera  me  qëllim  për  t'i  mbrojtur  fenë,  nderin,  jetën, 
vatanin,  brezin  dhe  pasurinë,  për  ta  përhapur  Islamin  dhe  për  t'i 
eliminuar  pengesat  përballë  kësaj.82 

Prandaj,  në  kuadrin  e  edukimit  subjektiv  për  pëlqim  të 
Allahut,  fjala  xhihad  shpreh  të  gjitha  përpjekjet  dhe  luftërat  e 
kryera  me  qëllim  për  të  jetuar  një  jetë  islame  si  individ  dhe  sho- 
qëri  në  synimin  për  ta  lartësuar  fjalën  ose  fenë  e  Allahut.  Nga  ky 
këndvështrim,  nuk  e  teprojmë  po  të  themi  se  në  këtë  synim  kaloi 
tërë  jeta  profetike  23-vjeçare  e  të  Dërguarit  të  Allahut! 

Dhuntitë  jetë  dhe  pasuri  Allahu  i  Lartë  i  ka  bërë  shkaqe  prove 
dhe  na  e  ka  tërhequr  vëmendjen  disa  herë  që  me  to  të  bëjmë  xhi- 
had  në  rrugën  e  Tij.  Në  ajetet  mbi  këtë  specifikë  thuhet: 

Nesai,  Haxh,  4. 

Ahmed,  III,  456. 

Për  ajetet  lidhur  me  këtë  specifikë,  shih.  eNisa,  95;  el-Enfal,  72;  et-Tev- 
be,  20,  41,  44,  81,  88.  Për  hadithet  profetike,  shih.  Buhari,  Mezalim,  33; 
Muslim,  Iman,  226;  Ebu  Davud,  Sunnet,  28-29. 

"I  Dërguari  dhe  besimtarët  bashkë  me  të  bënë  xhihad  me 
pasurinë  dhe  jetën  e  tyre.  Ja,  pra,  të  gjitha  të  mirat  janë  të  tyre 
dhe  ata  vetë  janë  të  shpëtuarit!"  (et-Tevbe,  88) 

"O  ju  që  keni  besuar!  A  t'jua  tregoj  tregtinë  që  do  t'ju  shpë- 
tojë  ju  nga  një  ndëshkim  i  hidhur?  Besojini  Allahut  dhe  të 
Dërguarit,  bëni  xhihad  me  pasurinë  dhe  jetët  tuaja  në  rrugën  e 
Allahut!  Po  ta  dini,  kjo  është  më  e  mira  për  ju!"  (es-Saf,  lo-ll) 

Një  ditë,  sahabet  e  pyetën  Profetin: 

"O  i  Dërguari  i  Allahut,  kush  është  njeri  i  dobishëm?" 

"Eshtë  besimtari  që  bën  xhihad  në  rrugën  e  Allahut  me  jetën  dhe 
pasurinë  e  tij!"  -  U  përgjigj  Profeti  (s.a.s.).  (Buhari,  Xhihad,  2;  Muslim, 
Imaret,  122) 

Me  xhihadin  me  jetë  dhe  pasuri  për  të  cilin  flitet  në  ajetet  ku- 
r'anore  dhe  hadithet  profetike,  nuk  nënkuptohet  vetëm  lufta  me 
armë.  Sepse  arma  është  një  mjet  që  përdoret  në  kushte  të  dety- 
rueshme  si  eliminimi  i  dhunës  dhe  padrejtësisë  dhe  vendosjen  e 
drejtësisë.  Kurse  fitore  e  vërtetë  është  fitimi  i  zemrave  që  mund 
të  realizohet  me  shumë  mjete  duke  filluar  me  kumtimin  gojor 
dhe  shkrimor. 


Kështu,  në  periudhën  e  Mekës  kur  kanë  zbritur  shumë  ajete 
mbi  xhihadin,  besimtarët  nuk  kishin  ndonjë  forcë  luftarake  se- 
rioze.  Përballë  terrorit  të  njerëzve  injorantë  e  të  egër,  ata  mund  të 
paraqisnin  vetëm  një  personalitet  besimtari  në  emër  të  kumtimit 
dhe  vendosjes  së  Islamit,  domethënë,  njerëzillëkut,  të  vërtetës, 
drejtësisë.  Këtë  situatë,  Kur'ani  e  ka  emërtuar  "xhihadi  i  madh". 
Në  ajetin  kur'anor  thuhet: 

_ 

"Kurrsesi  mos  iu  përul  mohuesve,  por,  me  këtë  Kur'an,  tre- 
go  përballë  tyre  një  shembull  xhihadi  të  madh!"  (el-Furkan,  52) 

Shprehja  "  "  xhihadan  kebiran"  (xhihadi  i  madh)  që 

përdoret  në  këtë  ajet,  do  të  thotë  të  përdorësh  të  gjitha  burimet 
dhe  mundësitë  me  qëllim  që  Islami  të  dalë  htimtar,  domethënë, 
që  njerëzimi  të  gjejë  orientim  dhe  qetësi,  do  të  thotë  të  bësh  kum- 
tim  me  fjalë  dhe  sjellje  me  qëllim  për  ta  lartësuar  fenë  e  Allahut. 
Me  të  vërtetë,  të  zhvillosh  xhihad  me  anë  të  kumtimit  ka  më  shu- 
më  rëndësi  dhe  dobi  se  të  bësh  luftë  me  armë  kundër  armikut. 
Edhe  Profeti,  në  vitet  e  para  të  profetësisë,  xhihadin  e  zhvillonte 
vetëm  me  anë  të  kumtimit  të  Kur'anit! 

Në  Kur'an  përmbahen  shumë  shprehje  mbi  çështjen  e  "zhvi- 
llimit  të  xhihadit  në  rrugën  e  Allahut"  me  qëllim  për  t'i  orientuar 
njerëzit  në  rrugën  e  drejtë.  Ndërkaq,  në  një  pjesë  të  kufizuar  të 
tyre  bëhet  fjalë  për  luftën  e  nxehtë  me  vrasje,  gjë  që  mund  të  zba- 
tohet  vetëm  në  kushte  të  detyrueshme  e  të  pashmangshme. 

Betejat  ku  mori  pjesë  Profeti  (s.a.s.),  janë,  në  përgjithësi,  luftë- 
ra  mbrojtëse,  si  në  Bedr,  Uhud  dhe  Hendek.  Mute  dhe  Tebuku 
janë  aksione  mbrojtëse  për  të  eliminuar  një  sulm  të  mundshëm. 
Kurse  triumfi  i  Mekës  ngjau  me  mendimin  për  të  rimarrë  të  drej- 
tat  e  grabitura  të  muslimanëve  dhe  pasi  mekasit  i  shkelën  kush- 
tet  e  paktit  të  bërë  me  muslimanët.  Me  fjalë  të  tjera,  në  themel  të 
të  gjitha  luftërave  të  të  Dërguarit  të  Allahut  si  Profet  i  Mëshirës, 
ka  zënë  vend  një  mendim  mëshire  dhe  drejtësie  të  gjerë  dhe  ato 
janë  bërë  nga  një  mëshirë  më  vete  për  të  gjithë  njerëzimin.  Sepse 
synimi  thelbësor  i  luftës  në  Islam  nuk  është  vrasja  e  njerëzve,83 

83  Profeti  (s.a.s.)  i  dërguar  si  mëshirë  për  botët,  në  gjithësej  120  veprime 
ushtarake  që  organizoi,  nga  të  cilat,  29  beteja  dhe  91  ekspedita,  ndoqi 
një  politikë  të  tillë  mëshire  që,  megjithëse  vuri  nën  administrim  tërë 
Gadishullin  Arabik,  nuk  dha  shkak  për  gjakderdhje  të  madhe  as  në 
ushtrinë  muslimane,  as  në  atë  të  armikut.  Në  120  veprimtari  ushta- 
rake  të  mëdha  e  të  vogla  që  realizoi  i  Dërguari  i  Allahut  për  shkaqe 
të  ndryshme  gjatë  11  vjetëve,  sipas  rivajeteve  autentike,  muslimanët 
dhanë  rreth  340  dëshmorë,  kurse  humbjet  e  armikut  llogariten  në  rreth 

_ 

zënia  e  plaçkës,  shkatërrimi  i  vendit,  sigurimi  i  interesave  per- 
sonale,  përftim  të  mirash  materiale  apo  shpagim;  përkundrazi, 
është  eliminimi  i  dhunës  dhe  padrejtësisë,  sigurimi  dhe  garanti- 
mi  i  lirisë  së  besimit,  orientimi  i  njerëzve  në  rrugë  të  drejtë  dhe 
eliminimi  i  çdo  padrejtësie. 

Po  të  merren  e  të  trajtohen  përgjithësisht  të  gjitha  luftërat  e 
të  Dërguarit  të  Allahut,  shihet  se  në  Islam  nuk  mund  të  bëhet 
ndonjë  luftë  tjetër  përveçse  luftërave  me  qëllim  mbrojtjeje  dhe 
lartësimin  e  fesë  së  Allahut.  Luftërat  e  zhvilluara  vetëm  e  vetëm 
për  të  pushtuar  toka  janë  një  dhunë  dhe  padrejtësi  për  faqe  të 
zezë  të  njerëzimit!  Kurse  lufta  në  Islam  mbështetet  absolutisht  në 
objektiva  të  larta  e  sublime,  si  vendosja  e  të  vërtetës  dhe  drejtësi- 
së,  preteksti  për  orientim  shpirtëror  dhe  eliminim  i  dhunës  dhe 
padrejtësisë.  Sepse,  sipas  shprehjes  kur'anore. 


800  vetë.  Pra,  numri  i  përgjithshëm  i  të  vrarëve  në  120  beteja  të  mëdha 
e  të  vogla  është  vetëm  1200  vetë.  Po  qe  se  marrim  për  bazë  luftërat  ku 
Profeti  mori  pjesë  personalisht,  në  16  nga  29  luftëra  nuk  është  bërë 
praktikisht  asnjë  përleshje,  ndërkaq  që  synimit  i  është  arritur.  Kurse 
në  13  luftëra  kanë  ndodhur  përleshje,  në  të  cilat,  nga  muslimanët  kanë 
rënë  dëshmorë  rreth  140  vetë,  kurse  nga  armiku  janë  vrarë  335  vetë. 

Pa  i  dhënë  shkak  hapjes  së  frontit  në  shumë  vende,  Profeti,  duke  ndje- 
kur  një  politikë  të  zgjuar,  ka  arritur  t'i  bëjë  ato  për  vete.  Gjithashtu,  Pro- 
feti  pati  marrë  shumë  vende  me  anë  të  orientimit  shpirtëror  të  popull- 
sisë  së  tyre,  domethënë,  të  pranimit  të  Islamit,  dhe,  duke  e  konsideruar 
këtë  rrugë  më  eprore,  është  shmangur,  me  sa  ka  patur  mundësi,  nga 
përdorimi  i  armëve.  Disa  herë,  duke  bashkuar  politikën  dhe  diploma- 
cinë  me  një  informim  të  fuqishëm,  ka  arritur  ta  bëjë  armikun  të  heqë 
dorë  nga  lufta  dhe,  kështu,  ka  siguruar  që  derdhja  e  gjakut  të  mbetet  në 
nivele  minimale.  Për  përfundimin  pozitiv  të  luftës,  ai  ka  parapëlqyer 
veçanërisht  që  komandantët  e  ushtrisë  të  jenë  nga  zona  ku  dërgohen 
dhe  antarë  të  fisit  armik.  Veç  kësaj,  i  Dërguari  i  Allahut  (s.a.s.)  i  ka 
porositur  ushtarët  e  vet  të  rrinë  në  fjalë,  të  mos  e  teprojnë,  të  mos  ush- 
trojnë  dhunë  dhe  padrejtësi  duke  i  prishur  paktet,  të  mos  vrasin  njerëz 
pa  shkak,  të  mos  i  prekin  veçanërisht  skllevërit,  fëmijët,  gratë,  pleqtë 
dhe  murgjit  e  tërhequr  në  manastire,  të  mos  dëmtojnë  kopshtet  me 
hurma,  të  mos  presin  pemët  dhe  të  mos  shembin  shtëpitë.  (Shih.  Elçad 
Mahmudov,  Sebep  ve  Sonuçlart  itibariyle  Hazret-i  Peygamber'in  Savaçlan, 
2005,  M.U.S.B.E.,  tezë  doktorate  e  pabotuar.) 

"...  Kush  vret  dikë  që  nuk  vret  e  nuk bën  destruksion,  është 
njëlloj  sikur  ka  vrarë  tërë  njerëzimin.  Dhe  kush  bëhet  pretekst 
për  shpëtimin  e  një  jete,  është  sikur  t'i  ketë  falur  jetë  tërë  nje- 
rëzimit!.."  (el-Maide,  32) 

Ja,  pra,  çdo  lloj  përpjekje  dhe  sakrificë  që  do  të  bëjnë  mus- 
limanët  brenda  këtyre  kritereve  dhe  me  synime  islame  me  pa- 
surinë  dhe  jetën  e  tyre,  do  të  meritojë  nga  Zoti  një  favor  hyjnor 
të  madh  siç  është  "blerja"  e  xhennetit!  Ndërkaq,  si  në  çdo  speci- 
fikë,  edhe  këtu,  ka  shumë  rëndësi  principialiteti  dhe  sinqeriteti. 
Kështu,  kur  Abdullah  bin  Amri  (r.a.)  i  kërkoi  Profetit  njohuri  mbi 
xhihadin  dhe  luftën  fetare,  Profeti  i  tha  kështu: 

"O  Abdullah,  po  qe  se  ti  përpiqesh  duke  pranuar  vështirësi  me 
shpresë  pëlqimin  e  Allahut,  edhe  Allahu  ka  për  të  të  ringjallur  ditën  e 
kiametit  po  në  atë  situatë.  Po  qe  se  ti  përpiqesh  për  t'u  dukur  dhe  lavdë- 
ruar,  edhe  Allahu  ka  për  të  të  ringjallur  ditën  e  kiametit  gjithashtu  në 
atë  situatë!"  (Ebu  Davud,  Xhihad,  24/2519) 

Gjithashtu,  një  beduin  shkoi  te  Profeti  dhe  e  pyeti: 

"Ç'thua  për  personin  i  cili  përpiqet  për  të  fituar  nder  dhe 
famë,  për  t'u  lavdëruar,  për  të  shtënë  në  dorë  plaçkë  ose  për  t'u 
dukur?" 

Kurse  një  tjetër  e  pyeti: 

"O  i  Dërguari  i  Allahut,  Ç'do  të  thotë  të  luftosh  në  rrugën 
e  Allahut?  Dikush  lufton  nga  zemërimi,  kurse  dikush,  për  ta 
mbrojtur  atë  që  ka  marrë  nën  mbrojtje." 

I  Dërguari  i  Allahut  (s.a.s.)  u  përgjigj: 

"Kush  përpiqet  vetëm  qëfeja  e  Allahut  tëjetë  më  e  larta,  do  të  thotë 
se  lufton  në  rrugën  e  Allahut!"  (Buhari,  llm,  45;  Muslim,  Imare,  149-150) 

Kurse  dikush  tjetër  bëri  këtë  pyetje: 

"O  i  Dërguari  i  Allahut,  në  qoftë  se  dikush  lufton  në  rrugën  e 
Allahut  dhe,  në  të  njëjtën  kohë,  bën  përpjekje  edhe  për  të  fituar 
diçka  nga  pasuria  e  kësaj  bote,  ç'thua  për  këtë?" 

"Për  të  nuk  ka  ndonjë  sevap  ose  shpërblim!"  -  Iu  përgjigj  i 
Dërguari  i  Allahut. 

Kjo  përgjigje  u  erdhi  shumë  e  rëndë  sahabeve,  sepse  ishte 
shumë  e  vështirë  të  bëheshe  principial  dhe  i  sinqertë  në  këtë  gra- 
dë.  Ata  i  thanë  sahabiut  që  e  bëri  pyetjen:  "Përsëritja  pyetjen  të 
Dërguarit  të  Allahut  se,  gjithsesi,  nuk  e  ke  kuptuar  mirë  përgji- 
gjen!"  Sepse  sahabet  kishin  shpresë  të  merrnin  një  përgjigje  më 
lehtësuese.  Atëherë,  personi  e  përsëriti  tri  herë  pyetjen  dhe  të  tri 
herët  mori  të  njëjtën  përgjigje  nga  i  Dërguari  i  Allahut: 

"Për  të  nuk  ka  sevap !"  (Ebu  Davud,  Xhihad,  24/2516) 

Nga  goja  e  lumtur  e  Profetit  kanë  dalë  shumë  porosi  mbi  vle- 
rën  e  xhihadit  në  rrugën  e  Allahut.  Disa  prej  tyre  janë  kështu: 

"Të  bësh  roje  në  kufi  një  ditë  e  një  natë  është  më  me  e  dobishme  se  një 
muaj  i  kaluar  ditën  me  agjërim  dhe  natën  me  adhurim.  Po  qe  se  personi 
vdes  gjatë  shërbimit  të  rojes,  sevapi  dhe  shpërblimi  i  punës  që  ishte  duke 
bërë,  vazhdon  gjer  në  kiamet,  edhe  rizku  si  dëshmor  i  vazhdon,  si  dhe  në 
varr  është  në  siguri  nga  pyetjet  e  engjëjve  hetues!"  (Muslim,  imare,  163) 

"Të  bësh  roje  një  ditë  në  kufi  në  rrugën  e  AUahut,  është  më  e  dobi- 
shme  se  kjo  botë  dhe  gjërat  e  saj.  Vendi  në  xhennet  i  kamxhikut  të  dikujt 
prej  jush  është  më  i  dobishëm  se  bota  dhe  gjërat  e  saj.  Edhe  marshimi  i 
robit  në  rrugën  e  Allahut  në  mbrëmje  apo  herët  në  mëngjes  është  më  i 
dobishëm  se  bota  dhe  gjërat  e  saj!"  (Buhari,  Xhihad,  6,  73;  Rikak,  2;  Muslim, 
Imare,  113-114) 

"Për  personin  që  ka  dalë  për  xhihad  në  rrugën  e  Allahut,  Allahu 
i  Lartë  bëhet  dorëzanës  duke  thënë :  "Atë  e  ka  nxjerrë  në  rrugë  vetëm 
xhihadi  në  rrugën  time,  besimi  te  unë,  vërtetimi  i  të  dërguarve  të  mi!" 
Allahu  bëhet  dorëzanës  që  atë  person  ta  vendosë  në  xhennet  nëse  bie 
dëshmor  ose  ta  kthejë  në  shtëpi  me  shpërblime  shpirtërore  dhe  pasuri 
materiale  nëse  bëhet  gazi,  fitimtar!  Betohem  në  Allahun  që  e  mban  në 
dorë  mefuqinë  e  vetjetën  e  Muhammedit,  se  plaga  e  hapur  në  rrugën  e 


HZ.  MUHAMMED  MUSTAFA  2 


Allahut  vjen  në  ditën  e  kiametit  në  atë  gjendje  si  ditën  që  është  hapur: 
me  ngjyrë  gjaku  dhe  me  erë  parfumi!"  (Muslim,  imare,  103;  Nesai,  iman,  24) 

"Askush  që  hyn  në  xhennet  nuk  do  që  të  rikthehet  në  botë.  Çdo  gjë 
që  ndodhet  në  botë,  është  edhe  atje  (shumëfish).  Vetëm  dëshmori,  për 
shkak  të  shpërblimit  që  i  bëhet  në  xhennet,  dëshiron  të  kthehet  dhjetë 
herë  në  botë  për  të  rënë  dëshmor  çdo  radhë!"  (Buhari,  xhihad,  21;  Muslim, 
Imare,  108-109) 

Profeti  (s.a.s.)  e  ka  shpjeguar  kështu  qëllimin  final  të  përpjek- 
jeve  dhe  luftërave  të  tij  në  rrugën  e  Allahut: 

"Unë  u  urdhërova  të  luftoj  me  njerëzit  gjersa  të  dëshmonin  se  nuk 
ka  zot  tjetër  veç  Allahut  dhe  se  Muhammedi  është  Resuli  i  Allahut,  të 
falnin  namazin  dhe  të  jepnin  zeqatin.  Pasi  ta  pranojnë  këtë  gjë,  ata  i 
kanë  shpëtuar  nga  dora  ime  jetët  dhe  mallrat  e  tyre,  me  përjashtim  të 
ndëshkimeve  të  urdhëruara  nga  Islami!"  (Buhari,  iman,  17) 

Eshtë  për  këtë  arsye  që  i  Dërguari  i  Allahut  (s.a.s.)  nuk  bënte 
bastisje  natën,  por  priste  mëngjesin,  ndërkaq  që,  po  të  dëgjonte 
ezanin,  qëndronte.84  Kurse  ekspeditat  që  dërgonte,  i  porosiste: 

"Po  të  shihni  ndonjë  faltore  ose  të  dëgjoni  zërin  e  muezinit,  mos 
vrisni  askënd  aty!"  (Ebu  Davud,  Xhihad,  91/2635;  Ahmed,  III,  448-449) 
Muslirn  bin  Harith  (r.a.)  tregon: 

I  Dërguari  i  Allahut  (s.a.s.)  na  kishte  dërguar  në  një  ekspeditë. 
Kur  arritëm  në  vendin  ku  do  të  sulmonim,  e  shpejtova  kalin  dhe 
i  kalova  shokët.  U  përballa  me  gra  dhe  fëmijë  që  qanin  e  klithnin. 
U  thashë: 

"A  doni  ta  shpëtoni  jetën?" 

"Po!"  -  M'u  përgjigjën. 

"Atëherë,  thoni  "La  ilahe  il'lallah  Muhammedun  Resulullah" 
dhe  shpëtoni!"  -  U  thashë.  Dhe  ata  e  thanë  këtë.  Disa  nga  shokët 
më  dënuan  për  këtë  sjellje  duke  më  thënë: 

"Na  e  bëre  haram  plaçkën  e  luftës!" 

84  Buhari,  Ezan,  6;  Muslim,  Salat,  9. 

_ 


VITI I  PARE  I  HIXHRETIT 


Kur  u  kthyem  te  i  Dërguari  i  Allahut  (s.a.s.),  ia  treguan  se  si 
isha  sjellur  unë.  I  Dërguari  i  Allahut  (s.a.s.)  më  thirri,  ma  miratoi 
veprimin  dhe  tha: 

"Pa  dyshim,  Allahu  të  shkroi  kaq  e  aq  sevape  për  çdo  njeri  prej  tyre!" 
(Ebu  Davud,  Edeb,  100-101/5080) 

Burejde  (r.a.)  tregon: 

Sa  herë  që  i  Dërguari  i  Allahut  (s.a.s.)  do  të  dërgonte  një  njësit 
ushtarak  për  luftë,  e  porosiste  komandantin  të  ishte  i  devotshëm 
ndaj  Allahut,  të  ishte  i  dobishëm  dhe  të  sillej  mirë  ndaj  muslima- 
nëve  që  kishte  me  vete  dhe  pastaj  urdhëronte  kështu: 

“Luftoni  me  emrin  e  Allahut  dhe  në  rrugën  e  Allahut.  Përleshuni 
me  ata  që  s'e  njohin  Allahun.  Mos  tradhtoni  në  plaçkën  e  luftës.  Mos 
bëni  padrejtësi.  Mos  prisni  hundë  e  veshë.  Mos  vrisni  fëmijë.  Kur  të 
takoheni  me  armiqtë  politeistë,  ftojini  të  pranojnë  njërën  nga  këto  tri 
gjëra: 

1.  Ftojini  në  Islam.  Po  t'ju  përgjigjen  dhe  pranojnë,  lërini  të  lirë. 

2.  Po  të  mos  bëhen  muslimanë,  ftojini  të  japin  xhizje.  Po  të  pranoj- 
në,  prapë  lërini  të  lirë. 

3.  Po  të  mos  pranojnë  as  të  japin  xhizje,  luftoni  kundër  tyre  duke 
kërkuar  ndihmën  e  Allahut!"  (Muslim,  Xhihad,  3;  Tirmidhi,  Sijer,  48/1617; 
Ahmed,  V,  352,  358) 


Disa  ekspedita 

Duke  ua  prerë  rrugët  e  tregtisë  të  Sirisë  mekasve  të  cilët  u 
shkaktonin  shqetësime  muslimanëve  të  Medinës,  u  bëheshin 
pengesë  për  umre  dhe  i  nxisnin  hipokritët  kundër  besimtarëve,85 


85  Qysh  në  ditët  e  para  pas  emigrimit  në  Medinë,  i  Dërguari  i  Allahut 
(s.a.s.),  për  t'u  dhënë  fund  qëndrimeve  dhe  veprimeve  armiqësore  të 
politeistëve  Kurejshë,  zbatoi  ndaj  tyre  embargo  ekonomike  dhe  politi- 
ke.  Me  këtë  qëllim,  ngriti  lidhje  diplomatike  me  fiset  fqinje,  lidhi  pakte 
të  ndryshme  si  dhe  organizoi  një  sërë  betejash  dhe  ekspeditash  për  të 
ndjekur  karvanet  e  politeistëve  Kurejshë  që  përbënin  arterien  jetësore 
të  tregtisë  dhe  ekonomisë  së  Mekës. 

Mbi  këtë  specifikë,  Muhammed  Hamidullah  thotë  kështu: 

i  Dërguari  i  Allahut  (s.a.s.)  deshi  t'u  bëhej  pengesë  atyre  të  fuqi- 
zoheshin  nga  ana  tregtare  dhe  ekonomike  ndaj  muslimanëve.86 
Me  këtë  synim,  shtatë  muaj  pas  hixhretit,  në  muajin  e  ramazanit 
(më  8  rexhep  h.  /  nëntor-dhjetor  629  e.r.),  i  Dërguari  i  Allahut 
(s.a.s.)  e  dërgoi  Hz.  Hamzain  (r.a.)  me  30  muhaxhirë  në  Sifu'l- 
Bahr.87 

Karvani  i  tregtisë  që  po  kthehej  nga  Damasku  në  Mekë  nën 
mbrojtjen  e  300  kalorësve,  arriti  në  Sifu'l-Bahr.  Mes  tyre  ndodhej 
edhe  Ebu  Xhehli.  Kur  palët  u  rreshtuan  për  të  filluar  përleshjen, 
miku  dhe  aleati  i  të  dy  palëve,  Mexhdi  bin  Amr  hyri  në  mes  dhe 
i  bindi  palët  të  hiqnin  dorë  nga  përleshja.  I  Dërguari  i  Allahut 
(s.a.s.)  mbeti  i  kënaqur  nga  ndërmjetësimi  i  Mexhdit  dhe  pengi- 
mi  prej  tij  i  përleshjes  dhe  e  vlerësoi  suksesin  e  tij.  Kurse  përfaqë- 
suesve  të  dërguar  prej  tij  u  dhuroi  rroba.88 

Në  muajin  shevval,  tetë  muaj  pas  hixhretit,  Profeti  dërgoi  me 
të  njëjtin  qëllim  në  Rabig89  Ubejde  bin  Harithin  (r.a.)  duke  i  dhë- 
në  nën  komandë  60-80  muhaxhirë. 

Sulmet  e  kryera  kundër  karvaneve  të  Kurejshve  nuk  duhen  kuptuar 
si  një  grabitje  e  thjeshtë.  Sepse  as  Kurejshët  nuk  ishin  naivë,  as  sul- 
muesit  nuk  ishin  ndonjë  çetë  e  formuar  vetëm  për  këtë  punë.  Midis  dy 
qyteteve-shtete  ishte  krijuar  një  gjendje  lufte  me  tërë  elementët  e  saj 
juridikë-tradicionalë.  Në  këtë  kontekst,  gjendja  e  luftës  u  jepte  të  drejtë 
palëve  ndërluftuese  t'i  shkaktonin  njëra-tjetrës  dëme  në  jetë  njerëzish, 
në  vlera  materiale  e  në  interesa  të  tjera.  Si  rrjedhojë,  mes  dy  popullata- 
ve  kishte  hyrë  në  veprim  "e  drejta  e  luftës".  Në  këto  kushte,  fushatat 
ushtarake  të  ndryshme  s'kishin  të  bënin  aspak  me  ndonjë  veprim  pira- 
tesk  në  kuptimin  vulgar  të  fjalës  kundër  ndonjë  karvani. 

Një  specifikë  tjetër  që  duhet  bërë  kujdes  këtu  është  fakti  që  në  të  gjitha 
ekspeditat  ushtarake  të  kryera  me  këtë  qëllim,  muslimanët  kanë  sul- 
muar  vetëm  e  vetëm  karvanet  e  mekasve,  ndërkaq  që  të  gjitha  karvanet 
e  fiseve  dhe  popullatave  të  tjera  jomuslimane  të  Gadishullit  nuk  janë 
cënuar  kurrë  nga  muslimanët.  (Shih.  Hamidullah,  Islam  Peygamberi,  I, 
219;  Hz.  Peygamberin  Savaçlari,  f.  56) 

86  Buhari,  Megazi,  2;  Ebu  Davud,  Haraxh,  22-23/3004. 

87  Sifu'l-Bahr:  Ndodhet  në  nahijen  Ijs,  në  trojet  e  Xhuhejnëve.  Ka  marrë 
këtë  emër  ngaqë  ndodhet  në  bregdet  (bahr-det). 

88  Vakidi,  I,  9-10;  Ibni  Sa'd,  II,  6. 

89  Rabig:  Eshtë  një  luginë  3  milje  nga  Xhuhfe,  mes  Ebva-së  dhe  Xhuhfe-s, 
përmes  së  cilës  kalojnë  haxhinjtë  duke  shkuar  për  në  Mekë. 

Kurejshët  nën  komandën  e  Ebu  Sufjanit  ishin  200  vetë.  Të 
dy  anët,  as  u  radhitën,  as  i  zhveshën  shpatat  për  t'u  përleshur. 
Mes  palëve  u  zhvillua  vetëm  një  përleshje  e  shkurtër  individësh 
dhe  gjuajtje  shigjetash.  Atë  ditë,  Sa'd  bin  Ebi  Vakkas  (r.a.)  hodhi 
shigjetën  e  parë  dhe  fitoi  nderin  të  ishte  personi  që  kish  gjuaj- 
tur  shigjetën  e  parë  kundër  armikut  në  historinë  e  Islamit.  Duke 
pandehur  se  muslimanëve  do  t'u  vinin  përforcime,  politeistët  u 
frikësuan  dhe  të  dy  palët  u  larguan. 

Mikdad  bin  Amr  dhe  Utbe  bin  Gazvan  të  cilët,  megjithëse 
ishin  muslimanë,  nuk  kishin  mundur  gjer  atë  ditë  të  takoheshin 
me  të  Dërguarin  e  Allahut,  ishin  bashkuar  me  politeistët  dhe 
ishin  nisur  me  shpresë  se  do  t'u  plotësohej  dëshira.  Sapo  i  panë 
muslimanët,  u  larguan  menjëherë  nga  politeistët  dhe  u  futën  në 
radhët  e  muslimanëve.90 

Nëntë  muaj  pas  emigrimit,  në  muajin  Dhilkade,  i  Dërguari 
i  Allahut  (s.a.s.)  e  dërgoi  Sa'd  bin  Ebi  Vakkas-in  (r.a.)  me  8  a  20 
vetë  në  Harrar91  (më  1  dhilkade  h.  /  maj  623  e.r.). 

Sa'd  (r.a.)  tregon  kështu: 

"I  Dërguari  i  Allahut  (s.a.s.)  më  urdhëroi: 

"O  Sa'd,  ec  gjersa  të  arrish  në  Harrar,  sepse  karvani  i  Kurejshve  do 
të  kalojë  andej!" 

U  nisëm  duke  u  fshehur  ditën  e  duke  udhëtuar  natën.  Kur 
arritëm  aty  në  mëngjesin  e  ditës  së  pestë,  morëm  vesh  se  një  kar- 
van  kishte  kaluar  një  ditë  më  parë.  I  Dërguari  i  Allahut  më  kishte 
urdhëruar  të  mos  kaloja  përtej  Harrarit.  Po  të  mos  ishte  kështu, 
ndoshta  do  t'i  kisha  arritur." 

Luftëtarët  u  kthyen  në  Medinë  pa  bërë  asnjë  veprim.92 

Në  fillimet  e  muajit  të  njëmbëdhjetë  të  hixhretit,  në  muajin 
safer,  i  Dërguari  i  Allahut  (s.a.s.)  doli  vetë  në  fushatën  e  Ebva-s 

90  Ibni  Hisham,  II,  224-225;  Vakidi,  I,  10;  Ibni  Sa'd,  II,  7. 

91  Harrar:  Eshtë  emri  i  një  uji  në  Hixhaz,  në  afërsi  të  Xhuhfes.  Në  rrugën 
nga  Xhuhfe  në  Mekë,  ndodhet  në  të  majtë  të  Mahaxha-s  dhe  pranë 
Gadri  Hum-it. 

Ibni  Hisham,  II,  238;  Vakidi,  I,  11;  Ibni  Sa'd,  II,  7. 

(Veddan)  (më  2  safer  h.  /  gusht  623  e.r.).93  Kjo  ishte  fushata  e  parë 
ku  merrte  pjesë  i  Dërguari  i  Allahut  (s.a.s.).  Ai  la  si  zëvendës  në 
Medinë  ensarin  Sa'd  bin  Ubade  (r.a.). 

Në  këtë  fushatë  nuk  pati  ndonjë  përballje  me  politeistët,  por 
u  lidh  një  pakt  me  të  Bijtë  Damra  të  fisit  Kinane.  Sipas  këtij  pakti, 
Profeti  nuk  do  të  konfrontohej  me  ta,  as  ata  nuk  do  të  luftonin 
kundër  Profetit,  nuk  do  të  dislokoheshin  kundër  muslimanëve, 
nuk  do  ta  ndihmonin  armikun.  I  Dërguari  i  Allahut  (s.a.s.)  e  bëri 
rne  shkrim  paktin.  Fushata  Evba  zgjati  15  ditë.94 

Siç  u  pa,  i  Dërguari  i  Allahut  (s.a.s.)  në  çdo  rast  është  prirur 
ndaj  paqes  dhe  marrëveshjes,  i  ka  trajtuar  njerëzit  gjithmonë  me 
mëshirë. 


93 


o 


Ebva:  Eshtë  një  fshat  mes  Furu  dhe  Xhuhfe,  rreth  23  milje  larg  Medi- 
nës.  Aty  ndodhet  varri  i  Hz.  Aminesë,  nënës  së  të  Dërguarit  të  Allahut 
(s.a.s.).  Kurse  Veddan  që  ndodhet  mes  Medinës  dhe  Mekës,  është  pjesë 
e  tokave  të  fiseve  Damra,  Gifar  dhe  Kinane,  8  milje  larg  Ebva-së  dhe 
pranë  Xhuhfes. 

Ibni  Hisham,  II,  223-224;  Vakidi,  I,  12;  Ibni  Sa'd,  II,  8. 

Disa  marshime  dhe  fushata  e  Batni  Nahles 

Në  krye  të  muajit  të  trembëdhjetë  të  hixhretit,  brenda  muajit 
rebiulevvel  (rebiulevvel,  2  h.  /  shtator,  623  e.r.)  u  krye  marshimi  për  në 
Buvat95  me  synim  konfrontimin  me  karvanin  Kurejsh  prej  dy  mijë 
e  pesëqind  devesh  nën  mbrojtjen  e  një  force  prej  njëqind  vetësh. 
I  Dërguari  i  Allahut  (s.a.s.)  doli  në  rrugë  me  dyqind  muslimanë 
duke  lënë  si  zëvendës  në  Medinë  ensarin  Sa'd  bin  Muadh  (r.a.). 
Ai  u  kthye  në  Medinë  pa  ndodhur  asnjë  takim  apo  konfrontim.96 

Po  ato  ditë  (rebiulevvel,  2  h.  /  shtator,  623  e.r.)  u  krye  marshimi  për 
në  Sefevan97  me  qëllim  për  të  kapur  Kurdh  bin  Xhabirin  i  cili  gra- 
biste  devetë  dhe  bagëtitë  e  trasha  që  kullosnin  në  malin  Xhemma 
të  nahijes  Akik  3  milje  larg  Medinës.  Kjo  quhet  edhe  "Bedrul 
Ula"  (Bedri  i  Parë).  Profeti  (s.a.s.)  i  cili  doli  në  marshim  duke  lënë 
si  zëvendës  Zejd  bin  Harithenë  (r.a.),  shkoi  gjer  në  Sefevan,  por 
u  kthye  sepse  Kurdh-i  kishte  ikur.  Më  vonë,  ky  person  hyri  në 
Islam  dhe  u  bë  një  musliman  i  mirë.98 

Edhe  në  muajin  e  gjashtëmbëdhjetë  të  hixhrit  (xhemadhijela- 
hir,  2  h.  /  nëntor,  623  e.r.)  u  krye  marshimi  për  në  Dhul  Ushejre, 
me  ç'rast  u  bë  pakt  me  të  Bijtë  Mudlixh  dhe  aleatët  e  tyre.99 

Në  këtë  mes,  një  njësi  nën  komandën  e  Abdulla  bin  Xhahshit 
(r.a.),  birit  të  hallës  së  Profetit  (s.a.s.),  e  dërguar  për  ta  kontrolluar 
gjendjen,  goditi  në  zonën  e  quajtur  "Batn-i  Nahle"  një  karvan 
të  mekasve.  Atëherë,  politeistët  mekas,  duke  e  konsideruar  këtë 
një  rast  e  që  vazhdimisht  kërkonin  një  pretekst  për  të  sulmuar 
Medinën,  u  ashpërsuan  në  kulm. 

95  Buvat:  Eshtë  njëri  prej  maleve  të  Xhuhejnelive,  36  milje  larg  Medinës. 

96  Vakidi,  1, 12;  Ibni  Sa'd,  II,  8-9. 

97  Sefevan:  Luginë  në  nahijen  e  Bedrit. 

98  Ibni  Hisham,  II,  238;  Ibni  Sa'd,  II,  9;  Ibni  Ethir,  Usdu'l-Gabe,  IV,  468. 

99  Ibni  Sa'd,  II,  9-10. 

Politeistët  që  bënin  zhurmë  të  madhe  kundër  Profetit  dhe 
muslimanëve,  meqë  kjo  ngjarje  rastisi  në  muajin  rexhep  kur  nda- 
lohej  lufta  dhe  derdhja  e  gjakut,  thanë: 

"Muhammedi  e  quajti  të  zakonshëm  muajin  e  ndaluar,  der- 
dhi  gjak,  mori  rob  dhe  grabiti  plaçkë!" 

Në  fakt,  i  Dërguari  i  Allahut  (s.a.s.)  nuk  kishte  dhënë  ur- 
dhër  për  një  konfrontim  të  tillë  dhe,  kur  e  dëgjoi  ngjarjen,  i  tha 
Abdullait: 

"Unë  nuk  ju  urdhërova  të  sulmoni  dhe  luftoni  në  muajin  e  nda- 
luar!” 

Muslimanët  u  tërhoqën  pa  marrë  gjë  nga  plaçka  e  luftës. 
Ndërkaq,  edhe  luftëtarët  u  dëshpëruan  shumë  dhe  pandehën 
se  do  të  shkatërroheshin.100  Por  me  që  politeistët  e  stërmadhuan 
këtë  punë  dhe  ngritën  një  propagandë  të  madhe  kundër  musli- 
manëve,  zbriti  ky  ajet  kur'anor: 


"Të  pyesin  ty  për  luftën  në  muajin  e  shenjtë.  Thuaju:  "Lufta 
në  atë  muaj  është  mëkat  i  madh,  por  pengimi  i  njerëzve  nga 
rruga  e  Allahut,  mohimi  i  Allahut,  pengimi  i  vizitës  në  Qabe 
dhe  përzënia  e  njerëzve  prej  atje  janë  mëkate  edhe  më  të  më- 
dha  para  Allahut!  Edhe  intriga  është  mëkat  më  i  madh  se  vras- 
ja.  (O  i  Dërguar!)  Po  të  kishin  fuqi,  ata  do  të  vazhdonin  të  lufto- 
nin  kundër  jush  (pa  parë  muaj  të  lejuar  apo  të  ndaluar)  për  t'ju 
kthyer  nga  feja..."  (el-Bakara,  217) 


o 


100  Ibni  Hisham,  II,  241. 

Të  qetësuar  me  zbritjen  e  ajetit,  Abdullah  bin  Xhahsh  me  sho- 
kë  e  pyetën  Profetin: 

"O  i  Dërguari  i  Allahut,  a  do  të  na  jepet  shpërblim  edhe  neve 
ashtu  siç  u  jepet  luftëtarëve?" 

Për  këtë,  u  zbrit  ky  ajet: 


"Ata  ishin  që  besuan,  që  emigruan  dhe  që  luftuan  në  rru- 
gë  të  Allahut,  pra  mund  të  shpresojnë  në  mëshirën  e  Allahut. 
Allahu  fal  shumë  dhe  është  mëshirues  i  madh!"  (el-Bakara,  218) 

Ndërsa  këto  shprehje  u  jepnin  mbështetje  dhe  forcë  besim- 
tarëve,  politeistët  tërboheshin  edhe  më  keq  kundër  tyre.  Edhe 
sikur  të  mos  zbuloheshin  këto  ajete,  ata  prapëseprapë  ishin  plot 
urrejtje  kundër  muslimanëve  që  shtoheshin  çdo  ditë  e  më  shumë 
dhe  kundër  shtetit  islam  që  forcohej.  Madje,  në  një  regjistrim  po- 
pullsie  të  bërë  ato  kohë  në  Medinë  nga  i  Dërguari  i  Allahut,  num- 
ri  i  meshkujve  besimtarë  doli  një  mijë  e  pesëqind.  Po  të  mendohet 
se  ky  numër  shtohej  për  ditë,  ngaqë  përbënte  një  sasi  që  s'mund 
të  nënvleftësohej,  dalëngadalë  po  përbënte  natyrshëm  rrezik  për 
politeistët.  Në  mënyrë  të  veçantë,  Medina  ndodhej  mu  në  rrugën 
tregtare  që  ishte  damari  jetësor  i  politeistëve  mekas.  Prandaj  ata 
u  vunë  të  mendonin  mundësinë  e  shkatërrimit  të  muslimanëve 
pa  u  rritur  shumë  rreziku  që  paraqisnin  ata.  Dhe  vendosën  ta 
sulmojnë  Medinën! 


Mes  robërve  të  marrë  nga  Abdullah  bin  Xhahsh  (r.a.),  ndo- 
dhej  edhe  Hakem  bin  Kejsan.  Profeti  e  ftoi  Hakemin  në  Islam. 
Ai  i  foli  gjerë  e  gjatë  dhe  me  hollësi  për  Islamin  duke  i  përsëritur 
disa  herë  disa  gjëra  për  t'ia  fshirë  të  gjitha  dyshimet.  I  zemëruar 
ngaqë  Hakemi  ende  s'po  bëhej  musliman  me  gjithë  ato  përpjekje 
të  të  Dërguarit  të  Allahut,  Hz.  Omeri  (r.a.)  i  tha: 

"O  i  Dërguari  i  Allahut!  Pse  merresh  akoma  me  të?  Vallahi,  ai 
kurrë  s'ka  për  t'u  bërë  musliman!  Më  lejo  t'ia  këpus  qafën  dhe  le 
të  shkojë  në  xhehennem!" 

Por  Profeti  vazhdoi  t'i  fliste  për  Islamin.  Duke  e  përqëndruar 
vëmendjen,  Hakimi  e  pyeti: 

"Ç'është  Islami?" 

Profeti  iu  përgjigj: 

"T'ifalesh  Allahut  pa  i  bërë  shok  asgjë  dhe  askënd  Atij  dhe  të  dësh- 
mosh  se  Muhammedi  është  robi  dhe  i  dërguari  i  Tij!" 

"U  bëra  musliman!"  -  Tha  Hakemi. 

Atëherë,  duke  u  kthyer  nga  sahabet,  Profeti  u  tha: 

"Po  qe  se  pak  më  parë  unë  do  të  bëja  siç  më  thatë  ju,  ai  tani  do  të 
kishte  shkuar  në  xhehennem!" 

Hz.  Omeri  (r.a.)  thotë: 

"Kur  pashë  se  Hakemi  u  bë  musliman,  sikur  të  gjitha  gjërat 
e  shkuara  e  të  ardhme  më  shtrënguan  fort.  Dhe  thashë  me  vete: 
"Kur  Profeti  (s.a.s.)  di  më  mirë  se  unë,  si  ngrihem  unë  të  kërkoj 
diçka  prej  tij?"  Pastaj  e  qetësova  veten  duke  menduar:  "Qëllimi  im 
është  vetëm  të  fitoj  pëlqimin  e  të  Dërguarit  të  Allahut!"  Hakemi 
u  bë  musliman  dhe  e  zbukuroi  qenien  e  tij  si  musliman!  Ai  luftoi 
në  rrugën  e  Allahut  dhe  ra  dëshmor  në  Biri  Maune."  (Ibni  Sad,  IV, 
137-138;  Vakidi,  1, 15-16) 


Ndërrimi  i  kibles 

Pas  hixhretit,  muslimanët  falnin  namaz  të  orientuar  në  drej- 
tim  të  Faltores  Aksa.  Kjo  gjendje  vazhdoi  gjer  në  muajin  e  gjash- 
tëmbëdhjetë  apo  të  shtatëmbëdhjetë  të  hixhretit.  Ndërkaq,  heb- 
renjtë,  duke  parë  një  meritë  për  vete  në  këtë  gjë,  pretendonin  për 
epërsi  ndaj  muslimanëve,  gjë  që  e  dëshpëronte  zemrën  e  bekuar 
të  të  Dërguarit  të  Allahut  (s.a.s.).  Orientimi  (kibleja)  në  zemrën  e 
tij  ishte  Qabja.  Kur  të  realizohej  kjo,  në  të  njëjtën  kohë  do  të  ishte 
hedhur  edhe  hapi  i  parë  për  triumfin  e  Mekës.  Prandaj  ai  e  priste 
me  mall  ardhjen  e  lejes  hyjnore.  Meqë  leja  ende  s'kishte  ardhur, 

edhe  dëshira  e  të  Dërguarit  të  Allahut  (s.a.s.)  nuk  shkonte  më  tej 
se  mendimi  i  tij  dhe  ai  priste.  Më  në  fund,  një  të  hënë  të  mesit  të 
muajit  rexhep,  ndërsa  i  Dërguari  i  Allahut  (s.a.s.)  po  drejtonte 
faljen  e  drekës  në  faltoren  e  të  bijve  Selime,  Zoti  i  dërgoi  komu- 
nikimin  hyjnor: 


"(O  i  Dërguar!)  Ne  e  shohim  se  ti  e  ke  kthyer  fytyrën  të- 
nde  nga  qielli  (duke  pritur  lajm  nga  lart)  dhe  ja,  tani,  Ne  po  të 
drejtojmë  ty  nga  një  kible  që  do  të  mbetesh  i  kënaqur.  Ktheje, 
pra,  fytyrën  në  drejtim  të  Faltores  së  Paprekshme  (Qabes)!  (O 
muslimanë!)  Edhe  ju,  kudo  që  të  ndodheni,  kthejini  fytyrat  në 
atë  anë!  Pa  dyshim,  edhe  adhuruesit  e  librit  e  dinë  se  kjo  është 
një  e  vërtetë  e  ardhur  nga  Zoti  i  tyre.  Allahu  e  di  se  ç'bëjnë  ata!" 
(el-Bakara,  144) 

Në  këtë  mes,  i  Dërguari  i  Allahut,  i  cili  kishte  arritur  në 
fund  të  reqatit  të  dytë,  u  kthye  menjëherë  në  drejtim  të  Qabes. 
Edhe  xhemaati  u  kthye  bashkë  me  radhët.  Të  gjithë  së  bashku  u 
kthyen  në  drejtim  të  kibles  së  re.  Dy  reqatet  e  tjera  të  namazit  u 
falën  me  orientim  nga  Qabja.  Për  këtë  shkak,  ajo  faltore  u  quajt 
"Mesxhidu'l-Kibletejn",  "Faltorja  e  Dy  Kibleve". 

Njëri  që  e  kishte  falur  këtë  namaz  me  Profetin,  pasi  u  largua 
prej  aty,  shkoi  në  një  faltore  tjetër.  Xhemaati  po  fayte  namaz  dhe 
ndodhej  në  ruku.  Ai  u  bëri  zë  atyre: 

"Dëshmoj  se  ne  me  Profetin  falëm  namaz  në  drejtim  të 
Qabes!" 

Atëherë,  xhemaati,  siç  ishte,  u  kthye  në  drejtim  të  Qabes. 

Ndërsa  ndërrimi  i  kibleve  dha  përfundime  shumë  të  mira 
mes  muslimanëve,  u  hapi  rrugë  thashethemeve  të  ndryshme  mes 
politeistëve,  hipokritëve  (hezitantëve)  dhe  hebrenjve.  Armiqtë  e 
Islamit  folën  mbarë  e  prapë.  Për  këtë  zbritën  këto  ajete: 

\y\^  ^  ^Ljl  J yh^ 

"Disa  mendjelehtë  nga  njerëzit  do  të  thonë:  "Ç'i  ktheu 
ata  prej  kibles  nga  ishin  drejtuar?"  Thuaju:  "Të  Allahut  janë 
Lindja  e  Perëndimi  dhe  Ai  e  vë  në  rrugë  të  drejtë  kë  të  dëshi- 
rojë!"  (el-Bakara,  142)101 

Ibni  Abbasi  (r.a.)  thotë  kështu: 

"Kur  Profeti  (s.a.s.)  e  ktheu  kiblen  (orientimin  e  namazit),  me 
urdhrin  e  ajetit  kur'anor,  në  drejtim  të  Qabes,  muslimanët  tha- 
në: 

"O  i  Dërguari  i  Allahut!  Ç'do  të  bëhet  tani  me  namazet  e  vëlle- 
zërve  tanë  të  vdekur  që  janë  falur  të  drejtuar  nga  faltorja  Aksa?" 

Për  këtë,  Zoti  zbriti  këtë  ajet: 

"Dhe,  kështu,  Ne  ju  bëmë  ju  një  popull  të  matur  në  më- 
nyrë  që  të  bëheni  dëshmitarë  për  njerëzimin  dhe  i  Dërguari, 


101  Buhari,  Iman,  30,  Salat,  31;  Muslim,  Mesaxhid,  11. 

dëshmitar  për  ju.  Dhe  kiblen  nga  e  cila  ti  u  drejtove  tani  (duke 
e  dëshiruar  këtë),  e  bëmë  vetëm  për  ta  dalluar  atë  që  shkon  pas 
të  Dërguarit,  nga  ai  që  kthehet  pas.  Kjo  sigurisht  që  është  e 
vështirë  për  të  tjerët  veç  atyre  që  Allahu  u  ka  dhënë  orientim. 
Allahu  nuk  do  t'jua  humbë  kurrsesi  besimin  juve,  sepse  Ai 
është  i  dhembshur  dhe  mëshirues  ndaj  njerëzve!"  (el-Bakara,  143)102 

Ndërrimi  i  kibles  është  një  ngjarje  shumë  e  madhe  dhe  me 
shumë  rëndësi.  Në  mënyrë  të  veçantë,  ngjarja  e  abrogimit  të  kib- 
les  së  mëparshme,  që  përmban,  është  një  çështje  shumë  e  imtë  që 
djajtë,  duke  sajuar  intriga  dhe  ngatërresa,  do  ta  përdornin  si  pre- 
tekst  dhe  rast  të  favorshëm  për  t'i  mashtruar  njerëzit.  Eshtë  për 
këtë  arsye  që  urdhrat  mbi  kiblen  janë  përsëritur  disa  herë,  që  një 
herë  Profeti,  një  herë  muslimanët  dhe  një  herë  të  gjithë  së  bashku 
janë  urdhëruar  me  një  mënyrë  të  detajuar  dhe  të  përforcuar  që  të 
mbeten  të  vendosur  në  këtë  kible  kudo  që  të  jenë,  qoftë  në  banim, 
qoftë  në  udhëtim.103 

Në  ajetin  e  mëposhtëm,  përforcimi  mbi  këtë  specifikë,  i  sho- 
qëruar  edhe  me  disa  urtësi,  ka  fituar,  veç  kësaj,  edhe  një  kuptim 
më  vete.  Zoti  urdhëron: 

"Ngado  që  të  dalësh  në  rrugë,  fytyrën  (në  namaz)  ktheje  në 
drejtim  të  Faltores  së  Paprekshme  (Qabes).  Kudo  që  të  ndodhe- 
ni,  kthejeni  fytyrën  nga  ajo  anë  në  mënyrë  që,  me  përjashtim 
të  atyre  mes  jush  që  bëjnë  padrejtësi  (kryeneçëve  të  pandreq- 
shëm),  njerëzit  e  tjerë  të  mos  gjejnë  ndonjë  argument  (që  mund 


102  Tirmidhi,  Tefsir,  2/2964. 

103  Shih.  el-Bakara,  148-149. 

ta  përdorin)  kundër  jush!  Dhe  kurrsesi  mos  kini  frikë  prej  tyre, 
por  vetëm  prej  meje,  që,  kështu,  ta  plotësoj  dhuntinë  time  për 
ju  dhe  ju  ta  gjeni  rrugën  e  drejtë!"  (el-Bakara,  150) 

Nga  kjo  deklaratë  hyjnore  mësojmë  këto  urtësi: 

1.  Sipas  ajetit  kur'anor,  urtësia  e  parë  e  ndërrimit  të  kibles  ësh- 
të  për  të  mos  lënë  në  duar  të  adhuruesve  të  librit  dhe  politeistëve 
asnjë  argument  në  dëm  të  muslimanëve.  Sepse,  sipas  librave  të 
mëparshëm,  ndër  cilësitë  e  profetit  të  fundit  të  premtuar,  ishte 
kthimi  i  kibles  në  drejtim  të  Qabes. 

Kështu,  në  kapitullin  "Ishaja"  të  Dhjatës  së  Vjetër,  shpreh- 
jet  mbi  të  ardhmen  e  Mekës  aludojnë  hapur  mbi  këtë.  Për  këtë 
shkak,  adhuruesit  e  librit  mund  të  dyshonin  duke  menduar 
kështu:  "Kiblja  e  profetit  të  fundit  do  të  ishte  drejt  Mekës,  kur- 
se  Muhammedi  dhe  shokët  e  tij  akoma  kthehen  drejt  Faltores 
Aksa!" 

Pastaj,  opozicioni  ndaj  kibles  (orientimit)  të  Hz.  Ibrahimit 
binte  në  kundërshtim  me  deklaratën  e  të  Dërguarit  të  Allahut, 
sipas  së  cilës,  muslimanët  ishin  "popullsi  e  Ibrahimit"  dhe  poli- 
teistët  mund  ta  paraqisnin  këtë  si  një  argument  racional.  Vetëm 
pas  ndërrimit  të  kibles,  askush  veç  kryeneçëve  që  e  kishin  bërë 
zakon  mbrapshtinë,  nuk  do  të  mund  të  paraqiste  një  kundër- 
shtim  të  tillë!104 

2.  Një  urtësi  tjetër  e  ndërrimit  të  kibles  ishte  plotësimi  i  dhun- 
tisë  së  Allahut  për  besimtarët.  Si  rrjedhojë,  ata  orientohen  dhe 
mund  të  arrijnë  objektivin  e  dëshiruar  duke  ecur  nëpër  rrugën  e 
drejtë.  Sepse  dhuntia  e  vërtetë  është  arritja  e  rrugës  së  drejtë.  Dhe 
kiblja  është  pjesë  e  kësaj  rruge! 

3.  Dhe  një  urtësi  e  faljes  së  namazit  nga  Profeti  drejt  Faltores 
Aksa  në  muajt  e  parë  ishte  t'ua  ngrohte  zemrat  hebrenjve  dhe 
krishterëve  duke  nënkuptuar,  me  këtë,  se  burimi  i  feve  qiellore 
është  një.  Veç  kësaj,  mund  të  mendohet  se,  në  etapën  e  theme- 


104  Shih.  Elmalili,  I,  537. 


HZ.  MUHAMMED  MUSTAFA  2 


limit  të  shoqërisë  dhe  shtetit  islam,  ky  qëndrim  të  paktën  do  ta 
zbuste  nonsensin105  e  hebrenjve  dhe  krishterëve. 

Në  të  njëjtën  kohë,  kjo  çështje  është  një  nga  argumentet  që 
provojnë  se  nuk  ka  kurrsesi  asnjë  ndërhyrje  të  Profetit  (s.a.s.)  mbi 
Kur'anin.  Ai  e  pati  dëshiruar  shumë  qysh  në  fillim  që  kiblja  të 
ishte  në  drejtim  të  Qabes.  Mirëpo  mbeti  i  detyruar  të  priste  gjer 
në  muajin  e  gjashtëmbëdhjetë  të  hixhretit  kur  zbriti  urdhri  hyj- 
nor  mbi  këtë  specifikë. 


Agjërimi,  sadakaja  e  fitrit  dhe  zeqati 

Me  luftërat  e  zhvilluara,  Islami,  nga  njëra  anë,  forconte  struk- 
turën  e  tij  politike,  nga  ana  tjetër,  e  përkryente  gradualisht  jetën 
shpirtërore  që  ishte  e  posaçme  për  të.  Në  këtë  kuadër  u  bë  farz 
(detyrim  fetar)  agjërimi  i  ramazanit  për  muslimanët.  Agjërimi 
u  urdhërua  në  muajin  e  tetëmbëdhjetë  të  emigrimit  të  Profetit 
nga  Meka  në  Medinë,  pas  ndërrimit  të  kibles,  brenda  muajit  sha- 
ban.106 

Detyrimin  e  agjërimit  të  ramazanit,  Zoti  e  njoftoi  me  këtë 
ajet: 


„  *  „  *  „ 


"O  ju  që  besuat,  ashtu  siç  u  qe  bërë  detyrim  edhe  bashkë- 
sive  para  jush,  agjërimi  u  bë  detyrim  edhe  për  ju  me  qëllim  që 
të  ruheni!"  (el-Bakara,  183) 

Edhe  i  Dërguari  i  Allahut  (s.a.s.)  ka  porositur  kështu: 

" Islami  është  ngritur  mbi  pesë  parime:  Dëshmimi  se  nuk  ka  zot  tje- 
tër  veç  AUahut  dhe  se  Muhammedi  është  robi  dhe  i  dërguari  i  Tij,  falja 
e  namazit,  dhënia  e  zeqatit,  vajtja  në  haxh  dhe  agjërimi  i  ramazanit." 
(Buhari,  Iman,  1,  2;  Tefsir,  2/30;  Muslim,  Iman,  19-22) 


105  Në  origjinal:  aksiilamel  (osm.).  Përkthyesi. 

106  Ibni  Sad.  I,  248. 

I  Dërguari  i  Madh  (s.a.s.)  e  kra  shprehur  bukur  me  këtë  ha- 
dith,  vlerën  dhe  virtytin  e  agjërimit: 

"Allahu  i  Madhnueshëm  ka  thënë  se,  përveç  agjërimit,  çdo  adhurim 
i  njeriut  bëhet  për  vetë  njeriun,  kurse  agjërimi  bëhet  për  Të,  prandaj  Ai 
ka  për  ta  dhënë  shpërblimin  e  agjërimit! 

Agjërimi  është  një  mburojë.  Atë  ditë  që  të  agjëroni,  të  mos  thoni 
fjalë  të  këqija  dhe  të  mos  grindet.  Po  qe  se  dikush  ju  shan  ose  ju  godet, 
thojini: 

"Unëjam  i  agjëruar!" 

Betohem  në  Allahun  që  kajetën  time  në  dorë,  se  era  e  gojës  së  njeriut 
të  agjëruar  është,  te  Allahu,  më  e  mirë  se  era  e  miskut!  Për  njeriun  që 
agjëron  ka  dy  çaste  gëzimi  dhe  prehjeje:  njëri,  çasti  kur  bën  iftar  dhe 
tjetri,  çasti  kur,  me  sevapin  (mirësinë)  e  agjërimit,  takohet  me  Zotin  e 
Vet!"  (Buhari,  Savm,  9;  Muslim,  Sijam,  163) 

"Njeriut  ijepet  shumëfish  sevap  për  çdo  adhurim  dhe  punë  të  mirë. 
Një  e  mirë  shumëfishohet  nga  dhjetëfish,  gjer  më  shtatëqindfish.  Allahu 
i  Lartë  ka  urdhëruar: 

"Por  agjërimi  është  veç.  Ai  është  për  mua,  edhe  shpërblimin  e  tij 
unë  e  jap,  sepse  agjëruesi  për  mua  i  lë  epshin  dhe  ngrënien!"  (Muslim, 
Sijam,  164) 

"Personi  i  cilijep  dyfish  sadaka  në  rrugën  eAllahut,  pra,  që  dhuron 
vazhdimisht,  thirret  nga  dyert  e  ndryshme  të  xhennetit: 

“O  robi  (i  dashur)  i  Allahut!  Këtu  ka  dobi  dhe  begati!" 

Ata  qëfalin  namaz  rregullisht,  ftohen  (për  të  hyrë  në  xhennet)  nga 
porta  e  namazit ;  ata  që  bëjnë  xhihad,  nga  porta  e  xhihadit;  ata  që  agjë- 
rojnë,  nga  porta  Rejjan;  dhe  ata  që  u  pëlqen  të  japin  sadaka,  nga  porta 
e  sadakasë!" 

Ebu  Bekri  (r.a.)  tha: 

"Nënë  e  babë  t'u  bëfshin  fli,  o  i  Dërguari  i  Allahut!  Ç'është  e 
vërteta,  njeriu  që  thirret  nga  njëra  prej  këtyre  portave,  s'ka  nevojë 
të  thirret  nga  porta  të  tjera,  por  a  ka  njerëz  që  të  thirren  nga  të 
gjitha  portat?" 


Profeti  (s.a.s.)  iu  përgjigj: 

"Po,  ka!  Shpresoj  se  edhe  ti  do  t'ëjesh  ndër  ata  të  lumtur!"  (Buhari, 
Savm,  4,  Xhihad,  37;  Muslim,  Zekat,  85,  86) 

Agjërimi  është  adhurimi  i  cili  na  e  bën  të  njohur  vlerën  e 
dhuntive  të  panumërta  që  na  janë  dhënë,  i  cili  na  zgjon  ndjenjën 
e  falenderimit  ndaj  Allahut  që  na  i  fal  ato  dhunti,  i  cili  i  eliminon 
prirjet  dhe  dëshirat  e  ulta  subjektive  dhe  egoistike,  i  cili,  duke  na 
e  shpëtuar  zemrën  nga  robëria  e  materies,  na  lartëson  në  cilësinë 
më  të  lartë  morale  të  quajtur  "durim"!  Agjërimi,  jo  vetëm  na  bën 
të  vetëdijshëm  ndaj  gjendjes  së  të  varfërve  e  të  të  pashpresëve, 
por  edhe  e  mbush  zemrën  me  ndjenjën  e  mëshirës.  Kështu,  pro- 
feti  Jusuf  (a.s.),  megjithëse  i  ishin  dhënë  nën  urdhër  thesare  të 
panumërta,  kurrë  nuk  qe  ushqyer  gjer  në  ngopje  me  qëllim  për 
të  mos  e  harruar  e  për  të  mos  mbetur  indiferent  ndaj  gjendjes  së 
të  varfërve! 


Me  të  gjitha  këto  urtësi,  agjërimi  është  urdhri  hyjnor  më  efek- 
tiv  i  cili  i  eliminon  negativitetet  që  e  mbysin  në  ankth  shoqërinë, 
si  urrejtja,  zilia  dhe  smira  në  jetën  shoqërore.  Enigma  e  meritimit 
të  shijeve  dhe  kënaqësive  sublime  duke  hequr  dorë  nga  shijet 
dhe  kënaqësitë  materiale  të  përkohshme  e  kalimtare,  rroket  me 
anë  të  dhuntisë  së  agjërimit  të  urdhëruar  nga  Zoti  i  Lartë.  Ky 
adhurim  është  një  mburojë  që  e  mbron  nderin  dhe  dinjitetin  e 
njeriut  përballë  dëshirave  të  pashterueshme  të  nefsit  ose,  e  thënë 
ndryshe,  të  frymës  shtazore  si  dhe  egoizmit  sensual  të  mbështe- 
tur  në  konsumimin  ushqimor  dhe  epshor. 

Begatimi  me  namazin  e  teravive  i  netëve  të  muajit  të  rama- 
zanit  kur  ditët  kalohen  me  agjërim,  është  sunneti  ose  tradita  e 
Profetit,  i  cili  ka  theksuar  kështu  në  një  porosi  të  tij: 

"Allahu  i  Lartë  e  bëri  detyrim  agjërimin  në  ramazan,  kurse  unë  e 
bëra  sunnet  namazin  (e  teravive). "  (ibni  Maxhe,  Salat,  173) 


Për  të  përfituar  në  mënyrën  më  të  mirë  e  më  të  bukur  nga  ra- 
mazani,  krahas  agjërimit  gjatë  ditës,  edhe  netët  duhen  kaluar  me 
adhurim;  duke  u  ruajtur  nga  çdo  lloj  kotësie,  duhet  ta  lajmë  gju- 
hën  me  lutje  dhe  ziqër,  zemrën,  me  pendesë  dhe  lot.  Kurse  hyrja 
në  itikaf  në  dhjetë  ditët  e  fundit  të  ramazanit  është  një  traditë 

profetike  me  rëndësi.  Përjetimi  i  netëve  të  ramazanit  bëhet  pre- 
tekst  për  mëshirë  dhe  falje.  Profeti  (s.a.s.)  ka  porositur  kështu: 

"Atij  që  i  përjeton  (i  gdhin,  i  kalon  zgjuar  me  adhurim)  netët  e  ra- 
mazanit  duke  besuar  dhe  duke  e  shpresuar  nga  Allahu  sevapin  (mirë- 
sinë)  e  tyre,  ifalen  mëkatet  e  kaluara!"  (Buhari,  Teravih,46) 

Hz.  Aisheja  (r.anha)  thotë  kështu: 

"Një  natë  ramazani,  i  Dërguari  i  Allahut  (s.a.s.)  fali  në  faltore 
namaz  nafile.  Edhe  disa  persona  të  tjerë  u  falën  duke  bërë  si  ai. 
Dhe,  kur  u  bë  mëngjes,  njerëzit  po  bisedonin: 

"I  Dërguari  i  Allahut  fali  natën  namaz  në  faltore!" 

Profeti  (s.a.s.)  fali  namaz  edhe  të  nesërmen  mbrëma.  Përsëri, 
njerëzit  biseduan  për  këtë  dhe  numri  i  atyre  që  u  falën  bashkë 
me  të,  u  shtua.  Njerëzit  u  mblodhën  edhe  natën  e  tretë  e  të  katërt, 
madje,  u  shtuan  aq  shumë,  sa  të  mos  i  nxinte  faltorja,  por  Profeti 
nuk  doli  më  në  namaz.  Pastaj,  në  mëngjes,  ai  u  tha  atyre: 

"E  pashë  se  ç'bëtë,  prandaj,  gjëja  që  më  pengoi  të  dal  me  ju,  ishte 
frika  se  mos  ky  namaz  kthehej  aty  për  aty  nëfarz  përju!"  (Buhari,  Teravih, 
1;  Muslim,  Musafirin,  177) 

I  Dërguari  i  Allahut  (s.a.s.)  nuk  e  ka  falur  me  xhemaat  na- 
mazin  e  teravive.  Ai  e  pati  parë  më  me  vend  që  secili  të  bënte 
adhurim  me  aq  sa  të  kishte  mundësi.  Namazi  i  teravive  është  fa- 
lur  individualisht  edhe  gjatë  kalifatit  të  Hz.  Ebu  Bekrit.  Namazi 
i  teravive  ka  filluar  të  falet  me  namaz  në  kohën  e  kalifatit  të  Hz. 
Omerit. 

Zotëria  i  botëve  (s.a.s.),  në  muajin  e  ramazanit  i  shtonte  të 
gjitha  adhurimet  dhe  mirësitë  duke  hyrë  në  një  atmosferë  dialo- 
gu  të  pangopur  me  Zotin  e  vet.  Kështu,  Ibni  Abbasi  (r.anhuma) 
thotë: 

"I  Dërguari  i  Allahut  (s.a.s.)  ishte  më  bujari  i  njerëzve.  Dhe  ko- 
hët  kur  ai  tregohej  më  bujar,  ishin  ato  të  ramazanit,  kur  Xhebraili 
(a.s.)  takohej  me  të.  Xhebraili  (a.s.)  takohej  çdo  natë  të  ramaza- 
nit  me  Profetin  dhe  këndonin  bashkë  Kur'an  me  radhë.  Me  këtë 
shkak,  kur  i  Dërguari  i  Allahut  (s.a.s.)  takohej  me  Xhebrailin,  si- 

llej  më  bujar  se  erërat  e  mëshirës  që  fryjnë  pa  njohur  asnjë  penge- 
së!"  (Buhari,  Bedu'l-Vahj,  5,  6,  Savm,  7;  Muslim,  Fedail,  48,  50) 

Pas  agjërimit  u  urdhëruan  namazi  i  bajramit  dhe  sadakaja  e 
fitrit.  I  Dërguari  i  Allahut  (s.a.s.)  bëri  të  ditur  se  sadakaja  e  fitrit 
ishte  bërë  farz  (detyrim)  një  sa107  hurma  ose  një  sa  elb  për  çdo 
musliman  të  madh  a  të  vogël,  mashkull  a  femër,  të  lirë  a  skllav.108 

Kurse  për  nevojtarët,  porositi: 

"Shpëtojini  ata  nga  sorrollatja  të  uritur  në  këtë  ditë  (bajrami-fes- 
te)!"  (Ibni  Sa'd,  I,  248) 

Sadakaja  e  fitrit  bëhet  e  pëlqyeshme  dhe  e  pranueshme  po 
të  jepet  para  namazit  të  bajramit,  kurse  po  të  jepet  pas  namazit, 
konsiderohet  si  sadaka  e  zakonshme  dhe  jo  e  fitrit.109 

Hz.  Enesi  (r.a.)  tregon: 

"Kur  i  Dërguari  i  Allahut  (s.a.s.)  erdhi  në  Medinë,  medina- 
sit  kishin  dy  ditë  feste,  gjatë  të  cilave  luanin  e  dëfreheshin.  I 
Dërguari  i  Allahut  pyeti: 

“Ç'janë  këto  dy  ditë?" 

Medinasit  iu  përgjigjën: 

"Në  kohën  e  injorancës,  gjatë  këtyre  ditëve  ne  dëfreheshim!" 

Profeti  u  tha: 

“Allahu  jua  ndërroi  këto  dy  festa  me  dy  ditë  të  tjera  më  të  mba- 
ra  e  më  të  dobishme:  me  Bajramin  e  Kurbanit  dhe  Bajramin  e  Fitrit 
(Ramazanit)!"  (EbuDavud,  Salat,  239/1134;  Nesai,  Ijdejn,  1) 

Po  atë  vit,  ditën  e  dhjetë  të  muajit  dhilhixhe,  pasi  e  drejtoi 
faljen  e  namazit  të  bajramit,  Profeti  i  urdhëroi  muslimanët  të 
thernin  kurban.  Profeti  qëndroi  në  Medinë  10  vjet  dhe  çdo  vit 
theri  kurban.110 1  Dërguari  i  Allahut  therte  kurban  çift,  njërin  për 

107  Sa':  njësi  mase  vëllimi  që  nxë  1040  dërhem  grurë  ose  elb.  1  sa'  vjen 
afërsisht  2.917  kg.  sipas  dërhemit  zyrtar,  kurse  3.333  kg.  sipas  dërhemit 
tradicional. 

108  Buhari,  Z ekat,  70-78;  Muslim,  Zekat,  13. 

109  Ibni  Maxhe,  Zekat,  21. 

110  Ibni  Sa'd,  I,  248-249. 

ummetin  që  s'therte  dot  kurban,  tjetrin,  edhe  për  vete,  edhe  për 
njerëzit  e  shtëpisë.111 

Hanesh  (r.a.)  thotë: 

"E  pashë  Hz.  Aliun  duke  bërë  kurban  dy  desh. 

"Pse  po  bën  kështu?"  -  E  pyeta.  Ai  m'u  përgjigj: 

"I  Dërguari  i  Allahut  (s.a.s.)  më  pati  lënë  porosi  që,  pas  vdek- 
jes,  të  therja  kurban  edhe  për  të.  Ja,  pra,  po  i  ther  këto  për  të  çuar 
në  vend  porosinë  e  tij!  Dhe  do  të  vazhdoj  të  ther  edhe  këtej  e 
tutje!"  (Ebu  Davud,  Edahi,  1-2/2790;  Ahmed,  1, 107) 

Nga  namazi  i  agimit  i  ditës  arife  të  Bajramit  të  Kurbanit  e  gjer 
në  namazin  e  iqindisë  të  ditës  së  katërt  të  bajramit,  gjatë  23  kohë- 
ve,  pas  namazeve  farz  të  falura  me  xhemaat  ose  individualisht, 
është  vaxhib  (domosdoshmëri  fetare)  për  çdo  musliman  burrë  a 
grua,  imam  a  xhemaat,  vendës  a  mik,  të  bëjë  një  herë  tekbir: 


y^t\  <d)i  4)1^1 


"Allahu  ekber,  Allahu  ekber,  la  ilahe  il'lallahu,  v'Allahu  ek- 
ber,  Allahu  ekber  ve  lil'lahi'l-hamd!" 

Këto  quhen  tekbiret  e  teshrikut.112 

Një  kohë  pas  sadakasë  së  fitrit,  erdhi  urdhri  për  zeqat.  Në 
ajetet  kur'anore  urdhërohet: 


"Në  pasuri  kanë  të  drejtë  të  përcaktuar  nevojtari  dhe  ai  që 
nuk  mundet  të  lipë."  (edh-Dharijat,  19) 


111  Ebu  Davud,  Edahi,  3-4/2792;  Ibni  Sad,  I,  249. 

112  Muvatta,  Haxh,  205. 

"(Eshtë  e  sigurt  se  kanë  shpëtuar...)  edhe  ata  që  e  japin  zeqa- 
tin."  (el-Mu'minun,  4) 


"(O  i  Dërguar!)  Merr  sadaka  prej  pasurisë  së  tyre  që  t'i  pa- 
strosh  me  të  (nga  mëkatet)  dhe  t'ua  shtosh  të  mirat  dhe  lutu  për 
ta  sepse  lutja  jote  është  burim  qetësimi  për  ta!"  (et-Tevbe,  103) 

Në  Kur'an  zeqati  përmendet  bashkë  me  namazin  në  26 
vende,  kurse  më  vete,  në  katër  vende.  Vetëm  në  një  vend  (në  su- 
ren  Mu'minun)  përmendet  veç  namazit,  por  edhe  atje  nënvizo- 
het  çështja  se  ata  që  japin  zeqat,  janë  ata  që  edhe  falen.  Shkaku 
i  kësaj  është  se,  në  adhurimet  "trupore-fizike"  dhe  "pasurore", 
këto  dy  forma  adhurimi  zënë  vend  në  radhë  të  parë  dhe  si  të  një- 
vlershme.  Kështu,  në  një  hadith,  porosi  profetike,  thuhet: 

"Nuk  ka  mbarësi  në  namazin  e  atij  qëfal  namaz,  por  nukjep  zeqat!" 
(Hejsemi,  III,  62) 

Zeqati  nuk  u  jepet  personave  juridikë  si  shkollave,  kurseve, 
spitaleve,  sepse,  siç  ka  urdhëruar  Zoti,  zeqati  është  një  e  drejtë  që 
u  përket  tetë  klasave  të  varfërish.113  Institucione  të  tilla  zeqatin  që 
mund  t'u  jepet,  nuk  mund  ta  shpenzojnë  jashtë  nevojave  bazë  të 
të  varfërve.  Vetëm  mund  ta  shpenzojnë  për  nxënësit  nevojtarë  të 
kursit  ose  nxënësve  që  marrin  dituri  fetare  në  rrugën  e  kumtimit 
fetar.  Sepse  dhënia  e  zeqatit  për  të  plotësuar  nevojat  bazë  të  të 
varfërve  pa  mundësi  jetese  dhe  hetimi  i  kësaj  janë  ndër  kushtet 
e  vlefshmërisë  së  zeqatit.  Prandaj,  institucionet  të  cilave  u  dorë- 
zohet  zeqat,  duhet  ta  respektojnë  me  përpikmëri  këtë  parim.  Në 
të  kundërt,  bëhen  përgjegjës  para  Zotit! 

Në  Kur'an,  personat  të  cilëve  u  jepet  zeqat,  klasifikohen  në 
këtë  mënyrë: 


113  Shih.  Tevbe,  60. 

"Allahu  caktoi  si  detyrim  që  lëmoshat  (zeqatet)  t'u  jepen 
vetëm  të  varfërve  (atyre  që  nuk  mund  të  përshkohen  ose  që  për- 
shkohen  me  vështirësi),  të  ngratëve  (që  s'kanë  asgjë),  nëpunësve 
që  mbledhin  zeqat,  atyre  që  kërkohet  të  afrohen  në  Islam,  ro- 
bërve  e  skllevërve  (për  lirimin  e  tyre),  atyre  që  kanë  borxhe,  luf- 
tëtarëve  në  rrugën  e  Allahut  dhe  të  mbeturve  në  rrugë.  Allahu 
di  dhe  vendos  me  urtësi!"  (et-Tevbe,  60) 

Personave  juridikë,  si  shoqatave  dhe  vakfeve  (fondacioneve) 
u  jepen  lëmosha  (zeqat,  etj.)  vetëm  nëse  i  përdorin  në  drejtimet 
dhe  për  qëllimet  e  mësipërme.  Kjo  është  një  specifikë  me  rëndësi 
që  duhet  bërë  kujdes. 

Duke  u  mbështetur  mbi  urdhrin  hyjnor  mbi  zeqatin,  Profeti 
(s.a.s.)  shkroi  me  porosi  një  letër  ku  shënoheshin  se  nga  dhe  në 
ç'masë  do  të  jepej  zeqati  dhe  se  për  cilin  person  të  pasur  sipas 
një  kriteri  të  caktuar  bëhej  detyrim.  Atë  letër  ai  e  lidhi  te  shpata, 
e  mbajti  pranë  gjersa  vdiq  dhe  veproi  sipas  saj.  Pas  të  Dërguarit 
të  Allahut,  edhe  Hz.  Ebu  Bekri  (r.a.)  dhe,  pastaj,  Hz.  Omeri  (r.a.) 
vepruan  sipas  saj.114 

Zeqati  ka  shumë  urtësi  individuale  e  shoqërore,  si  pengimi  i 
teprimeve  të  mundshme  të  njerëzve  të  pasur  si  pasojë  e  nënshtri- 
mit  ndaj  pasurisë,  pengimi  i  nevojtarëve  në  mbushjen  me  prirje 
negative  si  urrejtje  dhe  smirë  ndaj  të  pasurve,  mbrojtja  e  jetës 
shoqërore  dhe  lidhjen  e  individëve  me  dashuri  ndaj  njëri-tjetrit. 
Në  rendin  shoqëror  të  Islamit,  adhurimi  "zeqat-infak  (dhurim)" 
zë  një  vend  me  shumë  rëndësi  për  sa  i  përket  sigurimit  të  ekuilib- 
rit  dhe  afërsisë  mes  të  varfërve  e  të  pasurve! 


114  Buhari,  Zeqat,  38;  Ahmed,  II,  14. 

Një  urtësi  tjetër  e  zeqatit  dhe  dhurimit  (infak)  është  ta  pengo- 
jë  rritjen  anormale  të  kapitalit  individual  dhc,  në  këtë  mënyrë, 
shfrytëzimin  e  të  dobtëve  ose  shfaqjes  së  smirës  dhe  urrejtjes  mes 
tyre.  Sepse  po  qe  se  të  qenët  pasanik  bëhet  pretekst  lavdërimi 
dhe  mbajtjeje  më  të  madh,  pasaniku  pëson  një  fund  të  hidhur. 
Kurse  në  një  shoqëri,  të  gjithë  individët  që  japin  ndihmë  ose  që 
marrin  ndihmë,  janë  nevojtarë  për  njëri-tjetrin  në  aspektet  mate- 
riale  e  moralo-shpirtërore. 

Duhet  ditur  se  në  kuptimin  absolut  të  fjalës,  pasuria  dhe  pro- 
na  i  përkasin  Allahut.  Kurse  pronësia  e  njerëzve  mbi  pasurinë 
dhe  pronën  i  ngjet  formës  së  porsazbuluar  të  ditëve  të  sotme  të 
pronës  së  bartshme  (konvencionale).  Me  fjalë  të  tjera,  kapitali 
është  një  amanet  i  dhënë  përkohësisht  robit  nga  Zoti.  Prandaj, 
përdorimi  i  kapitalit  nga  individët  është  kushtëzuar  nga  një  sërë 
kriteresh.  Ai  duhet  të  përdoret  ose  të  konsumohet  (të  shpenzohet) 
në  drejtimin  e  urdhëruar  nga  pronari  i  vërtetë  i  pasurisë  dhe  pro- 
nës.  Po  qe  se  kapitali  përdoret  në  një  mënyrë  në  kundërshtim  me 
urdhrat  hyjnorë,  është  shumë  i  favorshëm  për  t'i  shtyrë  njerëzit 
në  teprime,  në  mendjemadhësi,  dhunë  dhe  padrejtësi.  Dashuria 
për  pasurinë  te  ata  që  shtyhen  në  fatkeqësi  të  tilla,  shtresohet  në 
zemër.  Fakti  që  Zoti,  ndër  dhuntitë  e  kësaj  bote,  vetëm  pasurinë 
dhe  fëmijët  i  ka  përmendur  si  "intrigë",  mbështetet  mbi  rrezikun 
e  shtresimit  të  pasurisë  dhe  fëmijëve  në  zemër  gjer  te  idhujtari- 
zimi  i  tyre!  Për  t'ua  tërhequr  vëmendjen  atyre  që  bien  në  këtë 
fatkeqësi,  Allahu  i  Lartë  urdhëron  kështu: 


"...  Ata  që  e  hanë  arin  e  argjendin  dhe  nuk  japin  në  rrugën 
e  Allahut,  paralajmëroji  me  një  ndëshkim  të  dhimbshëm!  Atë 

ditë,  ato  (ari  dhe  argjendi)  skuqen  në  zjarrin  e  xhehennemit  dhe 
me  to  u  damkosen  ballët,  ijet  dhe  shpinat  dhe  u  thuhet:  "Ja,  ky 
është  kapitali  që  grumbulluat  për  nefsin  tuaj  dhe  tani  shijojini 
gjërat  që  i  grumbulluat!"  (et-Tevbe,  34-35) 

I  Dërguari  i  Allahut  (s.a.s.),  gjithashtu,  e  ka  shprehur  në  këtë 
mënyrë  fundin  e  hidhur  të  atyre  që  e  nënvleftësojnë  dhe  mbeten 
pa  e  dhënë  zeqatin: 

"Çdo  ar  dhe  argjend  për  të  cilin  nuk  është  dhënë  zeqat,  ditën  e  kia- 
metit  skuqet  në  zjarr  dhe  me  të  i  damkosen  të  zotit  ijet,  balli  dhe  shpina. 
Pasiftohen,  ato  skuqen  përsëri  me  qëllim  për  ta  munduar  të  zotin.  Dhe 
kjo  vazhdon  kështu  gjersa  tëjepet  vendim  mes  robve  në  një  ditë,  gjatësia 
e  së  cilës  është  sa  pesëdhjetë  mijë  vjet.  Si  përfundim,  personi  sheh  se 
rruga  e  tij  e  nxjerr  ose  në  xhennet  ose  në  xhehennem !" 

Sahabet  e  pyetën  Profetin: 

"O  i  Dërguari  i  Allahut!  Mirë,  po  puna  e  deveve  që  s'u  jepet 
zeqati,  si  qëndron?" 

Profeti  (s.a.s.)  u  përgjigj  kështu: 

"Çdo  pronar  deveje  i  cili  nuk  e  paguan  hakun  e  deveve  -  dhe  në  këtë 
hak  përfshihet  edhe  shpërndarja  tek  të  varfërit  e  qumështit  të  mjelë  prej 
tyre  -  ditën  e  kiametit  shtrihen  në  njëfushë  të  rrafshët  e  të  gjerë.  Kurse 
devetë  shkojnë  dhe  e  shkelin  me  këmbë  dhe  e  kafshojnë  me  dhëmbë.  Pasi 
ikin  një  palë,  vijnë  të  tjerë  dhe  kjo  vazhdon  kështu  gjersa  tëjepet  vend- 
im  mes  njerëzve  në  atë  ditë,  gjatësia  e  së  cilës  është  s a  pesëdhjetë  mijë 
vjet.  Si  përfundim,  personi  se  rruga  e  tij  e  nxjerr  në  xhennet  ose  xhe- 
hennem!” 

Edhe  kur  sahabet  e  pyetën  të  Dërguarin  e  Allahut  (s.a.s.)  për 
gjendjen  e  atyre  që  nuk  e  paguajnë  zeqatin  e  bagëtive  të  trasha  e 
të  imta,  ai  dha  përgjigje  të  ngjashme.  (Muslim,  Zekat,  24;  Buhari,  Xhihad, 
48) 


Në  zeqat  dhe  sadaka  ka  shumë  rëndësi  respektimi  i  etikës. 
Duhet  ruajtur  nga  sjelljet  që  e  asgjësojnë  zeqatin  dhe  sadakanë,  si 
mendjemadhësia  dhe  vetëlavdërimi,  dhënia  nga  malli  i  keq,  etj. 
Veçanërisht  ai  që  jep  duhet  të  ndjejë  falenderim  për  atë  që  merr, 
sepse  marrësi  i  zeqatit  dhe  sadakasë  e  shpëton  dhënësin  nga  një 
borxh  i  detyrueshëm  duke  e  bërë,  njëkohësisht,  të  merituar  të 
shpërblimit  hyjnor.  Sadakatë  e  dhëna  janë,  njëkohësisht,  mburoja 

për  dhënësin  ndaj  sëmundjeve  dhe  fatkeqësive.  Të  varfërit,  të  pa- 
pasurit  dhe  të  mjerët  janë,  në  të  vërtetë,  për  të  pasurit,  një  dhunti 
e  madhe,  sepse  dyert  e  xhennetit  me  lutjet  e  tyre  u  hapen! 

Në  ajetet  që  përshkruajnë  etikën  që  duhet  respektuar  duke 
dhënë  sadaka,  urdhërohet  kështu: 

"Për  ata  që  e  shpenzojnë  pasurinë  në  rrugën  e  Allahut  pa 
u  mbajtur  më  të  madh  e  pa  ua  thyer  zemrën  të  varfërve,  ka  te 
Allahu  shpërblime  të  posaçme.  Për  ata  s'ka  frikë  dhe  ata  nuk 
do  të  heqin  dëshpërim!  Një  fjalë  e  mirë  dhe  falje  janë  më  të 
mira  se  një  sadaka  e  pasuar  nga  një  mundim.  Allahu  s'është 
nevojtar  për  asgjë,  Ai  është  i  butë!  O  ju  që  keni  besuar!  Mos 
i  çoni  kot  mirësitë  që  bëni  duke  u  mbajtur  më  të  madh  dhe 
duke  i  prekur  të  tjerët,  si  personi  i  cili,  megjithëse  nuk  u  beson 
Allahut  dhe  ditës  së  ahiretit,  e  shpenzon  pasurinë  vetëm  për 
t'u  treguar!.."  (el-Bakara,  262-264) 


Itikafi 115 


Kuptimi  leksikor  i  fjalës  itikaf  është  vetëmbyllja  në  një  vend 
dhe  pritja,  këmbëngulja  mbi  një  gjë  materiale-shpirtërore  ose 
pozitive-negative.  Kurse  kuptimi  terminologjik  është  qëndrimi 

115  Itikafi:  përgjithësisht,  mbyllje  diku  për  ta  kaluar  kohën  me  adhurim; 
posaçërisht,  mbyllje  në  xhami  gjatë  dhjetë  ditëve  të  fundit  të  Ramaza- 
nit  gjithashtu  për  adhurim.  Përkthyesi. 

(banimi)  për  një  kohë  të  caktuar  në  xhami  (faltore)  me  qëllim 
adhurimi  dhe  afrimi  te  Allahu.  Meqë  nuk  ka  ndonjë  kusht  tjetër, 
kjo  pritje  konsiderohet  itikaf  edhe  sikur  të  zgjasë  vetëm  një  orë. 
Ky  quhet  itikaf  nafile.  Por  ajeti  në  vijim  argumenton  se  në  itikaf 
është  kusht  agjërimi,  për  ç'shkak,  periudha  e  itikafit  s'mund  të 
jetë  më  e  shkurtër  se  një  ditë,  dhe  ky  është  itikafi  i  vërtetë  dhe 
juridiko-fetar: 

"...  Kur  të  jeni  tërhequr  për  adhurim  në  faltoret,  mos  u  bash- 
koni  me  gratë!.."  (el-Bakara,  187) 


Për  këtë  shkak,  itikafi  është  praktikuar  më  shumë  duke  nde- 
njur  në  faltore  (xhami)  në  muajin  e  ramazanit  dhe  si  i  agjëruar.  Si 
rrjedhojë,  duke  i  kaluar  ditët  me  agjërim  dhe  netët,  me  adhurim 
dhe  ziqër,  itikafi  merr  kuptimin  e  vërtetë  të  adhurimit. 

Itikafi  i  bërë  në  dhjetë  ditët  e  fundit  të  ramazanit  është  sunnet 
muekkede  i  karakterit  kifaje,  domethënë,  nëse  në  një  zonë  lokale 
përsa  i  përket  administrimit  fetar,  itikafi  kryhet  të  paktën  nga  një 
musliman,  muslimanët  e  tjerë  çlirohen  nga  përgjegjësia  e  itikafit. 
Kur  itikafi  kushtohet,  merr  karakter  vaxhibi  (domosdoshmërie) 
përsa  i  përket  përgjegjësisë  fetare.  Kurse  itikafet  e  tjera  jashtë 
muajit  të  ramazanit,  thjesht  me  qëllim  adhurimi,  janë  mustehab 
(pëlqyeshmëri). 

Përveç  nevojave  të  domosdoshme  fiziologjike  dhe  marrjes  së 
abdestit  pas  kryerjes  së  tyre,  itikafi  e  kërkon  në  mënyrë  të  do- 
mosdoshme  që  personi  të  mos  dalë  jashtë  nga  mjedisi  i  itikafit 
për  asnjë  arsye  tjetër. 


Gratë  e  Profetit  tërhiqeshin  në  itikaf  në  mjediset  e  tyre  intime 
(dhomat  e  tyre).  Sepse  Profeti  pati  urdhëruar  shkuljen  e  çadra- 
ve  të  itikafit  të  ngritura  në  faltore  për  gratë  e  tij.  Prandaj  është 
parë  me  vend  që  gratë  muslimane  të  tërhiqen  në  itikaf  jo  brenda 
faltoreve  (xhamive),  por  në  kthinat  intime  të  shtëpive  të  veta,  të 
përdorura  posaçërisht  për  adhurim. 

Hz.  Aisheja  (r.anha)  thotë  kështu: 

"Kur  hynin  dhjetë  ditët  e  fundit  të  ramazanit,  i  Dërguari  i 
Allahut  (s.a.s)  i  gdhinte  netët,  i  zgjonte  njerëzit  e  shtëpisë  dhe, 
duke  e  dhënë  veten  pas  adhurimit,  i  ndërpriste  marrëdhëniet  me 
bashkëshortet."  (Buhari,  Fadlu  Lejleti'l-Kadr,  5;  Muslim,  Itikaf,  7) 

Gjithashtu,  siç  rrëfen  Hz.  Aisheja,  Profeti  (s.a.s.)  ka  hyrë  në  iti- 
kaf  sa  ka  qenë  gjallë,  çdo  vit,  në  dhjetë  ditët  e  fundit  të  ramazanit, 
kurse  vitin  e  fundit  të  jetës,  në  muajin  ramazan  ka  bërë  itikaf  20 
ditë.  Pas  vdekjes,  gratë  e  tij  e  patën  vazhduar  këtë  traditë.116 

Ngjarja  në  vijim,  krahas  tregimit  se  sa  i  rëndësishëm  dhe  i 
çmueshëm  është  itikafi,  nga  ana  tjetër  e  shpreh  bukur  se  sa  e  do- 
mosdoshme  është  që  edhe  domosdoshmëritë  individuale  e  sho- 
qërore  nuk  duhen  lënë  pas  dore. 

Një  ditë,  ndërsa  Ibni  Abbasi  (r.a.)  ndodhej  në  itikaf  në  Faltoren 
Profetike,  i  shkon  dikush,  i  jep  selam  dhe  ulet.  Ibni  Abbasi  i  tho- 
të: 

"O  vëlla,  të  shoh  të  lodhur  e  të  dëshpëruar!" 

"Po,  o  biri  i  të  ungjit  të  të  Dërguarit  të  Allahut,  jam  i  dëshpë- 
ruar  se  e  kam  një  hall!  Filanit  i  detyrohem  se  më  ka  çliruar,  por 
po  të  them  duke  t'u  betuar  për  atë  që  prehet  në  këtë  varr  (për  të 
Dërguarin  e  Allahut),  se  nuk  ia  paguaj  dot  borxhin!"  -  Iu  përgjigj 
personi. 

Ibni  Abbasi  (r.a.)  e  pyeti: 

"A  të  bisedoj  me  të  në  emrin  tënd?" 

"Ti  e  di!"  -  Iu  përgjigj  personi. 

Ibni  Abbasi  (r.a.)  mori  këpucët  dhe  bëri  të  dalë  nga  faltorja. 
Personi  e  pyeti: 

"Aharrove  që  je  në  itikaf?" 

Kurse  Ibni  Abbasi  iu  përgjigj: 

116  Buhari,  Itikaf  1, 17;  Muslim,  Itikaf  5. 

"Jo!  Kam  dëgjuar  nga  njeriu  që  shtrihet  në  këtë  varr  dhe  që 
sapo  është  ndarë  prej  nesh  (dhe,  duke  folur,  Ibni  Abbasi  nisi  të 
lotojë),  se: 

"Kush  ndjek  punën  e  një  vëllai  tëfesë  dhe  ia  kryen,  kjo  gjë  është  për 
të  më  e  dobishme  se  qëndrimi  në  itikafpër  dhjetë  vjet!  Po  qe  se  dikush 
hyn  në  itikafnjë  ditë  për  hir  të  Allahut,  Zoti  krijon  tri  hendeqe  mes  tij 
dhe  zjarrit,  që  largësia  mes  secilit  hendek  me  tjetrin  është  sa  lindja  me 
perëndimin!"  (Bejhaki,  Shudbu'l-Iman,  III,  424-425) 


LUFTA  E  MADHE  E  BEDRIT 

(17  ramazan  2  h.  /  13  mars  624  e.r.) 

Në  vitin  e  dytë  të  hixhretit,  një  karvan  i  madh  tregtar  prej 
një  mijë  devesh,  me  kapital  afro  50000  dinarësh,  ku  merrnin  pje- 
së  të  gjithë  Kurejshët  burra  e  gra,  u  dërgua  në  pazarin  Gazze  të 
Damaskut.  Në  karvan  ndodheshin  tridhjetë  apo  dyzet  politeistë, 
si  Ebu  Sufjani,  Muhammed  bin  Nevfeli  dhe  Amr  bin  Asi. 

Meqë  i  kishin  pasë  penguar  muslimanët  për  të  bërë  haxh,  po- 
liteistët  Kurejshë  e  dinin  se,  si  një  lloj  shpagimi,  muslimanët  do 
të  donin  t'ua  prisnin  rrugën  tregtare  të  Damaskut.  Prandaj  dhe  u 
nisën  nga  Damasku  me  frikë.  Damdam  bin  Amrin  që  ndodhej  në 
karvan,  Ebu  Sufjani  e  mori  me  qira  për  njëzet  miskal  flori  dhe  e 
dërgoi  me  ngut  nga  Tebuku  në  Mekë.117 

Tri  net  para  vajtjes  së  Damdamit  në  Mekë,  halla  e  të  Dërguarit 
të  Allahut,  Atike,  pa  një  ëndërr  që  e  frikësoi  shumë.  Ajo  i  tha  të 
vëllait  Abbas: 

"O  vëlla!  Endrra  që  pashë,  më  tronditi  shumë.  Kam  frikë  se 
mos  i  bie  gjë  në  kokë  fisit  tim.  Këtë  ëndërr  që  do  të  ta  tregoj  ty, 
mbaje  të  fshehtë,  mos  ia  thuaj  askujt!" 

"Trego,  çfarë  pe?"  -  E  pyeti  Hz.  Abbasi. 

Hz.  Atike  i  tregoi  kështu: 


117  Ibni  Hisham,  II,  244;  Vakidi,  I,  27-28. 

"Erdhi  një  burrë  i  hipur  mbi  deve,  qëndroi  në  Ebtah  (mes 
Muhassabit  dhe  Mekës)  dhe  thirri  me  zë  të  lartë  tri  herë: 

"O  njerëz  të  pabesë!  Brenda  tri  ditëve  shkoni  e  arrini  në  fu- 
shën  e  betejës,  në  vendin  ku  keni  për  t'u  shtrirë  përtokë!"  Njerëzit 
që  e  panë  dhe  e  dëgjuan,  iu  mblodhën  përreth.  Pastaj  burri  hyri 
në  Harem,  në  Zonën  e  Paprekshme  të  Qabes.  Njerëzit  e  ndiqnin 
pas.  Ashtu,  i  rrethuar  nga  njerëzit,  qëndroi  pas  Qabes  dhe  përsëri 
thirri  po  ashtu.  Pastaj  u  ngjit  në  malin  Ebu  Kubejs  ku  bëri  të  njëj- 
tën  gjë.  Pastaj  kapi  një  shkëmb  dhe  e  lëshoi  të  rrokullisej  poshtë. 
Shkëmbi  ra  dhe  u  copëtua  në  rrëzë  të  malit  dhe  mbi  shtëpitë. 
Nuk  mbeti  shtëpi  e  mëhallë  e  Mekës  që  të  mos  goditej  nga  copat 
e  shkëmbit!" 

"Vallahi,  kjo  qenka  një  ëndërr  me  shumë  rëndësi!  Kujdes,  mos 
t'ia  tregosh  askujt  këtë  ëndërr!"  - 1  tha  Hz.  Abbasi. 

Pasi  u  nda  nga  Hz.  Atikeja,  Hz.  Abbasi  u  takua  me  mikun  e  tij, 
Velid  bin  Utben.  Ia  tregoi  ëndrrën  duke  e  porositur  që  ta  mbante 
fshehur.  Velidi  ia  tregoi  të  atit.  Kështu,  ëndrra  u  përhap  në  Mekë 
dhe  filloi  të  bisedohej  në  mbledhjet  e  Kurejshve. 

Hz.  Abbasi  tregon  kështu: 

"Ebu  Xhehli  më  tha:  "O  ti  i  të  Bijve  Abdylmuttalib!  Kur  doli 
kjo  femra  juaj  pejgambere?  A  s'u  mjaftuat  me  pejgamberin  tuaj 
mashkull,  që  tani  nxorët  edhe  një  femër?!  Atikeja  gjoja  paska 
parë  në  ëndërr  dikë  që  paska  thënë  "shkoni  brenda  tri  ditëve  në 
vendin  ku  do  të  shtriheni  të  vrarë!"  Mirë,  pra,  edhe  ne  do  të  pre- 
sim  tri  ditë!  Po  qe  se  fjalët  që  ka  thënë  ajo  janë  të  vërteta,  sigurisht 
që  ka  për  të  dalë  ndonjë  gjë.  Por  nëse  mbushen  tri  ditë  dhe  nuk 
ndodh  asgjë,  me  një  shkrim  që  do  ta  shkruaj  për  ju,  do  ta  përha- 
pim  ndër  arabët  se  mes  tyre  nuk  ka  gënjeshtarë  më  të  mëdhenj 
se  gratë  tuaja!" 

Unë  e  mohova,  i  thashë  se  një  gjë  e  tillë  s'ishte  e  vërtetë.  Për 
Zotin,  s'ka  patur  gjë  më  të  rëndë  për  mua  sesa  ky  mohim!  Në 
mëngjesin  e  ditës  së  tretë  të  ëndrrës  së  Atikes,  hyra  në  zonën  e 
Faltores  së  Paprekshme  (Qabes)  jashtëzakonisht  i  zemëruar  e  i 
nxehur,  me  dëshirën  për  ta  shtënë  në  dorë  rastin  që  më  kishte 

_ 

ikur.  Së  pari  do  t'ia  përplasja  syve  Ebu  Xhehlit  disa  prej  fjalëve 
që  më  kishte  thënë.  Por  kur  e  vura  re  se  doli  fluturim  e  iku  nga 
porta  e  të  Bijve  Sehm  e  Qabes,  thashë  me  vete:  "Hë,  i  mallkuari, 
u  frikësua  se  kisha  për  ta  sharë  rëndë,  prandaj  iku!"  Mirëpo  ai 
paskej  ikur  për  gjë  tjetër!  Ai  e  paskej  dëgjuar  zërin  e  Damdamit! 
Kurse  unë,  jo.  Por  kur  arrita  në  vend  (në  ndjekje  të  Ebu  Xhehlit), 
e  pashë  Damdamin  krejt  të  hallakatur!  Ia  kishte  prerë  hundën 
devesë,  e  kishte  kthyer  samarin  nga  e  prapa,  e  kishte  grisur  kë- 
mishën  dhe,  në  atë  gjendje,  mu  në  mes  të  Mekës,  bërtiste  me  sa  i 
hante  zëri  që  sipër  devesë: 

"O  Kurejshë!  Karvani!  Karvani!  Muhammedi  me  shokë  i  sul- 
moi  mallrat  tuaja  pranë  Ebu  Sufjanit!  S'më  besohet  se  do  të  mund 
ta  arrini!  Ndihmë!  Ndihmë!" 

Kështu,  kjo  gjë  që  na  ra  mbi  krye,  na  pengoi  edhe  mua,  edhe 
Ebu  Xhehlin,  që  të  merreshim  me  njëri-tjetrin!"  (Ibni  Hisham,  n,  244- 
247;  Vakidi,  I,  29-31) 

Kurejshët  u  përgatitën  me  nxitim.  Përgatitjet  i  përfunduan 
brenda  dy-tri  ditëve.  Blenë  armë  për  ata  që  s'kishin.  Pasanikët 
u  dhanë  ndihmë  të  varfërve  me  të  gjitha  mundësitë  që  kishin. 
Njerëz  të  parësisë,  si  Suhejl  bin  Amr  dhe  Zem'a  bin  Esved,  tha- 
në: 


"Atij  që  kërkon  deve,  ja  ku  e  ka  devenë!  Atij  që  kërkon  ushqi- 
me,  ja  ku  i  ka  ushqimet!  Të  gjithë  dilni  në  luftim!  Askush  të  mos 
mungojë!  Po  qe  se  Muhammedi  fut  në  dorë  karvanin  tuaj  tregtar, 
me  siguri  që,  me  të,  ka  për  të  marshuar  kundër  jush,  ka  për  të 
hyrë  edhe  në  Mekë!" 

Në  fushatë  morën  pjesë  të  gjithë  meshkujt,  kurse  ata  që  s'- 
morën  pjesë  vetë,  dërguan  zëvendës  me  pagesë  (mercenarë). 
Atë  ditë  që  do  të  bëhej  nisja  për  në  Bedr  dhe  Ebu  Xhehli  u  dha 
urdhër  njerëzve  për  t'u  nisur,  Umejje  bin  Halef  s'deshi  të  dilte 
nga  Meka,  sepse  politeisti  mizor  kishte  dëgjuar  se  i  Dërguari  i 
Allahut  që  ishte  Premtuesi  Besnik  dhe  i  Besueshëm,  kishte  njof- 
tuar  se  Umejje  bin  Halef  do  të  vritej  nga  muslimanët.  Ai  thoshte 


tërë  frikë: 

"Për  Zotin,  kur  flet  Muhammedi,  kurrë  s'gënjen!" 

Ebu  Xhehli  i  shkoi  pranë  dhe  nuk  u  largua  gjersa  e  bindi  të 
shkonte  me  ta.  Umejje  bin  Halef  u  përgatit  dhe  doli  në  marshim. 

Kur  Utbe  bin  Rebia  me  të  vëllanë  Shejbe  fllluan  të  bënin  gati 
mjetet  e  luftës,  skllavi  i  tyre,  Addasi,  i  pyeti: 

"Ç'po  bëni?" 

"A  të  kujtohet  personi  të  cilit  i  dhe  rrush  nga  vreshta  jonë  në 
Taif?" 

"Po,  më  kujtohet!"  -  Tha  Addasi  (r.a.). 

"Ja,  pra,  do  të  shkojmë  për  të  luftuar  kundër  tij!" 

Addasi  u  hodh  përpjetë  dhe,  duke  u  rënë  ndër  këmbë,  u  tha: 

"Mos  shkoni!  Pa  dyshim,  ai  është  pejgamber!  Ju  s'po  bëni  gjë 
tjetër  veçse  po  shkoni  atje  ku  do  të  shtriheni  të  vrarë!" 

Addasi  po  qante.  Lotët  po  i  ridhnin  faqeve! 

Por  Utbe  dhe  Shejbe  nuk  e  dëgjuan  dhe  u  nisën! 

Numri  i  politeistëve  ishte  nëntëqind  ose  një  mijë.  Njëqind  a 
dyqind  ishin  kalorës,  kurse  shtatëqind  vetë  ishin  hipur  mbi  deve. 
Shumica  kishin  parzmore.  Me  ta  ndodheshin  e  gjithë  parësia  e 
Kurejshve.  Me  vete  kishin  marrë  edhe  skllavet  këngëtare  që  i 
binin  defit  dhe  këndonin  këngë  poshtëruese  për  muslimanët. 
Kështu  kishin  dalë  në  rrugë!118 

Ishte  viti  i  dytë  i  hixhretit,  dita  e  dymbëdhjetë  e  muajit  të 
Ramazanit.  I  Dërguari  i  Allahut  (s.a.s.),  pasi  la  në  Medinë  si  zë- 
vendës  dhe  drejtues  namazi  Abdullah  bin  Ummi  Mektumin,  doli 
nga  qyteti  me  ushtrinë  e  tij  prej  313  vetësh.  64  prej  tyre  ishin  mu- 
haxhirë,  kurse  të  tjerët,  ensarë.  Tre  vetë  kishin  kuaj,  shtatëdhjetë 
vetë  kishin  deve,  kurse  të  tjerët  ishin  këmbësorë.119 


118  Vakidi,  I,  31-39;  Buhari,  Menakib,  25;  Ibni  Kethir,  el-Bidaje,  III,  294-295. 

119  Vakidi,  I,  23-24;  Ibni  Hisham,  II,  250-251;  Ibni  Sad,  II,  12. 

Profeti  e  ndaloi  ushtrinë  në  BujutuT-Sukja  një  milje  larg 
Medinës.  Të  rinjtë  në  moshë  të  vogël  i  ktheu  prapë.  Sa'd  bin  Ebi 
Vakkas  (r.a.)  tregon: 

"Para  se  i  Dërguari  i  Allahut  (s.a.s.)  t'i  kthejë  prapë  djemtë 
me  moshë  të  vogël,  vura  re  që  im  vëlla  Umejri  përpiqej  të  fshihej, 
dhe  e  pyeta: 

"Ç'të  ndodhi,  o  vëlla?" 

"Kam  frikë  se  mos  i  Dërguari  i  Allahut  më  sheh  të  vogël  e  më 
kthen!  Mirëpo  unë  dëshiroj  shumë  të  dal  në  luftë  dhe  kam  shpre- 
së  që  Allahu  do  të  ma  mundësojë  të  bie  dëshmor!"  -  Më  tha. 

Me  të  vërtetë,  kur  im  vëlla  iu  paraqit  të  Dërguarit  të  Allahut, 
ai  e  pa  të  vogël  dhe  e  urdhëroi: 

"Ti  kthehu  pas!" 

Umejri  filloi  të  qajë.  Atëherë,  Profeti  (a.s.)  e  lejoi.  Meqë  Umejri 
ishte  i  vogël,  shpatën  ia  ngjeshja  unë.  Dhe  kur  ra  dëshmor  në 
Bedër,  ishte  16  vjeç!"  (Vakidi,  I,  21;  Ibni  Sad,  III,  149-150) 

Meqë  kur  i  Dërguari  i  Allahut  (s.a.s.)  me  sahabet  dolën  në  rru- 
gë,  numri  i  deveve  ishte  krejt  i  pamjaftueshëm,  në  një  deve  hipnin 
me  radhë  tre  vetë.  Edhe  Profeti  hipte  në  deve  duke  u  shkëmbyer 
me  radhë  me  Hz.  Aliun  dhe  Ebu  Lubaben  (r.anhuma).  Kur  i  vinte 
radha  Profetit,  shokët  i  thoshin: 

"O  i  Dërguari  i  Allahut,  të  lutemi,  hip  ti  tani!  Fundja  ne  ecim 
edhe  në  këmbë!" 

Kurse  i  Dërguari  i  Allahut  (s.a.s.)  u  thoshte: 

"Ju  s'jeni  më  të  durueshëm  se  unë  në  ecje!  Veç  kësaj,  unë  jam  më 
nevojtar  se  ju  për  tëfituar  sevap! "  (Ibni  Sa'd,  II,  21;  Ahmed,  1, 422) 

Me  këtë  sjellje,  Profeti  tregonte  dashurinë  e  thellë  për  Allahun, 
tregonte  se  sa  i  dëshiruar  ishte  t'i  afrohej  Zotit  me  adhurim  dhe 
shërbim!  Krahas  kësaj,  ai  pati  udhëzuar  se  për  këdo  -  kushdoqof- 
të  ai  -  ishte  e  domosdoshme  t'  respektonte  gjer  në  fund  të  drejtat 
dhe  drejtësinë! 

Pak  më  pas,  i  Dërguari  i  Allahut  (s.a.s.)  e  dërgoi  Ebu  Lubaben 
(r.a.)  me  detyrën  si  zëvendës  i  tij  në  Medinë.120 

Profeti  ynë  i  cili  nuk  njihte  mbështetje  tjetër  veç  Allahut  dhe 
çdo  nevojë  ia  paraqiste  Atij,  kur  e  pa  ummetin,  bashkësinë  e  tij, 
që  po  shkonte  në  Bedër,  të  dobët  e  nevojtar,  nuk  duroi  dot  dhe  u 
lut  kështu: 

"Allahu  im,  këta  janë  pa  kafshë  udhëtimi,  jepu  atyre  kafshë  udhë- 
timi!  Allahu  im,  këta  janë  të  z hveshur,  vishi  ata!  Këta  janë  të  uritur, 
ushqeji  dhe  ngopi  ata!" 

Dhe  me  të  vërtetë,  duke  u  dhënë  muslimanëve  htoren  në 
Bedër,  Allahu  i  Lartë  bëri  që  secili  prej  tyre  të  kthehej  me  një  a 
dy  deve,  i  veshur  me  rroba  dhe  i  ushqyer  e  i  ngopur!  (Ebu  Davud, 
Xhihad,  145/2747) 

I  Dërguari  i  Allahut  (s.a.s.)  i  urdhëroi  luftëtarët  e  vet  që  ta 
prishnin  agjërimin  në  ato  ditë  të  vështira  që  rastisën  në  muajin  e 
ramazanit.  Sepse  lufta  e  kërkonte  që  muslimanët  të  ishin  të  fortë 
edhe  fizikisht.  Kështu,  të  gjithë  besimtarët  që  morën  pjesë  në  atë 
fushatë,  nuk  agjëruan  më  vonë  për  t'i  zëvendësuar  ditët  e  pa- 
agjëruara. 

Ushtria  e  parë  e  Islamit  përparoi  drejt  Bedrit.  Ajo  kishte  arri- 
tur  në  zonën  Akik.  Në  këtë  mes,  dy  persona  të  quajtur  Hubejb 
bin  Jesaf  dhe  Kajs  bin  Muharris  e  kishin  arritur  ushtrinë  për  t'u 
futur  në  luftë  me  qëllim  për  të  marrë  pjesë  nga  plaçka  e  luftës.  I 
Dërguari  i  Allahut  (s.a.s.)  e  pyeti  njërin  prej  tyre,  Hubejbin: 

"A  me  ne  dolëtju?" 

"Jo,  -  tha  Hubejbi.  -  Ti  je  biri  i  motrës  sonë  dhe  fqinji  ynë.  Ne 
dolëm  në  luftë  me  fisin  tonë  për  të  bërë  plaçkë!" 

"A  e  ke  pohuar  ti  besimin  ndaj  Allahut  dhe  të  Dërguarit?"  -  E  pye- 
ti  i  Dërguari  i  Allahut  (s.a.s.). 

"Jo!"  -  Iu  përgjigj  Hubejbi. 

"Atëherë,  kthehu  prapa!  Ne  nuk  e  duam  ndihmën  e  një  politeisti!" 
-  E  urdhëroi  i  Dërguari  i  Allahut  (s.a.s.). 


120  Ibni  Hisham,  II,  251. 

Hubejbi  këmbënguli.  Ai  tha: 

"Fisi  im  e  di  fort  mirë  se  sa  i  guximshëm  jam  unë  në  luftë 
dhe  se  jam  një  trim  që  i  hap  plagë  armikut  në  gjoks!  A  nuk  bën 
që,  megjithëse  s'jam  musliman,  të  luftoj  pranë  teje  duke  u  shpër- 
blyer  me  plaçkë  lufte?" 

"Jo,  nëfillim  bëhu  musliman,  pastaj lufto!"-E urdhëroi i Dërguari 
i  Allahut  (s.a.s.)  dhe  vazhdoi  rrugën. 

Hubejbi  iu  afrua  Profetit  përsëri  pas  një  farë  kohe  dhe  i  bëri 
të  njëjtin  propozim.  Por  edhe  përgjigjja  që  mori  ishte  po  ajo. 
Hubejbi  u  çudit  shumë  me  këtë  qëndrim.  Ai  njihej  nga  arabët 
si  një  luftëtar  shumë  i  guximshëm.  Mirëpo,  meqë  ai  ishte  poli- 
teist,  i  Dërguari  i  Allahut  (s.a.s.)  nuk  deshte  që  ta  pranonte  të 
merrte  pjesë  në  radhët  e  ushtrisë.  Hubejbin  e  tronditi  thellë  ky 
qëndrim  i  Profetit,  ushtria  e  të  cilit  ishte  më  e  paktë  në  numër 
se  ushtria  e  politeistëve.  Duke  u  kredhur  në  thellësitë  e  botës  së 
zemrës,  soditi  dritërat  e  së  vërtetës  së  një  bote  që  nuk  e  kishte 
njohur  gjer  atëherë.  I  emocionuar,  vrapoi  përsëri  pas  të  Dërguarit 
të  Allahut.  Propozimi  i  tij  kësaj  here  ishte  i  ndryshëm.  Pasi  i 
Dërguari  i  Allahut  (s.a.s.)  e  pyeti  përsëri  "nëse  u  besonte  Allahut 
dhe  të  Dërguarit",  ai  u  përgjigj  me  hare: 

"Po,  o  i  Dërguari  i  Allahut!" 

I  Dërguari  i  Allahut  (s.a.s.)  u  gëzua  shumë  nga  kjo  dhe  i  tha: 

"Ja,  tani  bëj  si  të  dëshirosh!"  (Muslim,  Xhihad,  150;  Tirmidhi,  Sijer, 
10/1558);  Vakidi,  I,  47;  Ibni  Sa'd,  III,  535) 


Kjo  ngjarje  ekspozon  një  kriter  besimi,  sipas  të  cilit,  për  të 
arritur  një  qëllim  juridiko-fetar  (kanonik)  nuk  mund  të  përdoren 
një  metodë  dhe  mjet  antijuridiko-fetar  (antikanonik)  pavarësisht 
se  sa  të  vështira  mund  të  jenë  kushtet.  Detyra  e  robit  është  që, 
pasi  t'i  ketë  marrë  masat  e  duhura,  t'i  dorëzohet  Zotit,  prandaj 
Profeti,  duke  mos  e  pranuar  që  Hubejbi  të  futej  në  radhët  e  ush- 
trisë  pa  e  shprehur  besimin,  e  tregoi  këtë  ndjeshmëri  të  besimit 
duke  u  bërë  për  ummetin,  bashkësinë,  një  shembull  i  bukur  në 
këtë  drejtim.  Sepse  ai  profet  i  lartë,  në  çdo  punë  të  tij  mbështetej 
vetëm  te  Allahu,  i  drejtohej  vetëm  Zotit,  e  njihte  dhe  e  bënte  të 

ditur  se  çdo  lloj  ndihme  dhe  mirësie  vinte  vetëm  prej  Zotit.  Me 
këtë  qëndrim,  Drita  e  Ekzistencës  (a.s.)  shpalosi  shembullin  më 
të  bukur  e  më  të  gjallë  të  dorëzimit  te  Zoti,  të  shprehur  në  ajetin 
kur'anor: 


"...  Allahu  na  mjafton,  ç'dorëzanës  i  mirë  që  është  Ai!  "  (Al-i 
Imran,  173) 


Hudhejfe  (r.a.)  tregon  kështu: 

"Kishim  dalë  në  rrugë  me  tim  atë,  Husejlin.  Mohuesit  Kurejshë 
na  kapën  dhe  na  thanë: 

"Me  siguri,  ju  dëshironi  të  merrni  pjesë  në  radhët  e 
Muhammedit!" 

"Jo,  ne  po  shkojmë  në  Medinë  jo  për  këtë  qëllim,  por  për  një 
punë  tjetër!"  -  U  thamë  ne.  Atëherë,  na  kërkuan  fjalën  në  emër 
të  Allahut,  se  nuk  do  të  merrnim  pjesë  në  radhët  e  Muhammedit 
për  të  luftuar  bashkë  me  të.  Pastaj,  kur  arritëm  në  Medinë  dhe  ia 
paraqitëm  gjendjen  të  Dërguarit  të  Allahut,  na  tha: 

"Shkoni!  Ne  e  mbajmë  fjalën  që  u  keni  dhënë  atyre  dhe  ndaj  tyre  i 
kërkojmë  Allahut!"  Ja,  pra,  ky  është  shkaku  që  unë  mora  pjesë  në 
luftën  e  Bedrit!"  (Muslim,  Xhihad,  98) 

Kjo  ngjarje  është  një  nga  shembujt  më  të  bukur  të  faktit  që 
besnikëria  e  Profetit  ndaj  fjalës  së  dhënë  përfshinte  edhe  armiq- 
të. 


Patën  dalë  edhe  gra  që  dëshironin  të  mermin  pjesë  në  luftën 
e  Bedrit.  Njëra  prej  këtyre,  Ummu  Varaka,  pati  vrapuar  për  te  i 
Dërguari  i  Allahut  (s.a.s.)  dhe  i  pati  thënë: 

"O  i  Dërguari  i  Allahut!  Më  lejo  që  t'jua  mjekoj  të  plagosurit 
dhe  të  kujdesem  për  të  sëmurët.  Ndoshta  Allahu  më  jep  dësh- 
morësinë!" 

Kurse  i  Dërguari  i  Allahut  (s.a.s.)  i  pati  thënë: 

"Rri  në  shtëpi  dhe  këndo  Kur'an,  se  Allahu  edhe  ashtu  ta  mundëson 
të  biesh  dëshmore!" 

Pas  kësaj,  Ummu  Varaka  (r.anha)  u  bë  e  njohur  mes  sahabeve 
me  emrin  "Shehide"  (dëshmore).  Edhe  ajo  kishte  dëshirë  të  ma- 
dhe  ndaj  dëshmorësisë.  Më  në  fund,  në  periudhën  e  kalifatit  të 
Hz.  Omerit,  vdiq  nga  asfiksia  nga  shërbëtorët  e  vet  të  cilët  e  mby- 
tën  duke  e  mbuluar  dhe  zënë  frymën  me  një  copë  të  kadifenjtë. 
Kur  e  mësoi  këtë  ngjarje,  Hz.  Omeri  (r.a.)  tha: 

"Allahu  dhe  i  Dërguari  kanë  thënë  drejt!" 

Pastaj  i  gjeti,  i  kapi  dhe  i  dënoi  fajtorët.  (Ebu  Davud,  Salat,  61/591; 
Ibni  Haxher,  el-Isabe,  IV,  505) 


Kur  Ebu  Sufjani  e  kuptoi  se  muslimanët  u  drejtuan  për  në 
Bedër,  ia  ndryshoi  drejtimin  karvanit.  Duke  e  lënë  Bedrin  në  të 
majtë,  eci  me  shpejtësi  drejt  bregdetit.121  Dhe,  kur  e  shpëtoi  kar- 
vanin  tregtar,  i  dërgoi  një  lajmës  ushtrisë  Kurejshe  për  t'u  thënë: 

"Ju  keni  dalë  në  rrugë  për  t'i  mbrojtur  karvanin,  njerëzit  dhe 
mallrat.  Ja,  pra,  Allahu  jua  mbrojti  ato!  Pra,  kthehuni  pas!" 

Pas  lajmit  të  Ebu  Sufjanit  dhe  me  këshillën  e  Ahnes  bin 
Sherikut,  fisi  i  tij,  Beni  Dhuhre,  dhe  Bijtë  Adijj  bin  Ka'b  u  kthyen 
pas.  Por  Ebu  Xhehli  tha: 

"Nuk  do  të  kthehemi  pa  arritur  në  Bedër!  Atje  do  të  qëndroj- 
më  tri  ditë.  Do  të  therim  deve,  do  të  hamë  e  do  të  pimë.  Gratë  do 
të  vallëzojnë  e  do  të  këndojnë.  Arabët  përreth  do  të  na  dëgjoj- 
në  dhe  paskëtaj  gjithmonë  do  të  rrinë  me  frikë  prej  nesh.  Ecni 
para!" 

Kur  Ebu  Sufjani  e  mësoi  se  ushtria  Kurejshe,  duke  ia  dëgjuar 
fjalën  Ebu  Xhehlit,  nuk  do  të  kthehej,  tha: 

"Mjerë  për  fisin  tim!  Kjo  është  punë  e  Amr  bin  Hishamit  (Ebu 
Xhehlit)!  Dëshira  e  tij  për  të  mos  u  kthyer  është  ngase  ka  sevda  të 


121  Ibni  Hisham,  II,  57. 

madhe  për  të  qenë  i  pari  mbi  njerëzit,  kjo  është  tërbim!  Dhe  tër- 
bimi  është  e  rnetë  dhe  prapësi!"  (Vakidi,  I,  43-45;  Ibni  Hisham,  n,  258) 

Duke  e  ndjekur  hap  pas  hapi  ecurinë  politike  në  zhvillim,  i 
Dërguari  i  Allahut  (s.a.s.)  e  kuptoi  se  ndodheshin  ballëpërballë 
me  një  luftë  të  paevitueshme  për  jetë  a  vdekje,  mblodhi  shokët  e 
tij  dhe  i  pyeti: 

" Sipas  jush,  a  është  më  mirë  të  ndjekim  karvanin,  apo  të  përballim 
ushtrinë  Kurejshe?" 

Në  emër  të  muhaxhirëve,  u  ngritën  në  këmbë  Hz.  Ebu  Bekri 
dhe  Hz.  Omeri  (r.anhuma)  dhe  thanë  se  ishin  gati  për  ta  përba- 
lluar  ushtrinë  Kurejshe. 

I  Dërguari  i  Allahut  (s.a.s.)  kërkoi  edhe  mendimin  e  ensarëve. 
Në  emër  të  tyre  u  ngrit  Hz.  Mikdadi  (r.a.)  dhe  mbajti  këtë  ligjë- 
ratë: 

"O  i  Dërguari  i  Allahut!  Ne  nuk  të  themi  ty  siç  i  thanë  heb- 
renjtë  Hz.  Musait,  "Shkoni  e  luftoni  ti  me  Zotin  tënd!"  (el-Maide, 
24)  Ne,  duke  i  mbetur  besnik  fjalës  që  të  kemi  dhënë  në  Akabe, 
jemi  gati  të  përleshemi  me  armikun  në  të  djathtën  e  në  të  majtën 
tënde,  para  e  prapa  teje,  gjer  në  fund!.."122  (Buhari,  Megazi,  4;  Tefsir, 
5/4) 

Pas  Hz.  Mikdadit  u  ngrit  në  këmbë  Sa'd  bin  Muadhi  (r.a.)  dhe 
tha: 

"O  i  Dërguari  i  Allahut!  Ne  të  besuam  ty.  Ne  dëshmuam  se 
Kur'ani  që  solle  ti,  është  i  vërtetë!  Vepro  si  të  duash!  Po  qe  se 
hidhesh  në  det,  edhe  ne  do  të  hidhemi  bashkë  me  ty  dhe  asnjë 
ensar  nuk  do  të  kthehet  pas!" 

Pas  këtyre  fjalëve  plot  nënshtrim  e  dorëzim,  fytyra  e  bekuar  e 
Profetit  (s.a.s.)  u  mbush  me  buzëqeshje  dhe  ai,  duke  u  lutur  për 
të  mirë,  tha  kështu: 

122  Ibni  Mes'udi  (r.a.)  thotë  kështu: 

"U  bëra  dëshmitar  i  një  fjale  aq  të  vendosur  të  Mikdad  bin  Esvedit, 
saqë  autorësia  e  asaj  fjale  është  për  mua  (përsa  i  përket  sevapit)  më  e 
dëshiruar  se  të  gjitha  gjërat  e  çmuara  me  të  cilat  mund  të  matet  ajo!.." 
(Buhari,  Megazi,  4;  Tefsir,  5/4) 

_ 

"Atëherë,  ejani,  me  begatinë  e  Allahut,  marshoni  para!  Po  ju  jap 
lajmin  e  gëzuar  se  Allahu  ju  ka  premtuar  njërin  prej  dy  grupeve  të  pa- 
njohur.123  Për  Zotin,  mua  më  bëhet  sikur  po  shoh  vendet  ku  Kurejshët 
do  të  përmbysen  nëfushë  të  luftës!.."  (Muslim,  Xhihad,  83;  Vakidi,  I,  48-49; 
Ibni  Hisham,  II,  253-254) 

Kur  ushtria  islame  arriti  në  Bedr,  Kurejshët  kishin  ardhur  më 
parë  dhe  ishin  vendosur  pas  një  kodre  rëre,  në  anën  më  të  largët 
nga  Medina  të  luginës  Jeljel.  Kurse  puset  ndodheshin  në  anën  e 
luginës  më  afër  Medinës.124 

Kur  i  Dërguari  i  Allahut  (s.a.s.)  bashkë  me  luftëtarët  arritën 
në  krye  të  burimit  që  ndodhej  më  afër  Bedrit,  u  këshillua  me  en- 
sarët  për  të  përcaktuar  vendin  e  fushimit.  Hubab  bin  Mundhir 
(r.a.)  propozoi: 

"O  i  Dërguari  i  Allahut!  Ky  vend  këtu  nuk  është  i  përshtat- 
shëm  për  fushim.  Të  shkojmë  pranë  një  burimi  që  të  jetë  më  afër 
Kurejshve  dhe  aty  të  vendosemi.  Pastaj,  të  gjitha  burimet  e  tjera 
t'i  mbyllim.  Te  burimi  ku  do  të  qëndrojmë,  të  hapim  një  gropë  që 
të  mbushet  me  ujë!" 

Profeti  e  pranoi  këtë  propozim.125  (Ibni  Hisham,  II,  259-260;  Ibni  Sa'd, 
II,  15) 

Disa  politeistë,  mes  të  cilëve  ndodhej  edhe  Hakim  bin  Hizami, 
shkuan  te  burimi  i  muslimanëve  për  të  pirë  ujë.  Kur  muslimanët 
deshin  t'i  pengonin,  i  Dërguari  i  Allahut  (s.a.s.)  u  tha: 

“Lërini  të  pijnë!" 

Dhe  ata  u  afruan  dhe  pinë.  Me  përjashtim  të  Hakimit,  të  gji- 
thë  ata  që  pinë  ujë,  u  vranë  në  Bedër.  Kurse  Hakimi  më  vonë  u 


123 

124 

125 


Njëri  nga  dy  grupet  e  premtuar  në  ajetin  7  të  sures  Enfal,  janë  vetë 
Kurejshët,  domethënë,  mundja  dhe  marrja  rob  e  tyre,  kurse  tjetri,  kar- 
vani  i  madh  tregtar  që  vinte  nga  Damasku. 

Ibni  Hisham,  II,  295. 

Siç  tregojnë  banorët  e  Bedrit,  ndërsa  kodrat  (dunat)  e  rërës  që  ndodhen 
në  Bedër  ndërrojnë  vend  nga  era  në  pesë-dhjetë  vjet,  kodra  e  rërës  ku 
pati  vendosur  fushimin  i  Dërguari  i  Allahut  (s.a.s.),  vazhdon  të  mbetet 
i  palëvizshëm,  nuk  ndërron  vend. 

bë  musliman.  Kur  donte  ta  përforconte  fjalën  me  betim,  Hakimi 
thoshte: 

"...  Betohem  në  Allahun  i  cili,  pasi  më  ruajti  nga  vdekja  në 
Bedër,  më  fali  dhuntinë  e  besimit,  se. . (Ibni  Hisham,  II,  261) 

Duke  i  dhënë  leje  për  të  pirë  ujë  armikut  me  të  cilin  do  të 
luftonte  pak  më  pas,  i  Dërguari  i  Allahut  (s.a.s.)  na  ka  mësuar 
një  parim  njerëzor  dhe  një  stil  orientimi.  Sepse  të  gjitha  veprimet 
e  tilla  bujare  janë  bërë  pretekst  për  zbutjen  e  sa  e  sa  zemrave  të 
ashpra  dhe,  më  pas,  për  hapjen  në  ato  zemra  të  dyerve  të  dritës 
së  orientimit  në  rrugën  e  drejtë! 

Pasi  ushtria  islame  u  vendos  në  fushim,  Hz.  Sa'd  bin  Muadh 
tha: 

"O  i  Dërguari  i  Allahut!  Le  të  të  bëjmë  ty  këtu  një  vend  me 
hije.  Edhe  kafshët  e  tua  të  shalës  të  t'i  sjellim  pranë.  Pastaj  ne  të 
shkojmë  e  të  përleshemi  me  armikun.  Po  qe  se  Allahu  na  jep  fuqi 
dhe  na  e  mundëson  fitoren,  s'ka  më  mirë!  Në  të  kundërt,  hipja 
kalit  dhe  kthehu  te  vëllezërit  që  kemi  lënë  pas!  Edhe  ata  të  duan 
po  kaq  sa  ne.  Po  ta  dinin  se  ti  do  të  futeshe  në  luftë,  kurrsesi  s'do 
të  mbeteshin  pa  ardhur!  Allahu  ka  për  të  të  mbrojtur  me  anë  të 
tyre.  Ata  janë  të  lidhur  me  shpirt  me  ty  dhe  janë  gati  të  luftojnë 
krah  teje!" 

Profeti  e  lavdëroi  Hz.  Sa'din  dhe  u  lut  për  të  mirë  për  të.  Sa'di 
zhveshi  shpatën  dhe  u  vu  të  bëjë  roje  në  portën  e  vendit  të  rregu- 
lluar  nën  hije.  (Ibni  Hisham,  n,  260;  Vakidi,  I,  49) 

I  Dërguari  i  Allahut  (s.a.s.)  u  dërgoi  fjalë  për  herë  të  fundit 
Kurejshve  me  anë  të  Hz.  Omerit  (r.a.): 

"Kthehuni  pas  e  ikni!  Mua  më  vjen  më  mirë  të  përleshem  me  të 
tjerët  sesa  meju !" 

Hakim  bin  Hizam  u  tha  Kurejshve: 

"Kjo  është  një  sjellje  e  matur!  Prandaj,  pranojeni  menjëherë! 
Vallahi,  përndryshe,  ju  s'e  meritoni  më  sjelljen  me  maturi  ndaj 

0iush!" 

_ 

Kurse  Ebu  Xhehli,  duke  u  shprehur  si  në  vijim,  i  nxiti  poli- 
teistët  për  luftë: 

"Bctohem  se,  pasi  na  e  ka  dhënë  rastin  Allahu126,  s'kemi  për 
t'u  kthyer  pas  pa  e  marrë  shpagimin!  Do  t'ua  tregojmë  vendin 
atyre,  në  mënyrë  që,  këtej  e  tutje  as  vëzhgues  të  mos  nxjerrin  dot, 
as  t'ia  zënë  rrugën  karvanit  tonë!"  (Vakidi,  1, 61-65) 

Kurejshët  dërguan  Umejr  bin  Vehbin  dhe,  nga  kalorësit,  Ebu 
Usamen,  për  zbulim.  Pasi  i  erdhën  rrotull  ushtrisë  islame  nga  të 
gjitha  anët,  ata  u  kthyen  dhe  thanë  kështu: 

"Vallahi,  ne  s'pamë  as  deve  të  tredhura  e  të  mëdha,  as  kuaj,  as 
ushtarë  të  shumtë  dhe  as  ndonjë  përgatitje  të  madhe!  Por  pamë 
një  bashkësi  të  tillë  njerëzish  të  lidhur  mes  tyre  shpirtërisht,  që 
dëshironin  jo  të  ktheheshin  te  familjet,  por  të  vdisnin  këtu!  Ata 
s'kishin  asgjë  për  t'u  mbrojtur,  veç  shpatave,  dhe  as  ndonjë  stre- 
him  ku  të  mund  të  strehoheshin!"  (Vakidi,  1, 62) 

Hz.  Omeri  (r.a.)  thotë: 

"I  Dërguari  i  Allahut  (s.a.s.)  na  tregoi  në  mbrëmje  një  për  një 
vendet  se  ku  do  të  binin  të  vrarë  parësia  e  politeistëve,  duke  u 
shprehur  këshhi:  "Inshaallah,  në  dashtë  Allahu,  këtu,  në  këtë  vend, 
ka  për  të  rënë  i  vrarë  filani!"  Betohem  në  Allahun  që  e  pati  dërguar 
atë  si  profet  të  vërtetë,  se  askush  prej  tyre  nuk  i  kaloi  dot  kufijtë  e 
treguar  nga  i  Dërguari  i  Allahut.  Pastaj  të  gjithë  ata  u  hodhën  një 
përmbi  një  në  një  gropë!"  (Muslim,  Xhennet,  76;  Xhihad,  83) 

Fushimi  i  muslimanëve  ishte  ranishte,  gjë  që  e  vështirësonte 
ecjen.  Ndërkaq,  ishte  shfaqur  edhe  mungesa  e  ujit.  Ata  e  kishin 


126 


Para  Islamit,  arabët  e  periudhës  pagane  paraislamike  të  injorancës  e 
pranonin  ekzistencën  e  Allahut.  Por,  meqë,  krahas  Allahut,  adhuronin 
edhe  hyjni  të  tjera,  kishin  devijuar  nga  besimi  monoteist  duke  rënë  në 
politeizëm.  Kështu,  siç  vihet  re  në  këtë  shembull,  ata  e  përmendnin 
rregullisht  emrin  e  Allahut  dhe  përdornin  shprehje  që  e  pohonin  dhe 
e  theksonin  hyjnitetin  e  Allahut.  Shkaku  i  rënies  së  tyre  në  shirk  (polit- 
eizëm  dhe  herezi)  ishte  devijimi  djathtist  i  tyre  i  shprehur  në  adhuri- 
min  e  idhujve  me  konsideratën  e  shtrembër  mbi  ta  si  hyjni  ndërmjetëse 
për  t'iu  afruar  Allahut,  për  t'i  patur  si  ndërmjetësues  te  Allahu  dhe 
si  pretekste  për  të  fituar  nder  dhe  dinjitet.  (Shih.  el-Ankebut,  61;  ez- 
Zumer,  3) 

vështirë  të  gjenin  ujë  të  mjaftueshëm  për  abdest  dhe  gusl.  Edhe 
shejtani  përpiqej  të  lëshonte  frikë  në  zemrat  e  muslimanëve  si  me 
anë  të  këtyre  vështirësive,  ashtu  dhe  me  forcën  e  politeistëve! 

Atë  natë,  Allahu  i  Lartë  lëshoi  shi.  Nëpër  luginë  rodhën  ujëra 
të  rrëmbyera.  Muslimanët  mbushën  calikët,  morën  abdest,  bënë 
gusl  dhe  u  dhanë  kafshëve  për  të  pirë.  Shiu  që  ra,  në  të  njëjtën 
kohë  i  ngjeshi  pluhurat  dhe  e  forcoi  truallin.  Kurse  politeistët 
Kurejshë,  për  shkak  të  shiut,  nuk  lëvizën  dot  nga  vendi,  mbetën 
si  të  ngrirë.  Veç  këtyre,  Allahu  i  Lartë  u  fali  muslimanëve  një 
gjendje  gjumi  qetësuese  e  prehëse.127 

Në  lidhje  me  këtë  specifikë,  Zoti  urdhëron  kështu: 


"Si  një  shenjë  sigurie  nga  lartësia  e  Tij,  Allahu  ju  pati  kre- 
dhur  në  një  gjumë  të  lehtë.  Ai  pati  lëshuar  për  ju  ujë  nga  qie- 
lli  për  t'ju  pastruar,  për  t'jua  fshirë  ndyrësinë  (dyshimin  dhe 
lëkundjen)  e  shejtanit,  për  t'jua  forcuar  zemrat  dhe  për  t'jua 
shtuar  qëndresën!"  (el-Enfal,  ll) 

Kurse  Profeti  gjithë  natën  fali  namaz  dhe  iu  lut  Allahut.  Hz. 
Aliu  (k.v.)  thotë  kështu: 

"E  di  mirë  se,  ditën  e  Bedrit,  të  gjithë  patëm  fjetur  përveç  të 
Dërguarit  të  Allahut.  Gjer  në  mëngjes  ai  pati  falur  namaz  dhe 
pati  qarë  nën  një  pemë!"  (Ibni  Hudhejme,  II,  52) 

Me  të  zbardhur,  i  Dërguari  i  Allahut  (s.a.s.)  u  bëri  zë  musli- 
manëve: 

"O  robt'ë  e  Allahut,  ngrihuni  për  në  namaz!" 

Pastaj  e  drejtoi  namazin  e  mëngjesit  dhe  i  nxiti  muslimanët 
për  në  luftë!  (Ahmed,  1, 117) 


m 


127  Taberi,  Tefsir,  IX,  256-261. 

Para  se  politeistët  Kurejshë  të  vendoseshin  përballë  muslima- 
nëve,  i  Dërguari  i  Allahut  (s.a.s.)  i  rreshtoi  luftëtarët  në  rreshta 
të  drejtë  duke  i  orientuar  me  shigjetën  që  kishte  në  dorë,  dhe 
bëri  numërimin  rreshtor.  Duke  i  drejtuar  rreshtat,  Profeti  e  shtyu 
nga  barku  Sevad  bin  Gazijjen  që  kishte  dalë  pak  përpara,  duke 
i  thënë: 

"Ej,  Sevad,  vihu  në  radhë!" 

Kurse  Sevadi  i  tha: 

"O  i  Dërguari  i  Allahut,  më  shkaktove  dhimbje!  Allahu  të  ka 
dërguar  me  drejtësi,  prandaj  kërkoj  kisas,  të  ma  shpaguash  me  të 
njëjtën  mënyrë!"128 

Profeti  e  zbuloi  menjëherë  barkun. 

Sahabet  i  thanë:  "O  Sevad,  ai  është  i  Dërguari  i  Allahut!" 

"Në  drejtësi,  askush  nuk  është  i  privilegjuar!"  -  Tha  Sevadi.  I 
Dërguari  i  Allahut  i  tha: 

"Eja,  bëj  kisas!" 

Sevadi  zgjati  qafën  dhe  e  puthi  Profetin  në  bark! 

"Pse  veprove  kështu,  o  Sevad?”  -  E  pyeti  Profeti.  Sevadi  iu  për- 
gjigf 

"E  shihni  se  jemi  përgatitur  për  luftë!  Desha  që  çasti  im  i  fu- 
ndit  të  ishte  i  lidhur  me  ty!" 

Pas  këtyre  fjalëve,  Profeti  u  lut  për  të  mirë  për  të!  (Ibni  Hisham, 
II,  266-267;  Ibni  Sa'd,  II,  15-16) 

Të  dyja  ushtritë  u  rreshtuan  përballë  njëra-tjetrës  në  ranishten 
e  Bedrit  ditën  e  xhuma  më  17  të  Ramazanit.  Ishte  një  ditë  shumë 
e  nxehtë.  Gjer  atë  kohë,  arabët  patën  hyrë  në  luftë  gjithmonë  për 
motive  fisnore,  si  prejardhja,  fisnikëria,  farefisnia,  etj.,  kurse  atë 
ditë,  për  herë  të  parë,  vendin  e  motiveve  fisnore  e  kishin  zënë 
motivet  fetare.  Ndjenja  e  dasisë  fetare  e  kishte  fshirë  ndjenjën  e 
afërsisë  së  gjakut  që  ishte  shumë  e  fuqishme  te  arabët.  Dhe  kjo 

128  Në  të  drejtën  penale  islame,  kisas  është  parimi  bazë  i  ndëshkimit,  sipas 
të  cilit,  fajtorit  i  shkaktohet  po  ai  dëm  dhe  po  ajo  vuajtje  që  ai  ia  ka 
shkaktuar  viktimës.  Edhe  këtu,  sipas  këtij  parimi,  Sevadi,  si  viktimë, 
i  kërkon  Profetit  t'i  shkaktojë  dhimbje  duke  e  goditur  në  bark  siç  e 
kishte  goditur  Profeti.  Përkthyesi. 

ishte  kaq  e  theksuar,  saqë  atë  ditë,  babai,  biri,  ungji,  daja,  vëllai, 
kushëriri  ndodheshin  në  fronte  të  kundërta.  Atë  ditë,  Hz.  Ebu 
Bekri  do  të  luftonte  shpatë  më  shpatë  kundër  të  birit,  Ebu  Ubejde 
bin  Xherrah  kundër  të  atit,  Hz.  Hamzai,  kundër  të  vëllait.  Atë 
ditë  po  ndodhte  diçka  unikale! 

Allahu  i  Lartë  urdhëron: 

"Në  kundërvënien  e  këtyre  dy  grupeve  (në  Bedër)  ka  për 
ju  një  mësim  të  madh.  Njëri  luftonte  në  rrugën  e  Allahut,  kur- 
se  tjetri,  që  ishte  mohues,  shihte  se  ishte  dy  herë  më  i  madh 
në  numër  se  tjetri.  Por  Allahu  mbështet  me  ndihmën  e  Tij  atë 
që  do.  Sigurisht,  në  këto  ka  mësim  të  madh  për  ata  që  kanë 
mend!"  (Al-i  Imran,  13) 

Politeistët  që  erdhën  krenarë  në  fushë  të  luftës,  kreshpëro- 
heshin  dhe  e  mbanin  veten  të  pamposhtur.  Këtë  qëndrimin  dhe 
pozitën  e  politeistëve,  Allahu  i  Lartë  e  karakterizon  kështu  në 
ajetet  kur'anore: 

'Mos  u  bëni  si  ata  që  dolën  prej  shtëpive  të  tyre  vetëm 
I  sa  për  krenari  e  për  t'i  parë  bota  dhe  që  pengojnë  të  tjerët  në 

rrugën  e  Allahut.  Ata  nuk  mund  t'i  shpëtojnë  mbikqyrjes  së 
Allahut!  Shejtani  ua  tregoi  të  bukura  punët  atyre  dhe  u  dha 
guxim,  duke  u  thënë:  "S'ka  njeri  që  mund  të  dalë  sot  fitues 
mbi  ju!  Pa  dyshim,  edhe  unë  jam  mbrojtësi  juaj!"  Por,  kur  filloi 
lufta,  shejtani  u  hoq  mënjanë  e  tha:  "Unë  tërhiqem  prej  jush 
sepse  unë  po  shoh  ato  (engjëjt)  që  ju  s'i  shihni  dot  dhe  kam 
frikë  prej  Allahut  se  ndëshkimi  i  Tij  është  shumë  i  rëndë!  "  (el- 
Enfal,  47-48) 

Edhe  krenarinë  e  tyre,  dinjiteti  hyjnor  e  përmbysi  me  anë  të 
një  sfide  të  lartë: 


"Pa  dyshim,  mohuesit  e  shpenzojnë  pasurinë  e  tyre  për  t'u 
bërë  pengesë  në  rrugën  e  Allahut  dhe  do  të  shpenzojnë  edhe 
më  shumë,  por,  më  në  fund,  kjo  do  të  kthehet  në  një  dhimbje 
të  thellë  për  ta  dhe  ata  do  të  munden.  Ata  që  ngulin  këmbë  në 
mohim,  do  të  hidhen  në  xhehennem!"  (el-Enfal,  36) 


17  ramazan,  2  h. 
13  mars,  624  ex 

Ndihma  e  engjëjve 

I  Dërguari  i  Allahut  (s.a.s.)  pa  nga  politeistët:  ata  ishin  rreth 
një  mijë  vetë.  Kurse  sahabet  ishin  treqind  e  trembëdhjetë  vetë.129 
Ai  u  kthye  menjëherë  nga  kiblja,  i  ngriti  duart  lart  dhe  filloi  t'i 
lutej  Zotit  me  zë  në  këtë  mënyrë: 

"Allahu  im!  Sille  në  vend  premtimin  tënd  për  mua  dhe  mëfalfito- 
ren!  Allahu  im!  Po  qe  se  e  shkatërron  këtë  bashkësi  të  Islamit,  s'ka  për 
të  mbetur  mbi  tokë  askush  që  të  tëfalet  ty!" 

Profeti  vazhdoi  aq  gjatë  të  lutet  me  duart  e  hapura  drejt  qiellit, 
saqë  i  ra  pelerina  nga  supet.  Ebu  Bekri  (r.a.)  që  e  vuri  re,  i  shkoi 
pranë,  e  griti  dhe  ia  hodhi  sërish  pelerinën  supeve  dhe  i  tha: 

"O  i  Dërguari  i  Allahut!  Mjaft  është  kaq  sa  iu  lute  Zotit!  Allahu 
i  Lartë  patjetër  ka  për  ta  çuar  në  vend  premtimin  e  tij  për  ty!" 

Edhe  të  gjitha  zemrat  besimtare  ishin  në  gjendje  përgjërimi. 
Në  Fjalën  Hyjnore,  favori  i  Mëshiruesit  u  paralajmërua  në  më- 
nyrë  të  gëzueshme  kështu: 

"Ju  kërkonit  ndihmë  nga  Zoti  juaj.  Dhe  Ai  jua  pranoi  lutjen 
duke  ju  thënë:  "Unë  do  t'ju  ndihmoj  me  një  mijë  engjëj  që  do 
të  vijnë  njëri  pas  tjetrit!  Allahu  e  bëri  këtë  vetëm  sa  për  t'ju  për- 
gëzuar  e  për  t'i  qetësuar  zemrat  tuaja,  sepse,  fundja,  ndihma 
vjen  vetëm  prej  Allahut  që  është  fitimtar  absolut,  sundues  e  i 
urtë!"  (el-Enfal,  9-10) 


129  Bera  (r.a.)  ka  thënë  kështu: 

"Ne,  sahabet  e  Muhammedit  (a.s.),  bisedonim  në  mes  tonë  se  numri 
i  sahabeve  të  Bedrit  ishte  sa  numri  i  ushtarëve  besimtarë  që  e  patën 
kaluar  lumin  bashkë  me  Talutin,  domethënë,  treqind  e  trembëdhjetë." 
(Buhari,  Megazi,  6;  Tirmidhi,  Sijer,  38/1598) 

_ 

"Allahu  ju  ndihmoi  në  Bedr  kur  ju  ishit  të  dobët.  Kini  frikë 
Allahun  që,  kështu,  ta  keni  falenderuar!  Në  atë  kohë,  ti  u  tho- 
she  besimtarëve:  "A  s'ju  mjafton  ndihma  e  Allahut  me  tre  mijë 
engjëj  që  i  zbriti  për  ju?"  Po,  nëse  duroni  dhe  frikësoheni  (nga 
Allahu),  sikur  ata  t'ju  sulmojnë  befasisht,  Zoti  ju  ndihmon  me 
pesë  mijë  engjëj  me  shenjë  e  pa  shenjë!"  (Al-i  imran,  123-125). 

Atë  ditë,  Allahu  (xh.xh.)  i  ndihmoi  besimtarët  me  anë  të  en- 
gjëjve.130  Sipas  principialitetit  dhe  sinqeritetit  të  besimtarëve, 
numrin  e  engjëjve  e  shtoi  nga  një  mijë,  në  dy,  në  tre  e,  më  në 
fund,  në  pesë  mijë  vetë. 

Profeti  ynë  (s.a.s.),  megjithëse  e  dinte  qysh  më  parë  se  kush 
nga  parësia  e  politeistëve  do  të  vritej  dhe  në  ç'vend  do  të  binte  i 
vrarë,  si  dhe,  megjithëse  e  kishte  mësuar  me  anë  të  favorit  hyjnor 
se  Allahu  do  t'u  mundësonte  fitoren,  i  qe  lutur  Allahut  gjithë  na- 
tën  gjer  në  mëngjes  duke  e  lodhur  veten  gjer  në  pikën  e  fundit. 
Kjo  gjendje  është  një  nga  shfaqjet  e  rëndësishme  të  vetëdijes  së 
robit  dhe  adhurimit  ndaj  Zotit.  Edhe  Zoti  nuk  kërkon  tjetër  prej 
nesh  veçse  adhurim,  pra,  për  t'iu  afruar  Atij,  nuk  ka  rrugë  më  të 
saktë  sesa  lutja  dhe  përgjërimi  gjer  në  asgjësim. 

Në  ditën  e  Bedrit,  i  Dërguari  i  Allahut  (s.a.s.)  tha: 

"Ja  Xhebraili!  Po  na  vjen  në  ndihmë  i  kapur  pas  jeleve  të  kalit  dhe  i 
ngarkuar  me  mjete  luftarake!"  (Buhari,  Megazi,  11) 

Huvajtib  bin  Abduluzza  thotë: 

"Unë  u  ndodha  në  Bedër  së  bashku  me  politeistët,  vëzhgova 
gjëra  tronditëse  dhe  i  vura  re  engjëjt.  Mes  qiellit  dhe  tokës,  ata  i 


130  Buhari,  Megazi,  4,  6;  Muslim,  Xhihad,  58. 

vrisnin  Kurejshët  ose  i  mermin  robër.  Atëherë  thashë  me  vete: 
"Ky  person  (Profeti)  mbrohet  patjetër  prej  Allahut!"  Por  nuk  i 
fola  askujt  për  gjërat  që  pashë!"  (Hakim,  III,  562/6084) 

Ebu  Davud  el-Mazini  thotë  kështu: 

"Në  ditën  e  Bedrit  e  ndoqa  njërin  prej  politeistëve  për  ta  godi- 
tur  dhe  vrarë.  Kurse  atij  i  ra  koka  në  tokë  kur  shpata  ime  ende  s'e 
kishte  prekur!  Dhe  e  kuptova  se  atë  e  kishte  vrarë  dikush  tjetër 
(një  engjëll)  para  meje!"  (Ahmed,  V,  450) 


Siç  bën  të  ditur  Enesi  (r.a.),  kur  u  afruan  politeistët,  i  Dërguari 
i  Allahut  (s.a.s.)  na  urdhëroi: 

"Ngrihuni  në  këmbë  për  të  hyrë  në  xhennetin  e  gjerë  sa  mes  qiejve 
e  tokës!" 

Umejr  bin  Humam  (r.a.)  nga  ensarët  e  pyeti: 

"O  i  Dërguari  i  Allahut,  xhenneti  i  gjerë  sa  mes  qiejve  e  to- 
kës?" 

"Po!”  -  Tha  i  Dërguari  i  Allahut. 

"Sa  mirë,  shumë  mirë!"  -  Tha  me  gëzim  të  veçantë  Umejri. 
"Pse  the  ashtu?"  -  E  pyeti  i  Dërguari  i  Allahut  (s.a.s.).  Umejri 
iu  përgjigj: 

"Betohem  në  Allahun,  o  i  Dërguari  i  Allahut,  që  thasë  se  desha 
të  jem  nga  bashkësia  e  xhennetit,  s'kisha  ndonjë  synim  tjetër!" 

"Pa  dyshim,  që  tije  i  xhennetit!"  - 1  tha  Profeti  (a.s.). 

Pas  këtyre  fjalëve,  Umejri  nxori  nga  torba  disa  kokra  hurma 
dhe  nisi  t'i  hajë.  Pastaj,  duke  thënë  se,  "po  të  jetonte  gjersa  t'i  hante 
ato  hurma,  kjo  jetë  ishte  me  të  vërtetë  shumë  e  gjatë",  i  hodhi  hurmat 
që  kishte  ndër  duar  dhe  vrapoi  në  luftë  dhe  luftoi  kundër  poli- 
teistëve  gjersa  ra  dëshmor!"  (Muslim,  Imare,  145;  Ahmed,  III,  137) 

Lufta  e  Bedrit  nisi  me  luftimet  individuale,  pra,  me  duelet. 
Luftëtarët  që  nxorën  muslimanët,  Hz.  Hamzai,  Hz.  Aliu  dhe  Hz. 
Ubejde,  i  vranë  kundërshtarët  e  tyre.  Vetëm  Hz.  Ubejde  (r.a.)  që  i 

_ 

ishte  këputur  këmba,  ra  dëshmor  pas  pak  duke  marrë  myzhden 
e  Profetit: 

"Ti  e  arrite  atë  post  të  lartë!"  (Vakidi,  i,  69-70) 

Pas  kësaj,  të  dy  ushtritë  nisën  t'i  afrohen  njëra-tjetrës  dalën- 
gadalë.  Profeti  nuk  u  dha  leje  sahabeve,  shokëve  të  tij,  që  të  sul- 
monin  menjëherë  sepse  mes  politeistëve  mekas  kishte  nga  ata 
që  s'donin  të  luftonin  pasi  karvani  i  tyre  e  kishte  kaluar  tashmë 
rrezikun.  Meqë  edhe  muslimanët  nuk  po  sulmonin  menjëherë, 
kjo  mosdashje  e  tyre  për  të  luftuar  po  shtohej  e  po  shkaktonte 
rënie  morale  e  pasivitet  tek  ta,  gjë  që  kish  filluar  që  me  disfatën 
e  tyre  në  luftimet  e  para  individuale.  Megjithatë,  i  mallkuari  Ebu 
Xhehl  u  thërriste  atyre  me  të  gjithë  urrejtjen: 

"Ju  mos  shikoni  se  u  vranë  dy  a  tre  vetë!  Marshoni  para!" 
(Vakidi,  I,  71) 

Pas  kësaj,  politeistët  u  hodhën  në  sulm  të  përgjithshëm.  Lutjet 
e  sinqerta  që  lartësoheshin  tek  Zoti,  apoteoza  "Allahu  Ekber!", 
"Allahu  është  më  i  Madhi!"  që  ngrihej  nga  radhët  e  muslimanëve 
si  lutje  drejt  qiejve  e  që  shkaktonte  drithma  në  radhët  e  mohues- 
ve,  i  ngrinte  peshë  zemrat  e  muslimanëve. 

Më  në  fund,  edhe  i  Dërguari  i  Allahut  (s.a.s.)  dha  urdhër  për 
sulm.  Të  dy  ushtritë  u  përplasën  dhe  përleshja  nisi  shumë  e  ash- 
për  dhe  ashpërsohej  gjithnjë  e  më  shumë.  Krahas  lutjeve  drejtuar 
Zotit,  i  Dërguari  i  Allahut  (s.a.s.)  kalonte  nëpër  radhët  e  musli- 
manëve  dhe  këndonte  ajetin  e  mëposhtëm  për  t'u  dhënë  zemër 
atyre: 


"Ata  së  shpejti  do  të  shkatërrohen  e  do  të  marrin  vrapin..." 

(el-Kamer,  45) 

Dhe  pas  saj  i  përgëzonte  muslimanët: 

"Kush  cjëndron  sot  dhe  bie  dëshmor,  Zoti  do  ta  çojë  në  xhen- 
net.  Xhenneti  i  stolisur  është  sot  gati  për  ata  që  do  të  bien  dëshmorë! 
Sulmoni!"  (Ibni  Hisham,  II,  267-268) 

Pas  këtyre  fjalëve,  Profeti  iu  kthye  Ebu  Bekrit  (r.a.)  që  i  ndo- 
dhej  pranë  dhe  i  tha: 

"Myzhde!  Xhebraili  dhe  engjëjt  na  erdhën  në  ndihmë!" 

Një  çast,  Profeti  u  përul,  mori  përdhe  gurë  të  vegjël  dhe  i  ho- 
dhi  kundër  armikut  duke  thënë:  "Ju  nxifshin  sytë!"m  Atë  çast,  në 
atë  drejtim  doli  një  erë  e  fortë  dhe  fryu  një  furtunë  e  tmerrshme. 
U  nxi  që  të  mos  e  shihte  njeriu  njeriun! 

Luanët  e  Bedrit 

Hz.  Aliu  ka  (r.a.)  thënë  kështu: 

"Në  Bedër  ne  mbështeteshim  te  i  Dërguari  i  Allahut.  Atë  ditë 
ai  ishte  ndër  ne  që  i  qëndronte  më  afër  armikut,  njeriu  më  i  gu- 
ximshëm  e  i  qëndrueshëm!"  (Ahmed,  1, 86) 

Në  lidhje  me  guximin  e  Profetit,  edhe  Bera  (r.a.)  ka  thënë: 

"Vallahi,  kur  ashpërsohej  lufta,  mbështeteshim  te  i  Dërguari  i 
Allahut  (s.a.s.).  Më  trimi  nga  ne  ishte  ai  që  mundej  të  qëndronte 
në  një  vijë  me  të  Dërguarin  e  Allahut  (s.a.s.)!"  (Muslim,  Xhihad,  79) 

Sahabet  bënë  shumë  sakrifica  dhe  treguan  trimëri  të  mëdha 
në  këtë  luftë.  Veçanërisht  luani  i  Allahut,  Hz.  Hamzai  (r.a.)  shpa- 
losi  një  model  të  madh  guximi  dhe  trimërie.  Me  të  vërtetë,  Umejje 
bin  Halef,  nga  parësia  e  politeistëve,  e  pati  pyetur  Abdurrahman 
bin  Avfin,  nga  sahabet: 

"Kush  pati  qenë  ai  që  në  luftë  vinte  në  gjoks  si  shenjë  krah 
palloi?" 

"Hamza  bin  Abdylmuttalibi!"  - 1  qe  përgjigjur  Abdurrahman 
bin  Avfi. 

"Ja,  pra,  ai  na  i  pati  bërë  neve  gjithçka!"  - 1  pati  thënë  Umejje. 
(Ibni  Hisham,  II,  272) 

Edhe  Hz.  Aliu  (r.a.)  pati  bërë  heroizma  si  i  ungji,  Hamzai,  ua 
pati  këputur  kryet  politeistëve!132 

131  Ibni  Hisham,  II,  267. 

132  Ibni  Ethir,  Usdu  'l-Gabe,  IV,  97. 

Ebu  Xhehli  recitonte  mbi  kalë  poezi  me  ritmin  e  trokut  të  ka- 
lit133,  pretendonte  se  ishte  i  paprekshëm  dhe  lavdërohej  pa  pu- 
shim  duke  thënë: 

"Për  luftë  më  ka  lindur  nëna  mua!"  (Ibni  Hisham,  II,  275) 

Abdurrahman  bin  Avf  thotë: 

"Ditën  e  Bedrit  pashë  djathtas  dhe  majtas  meje  dhe  vura  re 
se  ndodhesha  mes  dy  të  rinjve  nga  ensarët,  kurse  do  të  desha 
të  ndodhesha  mes  njerëzish  më  të  fuqishëm!  Ndërkaq,  njëri  prej 
tyre  më  pyeti  pa  e  dëgjuar  tjetri: 

"O  xhaxha,  a  e  njeh  ti  Ebu  Xhehlin?" 

"Po,  e  njoh!  Ç'do  ta  bësh  ti  Ebu  Xhehlin?"  -  Iu  përgjigja  unë. 

I  riu  ma  ktheu: 

"Me  ç'dëgjova,  ai  u  tallka  me  të  Dërguarin  e  Allahut!  Betohem 
në  Allahun  që  ka  jetën  time  në  dorë,  se,  po  ta  shoh,  nuk  do  t'i 
ndahem  gjersa  të  mos  ketë  vdekur  njëri  nga  ne  të  dy,  a  të  cilit  i  ka 
ardhur  vdekja!" 

U  habita  me  këto  fjalë  të  atij  djali  të  ri.  Mirëpo  edhe  tjetri  më 
tha  të  njëjtat  fjalë!  Dhe  unë  atëherë  u  gëzova  shumë  që  ndodhe- 
sha  mes  atyre  dy  të  rinjve.  Pak  më  pas  e  vura  re  Ebu  Xhehlin  që 
vinte  rrotull  në  fushën  e  luftës  dhe  u  thashë  djemve: 

"Ja  tek  e  keni  njeriun  për  të  cilin  më  pyetët!" 

Djemtë  e  rinj  i  zhveshëm  menjëherë  shpatat,  vrapuan  drejt 
Ebu  Xhehlit  dhe  e  prenë!  Djemtë  e  rinj  ishin  Muadh  bin  Afra  dhe 
Muadh  bin  Amr."  (Buhari,  Megazi,  10;  Muslim,  Xhihad,  42) 

Muadh  bin  Amr  tregon  kështu: 


133  Në  origjinal:  recez  (rexhez).  Fjala  rexhez  që  do  të  thotë  dridhje  si  dhe  trok, 
është  një  lloj  vargu  i  poezisë  arabe  të  metrikës  arud,  ku  theksat  ritmikë 
imitojnë  trokun  e  kalit.  Rexhez  ka  qenë,  në  atë  kohë,  posaçërisht  vargu 
karakteristik  edhe  i  poezive  luftarake  që  recitoheshin,  edhe  i  teksteve 
të  këngëve  luftarake  që  këndoheshin  gjatë  luftimit.  Ndërkaq,  subjekti 
i  tyre  ka  qenë  edhe  epik  kur  kërkohej  të  përshkruheshin  trimëritë  ve- 
tiake  ose  të  ndonjë  luftëtari  legjendar,  edhe  lirik  kur  kërkohej  të  përsh- 
kruheshin  ndjenjat,  edhe  satirik  kur  kërkohej  të  satirizohej  armiku  dhe 
të  ndizej  më  e  ashpër  lufta.  Përkthyesi. 

_ 

"Kur  e  preva  me  shpatë  Ebu  Xhehlin,  i  biri,  Ikrime,  më  goditi 
me  shpatë  dhe  ma  preu  krahun  i  cili  më  mbeti  i  varur  në  lëkurë. 
Gjatë  gjithë  ditës  vazhdova  të  luftoj  me  krahun  që  më  hiqej  zva- 
rrë  pa  u  këputur  dot  nga  lëkura.  Mirëpo  kjo  ma  vështirësonte  luf- 
timin.  Kur  e  pashë  se  nuk  do  të  vazhdoja  dot  më  në  atë  gjendje,  e 
shkela  krahun  me  këmbë  dhe  e  këputa!"  (Ibni  Hisham,  II,  275-276) 

Në  një  çast,  Profeti  pyeti: 

"Ç'është  duke  bërë,  vallë,  Ebu  Xhehli?  Kush  shkon  dhe  esheh?" 
Abdullah  bin  Mes'udi  (r.a.)  shkoi  për  të  parë  dhe  e  gjeti  të 
shtrirë  përtokë.  Ai  e  tregon  vetë  kështu  vazhdimin  e  ngjarjes: 

"E  gjeta  atë  duke  jetuar  çastet  e  fundit  të  jetës,  e  njoha  dhe  ia 
vura  këmbën  në  zverk  duke  i  thënë: 

"O  armiku  i  Allahut!  Allahu  të  poshtëroi,  apo  jo!" 

Kurse  ai  më  tha: 

"Allahu  as  më  turpëroi  e  as  më  poshtëroi!  Kush  është  ndër  të 
rënët,  këtu,  më  i  shquar  se  unë?  O  çoban  dhensh!  Ti  je  ngjitur  në 
një  majë  të  lartë  e  të  vështirë!  Lëri  ato  fjalë  dhe  më  thuaj:  Dita  e 
kujt  qe  sot?" 

"Dita  e  Allahut  dhe  e  të  Dërguarit!"  -  Ia  ktheva  unë  dhe,  pasi 
e  vrava  me  shpatën  e  vet,  u  ktheva  te  i  Dërguari  i  Allahut  (s.a.s.) 
dhe  i  thashë: 

"E  vrava  Ebu  Xhehlin!" 

I  Dërguari  i  Allahut  (s.a.s.)  e  lavdëroi  dhe  e  falenderoi  Allahun 
dhe  tha: 

"Ai  ishte  faraoni  i  ummetit,  bashkësisë  sime!"  (Buhari ,  Megazi,  12; 
Ahmed,  I,  444;  Ibni  Hisham,  II,  277;  Vakidi,  I,  89-90) 

Biri  i  Ummu  Harithesë  qe  vrarë  në  Bedër  nga  një  shigjetë 
e  rastit  e  hedhur  nga  armiku.  Atëherë,  e  ëma  i  pati  dalë  para 
Profetit  dhe  i  pati  thënë: 

"O  i  Dërguari  i  Allahut!  Po  qe  se  im  bir  ndodhet  në  xhennet, 
do  të  duroj  dhe  do  të  pres  mirësinë  e  kësaj,  përndryshe,  do  të 
vajtoj  për  të  me  sa  të  kem  fuqi!" 

_ 


VITI I  DYTE  I  HIXHRETIT 


Dhe  i  Dërguari  i  Allahut  (s.a.s.)  i  pati  dhënë  këtë  myzhde: 

"O  Ummu  Harithe,  në  xhennet  ka  disa  shkallë.  Yt  bir  arriti  në  më  të 
lartën  e  tyre,  në  Firdeus  A'la!"  (Buhari,  xhihad,  14;  Ahmed,  m,  272) 

Pas  këtij  lajmi  jashtëzakonisht  të  lumtur,  nëna  e  Harithesë,  tek 
po  kthehej  duke  buzëqeshur,  pati  thënë  vetmevete: 

"Pa  shih!  Pa  shih  këtë  fatin  tënd  të  lartë,  o  Harithe!"  (Ibni  Ethir, 
Usdu'l-Gabe,  I,  426) 

Meqë  lufta  e  Bedrit  mbetet,  në  të  njëjtën  kohë,  lufta  e  Islamit 
dhe  e  besimit  për  ekzistencë,  sahabet  e  zgjedhur  që  morën  pje- 
së  në  këtë  luftë  të  parë  e  të  madhe,  merituan  të  konsiderohen 
më  të  nderuarit  e  muslimanëve.  Në  këtë  luftë,  Zoti  i  Lartë  futi 
në  veprim  edhe  ushtrinë  e  engjëjve.  Edhe  engjëjt  që  morën  pjesë 
në  luftën  e  Bedrit  fituan  një  dinjitet  më  të  lartë  në  krahasim  me 
engjëjt  e  tjerë.  Kështu,  kur  Xhebraili  (a.s.)  e  pyeti  të  Dërguarin  e 
Allahut  (s.a.s.)  se  si  i  vlerësonte  pjesëmarrësit  në  betejën  e  Bedrit, 
ai  iu  përgjigj: 

"Më  të  virtytshmit  e  muslimanëve!" 

Dhe  Xhebraili  (a.s.)  shtoi: 

"Edhe  ne,  engjëjt  pjesëmarrës  në  luftën  e  Bedrit  i  quajmë,  po 
ashtu,  më  të  dobishmit  ndër  engjëjt!"  (Buhari,  Megazi,  11) 


Lufta  mbaroi  atë  ditë  afër  drekës  me  fitoren  e  muslimanë- 
ve.  Katërmbëdhjetë  muslimanë  kishin  rënë  dëshmorë,  kurse 
nga  ana  e  politeistëve  ishin  vrarë  shtatëdhjetë  vetë,  mes  të  cilë- 
ve  edhe  Ebu  Xhehli,  si  dhe  kishin  rënë  rob  shtatëdhjetë  të  tjerë. 
Kështu,  politeistët  fatkeqë  që  kishin  dashur  të  tregonin  trimë- 
ri  duke  ardhur  në  Bedr,  në  vend  të  verës  së  fitores  pinë  gotat  e 
vdekjes.  Shërbëtoret  e  tyre  nuk  kënduan,  por  vajtuan.  Në  vend 
që  t'i  ngopnin  arabët  mercenarë,  mbushën  me  ta  gropat  e  etura 
të  xhehennemit! 


I  veshur  me  parzmore,  Profeti  doli  nga  çadra  duke  e  kënduar 
ajetin: 

"Ata  së  shpejti  do  të  shkatërrohen  e  do  të  marrin  vrapin..." 

(el-Kamer,  45)  (Buhari,  Xhihad,  89) 

Hz.  Omeri  (r.a.)  thotë  kështu: 

"Kur  ky  ajet  pati  zbritur  në  Mekë,  pata  thënë  me  vete:  "Vallë, 
kush  janë  ata  që  do  të  pësojnë  disfatë  e  do  të  shkatërrohen?  Kush 
do  të  dalë  fitues  e  mbi  kë?"  Pastaj,  kur  erdhi  dita  e  Bedrit  dhe  e 
dëgjova  të  Dërguarin  e  Allahut  (s.a.s.)  duke  e  kënduar  këtë  ajet,  e 
kuptova  se  ishin  politeistët  Kurejshë  ata  që  do  të  pësonin  disfatë! 
Atë  ditë  e  mësova  komentin  e  ajetit!"  (Ibni  Sa'd,  n,  25;  Ibni  Kethir,  el- 
Bidaje,  III,  312) 

Duke  e  komentuar  ajetin  në  vijim, 

°  ^  ° i  -  ^ 

"A  nuk  i  ke  parë  ata  që  i  përgjigjen  dhuntisë  së  Allahut  me 
mosmirënjohje  dhe,  në  fund,  e  zvarrisin  fisin  e  tyre  në  vendin 
e  disfatës  dhe  shkatërrimit?"  (Ibrahim,  28),  Ibni  Abbasi  (r.anhuma) 
ka  thënë: 

"Vallahi,  ata  janë  qafirët134  Kurejshë!  Dhuntia  e  pritur  me  mos- 
mirënjohje  është  Muhammedi  (a.s.).  Kurse  çështja  e  zvarritjes  së 
fisit  në  vendin  e  disfatës  dhe  shkatërrimit,  është  dita  e  Bedrit,  kur 
ata  e  sollën  fisin  në  Bedër,  në  vendin  e  disfatës  dhe  shkatërrimit, 
dhe  e  hodhën  në  zjarr!"  (Buhari,  Megazi,  8;  Tefsir,  14/3) 

Lufta  e  Bedrit  e  kurorëzuar  me  fitoren  e  Islamit  dhe  besimit, 
është  plot  me  mrekulli  që  tregojnë  ndihmën  e  Allahut  për  robtë 
e  Tij  të  sinqertë,  principialë  e  të  bindur,  si  dhe  me  shumë  mësime 
që  duhet  të  nxirren  prej  atyre  mrekullive! 

Pas  kësaj  fitoreje  madhështore,  me  qëllim  që  tek  muslimanët 
të  mos  shfaqej  vetëpëlqimi,  Zoti  zbriti  këtë  ajet: 

134  Qafirë:  mohues  dhe  heretrkë.  Përkthyesi. 

_ 

4jjl  C~w «J  it  C«-*j  Dj  Ç«— g-Lxa  “Ujl 

<UJl  oj  h-~>- 

"(O  i  Dërguar!)  Ata  nuk  i  vratë  ju,  por  Allahu  i  vrau  dhe 
nuk  ishe  ti  që  gjuajte,  por  Allahu  gjuajti  dhe  këtë  e  bëri  për  t'i 
provuar  muslimanët  me  një  provë  të  mirë.  Pa  dyshim,  Allahu 
dëgjon  dhe  di!"  (el-Enfal,  17) 

Fuqia  që  zotëron  njeriu,  është  e  kufizuar  brenda  kuadrit  të 
miratimit  hyjnor.  Prandaj  edhe  është  urdhëruar: 

jvjinjl  “dJb  N)  Oji'jj  N 

"Te  askush  tjetër  veç  Allahut  nuk  ka  qëndresë  dhe  fuqi!" 
Sepse  çdo  gjë  që  zotëron  çdo  krijesë  e  krijuar  nga  mosekzistenca 
në  sajë  të  bujarisë  dhe  favorit  të  Zotit,  është  prej  Tij.  Për  rrjedhojë, 
vullneti  i  përgjithshëm  i  përfshin  dhe  i  përmban  të  gjitha  ngjarjet, 
dukuritë  dhe  krijesat.  Kjo  do  të  thotë  se  origjina  e  vullnetit  dhe 
fuqisë  i  përket  Krijuesit.  Ndërkaq,  meqë  njeriu  është  dërguar  në 
këtë  botë  për  t'u  vënë  në  provë,  i  është  dhënë  një  vullnet  i  kufi- 
zuar  dhe  është  pajisur  me  kapacitet  edhe  për  të  mirë,  edhe  për 
të  keq.  Edhe  fuqia  për  ta  përdorur  këtë  kapacitet,  i  është  lënë 
vullnetit  të  tij! 


J,  '  j  *J0S  's 

J  fj&Z  (Ui 


Kthimi  nga  Bedri 

Kur  i  Dërguari  i  Allahut  (s.a.s.)  fitoi  mbi  armikun,  ishte  zakon 
i  tij  që  të  qëndronte  tri  ditë  në  një  fushë  të  hapur  të  asaj  zone.  Pas 
ditës  së  tretë  të  luftës  së  Bedrit,  Profeti  urdhëroi  t'ia  sillnin  de- 
venë,  por  nuk  i  hipi.  Ai  e  la  devenë  me  ngarkesën  e  vet.  Pastaj,  i 
Dërguari  i  Allahut  filloi  të  ecte  më  këmbë.  Edhe  sahabet  filluan  ta 
ndiqnin  në  këmbë  duke  i  thënë  njëri-tjetrit:  "Siç  duket,  i  Dërguari 
i  Allahut  (s.a.s.)  shkon  për  këtë  punë!  Më  në  fund,  Profeti  qën- 
droi  në  buzë  të  gropës  ku  ishin  hedhur  kufomat  e  politeistëve 
dhe,  duke  i  përmendur  një  nga  një  me  emër,  u  bëri  zë  kështu: 

_ 

"O  Ebu  Xhehl!  O  Umejje  bin  Halef!  O  lltbe  bin  Rebia!  A  nuk  do  të 
ishte  më  mirë  për  ju  sikut  t'u  bindeshit  Allahut  dhe  të  Dërguarit?  Ne  e 
gjetëm  të  drejtë  e  të  vërtetë  atë  që  na  e  premtoi  Zoti  ynë!  Po  ju,  a  e  patë 
se  sa  e  vërtetë  ishte  ajo  qëju  kishte  premtuar  Zotijuaj?" 

Omeri  (r.a.)  i  tha: 

"O  i  Dërguari  i  Allahut!  A  po  flet  me  kufomat  pa  shpirt?!  Pasi 
që  janë  shndërruar  në  kërma,  si  kanë  për  të  të  dëgjuar  e  për  të  t'u 
përgjigjur?" 

Kurse  Profeti  i  tha: 

"Betohem  në  Allahun  që  ka  në  dorë  qenien  e  Muhammedit,  se  ata  i 
dëgjojnë  thëniet  e  mia  më  mirë  seju,  pavarësisht  se  s'kanë  mundësi  të 
japin  përgjigje!”  (Buhari,  Megazi,  8;  Muslim,  Xhennet,  77) 

Pasi  lufta  në  Bedër  rnori  fund,  Xhebraili  (a.s.)  shkoi  te  Profeti 
(s.a.s.)  dhe  i  tha: 

"O  Muhammed!  Allahu  i  Lartë  më  dërgoi  tek  ti  duke  më  ur- 
dhëruar  të  mos  ndahem  prej  teje  gjersa  ti  të  mbetesh  i  kënaqur 
(nga  ndihma  jonë)!  A  je  i  kënaqur?" 

Zotëria  i  Botëve  i  tha: 

"Po,  jam  i  kënaqur!" 

Dhe,  atëherë,  Xhebraili  (a.s.)  u  nda  prej  tij  e  shkoi!  (Vakidi,  1, 113; 
Ibni  Sa'd,  II,  26-27) 

Ndërsa  Medina  e  Ndritshme  u  mbyt  në  gëzim  me  këtë  fitore, 
Meka  u  vesh  në  zi  aq  sa,  p.sh.,  Ebu  Lehebi  vdiq  nga  marazi!135 
Kështu  edhe  mori  formë  premtimi  hyjnor  (për  të). 

Ndërkaq,  për  shkak  të  vdekjes  së  Hz.  Rukijes,  vajzës  bujare 
të  të  Dërguarit  të  Allahut  (s.a.s.),  gëzirni  i  fltores  së  Bedrit  mes 
muslimanëve  nuk  vazhdoi  gjatë. 

Trajtimi  i  robërve  dhe  skllevërve 

Pasi  qëndroi  tri  ditë  në  Bedër,  i  Dërguari  i  Allahut  (s.a.s.)  u 
kthye  në  Medinë.  Aty  u  këshillua  me  Hz.  Ebu  Bekrin,  Hz.  Aliun 


135  Ibni  Hisham,  II,  289. 

dhe  Hz.  Omerin  (r.anhum  exhmain)  për  çështjen  e  trajtimit  të 
robërve  të  luftës.  Ebu  Bekri  (r.a.)  tha: 

"O  i  Dërguari  i  Allahut,  këta  janë  farehsi  dhe  vëllezërit  tanë. 
Unë  e  shoh  me  vend  t'i  lëmë  të  lirë  duke  marrë  kundërshpër- 
blim.  Ato  që  do  të  marrim  prej  tyre  do  të  na  bëhen  forcë  kundër 
mohuesve.  Ndoshta  Allahu  i  vë  në  rrugë  të  drejtë  dhe  pastaj  ata 
na  bëhen  mbështetje  neve." 

Profeti  e  pyeti  Hz.  Omerin: 

"Po  ti,  ç'thua,  o  i  biri  i  Hattabit?" 

Hz.  Omeri  iu  përgjigj: 

"Jo!  Vallahi,  o  i  Dërguari  i  Allahut,  unë  s'jam  i  një  mendjeje 
me  Ebu  Bekrin!  Më  jep  leje  t'ua  këpus  zverkun!  Më  jep  leje  që 
filanin  e  hlanin  nga  farehsi  im  t'i  vras  unë!  Aliun  lejoje  t'ia  heqë 
qafën  të  vëllait,  Akilit!  Hamzait  jepi  leje  t'ia  këpusë  vetë  qafën  të 
vëllait,  Abbasit!  Në  këtë  mënyrë,  Allahu  do  ta  nxjerrë  në  shesh  se 
në  zemrat  tona  s'ka  ndonjë  dobësi  dhe  butësi  ndaj  politeistëve! 
Këta  robër  janë  prijësit  e  politeistëve,  kreu  i  mohimit  dhe  here- 
zisë!" 

Profeti  anoi  nga  mendimi  i  Hz.  Ebu  Bekrit.  (Muslim,  Xhihad,  58; 
Tirmidhi,  Sijer,  18/1567;  Ahmed,  I,  30-31,  383-384;  Vakidi,  1, 107;  Ibni  Sa'd,  II,  22) 

Profeti  anoi  ashtu  sepse  shpresonte  që  ata  do  të  arrinin  të 
orientoheshin  dhe  se  prej  tyre  do  të  dilte  një  brez  që  do  ta  adhu- 
ronte  Allahun! 

Në  përfundim  të  këshillimit,  robërit  e  luftës  u  lanë  të  lirë  me 
shpërblim.  Të  lirë  u  lanë  edhe  ata  që  s'ishin  në  gjendje  të  pa- 
guanin  shpërblim,  por  me  një  kusht  që  të  arsimuarit  prej  tyre  t'u 
mësonin  shkrim  e  këndim  dhjetë  fëmijëve  medinas.  Kryerja  e  kë- 
saj  detyre  do  të  ishte  shpërblimi  që  do  të  paguanin  ata.  Shkruesi 
i  mesazhit  hyjnor  dhe,  më  vonë,  sistemuesi  i  Kur'anit,  Zejd  bin 
Thabiti  (r.a.),  ishte  një  ndër  nxënësit  që  mësuan  shkrim  e  këndim 
prej  atyre  robërve!  (Ahmed,  I,  247;  Vakidi,  129;  Ibni  Sad,  II,  22) 

Allahu  i  Lartë  urdhëroi  kështu  mbi  robërit  e  luftës  dhe  shpër- 
blimin  e  lirimit  të  tyre 

"Asnjë  pegamber  nuk  është  i  denjë  të  marrë  robër  gjersa 
të  mos  ketë  mbizotëruar  plotësisht  mbi  tokë  (gjersa  të  mos 
ketë  arritur  fitore  përfundimtare).  Ju  dëshironi  pasurinë  e  kë- 
saj  bote,  kurse  Allahu  dëshiron  të  fitoni  jetën  tjetër,  ahiretin. 
Allahu  është  i  shenjtë  e  i  urtë!  Po  të  mos  ndodhej  e  shkruara 
nga  Allahu,  ju  patjetër  do  t'ju  godiste  një  ndëshkim  i  madh  për 
shkak  të  shpërblimit  që  morët.  Prandaj,  përdoreni  me  bekim 
dhe  kënaqësi  fitimin  që  morët  dhe  ruhuni  nga  kundërvënia 
ndaj  Allahut!  Pa  dyshim,  Allahu  është  falës  dhe  mëshirues!" 
(el-Enfal,  67-69) 

Hz.  Omeri  thotë: 


"Kur  shkova  pranë  të  dërguarit  të  Allahut  (s.a.s.)  në  mëngjes 
herët,  ai  me  Ebu  Bekrin  ishin  ulur  dhe  po  qanin.  I  thashë: 

"O  i  Dërguari  i  Allahut,  ç'është  që  ju  ka  bërë  për  të  qarë  ty 
dhe  shokun  tënd?  Ma  thoni!  Po  ta  shoh  si  diçka  për  të  cilën  duhet 
qarë,  edhe  unë  të  qaj;  përkundrazi,  të  paktën  të  marr  pjesë  në  të 
qarën  tuaj!" 

I  Dërguari  i  Allahut  (s.a.s.)  u  përgjigj: 

"Mjerë  për  mua  për  shkak  të  shpërblimit  që  morën  shokët  tuaj  nga 
robërit!  Mua  m’u  tregua  se  ndëshkimi  që  kanë  për  të  hequr  është  më  afër 
se  kjo  pema  që  kam  afër!"  (Ahmed,  I,  31;  Muslim,  Xhihad,  58) 

Allahu  i  Lartë  nuk  e  kishte  miratuar  marrjen  e  robërve  dhe 
lirimin  e  tyre  me  shpërblim  para  se  armiqtë  të  mundeshin  plo- 
tësisht,  feja  të  gjente  dinjitet  dhe  intriga  të  eliminohej  plotësisht, 
prandaj  i  kishte  qortuar  muslimanët.  Marrja  e  shpërblimit  është 
edhe  një  dëshirë  tokësore,  materiale,  kurse  dëshira  dhe  synimi  i 

Allahut  ishte  kërkimi  i  paqes  së  jetës  së  pasme,  ahiretit!  Marrja  e 
robërve  pa  i  vënë  poshtë  plotësisht  armiqtë  e  fesë  mund  ta  hidhte 
në  rrezik  për  muslimanët  paqen  e  amshuar! 

Ngaqë  në  Levhi  Mahfudh  ndodhej  i  shkruar  konkluzioni 
hyjnor  sipas  të  cilit  nuk  qortohej  gabirni  në  opinion,  nuk  ndësh- 
koheshin  pjesëmarrësit  në  luftën  e  Bedrit  si  dhe  nuk  dënohej  ai 
që  kryente  një  punë  të  pandaluar  haptazi,  Allahu  i  Lartë  i  fali 
besimtarët,  e  bëri  hallall  (të  lejuar,  të  bekuar)  plaçkën  e  luftës  dhe 
nuk  i  ndëshkoi  ata. 


Zoti  urdhëroi  që  robërit  dhe  skllevërit  të  trajtoheshin  mirë.136 
Edhe  Profeti  (s.a.s.)  ka  bërë  disa  deklarata  në  lidhje  me  këtë  çësh- 
tje.  Madje,  fjalët  e  tij  të  fundit  në  çastet  e  vdekjes  qenë  këto: 

"Kini  kujdes  namazin,  veçanërisht  namazin!  Dhe  kini  frikë  Allahun 
për  ata  Cjë  keni  nën  vete!"  (Ebu  Davud,  Edeb,  123-124/5156;  Ibni  Maxhe,  Vesaja,  1) 

Ma'rur  bin  Suvejd  thotë: 

"E  pashë  Ebu  Dherin  (r.a.)  që  kishte  veshur  një  rrobë  të  çmuar. 
Nga  e  njëjta  rrobë  kishte  veshur  edhe  shërbëtori  i  tij.  Prandaj  e 
pyeta  për  shkakun  e  kësaj.  Në  përgjigje,  Ebu  Dheri  më  tha  se, 
në  kohën  e  të  Dërguarit  të  Allahut  (s.a.s.),  kishte  sharë  dikë  për 
shkak  të  s'ëmës  dhe,  për  këtë,  Profeti  (s.a.s.)  e  kishte  qortuar  me 
këto  fjalë: 

"Ti  je  dikushi  që  bart  moralin  e  injorancës!  Ata  (si  ai  që  shave  ti) 
janë  shërbyesit,  por,  në  të  njëjtën  kohë,  edhe  vëllezërit  tuaj!  Allahu  jua 
ka  lënë  nën  mbrojtje!  Kush  të  ketë  një  vëlla  nën  mbrojtje,  ta  ushqejë 
me  ç'ha  vetë  dhe  ta  veshë  me  ç'vishet  vetë!  Mos  u  ngarkoni  atyre  aq 
sa  s'mund  të  mbajnë!  Në  rast  të  kundërt,  t'i  ndihmoni!"  (Buhari,  itk,  15; 
Muslim,  Ejman,  40) 

Byrazeri  i  Mus'ab  bin  Umejrit,  Ebu  Azizi,  ka  treguar  këtë 
ngjarje  mësimdhënëse: 

Edhe  unë  rashë  rob  në  luftën  e  Bedrit  dhe  iu  dorëzova  di- 
kujt  nga  ensarët.  Ndërkohë,  i  Dërguari  i  Allahut  kishte  porositur 


136  Shih.  en-Nisa,  36. 

që  robërit  të  trajtoheshin  mirë.  Ensarët  tek  të  cilët  ndodhesha  unë, 
bukën  që  u  binte  në  pjesë  në  mëngjes  e  në  mbrëmje,  rna  jepnin 
mua,  kurse  vetë  mjaftoheshin  me  hurma.  Mua  më  vinte  turp, 
prandaj  bukën  ia  jepja  dikujt  prej  tyre,  kurse  ai,  pa  e  prekur  fare, 
ma  kthente  prapë!"  (Hejsemi,  VI,  86;  Ibni  Hisham,  II,  288) 

Kjo  lloj  sjelljeje  vetëmohuese  e  Profetit  (s.a.s.)  dhe  e  sahabeve 
në  një  kohë  kur  mbizotëronte  padrejtësia  dhe  dhuna  mesjetare, 
është  bërë  tregues  virtyti  në  emër  të  njerëzimit  gjer  në  ditën  e 
kiametit!  Duke  i  trajtuar  mirë  njerëzit,  i  Dërguari  i  Allahut  ua 
kumtonte,  në  fakt,  besimin,  me  anë  të  shembullit  dhe  veprimit, 
pastaj,  pasi  ua  zbuste  zemrat  në  këtë  mënyrë,  u  fliste  për  Islamin. 
Shumica  e  robërve  të  Bedrit  u  bënë  muslimanë  pikërisht  si  pasojë 
e  efektit  të  këtij  trajtimi! 

Islami  jo  vetëm  nuk  e  praktikoi  institucionin  e  skllavërisë137 
ose  nuk  i  dha  prioritet  këtij  institucioni,  por  as  që  i  nxiti  e  i  in- 
kurajoi  njerëzit  në  këtë  drejtim.  Por,  ndërkohë,  Islami  e  pa  këtë  të 
vërtetë  të  shoqërisë  dhe  nuk  e  shfuqizoi  e  nuk  e  eliminoi,  sepse 
konkludoi  drejt  se  shfuqizimi  dhe  eliminimi  i  menjëhershëm  i 
kësaj  dukurie  dhe  i  këtij  realiteti  do  të  ishte  një  veprim  irrealist 
që  do  të  çonte  pa  diskutim  në  një  konfuzion  shoqëror  me  pasoja 
të  paparashikueshme.  Kështu,  Islami  veproi  në  mënyrë  realis- 
te,  por,  në  të  njëjtën  kohë,  edhe  me  drejtësi,  sepse,  ndërkaq,  nuk 
qëndroi  indiferent,  por,  me  anë  të  një  sërë  kufizimesh  dhe  rre- 
gullash,  jo  vetëm  e  pengoi  shpërdorimin  e  skllavërisë,  por  krijoi 
kushtet  për  ecurinë  graduale  të  kësaj  dukurie  antinjerëzore  drejt 
eliminimit  të  plotë.  Në  fakt,  Islami  krijoi  një  të  drejtë  juridike  të 
re  të  skllavërisë! 

Meqë  mes  popujve  e  kombeve  ka  dhe  do  të  ketë  luftëra  gjer 
në  kiamet,  ka  dhe  do  të  ketë  vazhdimisht  edhe  nevojë  për  rre- 
gulla  dhe  ligje  për  trajtimin  e  njerëzve  që  e  kanë  humbur  lirinë.138 

137  Këtu,  çështjet  e  robërve  dhe  skllevërve  analizohen  së  bashku,  sepse, 
në  fakt,  robëria  është  burim  i  skllavërisë.  Njerëzit  e  zënë  robër  në  luftë 
janë  kthyer  në  skllevër. 

138  S'duhet  larguar  nga  vëmendja  se  këtu  po  trajtohet  qëndrimi  islam 
ndaj  skllavërisë  në  shekullin  VII  dhe  shpesh,  ose,  në  përgjithësi,  bëhen 

Duke  u  nisur  nga  kjo,  është  parë  me  vend  dhe  e  domosdoshme 
që,  në  vend  të  heqjes  së  skllavërisë,  të  vihen  rregulla  dhe  të  re- 
formohet  e  drejta  e  skllavërisë. 

Me  parimet  që  solli,  Islami  i  afronte  me  njëri-tjetrin  skllavin 
me  zotërinë  dhe  përpiqej  ta  shpëtonte  skllavin  nga  skllavëria  për 
ta  kthyer  në  njeri  të  lirë.  Kështu,  për  shembull,  po  qe  se  dikush 
bënte  gabim  ose  kryente  një  krim  pa  paramendim,  Islami  urdhë- 
ronte  si  dëmshpërblim,  në  fillim,  çlirimin  e  një  skllavi,  pastaj,  në 
bazë  të  marrëveshjes  me  familjen  e  viktimës,  pagimin  e  një  dëm- 
shpërblimi  në  formë  monedhe  argjendi  ose  në  natyrë  me  deve. 
Gjithashtu,  për  shembull,  po  qe  se  muslimani  bën  një  gabim  gjatë 
ritualit  të  haxhit,  përsëri,  si  masë  e  parë  shlyerjeje  është  caktuar 
çlirimi  i  një  robi  apo  skllavi.  Edhe  në  rastet  e  kundravajtjeve  të 
tjera,  si  betimi  në  gënjeshtër,  thënia  bashkëshortes  e  fjalëve  që  e 
prishin  kurorën,  prishja  e  agjërimit,  etj.,  si  dëmshpërblim  i  parë 
kërkohet  çlirimi  i  një  robi  ose  skllavi. 

Duke  diskutuar  madhësinë  e  sevapit  (mirësisë)  së  disa  akteve, 
thuhet:  "sa  çlirimi  i  kaq  skllevërve!"  Në  këtë  mënyrë,  sqarohet  se 
ç'akt  i  virtytshëm  e  i  çmueshëm  është  dhënia  e  lirisë  njerëzve  që  e 
kanë  humbur  atë!  Krahas  kësaj,  edhe  skllavërimi  i  padrejtë  është 
konsideruar  qysh  në  krye  të  herës  një  nga  mëkatet  më  të  mëdha, 
ndërkaq  që  është  urdhëruar  sjellja  e  mirë  ndaj  personave  që  fati 
i  ka  çuar  në  skllavëri! 

Islami  i  sugjeron  vazhdimisht  zotërisë  së  skllavit  "ta  ushqejë 
skllavin  me  atë  që  ushqehet  vetë,  ta  veshë  me  atë  që  vishet  vetë, 
të  mos  ta  ngarkojë  shumë  kur  skllavi  është  i  agjëruar  dhe  t'ia  plo- 
tësojë  nevojat".  Çlirimi  i  një  skllavi  tregohet  si  rruga  më  e  mirë 
e  shpëtimit  për  besimtarin.  Përgjithësisht,  për  skllevërit  sillen  të 
drejta  të  tilla  që,  po  të  respektohen  ato,  del  se  është  më  e  mirë  të 

akuza  kundër  Islamit  pa  asnjë  bazë  shkencore  e  logjike,  sepse  bëhen 
me  dashakeqësi.  Kurse  nuk  duhet  të  harrojmë  se  si,  katërmbëdhjetë 
shekuj  pas  asaj  kohe,  konkretisht  gjatë  Luftës  së  Dytë  Botërore  apo 
vetëm  pothuaj  dhjetë  vjet  më  parë  gjatë  konflikteve  ballkanike  serbo- 
boshnjake  e  serbo-kosovare,  u  kryen  krime  tejmesjetare  ndaj  popull- 
sisë  civile  dhe  robërve!  Përkthyesi. 

mos  kesh  skllevër,  dhe  kuptohet  se  të  kesh  skllav,  do  të  thotë  të 
skllavërohesh  vetë! 

Në  këto  kushte,  në  fakt,  Islami,  brenda  të  gjitha  mundësive 
reale,  ia  ka  mbyllur  portat  e  hyrjes  skllavërisë,  ndërkohë  që  ia  ka 
hapur  kat  më  kat  portat  e  daljes  dhe  në  çdo  rast  nxit,  inkurajon 
dhe  krijon  kushte  praktike  për  çlirimin  e  njerëzve  në  gjendje  ro- 
bërie  dhe  skllavërie! 


Profeti  i  tha  të  ungjit  Abbas  që  ndodhej  mes  robërve: 

"O  Abbas!  Tije  njeri  i  pasur,  pra,  pago  shpërblim  për  vete,  për  birin 
e  tët  vëllai,  Akil,  për  Nevfel  bin  Harithin  si  dhe  për  Utbe  bin  Amrin  me 
të  cilin  keni  mesjush  marrëveshje!" 

Kurse  Abbasi  i  tha: 

"O  i  Dërguari  i  Allahut!  Unë  isha  musliman,  Kurejshët  më 
nxorën  në  rrugë  me  shtrëngim!" 

I  Dërguari  i  Allahut  (s.a.s.)  ia  ktheu: 

"Se  sa  musliman  je  ti,  këtë  vetëm  Allahu  e  di.  Po  qe  se  thua  të  vërte- 
tën,  me  siguri  që  Allahu  ta  shpërblen!  Por  në  dukje  ti  naje  kundërvënë 
neve,  prandaj  duhet  tëjapësh  dëmshpërblim!" 

Dhe  ia  sekuestroi  si  plaçkë  lufte  800  dërhem  flori  që  kishte 
me  vete  ai! 

Abbasi  i  tha: 

"O  i  Dërguari  i  Allahut!  Të  paktën  quaje  këtë  si  dëmshpër- 
blim!" 


"Jo,  kjo  është  plaçkë  lufte  që  na  e  mundësoi  Allahu!"  -  I  tha  i 
Dërguari  i  Allahut. 

"O  i  Dërguari  i  Allahut,  domethënë,  do  të  më  detyrosh  që,  sa 
të  kem  jetë,  të  dal  për  të  lipur!"  - 1  tha  Abbasi. 

Atëherë,  i  Dërguari  i  Allahut  e  pyeti: 


"O  Abbas,  po  ato  florinjtë  që  ia  ke  dhënë  gruas,  Ummid  Fadl,  ç'do 
të  bëhen?" 

"Cilët  florinj?"  -  E  pyeti  Abbasi. 

Profeti  (a.s.)  i  tha: 

"Florinjtë  për  të  cilët,  ditën  kur  do  të  dilje  nga  Meka,  e  porosite  tët 
shoqe,  Ummul  Fadl,  kur  pranë  s'kishit  askënd  veç  Allahut:  "Nuk  e  di 
se  ç’do  të  më  bjerë  kokës  në  këtë  luftë!  Nëse  pësoj  ndonjë  fatkeqësi,  kaq 
florinj  janë  të  tutë,  kaq  florinj  janë  të  Ubejdullait,  kaq,  tëFadlit,  kaq,  të 
Kusemit  dhe  kaq,  të  Abdullait!" 

Abdullai  që  mbeti  pa  mend  nga  këto  fjalë,  i  tha: 

"Betohem  në  Allahun  që  të  ka  dërguar  si  pejgamber,  se  këtë 
s'e  ka  ditur  askush  veç  meje  dhe  Ummul  Fadlit!  Pa  dyshim,  ti  je 
Resuli,  i  Dërguari  i  Allahut!"  (Ahmed,  1, 353;  Ibni  Sa'd,  IV,  13-15) 

Mes  robërve  të  luftës  ndodhej  edhe  dhëndrri  i  Profetit,  burri  i 
Hz.  Zejnebit,  Ebul  As  bin  Rebi.  Ebul  Asi  ishte  një  njeri  i  cili  njihej 
në  Mekë  si  i  parë  në  tregti  dhe  pasuri,  si  dhe  i  sigurt  në  vetvete. 
E  ëma,  Hale  binti  Huvejlid,  ishte  motra  e  Hz.  Hatixhesë.  Zonja 
Hatixhe  e  mbante  Ebul  Asin  si  birin  e  vet! 

Politeistët  Kurejshë  u  thanë  dhëndurëve  të  Profetit: 

"Duke  marrë  vajzat  e  Muhammedit,  ju  e  shpëtuat  atë  nga  ha- 
llet!  Kthejani  prapë  vajzat  dhe  le  të  merret  me  to!" 

Po  kështu,  edhe  Ebul  Asit  i  thanë: 

"Ndahu  nga  gruaja  se  kemi  për  të  të  martuar  me  cilën  të 
duash  nga  femrat  Kurejshe!" 

Por  Ebul  Asi  i  kundërshtoi: 

"Jo,  vallahi,  unë  nuk  ndahem  nga  gruaja  dhe  nuk  dua  asnjë 
nga  femrat  Kurejshe  në  vend  të  saj!" 

Kur  mekasit  filluan  të  dërgojnë  shpërblim  për  çlirimin  e  ro- 
bërve,  edhe  Hz.  Zejnebi  dërgoi  për  Ebul  Asin  pak  mall  si  dhe 
gjerdanin  që  ia  pati  dhuruar  e  ëma  Hatixhe  (r.anha)  me  rastin  e 
martesës.  Sapo  e  pa  gjerdanin,  i  Dërguari  i  Allahut  u  prek  shumë 
dhe  u  tha  sahabeve: 


"Po  qe  se  ju  duket  me  vend  ta  lini  të  lirë  robin  e  Zejnebit  dhe  t'ia 
ktheni  gjërat  që  ka  dërguar,  ashtu  bëni!" 

_ 

"Posi,  o  i  Dërguari  i  Allahut!"  -  I  thanë  muslimanët.  Dhe  e 
lanë  të  lirë  Ebul  Asin,  kurse  gjërat  e  tjera  së  bashku  me  gjerdanin 
që  kishte  dërguar  Hz.  Zejnebi,  ia  kthyen  prapë  asaj. 

Hz.  Muhammedi  (a.s.)  pati  marrë  fjalë  nga  Ebul  Asi  që  t'ia 
dërgonte  të  bijën  Zejneb  në  Medinë  dhe  me  këtë  kusht  e  pati  lënë 
të  lirë.  Ndërkaq,  kjo  do  të  mbetej  një  e  fshehtë  mes  të  Dërguarit 
të  Allahut  dhe  tij,  pa  u  biseduar  me  askënd!  (Ibni  Hisham,  n,  296-297; 
Ebu  Davud,  Xhihad,  121/2692;  Ahmed,  VI,  276) 


Mes  robërve  të  zënë  në  Bedër  ishte  edhe  Vehbi,  i  biri  i  Umejr 
bin  Vehbit.  Umejri  ishte  ndër  mendimtarët  dhe  heronjtë  djallë- 
zisht  më  të  shkathët  të  Kurejshve.  Në  Mekë  u  pati  shkaktuar  shu- 
më  mundime  të  Dërguarit  të  Allahut  (s.a.s.)  dhe  sahabeve.  Një 
ditë,  Umejri  po  rrinte  e  po  bisedonte  me  Safvan  bin  Umejjen  në 
Hixhr.  Pasi  i  foli  për  ata  që  ishin  hedhur  në  gropë  në  Bedër  dhe 
fatkeqësitë  që  kishin  pësuar,  Safvan  bin  Umejje  i  tha: 

"Vallahi,  pas  kësaj  jeta  jonë  s'ka  më  kuptim!" 

Umejri  ia  ktheu: 

"Vallahi,  drejt  po  thua!  Po  të  mos  kisha  borxhe  dhe  po  të  mos 
kisha  grua  e  fëmijë  që  kam  frikë  mos  vdesin  nga  uria  pas  meje, 
patjetër  do  të  shkoja  e  do  ta  vrisja  Muhammedin!  Fundja,  unë 
kam  edhe  një  pretekst  të  pranueshëm  për  ta  që  të  shkoj  atje;  do 
t'u  them:  "Erdha  për  tim  bir!"  Me  ç'kam  dëgjuar,  ai  edhe  na  u 
përsillka  nëpër  treg!" 

Këto  fjalë  të  Umejrit  e  gëzuan  Safvanin,  që  i  tha: 

"Borxhi  yt  është  imi!  Atë  e  paguaj  unë!  Sa  për  familjen  tënde, 
edhe  për  ata  kujdesem  si  për  fëmijët  e  mi;  sa  të  jenë  gjallë,  i  ush- 
qej  e  i  mbath  si  jo  më  mirë!" 

Pas  këtyre  fjalëve,  Umejri  e  mprehu  mirë  shpatën  dhe  e  leu 
me  helm.  Kurse  Safvani  ia  përgatiti  kafshën  e  udhëtimit  dhe  bu- 
kën  për  rrugë.  Umejri  arriti  në  Medinë  dhe  qëndroi  në  portë  të 
faltores.  E  lidhi  devenë  dhe  e  ngjeshi  shpatën.  Me  ta  parë  atë, 
Hz.  Omeri  (r.a.)  mendoi  me  vete:  "Ky  është  armiku  i  Allahut, 

_ 

Umejri!  A  s'është  ai  që  na  futi  sherrin  dhe  ditën  e  Bedrit  parashi- 
koi  numrin  tonë  për  Kurejshët?"  Dhe  hyri  te  i  Dërguari  i  Allahut 
dhe  i  tha: 

"O  i  Dërguari  i  Allahut!  Këtë  çast,  ja  tek  na  ka  ardhur  armiku 
i  Allahut,  Umejri,  me  shpatë  ngjeshur!" 

Profeti  (s.a.s.)  i  tha: 

"Dërgoje  pranë  meje!" 

Omeri  (r.a.)  u  kthye  pas,  e  kapi  fort  rripin  e  shpatës  në  qafë 
të  Umejrit,  kurse  personave  nga  ensarët  që  i  ndodheshin  pranë, 
u  tha: 

"Shkoni  e  rrini  pranë  të  Dërguarit  të  Allahut  (s.a.s.)  dhe 
mbrojeni  nga  kjo  qelbësirë,  se  ky  s'është  njeri  të  cilit  mund  t'i 
besohet!" 

Kurse  Profeti  tha: 

"O  Omer,  lëre  të  lirë  atë!  Edhe  ti,  Umejr,  afrohu  pranë  meje!” 

Pastaj  e  pyeti  Umejrin  pse  kishte  ardhur. 

Umejri  i  tha: 

"Erdha  për  tim  bir  që  e  keni  zënë  rob!  Bëni  një  të  mirë  për  të!" 

"Po  këtë  shpatë,  ç'e  ke?"  -  E  pyeti  i  Dërguari  i  Allahut  (s.a.s.). 

"Allahu  u  dhëntë  belanë  shpatave!  Ç'dobi  patëm  ne  prej  tyre?" 
- 1  tha  Umejri. 

"Më  thuaj  të  drejtën,  pse  erdhe  këtu?"  -  E  pyeti  sërish  i  Dërguari 
i  Allahut  (s.a.s.). 

"S'erdha  për  tjetër  gjë,  veçse  për  tim  bir  që  e  mbani  rob!"  -  I 
tha  përsëri  Umejri. 

Kur  Profeti  (a.s.)  e  pyeti  se  ç'kusht  kishin  biseduar  në  Hixhr  me 
Safvanin,  Umejri  u  frikësua  dhe  tha: 

"Ç'kush  i  vura  unë  atij?" 

Profeti  ia  përsëriti  një  për  një  ç'kishin  biseduar  dhe  i  tha: 

"Allahu  hyri  në  mes  teje  dhe  punës  që  do  të  bëje  ti  dhe  t'u  bë  pen- 
gesë!” 

_ 

Pas  kësaj,  Umejri  tha: 

"Dëshmoj  se  ti  je  patjetër  Resuli,  i  Dërguari  i  Allahut!  O  i 
Dërguari  i  Allahut!  Ne  të  përgënjeshtruam  ty  për  lajmet  e  ar- 
dhura  nga  qielli  dhe  për  Fjalën  Hyjnore  të  zbritur  ty!  Nga  biseda 
mes  meje  dhe  Safvanit  s'di  gjë  askush!  Vallahi,  këtë  lajm  ty  ta  ka 
dhënë  veçse  Allahu!  Falenderuar  qoftë  Allahu  që  rnë  drejtoi  në 
rrugën  e  Islamit  dhe  që  më  solli  këtu!" 

Dhe  tha  Fjalën  e  Dëshmisë! 

Atëherë,  i  Dërguari  i  Allahut  urdhëroi: 

"Tregojani  mirë  vëllaitfenë!  Këndojini  Kur'an  dhe  mësojani!  Edhe 
robin  lerjani  të  lirë!" 

Urdhri  i  Zotërisë  së  Botëve  u  zbatua  menjëherë! 

Umejri  tha: 

"O  i  Dërguari  i  Allahut!  Unë  isha  dikushi  që  përpiqej  ta 
shuante  dritën  e  Allahut  dhe  që  i  mundonte  fort  muslimanët.  Po 
të  më  lejosh,  do  të  shkoj  në  Mekë  dhe  do  t'i  ftoj  politeistët  mekas 
te  Allahu  dhe  i  Dërguari,  te  Islami!  Shpresoj  që  Allahu  do  t'ua 
mundësojë  rrugën  e  drejtë!" 

Dhe  i  Dërguari  i  Allahut  (s.a.s.)  i  dha  leje. 

Gjatë  kësaj  kohe,  duke  mos  ditur  gjë  se  ç'po  ndodhte,  Safvan 
bin  Umejje  u  thoshte  politeistëve  mekas: 

"Keni  për  t'u  gëzuar  me  lajmet  që  do  të  vijnë  brenda  disa  ditë- 
ve!  Ai  ka  për  t'ju  bërë  ta  harroni  hidhërimin  e  Bedrit!" 

Dhe  i  pyeste  të  gjitha  karvanet  që  vinin.  Më  në  fund,  një  kalo- 
rës  i  tregoi  se  Umejri  ishte  bërë  musliman! 

Pasi  u  kthye  në  Mekë,  Umejr  bin  Vehbi  (r.a.)  u  vu  t'i  ftonte 
njerëzit  në  Islam.  Kurse  atyre  që  e  kundërshtonin,  u  dha  dënimin 
që  meritonin.  Në  sajë  të  tij,  shumë  vetë  u  bënë  muslimanë.  Një 
ditë,  Hz.  Umejje  u  takua  pranë  Qabes  me  Safvan  bin  Umejjen 
dhe  i  tha: 


reve 


Ti  je  nga  të  mëdhenjtë  tanë.  A  nuk  e  sheh  se  ne  u  falemi  gu- 
dhe  presim  kurbane  për  to?  A  kjo  është  fe?  Unë  dëshmoj  se 

nuk  ka  zot  tjetër  veç  Allahut  dhe  se  Muhammedi  është  robi  dhe 
i  Dërguari  i  Allahut!" 

Safvani  nuk  i  tha  dot  asnjë  fjalë  atij,  por  vetëm  heshti!  (Ibni 
Hisham,  II,  306-309;  Vakidi,  1, 125-128;  Ibni  Sa'd,  IV,  199-201) 

Kjo  ngjarje  zuri  vend  në  zemrat  e  besimtarëve  si  një  nga  she- 
mbujt  më  të  bukur  të  parimit  "Ai  që  vjen  për  të  të  vrarë  ty,  të 
ringjallet!" 

Pasi  në  Bedër  u  vranë  krerët  e  politeistëve  dhe  robërit  e  tyre  u 
suallën  në  Medinë  me  duart  të  lidhura  pas  qafe,  Allahu  i  Lartë  i 
poshtëroi  politeistët,  hipokritët  dhe  çifutët  e  Medinës.  Abdullah 
bin  Ubeji  dhe  politeistët  medinas  që  vepronin  bashkë  me  të,  duke 
thënë  se  "tashmë  fitorja  ka  marrë  anën  e  Atij",  u  detyruan  t'i  ja- 
pin  besë  në  emër  të  Islamit  të  Dërguarit  të  Allahut  (s.a.s.)!139 

Konkluzioni  për  plaçkën  e  luftës  (ganimet) 

Meqë  nuk  pati  marrë  formë  përfundimtare  dhe  nuk  qe  komu- 
nikuar  rregulli  islam  mbi  plaçkën  e  luftës  (ganimet),  u  shfaq  një 
kontradiktë  në  çështjen  e  ndarjes  së  plaçkës  së  luftës  së  zënë  në 
Bedër.  Veç  kësaj,  Sa'd  b.  Ebi  Vakkas  të  cilit  i  kishte  rënë  dëshmor 
i  vëllai  në  Bedër,  mori  shpatën  e  Said  bin  Asit  që  e  kishte  vrarë 
vetë,  shkoi  te  i  Dërguari  i  Allahut  (s.a.s.)  dhe  ia  kërkoi  për  vete. 
Ja,  pra,  pas  këtyre  ngjarjeve  dhe  kërkesave,  zbriti  ajeti  i  parë  i 
sures  Enfal  kur  ende  nuk  ishte  bërë  largimi  nga  Bedri  dhe  plaçka 
e  luftës  nuk  ishte  ndarë: 

"Të  pyesin  ty  për  ganimetet.  Thuaju:  "Ganimetet  u  përka- 
sin  Allahut  dhe  të  Dërguarit.  Prandaj,  nëse  jeni  besimtarë  të 
vërtetë,  kini  frikë  Allahun,  rregulloni  mosmarrëveshjet  dhe 
bindiuni  Allahut  dhe  të  Dërguarit!"  (el-Enfal,  l) 


139  Buhari,  Tefsir,  3/15;  Vakidi,  I,  121. 

Në  një  vend  afër  Medinës,  Profeti  (s.a.s.)  ua  ndau  në  mënyrë 
të  barabartë  dhe  në  mënyrë  të  përshtatshme  plaçkën  e  luftës  luf- 
tëtarëve  që  kishin  marrë  pjesë  në  luftë.140 

Më  pas  u  zbrit  ajeti  41  i  të  njëjtës  sure  që  përmbante  konklu- 
zione  të  detajuara  lidhur  me  plaçkën  e  luftës: 

"Dijeni  edhe  këtë  se  prej  një  gjëje  çfarëdo  që  merrni  si  plaç- 
kë  lufte,  një  e  pesta  është  patjetër  për  Allahun,  pra,  u  përket 
Pejgamberit  dhe  të  afërmve  të  tij,  jetimëve,  të  mjerëve  dhe  të 
mbeturve  në  rrugë.  Po  qe  se  i  keni  besuar  Allahut  si  dhe  ajete- 
ve  që  i  zbritëm  atë  ditë  kur  u  ndanë  e  drejta  nga  e  shtrembra, 
ajeteve  që  ia  zbritëm  robit  tonë  atë  ditë  (të  Bedrit)  kur  u  për- 
ballën  dy  ushtritë,  kështu  ta  dini  këtë  çështje.  Dhe  ta  dini  se 
Allahu  ka  mundësi  për  çdo  gjë!"  (el-Enfal,  41) 

Sipas  këtij  ajeti,  një  e  pesta  e  plaçkës  së  luftës  u  përket  Allahut, 
të  Dërguarit,  farefisit  të  tij,  jetimëve,  të  varfërve  dhe  të  mbeturve 
në  rrugë. 

Pas  plotësimit  të  nevojave  të  veta  e  të  pjesëtarëve  të  familjes 
së  tij,  Profeti  (s.a.s.),  pjesën  tjetër  e  vuri  në  thesarin  e  shtetit  dhe  e 
përdori  për  nevojat  e  muslimanëve  dhe  shpenzimet  ushtarake.141 

Amr  bin  Abese  (r.a.)  tregon: 

"I  Dërguari  i  Allahut  (s.a.s.)  na  e  drejtoi  namazin  duke  pa- 
sur  para  si  pengesë  (ekran)142  një  deve  plaçkë  lufte.  Pas  namazit. 


140 

141 

142 


Ahmed,  1, 178;  V,  323-324;  Ebu  Davud,  Xhihad,  144-145/2737-2744. 
Buhari,  Feraidh,  3,  Humus,  1,  Nafakat,  3;  Muslim,  Xhihad,  49. 

Në  origjinal:  sutre,  perde,  mbulesë,  ekran  ndarës.  Eshtë  një  mjet  që 
vihet  para  personit  që  fal  namaz  për  të  penguar  prishjen  e  namazit  të 
tij  nga  njerëzit  që  mund  t'i  dalin  para  në  qëndrim  ose  lëvizje. 

mori  një  qime  nga  anësia  e  kafshës  dhe  (duke  e  mbajtur  në  dorë 
dhe  duke  e  treguar)  na  tha: 

"Nga  plaçka  juaj  e  luftës,  as  edhe  një  gjë  sa  kjo  qime,  përveç  kon- 
tributit,  s'është  hallall  (e  lejuar,  e  bekuar)  për  mua.  Fundja,  edhe  kon- 
tributi  prapë  juve  ju  kthehet  (për  ju  shpenzohet)!"  (Ebu  Davud,  xhihad, 
149/2755) 

Çfarëdo  që  t'i  ndodhej  në  dorë,  Profeti  (s.a.s.)  ua  jepte  saha- 
beve  nevojtarë,  ndërkohë  që,  në  shumicën  e  herëve,  në  shtëpinë 
e  tij  nuk  ndizej  zjarr  për  ditë  të  tëra,  nuk  gatuhej  gjellë.  Nga  shu- 
më  rivajete  (rrëfime,  hadithe),  kuptohet  se  ai  dhe  familja  e  tij  në 
përgjithësi  s'kishin  ushqime  as  dhe  për  një  ditë!  Moralin  e  tij  në 
lidhje  me  këtë  çështje,  e  vë  në  shesh  qartë  ky  rrëfim: 

Enesi  (r.a.)  tregon: 

"Të  Dërguarit  të  Allahut  (s.a.s.)  i  erdhi  mall  prej  Bahrejni.  Ai 
urdhëroi: 

"Zbrazini  nëfaltore!" 

Malli  në  fjalë  ishte  më  i  shumti  që  i  kishte  ardhur  Profetit  gjer 
atë  ditë.  I  Dërguari  i  Allahut  (s.a.s.)  shkoi  në  namaz  pa  ia  hedhur 
sytë  fare  mallit.  Pas  mbarimit  të  namazit  shkoi  dhe  u  ul  pranë 
mallit.  Kujtdo  që  të  shihte,  i  jepte  dhe  s'u  largua  që  aty  gjersa  e 
shpëmdau  tërë  mallin  gjer  në  dërhemin  e  fundit!"  (Buhari,  Salat,  42, 
Xhizje,  4,  Xhihad,  172) 


Sureja  Enfal  e  Kur'anit  ka  zbritur  në  Medinë  në  vitin  e  dytë 
të  hixhretit.  Meqë  një  pjesë  e  madhe  e  saj  i  kushtohet  luftës  së 
Bedrit  dhe  është  zbritur  në  ditët  e  Bedrit,  është  quajtur  edhe 

"Sureja  BedT'. 


Grada  shpirtërore  e  dëshmorësisë 


Shkalla  e  dëshmorësisë  është  pozita  më  e  lartë  dhe  më  e  fu- 
ndit  që  mund  të  arrijë  besimtari  në  këtë  botë.  Megjithëse  niveli 
më  i  ulët  i  xhennetit,  madje,  është  më  e  dobishme  se  e  tërë  bota, 
dëshmori  kërkon  të  rikthehet  në  këtë  botë  për  të  rënë  dëshmor 

edhe  disa  herë  të  tjera  për  shkak  të  lartësisë  sublime  të  kësaj  po- 
zite  dhe  madhësisë  së  shpërblimit  parajsor  përkatës.  Zoti  urdhë- 
ron  e  thotë  kështu: 


"Po  qe  se  vriteni  ose  vdisni  në  rrugën  e  Allahut,  dijeni  se 
falja  dhe  mëshira  e  Allahut  është  më  e  dobishme  e  më  e  mbarë 
se  të  gjitha  gjërat  e  mbledhura  e  të  grumbulluara  prej  tyre!" 

(Al-i  Imran,  157) 

Sa'd  b.  Ebi  Vakkas  (r.a.)  tregon  kështu: 

"Ndërsa  i  Dërguari  i  Allahut  (s.a.s.)  po  na  drejtonte  në  namaz, 
erdhi  dikush  dhe,  kur  u  fut  në  radhë,  u  lut: 

"Allahu  im,  jepmë  mua  më  të  çmueshmen  e  gjërave  që  u  jep 
robve  të  tu  të  mirë!" 

Pas  mbarimit  të  namazit,  Profeti  pyeti: 

"Kush  ishte  ai  që  bëri  lutje?" 

"Unë  isha,  o  i  Dërguari  i  Allahut!"  -  Tha  personi.  Dhe  i 
Dërguari  i  Allahut  (s.a.s.)  i  tha  kështu: 

"Atëherë,  kali  do  të  të  rrëzohet  dhe  ti  do  të  biesh  dëshmor  në  rrugën 
e  Allahut!"  (Hakim,  I,  325/748) 

Ashtu  siç  pati  ndodhur  që  Profeti  të  paralajmëronte  dëshmo- 
rësinë  e  disave  nga  sahabet,  edhe  personi  i  cili  i  qe  lutur  Allahut 
dhe  të  cilin  e  pati  paralajmëruar  Profeti,  e  arriti  gradën  shpirtëro- 
re  të  profetësisë.  Edhe  për  Amr  bin  Ekvanë  Profeti  qe  lutur  në  të 
njëjtën  mënyrë  dhe  pas  një  kohe  të  shkurtër  ai  pati  rënë  dëshmor 
në  Hajber.143 

Fakti  që  kërkesa  për  falje  në  lutjet  e  Profetit  vërtetohet  në 
formën  e  rënies  dëshmor,  është  një  argument  tjetër  i  faktit  se  ç'- 
pozitë  e  lartë  sublime  është  grada  shpirtërore  e  dëshmorësisë. 

143  Muslim,  Xhihnd,  123,  132;  Buhari,  Megazi,  138. 

Edhe  sahabet  që  e  shihnin  se  lutja  e  Profetit  konkludohej  në  këtë 
mënyrë,  i  konsideronin  ato  lutje  si  paralajmërime  të  gëzueshme 
dëshmorësie. 

Siç  rrëfen  Ebu  Katade  (r.a.),  një  ditë,  Profeti  u  ngrit  në  këm- 
bë  mes  sahabeve  dhe  na  e  kujtoi  se  "Xhihadi  dhe  besimi  në  rrugën 
e  Allahut  janë  aktet  më  të  virtytshme!"  Atëherë,  dikush  u  ngrit  në 
këmbë  dhe  pyeti: 

"O  i  Dërguari  i  Allahut,  po  qe  se  vritem  dhe  vdes  në  rrugën  e 
Allahut,  a  më  bëhet  kjo  dëmshpërblim  për  mëkatet  e  mia?" 

Dhe  i  Dërguari  i  Allahut  (s.a.s.)  iu  përgjigj: 

"Po,  po  qe  se  duke  bërë  durim,  duke  e  pritur  shpërblimin  vetëm  nga 
Allahu,  lufton  dhe  vritesh  në  rrugën  e  Allahut  në  fivnt  duke  e  përba- 
lluar  armikun  pa  u  frikësuar  e  pa  ikur,  kjo  të  bëhet  dëmshpërblim  për 
mëkatet.  Këtu  bëjnë  përjashtim  borxhet.  Këtë  ma  ka  thënë  Xhebraili!" 
(Muslim,  Imare,  117;  Tirmidhi,  Xhihad,  33/1712) 

Kurse  në  një  rivajet  tjetër  është  thënë: 

“Allahu  iafa I  dëshmorit  të  gjitha  mëkatet  me  përjashtim  të  përgje- 
gjësisë  ndaj  të  drejtave  të  personit!"  (Muslim,  imare,  119) 

Gjithashtu,  një  ditë,  i  Dërguari  i  Allahut  (s.a.s.)  u  tha  kështu 
sahabeve: 

"Mbrëmë  në  ëndërr  pashë  dy  njerëz.  Më  erdhën,  më  ngjitën  në 
një  pemë,  pastaj  më  çuan  në  një  shtëpi.  Shtëpia  ishte  aq  e  bukur  dhe  e 
çmuar,  sa  s'është  parë  një  e  dytë  si  ajo  gjer  më  sot!  Pastaj  ata  dy  vetë 
më  thanë: 

"Kjo  shtëpi  e  pashembidlt  është pallati  i  dëshmorëve! "  (Buhari, xhihad, 
4;  Xhenaiz,  93) 

Profeti  ynë  është  interesuar  nga  shumë  afër  për  sahabet  që 
kanë  rënë  dëshmorë,  ka  treguar  një  respekt  dhe  konsideratë  të 
posaçme  për  ta,  ka  dhënë  lajmin  e  gëzueshëm  se  ata  ndodhen  në 
xhennet,  edhe  i  ka  ngushëlluar  të  afërmit  e  tyre,  edhe  e  ka  nxitur 
dëshirën  e  sahabeve  për  pozitën  e  dëshmorit. 


Xhabiri  (r.a.)  thotë  kështu: 

Kufoma  e  gjymtuar144  e  tim  eti  iu  suall  dhe  iu  vendos  para 
Profetit.  Shkova  t'ia  hap  fytyrën.  Por  të  pranishmit  më  penguan 
me  qëllim  që  të  mos  dëshpërohesha.  Atëherë,  Profeti  (s.a.s.)  tha: 

"Engjëjt  po  i  bëjnë  pandërprerje  hije  atij  me  krahët  e  tyre!"  (Buhari, 
Xhenaiz,  3,  35,  Xhihad,  20;  Muslim,  Fedailu's-Sahabe,  129-130) 

Të  biesh  dëshmor,  në  të  vërtetë,  s'do  të  thotë  të  vdesësh,  por 
të  meritosh  dhunti  të  amshuara  brenda  një  cilësie  jetësore  të  pa- 
konceptueshme  për  ne.  Prandaj,  Allahu  i  Lartë  urdhëron  që  rob- 
të  e  tij  dëshmorë  të  mos  quhen  "të  vdekur".  Në  ajetin  kur'anor 
thuhet: 


"Mos  u  thoni  "të  vdekur"  atyre  që  janë  vrarë  në  rrugën  e 
Allahut.  Përkundrazi,  ata  janë  të  gjallë,  por  ju  nuk  e  kuptoni 
dot!"  (el-Bakara,  154) 


"Të  vrarët  në  rrugën  e  Allahut  kurrsesi  mos  i  pandehni  të 
vdekur!  Përkundrazi,  ata  janë  të  gjallë!  Me  ato  që  u  janë  dhënë 

144  Në  origjinal  është  përdorur  fjala  musle  (gjymtesë)  me  të  cilën  emër- 
tohet  kufoma  e  gjymtuar  që  i  janë  prerë  hunda,  veshët  dhe  gjymtyrët 
e  tjera  si  dhe  ia  janë  nxjerrë  sytë.  (Buhari,  Mezalim,  30,  Zebaih,  25;  Ebu 
Davud,  Xhihad,  110) 

nga  favori  dhe  bujaria  e  Allahut,  meritojnë  të  gëzuar  dhunti 
pranë  Zotit  të  tyre.  Dhe  dëshirojnë  t'u  japin  vëllezërve  dësh- 
morë  që  do  të  shkojnë  pas  tyre,  por  që  ende  s'janë  bashkuar  me 
ta,  lajmin  e  gëzueshëm  se  për  ta  nuk  do  të  ketë  asnjë  shqetësim 
dhe  frikë  dhe  se  nuk  do  të  dëshpërohen!  Ata  paralajmërojnë 
dhuntinë  dhe  begatinë  e  Allahut,  dhe  se  Allahu  nuk  do  ta  çojë 
kot  shpërblimin  e  besimtarëve!"  (Al-i  Imran,  169-171) 

Poeti  Zija  Pasha  e  shpreh  me  këto  vargje  faktin  se  dëshmorët 
e  lavdëruar  nga  ana  e  Zotit  të  Botëve  do  të  kujtohen  dhe  përme- 
nden  me  madhërim  edhe  nga  njerëzit: 

Nev-i  insan  Haçr'a  dek  tdzim  ederler  adina, 

Kimfedd-yi  nefs  ederse  cinsinin  imdddina. . . 

Njeriut  që  vetëflijohet  në  ndihmë  të  llojit  të  vet, 

I  kujtohet  madhërisht  emri  gjer  në  atë  jetë. . . 

Në  ditën  e  kiametit  e  të  ringjalljes,  dëshmorët  njihen  nga  gjaku 
i  freskët  që  u  rrjedh  nga  trupi  sikur  sapo  të  ishin  plagosur,  si  dhe 
nga  një  aromë  e  këndshme  që  përhapet  përreth  nga  ai  gjak. . .  nje- 
rëzit  dëshmojnë  për  virtytin  dhe  dinjitetin  e  tyre!  Eshtë  për  këtë 
arsye  që  gjaku  dhe  kufoma  e  bekuar  e  dëshmorëve  nuk  lahet! 

Profeti  ynë  (s.a.s.)  e  shpreh  kështu  lehtësinë  që  u  tregon  Zoti  i 
Lartë  robve  të  vet  gjatë  çasteve  të  rënies  dëshmor: 

"Sa  ç'mund  të  ndjejë  dikush  nga  ju  dhimbje  nga  pickimi  i  milin- 
gonës,  aq  dhimbje  ndjen  nga  vdekja  edhe  personi  që  bie  dëshmor!" 
(Tirmidhi,  Fedailu'l-Xhihad,  26/1668;  Nesai,  Xhihad,  35;  Ibni  Maxhe,  Xhihad,  16) 

Për  t'i  inkurajuar  robtë  e  vet  në  dëshmorësi,  Allahu  i  Lartë 
urdhëron  e  thotë  kështu: 


Jjl  obJLl  ^jj  Jjl  ^iJl  J^ 

"Prandaj,  ata  që  do  ta  shesin  jetën  e  kësaj  bote  (të  përkohshme) 
për  ahiretin,  jetën  e  pasme  (të  përhershme),  le  të  luftojnë  në  rrugën  e 
Allahut!  Kujt  lufton  në  rrugën  e  Allahut  dhe  vritet  ose  delfitues,  në  të 
dyja  rastet  Ne  do  t'ijapim  atij  një  shpërblim  të  madh!"  (en-Nisa,  74) 

_ 

Profeti  ynë  i  cili  e  ka  dëshiruar  dëshmorësinë  me  të  gjithë  sin- 
qeritetin  e  vet,  i  ka  shprehur  kështu  këto  ndjenja: 

"Po  qe  se  nuk  do  t'i  vinte  rëndë  ummetit,  bashkësisë  sime,  do 
të  merrja  pjesë  në  të  gjitha  ekspeditat  pa  munguar  në  asnjërën 
prej  tyre!  Do  të  desha  të  bija  dëshmor  në  rrugën  e  Allahut,  pastaj 
të  ringjallesha,  të  bija  prapë  dëshmor  e  të  ringjallesha  sërish  për 
të  rënë  dëshmor  sërish!"  (Buhari,  Iman,  26;  Muslim,  Imare,  103,  107) 


Një  ditë,  Profeti  ynë  i  sheh  Hz.  Omerit  një  këmishë  mbi  trup 
dhe  e  pyet: 

"A  e  ke  të  re  këtë  këmishë,  apo  të  larë?" 

Hz.  Omeri  (r.a.)  i  përgjigjet: 

"S'është  e  re,  por  e  larë,  o  i  Dërguari  i  Allahut!" 

Atëherë,  i  Dërguari  i  Allahut  i  thotë  në  formë  urimi: 

“Veshç  të  re,  jetofsh  duke  falenderuar  dhe  vdeksh  s i  dëshmor!" 
(Ahmed,  II,  89) 

Kështu,  Profeti  ynë  i  nderuar  i  dha  Hz.  Omerit  paralajmëri- 
min  e  gëzuar  se  kishte  për  të  rënë  dëshmor! 

Gjithashtu,  një  ditë,  Profeti  ynë  i  nderuar  ishte  ngjitur  në 
malin  Uhud  bashkë  me  Hz.  Ebu  Bekrin,  Omerin  dhe  Osmanin 
(r.anhum  exhmain).  Në  atë  mes,  mali  filloi  të  lëkundej.  Zotëria  i 
Botëve,  duke  i  rënë  truallit  me  këmbë,  tha  kështu: 

"Qetësohu,  ej,  Uliud!  Mbi  ty  janë  një  pejgamber,  një  besnik  dhe 
dy  dëshmorë!"  (Buhari,  As'habu'n-Nebi,  6;  Tirmidhi,  Menakib,  18/3703;  Nesai, 
Ahbas,  4) 

Edhe  Hz.  Omeri  (r.a.)  lutej: 

"Allahu  im,  bëmë  mua  fatlumtur  duke  rënë  dëshmor  në  rru- 
gën  tënde  dhe  duke  vdekur  në  qytetin  e  të  Dërguarit!"  (Buhari, 
Fedailu'l-Medine,  12). 

Allahu  ia  favorizoi  këtë  pozitë.  Vajza  e  Hz.  Omerit,  zonja 
Hafsa,  thotë: 

"Kur  e  dëgjova  këtë  lutje  të  tim  eti,  u  habita  dhe  i  thashë: 

_ 

"Si  do  të  bëhet  kjo?  (Edhe  dëshiron  të  biesh  dëshmor,  edhe 
në  Medinë!)" 

"Po  të  dojë  Allahu,  e  bën  të  mundur!"  -  M'u  përgjigj. 

Gjersa  Hz.  Omeri  ra  dëshmor,  habia  e  njerëzve  vazhdoi  dhe 
ata  vazhduan  të  jenë  kureshtarë  se  si  do  të  vërtetohet  kjo.  (Ibni 

Haxher,  Fet'hu'l-Bari,  IV,  101) 

Duke  theksuar  se  çdo  musliman  duhet  ta  dëshirojë  dëshmo- 
rësinë,  i  Dërguari  i  Allahut  (s.a.s.)  ka  thënë  kështu: 

"Atij,  i  cili  i  lutet  me  gjithë  zemër  Allahut  të  Lartë  për  dëshmorësi- 
në,  Allahu  ijep  mundësi  të  bjerë  dëshmor  qoftë  edhe  sikur  të  ndodhet  në 
shtratin  e  vetl"  (Muslim,  Imare,  157;  Nesai,  Xhihad,  36) 

"Personi  që  e  dëshiron  me  zemër  dëshmorësinë,  edhe  sikur  të  mos 
bjerë  dëshmor,  e  arrin  sevapin  e  dëshmorit!"  (Muslim,  imare,  156) 

Krahas  kësaj,  i  Dërguari  i  Allahut  edhe  disa  njerëz  i  ka  pra- 
nuar  si  dëshmorë.  Kështu,  një  herë,  i  ka  pyetur  sahabet: 

"Ju  cilët  i  quani  dëshmorë?" 

"O  i  Dërguari  i  Allahut,  kush  vritet  në  rrugën  e  Allahut,  ai 
është  dëshmor!"  - 1  janë  përgjigjur  sahabet. 

Dhe,  pas  kësaj  përgjigjeje,  Profeti  u  ka  thënë: 

"Atëherë,  dëshmorët  e  ummetit,  bashkësisë  sime,  qenkan  pak!" 

"E,  pra,  kush  janë  dëshmorët,  o  i  Dërguari  i  Allahut?"  -  E 
kanë  pyetur  sahabet. 

Dhe  Profeti  (s.a.s.)  u  ka  thënë: 

"Kush  vritet  në  rrugën  e  Allahut,  është  dëshmor;  kush  vdes  në  rru- 
gën  e  Allahut,  është  dëshmor;  kush  vdes  nga  sëmundje  ngjitëse,  është 
dëshmor;  kush  vdes  nga  barku,  është  dëshmor;  kush  vdes  duke  u  mby- 
tur,  është  dëshmor!”  (Muslim,  Imare,  165;  Ibni  Maxhe,  Xhihad,  17) 

Edhe  në  rrëfimet  e  tjera,  Profeti  (s.a.s.)  ka  bërë  të  ditur  se  janë 
dëshmorë  edhe  ata  persona  që  vriten  për  të  mbrojtur  pasurinë, 
gjakun,  fenë  dhe  familjen.145 

145  Shih.  Buhari,  Mezalim,  33;  Muslim,  Iman,  226;  Ebu  Davud,  Sunnet,  28- 
29;  Tirmidhi,  Dijat,  21. 

_ 

Bija  e  Profetit,  Hz.  Zejnebi,  sillet  në  Medinë 

Dhëndërri  i  Profetit,  Ebul  Asi,  i  zënë  rob  në  Bedër,  pasi  u  la  i 
lirë  dhe  u  kthye  në  Mekë,  i  dha  leje  bashkëshortes  Zejneb  (r.anha) 
të  shkonte  në  Medinë.  Pas  afro  një  muaji  nga  Bedri,  i  Dërguari  i 
Allahut  (s.a.s.)  dërgoi  në  Mekë  Zejd  bin  Harithenë  bashkë  me  një 
person  nga  ensarët  me  këtë  porosi: 

"Prisni  në  luginën  Jexhixh  gjersa  t'ju  vijë  Z ejnebi.  Pasi  të  takoheni 
me  të  atje,  sillmani  këtu!" 

Ebul  Asi  i  tha  Zejnebit  (r.anha)  të  shkonte  te  i  ati.  Dhe  ajo  bëri 
përgatitjet  e  duhura.  Vëllai  i  Ebul  Asit,  Kinane,  solli  devenë  ku 
do  të  hipte  ajo.  Hz.  Zejnebi  hipi  dhe  hyri  në  shatoren  e  vendosur 
mbi  deve.  Kinane  vuri  në  sup  harkun  me  shigjetat  dhe,  në  kohën 
e  drekës,  duke  e  tërhequr  devenë  nga  kapistra,  doli  nga  Meka 
për  rrugë. 

Sapo  që  kjo  ngjarje  nisi  të  bisedohej  mes  mes  politeistëve 
Kurejshë,  disa  persona  dolën  menjëherë  në  rrugë  për  ta  kthyer 
Hz.  Zejnebin  prapë.  Ata  e  arritën  atë  në  zonën  Zituva.  Hebbar 
bin  Esved  e  qëlloi  me  heshtë  Zejnebin  (r.anha)  që  ndodhej  bre- 
nda  në  shatore,  dhe  e  rrëzoi  mbi  një  shkëmb.  Hz.  Zejneb  ish- 
te  shtatzënë.  Ajo  e  dështoi  fëmijën  mes  gjakrave  mu  aty.  Ajo  po 
vuante  nga  dhimbje  të  rnëdha.  Kinane  u  ul,  nxori  një  shigjetë  dhe 
i  kërcënoi  sulmuesit: 

'Askush  të  mos  afrohet,  përndryshe  do  ta  qëlloj  me  shigjetë!" 

Duke  e  lënë  punën  me  aq,  sulmuesit  u  kthyen  prapë.  Ndërkaq, 
aty  erdhën  Ebu  Sufjani  me  disa  nga  politeistët  Kurejshë.  Ata  i 
thanë  Kinanes: 

"Ore  burrë!  Mos  na  qëllo!  Do  të  bisedojmë  me  ty!" 

Kinane  e  la  gjuajtjen  me  shigjeta.  Ebu  Sufjani  iu  afrua  pranë 
dhe  i  tha: 

"Ti  nuk  veprove  drejt!  E  nxore  gruan  në  rruë  haptazi,  në  sytë  e 
njerëzve!  Mirëpo  ti  i  di  mundimet  dhe  vështirësitë  që  kerni  hequr 
dhe  se  ç'na  kanë  rënë  në  kokë  për  shkak  të  Muhammedit!  Duke  e 
nxjerrë  të  bijën  jashtë  kështu,  hapur,  para  syve  të  të  gjithëve  dhe 
duke  e  larguar  që  këtu,  njerëzit  e  quajnë  shenjë  poshtërimi  të 
buruar  prej  fatkeqësisë  ku  kerni  rënë,  si  dhe  rezultat  të  dobësisë 

sonë.  Betohem  në  jetën  time  se  për  ne  s'ka  aspak  rëndësi  mbajtja 
e  Zejnebit  këtu  për  të  mos  e  çuar  te  i  ati!  Këtu  s'mund  të  bëhet 
fjalë  as  për  ndonjë  lloj  shpagimi  nga  ana  jonë!  Tani  dëgjomë  mua 
dhe  ktheje  atë  prapë  në  Mekë.  Pasi  të  heshtin  zërat  dhe  njerëzit 
ta  shohin  se  e  kthyem  prapë,  nxirre  fshehurazi  nga  Meka  dhe 
çoja  të  atit!" 

Edhe  Kinane  ashtu  veproi.  Pasi  qëndruan  disa  net  në  Mekë 
duke  pritur  të  heshtnin  zërat,  një  natë  dolën  fshehtazi  me  Hz. 
Zejnebin  nga  Meka.  Pastaj  Kinane  ua  dorëzoi  atë  Zejd  bin 
Harithesë  me  shokun  që  e  prisnin  në  Jexhixh.  Ata  e  çuan  Hz. 
Zejnebin  te  i  ati  i  nderuar.146 

Në  vitin  VI  të  hixhrit,  Ebul  Asi  u  zu  rob  përsëri  në  krye  të  një 
karvani  të  Kurejshve  dhe  së  bashku  me  karvanin.  Në  të  aguar,  i 
dërgoi  fjalë  Hz.  Zejnebit  që  t'i  kërkonte  besë  nga  i  ati.  Kur  Profeti 
po  falte  namazin  e  mëngjesit  bashkë  me  muslimanët,  Zejnebi, 
duke  e  nxjerrë  kokën  nga  kthina  e  vet,  u  bëri  zë  atyre  që  po  fa- 
leshin: 

"O  njerëz!  Unë  jam  Zejnebi,  vajza  e  të  Dërguarit  të  Allahut! 
Ebul  Asin  e  kam  marrë  nën  mbrojtje!" 

Profeti  tha: 

"Personin  që  e  ke  marrë  nën  mbrojtje  ti,  e  marrim  edhe  nel" 

Kur  i  Dërguari  i  Allahut  i  shkoi  pranë,  Zejnebi  (r.anha)  i  tha: 

"Ebul  Asi  është  krushk  dhe  babai  i  fëmijëve  të  mi!  Prandaj  e 
mora  nën  mbrojtje!" 

Profeti  u  tha  luftëtarëve: 

"Po  qe  se  e  shihni  me  vend  t'iajepni  mallin  mbrapsht,  jepjani,  për- 
ndryshe,  ajo  është  e  drejtajuaj!" 

Luftëtarët  i  thanë: 

"Jo,  o  i  Dërguari  i  Allahut!  Ne  do  t'ia  kthejmë  mallrat  atij!" 

Ebul  Asi  mori  mallrat  dhe  u  kthye  në  Mekë.  Pasi  ua  dorëzoi 
mallrat  secilit,  pyeti: 


146  Ibni  Hisham,  II,  297-299;  Ibni  Abdilber,  IV,  1854;  Ibni  Kethir,  el-Bidaje, 
III,  362-363. 

"O  Kurejshë,  a  mbeti  kush  pa  ia  dhënë  mallin?" 

"Jo,  vallahi,  askush  s'mbeti!"  -  U  përgjigjën  ata. 

"A  e  çova  në  vend  premtimin  tim  për  ju?"  - 1  pyeti  Ebul  Asi. 

"Po,  vallahi,  e  çove!  Allahu  të  shpërbleftë  me  të  mira!  Ne  po  e 
shohim  se  ti  je  njeri  i  ndershëm  e  i  besës!"  - 1  thanë  ata. 

Ebul  Asi  u  tha: 

"Vallahi,  gjëja  që  më  pengoi  të  bëhesha  musliman  në  Medinë 
para  se  të  vija  këtu,  ishte  se  kisha  frikë  mos  mendonit  se  kisha 
hyrë  në  Islam  me  qëllim  për  t'i  marrë  mallrat  prapë  mallrat  tua- 
ja.  Unë  dëshmoj  se  nuk  ka  zot  tjetër  veç  Allahut  dhe  dëshmoj  se 
Muhammedi  është  robi  dhe  i  dërguari  i  Allahut!" 

Dhe  u  kthye  në  Medinë  te  i  Dërguari  i  Allahut! 

Dhe  i  Dërguari  i  Allahut  (s.a.s.)  ia  ktheu  Zejnebin  atij  me  ku- 
rorën  e  vjetër  apo  duke  u  lidhur  një  kurorë  të  re!  (Vakidi,  II,  553-554; 
Ibni  Sa'd,  VIII,  32-33) 


Çifutët  dhe  lufta  Beni  Kajnuka 

(shevval,  2  h.  /  prill,  624  e.r.) 

Hebrenjtë  që  përbënin  në  Medinë  dhe  rrethinat  e  saj  një  po- 
pullsi  rnjaft  të  dendur,  kishin  kohë  që  thoshin  se  arabëve  do  t'u 
dërgohej  një  profet.  Mirëpo,  meqë  pandehnin  se  ai  kishte  për 
të  dalë  nga  mesi  i  tyre,  nuk  druheshin  ta  përhapnin  këtë  lajm 
gjithandej  me  zë  të  lartë.  Ndërkaq,  kur  profeti  i  kohës  së  fundit, 
Hazreti  Muhammed  Mustafa  (s.a.s.)  doli  jo  prej  tyre  por  prej  ara- 
bëve,  u  ndezën  nga  një  zili  e  madhe.  Atëherë  e  ndërruan  fjalën 
dhe  e  mohuan  profetësinë  e  tij. 

Allahu  i  Lartë  urdhëron  kështu  për  ta: 

"Ne  morëm  fjalën  prej  jush,  bijve  të  Izraelit,  që  ta  adhuroni 
vetëm  Allahun,  të  silleni  mirë  ndaj  prindërve,  të  afërmve,  jeti- 
mëve,  të  varfërve,  që  njerëzve  t'u  thoni  fjalë  të  mira,  që  ta  falni 
namazin  e  ta  jepni  zeqatin,  kurse  ju,  pastaj,  e  thyet  zotimin 
dhe,  përveç  një  pakice,  e  kthyet  shpinën  e  u  larguat."  (el-Bakara,  83) 


"Sa  keq  që  e  shpenzuan  veten  duke  e  mohuar  atë  që  zbriti 
Allahu,  për  shkak  të  zilisë  që  Allahu  u  dhuron  pejgamber  aty- 
re  që  dëshiron  prej  robve  të  vet!  E  kështu  ata  merituan  ndësh- 
kim  mbi  ndëshkim.  Veçanërisht  për  mohuesit  ka  një  ndëshkim 
poshtërues!"  (el-Bakara,  90) 

Një  prej  shkaqeve  që  hebrenjtë  janë  sjellë  kështu,  është  edhe 
të  dhënët  e  tyre  pas  jetës  së  kësaj  bote.  Ky  aspekt  i  tyre  përshkru- 
het  kështu  në  Kur'an: 


"(O  i  Dërguar!)  Eshtë  e  sigurt  se  njerëzit  më  lakmitarë  për 
këtë  jetë  ke  për  t'i  gjetur  te  hebrenjtë,  edhe  më  lakmitarë  se 
idhujtarët  madje!  Secili  prej  tyre  dëshiron  të  jetojë  një  mijë 
vjet..."  (el-Bakara,  96) 

Veç  kësaj,  hebrenjtë  tepër  të  vetëllastuar  meqë  ishin  të  fuqi- 
shëm  materialisht  sepse  kishin  në  dorë  tregun,  e  shihnin  veten  si 
një  fis  superior  dhe  thoshin: 

"...Ne  jemi  bijtë  e  Zotit  dhe  të  dashurit  e  Tij!.."  (el-Maide,  18) 

Dhe,  kur  ua  kujtonin  ndëshkimin  hyjnor  për  shkak  të  të  kë- 
qiave  që  bënin,  jepnin  një  përgjigje  të  tillë: 


"...Ne  nuk  do  të  na  prekë  zjarri  veçse  disa  ditë!.."  (el-Bakara,  80) 

Por  Zoti  e  bëri  të  ditur  në  Kur'an  se  s'kishte  për  të  ndodhur 
ashtu  siç  thoshin  ata,  me  këtë  ajet: 


"Jo,  kush  bën  një  të  keqe  dhe  rrethohet  nga  e  keqja,  ata  janë 
për  në  xhehennem  dhe  atje  kanë  për  të  mbetur  përgjithmonë!" 

(el-Bakara,  81) 

Sado  që  hebrenjtë  medinas  patën  lidhur  marrëveshje  me  të 
Dërguarin  e  Allahut  (s.a.s.),  të  karakterizuar  nga  një  armiqësi  e 
vetëdijshme  zemërgurtë  kundër  tij,  ata  kurrë  nuk  patën  hequr 
dorë  prej  kokëfortësisë  së  tyre  historike,  prej  pabesisë,  gënjesh- 
trës  dhe  tradhtisë  ndaj  tij.  Ata  vepruan  gjithmonë  përdhunisht 
dhe  paturpësisht.  Duke  u  fryrë  mosmarrëveshjeve  mes  fiseve  për 
interesat  dhe  perspektivën  e  vet,  ata  u  morën  vazhdimisht  me 
ngatërresa  dhe  intriga. 

Gjendjen  e  tyre  Zoti  ua  bëri  të  ditur  kështu  të  Dërguarit  dhe 
besimtarëve: 

"O  ju  që  besuat!  Mos  i  bëni  miq  të  tjerët  jashtë  mesit  tuaj, 
sepse  ata  kurrë  s'druhen  t'ju  bëjnë  keq  juve  dhe  gjithmonë 
kërkojnë  që  ju  të  bini  ngushtë.  Në  të  vërtetë,  urrejtja  dhe  armi- 
qësia  e  tyre  duket  nga  fjalët  që  nxjerrin  prej  goje,  kurse  armi- 
qësia  që  fshehin,  është  më  e  madhe!  Ne  jua  kemi  sqaruar  faktet 
nëse  kuptoni! 

Ju  i  doni  ata  megjithëse  ata  s'ju  duan.  Ju  u  besoni  të  gjitha 
librave,  kurse  ata,  kur  takohen  me  ju,  thonë  "besuam",  kur- 
se,  kur  ndahen  prej  jush,  brejnë  majat  e  gishtave  prej  marazit. 
Thuaju:  "Plasni  prej  marazit!  Allahu  e  di  mirë  se  ç'keni  ndër 
zemra! 


Në  qoftë  se  juve  ju  gjen  ndonjë  e  mirë,  ata  dëshpërohen  e, 
nëse  ju  gjen  ndonjë  e  keqe,  gëzohen.  Në  se  ruheni  e  duroni, 
dredhitë  e  tyre  nuk  ju  dëmtojnë  dot.  Pa  dyshim,  Allahu  e  njeh 
tërësisht  atë  që  bëjnë  ata!"  (Al-iimran,  118-120) 

Ashtu  siç  bëhet  e  ditur  në  këto  ajete,  hebrenjtë  që  kishin  një 
qëndrim  të  përcaktuar  qartë  ndaj  muslimanëve,  u  shqetësuan 
shumë  prej  fitores  së  tyre  në  Bedr.  Madje,  hebrenjtë  e  fisit  Beni 
Kajnuka  shkuan  gjer  atje  sa  të  merrnin  vendim  për  të  luftuar  ku- 
ndër  muslimanëve.  Ata  nuk  e  respektuan  marrëveshjen  e  nën- 
shtetësisë  të  nënshkruar  me  muslimanët! 


Tregu  çifut,  bashkë  me  Abdullah  bin  Ubej  bin  Selul,  kreu  i 
hipokritëve  dhe  miku  më  i  afërt  i  tyre,  u  bë  kazani  ku  zienin  in- 
trigat  e  thurura  kundër  muslimanëve.  Ata  nuk  mendonin  asgjë 
të  mirë  kundër  tyre.  Madje  edhe  jeta  e  të  Dërguarit  të  Allahut 
(s.a.s.)  ndodhej  në  rrezik. 

_ 

Hebrenjtë  që  e  shtuan  shumë  dashakeqësinë  e  tyre,  një  ditë  i 
ranë  në  qafë  një  gruaje  muslimane  që  kërkonte  të  blinte  diçka  tek 
një  argjendar  i  tregut  të  tyre.  Thirrjet  e  gruas  tërhoqën  vëmend- 
jen  e  një  muslimani  që  po  kalonte  rastësisht  andej,  i  cili  i  shkoi 
në  ndihmë  gruas  e  kështu  nisi  grindja.  Muslimani  e  vrau  çifutin, 
kurse  çifutët  e  tjerë  të  mbledhur  aty,  e  vranë  muslimanin.  Situata 
qe  acaruar  shumë.  Marrëveshja  e  bërë  ishte  hedhur  poshtë  krej- 
tësisht.  Nisur  nga  kjo,  Profeti  mblodhi  çifutët  e  u  tha: 

"O  ju  hebrenj!  Kinifrikë  Allahun,  përndryshe,  dijeni  se  edhe  ju  do 
të  pësoni  fatkeqësi  si  politeistët  në  Bedr,  prandaj  bëhuni  muslimanë!  Ju 
e  dini  mirë  se  unë  jam  një  pejgamber  i  dërguar!  Këtë  e  shihni  në  librin 
tuaj  dhe  në  premtimin  e  Allahut  përju!" 

Me  këto  fjalë,  Profeti  edhe  i  kërcënoi  çifutët,  edhe  u  tregoi 
se  s'donte  ta  prishte  paqen.  Pastaj  u  propozoi  ta  përsërisnin  ma- 
rrëveshjen.  Por  përgjigjja  e  çifutëve  të  paturpshëm  qe  e  paturp- 
shme: 

"O  Muhammed!  A  mos  na  pandehe  ti  ne  si  kurejshët  që  s'di- 
në  se  ç'është  lufta?  Ne  jemi  luftëtarë  më  të  ashpër  se  ta.  Kur  të 
ngrihesh  e  të  luftosh  kundër  nesh,  ke  për  ta  kuptuar  se  ç'është 


lufta!" 


Atëherë,  Zoti  zbriti  këtë  ajet: 


"Thuaju  atyre  qafirëve  mohues:  "Patjetër  ju  do  të  pësoni 
disfatë  dhe  do  të  mblidheni  e  do  ta  mbushni  xhehennemin! 
Ç'shtrat  e  keq  që  është  ai  vend!  Nga  gjendja  e  dy  grupeve  që  u 
përleshën  (në  Bedër),  për  ju  ka  një  mësim  të  madh!.."  (Al-i  Imran, 
12-13)147 

Ndërsa  në  kohë  të  Hz.  Musait,  çifutët  e  patën  kundërshtuar 
një  luftë  që  do  t'u  siguronte  një  fitim  hyjnor,  duke  i  thënë  atij, 

147  Shih.  Ebu  Davud,  Haraxh,  21-22/3001. 

"...Shko  e  luftoni  ti  bashkë  me  Zotin  tënd  se  ne  do  t'ju  pre- 
sim  këtu"  (el-Maide,  24), 

tani,  në  kundërshtim  të  plotë  me  të  parët  e  vet,  e  kërkonin 
vetë  me  dëshirë  dhe  guxim  të  marrë  një  luftë  që  do  të  ishte  në 
dëm  të  tyre! 

Kështu,  çifutët  që,  në  fakt,  u  kishin  shpallur  luftë  muslima- 
nëve  qysh  në  çastin  kur  e  kishin  prishur  marrëveshjen,  me  këtë 
veprim  e  nxorën  krejt  sheshit  qëllimin  e  tyre  plot  maraz.  I  ndo- 
dhur  para  një  situate  të  tillë,  i  Dërguari  i  Allahut  (s.a.s.)  e  bëri 
sanxhaktar  Hz.  Aliun  dhe  i  sulmoi  hebrenjtë  Kajnuka  që  u  mby- 
llën  në  fortesat  e  tyre.  Megjithëse  thurën  shumë  plane  së  bashku 
me  hipokritët  kundër  muslimanëve,  as  mundën  të  dilnin  jashtë 
kalave,  as  edhe  të  shtinin  ndonjë  shigjetë  kundër  tyre.  Sepse,  nga 
njëra  anë,  i  Dërguari  i  Allahut  (s.a.s.)  i  mbante  në  një  rrethim  shu- 
më  të  rreptë  ata  dhe,  nga  ana  tjetër,  kishte  marrë  të  gjitha  masat 
për  të  parandaluar  një  kryengritje  të  mundshme  të  hipokritëve. 

Tërheqjen  dhe  mbylljen  nëpër  kala  ua  pati  rekomanduar  çi- 
futëve  kryehipokriti  Abdullah  bin  Ubeji  duke  i  siguruar  se  do 
të  ndodhej  bashkë  me  ta.  Mirëpo,  nga  frika,  kryehipokriti  nuk  i 
qëndroi  dot  fjalës  dhe  i  la  vetëm  ata! 

Rrethimi  vazhdoi  për  pesëmbëdhjetë  ditë.  Më  në  fund,  heb- 
renjtë  që  s'bënë  dot  asgjë,  u  pushtuan  nga  një  frikë  e  madhe  dhe, 
kur  s'u  erdhi  as  ndihma  e  pritur,  s'u  mbeti  veçse  të  kërkonin 
mëshirë  dhe  iu  nënshtruan  dënimit  që  do  t'u  jepte  i  Dërguari  i 
Allahut  (s.a.s.). 

Abdullah  bin  Ubej,  kreu  i  hipokritëve,  i  cili  i  përkiste  fisit 
Hazrexh,  kërkoi  falje  në  ernër  të  hebrenjve  kajnukas  që  ndodhe- 
shin  nën  mbrojtjen  e  fisit  Hazrexh,  sepse,  sipas  traditës,  ata  du- 
heshin  ekzekutuar. 


Por,  pas  këmbënguljeve  për  falje,  i  Dërguari  i  Allahut  (s.a.s.) 
nuk  i  ekzekutoi  ata  por,  si  ndëshkim,  i  përzuri  në  drejtim  të 
Sirisë.  Kur  arritën  në  Vadil  Kura,  qëndruan  dhe  mbetën  një  muaj 

aty.  Çifutët  e  Vadil  Kurasë  u  dhanë  këmbësorëve  të  tyre  kafshë 
udhëtimi  dhe,  të  gjithëve,  ushqim  për  rrugë.  Pastaj  kajnukasit  u 
nisën  për  udhë,  por  edhe  atje  ku  shkuan,  jetuan  për  një  kohë  të 
shkurtër.148 

Lufta  e  Sevikut  (dhilhixhe,  2  h.  /  maj,  624  e.r.) 

Pas  vdekjes  së  Ebu  Xhehlit,  në  krye  të  Kurejshve  u  vu  Ebu 
Sufjani.  Ky,  duke  u  betuar  se  do  të  merrte  shpagim  për  disfatën 
e  Bedrit,  mori  dyqind  kalorës  dhe  doli  menjëherë  nga  Meka,  por, 
ama,  me  frikë  dhe  arriti  në  një  vend  një  orë  nga  Medina.  Pastaj, 
duke  përfituar  nga  errësira  e  natës,  përparoi  gjer  në  vendbani- 
min  e  çifutëve  Beni  Nadr.  Ebu  Sufjani  hyri  në  shtëpinë  e  prijësit 
të  tyre  dhe  përgjegjësit  të  thesarit,  Sellam  bin  Mishkem.  Sellami 
e  priti  me  shumë  respekt  dhe  e  gostiti.  Ai  i  dha  Ebu  Sufjanit  të 
dhëna  mbi  disa  çështje  të  fshehta  të  muslimanëve. 

Pasi  doli  që  atje,  Ebu  Sufjani  shkoi  tek  shokët  e  vet,  vrau  Sa'd 
bin  Amrin  nga  ensarët  dhe  u  dha  zjarr  disa  hurmave.  Duke  me- 
nduar  se  me  ato  veprime  e  kishte  zbatuar  betimin  që  kishte  bërë 
dhe  duke  patur  frikë  se  mos  ndiqej,  menjëherë  u  kthye  pas.  I 
informuar  për  situatën,  i  Dërguari  i  Allahut  doli  në  ndjekje  të  tij. 
Për  të  ikur  lehtë,  politeistët  lanë  pa  marrë  disa  thasë  me  miell  të 
fërguar  që  i  thoshin  "sevik".  Lidhur  me  këtë  fakt,  kjo  luftë  u  quajt 
"Lufta  e  Sevikut".149 

Mirëpo,  pasi  dëgjoi  se  Profeti  u  vu  në  lëvizje,  u  kthye  nga  kish 
ardhur  duke  lënë  pas  thasë  të  mbushur  plot  me  miell  të  fërguar 
(sevik).  Prandaj  kjo  fitore  u  quajt  "Fitorja  e  Miellit  të  Fërguar". 

Martesa  e  Hz.  Aliut  me  Hz.  Fatimen 

Përsëri,  në  vitin  e  dytë  të  hixhretit,  ndodhi  martesa  e  Hz.  Aliut 
(r.a.)  me  vajzën  e  të  Dërguarit  të  Allahut  (s.a.s.),  Fatime  (r.anha). 

148  Ibni  Hisham,  II,  426-429;  Vakidi,  I,  176-180;  Ibni  Sa'd,  II,  28-30. 

149  Ibni  Hisham,  II,  422-423;  Vakidi,  I,  181-182;  Ibni  Sa'd,  II,  30. 

Hz.  Fatimenë  e  patën  kërkuar  më  parë  shumë  vetë,  nga  të 
cilët  edhe  prej  parësisë  Kurejshe,  si  Hz.  Ebu  Bekr  dhe  Hz.  Omer, 
por  i  Dërguari  i  Allahut  (s.a.s.)  pati  thënë: 

"Unë  për  të  pres  vendimin  hyjnor!" 

Për  këtë  shkak,  me  gjithë  nxitjet  dhe  inkurajimet  e  të  Bijve 
Hashim  si  farefis  që  i  kishte,  Hz.  Aliu  (r.a.)  nuk  e  merrte  dot  in- 
iciativën.  Megjithëkëtë,  pas  një  farë  kohe,  me  këmbënguljen  e 
të  afërmve,  ai  doli  para  të  Dërguarit  të  Allahut  (s.a.s.)  për  këtë 
çështje.150 

Hz.  Aliu  e  tregon  kështu  vazhdimin  e  ngjarjes: 

Më  në  fund,  dola  para  të  Dërguarit  të  Allahut.  Ishte  krejt  se- 
rioz  dhe  impresionues.  Iu  ula  përballë  dhe  heshta.  S'qeshë  i  zoti 
të  flisja!  Ai  më  tha: 

"Pse  erdhe,  a  mos  ke  ndonjë  nevojë?  Siç  duket,  ke  ardhur  për  ta 
kërkuar  Fatimen!" 

"Po!"  -  Munda  t'i  thosha  unë!"  (Ibni  Kethir,  el-Bidaje,  III,  379) 

Me  pëlqimin  e  Profetit  (a.s.),  Hz.  Aliu  (r.a.)  shiti  disa  plaç- 
ka  dhe  përgatiti  480  dërhem  mehr,  garanci  kurore.  I  Dërguari  i 
Allahut  i  tha  që  me  dy  të  tretat  e  shumës  të  blinte  erëra  të  mira, 
kurse  me  një  të  tretën,  të  blinte  rroba.151 

I  Dërguari  i  Allahut  (s.a.s.)  i  dha  Fatimes  (r.anha)  si  pajë  një 
mbulesë  kadifeje,  një  enë  uji  dhe  një  minder  të  mbushur  me  një 
lloj  bari.152  Kurse  Bilal  Abisinasit  i  tha  të  përgatiste  ushqim: 

"O  Bilal,  unë  dëshiroj  që  të  bëhet  zakon  që,  me  rastin  e  martesës, 
ummeti  im  të  japë  gosti!" 

Atëherë,  Hz.  Aliu  ia  la  peng  parzmoren  një  çifuti  për  të  marrë 
gjysmë  shiniku  elb.  Gostia  e  dasmës  (velime)  përbëhej  prej  një 
ëmbëlsire  të  njohur  si  "hajs"153.  Muhaxhirët  dhe  ensarët  shkuan 


150  Ibni  Sa'd,  VIII,  19. 

151  Ibni  Sa'd,  VIII,  19. 

152  Nesai,  Nikah,  81. 

153  Kjo  ishte  një  gjellë  e  ëmbël  e  përgatitur  duke  përzjerë  hurma  pa 
fara,  gjalpë  dhe  kos  të  kulluar.  Disa  herë,  i  futej  edhe  sevik  (miell  të 
skuqur). 

_ 


HZ.  MUHAMMED  MUSTAFA  2 


grupe-grupe  për  të  ngrënë  ëmbëlsirë.  (Ibni  Sa'd,  VIII,  23;  Abdurrezak, 
V,  487;  Dijarbekri,  I,  411) 

Profeti  çoi  të  sjellin  ujë  në  një  enë  dhe  mori  abdest.  Pastaj  e 
thirri  Hz.  Aliun.  Nga  uji  i  abdestit  i  spërkati  në  gjoks  dhe  mes 
supeve.  Pastaj  e  thirri  Hz.  Fatimen  (r.anha).  Pasi  i  bëri  të  njëjtën 
gjë  edhe  asaj,  i  tha  se  i  kishte  vënë  kurorë  me  njeriun  më  të  dobi- 
shëm  të  familjes.  Pastaj  u  lut  për  të  dy  duke  u  qëndruar  një  herë 
para  e,  një  herë  pas: 

"Allahu  im!  Mbështetem  tek  ti  nga  shejtani  i  përzënë,  për  të  dhe 
pasardhësit  e  saj!"  (Ibni  Sa'd,  VIII,  24;  Dijarbekri,  I,  411) 

Duke  bërë  ndarjen  e  punëve  shtëpiake,  të  bijës  Fatime  i  kë- 
shilloi  punët  e  shtëpisë,  kurse  të  dhëndrrit,  Ali,  punët  jashtë  shtë- 
pisë.154 

Usame  bin  Zejdi  (r.a.)  tregon: 

"Po  rrija  pranë  të  Dërguarit  të  Allahut  (s.a.s.).  Aliu  dhe  Abbasi 
(r.anhuma)  erdhën  dhe  kërkuan  leje  për  të  hyrë.  I  Dërguari  i 
Allahut  (s.a.s.)  më  pyeti: 

"Pse  kanë  ardhur,  a  e  di?" 

"Jo,  s'e  di!"  - 1  thashë. 

"Por  unë  e  di,  prandaj  jepu  leje  të  hyjnë!"  -  Më  tha.  I  thirra  bre- 
nda  dhe  ata  hynë.  Si  u  ulën,  i  thanë: 

"O  i  Dërguari  i  Allahut,  erdhëm  të  të  pyesim  se  kush  është 
për  ty  njeriu  më  i  dashur  nga  njerëzit  e  shtëpisë!" 

“Fatime  binti  Muhammed!"  -  U  përgjigj  i  Dërguari  i  Allahut. 

Ata  i  thanë: 

"Nuk  pyesim  se  kë  do  më  shumë  nga  njerëzit  e  gjakut,  por 
nga  të  tjerët  jashtë  tyre!" 

I  Dërguari  i  Allahut  iu  përgjigj: 

"Më  i  dashuri  për  mua  nga  njerëzit  e  afërt  është  Usame,  të  cilin  e  ka 
begatuar  Allahu  (duke  efavorizuar  me  orientimin  në  rrugën  e  drejtë) 
dhe  të  cilit  unë  i  kam  bërë  mirësi  (duke  i  dhënë  lirinë  dhe  birësuar)!" 


154  Kasani,  IV,  24. 

"Mirë,  po  pastaj,  kush?" 

"Aliu!"  -  Tha  i  Dërguari  i  Allahut  (s.a.s.).  Atëherë,  i  ungji 
Abbas  (r.a.)  i  tha: 

"O  i  Dërguari  i  Allahut,  tët  ungj  e  le  mu  nëfund!" 

I  Dërguari  i  Allahut  (s.a.s.)  iu  përgjigj: 

"Në  hixhret,  Aliu  veproi  para  teje!"  (Tirmidhi,  Menakib,  40/3819) 

Ibni  Abbasi  (r.anhuma)  tregon  kështu: 

"Profeti  bëri  tri  vija  në  tokë  dhe  na  pyeti: 

"A  e  dini  se  pse  i  bëra  këto  vija?" 

"Allahu  dhe  i  Dërguari  e  di!"  -  Thanë  sahabet. 

"Për  të  treguar  se  gratë  më  të  virtytshme  të  xhennetit  janë  Hatixhe 
binti  Huvejlid,  Fatime  binti  Muhammed,  Merjem  binti  Imran  dhegrua- 
ja  e  Faraonit,  Asije  binti  Muzahim!"  -  Tha  Profeti.  (Ahmed,  1, 293) 

I  Dërguari  i  Allahut  (s.a.s.)  tregonte  korrektesë  të  veçantë  në 
çështjen  e  arsimimit,  edukimit  moralo-shpirtëror  dhe  përgatitjen 
për  në  jetën  e  amshuar  të  pjesëtarëve  të  familjes.  Për  shembull, 
pasi  zbriti  ajeti  në  vijim. 

"O  gratë  e  Pejgamberit!  Ju  nuk  jeni  si  të  gjitha  gratë.  Po  qe 
se  frikësoheni  (nga  Allahu),  mos  bisedoni  me  një  pamje  tërhe- 
qëse  (ndaj  meshkujve  të  huaj),  se,  pastaj,  personi  me  sëmundje 
në  zemër  bëhet  me  shpresë.  Thoni  fjalë  të  mira!  Dhe  qëndroni 
nëpër  shtëpi  duke  ruajtur  seriozitetin  tuaj  dhe  jo  të  dilni  të  sto- 

lisura  siç  ndodhte  në  kohën  e  injorancës!  Falni  namaz  dhe  jep- 
ni  zeqat.  Dhe  bindiuni  Allahut  dhe  të  Dërguarit!  O  Ehli  Bejt, 
Allahu  kërkon  nga  ju  vetëm  t'i  fshini  mëkatet  dhe,  kështu,  t'ju 
bëjë  të  pastër!"  (el-Ahzab,  32-33),  i  Dërguari  i  Allahut  (s.a.s.),  gjatë 
gjashtë  muajve  me  radhë,  duke  shkuar  për  në  namazin  e  mëngje- 
sit,  afrohej  te  porta  e  Hz.  Fatimes  dhe  u  bënte  zë  kështu: 

"Ngrihuni  në  namaz,  o  Ehli  Bejt!  Allahu  kërkon  nga  ju  vetëm 
t'ifshini  mëkatet  dhe,  kështu,  t'ju  bëjë  të  pastër!"  (Tirmidhi,  Tefsir, 
33/3206) 

Gjithashtu,  për  namazin  tehexhxhud  si  një  nga  kapitalet  më 
me  rëndësi  të  jetës  së  amshuar,  Profeti,  disa  net,  trokiste  në  por- 
tën  e  Hz.  Aliut  dhe  Fatimesë  duke  u  bërë  zë  kështu: 

"A  nuk  do  tëfalni  namaz?"  (Buhari,  Tehexhxhud,  5) 

Në  lidhje  me  këtë  çështje,  Hz.  Aliu  (r.a.)  përcjell  këtë  ngjarje 
që  të  tërheq  vëmendjen: 

"Fatimja  ishte,  për  të  atin,  njeriu  më  i  dashur  i  familjes.  Meqë 
bluante  me  gurët  e  mullirit  të  dorës  i  hapeshin  plagë  në  duar; 
meqë  bartte  ujë  me  calik,  i  hapeshin  plagë  në  zverk,  kurse  nga 
fshirja  e  shtëpisë  bëhej  tërë  pluhur.  Një  rast,  të  Dërguarit  të 
Allahut  i  kishin  sjellë  disa  robër.  Unë  i  thashë  Fatimes: 

"Pse  nuk  shkon  tek  yt  atë  t'i  kërkosh  një  shërbëtore?" 

Fatimja  shkoi,  e  pa  se  Profeti  (a.s.)  ishte  duke  biseduar  me 
disa  njerëz  dhe  u  kthye.  Të  nesërmen,  i  Dërguari  i  Allahut  (s.a.s.) 
shkoi  vetë  te  Fatimja  dhe  e  pyeti: 

“Ime  bijë,  ç'nevojë  pate?" 

Fatimja  ndenji  e  heshtur  pa  i  dhënë  përgjigje.  Atëherë  ndër- 
hyra  unë  duke  i  thënë  të  Dërguarit  të  Allahut  se  do  t'ia  shpjegoja 
unë  çështjen.  Pasi  ia  shpjegova,  i  Dërguari  i  Allahut  (s.a.s.)  i  tha: 

"O  Fatime!  Kifrikë  nga  Allahu  dhe  kryeji  detyrimet  ndaj  Allahut! 
Dhe  bëji  punët  e  shtëpisë!  Kur  të  biesh  në  shtrat,  thuaj  tridhjetë  e  tri 
herë  “ Subhanallah" ,  tridhjetë  e  tri  herë  " Elhamdulil'lah "  dhe  tridhjetë 
e  katër  herë  "Allahu  ekber"!  Të  gjitha  bëjnë  njëqind.  Kjo  është  për  ty  më 
e  mbarë  se  marrja  e  shërbëtorit!" 

Fatimja  (r.anha)  i  tha: 

"Jam  e  kënaqur  me  Allahun  dhe  me  të  Dërguarin  e  Allahut!" 

I  Dërguari  i  Allahut  (s.a.s.)  nuk  i  dha  shërbëtore."  (Ebu  Davud, 
Haraxh,  19-20/2988) 

Sipas  një  rivajeti  (rrëfimi)  tjetër,  Profeti  ka  shtuar  edhe  këto 
fjalë: 

"Vallahi,  kur  shokët  e  Sofatit  lidhin  gurë  në  bark  nga  uria,  kurse  unë 
nuk  gjej  gjë  për  t'u  dhënë,  nuk  mund  t'ju  jap  shërbëtor  juve!  Unë  do 
të  marr  kundërshpërblim  për  robërit  dhe  këto  të  ardhura  do  t'i  shpenzoj 
për  shokët  e  Sofatit. "  (Ahmed,  i,  106) 

Liberti  i  të  Dërguarit  të  Allahut  (s.a.s.),  Thevbani  (r.a.)  tre- 
gon: 

"Kur  i  Dërguari  i  Allahut  do  të  nisej  për  udhëtim,  të  fundit 
nga  njerëzit  e  familjes  përshëndeste  Fatimen  (r.anha).  Kurse  kur 
kthehej,  njeriu  i  parë  që  takonte  ishte  përsëri  Fatimja! 

I  Dërguari  i  Allahut  (s.a.s.)  ishte  kthyer  përsëri  nga  një  udhë- 
tim.  Ndërkohë,  Fatimja  kishte  varur  para  derës  një  perde,  kur- 
se  Hasanit  dhe  Hysenit  u  kishte  vënë  nga  një  byzylyk  argjendi. 
Profeti  shkoi  gjer  te  shtëpia  e  Fatimes,  por  nuk  hyri  brenda. 
Fatimja  e  kuptoi  se  shkaku  i  moshyrjes  së  të  Dërguarit  të  Allahut 
ishin  gjërat  që  kishte  parë.  Menjëherë  e  hoqi  perden,  po  ashtu, 
ua  nxori  fëmijëve  byzylykët.  Ajo  u  la  vetëm  një  byzylyk  të  dyve. 
Hasani  dhe  Hyseni  shkuan  te  i  Dërguari  i  Allahut  duke  qarë.  I 
Dërguari  i  Allahut  (s.a.s.)  i  mori  byzylykët  dhe  më  tha: 

"O  Thevban,  këto  çoja  filan  familjeje!  Hasani  dhe  Hyseni  janë  të 
familjes  sime.  Nuk  dua  që  dhuntitë  që  ka  për  t'u  dhuruar  Allahu,  të  për- 
doren  dhe  shpenzohen  në  jetën  e  kësaj  bote!  O  Thevban!  Bliji  Fatimes 
një  byzylyk  prej  kocke,  po  ashtu,  edhe  dy  byzylykë  kocke  për  fëmijët!" 
(Ebu  Davud,  Terexhxhul,  21/4213) 


Ehli  Bejti  dhe  dashuria  për  Ehli  Bejtin 

Ehli  Bejt  do  të  thotë  "njerëzit  e  shtëpisë"  ose,  thjesht,  "të  shtë- 
pisë"155.  Për  Profetin,  ky  cilësim  përmbledh  të  gjithë  pjesëtarët  e 


155  Në  shqip,  e  përdorim  më  shumë  dhe  si  më  të  bukur  nga  shprehja,  tra- 

familjes  së  tij.  Në  këtë  kuptim,  Ehli  Bejt  janë  Profeti  dhe  familja  e 
tij,  Aliu,  Xhaferi,  Akili,  Abbasi  dhe  familjet  e  tyre.  Ashtu  siç  është 
domosdoshmëri  fetare  për  të  gjithë  muslimanët  që  të  shprehin 
salat  dhe  selam  për  të  Dërguarin  e  Allahut  (s.a.s.),  domethënë,  t'i 
luten  Zotit  për  mëshirë  dhe  paqe  për  të,  ashtu  dhe  është  detyrë 
e  të  gjithë  muslimanëve  të  jenë  të  lidhur  me  respekt  dhe  dashuri 
me  Ehli  Bejtin.156 

Ehli  Bejti  i  të  Dërguarit  të  Allahut,  pra,  pjesëtarët  e  shtëpisë 
profetike,  e  kanë  të  ndaluar  (haram,  të  ndaluar  e  të  pabekuar)  të 
marrin  zeqat.  Një  ditë,  Profeti  (s.a.s.)  vuri  re  se  Hz.  Hasani  futi 
në  gojë  një  kokërr  hurmë  nga  zeqati  i  mbledhur  për  thesarin  e 
shtetit.  Profeti  ndërhyri  menjëherë  duke  i  kërkuar  ta  nxirrte  prej 
goje  dhe  duke  ia  tërhequr  vëmendjen  me  këto  fjalë: 

"A  nuk  e  di  ti  se  familja  e  Muhammedit  nuk  ha  zeqat?"  (Buhari, 
Zeknt,  57;  Ahmed,  I,  200) 

Zejd  bin  Erkam  (r.a.)  ka  thënë  kështu: 

"Një  ditë,  pranë  oazit  Hum  mes  Mekës  dhe  Medinës,  i 
Dërguari  i  Allahut  (s.a.s.)  u  ngrit  në  këmbë  dhe  na  mbajti  një 
fjalë.  Pasi  e  lavdëroi  dhe  e  falenderoi  Allahun,  na  dha  këshilla 
dhe,  në  fund,  na  tha: 

"O  njerëzl  Edhe  unëjam  njeri.  Së  afërmi,  përfaqësuesi  i  Zotit  tim  do 
të  më  vijë  edhe  mua  dhe  unë  do  t'i  përgjigjem  ftesës  së  tij  e  do  të  shkoj. 
Poju  lëjuve  dy  gjëra  me  rëndësi.  Njëra  është  Kur'ani,  libri  i  Allahut,  si 
dritë  dhe  orientues  për  njeriun.  Kapunifort  pas  tij. . . " 

Profeti  (a.s.)  na  dha  porosi  se  si  të  kapeshim  e  të  mbaheshim 
fort  pas  Kur'anit.  Pastaj  e  vazhdoi  fjalën  kështu: 

jtën  "i  shtëpisë".  Për  shembull,  themi  për  drkë  "është  i  shtëpisë".  Ose, 
kur  duam  t'i  bëjmë  kompliment  një  njeriu  jo  të  afërt  në  gjak,  pra,  jo  në 
të  vërtetë  të  shtëpisë,  por  shumë  të  afërt  e  të  dashur  si  mik,  i  themi:  "Po 
ti  je  (si)  i  shtëpisë!".  Kurse  në  rastin  e  mësipërm  në  lidhje  me  familjen 
e  Profetit,  ashtu  siç  shpjegohet  edhe  në  vijim,  me  cilësimin  "Ehli  Bejt" 
nënkuptohen  vetëm  njerëzit  më  të  afërt  të  familjes  me  lidhje  gjaku. 
Përkthyesi. 

156  Ahmed,  VI,  323. 

"Po  ju  lë  edhe  Ehli  Bejtin  tim.  Kini  frikë  Allahun  dhe  silluni  me 
respekt  ndaj  Ehli  Bejtit  tim!  Kinifrikë  Allahun  dhe  silluni  me  respekt 
ndaj  Ehli  Bejtit  tim!" 

E  pyetën  Zejdin: 

"Kush  janë  Ehli  Bejti  i  Pejgamberit,  o  Zejd?  A  nuk  janë  edhe 
gratë  e  tij,  të  Ehli  Bejtit?" 

"Edhe  gratë  e  tij  janë  të  Ehli  Bejtit,  por  Ehli  Bejti  i  vërtetë  i  tij 
janë  ata  persona  pas  tij  të  cilët,  gjithashtu,  do  ta  kenë  haram  të 
marrin  sadaka!"  -  U  përgjigj  Zejdi. 

"Po  kush  janë  ata  që  e  kanë  e  do  ta  kenë  haram  të  marrin  sa- 
daka?"  -  E  pyetën  Zejdin. 

"Familjet  e  Aliut,  Akilit,  Xhaferit  dhe  Abbasit!"  -  U  përgjigj 
Zejdi.  (Muslim,  Fedailu's-Sahabe,  36) 

I  Dërguari  i  Allahut  (s.a.s.)  ka  theksuar  kështu: 

"Duajeni  Allahun  ps eju  ka  pajisur  me  dhunti.  Duamëni  mua  pse  e 
doni  Allahun.  Dhe  duajeni  Ehli  Bejtin  tim  pse  më  doni  mua!"  (Tirmidhi, 
Menakib,  31/3789) 


Gjithashtu,  një  ditë,  Profeti,  i  ka  kapur  për  dore  nipërit  e  tij  të 
bekuar,  Hasanin  dhe  Hysenin,  dhe  ka  thënë: 

“Kush  më  do  mua,  këta  të  dy,  babanë  dhe  nënën  e  këtyre,  ditën  e 
kiametit  do  tëjetë  bashkë  me  mua!"  (Tirmidhi,  Menakib,  20/3733) 

Sahabet  ushqenin  respekt  dhe  dashuri  të  madhe  për  të  afër- 
mit  e  të  Dërguarit  të  Allahut  (s.a.s.).  Sepse  ai  që  do  dikë,  i  do,  në 
raport  me  atë  dashuri,  edhe  rniqtë  e  njeriut  të  dashur,  shërbyesit 
e  tij,  ushqimet  që  ka  ngrënë  dhe  rrobat  që  ka  veshur  ai,  shkurt, 
çdo  gjë  që  ka  lidhje  me  të  dhe  që  ia  kujton  atë!  Duke  u  shtuar 
dashuria  për  të,  ajo  dashuri  i  ngjitet  çdo  gjëje  që  ndodhet  përreth 
dhe  në  mjedisin  e  njeriut  të  dashur! 


Ja,  pra,  edhe  të  nderuarit  sahabe  të  zgjedhur,  të  cilët  e  de- 
shin  të  Dërguarin  e  Allahut  më  shumë  se  jetën,  kur  dikush  nga 
të  afërtit  e  të  Dërguarit  të  Allahut  do  të  hipte  në  kalë,  menjëherë 

afroheshin  dhe  ia  mbanin  yzengjinë.157  Ngaqë  e  dinin  se  ditën 
e  kiametit  do  të  këputeshin  të  gjitha  lidhjet  farefisnore  dhe  do 
të  mbeteshin  vetëm  ato  që  kishin  lidhje  me  të,  e  dëshironin  me 
gjithë  shpirt  të  martoheshin  me  një  nga  të  afërmit  e  Profetit  për 
të  krijuar  lidhje  farefisnore  me  të.158 

Njerëzit  e  prejardhur  nga  brezi  i  pastër  i  të  Dërguarit  të 
Allahut,  vazhdojnë  të  jetojnë  në  ditët  tona  në  vende  të  ndryshme 
të  botës  islame.  Pasuesit  e  brezit  të  Hysenit  (r.a.)  quhen  "sejjid" 
(zotërinj,  fisnikë),  kurse  pasuesit  e  brezit  të  Hasanit  (r.a.)  quhen 
"sherif"  (të  nderuar,  të  respektuar).  Osmanët  u  thoshin  sejjidë- 
ve  "emir"  (prijës,  sundimtar)  dhe  çallmës  jeshile  që  mbështillnin 
kokës,  "çallmë  emiri".  Edhe  gratë  pasardhëse  nga  brezi  i  Profetit, 
vinin  në  ballë  një  shenjë  jeshile. 

Osmanët  e  konsideronin  shërbimin  ndaj  Ehli  Bejtit  detyrë  të 
çmuar  dhe,  për  këtë,  krijuan  një  emërtesë  zyrtare.  Në  shtetin  os- 
man,  nëpunësit  zyrtarë  që  merreshin  me  punët  e  Ehli  Bejtit,  ti- 
tulloheshin  nakibuleshraf  (shef  i  brezit  profetik).  Nakibuleshraf 
zgjidheshin  nga  brezi  i  Profetit  dhe  administronin  të  gjitha  punët 
e  Ehli  Bejtit,  plotësonin  të  gjitha  të  dhënat  gjenealogjike  së  bash- 
ku  me  shënimin  e  lindjeve  dhe  vdekjeve,  pengonin  hyrjen  e  tyre 
në  profesione  sidokudo,  u  shpërndanin  pjesën  nga  të  ardhurat  e 
fituara  (jo  të  dhuruara)  të  shtetit,  nuk  lejonin  që  femrat  e  tyre  të 
martoheshin  me  meshkuj  që  s'i  përkisnin  sërës  së  tyre.159 

Duke  i  përkitur  emërtesës  së  trashëgimtarit  të  përgjithshëm 
të  të  bijve  të  Profetit,  nakibuleshraf  zinin  njërin  prej  pozitave  më 
të  larta  si  rrjedhojë  e  nderimit  ndaj  detyrës  që  kryenin,  dhe  merr- 
nin  pjesë  në  radhë  të  dytë  nën  kalifin  në  hierarkinë  komplemen- 
tare-morale.  Në  ceremonitë  e  fronëzimit  sulltanor,  nakibuleshraf 
ishin  të  parët  që  i  paraqisnin  besnikërinë  sundimtarit  dhe  bënin 
lutje  për  të,  pastaj  vinin  me  radhë  personalitetet  e  tjerë.  Edhe  në 

157  Hejsemi,  IX,  348. 

158  Hejsemi,  IX,  173. 

159  Mehmet  Z.  Pakalm,  II,  647. 

urimet  e  bajrameve,  përparësia  u  përkiste  nakibuleshrafëve.  Në 
të  dy  rastet  e  urimeve,  sundimtari  ngrihej  në  këmbë  para  tyre. 

Në  rastet  kur  sejjidët  dhe  sherifët  vepronin  në  kundërshtim 
me  ligjet  dhe  zakonet,  ata  të  Stambollit  dënoheshin  nga  nakibu- 
leshrafi,  kurse  ata  të  periferisë,  nga  kajmekami.  Ceremonia  e  dë- 
nimit  bëhej  kështu:  Në  fillim,  personit  i  hiqej  çallma  jeshile  dhe 
puthej.  Pastaj,  pasi  personi  e  vuante  dënimin,  çallma  i  kthehej 
prapë. 

Një  luftë  e  mbushur  plot  pësime  mësimdhënëse: 

LUFTA  E  UHUDIT 

(7  shevval,  3  h.  /  23  mars,  625  e.r.) 

Si  Bedri,  edhe  Uhudi160  është  një  luftë  e  tmerrshme  e  bërë  me 
politeistët  mekas.  Ka  ndodhur  në  muajin  shevval  të  vitit  të  tretë 
të  hixhretit. 

Pas  disfatës  së  Bedrit,  politeistët  mekas  i  kishte  mbështjellë 
një  zi  e  madhe.  Secili  kishte  humbur  një  të  afërm,  prandaj  ishte 
i  mbushur  me  lakminë  e  egër  për  t'ia  marrë  shpagimin.  Në  krye 
të  tyre  ndodhej  edhe  Hindi,  gruaja  e  Ebu  Sufjanit,  kryetarit  të 
ri  të  fisit  Kurejsh.  Si  rezultat,  pa  kaluar  shumë  kohë,  u  përgatit 
një  ushtri  politeistësh  prej  tre  mijë  vetësh  që  u  digjej  zemra  me 
zjarrin  e  shpagimit.  Për  pajisjen  e  ushtrisë  u  përdorën  mallrat  e 
karvanit  që  Ebu  Sufjani  mundi  ta  shpëtonte  në  luftën  e  Bedrit.  U 
kërkua  edhe  ndihma  e  arabëve  përreth.161 

Në  këtë  mes,  i  ungji  i  Profetit  (s.a.s.),  Abbasi,  e  lajmëroi 
Medinën  për  gjithçka  po  ndodhte.162  Dhe  i  Dërguari  i  Allahut 
(s.a.s.)  mblodhi  menjëherë  kuvendin  e  luftës.  Ai  zhvilloi  një  kë- 
shillim  mbi  çështjen  nëse  duhej  qëndruar  në  Medinë  për  të  bërë 
luftë  mbrojtëse,  apo  duhej  dalë  jashtë  për  të  bërë  luftë  sulmuese. 
Ai  vetë  ishte  përkrahës  i  luftës  mbrojtëse.163 


160  Uhudi  ndodhet  rreth  një  milje  në  veri  të  Medinës. 

161  Vakidi,  1, 199-203. 

162  Ibni  Sa'd,  II,  37. 

163  Kjo  ishte  për  shkak  të  një  ëndrre  që  kishte  parë  Profeti.  Më  vonë,  ai  ka 
thënë  kështu: 

"...  Në  ëndërr  e  pashë  veten  duke  tundur  shpatën.  Shpata  e  kishte  majën  të 
këputur.  Kjo  paskësh  qenë  provë  efatkeqësisë  që  pësuan  muslimanët  në  luftën 
e  Uliudit.  Unë  vazhdova  ta  tund  shpatën.  Tani  ajo  mori  një  pamje  më  të  mirë, 
gjë  që  ishte  provë  efavorit  të  Zotit  për  ribashkimin  e  muslimanëve  dhefitoren 
e  pritshme.  Në  të  njëjtën  ëndërr  pashë  që  dhe  të  mira  të  tjera  të  dhëna  nga 

Mirëpo  sipas  mendimit  të  të  rinjve  që  nuk  kishin  marrë  dot 
pjesë  në  luftën  e  Bedrit,  dhe  të  trimave  si  Hz.  Hamzai  që  përbë- 
nin  shumicën,  u  vendos  të  dilej  jashtë  Medinës  për  të  bërë  luftë 
sulmuese.164  Për  më  tepër,  një  pjesë  e  tyre  thanë: 

"Ne  e  prisnim  me  padurim  një  ditë  të  tillë!" 

Pas  kësaj,  i  Dërguari  i  Allahut  (s.a.s.)  hyri  në  dhomën  e  vet 
dhe  veshi  parzmoren.  Vetëm  se,  gjatë  kësaj  kohe,  përkrahësit  e 
luftës  mbrojtëse  në  Medinë  i  bindën  të  tjerët.  Mirëpo  Sa'd  bin 
Muadhi  me  Usejd  bin  Hudajrin  u  thanë: 

"Megjithëse  i  Dërguari  i  Allahut  s'deshte  të  dilte  nga  Medina, 
ju  ngulët  këmbë  në  të  kundërtën.  Mirëpo  atij  i  zbret  urdhri  nga 
qielli!  Ju  lërjani  këtë  punë  atij  dhe  bëni  ç't'ju  urdhërojë  ai!"  (Vakidi, 
I,  213-214) 

Dhe  ata  vrapuan  menjëherë  te  i  Dërguari  i  Allahut  (s.a.s.)  dhe 
i  thanë: 

"O  i  Dërguari  i  Allahut,  ne  nuk  dalim  kundër  mendimit  tënd. 
Ne  bëmë  gabim!  Vepro  ashtu  siç  dëshiron!" 

Përgjigjja  e  të  Dërguarit  të  Allahut  qe  e  prerë: 

" Pasi  një  profet  ta  veshë  parzmoren,  nuk  e  heq  pa  bërë  luftë!  Ju 
shihni  të  bëni  ashtu  siç  ju  urdhëroj!  Pra,  shkoni  me  emrin  e  Allahut! 
Po  qe  se  bëni  durim  dhe  e  kryeni  detyrën,  Allahu  prapëjuve  ka  për  t'jua 
dhuruar  fitoren!"  (Vakidi,  I,  214;  Ibni  Sa'd,  II,  38) 

Kështu,  i  Dërguari  i  Allahut  (s.a.s.),  menjëherë  pas  namazit  të 
xhumasë,  la  zëvendës  në  Medinë  Abdullah  bin  Umm-i  Mektumin 
dhe  doli  në  rrugë  me  një  ushtri  prej  një  mijë  vetësh.  Por  në  rrugë, 
pasi  koka  drejtuese  e  hipokritëve  dhe  hezitantëve,  Abdullah  bin 
Ubeji  me  treqind  përkrahësit  e  vet  u  kthyen  mbrapsht,  numri  i 
ushtarëve  të  ushtrisë  islame  ra  në  shtatëqind  vetë.  Këtë  ngjarje, 
Zoti  e  njoftoi  duke  zbritur  këtë  ajet: 


164 


Allahu.  Qetë  qenë  shenjë  për  një  grup  muslimanësh  që  ranë  dëshmorë.  E  mira 
që  pashë,  ishte  e  mira  efitoreve  që  na  i  mundësoi  Allahu  pas  Bedrit  dhe  sevabi 
i  besnikërisë  së  Bedr-i  Mev'idit  që  na  efavorizoi  Zoti  ynë. "  (Buhari,  Tabir,  39, 
44;  Menakib,  25;  Muslim,  Ruja,  20) 

Ibni  Hisham,  III,  6-7. 

"Ato  që  ju  ranë  në  kokë  juve  atë  ditë  kur  u  përballën  dy 
ushtritë,  kanë  ndodhur  vetëm  me  lejen  e  Allahut,  me  qëllim 
për  t'i  veçuar  besimtarët  dhe  për  t'i  nxjerrë  në  shesh  hipokritët. 
Kur  këtyre  u  thuhet  "ejani,  luftoni  ose  mbrohuni  në  rrugën  e 
Allahut",  thonë:  "Të  dinim  të  luftonim,  do  t'ju  ndiqnim  pas!" 
Atë  ditë  ata  qenë  më  afër  mohimit  se  besimit.  Me  gojë  thoshin 
jo  ato  që  kishin  në  zemër.  Mirëpo  Allahu  e  di  më  mirë  se  çfarë 
fshehin!"  (Al-i  Imran,  166-167) 


j— — _ —  aLSIj  (_j LjdJ  -Xp!JL»  j^Jl  ^ jj  jjJ_L&l  j^»  ojj-I-p  Jjj 
L-gJ  j  <djl  j  yiJijLi  jl  jLuiS Lt  o-»-*  i! 

S  J  0  O  Jj  S  h  '  s 

"(O  i  Dërguar!)  Ti  ishe  larguar  nga  familja  herët  në  mëngjes 
për  t'i  vendosur  besimtarët  në  pozicionet  e  luftës.  Allahu  dë- 
gjon  dhe  di  me  të  vërtetë.  Atë  kohë,  dy  grupe  nga  mesi  juaj 
kishin  filluar  të  prisheshin.  Por  Allahu  ishte  ndihmëtari  i  tyre. 
Besimtarët  të  besojnë  dhe  të  mbështeten  vetëm  te  Allahu!"  (Al-i 
Imran,  121-122) 


Në  një  vështrim,  ndarja  e  hipokritëve  nga  ushtria  u  bë  një 
favor  hyjnor.  Sepse,  me  sjelljen  e  tyre,  ushtria  nuk  u  dobësua, 
përkundrazi,  u  pastrua  nga  zemrat  dyfytyrëshe  dhe  frikacake  që 
kishte  brenda,  duke  u  bërë,  kështu,  më  e  gjallë  e  më  e  qëndrue- 
shme  moralisht  e  shpirtërisht!  Tradhtia  e  tyre  gjatë  betejës  mund 

të  bëhej  më  e  rrezikshme,  mund  ta  trondiste  moralin  e  besimta- 
rëve. 


Pasioni  i  sahabeve  për  të  rënë  dëshmor 

Ensari  Amr  bin  Xhemuh,  kryetari  i  hsit  Bijtë  Selime,  ishte  to- 
pall.  Katër  djemtë  që  kishte,  mermin  pjesë  në  luftë  së  bashku 
me  të  Dërguarin  e  Allahut.  Kur  Profeti  do  të  dilte  për  në  luftën  e 
Uhudit,  edhe  Amri  deshi  të  merrte  pjesë.  Të  bijtë  i  thanë: 

"Ti  nuk  ke  përgjegjësi  për  të  marrë  pjesë  në  luftë.  Allahu  i 
Lartë  të  ka  pranuar  si  të  justifikuar.  Në  vend  tënd  po  shkojmë 
ne!" 

Amri  u  tha: 

"Ditën  e  Bedrit  ju  m'u  bëtë  pengesë  për  të  hyrë  në  xhennet. 
Vallahi,  edhe  sikur  të  mbetem  gjallë  sot,  një  ditë  kam  për  të  rënë 
dëshmor  e  kam  për  të  hyrë  në  xhennet!"  Pastaj  iu  kthye  të  sho- 
qes: 

"Ndërsa  çdokush  bie  dëshmor  e  hyn  në  xhennet,  a  mos  vallë 
unë  do  të  rri  pranë  teje?" 

E  mori  menjëherë  mburojën  dhe,  pasi  u  lut  "Allahu  im,  mos 
më  kthe  prapë  në  familjen  time",  shkoi  pranë  të  Dërguarit  të 
Allahut  (s.a.s.),  të  cilit  i  tha: 

"Djemtë  kërkojnë  të  më  lënë  në  Medinë.  Më  pengojnë  të  dal 
në  luftë  me  ty.  Vallahi,  unë  dëshiroj  të  shkel  këmbën  në  xhennet 
kështu  topall  siç  jam!" 

I  Dërguari  i  Allahut  (s.a.s.)  i  tha: 

"Allahu  i  Lartë  të  ka  parë  të  justifikuar.  Xhihadi  nuk  është  detyrim 
për  ty!" 

Amri  (r.a.)  i  tha: 

"O  i  Dërguari  i  Allahut!  A  nuk  e  sheh  me  vend  ti  që  unë  të 
luftoj  gjer  në  vdekje  në  rrugën  e  Allahut  dhe  pastaj  të  ec  me  këtë 
këmbë  topalle  në  xhennet?"  Profeti  ynë  famëmadh  i  tha: 


"Po,  e  shoh  me  vend!"  Kurse  të  bijve  të  Amrit  u  tha  kështu: 

"Tashmë  mos  e  pengoni  më  babanë  tuaj  nga  lufta,  se,  ndoshta, 
Allahu  ia  mundëson  të  bjerë  dëshmor!" 

Amri  u  kthye  nga  kiblja  dhe  bëri  këtë  lutje: 

"Allahu  im!  Bëma  të  mundur  të  bie  dëshmor!  Mos  më  kthe 
prapë  te  njerëzit  e  familjes  të  mërzitur  e  të  dëshpëruar!"  Dhe 
mori  pjesë  në  luftë. 

Ky  sahabi  i  mbushur  plot  me  emocionin  e  rënies  dëshmor,  që 
mori  pjesë  në  luftën  e  Uhudit,  gjatë  betejës  thoshte  "vallahi,  unë 
kam  mall  për  xhennetin"  dhe,  më  në  fund,  së  bashku  me  një- 
rin  nga  të  bijtë  që  përpiqeshin  ta  mbronin,  ra  dëshmor.  Më  pas, 
Profeti  i  dashur  tha  kështu  për  të: 

"Betohem  në  Allahun  cfë  ka  qenien  time  në  dorë,  se  e  pashë  Amrin 
tek  po  ecte  në  xhennet  duke  çaluar!"  (Vakidi,  i,  264-265;  ibni  Ethir,  Usdu’l- 
Gabe,  IV,  208) 


Kur  do  të  dilte  për  në  luftën  e  Uhudit,  Profeti  po  inspektonte 
ushtrinë.  Të  rinjtë  e  moshës  që  mund  të  merrnin  pjesë  në  luftë  i 
lejonte,  kurse  të  paaftët,  i  kthente  prapë.  Mes  të  kthyerve  ishin 
edhe  Themure  bin  Xhundeb  dhe  Rafi  bin  Hadixh.  Dhuhejr  bir 
Rafi  tha: 

"O  i  Dërguari  i  Allahut,  Rafiu  qëllon  mirë  me  shigjetë!"  Ai 
deshi  që  Rafi  bin  Hadixhi  të  mos  largohej  nga  ushtria.  Rafi  bin 
Hadixhi  e  tregon  kështu  vazhdimin  e  ngjarjes: 

"Në  këmbë  kisha  meste.  Duke  shkelur  në  majë  të  gishtave,  u 
përpoqa  të  dukesha  i  gjatë.  Dhe  i  Dërguari  i  Allahut  më  dha  leje 
të  qëndroja  në  ushtri.  Me  ta  dëgjuar  se  mua  më  ishte  dhënë  leje, 
Themure  bin  Xhundeb  i  tha  njerkut  të  vet,  Murej  bin  Sinan: 

"Baba,  i  Dërguari  i  Allahut  (s.a.s.)  i  dha  leje  Rafiut,  kurse  mua 
rnë  ktheu  prapë.  Mirëpo  unë  mund  ta  mundja  atë  në  mundje!" 
Murej  (r.a.)  tha: 

"O  i  Dërguari  i  Allahut!  Djalin  tim  e  ktheve,  kurse  Rafiut  i 
dhe  leje.  Mirëpo  irn  bir  e  mund  Rafiun  në  mundje!"  I  Dërguari  i 
Allahut  na  tha  Themures  dhe  mua: 

"Ejani,  bëni  mundje,  t'ju  shohim!" 

U  mundëm  dhe,  si  përfundim,  Themure  më  mundi.  Atëherë, 
i  Dërguari  i  Allahut  (s.a.s.)  i  dha  leje  edhe  atij."  (Taberi,  Tarih,  II,  505- 
506;  Vahidi,  I,  216) 


Profeti  (s.a.s.)  e  vendosi  ushtrinë  me  shpinë  nga  mali  Uhud. 
Në  Kodrën  Ajnejn  vendosi  pesëdhjetë  shigjetarë  kundër  mundë- 
sisë  së  sulmit  të  armikut  nëpër  luginën  në  mes.  U  caktoi  në  krye 
Abdullah  bin  Xhubejrin  dhe  i  porositi  kështu: 

“]u  do  të  na  mbroni  shpinën.  Pavarësisht  nëse  armiku  delfitues  apo 
mundet,  ju  s'duhet  të  lëvizni  nga  vendi  pa  lejen  time!"  (ibni  Hisham,  ni, 
10;  Ahmed,  I,  228) 

Siç  ishte  zakon,  lufta  filloi  përsëri  me  duele.  Luani  i  Allahut, 
Hz.  Aliu,  e  shtriu  përtokë  me  një  goditje  flamurtarin  e  politeis- 
tëve,  Talhanë.  Vëllanë  e  Talhasë,  Osmanin,  i  cili  mori  flamurin  e 
Kurejshve,  e  vrau  Hz.  Hamzai,  kurse  flamurtarin  e  tretë  e  vrau 
Sa'd  bin  Ebi  Vakkas. 

Më  në  fund,  lufta  nisi  me  tërë  ashpërsinë.  Kur  përleshja  ishte 
nxehur  mirë,  i  Dërguari  i  Allahut  (s.a.s.),  duke  ngritur  lart  shpa- 
tën  e  vet  mbi  të  cilën  ishte  shkruar  "nëfrikë  ka  turp  dhe  turpërim, 
kurse  në  sulm  ka  nder  dhe  dinjitet",  pyeti: 

"Kush  e  merr  këtë  prej  meje?" 

Sahabet  zgjatën  duart  për  ta  marrë  duke  thirrur:  "Unë! 


Unë!" 


Mirëpo,  kur  Profeti  (a.s.)  pyeti  se  "kush  e  merrte  shpatën  për  t'ia 
dhënë  hakun",  u  druajtën  ta  merrnin.  Ensari  Ebu  Duxhane  (r.a.)  u 
ngrit  në  këmbë  dhe  e  pyeti: 

"Ç'është  haku  i  saj,  o  i  Dërguari  i  Allahut?" 

Profeti  iu  përgjigj: 

"Haku  i  saj  është  të  përleshesh  me  armikun  gjersa  të  shtrembëro- 
het. . . " 

Ebu  Duxhane  i  tha: 

"Unë  e  marr,  o  i  Dërguari  i  Allahut,  për  t'ia  dhënë  hakun!" 

Ebu  Duxhane  e  mori  shpatën,  nxori  çallmën  e  kuqe  dhe  e  li- 
dhi  rreth  kokës  dhe  hlloi  të  ecë  mes  radhëve  të  muslimanëve  dhe 
radhëve  të  politeistëve  duke  u  mbajtur  më  të  madh.  Me  ta  parë 
ecjen  e  tij  krenare  e  mendjemadhe,  Profeti  tha: 

"Kjo  është  një  ecje  e  tillë  që  Allahu,  me  përjashtim  të  këtyre  rasteve,  e 
përbliz!"  (Ibni  Hisham,  III,  11-12;  Vakidi,  I,  259;  Muslim,  Fedailu's-Sahabe,  128) 

Gjatë  betejës,  dijetari  hebre  Muhajrik  u  bë  musliman.  Ai  e 
njihte  shumë  mirë  Profetin  tonë  sipas  cilësive  të  përshkruara  në 
Teurat.  Të  vërtetën  e  gjetur  diturisht  nuk  e  kishte  shpjeguar  dot 
gjer  në  Uhud.  Kur  Profeti  doli  në  luftën  e  Uhudit,  ai  u  tha  heb- 
renjve: 

" O  hebrenj!  Vallahi,  ju  e  dini  rnjaft  mirë  se  Muhammedi  është 
pejgamber  dhe  se  duhet  ta  ndihmoni  atë!" 

Hebrenjtë  i  thanë: 

"Sot  është  ditë  e  shtunë,  nuk  bëhet  asnjë  punë!" 

Muhajriku  ua  ktheu: 

"Për  ju  nuk  ekziston  e  shtuna!"  Mori  me  vete  shpatën  dhe 
mjetet  e  tjera  që  i  duheshin  dhe  i  tha  njërit  prej  farefisit  duke  e 
porositur: 

"Po  qe  se  vritem  sot,  e  gjithë  pasuria  ime  i  mbetet  Muhammedit. 
Ai  e  përdor  atë  ashtu  siç  ia  tregon  Allahu!" 

Muhajriku  shkoi  të  luftojë  dhe  ra  dëshmor.  Shtatë  kopshtet 
me  hurma  që  la  ai,  Profeti  (s.a.s.)  i  mori  në  dorëzim,  i  caktoi  si 
pronë  vakfnore  dhe  tha: 

"Muhajriku  është  më  i  dobishmi  i  hebrenjve!"  (ibni  Hisham,  m,  38; 
Vakidi,  I,  263;  Ibni  Sa'd,  I,  501-503) 

Në  Uhud  përjetoheshin  skena  të  çuditshme,  të  ndryshme  nga 
njëra-tjetra. 

Një  medinas  me  emrin  Kuzman  kishte  vrarë  shtatë  armiq, 
edhe  vetë  kishte  marrë  një  plagë  të  rëndë  dhe  kishte  vdekur. 
Megjithëkëtë,  i  Dërguari  i  Allahut  (s.a.s.)  tha: 

"Kuzmani  është  për  në  xhehennem!" 

_ 

Dhe  ja  sepse.  Në  frymën  e  fundit,  Katade  bin  Numani  e  kishte 
uruar: 

"Dëshmorësia  të  qoftë  e  bekuar,  o  Kuzman!" 

Kurse  Kuzmani  ia  kishte  kthyer: 

"Unë  luftova  për  fisin,  jo  për  të  rënë  dëshmor!"  Dhe,  duke 
rënduar  mbi  majën  e  shpatës  së  vet,  kishte  bërë  vetëvrasje!  (Vakidi, 
I,  263) 

Në  kundërshtim  me  këtë,  Usajram  i  cili  në  fillim  i  kishte  dalë 
kundër  hyrjes  së  fisit  në  Islam  dhe,  pastaj,  ishte  penduar,  iu  afrua 
Profetit  (s.a.s.)  i  armatosur  kokë  e  këmbë,  dhe  i  tha: 

"O  i  Dërguar  i  Allahut!  A  të  marr  pjesë  në  fillim  në  luftë  bash- 
kë  me  ju  e  pastaj  të  bëhem  musliman,  apo  në  fillim  të  bëhem 
musliman?" 

Profeti  i  tha: 

"Në  fillim  bëhu  musliman,  pastaj  lufto!"  Atëherë,  Usajrami  u 
bë  musliman,  pastaj  u  fut  në  luftë  dhe  ra  dëshmor.  I  Dërguari  i 
Allahut  (s.a.s.)  tha: 

"Pak  U  përpocj,  por  shumëfitoi!"  (Buhari,  Xhihad,  13;  Muslim,  lmare,  144) 

Ndërsa  ndodhej  i  shtrirë  mes  të  plagosurve  dhe  në  frymën  e 
fundit,  atyre  që  e  shihnin  me  vështrime  kureshtare,  u  thoshte: 

"Unë  erdha  për  t'u  bërë  musliman!  U  përlesha  për  hir  të 
Allahut  dhe  të  të  Dërguarit  të  Tij,  dhe  u  plagosa!" 

Ebu  Hurejre  (r.a.)  i  pyeste  sahabet  për  të  si  për  një  gjë  a  gjëzë: 

"Më  thoni,  kush  është  ai  që  ka  hyrë  në  xhennet  pa  falur  na- 
maz  as  dhe  një  herë?"  Njerëzit  nuk  e  dinin  përgjigjen,  prandaj  i 
kërkonin  atij  t'ua  thoshte.  Dhe  Ebu  Hurejre  u  thoshte: 

"Ai  është  Usajrami,  domethënë,  Amr  bin  Thabiti!"  (Ibni  Hisham, 
III,  39-40;  Vakidi,  I,  262) 

Gjatë  betejës,  Abdullah  bin  Xhahshit  (r.a.)  iu  thye  shpata. 
Atëherë,  Profeti  i  dha  një  degë  hurme  e  cila  iu  kthye  aty  për  aty 
në  shpatë.  Abdullahu  e  përdori  këtë  shpatë  gjersa  ra  dëshmor. 

Këtë  shpatë  të  mbiquajtur  "Urxhun"  e  bleu  nga  trashëgimtarët  e 
Abdullah  bin  Xhahshit  një  bej  turk  për  dyqind  dinarë  (flori).165 

Sulmi  i  muslimanëve  mbi  armikun  me  një  dëshirë  të  paparë, 
përfundoi  brenda  një  kohe  të  shkurtër  me  fltore.  Armiku  superior 
në  numër  dhe  pajisje,  fllloi  të  ikë.  Mirëpo,  pasi  e  ndoqën  armikun 
për  një  farë  kohe,  muslimanët,  të  sigurt  plotësisht  për  fltoren, 
fllluan  të  mbledrhin  plaçkën  e  luftës.  Për  më  tepër,  edhe  shigje- 
tarët,  pavarësisht  nga  këmbëngulja  e  komandantit  të  tyre  i  cili 
ua  kujtonte  paralajmërimin  e  të  Dërguarit  të  Allahut,  e  braktisën 
pozicionin  dhe  vrapuan  të  mbledhin  plaçkë.  Në  kodër  mbetën 
vetëm  komandanti  i  shigjetarëve,  Abdullah,  me  shtatë  shokë. 

Ja,  pra,  gjithçka  që  ndodhi,  ndodhi  pas  kësaj.  Komandanti  i 
zgjuar  i  armikut,  Halid  bin  Velidi,  së  bashku  me  njësitin  e  tij  të 
kalorësisë,  e  pa  se  kishte  shtënë  në  dorë  rastin  që  priste.  Në  krye 
të  kalorësve,  u  doli  shigjetarëve  nga  shpina  dhe,  brenda  një  kohe 
të  shkurtër,  të  gjithë  shigjetarët  e  mbetur  në  kodër,  ranë  dëshmo- 
rë.  Pastaj  nisi  një  sulm  të  ashpër  nga  shpina  kundër  muslimanë- 
ve  që  po  mblidhnin  plaçkën  e  luftës.  Kur  e  panë  këtë  ndryshim 
të  situatës,  edhe  ushtarët  armiq  në  ikje  e  sipër,  qëndruan  dhe  u 
kthyen  në  fushën  e  betejës.  Ushtria  muslimane  u  vu  mes  dy  zja- 
rresh.  Muslimanët  u  çoroditën. 

Zotëria  i  dëshmorëve,  Hz.  Hamza 

Në  këtë  mes,  trimi  i  shquar  i  Islamit,  Hz.  Hamzai  (r.a.),  i  cili 
vraponte  sa  në  këtë  anë,  në  tjetrën,  mes  radhëve  të  çoroditura  të 
muslimanëve,  ra  dëshmor  nga  heshta  e  hedhur  prej  Vahshiut. 
Vahshiu  e  bëri  këtë  për  të  fltuar  lirinë  që  ia  kishte  premtuar,  me 
këtë  kusht,  Hindi.  Hindi  e  cila  kishte  kohë  që  e  priste  këtë  rast 
me  ambicje  të  tmerrshme,  duke  u  sjellë  me  një  egërsi  të  tejkaluar, 
ia  nxori  mëlçinë  Hz.  Hamzait  (r.a.)  dhe  ia  kafshoi.  Prandaj,  asaj 
iu  ngjit  nofka  "Akiletu'l-Ekbad",  "Mëlçingrënëse"! 

165  Ibni  Ethir,  Usdu'l-Gabe,  III,  195;  Dijarbekri,  I,  433. 

_ 

Rënia  dëshmor  e  Hz.  Hamzait  bëri  të  frynte  valë-valë  mbi 
radhët  e  muslimanëve  një  atmosferë  zie.  Radhët  e  çoroditura  u 
prishën  edhe  më  keq.  Allahu  i  Lartë  e  përshkruan  kështu  këtë 
gjendje: 


"Ndërsa  po  i  vrisnit  armiqtë  me  lejen  e  Allahut,  Allahu  e 
solli  në  vend  premtimin  për  ju.  Më  në  fund,  erdhi  një  çast  i 
tillë  që,  pasi  Allahu  jua  tregoi  atë  (fitoren)  që  kishit  dëshiruar, 
ju  ratë  në  pozitë  të  dobët;  e  vutë  në  diskutim  dhe  i  dolët  ku- 
ndër  urdhrit  (që  ju  pati  dhënë  Profeti).  Pati  ndër  ju  nga  ata  që 
e  deshën  këtë  botë,  pati  edhe  nga  ata  që  e  deshën  botën  tjetër, 
ahiretin.  Pastaj,  për  t'ju  vënë  në  provë,  Allahu  ju  pengoi  (nga 
fitorja  mbi  ta).  Por,  me  të  vërtetë,  ju  fali.  Allahu  është  shumë 
mirëbërës  ndaj  besimtarëve!"  (Al-i  Imran,  152) 

Në  këtë  ajet,  Zoti,  ndërsa  ua  tërheq  vërejtjen  shigjetarëve  që  e 
braktisën  pozicionin,  duke  thënë  "pati  ndër  ju  nga  ata  që  e  de- 
shën  këtë  botë",  i  lavdëron  shigjetarët  që  qëndruan  në  pozicione 
gjersa  ranë  dëshmorë,  duke  thënë  "pati  edhe  nga  ata  që  e  de- 

shën  botën  tjetër,  ahiretin". 


Atë  ditë,  politeistët  vranë  shumë  besimtarë  të  cilët  ranë  dësh- 
morë  në  fushën  e  betejës.  Madje,  një  grup  politeistësh,  duke  e 
vënë  në  shenjë  të  Dërguarin  e  Allahut,  u  hodh  në  sulm  të  drejt- 
përdrejtë  kundër  tij.  Sulmet  kundër  tij  u  shpeshtuan  shumë. 
Talha  bin  Ubejdullah  thotë: 

"Pasi  shokët  e  të  Dërguarit  të  Allahut  u  shpërndanë,  politeis- 
tët  kaluan  në  sulm  dhe  e  rrethuan  të  Dërguarin  e  Allahut  nga  të 
gjitha  anët.  Nuk  e  dija  se  nga  ç'anë  ta  mbroja  prej  sulmeve,  nga 
para  apo  nga  pas,  nga  e  djathta  apo  nga  e  majta!  E  zhvesha  shpa- 
tën  dhe  i  largova  sulmuesit  herë  nga  para,  herë  nga  pas.  Më  në 
fund,  u  shpëmdanë!"  (Vakidi,  1, 254) 

Snajperi  i  politeistëve,  Malik  bin  Dhuhejr,  i  hodhi  të  Dërguarit 
të  Allahut  një  shigjetë.  Me  ta  kuptuar  se  shigjeta  do  ta  qëllonte  të 
Dërguarin  e  Allahut  (s.a.s.),  Talha  bin  Ubejdullah  i  vuri  dorën  si 
pritë.  Shigjeta  ia  preku  gishtin  dhe  ia  la  dorën  të  gjymtuar.166 

Disa  sahabe  nga  muhaxhirët  dhe  ensarët  u  vendosën  përreth 
të  Dërguarit  të  Allahut.  Ata  i  dhanë  besën  njëri-tjetrit  se  do  të 
binin  dëshmorë  para  tij  dhe  luftuan  gjer  në  fund  duke  thënë: 

"Fytyra  ime  është  mburojë  para  fytyrës  tënde,  trupi  im  është 
fli  për  trupin  tënd!  Paqja  e  Allahut  qoftë  gjithmonë  mbi  ty!  Kurrë 
s'do  të  ndahemi  prej  teje!"  (Ibni  Sa'd,  II,  46;  Vakidi,  1, 240) 

Ebu  Talha  (r.a.)  ishte  një  shigjetar  që  e  tendoste  harkun  fort. 
Ditën  e  Uhudit  iu  thyen  tri  harqe  në  duar.  Çdokujt  që  i  kalonte 
pranë  me  torbën  e  shigjetave,  i  Dërguari  i  Allahut  i  thoshte: 

"Torbën  tënde  me  shigjeta  zbraze  iprarië  Ebu  Talhait!" 

Kur  Profeti  ngrinte  kokën  pas  shpinës  së  Talhait  për  të  parë 
nga  politeistët,  Ebu  Talhai  i  thoshte: 

"O  i  Dërguari  i  Allahut!  T'u  bëfshin  fli  nënë  e  babë!  Mos  e 
ngri  kokën!  Ndoshta  të  qëllon  ndonjë  nga  shigjetat  e  politeistëve! 
Gjoksi  im  iu  bëftë  mburojë  gjoksit  tënd!  Ajo  që  mund  të  të  prekë 
ty,  le  të  më  prekë  mua!"  (Buhari,  Megazi,  18) 

Edhe  Katade  bin  Numan  (r.a.),  duke  qëndmar  para  të 
Dërguarit  të  Allahut  për  ta  mbrojtur,  u  hodhi  shigjeta  politeis- 
tëve  gjersa  iu  shtrembëma  harku.  Më  në  fund,  edhe  atë  e  qëlloi 
një  shigjetë  në  sy.  Bebja  e  syrit  iu  var  mbi  faqe.  Kur  e  pa  kataden 
në  atë  gjendje,  Profetit  iu  njomën  sytë.  Me  dorën  e  vet,  ia  vuri 


166  Ibni  Sa'd,  III,  217. 

Katades  syrin  në  vend.  Pastaj  ai  sy  u  bë  më  i  mirë  se  tjetri  dhe 
filloi  të  shohë  më  mprehtë.167 

Ummu  Umare  (r.anha)  ishte  një  nga  zonjat  sahabe  që  mori 
pjesë  në  luftën  e  Uhudit  si  shigjetare.  Kur  u  kthye  në  Medinë  pas 
luftës,  i  Dërguari  i  Allahut  tha: 

"Gjatë  betejës,  sa  berë  që  kthehesha  në  të  djathtë  e  në  të  majtë,  shihja 
Ummu  Umaren  që  po  përleshej  pranë  meje!”  (ibni  Haxher,  el-lsabe,  iv,  479) 

Zonja  Ummu  Umare  e  cila,  me  këtë  pretekst,  meritoi  konside- 
ratat,  lutjet  dhe  urimet  e  Profetit,  i  tha  kështu  atij: 

"Lutiu  Allahut  që  të  bëhemi  komshinj  në  xhennet!" 

Dhe  Profeti  (s.a.s.)  u  lut  kështu: 

"Allahu  im,  bëji  këta  komshinj  dhe  shokë  të  mi  në  xhennet!" 

Atëherë,  Ummu  Umare  (r.anha)  tha: 

"Pas  kësaj,  nuk  më  bën  më  përshtypje  se  ç'fatkeqësi  mund  të 
më  vijë  në  këtë  botë!"  (Vakidi,  I,  273;  Ibni  Sa'd,  VIII,  415) 

Në  një  nga  sulmet  kundër  të  Dërguarit  të  Allahut  kur  lufta  u 
ashpërsua  në  kulm,  vëllai  politeist  i  Sa'd  bin  Ebi  Vakkas,  Utbe,  i 
hodhi  një  gur  Profetit.  Me  gurin  e  hedhur,  si  një  ngjarje  që  do  t'i 
bënte  të  dridheshin  qiej  e  tokë,  dy  hallka  nga  parzmorja  iu  ngulën 
të  Dërguarit  të  Allahut  në  fytyrën  e  bekuar  dhe,  duke  e  shpuar 
tej,  ia  thyen  një  dhëmb.168  Profeti  ra  në  një  prej  gropave  të  hapu- 
ra  për  muslimanët  nga  mëkatari  Ebu  Amr.  Hz.  Aliu  (r.a.)  e  kapi 
të  Dërguarin  e  Allahut  për  dore,  kurse  Talha  bin  Ubejdullahu  e 
ngriti  në  këmbë  dhe  e  nxori  nga  gropa.  Ebu  Ubejde  bin  Xherrah 
e  nxori  me  dhëmbë  njërën  prej  hallkave  të  ngulura  në  fytyrën  e 
Profetit  dhe,  duke  e  bërë  këtë,  theu  edhe  njërin  dhëmb  të  për- 
parëm.  Pastaj  iu  thye  edhe  një  dhëmb  tjetër  duke  nxjerrë  hall- 
kën  tjetër.  Atë  çast,  të  gjithë  sahabet  e  zgjedhur,  madje,  engjëjt, 

167  Hakim,  III,  334/5281;  Hejsemi,  VI,  113;  Ibni  Sa'd,  III,  453. 

168  Të  gjithë  fëmijët  e  ardhur  prej  brezit  të  kriminelit  Utbe  bin  Ebi  Vakkas, 
kanë  lindur,  si  një  shenjë  domethënëse  hyjnore,  me  dhëmbët  e  parë  të 
mangët  ose  të  thyer.  (Ramazanoglu  Mahmud  Sami,  Uhnd  Gazvesi,  f.  26) 

i  mbështolli  një  dëshpërim  i  thellë.  Kjo  gjendje  i  rëndoi  shumë 
sahabet,  të  cilët  i  thanë  Profetit: 

"A  s'po  i  mallkon  politeistët?!" 

Kurse  Profeti  (s.a.s.)  u  shpreh  kështu: 

"Unë  nukjam  dërguar  si  mallkues,  përkundrazi,  si  ftues  në  rrugë 
të  drejtë  dhe  mëshirë!  Allahu  im!  Drejtoje  fisin  tim  se  ata  nuk  dinë!" 
(Buhari,  Megazi,  24;  Hejsemi,  VI,  117;  Vakidi,  I,  244-247;  Kadi  Ijadh,  I,  95) 

Kur  u  plagos,  Profeti  tha: 

"Allahu  është  zemëruar  shumë  me  fisin  që  ia  plagosi  fytyrën  të 
Dërguarit  të  Tij!" 

Sa'd  bin  Ebi  Vakkas  (r.a.)  ka  thënë  kështu: 

"Vallahi,  kur  e  dëgjova  këtë  fjalë  të  të  Dërguarit  të  Allahut, 
dëshirën  e  thellë  që  ndjeva  për  ta  vrarë  tim  vëlla,  Utbe  bin  Ebi 
Vakkas,  nuk  e  kam  ndjerë  për  ta  vrarë  askënd  tjetër!" 

Me  të  vërtetë,  Sa'di  (r.a.)  u  përpoq  shumë  herë  të  çante  radhët 
e  politeistëve  për  këtë  qëllim,  por  i  Dërguari  i  Allahut  (s.a.s.)  e 
pengoi  Sa'din  që  ta  vriste  të  vëllanë.169 

Duke  qenë  pranë  Profetit  (s.a.s.),  Sa'd  bin  Ebi  Vakkas  (r.a.)  u 
lëshonte  pa  pushim  shigjeta  politeistëve,  kurse  Profeti  i  thoshte: 

"Qëllo,  o  Sa'd,  t'u  bëfshinfli  nënë  e  babë!" 

Hz.  Aliu  (r.a.)  që  ishte  dëshmitar  i  kësaj  skene,  ka  thënë: 

"Unë  nuk  e  kam  dëgjuar  Profetin  (s.a.s.)  t'i  thotë  tjetërkujt 
përveç  Sa'dit  "t'u  bëfshin  fli  nënë  e  babë!"  (Tirmidhi,  Edeb,  61,  Menakib, 
26;  Ahmed,  I,  92) 

Edhe  në  ato  kushte  të  një  konfuzioni  të  madh,  Profeti  (s.a.s.) 
mbështetej  te  Zoti  me  një  qëndresë  besimi  të  pafundme  dhe, 
ndërsa  në  njërën  anë  fshinte  me  dorë  fytyrën  e  bekuar  që  i  ridhte 
gjak,  nga  ana  tjetër  i  lutej  Zotit  me  përgjërim: 

"O  Zot,fisi  im  është  injorant,  s'e  di  se  ç'bën!  Tregoju  atyre  rrugën 
e  drejtë!" 


169  Vakidi,  I,  245. 

Sehl  bin  Sa'd  (r.a.)  tregon: 

"Pasi  i  Dërguari  i  Allahut  (s.a.s.)  u  plagos  në  luftën  e  Uhudit, 
Fatimja  (r.anha)  nisi  t'ia  lajë  gjakun  nga  fytyra  e  bekuar,  kurse 
Hz.  Aliu  i  shtinte  ujë.  Me  ta  vënë  re  se  rrjedhja  e  gjakut  po  shto- 
hej,  Fatimja  mori  një  copë  rrogozi,  e  ndezi  dhe  hirin  që  mbeti  pas 
djegies,  e  vuri  mbi  plagë.  Kështu,  gjaku  pushoi."  (Buhari,  Xhihad,  80; 
Megazi,  24;  Muslim,  Xhihad,  101) 


Ja,  pra,  lufta  e  Uhudit  pati  marrë  një  zhvillim  ku  përjetoheshin 
skena  të  tilla  hidhërimi.  Ndërsa  në  fillim  ecuria  e  luftës  ishte  në 
favor  të  muslimanëve,  më  pas,  për  shkak  të  mosrespektimit  dhe 
zbatimit  të  urdhrit,  u  kthye  në  favor  të  politeistëve.  Përreth  të 
Dërguarit  të  Allahut  (s.a.s.)  mbetën  vetëm  katërmbëdhjetë  vetë. 
Atëherë,  Profeti  iu  bëri  thirrje  disa  besimtarëve  të  kapur  nga  pa- 
niku: 

"O  rob  të  Zotit!  Ejani  tek  unë,  unë  jam  i  Dërguari  i  Allahut!" 
(Vakidi,  I,  237) 

Kjo  gjendje  përshkruhet  kështu  në  Kur'an: 


"Atëherë,  kur  Profeti  ju  thërriste  nga  pas,  ju  largoheshit  me 
të  shpejtë  (nga  fusha  e  luftës)  pa  kthyer  kokën  pas.  Allahu  ju 
dha  mjerim  pas  mjerimi  në  mënyrë  që  të  mos  mërziteni  as  për 
atë  që  ju  ikën  prej  dore  e  as  për  atë  që  ju  bie  mbi  krye.  Allahu 
e  di  se  ç'punoni!"  (Al-i  Imran,  153) 

Ndërkaq,  një  pjesë  muslimanësh  dëgjuan  sikur  Profeti  ish- 
te  vrarë  dhe  u  tronditën  sikur  t'i  kishte  goditur  rrufeja,  aq  sa, 
duke  menduar  se,  meqë  Profeti  kishte  vdekur,  ata  s'kishin  më  se 
ç'të  bënin  aty,  po  e  braktisnin  fushën  e  betejës.  Ata  u  kthyen  në 

Medinë  me  mendimin  për  ta  mbrojtur  atë,  por  u  kthyen  pas  nga 
gratë  muslimane. 

Kurse  një  pjesë  tjetër  muslimanësh,  duke  thënë  se,  "edhe  po 
të  ketë  vdekur  i  Dërguari  i  Allahut,  Allahu  është  i  pavdekshëm", 
po  e  vazhdonin  luftën.  Nga  këta,  Enes  bin  Nadr  (r.a.),  i  ungji  i 
Enes  bin  Malikut  të  njohur,  kur  dëgjoi  nga  një  pjesë  muslima- 
nësh  të  hutuar  që  s'dinin  ç'të  bënin,  se  Profeti  kishte  rënë  dësh- 
mor,  thirri  me  një  vendosmëri  të  madhe: 

"Ç'ju  duhet  jeta  juve  pasi  të  vdesë  i  Dërguari  i  Allahut? 
Luftoni  edhe  ju  si  ai  dhe  bini  dëshmorë!" 

Dhe  u  hodh  në  sulm  mbi  politeistët.  Pastaj  vdiq  nga  shtatëdh- 
jetë  e  ca  plagë.  (Ahmed,  in,  253;  Ibni  Hisham,  III,  31) 

Enesi  (r.a.)  tregon  kështu: 

"Im  ungj,  Enes  bin  Nadr  (r.a.),  nuk  pati  marrë  dot  pjesë  në 
luftën  e  Bedrit.  Kjo  e  rëndoi  shumë  dhe  tha: 

"O  i  Dërguari  i  Allahut!  Unë  nuk  u  ndodha  dot  në  luftën  e 
parë  që  bëre  me  politeistët.  Po  qe  se  Allahu  i  Lartë  ma  mundë- 
son  të  marr  pjesë  në  një  luftë  tjetër  me  politeistët,  do  ta  shohë  se 
ç'kam  për  të  bërë!" 

Dhe  mori  pjesë  në  luftën  e  Uhudit.  Kur  radhët  e  muslimanë- 
ve  u  çoroditën,  ai  përparoi  duke  thënë  për  shokët:  "Zoti  im,  të 
kërkoj  ndjesë  për  bëmat  e  këtyre!"  Kurse  duke  e  patur  fjalën  për 
politeistët,  tha:  "O  Zot,  unë  s'kam  të  bëj  as  me  bëmat  e  këtyre!" 
Pastaj  u  përball  me  Sa'd  bin  Muadhin  dhe  i  tha: 

"O  Sa'd,  ajo  që  kërkoj  unë,  është  xhenneti!  Betohem  në  Zotin 
e  Qabes  se  qysh  në  rrëzë  të  Uhudit  gjithë  po  atë  aromë  xhenneti 
jam  duke  marrë!" 

Më  vonë,  duke  ia  përcjellë  Profetit  ngjarjen,  Sa'di  i  tha: 

"Unë  nuk  e  bëra  dot  atë  që  bëri  ai,  o  i  Dërguari  i  Allahut!" 

Tim  ungj  e  gjetëm  të  vrarë.  Në  trup  kishte  mëse  tetëdhjetë 
plagë  shpate,  heshte  dhe  shigjete.  Politeistët  ia  kishin  prerë  dhe 
0  copëtuar  gjymtyrët,  prandaj  askush  s'e  njohu  dot.  E  njohu  vetëm 

_ 

e  motra  nga  majat  e  gishtave.  Ky  ajet  zbriti  për  tim  ungj  dhe  të 
tjerët  që  i  ngjanin  atij: 


"Mes  besimtarëve  ka  trima  të  tillë  që  treguan  besnikëri 
në  fjalën  e  dhënë  Allahut.  Disa  prej  tyre  e  plotësuan  betimin 
(luftuan  dhe  ranë  dëshmorë),  kurse  disa  të  tjerë  janë  në  pritje 
(kur  t'u  vijë  radha).  Këta  kurrë  nuk  e  kanë  ndryshuar  fjalën!" 

(el-Ahzab,  23)"  (Buhari,  Xhihad,  12;  Muslim,  Imare,  148) 

Eshtë  një  urtësi  hyjnore  fakti  që,  kur  lufta  u  kthye  në  disfavor 
të  besimtarëve,  ata  që  ikën  nga  fusha  e  luftës  ishin,  në  përgjithësi, 
ata  që  patën  kërkuar  të  dilnin  jashtë  qytetit  për  të  luftuar.  Allahu 
iu  drejtua  atyre  me  këto  fjalë: 


"Ju  jeni  ata  që,  para  se  të  përballeshit  me  vdekjen,  e  kërko- 
nit  atë!  Ja,  pra,  tek  e  patë  vdekjen  përballë!"  (Al-i  imran,  143) 

Paralajmërimi  hyjnor,  i  ardhur  për  ata  që  në  fillim  thanë  se 
qenë  gati  të  vdisnin,  pastaj,  me  pandehmën  se  Profeti  ishte  vrarë, 
ikën  pa  parë  nga  pas,  ishte  mjaft  i  ashpër: 


"Muhammedi  është  vetëm  një  i  dërguar.  Të  dërguar  të  tjerë 
kanë  ardhur  para  tij  e  kanë  shkuar.  Atëherë,  nëse  ai  vdes  apo 

vritet,  mos  vallë  ju  do  të  ikni  e  do  të  ktheheni  pas  (në  fenë  e 
vjetër)?  Kush  kthehet  pas,  nuk  i  bën  asnjë  dëm  Allahut!  Allahu 
i  shpërblen  ata  që  falenderojnë!"  (Al-i  Imran,  144) 

Atë  ditë  të  tmerrshme,  pavarësisht  nga  çdo  gjë,  i  Dërguari  i 
Allahut  (s.a.v.),  si  një  yll  polar,  nuk  lëvizi  fare  nga  vendi  duke 
treguar  një  qëndrueshmëri  profetike.  Me  guximin  dhe  maturinë 
e  vet,  ai  u  bë  një  shembull  i  lartë  për  sahabet,  shokët  e  tij,  edhe  në 
burrëri  e  trimëri! 

Zoti  urdhëronte: 


"Mos  tregoni  mefshtësi  (përballë  armikut)!  Dhe  mos  u  dësh- 
përoni  (duke  menduar  se  u  mundët)!  Nëse  besoni  (në  premti- 
min  e  Allahut),  ju,  pa  dyshim,  jeni  superiorë  (në  fund  do  të  dil- 
ni  fitimtarë)!  Nëse  (në  Uhud)  u  plagosët  e  vuajtët,  edhe  fisi  yt 
(Kurejsh)  ashtu  vuajti  (në  Bedr).  Ne  i  ndërrojmë  me  radhë  këto 
ditë  mes  njerëzish  (disa  herë  ju  dilni  fitues  dhe,  disa  herë,  ar- 
miqtë  tuaj)!.."  (Al-i  Imran,  139-140) 

Me  mëshirën  dhe  favorin  e  Zotit  ndaj  Profetit  dhe  muslima- 
nëve,  politeistët  nuk  arritën  në  Uhud  qëllimin  e  tyre  pavarësisht 
nga  çoroditja  e  muslimanëve.  Të  nxitur  nga  qëndresa  e  Profetit, 
shokët  e  tij  nisën  ta  merrnin  veten  dalngadalë  dhe  sulmi  i  poli- 
teistëve  u  ndal.  Besimtarët  e  mbrojtën  Profetin  me  një  vendos- 
mëri  të  madhe.  Kurse  politeistët  mekas  nisën  të  kishin  humbje 
përsëri.  Prandaj  edhe  u  tërhoqën  pak  për  të  mos  u  shtuar  numri 
i  humbjeve.  Edhe  i  Dërguari  i  Allahut  (s.a.s.),  duke  përfituar  nga 
rasti,  u  tërhoq  në  malin  e  Uhudit.  Këtë  radhë,  Ebu  Sufjani,  edhe 
nëse  deshi  të  varej  nga  maja  e  malit  poshtë  drejt  muslimanëve, 
nuk  pati  sukses. 

Në  këto  çaste  të  frikshme,  Allahu  i  Lartë  u  favorizoi  besimta- 
rëve  një  gjendje  gjumi  dhe  ata  u  kredhën  në  një  gjumë  të  ëmbël 
e  qetësues  mu  aty  ku  ndodheshin.  Madje,  disave  u  ranë  shpatat 
disa  herë  nga  duart.  Ky  gjumë  i  kapi  vetëm  besimtarët.  Kurse  hi- 
pokritëve  dhe  dyshuesve  mes  muslimanëve  nuk  u  hynte  gjumë 
në  sy.  Në  atë  mes  ata  mendoheshin  plot  frikë  se  mos  politeistët 
ktheheshin  dhe  i  vrisnin.170 

Mes  Ebu  Sufjanit  dhe  Hz.  Omerit  u  përjetua  një  përplasje  e 
shkurtër.171  Pastaj,  Ebu  Sufjani  që  u  vu  në  lëvizje  për  t'u  kthyer 
pas,  me  zemërimin  se  nuk  e  kishte  shtënë  në  dorë  përfundimin  e 
dëshiruar  që  do  ta  kënaqte,  thoshte: 

"Do  të  takohemi  përsëri  në  Bedr  vitin  e  ardhshëm!" 

Hz.  Omeri  (r.a.)  priti  se  ç'do  të  thoshte  Profeti. 

"Thuaji:  "Mirë  fort!  Inshallah,  aty  na  bëhet  vendi  i  takimit!" 
-  Qe  përgjigjja  e  Profetit.  (Ibni  Hisham,  m,  45;  Ibni  Sa'd,  II,  59) 

Në  të  vërtetë,  politeistët  ktheheshin  prapë  se  u  kishte  hyrë 
frika.  Me  të  vërtetë,  njëra  nga  mrekullitë  e  dhëna  të  Dërguarit  të 
Allahut  (s.a.s.),  ishte  t'i  lëshonte  armikut  nga  larg  frikë  në  zemër. 
Zoti  urdhëron: 

"Ne  do  të  hedhim  frikën  në  zemrat  e  atyre  që  s'besuan,  sep- 
se  ata  i  bëjnë  Allahut  shok  gjëra  pa  pasur  për  to  asnjë  lloj  argu- 
menti.  Vendi  i  tyre  do  të  jetë  xhehennemi.  Sa  i  shëmtuar  është 
vendi  i  mizorëve!"  (Al-i  Imran,  151) 

Ja,  pra,  nën  efektin  edhe  të  kësaj  frike  të  rënë  mbi  zemrat  e 
tyre,  politeistët,  me  gjithë  fitoren  e  përkohshme  që  arritën  ku- 
ndër  muslimanëve,  nuk  e  morën  dot  iniciativën  për  ta  pushtuar 
Medinën  krejtësisht  të  pambrojtur.  Për  më  tepër,  po  ktheheshin 


170  Buhari,  Megazi,  18,  20;  Vakidi,  I,  295-296. 

171  Ibni  Hisham,  III,  45. 

pas  pa  asnjë  rob  musliman  me  vete!  Pa  dyshim,  ky  ishte  një  favor 
i  Allahut  për  Profetin  dhe  besimtarët! 

Në  Uhud,  ndërsa  politeistët  që  ishin  kthyer  pas,  po  largohe- 
shin,  i  Dërguari  i  Allahut  (s.a.s.)  urdhëroi: 

"Vihuni  në  radhë  se  dua  t'i  lutem  Zotit  e  ta  madhëroj!" 

Sahabet  formuan  radhë  pas  të  Dërguarit  të  Allahut.  Ai  u  lut 
kështu: 

"Allahu  im!  Gjithë  lavdërimi  dhe  madhërimi  është  për  Ty!  Allahu 
im,  nuk  ka  kush  që  ta  ngushtojë  atë  që  e  zgjeron  dhe  e  përhap  Ti  dhe  nuk 
ka  kush  që  ta  zgjerojë  dhe  përhapë  atë  që  e  ngushton  Ti!  Nuk  ka  kush 
që  ta  orientojë  atë  që  e  çorienton  Ti  dhe  nuk  ka  kush  që  ta  çorientojë  atë 
që  e  orienton  Ti!  Nuk  ka  kush  që  ta  japë  atë  që  nuk  e  jep  Ti  dhe  nuk  ka 
kush  që  ta  pengojë  atë  qëjep  Ti!  Nuk  ka  kush  që  ta  largojë  atë  që  e  afron 
Ti  dhe  nuk  ka  kush  që  ta  afrojë  atë  që  e  largon  Ti! 

Allahu  im,  lëshoje  mbi  ne  mëshirën  dhe  begatinë,  virtytin  dhe  buja- 
rinë  Tënde!  Prej  teje  kërkoj  mirësi  të  përjetshme  që  kurrë  të  mos  ndry- 
shohen  dhe  që  kurrë  të  mos  zbehen  dhe  prishen!  Allahu  im,  prej  Teje 
dëshiroj  dhunti  në  ditë  varfërie,  siguri  në  ditëfrike!  Allahu  im,  mbësh- 
tetem  tek  Ti  nga  e  keqja  edhe  e  atyre  gjërave  që  më  jep,  edhe  e  atyre 
gjërave  që  s’mëjep! 

Allahu  im,  na  e  bëj  të  dashur  besimin  dhe  na  i  stolis  zemrat  me  të! 
Dhe  na  bëj  të  kemi  neveri  dhe  urrejtje  për  mohimin,  herezinë,  teprimin 
dhe  kundërshtimin!  Bëna  ne  nga  ata  që  i  njohin  gjërat  e  dobishme  për 
fenë  dhe  botën,  nga  ata  që  e  kanë  gjetur  rrugën  e  drejtë! 

Allahu  im,  na  bëj  të  vdesim  si  muslimanë  dhe  na  bëj  që  të  jetojmë  si 
muslimanë!  Dhe  na  bashko  me  grupin  e  njerëzve  të  mirë  pa  e  humbur 
ndarin  dhe  dinjitetin  tonë,  pa  rënë  viktimë  e  intrigave  dhe  ngatërresave! 

Allahu  im,  ndëshkoje  grupin  e  mohuesve  dhe  heretikëve  që  i  për- 
gënjeshtrojnë  të  dërguarit  e  Tu,  që  i  pengojnë  dhe  i  largojnë  njerëzit 
nga  rrugajote!  Dhe  zbrit  mbi  ta  dënimin  dhe  fatkeqësinë!  Allahu  im, 
ndëshkoji  edhe  mohuesit  dhe  heretikët  që  u  ke  dhënë  libër!  O  Zot  i  drejtë 
e  i  vërtetë!  Amin,  ashtu  qoftë!"  (Ahmed,  III,  424;  Hakim,  I,  686-687/1868;  III, 
26/4308) 

Sahabiu  që  mbylli  dyert  e  justifikimit:  Sa'd  bin  Rebi 

Profeti  (s.a.s.)  dërgoi  në  fushën  e  betejës  njërin  prej  sahabeve 
për  ta  gjetur  Sa'd  bin  Rebiun  (r.a.)  dhe  për  ta  mësuar  në  ç'gjend- 
je  ndodhej.  Por  sadoqë  e  kërkoi,  sahabiu  nuk  e  gjeti  dot  Sa'din 
(r.a.),  sadoqë  e  thirri,  nuk  mori  dot  përgjigje.  Më  në  fund,  me  një 
shpresë  të  fundit,  thirri  në  drejtim  të  asaj  ane  ku  ndodheshin  të 
plagosurit  dhe  dëshmorët: 

"O  Sa'd!  Më  ka  dërguar  i  Dërguari  i  Allahut!  Më  urdhëroi  ta 
lajmëroj  se  a  ndodhesh  mes  të  gjallëve,  a  mes  dëshmorëve!" 

Kur  Sa'di  (r.a.)  i  cili  në  ato  çaste  po  jetonte  çastet  e  fundit 
dhe  s'i  kishte  mbetur  më  fuqi  për  të  dhënë  përgjigje,  dëgjoi  se  i 
Dërguari  i  Allahut  ishte  shqetësuar  për  të,  duke  i  mbledhur  tërë 
forcat  e  hmdit,  mezi  tha  rne  një  rënkim  të  shuar: 

"Unë  tani  jam  mes  të  të  vdekurve!.." 

Ishte  e  qartë  se  po  sodiste  përtej.  Sahabiu  vrapoi  te  Sa'di  (r.a.) 
dhe  e  gjeti  me  trupin  të  bërë  copë  e  çikë  nga  goditjet  e  shpatave. 
Sa'di  i  tha  atëherë  këto  fjalë  të  jashtëzakonshme  që  qenë  edhe 
fjalët  e  fundit  të  tij: 

"Vallahi,  po  qe  se,  sa  t'u  hapen  e  mbyllen  sytë,  nuk  e  mbro- 
ni  Profetin  (s.a.s.)  nga  armiqtë  dhe  bëheni  shkak  që  t'i  bjerë  në 
kokë  ndonjë  fatkeqësi,  për  ju  s'do  të  ketë  asnjë  justifikim  para 
Allahut!"  ( Muvatta ,  Cihad,  41;  Hakim,  III,  221/4906;  Ibni  Hisham,  III,  47) 

Dhe  me  këto  fjalë  me  vlerë  pothuaj  testamentale  për  umme- 
tin,  bashkësinë,  Sa'd  bin  Rebiu  (r.a.)  i  dha  lamtumirën  kësaj  jete 
të  përkohshme. . . 

Dëshmorët  e  Uhudit 

Pasi  politeistët  e  braktisën  Uhudin  plotësisht,  i  Dërguari  i 
Allahut  (s.a.s.)  zbriti  në  fushë  të  betejës  për  t'i  varrosur  dësh- 
morët.  Ishin  dhënë  plotësisht  shtatëdhjetë  dëshmorë!  Mes  tyre 
kishte  edhe  trima  të  rrallë  si  Hz.  Hamzai  (r.a.)  dhe  Mus'ab  bin 
Umejri  (r.a.). 

Mus'ab  bin  Umejri  (r.a.)  i  cili  kishte  qenë  flamurtari  i  muslima- 
nëve,  kishte  rënë  dëshmor  duke  mbrojtur  të  Dërguarin  e  Allahut 
(s.a.s.).  Atëherë,  një  engjëll  i  trajtësuar  në  pamjen  e  Mus'abit, 
kishte  marrë  flamurin  për  të  mos  e  lënë  të  bjerë  në  tokë.  Prandaj 
edhe  Profeti,  i  cili  ende  nuk  dinte  gjë  për  vdekjen  e  Mus'abit,  i 
kishte  thirrur: 

"Shko  përpara,  o  Mus'ab!" 

Atëherë  engjëlli  e  kishte  kthyer  fytyrën  nga  i  Dërguari  i 
Allahut  që  e  kishte  kuptuar  se  flamurtari  ishte  një  engjëll  dhe 
e  kishte  kuptuar,  për  rrjedhojë,  se  Mus'abi  kishte  rënë  dëshmor. 
Më  pas,  trupi  i  bekuar  i  Mus'abit  ishte  gjetur,  por  s'ishte  gjetur 
një  qefin  për  ta  mbështjellë.  (Ibni  Sa'd,  III,  121-122) 

Me  rrobën  që  i  ndodhej  mbi  trup  dëshmorit  të  bekuar,  po  t'i 
mbulohej  pjesa  e  sipërme  e  trupit,  i  mbeteshin  këmbët  zbuluar 
dhe  po  t'i  mbuloheshin  këmbët,  i  mbetej  pjesa  e  sipërme  e  tru- 

_ 

pit  zbuluar.  Atëherë,  sahabet  iu  drejtuan  të  Dërguarit  të  Allahut 
(s.a.s.)  për  ta  pyetur  se  ç'duhej  të  bënin.  I  Dërguari  i  Allahut  ur- 
dhëroi  që  pjesa  e  sipërme  e  trupit  të  dëshmorit  të  mbulohej  me 
rrobë,  kurse  këmbët,  me  barëra  erëmira. 

Mirëpo  Mus'abi  (r.a.)  ishte  biri  i  njërës  prej  familjeve  më  fisni- 
ke  e  më  të  pasura  të  Mekës.  Të  gjithë  të  rinjtë  e  Mekës  e  kishin  zili 
jetesën  e  tij.  Madje,  vajzat  e  reja  shtronin  trëndafila  në  rrugën  nga 
kalonte  ai.  Kurse  ai,  pavarësisht  nga  të  gjitha  presionet  e  familjes 
së  vet  politeiste,  parapëlqeu  të  vihej  pranë  të  Dërguarit  të  Allahut 
duke  refuzuar  mundësitë  dhe  të  mirat  materiale  të  familjes,  mad- 
je,  trashëgimin  që  i  përkiste!  Ai  u  bë  admirues  dhe  i  lidhur  pas 
të  Dërguarit  të  Allahut  (s.a.s.)  me  një  dashuri  aq  të  madhe,  saqë, 
duke  rënë  dëshmor,  përballë  kësaj  sakrifice  të  madhe,  një  engjëll 
mori  pamjen  e  tij.  Në  këtë  mënyrë,  sakrificat  e  bëra  nga  Mus'abi 
morën  përgjigje  me  një  favor  hyjnor  të  bukur! 

Kjo  pamje  e  hidhur  la  në  zemrat  një  gjurmë  aq  të  thellë 
saqë,  vite  më  vonë,  në  një  periudhë  kur  muslimanët  u  fuqizuan 
dhe  fituan  vlera,  kur  i  biri  i  pati  vënë  disa  lloje  gjellësh  para 
Abdurrahman  bin  Avfit  (r.a.),  nga  të  pasurit  falenderues,  një  ditë 
kur  ishte  i  agjëruar,  ky,  i  prekur  prej  kësaj,  pati  thënë: 

"Mus'abi  ra  dëshmor  në  luftën  e  Uhudit.  Ai  ishte  më  i  virtyt- 
shëm  se  unë,  mirëpo  për  të  s'u  gjet  qefin  veç  hirkës  së  vet  që  s'e 
mbulonte  dot  sepse,  nëse  i  mbulohej  koka,  i  zbuloheshin  këmbët, 
nëse  i  mbuloheshin  këmbët,  i  zbulohej  koka.  Pastaj  neve  na  u 
favorizua  çdo  e  mirë  materiale  e  kësaj  bote  dhe  unë  kam  frikë  se 
shpërblimi  i  mirësive  tona  na  është  dhënë  në  këtë  botë!" 

Pastaj  Abdurrahmani  (r.a.)  filloi  të  qante,  e  la  gjellën  dhe  u 
ngrit  nga  sofra.  (Buhari,  Xhenaiz,  27) 

Mes  dëshmorëve  të  Uhudit,  heroi  i  pashoq  i  ushtrisë  islame, 
luani  i  Allahut,  Hz.  Hamzai  (r.a.),  ka  qenë  ai  që  i  ka  mbytur  më 
shumë  në  hidhërim  zemrat  e  Profetit  (s.a.s.)  dhe  të  të  gjithë  mus- 
limanëve! 

Për  ta  parë  të  vëllanë,  Hz.  Hamzanë  (r.a.),  Hz.  Safije  u  drejtua 
në  anën  ku  ndodheshin  dëshmorët.  I  biri,  Zubejri,  i  doli  para  dhe 
i  tha: 

"I  Dërguari  i  Allahut  të  urdhëron  të  kthehesh  pas!"  Ajo  iu 
përgjigj: 

"Pse?  A  të  mos  e  shoh  tim  vëlla?  Fundja,  unë  e  mora  vesh  se 
atë  e  kanë  bërë  copë-copë!  Ai  e  pësoi  kështu  për  hir  të  Allahut! 
Edhe  ne  nuk  mund  të  na  ngushëllojë  gjë  tjetër  veç  kësaj!  Në  dash- 
të  Allahu,  do  të  duroj  dhe  do  ta  pres  shpërblimin  nga  Allahu!" 

Zubejri  shkoi  dhe  ia  njoftoi  Profetit  fjalët  e  nënës.  Atëherë, 
Profeti  i  tha: 

"Mirë,  pra,  lëre  ta  shohë!" 

Safija  shkoi  pranë  kufomës  së  bekuar  të  të  vëllait  dhe  u  lut  për 
të.  (Ibni  Hisham,  III,  48;  Ibni  Haxher,  el-Isabe,  IV,  349) 

Shfaqjen  e  papërshkrueshme  të  vëllazërisë  që  u  përjetua  në 
Uhud,  Zubejr  bin  Avvam  (r.a.)  e  tregon  kështu: 

Nëna  ime  Safije  nxori  dy  hirkat  që  kishte  sjellë  me  vete  dhe 
tha: 

"I  solla  këto  për  t'ia  bërë  qefin  tim  vëllai  Hamza!" 

I  morëm  ato  dhe  shkuam  pranë  kufomës  së  Hamzait.  Pranë  tij 
ndodhej  edhe  një  kufomë  tjetër  e  një  dëshmori  pa  qefin  nga  en- 
sarët.  Neve  na  erdhi  turp  t'ia  mbështillnim  të  dy  hirkat  Hamzait 
duke  e  lënë  ensariun  pa  qefin.  Prandaj  thamë:  "Njëra  hirkë  le  të 
bëhet  qefin  për  Hamzain,  tjetra  për  ensariun!"  Dhe  meqë  hirkat 
ishin  njëra,  e  madhe  dhe  tjetra,  e  vogël,  hoqëm  short."  (Ahmed,  I, 
165) 

Siç  e  shprehnin  edhe  këto  pamje  prekëse,  tashmë,  në  zem- 
rat  e  besimtarëve,  afërsia  e  gjakut  po  ia  linte  vendin  vëllazërisë 
së  besimit.  Për  të  gjithë  besimtarët  gjer  në  kiamet,  po  shpalosej 
emocioni  i  përjetimit  të  vëllazërisë  fetare. 

Për  faljen  e  namazit  të  dëshmorëve  u  veprua  në  këtë  mënyrë: 
u  suallën  dhjetë  dëshmorët  e  parë,  ndër  të  cilët  ishte  edhe  ku- 
foma  e  Hz.  Hamzait  (r.a.).  Pasi  u  fal  namazi  i  tyre,  nëntë  dësh- 

morët  e  tjerë  u  varrosën,  pastaj  për  falje  prunë  kufomat  e  nëntë 
dëshmorëve  të  tjerë  që,  bashkë  me  Hz.  Hamzain,  bëheshin  dhje- 
të.  Kështu,  me  radhë,  silleshin  nëntë  dëshmorë  dhe,  bashkë  me 
ta,  i  rifalej  namazi  i  të  vdekurit  Hz.  Hamzait.  Në  këtë  mënyrë,  i 
Dërguari  i  Allahut  (s.a.s.)  ia  fali  disa  herë  namazin  e  të  vdekurit 
të  ungjit  të  dashur  të  zemrës,  dëshmori  të  bekuar  që  ishte  kreu  i 
dëshmorëve!172 

Siç  rrëfen  Xhabiri  (r.a.),  Profeti  (s.a.s.)  i  pati  varrosur  dy  e  nga 
dy  dëshmorët  e  rënë  në  luftën  e  Uhudit  duke  pyetur  se  "cili  prej 
tyre  kishte  ditur  më  mir'ë  Kur'an  (e  kishte  jetuar  më  mirë  Kur'anin)" 
dhe  duke  e  vendosur  atë  nga  ana  e  kibles.  (Buhari,  Xhenaiz,  73, 75) 

Hz.  Aishe  (r.anha)  doli  në  rrugë  bashkë  me  gra  të  tjera  për 
të  marrë  ndonjë  lajm  për  ç'kishin  ndodhur  në  Uhud.  Në  zonën 
Harre  hasi  zonjën  e  nderuar  Hind  binti  Amr  (r.anha)173.  Hindi 
kishte  ngarkuar  mbi  një  deve  kufomat  e  burrit,  Amr  bin  Xhemuh, 
djalit,  Hallad,  dhe  vëllait,  Abdullah,  dhe  po  i  çonte  në  shtëpi.  Hz. 
Aisheja  e  pyeti: 

"Ç'lajme  të  tjera  ka?" 

"Të  mira!"  -  I  tha  Hindi.  Dhe  vazhdoi:  "I  Dërguari  i  Allahut 
është  mirë.  Po  qe  gjallë  ai,  çdo  fatkeqësi  mbetet  e  lehtë!" 

Duke  bërë  shenjë  kufomat  mbi  deve,  Hz.  Aisheja  e  pyeti: 

"Kushjanë  këta?" 

"Im  vëlla  Abdullah,  im  bir  Hallad  dhe  im  shoq  Amr!"  -  Iu 
përgjigj  zonja  e  nderuar  Hind. 

"Ku  po  i  çon  ato?"  -  E  pyeti  Hz.  Aisheja. 

"Në  Medinë!  Aty  do  t'i  varros!"  -  Iu  përgjigj  zonja  Hind. 

Pasi  u  shtrëngua  që  ta  shpejtonte  pak  ecjen,  deveja  u  ul  në 
tokë.  Hz.  Aisheja  pyeti: 


172  Ibni  Maxhe,  Xhenaiz,  28. 

173  Në  origjinal,  për  këtë  zonjë  bëhet  cilësimi  "saliha",  "e  mirë,  e  nderuar, 
e  respektuar",  me  qëllim  për  ta  dalluar  nga  politeistja  Hind  e  cila  qe 
shtytësja  e  vrasjes  së  Hz.  Hamzait  dhe  përdhunuesja  e  kufomës  së  tij. 
Përkthyesi. 

"A  mos  ulet  deveja  nga  barra  e  rëndë?" 

Hindi  iu  përgjigj:  "Nuk  e  di  pse  ulet,  por  në  kohë  të  tjera  ka 
bartur  barrën  e  dy  deveve,  kurse  tani  po  shoh  se  diç  i  ka  ndo- 
dhur!" 

E  shtrënguar  për  t'u  ngritur,  deveja  u  ngrit,  por,  me  t'u  drej- 
tuar  nga  Medina,  prapë  u  ul.  Pastaj,  kur  e  drejtuan  nga  Uhudi, 
filloi  të  ecë  me  të  shpejtë.  Dhe  ata  u  detyruan  të  kthehen.  Kur  u 
takuan  me  Profetin,  zonja  Hind  ia  tregoi  ngjarjen.  Profeti  i  nde- 
ruar  e  pyeti: 

"Deveja  ka  një  detyrë.  A  pati  ndonjë  porosi  Amri?" 

Zonja  Hind  iu  përgjigj: 

"Kur  do  të  vinte  për  në  Uhud,  Amri  është  kthyer  nga  kiblja 
dhe  është  lutur:  "Allahu  im,  mundësoma  të  bie  dëshmor!  Mos 
më  kthe  tek  njerëzit  e  shtëpisë  të  pashpresë  e  të  dëshpëruar!" 

Atëherë,  i  Dërguari  i  Allahut  (s.a.s.)  tha  kështu: 

" Ja ,  pra,  përse  nuk  ecën  deveja! 

O  ensarë!,  kush  nga  ju  të  jetë  betuar  në  Allahun,  t'i  rrijë  besnik 
betimit! 

O  Hind,  yt  shoq,  Amri,  është  nga  besnikët!  Qysh  nga  çasti  kur  ra 
dëshmor,  engjëjt  i  bënë  hije  me  krahët  e  tyre  dhe  panë  se  ku  duhej  varro- 
sur.  O  Hind,  yt  shoq,  Amri,  yt  bir,  Halladi  dhe  yt  vëlla,  Abdullahu,  do 
të  bashkohen  në  xhennet  dhe  do  të  bëhen  shokë!" 

Pas  kësaj  myzhdeje,  zonja  Hind,  duke  dëshiruar  të  jetë  edhe 
në  jetën  e  amshuar  bashkë  me  të  shoqin  besnik,  iu  lut  Profetit: 

"O  i  Dërguari  i  Allahut!  Lutiu  Allahut  që  të  më  bashkojë 
edhe  rnua  rne  ta!"  (Vakidi,  I,  264-265;  Ibni  Haxher,  Fet'hul  Bnri,  III,  216;  Ibni 
Abdilber,  III,  1168) 

Një  pamje  tjetër  mësimdhënëse  është  kjo: 

Ditën  e  Uhudit,  Medina  u  lëkund  me  një  lajm  të  hidhur.  Me 
t'u  thënë  "Muhammedi  u  vra",  në  qytet  shpërthyen  klithma, 
britmat  u  ngjitën  në  qiell!  Madje,  zonja  Sumejra  nga  ensarët,  me- 
gjithëse  kishte  rnarrë  lajmin  e  vrasjes  së  dy  djemve,  babait,  burrit 

dhe  vëllait,  pa  i  vënë  veshin  kësaj  humbjcje,  menjëherë  pyeti  për 
gjendjen  e  të  Dërguarit  të  Allahut: 

"A  i  ka  ndodhur  gjë  atij?" 

Sahabet  iu  përgjigjën: 

"Lavdi  Zotit,  është  mirë!  Ashtu  siç  dëshiron  edhe  ti,  ai  është 
gjallë!" 

"Tregomani  se  ku  është,  ta  shoh  dhe  të  më  qetësohet  zemra!" 
-  Tha  zonja  Sumejra.  Dhe,  kur  ia  treguan  se  ku  ndodhej,  i  shkoi 
menjëherë  pranë,  e  kapi  pas  kindit  të  rrobës  dhe  i  tha: 

"Nënë  e  babë  t'u  bëfshin  fli,  o  i  Dërguari  i  Allahut!  Pasi  të  jesh 
gjallë  ti,  s'kam  frikë  për  asgjë!"  (Vakidi,  I,  292;  Hejsemi,  VI,  115) 

Beshir  bin  Akrabe  (r.a.)  thotë: 

"Pasi  im  atë  ra  dëshmor  në  ditën  e  Uhudit,  shkova  te  Profeti 
(s.a.s.)  duke  qarë.  Ai  më  tha: 

"O  vogëlush  i  dashur!  Pse  po  qan  ti?  Pusho,  mos  qaj!  A  nuk  të  pël- 
qen  po  të  bëhem  unë  babai  yt  dhe  Aisheja,  nënajote?" 

"Nënë  e  babë  t'u  bëfshin  fli,  o  i  Dërguari  i  Allahut,  s'do  mend 
që  kënaqem!"  -  I  thashë.  Atëherë,  Profeti  ma  fërkoi  kokën  me 
dorë.  Dhe  tani  kur  flokët  më  janë  thinjur,  vendi  ku  ka  prekur 
dora  e  bekuar  e  të  Dërguarit  të  Allahut  s'është  thinjur  ende!" 
(Buhari,  et-Tarihu'l-Kebir ,  II,  78;  Ali  el-Muttaki,  XIII,  298/36862) 

Një  pamje  tjetër  ku  u  shpalos  emocioni  i  bashkimit  hyjnor, 
Xhabir  (r.a.)  e  tregon  kështu: 

"Një  natë  para  betejës  së  Uhudit,  im  atë  më  thirri  pranë  dhe 
më  tha: 


"Më  duket  se  unë  do  të  jem  i  pari  nga  sahabet  e  Profetit  (s.a.s.) 
që  do  të  bie  dëshmor.  Me  përjashtim  të  të  Dërguarit  të  Allahut 
(s.a.s.),  ti  je  për  mua  personi  më  i  çmuar  që  do  të  lë  pas.  Kam  bor- 
xhe;  paguaji  ato.  Dhe  sillu  mirë  gjithmonë  me  vëllezërit!" 

Në  mëngjes,  im  atë  qe  personi  i  parë  që  ra  dëshmor.  E  varro- 
sa  atë  në  një  varr  bashkë  me  një  dëshmor  tjetër.  Pastaj  desha  ta 
varros  më  vete  në  një  vend  tjetër.  E  nxora  nga  varri  gjashtë  muaj 
më  vonë,  por  ç'të  shihja?  Përveç  një  pjese  të  njërit  vesh,  i  gjithë 

trupi  ishte  si  atë  ditë  kur  e  para  varrosur  për  herë  të  parë!  Dhe  e 
varrosa  në  një  varr  më  vete!"  (Buhari,  Xhenaiz,  78) 

Kur  përmendeshin  dëshmorët  e  Uhudit,  Profeti  thoshte  sikur 
të  donte  të  deklaronte  virtytin  e  atyre  dëshmorëve  të  bekuar: 

"Vallahi,  sa  do  të  desha  që  edhe  unë  të  isha  dëshmor  së  bashku  me 
sahabet  e  mi  dhe  ta  kaloja  natën  në  rrëzë  të  Uhudit!"  (Ahmed,  m,  375) 
Gjithashtu,  një  ditë,  i  Dërguari  i  Allahut  (s.a.s.)  shkoi  te  dësh- 
morët  e  Uhudit  dhe  tha: 

"Dëshmoj  për  ta!"17i 
Ebu  Bekri  (r.a.)  i  tha: 

"O  i  Dërguari  i  Allahut,  a  nuk  jemi  ne  vëllezërit  e  tyre?  Siç  u 
bënë  muslimanë  ata,  edhe  ne  u  bëmë  muslimanë!  Siç  luftuan  ata, 
edhe  ne  luftuam!" 

Profeti  i  dha  këtë  përgjigje: 

"Po,  e  drejtë,  vetëm  se  unë  s'e  di  se  ç'gjëra  do  të  sajoni175  pas 
meje!" 

Hz.  Ebu  Bekri  qau  e  qau  dhe  pastaj  i  tha  i  dëshpëruar: 
"Domethënë,  ne  do  të  mbetemi  pas  teje?"  (Muvatta,  Xhihad,  32) 
Ky  qëndrim  i  Hz.  Ebu  Bekrit  (r.a.)  është  një  shembull  i  bukur 
që  tregon  gradën  e  afërsisë  dhe  dashurisë  së  tij  të  pashoqe  për 
Profetin  tonë  të  dashur  dhe  se  ai  ka  qenë  "i  dyti  ndër  të  dy  vetët 
që  kanë  pasur  për  të  tretë  Allahun"! 

Sahabet  e  donin  të  Dërguarin  e  Allahut  (s.a.s.)  mbi  çdo  gjë, 
madje,  mbi  jetën  e  tyre.  Kur  ishin  duke  ndenjur  nëpër  shtëpitë 
e  veta  dhe  u  binte  ndërmend  Profeti,  shtëpia  u  dukej  e  ngushtë, 

174  "Dëshmoj  për  besimin  dhe  besnikërinë  e  tyre!"  Përkthyesi. 

175  Në  origjinal  është  fjala  bid'at  që  përbën  edhe  term  të  së  drejtës  islame. 
Bid'at  do  të  thotë  sajesë,  sajesë  në  kundërshtim  me  Kur'anin  dhe  Tra- 
ditën  Profetike.  Në  mënyrë  të  natyrshme  e  të  domosdoshme,  feja  si 
përmbajtje  dhe  institucion,  po  ashtu  edhe  shkencat  islame,  vazhduan 
të  plotësohen  dhe  zhvillohen  pandërprerje  pas  vdekjes  së  Profetit. 
Ndërkaq,  risitë  apo  novatorizmat  që  binin  tekstualisht  ose  parimisht  në 
kundërshtim  me  Kur'anin  dhe  Sunnetin,  Traditën  Profetike,  u  cilësuan 
bid'at  që  do  të  thotë  sajesë  ose  pseudonovatorizëm.  Përkthyesi. 

ngriheshin  menjëherë  dhe  i  shkonin  pranë,  preheshin  duke  parë 
në  fytyrën  e  tij  të  bekuar  e  më  të  bukur  se  hëna  dhe  gjenin  qetësi  e 
kënaqësi  nga  biseda  e  tij ! 176  Dhe  kur  nuk  e  shihnin,  zogun  e  zem- 
rës  s'e  nxinte  më  kafazi  i  trupit!  Frika  se  mund  të  mos  ndodhe- 
shin  bashkë  me  të  në  xhennet,  i  bënte  t'u  zbehej  fytyra  e  të  mos 
dinin  ç'të  bënin!177  Kështu,  një  ditë,  Rebia  (r.a.)  që  i  shërbente, 
kur  i  Dërguari  i  Allahut  (s.a.s.)  i  tha  "f'z  kërkonte  ç'të  dëshironte" , 
iu  përgjigj  se  s'dëshironte  asgjë  tjetër  veç  të  ishte  bashkë  me  të 
në  xhennet!178  Në  çastet  e  vdekjes,  sahabet  tregoheshin  të  gëzuar 
se  do  të  takoheshin  me  të  Dërguarin  e  Allahut!179  Eshtë  për  këtë 
arsye  që  ata,  pas  dhuntisë  së  Islamit,  nuk  qenë  gëzuar  për  asgjë 
tjetër  më  shumë  se  për  përgëzimin  profetik  se  "personi  ndodhet 
bashkë  me  atë  që  do"\W0 

Gjashtëdhjetë  ajete  të  sures  Al-i  Imran  kanë  të  bëjnë  me  luftën 
e  Uhudit.  Kur  Misver  bin  Mahreme  e  pati  pyetur  mbi  Uhudin, 
Abdurrahman  bin  Avf  i  pati  thënë: 

"Këndo  nga  sureja  Al-i  Imran  pjesën  pas  ajetit  120  dhe  do 
të  ndjehesh  sikur  ke  marrë  pjesë  në  Uhud  bashkë  me  ne!"  (Ibni 
Hisham,  III,  58;  Vakidi,  I,  319) 


"Ne  e  duam  Uhudin,  edhe  Uhudi  na  do  ne!" 

Uhudi  kishte  një  vend  të  veçantë  në  zemrën  e  të  Dërguarit 
të  Allahut  (s.a.s.).  Profeti  i  pati  vizituar  shpesh  gjatë  gjithë  jetës 
Uhudin  dhe  dëshmorët  e  Uhudit.  Dhe  kohë  pas  kohe  thoshte: 

"Ne  e  duam  Uhudin  dhe  Uhudi  na  do  ne!"  (Buhari,  xhihad,  71;  Muslim, 
Haxh,  504) 

176  Kastallani,  II,  104. 

177  Kurtubi,  V,  271. 

178  Muslim,  Salat,  226;  Ahmed,  III,  500. 

179  Ahmed,  I,  8;  Ibni  Maxhe,  Xhenaiz,  4. 

180  Buhari,  Edeh,  96. 

I  përnderuar  me  shprehje  të  tilla  profetike,  shtrati  i  dëshmo- 
rëve,  Uhudi,  si  një  mjedis  i  njomur  ngjeshurazi  me  dashurinë  e 
të  Dërguarit  të  Allahut,  është  bërë  për  ummetin,  bashkësinë  që 
do  të  vijë  gjer  në  kiamet,  një  vendvizitash  i  mbushur  plot  me 
kujtime  të  shtrenjta! 

Profeti  qe  shqetësuar  se  mos,  për  shkak  të  rezultateve  të  be- 
tejës,  Uhudit  do  t'i  atribuohej  ndjellakeqësi,  prandaj,  për  të  pen- 
guar  mundësinë  e  shtresimit  në  zemrat  e  besimtarëve  të  ndjenjës 
së  neverisë  dhe  urrejtjes,  qe  shprehur  "ne  e  duam  Uhudin,  edhe 
Uhudi  na  do  ne",  duke  pohuar,  kështu,  dashurinë  e  tij  për  këtë 
mjedis.  Eshtë  në  sajë  të  begatisë  së  kësaj  dashurie  të  Profetit,  që 
Uhudi  ka  ardhur  duke  u  kujtuar  dhe  përmendur  jo  si  mjedis 
humbjeje  e  disfate,  por  si  mjedis  dhe  pozitë  e  shenjtë  ndaj  së  cilës 
Profeti  ka  qenë  lidhur  me  dashuri  e  me  gjithë  zemër,  si  mjedis  që 
mban  të  varrosur  në  gjoksin  e  vet  dëshmorët  e  bekuar. 

Nga  ana  tjetër,  fakti  që  Uhudi  e  njeh  dhe  e  do  Profetin,  është, 
në  thelb  një  shembull  i  qartë  i  të  vërtetës  se  i  gjithë  krijimi  e  njeh 
dhe  e  miraton  Atë.  Kështu,  Profeti,  i  Dërguari  i  Allahut  (s.a.s.), 
ka  thënë: 

"Me  përjashtim  të  kundërshtarëve  ndër  xhindët  dhe  njerëzit,  çdo 
gjë  që  ekziston  mes  tokës  e  qiellit  e  di  se  unëjam  i  Dërguari  i  Allahut!" 
(Ahmed,  III,  310) 


Urtësitë  që  duhen  nxjerrë  nga  lufta  e  Uhudit 


Në  luftën  e  Uhudit,  me  pamjet  e  tmerrshme  të  dëshpërimit, 
u  përjetuan  mes  një  pjekurie  të  madhe  besimore  shumë  faqe  të 
hidhura  e  të  ëmbla  të  jetës.  Ndërsa  nga  njëra  anë,  brenda  një  eks- 
taze  besimi  të  thellë,  durimi,  dorëzimi,  nënshtrimi  dhe  pranimi 
i  kaderit  shpaloseshin  në  nivel  kulmor,  nga  ana  tjetër,  për  shkak 
të  dobësive  njerëzore  e  egoistike,  si  një  çast  indiferentizmi  dhe 
prirjeje  ndaj  interesash  materiale  të  kësaj  bote,  muslimanët  u  për- 
ballën  edhe  me  shumë  prova  të  hidhura. 


Nënvleftësimi  i  zbatimit  të  urdhrit  të  lartë  të  të  Dërguarit  të 
Allahut,  e  ndërroi  për  një  çast  fatin  e  luftës  dhe  me  anë  të  shfaq- 

jeve  të  paralajmërimit  hyjnor,  u  bë  shkak  për  shtyrjen  e  htores. 
Gabimi  i  disa  vetëve  u  rezultua  me  ndëshkimin  e  të  gjithëve,  të 
gjithë  muslimanët  bashkë  ranë  menjëherë  në  pozitë  të  vështirë. 
Sepse  këtu  kemi  të  bëjmë  me  një  rregull  hyjnor181.  Dhe  këtë  rre- 
gull  nuk  e  ndryshoi  dot  as  fakti  që  mes  muslimanëve  ndodhej  i 
dashuri  i  Allahut! 

Kurse  në  Bedër,  sahabet  i  qenë  bindur  të  Dërguarit  të  Allahut 
pa  kushte  dhe,  duke  i  deklaruar  si  më  poshtë,  qenë  pozicionuar 
si  një  shkëndijë  kulmore  e  emocionit  hyjnor: 

"O  i  Dërguari  i  Allahut,  ne  të  besuam  ty,  ne  besuam  sinqerisht 
se  Kur'ani  që  ti  ke  sjellë  nga  Allahu,  është  i  vërtetë  dhe  dhamë 
fjalën  se  do  të  të  bindemi  e  do  të  të  ndjekim.  Vepro  si  të  duash,  na 
urdhëro  e  ne  do  të  jemi  me  ty!  Për  Allahun  që  të  ka  dërguar,  nëse 
ti  hidhesh  në  det,  edhe  ne  do  të  hidhemi  pas  teje  e  askush  nuk  do 
të  kthehet  pas!.."  (Ibni  Hisham,  II,  253-254) 

Shkaku  i  provës  hyjnore  në  luftën  e  Uhudit  ishte  t'u  tërhi- 
qej  vëmendja  muslimanëve  për  indiferentizmin  e  çastit  që  kishin 
treguar  në  një  sërë  specifikash  të  ndjeshme  e  të  rëndësishme. 

Një  tjetër  nga  urtësitë  më  të  rëndësishme  të  Uhudit  ishte  të 
pastroheshin  besimtarët  nga  hipokritët  dhe  hezitantët  që  ishin 
përzjerë  në  radhët  e  tyre. 

Kurse  një  urtësi  tjetër  ishte  që,  duke  u  miratuar  politeistëve 
një  fitore  mashtruese  e  cila  nuk  kishte  asnjë  rezultat  praktik,  të 
arrihej  që  pasivizoheshin  ata  si  indiferentë  dhe  të  shkujdesur.  Me 
këtë  fitore  mashtruese,  u  qetësua  urrejtja  dhe  zemërimi  i  mble- 
dhur  në  zemrat  e  politeistëve  qysh  nga  lufta  e  Bedrit  dhe,  me  ka- 
limin  e  kohës,  u  pakësua  furia  dhe  ftohtësia  që  ndjenin  ata  ndaj 
Islamit. 

Të  tërheq  vëmendjen  fakti  që  sahabet,  nga  shtatë,  gjer  në  shta- 
tëdhjetë,  u  vunë  në  garë  për  të  marrë  pjesë  në  luftën  e  Uhudit 
dhe  për  të  rënë  dëshmorë.  Të  rinj  pesëmbëdhjetëvjeçarë  që  mund 
të  quheshin  fëmijë,  përdorën  të  gjitha  mjetet  dhe  mënyrat  për  t'u 


181  Në  origjinal:  sunnetullah. 

pranuar  ushtarë  në  ushtrinë  e  të  Dërguarit  të  Allahut.  Enigma  në 
vrapimin  në  këtë  mënyrë  drejt  vdekjes  të  njerëzve  të  çdo  moshe, 
qëndronte  në  faktin  se  zemrat  ishin  të  mbushura  plot  me  besim 
të  fuqishëm,  si  dhe  në  ndjenjën  e  dashurisë  legjendare  që  ndje- 
nin  njerëzit  në  zemra  ndaj  të  Dërguarit  të  Allahut  (s.a.s.),  shka- 
kut  të  krijimit  të  gjithësisë!  Ku  të  jetë  ky  besim  e  kjo  dashuri, 
aty  ka  çdo  lloj  guximi  e  trimërie.  Dhe  ku  të  jetë  pakësuar,  aty 
shfaqen  dembelizmi,  pasiviteti,  mjerimi  dhe  frika.  Kurse  rruga 
e  kësaj  dashurie  është  shtimi  i  dhikrit  (zikrit),  shtimi  i  salavatit 
për  të  Dërguarin  e  Allahut,  meditimi  mbi  të  mirat  dhe  dhuntitë 
e  Allahut  dhe  bërja  e  përpjekjeve  të  vazhdueshme  për  t'u  orien- 
tuar  me  anë  të  figurës  dhe  moralit  të  të  Dërguarit  të  Allahut! 

Plagosja  e  Profetit  në  Uhud  dhe  përhapja  e  pandehmës  se 
kishte  rënë  dëshmor  përmbajnë  për  besimtarët  një  urtësi  me  rë- 
ndësi.  Sepse,  me  këtë,  ata  pothuaj  ishin  vënë  në  provë  të  besimit 
dhe  vullnetit.  Kështu,  duke  mësuar  se  edhe  i  Dërguari  i  Allahut 
ishte  njeri,  se  edhe  ai,  kur  t'i  vinte  koha,  do  të  kthehej  te  Zoti  i 
tij,  se  ishte  e  domosdoshme  që,  pas  vdekjes  së  tij,  besimtarët  jo 
të  ktheheshin  pas,  por  të  vazhdonin  me  vendosmëri  në  rrugën  e 
treguar  prej  tij,  pra,  duke  i  mësuar  këto,  në  një  kuptim,  muslima- 
nët  u  përgatitën  me  zemër  për  t'i  përballuar  këto  ngjarje  para  se 
të  ndodhnin! 

Shkurt,  në  Uhud,  për  muslimanët  u  shpalosën  pësime  dhe 
mësime  në  shumë  specifika,  si  mënyrat  e  arritjes  së  fitores  në 
betejat  e  zhvilluara  me  armiqtë  dhe  të  shpëtimit  nga  rreziku  i 
çoroditjes,  shthurjes  dhe  disfatës! 


Hamrau'l-Esed  (8  shevval  3  h.  /  24  mars  625  e.r.) 

Politeistëve  që  ishin  larguar  prej  Uhudi  me  frikë  dhe  kishin 
marrë  udhën  e  Mekës,  Allahu  (xh.xh.)  u  dha  një  paqartësi  të  ma- 
dhe.  Mendtë  u  erdhën  vetëm  në  rrugë  dhe  menduan  që  të  kthe- 
heshin  pas  e  t'i  sulmonin  sërish  besimtarët. 

Në  këtë  mes,  edhe  i  Dërguari  i  Allahut  (s.a.s.)  që  ishte  kthyer 
në  Medinë,  kishte  mendimin  se  armikut  i  duhej  dhënë  një  kër- 

_ 

cënim.  Allahu  i  Lartë  zbriti  ajetin  që  bënte  të  ditur  se,  në  këtë 
çështje,  kurrë  nuk  duhej  treguar  mefshtësi: 

o j^oJL  -t— o j*«JIj  \ y j^j  ç jJLil  i jj'* ^  i 

*  s  *  /  I  '  '  ,  '  J  S  '  ,  0  /  x  J  '  S  '  ' 

Lo-^sJs-  Lo-wlp  l)\^ J  0 y>r ji  ^  L»  Ajd\  jy»  l) jj>r  j  J  0  j-oJlj 


"Mos  tregoni  mefshtësi  në  ndjekjen  e  armikut.  Po  qe  se  ju 
ndjeni  dhimbje,  pa  dyshim  që  edhe  ata  vuajnë,  ndërkaq  që  ju 
shpresoni  nga  Allahu  gjëra  që  ata  nuk  i  shpresojnë  dot.  Pa  dy- 
shim,  Allahu  e  di  çdo  gjë  dhe  është  i  urtë!"  (en-Nisa,  104) 

Profeti  (s.a.s.)  i  pyeti  shokët: 

"Kush  dëshiron  t'i  ndjekim  dushmanët?" 

Menjëherë  u  përgatit  një  njësit  ku  merrnin  pjesë  edhe  Hz.  Ebu 
Bekri  me  Zubejrin  (r.anhuma).  Pothuaj  që  të  gjithë  ata  që  morën 
pjesë  në  këtë  marshim  në  ndjekje  të  armikut,  ishin  të  plagosur. 
Këta  luftëtarë  të  plagosur,  pasi  bënë  përgatitjet  e  duhura,  u  fu- 
tën  në  radhët  e  të  Dërguarit  të  Allahut  (s.a.s.)  pranë  burimit  Ebu 
Inebe.182 

Usejd  bin  Hudajr  (r.a.),  duke  e  lënë  mjekimin  e  plagëve,  tha: 
"Unë  e  dëgjova  ftesën  e  Allahut  dhe  të  të  Dërguarit  dhe  iu  binda!" 
Dhe  u  armatos  menjëherë  e  shkoi  e  u  bashkua  me  Profetin. 

Edhe  Sa'd  bin  Ubade  (r.a.)  u  përgatit  me  të  shpejtë  dhe  i  dha 
urdhër  fisit  të  niseshin  menjëherë.  Njerëzit  e  fisit  i  ngjeshën  ar- 
mët  dhe  u  nisën.183 

Ky  njësit  ku  merrte  pjesë  edhe  i  Dërguari  i  Allahut  (s.a.s.),  u 
nis  menjëherë  në  ndjekje  të  armikut. 

Abdullah  bin  Sehl  me  të  vëllanë  Rafi  (r.anhuma)  kishin  luf- 
tuar  në  Uhud  së  bashku  me  Profetin  (s.a.s.)  dhe  ishin  kthyer  në 
Medinë  të  plagosur.  Kur  dëgjuan  se  i  Dërguari  i  Allahut  i  ftoi 


182  Vakidi,  I,  334-335. 

183  Vakidi.  I,  334-335. 


HZ.  MUHAMMED  MUSTAFA  2 


muslimanët  për  ta  ndjekur  armikun,  thanë  duke  dalë  menjëherë 
në  rrugë: 

"Vallahi  ne  s'kemi  kafshë  shale,  kurse  plagët  e  kemi  të  rënda, 
por  a  e  lëmë  fushatën  ku  ndodhet  i  Dërguari  i  Allahut?" 

Dhe  ata  nuk  u  ndanë  asnjë  çast  nga  i  Dërguari  i  Allahut  duke 
e  ndihmuar  njëri-tjetrin,  duke  e  bartur  ai  me  plagët  më  të  rënda 
atë  me  plagët  më  të  lehta!184 

Besimtarët  që  shpalosën  këto  sakrifica,  fituan  miratimin  dhe 
konsideratën  hyjnore: 


"Për  ata  që,  edhe  pasi  janë  plagosur,  i  përgjigjen  përsëri 
thirrjes  së  Allahut  dhe  të  Dërguarit  të  Tij,  që  bëjnë  të  mira  dhe 
janë  të  devotshëm,  ka  shpërblim  të  madh!"  (Al-i  Imran,  172) 

Njësiti  arriti  gjer  në  zonën  Hamrau'l-Esed  tetë  kilometra  larg 
Medines  dhe  që  i  dha  emrin  kësaj  ekspedite.  Flamuri  ndodhej  në 
duart  e  Hz.  Aliut  (r.a.).  Natën,  i  Dërguari  i  Allahut  dha  urdhër  të 
ndizeshin  pesëqind  zjarre  në  vende  të  ndryshme.  Në  shesh  doli 
një  pamje  e  mahnitshme.  Ata  që  e  shihnin  këtë  pamje,  pandeh- 
nin  se  atje  ndodhej  një  ushtri  shumë  e  madhe.  Kështu,  personi  i 
quajtur  Mabed  që  ishte  duke  shkuar  në  Mekë  e  që  ende  nuk  ishte 
bërë  musliman,  e  arriti  ushtrinë  e  politeistëve  dhe  i  lajmëroi  se 
pas  po  i  ndiqte  një  ushtri  e  madhe  muslimanësh  dhe,  për  t'ua 
bërë  të  qartë  se  sa  e  madhe  ishte  ajo,  u  tha  kështu: 

"Unë  kurrë  s'kam  parë  në  jetë  një  ushtri  aq  të  madhe!" 

Në  zemrat  e  politeistëve  që  e  mësuan  gjendjen,  lindi  një  frikë 
e  tmerrshme.  Ata  thanë  duke  parë  nga  njëri-tjetri: 

"Muslimanëve  s'u  pati  mbetur  fuqi  për  të  lëvizur;  si  mund  të 


ndodhë  kjo?" 


184  Ibni  Hisham,  III,  53. 

Pastaj,  me  një  ndjenjë,  shkakun  e  së  cilës  s'e  kuptonin  dot, 
thanë: 

"Ejani  të  ikim  që  këtej  sa  pa  na  gjetur  ndonjë  bela!" 

Politeistët  nuk  mundën  të  guxonin  për  t'u  përleshur  sërish, 
prandaj,  me  nxitim,  morën  udhën  e  Mekës  dhe  vazhduan  rru- 
gën. 

Pasi  ata  u  tërhoqën  dhe  ikën  në  këtë  mënyrë,  edhe  i  Dërguari 
i  Allahut  (s.a.s.)  me  sahabet  u  kthyen  në  Medinë!185 


Çështja  e  trashëgimisë 

Në  këtë  mes  u  zbritën  ajete  lidhur  me  ndarjen  e  trashëgimisë, 
sepse  pas  luftës  së  Uhudit  qenë  shfaqur  një  sërë  ngatërresash. 
Vëllai  i  Sa'd  bin  Rebit  (r.a.)  të  rënë  dëshmor  në  Uhud,  pati  marrë 
tërë  trashëgiminë  e  tij  pa  u  lënë  asgjë  dy  vajzave  të  tij.  Dhe  ky 
ishte  një  zakon  i  periudhës  pagane  paraislamike  të  injorancës,  në 
të  cilën  vajzat  dhe  gratë  nuk  gëzonin  asnjë  të  drejtë,  pra  edhe  të 
drejtë  trashëgimie  nuk  kishin.  Islami  i  dha  fund  kësaj  praktike: 


ç.Uj  jT  jls  JLh Sfi  Lu--  jL>  ^jJJ  J 

i  O*  s''  *  '  /  '**.  »  J.''  'A  '  ' 

y  liL  (3 ji 

.  /  /  /  /  •*  .  "  jt  / 

jli  jJj  aJ  jlS  j!  j  J^! j  ,J5o  jjV j 

i  '  o  j'.  '  '  f  ^  *  -fi.  *  ,'s.  '  '  *\'  K  t" 

o  ^J  jL$  (JjJjj!  o! jj!  4jjjj  jJj  <0  uSo 

*  s  '  / 

'  „  o  -  "  *  f  U  1  ^  t  J  <j 

jjj-tj'M  jl  L^j  (_^jj  J*J  jr^  Ly-'--~Sl 

*  s  '  '  '  '  -  51  \  h  jt  o  ju£ 

L— U-U  jir  a_L5 I  jl  aISI  <Lj2j J  Uij  l_/ Jl  ^v^jI 


"Allahu  ju  urdhëron  për  fëmijët  tuaj,  për  djalin  dy  pjesë  të 
vajzës;  nëse  janë  dy  a  më  shumë  vajza,  u  takojnë  dy  të  tretat  e 
pasurisë  që  trashëgohet,  nëse  është  një  vajzë,  i  takon  gjysma; 


185  Ibni  Hisham,  III,  52-56;  Vakidi,  I,  334-340. 

për  prindërit,  secilit  prej  tyre  i  takon  një  e  gjashta  e  trashëgimit 
të  lënë  (nga  i  vdekuri)  nëse  ai  ka  lënë  fëmijë,  nëse  s'ka  lënë  fë- 
mijë,  pasurinë  e  lënë  e  trashëgojnë  prindërit,  nga  të  cilët,  nënës 
i  takon  një  e  treta,  nëse  i  vdekuri  ka  vëllezër,  nënës  i  takon  një 
e  gjashta;  kjo  (ndarje)  bëhet  pasi  të  kryhet  porosia  që  ka  lënë  (i 
vdekuri)  dhe  të  lahen  borxhet.  Ju  nuk  e  dini  se  kush  është  më 
i  afërt  në  dobi  për  ju,  prindërit  apo  fëmijët  tuaj.  Kjo  është  një 
ndarje  e  përcaktuar  nga  Allahu.  Pa  dyshim,  Allahu  është  i  urtë 
dhe  i  dijshëm."  (en-Nisa,  ll) 

Kështu,  përpjesëtimi  i  parë  trashëgimor  në  Islam  është  bërë 
mes  trashëgimtarëve  të  Sa'd  bin  Rebiut  (r.a.).186 

Në  kodin  juridik  islam  të  trashëgimisë  është  bërë  një  baraz- 
peshim  i  drejtë  mes  trashëgimisë  dhe  trashëgimtarëve.  Burrit 
(mashkullit)  që  ka  më  shumë  shpenzime,  i  është  dhënë  më  shu- 
më  se  gruas  (femrës).  Burri  (mashkulli),  i  cili  është  kryefamilja- 
ri  dhe  përgjegjësi  i  familjes,  bën  shpenzime  qysh  me  pagesën  e 
kurorës  (mehr),  me  dasmën  dhe  përgatitjen  e  teshave  përkatëse 
e  gjer  te  shpenzimet  e  përditshme  familjare  të  ushqimit,  vesh- 
mbathjes,  etj. 

Pra,  ndryshimi  femër-mashkull  në  të  drejtën  islame  të  trashë- 
gimisë  varet  nga  ndryshimi  detyrim-përgjegjësi.  Mes  këtyre  dy 
elementëve  është  ngritur  një  ekuilibër.  Për  shkak  të  detyrimeve 
të  rënda,  si  lindja  dhe  rritja  e  fëmijëve  për  mbrojtjen  dhe  vazhdi- 
min  e  brezit,  si  dhe  sigurimi  i  rendit  dhe  rregullit  familjar,  gruaja 
nuk  është  ngarkuar  me  përgjegjësi  për  sigurimin  e  mjeteve  të  je- 
tesës  së  familjes.  Prandaj  dhe  pjesa  e  saj  në  trashëgim  është  zbri- 
tur  përgjysmë.  Edhe  kjo  pjesë  është  dhënë  duke  menduar  se  disa 
femra  mund  të  mos  martohen  ose  mund  të  mbeten  të  shkurorë- 
zuara,  ose  duke  mbajtur  parasysh  një  sërë  nevojash  vetiake. 

Ndërkaq,  gruas  (femrës)  i  janë  dhënë  aftësi  të  tilla  si  thellësi 
ndjesore,  delikatesë,  dhembshuri,  mëshirë,  ndjenjë  turpi,  sakri- 
ficë  dhe  vetmohim,  lindje  dhe  rritje  fëmije  dhe  mbrojtje  e  brezit. 
Meqë  femra  si  trup  është  delikate,  për  çka  edhe  në  aspekte  apo 


186  Ahmed,  III,  352,  375. 

faqe  të  jetës  përballet  me  të  papritura,  disa  herë  bie  në  situata  do- 
bësie  trupore  dhe  shpirtërore  pasi  ndjenjat  i  ka  jashtëzakonisht 
të  fuqishme,  mëshirën,  të  gjerë.  Prandaj  në  Islam,  e  drejta  e  dësh- 
misë  tek  femra  është  e  pjesshme  (gjysmake).  Ata  që,  duke  e  për- 
folur  këtë  gjë,  e  sulmojnë  Islamin,  përsosmërinë  e  këtij  rregulli 
të  Islamit,  të  lindur  nga  marrja  parasysh  e  specifikave  natyrore, 
domethënë  të  pandryshueshme,  ose  s'e  kuptojnë  për  shkak  të  in- 
jorancës  së  tyre,  ose  bëjnë  sikur  s'e  kuptojnë  për  shkak  të  marazit 
që  ushqejnë. 

E  vërteta  është  se  Zoti  e  ka  krijuar  çdo  qenie  dhe  çdo  fragment 
të  asaj  qenieje  për  një  qëllim  të  caktuar  dhe  krijesës  i  ka  favori- 
zuar  një  ndërtim  biologjik-psikologjik  të  përshtatshëm  për  të  re- 
alizuar  qëllimin  përkatës  të  krijimit  të  saj.  Allahu  i  Lartë  që  e  ka 
ngarkuar  mashkullin  me  luftën  për  jetën  dhe  sigurimin  e  jetesës 
së  familjes,  e  ka  bërë  atë  trupërisht  më  të  fuqishëm  dhe  shpirt- 
ërisht  më  të  ashpër  në  mënyrë  që  të  mund  të  sjellë  në  vend  ashtu 
siç  duhet  detyrat  e  tij.  Kurse  femra  është  ngarkuar  me  detyrën  e 
vazhdimit  dhe  mbrojtjes  së  brezit,  pra,  me  lindjen  dhe  rritjen  e 
fëmijës,  me  kujdesin  për  të  në  çastet  dhe  situatat  më  delikate  të 
tij,  me  mbrojtjen  e  tij.  Për  këtë  shkak,  tërësia  e  detyrave  të  saj  ka 
bërë  të  domosdoshme  pajisjen  jo  të  trupit,  por  të  shpirtit  të  saj  me 
veçori  minore  dhe  ndjenja  të  thella.  Prandaj,  që  femra  të  mund  ta 
mbështjellë  dhe  rrisë  fëmijën  në  periudhën  e  parë  të  dobësisë  së 
tij  me  një  mëshirë  dhe  dashuri  të  thellë,  asaj  i  është  dhënë,  si  një 
dhuratë  hyjnore,  një  ndjeshmëri  e  lartë. 

E  tani,  nëse  nënës,  kësaj  rrjedhe  ndjeshmërie  dhe  mëshire, 
i  ngarkohet  një  detyrë  përtej  krijimit  dhe  fuqisë  së  vet,  del  në 
shesh  një  përfundim  negativ.  Për  rrjedhojë,  mundësia  që  femra, 
duke  i  ardhur  keq  për  fajtorin  e  duke  ndjerë  mëshirë  për  të,  ta 
shtyjë  në  gabim  drejtësinë,  është  e  madhe.  Kjo  është  bërë  shkak 
për  konkluzionin  hyjnor  për  t'i  njohur  femrës  gjysmë  të  drejte 
dëshmie. 

Nga  ana  tjetër,  Islami  e  rregullon  dëshminë  sipas  strukturës 
psikologjike  të  njeriut.  Ndërsa,  sipas  vendit,  nuk  merret  para- 
sysh  dëshmia  e  burrit  (mashkullit),  sipas  vendit,  dëshmia  e  gruas 

(femrës)  pranohet  e  plotë.  Për  shembull,  në  ato  raste  kur  burrat 
(meshkujt)  nuk  e  njohin  çështjen  në  fjalë,  domethënë,  kur  gjyko- 
het  një  çështje  specifike  e  sferës  së  femrës,  konsiderohet  e  mja- 
ftueshme  vetëm  dëshmia  e  grave  (femrave).187 

Ata  që  pretendojnë  se  kjo  do  të  thotë  të  pranosh  që  femra  ësh- 
të  e  mangët,  ose  nuk  munden  ta  kuptojnë,  ose  s'duan  ta  kuptojnë 
se  Islami  s'ka  të  bëjë  me  një  akuzë  të  tillë,  se  Islami,  duke  ngritur 
një  ekuilibër  të  drejtë  mes  detyrave  dhe  të  drejtave,  ka  mbajtur 
parasysh,  krahas  specifikave  të  krijimit  (natyrore),  edhe  shoqëri- 
në  në  tërësi. 

Përsosmëria  e  femrës  del  në  pah  me  mbrojtjen  e  mundësive 
(kapaciteteve)  të  bukura  të  dhënë  asaj  prej  Zotit.  Po  qe  se  femra 
i  orienton  veçoritë  e  saj  në  kundërshtim  me  përcaktimin  hyjnor 
dhe  braktis  të  vërtetën  e  vet,  e  shkatërron  vlerën  e  saj,  bëhet  fat- 
keqe  dhe  e  mjerë,  e  shuan  vatrën  familjare  dhe,  kështu,  jeta  sho- 
qërore  bëhet  e  djerrë. 

Në  kohën  tonë  ka  nisur  një  garë  barazie  artificiale  mes  mesh- 
kujve  e  femrave.  Kjo  garë  që  bie  në  kundërshtim  me  veçoritë  e 
krijimit,  i  ka  dobësuar  epërsitë  bashkëshortore  femërore  si  dhe 
ato  amësore  dhe  e  ka  plagosur  familjen.  Për  shkak  të  kësaj,  duku- 
ria  e  abortit  e  kohës  sonë,  si  një  trajtë  e  modernizuar  e  groposjes 
përsëgjalli  të  vajzave  në  periudhën  paraislamike  të  injorancës, 
përbën  krimin  e  shekullit  tonë.  Mes  gruas  së  lodhur  e  të  raska- 
pitur  të  këtij  shekulli  dhe  gruas  së  periudhës  së  injorancës  ka 
mbetur  thjesht  një  dallim  garderobe.  Dhe  kjo  s'është  tjetër  veçse 
fatkeqësia  shoqërore  e  realizuar  prej  sistemit  mësimor-edukativ 
materialist  të  zhveshur  nga  përmbajtja  shpirtërore. 


187  Mecelle,  titulli  1685. 

Ngjarja  Rexhi  (safer  4  h.  /  korrik  625  e.r.) 

Për  ta  kumtuar  Islamin  dhe  për  t'ua  mësuar  atë  njerëzve,  i 
Dërguari  i  Allahut  (s.a.s.)  dërgoi  mësues  në  fiset  përreth.  Mirëpo 
disa  nga  mësuesit  u  tradhtuan  dhe  u  vranë.  Njëra  nga  tradhtitë 
më  të  mëdha  është  "Ngjarja  Rexhi". 

Fiset  Adal  dhe  Kare  në  fërsi  të  Medinës  kërkuan  prej  të 
Dërguarit  të  Allahut  (s.a.s.)  mësues  për  t'ua  mësuar  Islamin.  Dhe 
i  Dërguari  i  Allahut  (s.a.s.)  dërgoi  tek  ta  një  grup  prej  dhjetë  ve- 
tësh  të  kryesuar  nga  Asim  bin  Thabiti. 

Grupi  arriti  në  vendin  e  quajtur  Hudat  që  ndodhej  mes  Usfanit 
dhe  Mekës  dhe  bëri  konak  pranë  oazit  Rexhi  që  ndodhej  në  zo- 
nën  e  fisit  Hudhejl.  Ndërkaq,  fisi  Bijtë  Lihjan  që  ishte  një  degë  e 
fisit  Hudhejl,  ishte  lajmëruar  për  ardhjen  e  mësuesve  muslimanë 
në  atë  zonë.  Bijtë  Lihjan  u  vunë  në  ndjekje  të  tyre  me  një  grup 
prej  rreth  njëqind  shigjetarësh.  Me  ta  kuptuar  se  po  ndiqeshin, 
Asimi  me  shokë  u  strehuan  në  një  pozicion  të  lartë  ku  mund  të 
mbroheshin.  Armiku  i  rrethoi  nga  të  gjitha  anët  dhe  u  bëri  zë: 

"Zbrisni  poshtë,  lërini  armët  që  keni  në  duar  dhe  dorëzohuni. 
Ju  japim  fjalën  se  asnjërin  nuk  do  ta  vrasim!" 

Asimi  u  tha  shokëve: 

"Shokë,  unë  nuk  zbres  poshtë  duke  i  besuar  fjalës  së  një  qafi- 
ri!"  Dhe  pastaj  u  lut  kështu: 

"Allahu  im,  bëja  të  ditur  të  Dërguarit  Tënd  gjendjen  ku  ndo- 
dhemi!" 


Pastaj  armiqtë  i  qëlluan  me  shigjeta  dhe  vranë  Asimin  bashkë 
me  gjashtë  nga  shokët. 

Kur  u  plagos,  Asimi  u  lut  kështu: 

"Allahu  im,  në  fillim  të  ditës  unë  e  mbrojta  fenë  tënde,  edhe  Ti 
mbroje  kufomën  time  në  fund  të  ditës!" 

_ 

Kur  disa  nga  parësia  e  Kurejshve  morën  vesh  për  vrasjen  e 
Asimit,  dërguan  njerëz  për  t'u  sjellë  një  copë  nga  trupi  i  tij  për 
ta  identihkuar,  sepse  ai  kishte  vrarë  njërin  prej  tyre  në  luftën  e 
Bedrit.  Por  Allahu  i  Lartë  dërgoi  një  tufë  bletësh  për  ta  mbrojtur 
kufomën  e  Asimit  (r.a.).  Reja  e  bletëve  e  mbuloi  krejtësisht,  kë- 
shtu  që  njerëzit  e  Kurejshve  nuk  arritën  të  shkëpusin  asgjë  prej 
kufomës  së  tij.  (Buhari,  Xhihad,  170;  Megazi,  10,  28;  Vakidi,  I,  354,  363) 

Armiku  i  cili  priste  të  binte  mbrëmja  dhe  të  shpërndaheshin 
bletët,  u  përball  me  një  ndodhi  që  s'e  priste  fare:  papritmas,  ia 
filloi  shiu!  Rrebeshi  mori  ç'gjeti  para  dhe,  në  këtë  mes,  kufoma  e 
Asimit  humbi.  Kështu,  u  zhduk  çdo  mundësi  që  armiku  të  merr- 
te  ndonjë  pjesë  nga  trupi  i  tij.  Pas  kësaj  ngjarjeje,  Asimi  filloi  të  për- 
mendej  si  "dëshmori  që  e  mbrojtën  mbletët".  (Ibni  Hisham,  m,  163) 
Pasi  politeistët  nxorën  telat  e  harqeve  për  t'i  lidhur  muslima- 
nët  e  dorëzuar,  edhe  i  teti  prej  tyre  i  kundërshtoi  duke  u  thënë: 

"Kjo  është  pabesia  e  parë  që  po  na  bëhet  neve.  Vallahi,  ku- 
rrë  nuk  do  t'ju  nënshtrohem  juve!  Këta  dëshmorë  janë  një  she- 
mbull  i  bukur  për  mua!"  Politeistët  deshën  ta  mermin  me  vete 
me  përdhunë  duke  e  hequr  zvarrë,  por  ai  i  kundërshtoi  me  forcë. 
Atëherë,  ata  e  vranë. 

Kështu,  nga  dhjetë  sahabet,  vetëm  dy  mbetën  gjallë:  Hubejbi 
dhe  Zejdi  (r.anhuma).  Politeistët  i  çuan  në  Mekë  dhe  i  shitën. 
Hubejbin  e  blenë  bijtë  e  Harith  bin  Amirit  të  cilin  ai  e  kishte  vra- 
rë  në  luftën  e  Bedrit.  Hubejbi  qëndroi  si  rob  në  duart  e  tyre  gjer 
ditën  kur  vendosën  për  ta  vrarë. 

Një  gma  nga  të  shtëpisë  tregon: 

"Betohem  në  Allahun  se  unë  s'kam  parë  në  jetën  time  rob  më 
të  mirë  se  Hubejbi.  Vallahi,  e  pashë  një  ditë  tek  po  hante  rrush 
të  freskët  ndërkohë  që  ishte  i  lidhur  me  zinxhirë  dhe  në  Mekë 
s'kishte  asnjë  lloj  fruti.  Ai  ishte  një  rizk  që  Allahu  ia  kishte  favori- 
zuar  Hubejbit.  Hubejbi  këndonte  Kur'an  dhe  falte  namaz  tehexh- 
xhudi.  Gratë  që  e  dëgjonin  Kur'anin  e  kënduar  prej  tij,  prekeshin 
dhe  qanin.  E  pata  pyetur: 

"O  Hubejb!  A  ke  ndonjë  nevojë?" 

_ 

"Jo!  -  Më  tha.  "Nuk  kam  nevojë  tjetër  veçse  të  më  japësh  ujë 
të  mirë  për  të  pirë,  të  mos  më  japësh  për  të  ngrënë  nga  mishi  i 
kafshëve  të  therura  në  emër  të  idhujve,  si  dhe  të  më  njoftosh  kur 
do  të  duan  të  më  vrasin!" 

Kur  e  njoftova  se  do  ta  vrisnin  pasi  dolën  muajt  e  ndaluar  dhe 
ata  vendosën  për  ta  vrarë,  vallahi,  nuk  pashë  që  të  ndjente  ndo- 
një  frikë  apo  tronditje  prej  kësaj.  Të  bijtë  e  Harithit  e  nxorën  për 
ta  vrarë  jashtë  zonës  së  Qabes,  në  vendin  e  quajtur  Hill.  Atëherë, 
Hubejbi  u  tha: 

"Më  lejoni  të  fal  dy  reqate  namaz!"  E  lejuan.  Pasi  fali  dy  re- 
qate  namaz,  Hubejbi  u  tha: 

"Betohem  në  Allahun  se  po  ta  dija  se  nuk  do  të  pandehnit  se 
frikësohem  nga  vdekja,  do  të  falesha  më  gjatë!"  Në  këtë  mënyrë, 
Hubejbi  u  bë  personi  që  e  filloi  zakonin  për  çdo  musliman  për  të 
falur  dy  reqate  namaz  para  ekzekutimit. 

Pastaj  Hubejbi  bëri  këtë  lutje  dhe,  pas  saj,  një  deklaratë: 

"Allahu  im!  Secilin  prej  këtyre  që  ndodhen  këtu,  shkatërroji, 
merrua  shpirtrat  një  për  një,  asnjërin  mos  e  lër  gjallë!"188 

"Meqë  po  vdes  si  musliman,  nuk  më  shqetëson  mënyra  se  si 
po  vdes!  Pa  diskutim,  të  gjitha  këto  që  po  ngjasin  janë  për  hir  të 
Allahut!  Po  deshi  Ai,  është  mjaft  e  lehtë  që,  me  trupin  e  copëtuar, 
t'ia  arrij  pëlqimit  të  Zotit!" 

Pastaj  Hubejbi  (r.a.)  iu  lut  Allahut  të  Lartë  kështu: 


188 


Ndërsa  Hubejbi  po  lutej,  të  gjithë  të  pranishmit  ishin  frikësuar,  kishin 
ikur  andej-këtej  duke  u  përpjekur  të  fshiheshin  me  qëllim  që  të  mbro- 
heshin  nga  efekti  i  lutjes  (mallkimit)  së  tij.  Gjatë  më  shumë  se  një  muaji, 
në  kuvendet  Kurejshe  nuk  qe  biseduar  gjë  tjetër  veç  mallkimit  të  Hu- 
bejbit.  Said  bin  Amrit  herë  pas  here  i  binte  të  fikët.  Kur  Hz.  Omeri  (r.a.), 
në  kohën  e  kalifatit  të  vet,  e  pah  dëgjuar  këtë  dhe  e  pati  pyetur  Saidin 
nëse  kishte  ndonjë  sëmundje,  Said  bin  Amri  i  qe  përgjigjur: 

"O  emiri  i  besimtarëve!  Unë  s'kam  ndonjë  sëmundje!  Por  qeshë  ndo- 
dhur  aty  kur  u  vra  Hubejbi  dhe  e  dëgjova  mallkimin  e  tij.  Vallahi,  sa 
herë  që  e  kujtoj  këtë  në  ndonjë  kuvend,  patjetër  më  bie  të  fikët!"  (Vaki- 
di,  I,  359-360) 

"O  Zot!  Nuk  po  shoh  këtu  asnjë  fytyrë  tjetër  veç  fytyrave  të 
armiqve!  Nuk  ka  as  ndonjë  person  që  do  të  mund  të  çohej  si  laj- 
mëtar  te  i  Dërguari  i  Allahut!  Pra,  çoja  selamin  tim  atij!" 

Atë  kohë,  i  Dërguari  i  Allahut  (s.a.s.)  po  rrinte  në  Medinë  me 
sahabet.  Në  një  çast,  të  gjithë  që  po  i  rrinin  përreth,  e  dëgjuan  të 
thoshte: 

"ffLs\  ( Paqja  qoftë  edhe  mbi  të!)  Sahabet  e  pyetën  të  habi- 

tur: 

"O  i  Dërguari  i  Allahut!  Selamit  të  kujt  i  dhe  përgjigje?" 

"Selamit  (përshëndetjes)  së  vëllait  tuaj,  Hubejbit!  Ja,  Xhebraili  më 
solli  selamin  e  Hubejbit!"  Kështu,  Profeti  (s.a.s.)  ua  njoftoi  në  çast 
shokëve  vrasjen  e  atyre  sahabive."  (Buhari,  Xhihad,  170;  Megazi,  10,  28; 
Vakidi,  I,  354-363) 

Para  se  ta  ekzekutonin,  siç  ishte  ashtu,  i  lidhur  në  litar,  e  pye- 
tën  Hubejbin: 

"A  do  të  doje  që,  në  shkëmbim  të  shpëtimit  të  jetës,  në  vendin 
tënd  të  ishte  Muhammedi?" 

Hubejbi  iu  përgjigj,  pa  u  mendur  aspak,  me  një  guxim  dhe 
vendosmëri  të  madhe  kësaj  pyetjeje  kështu: 

"Kurrë!  Jo  të  ishte  këtu,  por  as  edhe  t'i  ngulej  një  gjemb  në 
këmbë  aty  ku  është  në  Medinë  këtë  çast!" 

I  habitur  prej  kësaj  përgjigjeje,  Ebu  Sufjani  tha: 

"S'kam  parë  në  botë  njeri  që  të  duhet  nga  shokët  kaq  shumë 
sa  ç'duhet  Muhammedi!"  (Vakidi,  I,  360;  Ibni  Sa'd,  II,  56) 

Kur  do  ta  vamin,  ia  kthyen  fytyrën  nga  Medina.  Hubejbi  u 
lut: 

"Allahu  im,  po  qe  se  ç'kam  bërë,  është  e  mirë  për  Ty,  kthema 
fytyrën  nga  kiblja  jote!"  Dhe  Allahu  i  Lartë  ia  ktheu  fytyrën  nga 
kiblja.  Sado  që  u  munduan  t'ia  kthejnë  fytyrën  në  tjetër  anë,  poli- 
teistët  s'ia  dolën  dot!  Për  këtë  sahabi  të  bekuar  zbritën  ajetet: 

_ 

"O  ti  nefs  i  bindur  plotësisht!  Kthehu  te  Zoti  yt  me  pëlqim 
dhe  i  pëlqyer,  hyr  mes  robve  të  mi  dhe  hyr  në  xhennetin  tim!" 

(el-Fexhr,  27-30)  (Kurtubi,  XX,  58;  Alusi,  XXX,  133) 


Edhe  Zejdi  (r.a.)  i  ekzekutuar  pas  Hubejbit  (r.a.),  karakterizo- 
hej  nga  e  njëjta  vendosmëri  besimi.  Netëve  falte  namaz  tehexh- 
xhudi,  kurse  ditën  agjëronte.  As  ai  nuk  i  hante  gjellët  me  mish 
të  therur  në  emër  të  idhujve.  Në  vend  të  gjellëve,  parapëlqente 
qumështin.  Me  qumësht  e  niste  agjërimin,  me  qumësht  e  hapte 
në  iftar.  Kur  u  përball  me  Hubejbin  ndërsa  po  e  çonin  në  Ten'im 
për  ta  ekzekutuar,  e  porositën  njëri-tjetrin  për  durim  përballë  së 
keqes  që  u  kishte  rënë  në  kokë.  Edhe  Zejdi  (r.a.)  fali  dy  reqate 
namaz. 

Pyetjes  nëse  do  të  donte  që  në  vend  të  tij  të  ishte  Muhammedi,  i  dha 
të  njëjtën  përgjigje  si  Hubejbi  (r.a.).  (Vakidi,  1, 361-362) 

Gjithashtu,  politeistëve  kokëtrashë  që  i  thanë  se  do  ta  lironin 
po  qe  se  do  të  hiqte  dorë  nga  Islami,  iu  përgjigj: 

"Të  vdes  si  musliman  është  një  mijë  herë  më  mirë  se  të  jetoj  i 
kthyer  nga  feja!"  Në  këtë  mënyrë,  mes  seriozitetit  prej  besimtari, 
piu  me  kënaqësi  sherbetin  e  dëshmorit! 

Poeti  Junus  Emre,  nga  ashikët  e  Profetit,  i  cili  e  pati  njohur 
këtë  kënaqësi  të  besimit,  e  ka  shprehur  kështu  në  vargjet  e  veta 
dëshirën  e  meritimit  të  ndërmjetësimit  të  rnadh  në  jetën  e  pa- 
sme,  ahiret,  me  pasionin  për  ta  dhënë  jetën  për  Allahun  dhe  të 
Dërguarin  e  Tij: 


T'u  bëfsha  kurban  në  rrugën  tënde, 

O  emërbukuri,  o  vetë  i  bukuri,  Muhammed! 
Robin  tënd  të  përulur  vetëm  mos  e  le, 

O  emërbukuri,  o  vetë  i  bukuri,  Muhammed! 

Ndodhia  në  Bir-i  Maune  (safer  4  h.  /  korrik  625  e.r.) 

Në  të  njëjtat  ditë  me  ngjarjen  Rexhi,  Ebu  Bera  nga  parësia  e 
zonës  Nexhd  iu  drejtua  të  Dërguarit  të  Allahut  (s.a.s.)  për  t'i  kër- 
kuar  mësues  feje  për  fisin  e  tij.  I  Dërguari  i  Allahut  (s.a.s.)  nuk 
deshi  ta  pranonte  kërkesën  e  tij.  Madje,  nuk  i  mori  as  dhuratat  që 
ia  kishin  sjellë.  Ai  i  tha: 

"Unë  frikësohem  për  miqtë  e  mi  nga  njerëzit  e  Nexhdit  (nga  pabesia 
dhe  tradhtia  e  njerëzve  të  Nexhdit)!.." 

Atëherë,  Ebu  Bera,  në  emër  të  fisit,  dha  garanci  për  jetën  e 
muslimanëve.  Edhe  Profeti  (s.a.s.),  në  emër  të  Ebu  Bera-së  i 
shkruajti  veçmas  një  letër  nipit  të  tij,  Amr,  i  cili  qeveriste  fiset  në 
Nexhd.  Pastaj  përgatiti  një  grup  mësuesish  prej  shtatëdhjetë  ve- 
tësh  të  quajtur  "Kurra"  dhe  i  dërgoi  të  shoqëruar  nga  Ebu  Bera. 

Kur  grupi  arriti  në  vendin  e  quajtur  Bi'r-i  Maune  katër  konaqe 
larg  Medinës,  u  përball  me  një  pabesi  dhe  tradhti  të  tmerrshme. 
Nipi  i  Ebu  Berasë,  Amri,  në  krye  të  një  ushtrie  të  konsiderue- 
shme,  i  sulmoi  befas  dhe  pa  e  hapur  fare  letrën  e  Profetit  (s.a.s.). 
Kur  fisi  i  Ebu  Berasë  nuk  deshi  të  luftonte  kundër  muslimanëve 
meqë  Ebu  Bera  i  kishte  marrë  nën  mbrojtje,  Amri  i  bindi  fiset 
Usajja,  Ri'l,  Zevkan  dhe  Beni  Lihjan  dhe  i  kaloi  në  shpatë  të  gji- 
thë  muslimanët,  nga  të  cilët  mundi  të  shpëtojë  vetëm  Amr  bin 
Umejje.189 

Xhebbar  bin  Thulma  i  cili  ndodhej  ndër  pjesëmarrësit  e  sul- 
mit  atë  ditë  tragjike,  tregon  kështu: 

"Ia  ngula  heshtën  muslimanit  Amr  bin  Fuhejre  i  cili  më  ftoi 
në  Islam!  E  pashë  që  heshta  iu  ngul  në  gjoks  e  i  doli  matanë! 
Pikërisht  në  këtë  gjendje,  ai  po  thoshte: 

"Vallahi,  fitova!"  Unë  mendova  me  vete: 

189  Ibni  Hisham,  III,  184;  Hejsemi,  VI,  125-130. 

_ 

"Ç'farë  fitoi?!  A  s'e  vrava  unë  atë?"  Në  këtë  mes,  kufoma  iu 
ngjit  në  qiell  dhe  u  humb  nga  sytë!  Kjo  ngjarje  i  së  cilës  u  bëra 
dëshmitar,  u  bë  pretekst  që  të  kthehesha  në  musliman!"  (Ibni 
Hisham,  III,  187;  Vakidi,  I,  349) 

Xhebraili  (a.s.)  shkoi  te  Profeti  dhe  e  njoftoi  se  mësuesit  e  rru- 
gës  së  Islamit  ranë  dëshmorë  dhe  u  bashkuan  me  Zotin  e  tyre,  të 
pëlqyer  nga  Zoti  i  tyre  dhe  me  pëlqim  ndaj  Zotit  të  tyre!190 

Përballë  këtyre  ngjarjeve,  i  Dërguari  i  Allahut  (s.a.s.)  u  prek 
thellë  dhe  ndjeu  një  dhimbje  të  madhe.  Duke  ngritur  duart  e 
bekuara  drejt  selisë  hyjnore,  një  muaj  me  radhë,  pas  namazit  të 
mëngjesit,  ai  iu  lut  Zotit:  "AUahu  im,  mallkoji  fiset  Ri'l,  Zekvan  dhe 
Usajje  cjë  ngritën  krye  kundër  AUahut  dhe  të  Dërguarit  të  Tij!"  (Buhari, 
Xhihad,  9, 19;  Megazi,  28;  Muslim,  Mesaxhid,  297) 

Muslimanët  derdhën  lot  hidhërimi.  Kurse  hipokritët  dhe  çi- 
futët  u  dehën  nga  gëzimi.  Ata  kishin  mbetur  shumë  të  kënaqur 
nga  ngjarjet  e  zhvilluara  që  prej  Uhudit  e  këtej.  Veçanërisht,  fakti 
që  në  Uhud  nuk  kishin  mundur  të  tregonin  forcën  e  duhur  ku- 
ndër  muslimanëve,  i  bënte  që  ta  derdhnin  jashtë  urrejtjen  dhe 
ta  shtonin  propagandën  e  tyre  tradhtare.  Duke  i  treguar  si  një 
meritë  të  madhe  hipokrizinë  dhe  tradhtinë  që  patën  bërë  duke 
shkuar  në  luftë,  hlluan  t'u  thoshin  muslimanëve  që  kishin  dhënë 
shumë  dëshmorë: 

"Ata  që  vdiqën,  po  të  na  e  kishin  dëgjuar  fjalën,  tani  do  të 
qenë  gjallë!" 

Përgjigjja  e  Kur'anit  qe  një  kërcënim  i  ashpër  për  këtë  qën- 
drim  të  tyre: 


"Atyre  që  ndenjën  (në  shtëpi)  dhe  thanë  për  vëllezërit  e  vet 
se  "po  të  na  e  kishin  dëgjuar  fjalën,  nuk  do  të  vriteshin",  thua- 


190  Buhari,  Xhihad,  9. 

ju:  "Nëse  jeni  të  sigurt,  shpëtojeni  jetën  tuaj  nga  vdekja!"  (Al-i 
Imran,  168) 


"Askush  nuk  vdes  pa  lejen  e  Allahut.  Vdekja  është  e  shkruar 
për  një  periudhë  të  caktuar..."  (Al-i  Imran,  145) 


Enesi  (r.a.)  ka  thënë: 

"Nuk  e  kam  parë  të  Dërguarin  e  Allahut  (s.a.s.)  të  dëshpëro- 
het  për  diçka  më  shumë  se  ç'është  dëshpëruar  për  sahabet  e  rënë 
dëshmorë  në  Bi'r-i  Maune!"  (Muslim,  Mesaxhid,  302) 

Sepse  pothuajse  të  gjithë  dëshmorët  e  Bi'r-i  Maunes  ishin  nga 
shokët  e  Suffes  dhe  mësues  të  Kur'anit  dhe  Sunnetit,  të  përgati- 
tur  nën  edukimin  moralo-shpirtëror  të  të  Dërguarit  të  Allahut 
(s.a.s.)! 

Ngjarjet  në  Rexhi  dhe  Bi'r-i  Maune  tregojnë  se  ç'domosdo- 
shmëri  e  rëndësishme  dhe  jetësore  janë  për  muslimanët  detyra 
e  kumtimit  dhe  orientimit  fetar.  I  Dërguari  i  Allahut  (s.a.s.)  i  pati 
dërguar  si  mësues  dhe  orientues  fetarë  të  Islamit  më  të  shquarit 
e  shokëve  të  tij  dhe  duke  marrë  parasysh  rreziqet  e  mundshme. 
Zoti  i  ka  lavdëruar  luftëtarët  e  rënë  dëshmorë  në  krye  të  kësaj 
detyre  të  rëndësishme  dhe  ka  deklaruar  se  Ai  është  i  kënaqur  me 
ta,  se  edhe  ata  janë  të  kënaqur  me  Zotin  e  tyre!191 

Plani  tradhtar  i  Beni  Nadrit 

Kur  Amr  bin  Umejje  që  kishte  shpëtuar  prej  ndodhisë  së 
Bi'r-i  Maunes,  po  kthehej  në  Medinë,  vrau  në  gjumë  dy  vetë  që 
i  përkisnin  fisit  që  i  kishte  sulmuar.  Mirëpo  ata  kishin  qenë  nën 
mbrojtjen  e  Profetit  (s.a.s.).  Po  ktheheshin  pas  vizitës  së  bërë  në 
Medinë.  Prandaj  për  ta  duhej  dhënë  dëmshpërblim.  Meqë  sipas 
marrëveshjes  së  bërë  që  më  parë,  një  pjesë  e  dëmshpërblimit  du- 


191  Buhari,  Megazi,  28,  Xhihad,  9;  Muslim,  Mesaxhid,  297. 

het  të  paguhej  nga  ana  e  Beni  Nadrit,  i  Dërguari  i  Allahut  (s.a.s.) 
shkoi,  së  bashku  me  një  grup  shokësh,  në  vendbanimin  e  tyre. 

Kur  çifutët  Beni  Nadr  panë  se  Profeti  (s.a.s.)  kishte  shkuar  tek 
ta  i  shoqëruar  nga  aq  pak  vetë,  duke  e  quajtur  këtë  si  një  rast  të 
papërsëritshëm  për  veten  e  tyre,  bënë  plan  për  atentat  kundër 
të  Dërguarit  të  Allahut.  Ata  thanë  se  do  ta  jepnin  me  kënaqësi 
pjesën  që  u  takonte  dhe  e  ftuan  të  Dërguarin  e  Allahut  për  të 
ndenjur  nën  hijen  e  një  shtëpie  gjersa  të  mblidhej  shuma  e  duhur. 
Në  këtë  mes,  duke  shtuar  edhe  se  do  t'i  gostisnin,  kaluan  me 
shpejtësi  në  veprim  për  të  bërë  ç'kishin  menduar:  të  hidhnin  nga 
çatia  e  shtëpisë  pranë  së  cilës  po  rrinte  Profeti,  një  gur  të  madh 
për  ta  vrarë.  Meqë  këtë  punë  paraardhësit  e  tyre  e  kishin  pas  bërë 
edhe  me  profetët  e  tyre,  kishin  mjaft  përvojë. 

Në  këtë  mes,  Profeti  u  ngrit  menjëherë  nga  vendi  e  u  largua  me 
shpejtësi  që  aty,  sepse  Allahu  i  Lartë  e  kishte  njoftuar  të  Dërguarin 
e  Tij  se  si  qëndronte  puna.  Zoti  ua  kujton  kështu  besimtarëve  të 
mirën  që  u  ka  bërë  duke  u  mbrojtur  të  Dërguarin  e  Tij: 


"O  ju  që  besuat!  Kujtojeni  të  mirën  e  Allahut  për  ju  kur 
një  popull  deshi  të  zgjaste  duart  kundër  jush,  kurse  Allahu  i 
zbrapsi  duart  e  tyre  prej  jush.  Kini  frikë  Allahun!  Besimtarët 

(të  marrin  mësim  nga  kjo  ngjarje  dhe)  të  mbështeten  vetëm  te 
Allahu!"  (el-Maide,  11) 

Megjithëse  atentati  drejtohej  kundër  të  Dërguarit  të  Allahut 
(s.a.s.),  në  Kur'an  thuhet  "kundër  jush",  gjë  që  mbështetet  në 
faktin  se  Profeti  qe  për  besimtarët  si  jeta  e  tyre,  madje  edhe  më  i 
shtrenjtë! 


Lidhur  me  këtë  iniciativë  për  atentat,  Zoti  urdhëroi: 

"Nëse  ke  frikë  nga  pabesia  dhe  tradhtia  e  një  fisi  (me  të  cilin 
ke  bërë  marrëveshje),  edhe  ti  bëjua  të  ditur  haptaz  atyre  se  e  ke 
prishur  marrëveshjen,  sepse  Allahu  nuk  i  do  të  pabesët  dhe 
tradhtarët!"  (el-Enfal,  58) 


"Nëse  ata  anojnë  kah  paqja,  edhe  ti  ano  kah  ajo  dhe  mbësh- 
tetu  te  Allahu  sepse  Ai  dëgjon  dhe  sheh.  Por  nëse  kërkojnë  të 
të  mashtrojnë  me  të,  Allahu  të  mjafton  ty!  Ai  të  mbështet  ty  me 
anë  të  ndihmës  së  vet  dhe  me  besimtarët!"  (el-Enfal,  61-62) 

Pas  kësaj,  i  Dërguari  i  Allahut  (s.a.s.)  dërgoi  në  Beni  Nadr  një 
përfaqësues  me  anë  të  të  cilit  u  kërkoi  atyre  ta  ribëjnë  marrë- 
veshjen  dhe  i  paralajmëroi  se,  në  të  kundërt,  brenda  dhjetë  di- 
tësh  duhet  të  largoheshin  nga  Medina!  Ndërkaq,  hipokritët  që 
s'rrinin  pa  bërë  gjë,  i  dërguan  fshehtazi  lajm  fisit  Beni  Nadr  që 
po  përgatiteshin  për  t'u  shpërngulur,  se  do  t'u  vinin  në  ndihmë 
me  një  grup  të  madh  njerëzish,  prandaj  të  mos  largoheshin  prej 
Medinës.  Zoti  e  zbuloi  edhe  këtë  lajmërim  të  fshehtë  në  Kur'an: 

"A  s'e  di  si  u  thanë  hipokritët  miqve  të  tyre  mohues  nga 
ithtarët  e  librit?  "Nëse  ju  dëboheni,  edhe  ne  do  të  vijmë  me  ju 
dhe  me  askënd  nuk  do  të  merremi  vesh  kundër  jush.  Po  qe  se 
do  t'ju  luftojnë,  pa  tjetër  do  t'ju  ndihmojmë!"  Allahu  dëshmon 
se  ata  janë  gënjeshtarë!"  (el-Hashr,  li) 

Duke  ndjerë  siguri  në  vetvete  si  rrjedhojë  edhe  e  nxitjes  nga 
hipokritët,  çifutët  e  kundërshtuan  të  Dërguarin  e  Allahut  (s.a.s.). 
Por  hipokritët  as  që  kishin  ndërmend  t'u  jepnin  ndihmën  që  u 
premtonin.  Zoti  këtë  e  shpreh  kështu: 


„  ,  »  &  '  J  ,  '  ", 

^ 3*r^i  ^  (*-’  j^'  dr'j?  ^Jr^  J^J 


"Sikur  të  dëbohen  ata,  (hipokritët)  s'kanë  për  të  dalë  bashkë 
me  ta;  sikur  të  hyjnë  në  luftë,  s'kanë  për  t'i  ndihmuar;  edhe 
sikur  të  nisin  t'i  ndihmojnë,  prapë  kanë  për  t'u  kthyer  pas  e  ata 
kanë  për  të  mbetur  vetëm  pa  ndihmë!"  (el-Hashr,  12) 


Kjo  do  të  ndodhte  kështu  sepse  hipokritët,  sado  që  të  për- 
piqeshin  për  t'u  hapur  gropën  muslimanëve  fshehtas  me  anë  të 
intrigave,  frikësoheshin  shumë  prej  muslimanëve.  Edhe  këtë  të 
vërtetë,  Kur'ani  e  deklaron  kështu: 


j aaj  y  ji  dJ-h  ‘dJl  5^&j  -Li! 


"Frika  që  ndjejnë  ata  prej  jush,  është  më  e  madhe  se  frika 
që  ndjejnë  ndaj  Allahut  sepse  ata  janë  një  popull  që  nuk  kup- 
tojnë!.."  (el-Hashr,  13) 

I  Dërguari  i  Allahut  (s.a.s.)  që  e  pa  se  çifutët  Beni  Nadr  e  ka- 
luan  shumë  masën,  e  rrethoi  vendbanimin  e  tyre  meqë  s'kish- 
te  mbetur  më  gjë  tjetër  për  të  bërë.  Edhe  fisi  tjetër  çifut,  Beni 
Kurajdha,  e  prishi  marrëveshjen  dhe  u  vendos  në  krah  të  Beni 
Nadrit.192 


192  Buhari,  Megazi,  14. 

I  Dërguari  i  Allahut  (s.a.s.)  pa  se  çifutët  ngjiteshin  mbi  dyert 
dhe  shtëpitë  dhe  luftonin,  si  dhc,  kur  mundeshin,  fshiheshin  pas 
shtëpive.  Atëherë,  urdhëroi  që,  duke  filluar  që  nga  më  e  afërta,  të 
gjitha  shtëpitë  e  çifutëve  të  shembeshin  një  e  nga  një,  po  kështu, 
një  pjesë  e  drurëve  të  hurmave  të  priteshin  e  të  digjeshin.  Çifutët 
i  folën  me  të  bërtitur: 

"O  Muhammed!  Ti  ndaloje  intrigën  dhe  të  keqen  dhe  i  qortoje 
ata  që  vepronin  ashtu.  Po  prerja  dhe  djegia  e  pemëve,  ç'është?!" 
Këto  fjalë  të  çifutëve  i  bëri  disa  muslimanë  të  lëkundeshin  e  të 
shqetësoheshin.  Atëherë,  Allahu  i  Lartë,  duke  urdhëruar  si  më 
poshtë,  i  fshiu  lëkundjet  dhe  shqetësimet  e  muslimanëve.193  Në 
këtë  mënyrë,  edhe  bëri  të  ditur  se  duhet  të  merrnin  masa  kun- 
drejt  dredhive  të  çifutëve: 


j|  j  *  s  *  ,  '  *  o  *  s  '  '  ' 


"Prerja  apo  lënia  siç  është  e  ndonjë  peme  hurme  është  gjith- 
monë  me  leje  të  Allahut  dhe  për  t'i  diskredituar  ata  që  dalin 
nga  rruga  e  Tij!"  (el-Hashr,  5) 

Afro  njëzet  ditë  pas,  fisi  Beni  Nadr,  si  rrjedhojë  e  taktikës 
luftarake  të  shkëlqyer  të  të  Dërguarit  të  Allahut  (s.a.s.)  dhe  kur 
panë  se  nuk  u  erdhi  ndihma  e  premtuar  nga  hipokritët,  u  dorë- 
zuan.  I  Dërguari  i  Allahut  i  përzuri  pjesëtarët  e  fisit  Beni  Nadr 
nga  Medina  ,  kurse  fisin  Beni  Kurajdha  i  la  në  vend  meqë  pra- 
nuan  një  marrëveshje  të  re.  Ai  u  bëri  të  mira  atyre.194 

Para  se  të  largoheshin  nga  vendbanimi,  pjesëtarët  e  fisit  Beni 
Nadr  i  shembën  me  duart  e  veta  shtëpitë  e  pashembura  për  të 
mos  ua  lënë  muslimanëve  dhe  një  pjesë  shtegtuan  në  anë  të 
Hajberit,  kurse  një  pjesë  tjetër,  në  anë  të  Sirisë.195 


193 

194 

195 


Buhari,  Tefsir,  59/2;  Ibni  Hisham,  III,  192. 
Buhari,  Megazi,  14;  Muslim,  Xhihad,  62. 

Ibni  Hisham,  III,  191-194;  Vakidi,  I,  363-380. 

Ndihmën  që  u  dha  muslimanëve  në  këtë  fitore,  Allahu  i  Lartë 
e  shpreh  me  këtë  ajet  kur'anor: 


J  f  Ja'  j*  y 

* \  '  **  *  J  o  **'  '  J,5'c  '  *  y  0  f c  o  i'  \ 

‘'JJ!  y*  y^2S>-  p-gjl  1  yja J  \ y>r y>xJ  jl  U  J! 

S-jj'  (L_j  f  (J  dU  J.  j' 

^o  >  x  0  s  /  ^  ^ 

jLJjV'  ^j'  L  IjjUpli  i_gJj'  j  (jL^j  JjLj  (V^j" j-j  j 


"Allahu  i  përzuri  nga  vendbanimet  mohuesit  ndër  adhurue- 
sit  e  librit  në  përzënien  e  parë.  Ju  patët  pandehur  se  ata  s'ki- 
shin  për  të  dalë.  Kurse  ata  patën  pandehur  se  kalatë  kishin  për 
t'i  mbrojtur  prej  Allahut.  Por  ndëshkimi  i  Allahut  u  erdhi  nga 
s'e  pandehën!  Ai  u  hodhi  frikë  ndër  zemrat,  ashtu  që  i  shkatë- 
rruan  shtëpitë  edhe  me  duart  e  veta,  edhe  me  duart  e  besimta- 
rëve!  Pra,  merrni  mësim,  o  ju  që  keni  mend!"  (el-Hashr,  2) 

Mallrat  e  mbetura  prej  Beni  Nadrit,  meqë  u  futën  në  dorë  pa 
përdorur  armë,  u  quajtën  "fej"  (të  lëna,  të  mbetura)  u  trajtuan 
ndryshe  nga  ato  të  përfhiara  në  luftën  me  armë  (ganimet)  dhe 
për  to  u  vendos  kështu: 

"Mallrat  e  popujve  të  vendeve  (të  triumfuara  pa  luftë)  që 
Allahu  ia  dha  të  Dërguarit  të  vet,  i  takojnë  Allahut,  të  Dërguarit, 
të  afërmve  të  tij,  jetimëve,  të  varfërve  dhe  të  mbeturve  në  rru- 
gë.  Kjo,  me  qëllim  që  ato  mallra  të  mos  bëhen  fat  që  qarkullon 
vetëm  mes  të  pasurve  ndër  ju.  Ç't'ju  japë  i  Dërguari,  atë  me- 
rreni  dhe  ç't'ju  ndalojë,  prej  asaj  ruhuni.  Dhe  frikësohuni  nga 
Allahu,  sepse  ndëshkimi  i  Allahut  është  i  ashpër.  Gjithashtu, 
ato  janë  për  të  varfërit  që  bëjnë  hixhret,  që  janë  nxjerrë  nga 
vatrat  e  u  është  marrë  pasuria,  të  cilët  kërkojnë  pëlqimin  dhe 
favorin  e  Allahut,  që  u  ndihmojnë  Allahut  dhe  të  Dërguarit.  Ja, 
ata  janë  besnikët!"  (el-Hashr,  7-8) 

Pjesa  e  përcaktuar  në  ajet  si  e  drejtë  e  Allahut  nga  mallrat 
"fej",  është  për  meremetimin  e  Qabes  dhe  faltoreve  të  tjera. 
Kurse  pjesën  që  i  pati  takuar  për  vete,  Profeti  e  pati  ndarë  mes  të 
varfërve  ndër  shokët  e  tij.  Urtësia  e  një  ndarjeje  të  tillë  të  mallit 
"fej"  ishte,  ashtu  si  shpjegohet  në  ajetin  e  mësipërm,  që  të  pen- 
gohej  grumbullimi  i  pasurisë  vetëm  në  duart  e  shtresave  të  cak- 
tuara  dhe  të  qarkullonte  vetëm  mes  tyre.  Sepse  parimi  i  Islamit 
në  çështjet  financiare  e  pasurore  është  që  njerëzit  ta  ndihmojnë 
njëri-tjetrin,  që  nga  të  mirat  në  dorën  e  disave  të  përfitojnë  edhe 
të  varfërit  dhe  të  dobëtit.  Kështu  ngrihet  një  shoqëri  e  drejtë  që 
i  afron  shtresat  e  ndryshme  rne  njëra-tjetrën  dhe  në  të  cilën  nuk 
gjendet  ndonjë  grup  që  shfrytëzon  tjetrin. 

Prandaj,  i  Dërguari  i  Allahut  (s.a.s.)  i  përpjesëtoi  mes  muha- 
xhirëve  mallrat  e  mbetura  e  të  konfiskuara  nga  Beni  Nadri,  kurse 
nga  ensarët  u  dha  vetëm  tre  vetëve  që  kishin  nevojë.  Para  për- 
pjesëtimit,  ai  u  foli  kështu  ensarëve: 

"Po  deshët,  ato  që  ua  keni  dhënë  më  parë  muhaxhirëve,  të  mbeten 
tek  ta  dhe  të  merrni  edheju  pjesë  nga  ky  mall.  Po  deshët,  kërkojini  t'ua 
kthejnë  të  gjitha  ç'u  keni  dhënë  dhe  të  gjitha  këto  mallra  t'u  mbeten 
atyre!" 

Atëherë,  ensarët  (r.anhum  exhmain)  dhanë  këtë  përgjigje  të 
shkëlqyer: 

_ 

"As  nga  ato  që  kemi  dhënë  nga  mallrat  dhe  shtëpitë  tona  nuk 
marrim  prapë  gjë,  as  në  këto  mallra  nuk  u  hymë  në  pjesë,  por  ua 
lëmë  të  gjitha  atyre!" 

Kjo  shfaqje  e  papërshkrueshme  vëllazërie  e  ensarëve  u  bë  një 
nga  shkaqet  e  zbritjes  së  këtij  ajeti  kur'anor: 

"Ata  që  e  kanë  bërë  më  parë  vendbanim  Medinën  dhe  që 
kanë  shtresuar  ndër  zemra  besimin,  i  duan  ata  që  kanë  emig- 
ruar  e  ardhur  tek  ta,  nuk  ndjejnë  ndonjë  kundërshtim  për  ato 
që  u  jepen  atyre  dhe,  edhe  sikur  vetë  të  jenë  nevojtarë,  i  mbaj- 

në  ata  mbi  veten..."  (el-Hashr,  9)  (Razi,  XXIX,  250;  Kurtubi,  XVIII,  25) 


Ndalimi  i  kumarit  dhe  i  pijeve  alkoolike 

Siç  dihet,  konkluzioni  mbi  kumarin  dhe  pijet  alkoolike  nuk  qe 
vendosur  qysh  në  vitet  e  para  të  Islamit,  por,  me  një  konsideratë 
të  posaçme,  qe  lënë  për  më  vonë.  Konsiderata  haram  mbi  pijet 
alkoolike  dhe  ndalimi  i  tyre  ndodhën  pas  këtyre  etapave. 

1.  Në  Mekë  kishte  zbritur  ajeti  që  thoshte: 

"Nga  hurmat  dhe  rrushi  ju  merrni  edhe  pije  që  japin  dehje, 
edhe  ushqime  të  mira.  Pa  dyshim,  në  këtë  ka  një  mësim  për  ata 
që  e  përdorin  mendjen!"  (en-Nahl,  67) 


Në  këtë  ajet  ishte  bërë  e  ditur  se  nga  hurmat  dhe  rrushi  merrej 
edhe  një  lëndë  dehëse,  e  ndryshme  nga  lëndët  ushqimore  të  tjera 

të  mira  të  nxjerra  nga  këto  fruta.  Kështu,  duke  e  hedhur  fjalën 
për  faktin  që  gjërat  dehëse  nuk  konsideroheshin  pije  të  mira  e  të 
pranueshme,  është  lënë  të  nënkuptohet  se  në  të  ardhmen  ato  do 
të  ndaloheshin.  Në  periudhën  e  Mekës  nuk  ka  zbritur  ajet  tjetër 
mbi  pijet. 

2.  Pasi  Profeti  emigroi  në  Medinë,  Allahu  urdhëroi  kështu 
mbi  pyetjet  që  bënin  njerëzit: 


s  f  .  O  OJI  O  __  '  K  , 

^jLJj  N  ^  .j  ^^^Jlj  ^_>Jl  jJL^j 


"Të  pyesin  ty  për  pijet  dhe  kumarin.  Thuaju:  "Në  to  ka  edhe 
mëkat  të  madh,  edhe  disa  dobi  për  njerëzit,  por  mëkati  i  të  dyve 
është  më  i  madh  se  dobia  e  tyre..."  (el-Bakara,  219) 

Pas  zbritjes  së  këtij  ajeti,  shumica  e  muslimanëve  e  lanë  pijen, 
kurse  disa  vazhduan  të  pijnë. 

3.  Njëri  nga  sahabet,  ndërsa  po  drejtonte  faljen  e  namazit 
të  mbrëmjes,  një  ajet  e  këndoi  gabim  aq  sa  t'i  prishej  kuptimi. 
Atëherë  zbriti  ajeti: 

"O  ju  që  keni  besuar!  Mos  u  afroni  në  namaz  duke  qenë  të 
pirë,  gjersa  të  jeni  në  gjendje  të  kuptoni  se  ç'thoni!.."  (en-Nisa,  43) 

Pas  kësaj,  numri  i  muslimanëve  që  pinin  u  pakësua  mjaft.  Aty 
e  tutje,  kur  do  të  bëhej  falja  e  namazit,  zëdhënësi  i  të  Dërguarit 
të  Allahut  lajmëronte  me  zë  të  lartë:  "Të  dehurit  (të  pirët)  të  mos 
afrohen  në  namaz!"  Më  në  fund,  muslimanët  e  kishin  kuptuar 
qartë  se  pija  do  të  ndalohej  prerazi  dhe  ishin  përgatitur  për  këtë. 

4.  Pjesa  më  e  madhe  e  muslimanëve  e  kishin  lënë  pijen.  Kurse 
disa  ishin  të  lënduar  nga  situatat  e  pakëndshme  ku  binin  për 

shkak  të  pijes.  Hz.  Omeri  lutej:  "Allahu  im,  na  thuaj  hapur  e  qartë 
një  gjë  për  pijen!"  Më  në  fund,  kur  e  keqja  e  pijes  u  bë  më  konkre- 
te  pas  një  grindjeje  të  shkaktuar  në  një  gosti  me  pije,  për  pasojë, 
kur  ndalimi  i  pijes  gjeti  një  truall  të  miratueshëm  me  lehtësi,  kjo 
ngjarje  përbëri  shkak  zbritjeje  dhe  u  komunikua  ndalimi  hyjnor. 
Allahu  i  Lartë  urdhëronte: 


"O  ju  që  keni  besuar!  Vera,  kumari,  idhujt,  falli  dhe  lojrat 
e  shansit  janë  punë  të  fëlliqura  të  djallit.  Qëndroni  larg  tyre 
që  të  shpëtoni!  Me  anë  të  pijes  dhe  kumarit,  shejtani  dëshiron 
vetëm  të  lëshojë  armiqësi  dhe  urrejtje  mes  jush,  t'ju  pengojë 
nga  përmendja  e  Allahut  dhe  namazi!  Më  në  fund,  hoqët  dorë 
(nga  të  gjitha  këto),  apo  jo!"  (el-Maide,  90-91) 

Profeti  e  thirri  Hz.  Omerin  dhe  ia  këndoi  këto  ajete.  Kur  kë- 
ndimi  arriti  në  pjesën  e  fundit,  ai  tha: 

"Hoqëm  dorë,  hoqëm  dorë,  o  Zot!" 

Jo  vetëm  Hz.  Omeri  (r.a.),  por  edhe  të  gjithë  muslimanët  tho- 
shin: 

"Hoqëm  dorë  nga  pija  dhe  kumari,  o  Zoti  ynë!" 

Pasi  zbritën  këto  ajete,  një  zëdhënës,  me  urdhrin  e  të  Dërguarit 
të  Allahut  (s.a.s.)  shpalli  me  zë  të  lartë: 

"Ta  dini  se  pija  është  bërë  haram!" 

Dhe  pijet  që  u  zbrazën  nga  kacekët  e  shpuar  dhe  që  rodhën 


nga  qypat  e  thyer,  rodhën  si  përrua  nëpër  sokakët  e  Medinës!.. 

Pas  këtij  ajeti  ndalimi,  muslimanët  që  pinin,  i  thyen  të  gjitha 
gotat  e  verës  që  kishin  në  dorë.  Dhe  nuk  pinë  më.  Më  pas,  Profeti 
tha: 

"Pa  dyshim,  Allahu  e  ka  mallkuar  pijen,  atë  që  efermenton,  vendin 
ku  fermentohet,  atë  që  e  pz,  që  e  jep  për  të  pirë,  që  e  transporton,  që  e 
sliet,  që  e  blen,  që  e  ha  kundërvlerën  dhefitimin  e  saj!"  (Ahmed,  i,  53;  n, 
351;  Nesai,  Eshribe,  1-2;  Hakim,  II,  305/3101) 

Enesi  (r.a.)  tregon  kështu: 

Kur  po  u  shërbeja  njerëzve  si  saki  (gostitës  pijeje)  në  shtëpinë 
e  Ebu  Talhait,  pija  u  ndalua.  I  Dërguari  i  Allahut  urdhëroi  një 
zëdhënës  dhe  ai  ua  shpalli  këtë  njerëzve.  Neve  na  erdhi  zëri  i 
zëdhënësit  kur  ndodheshim  në  shtëpi.  Ebu  Talha  më  tha: 

"Dil  e  shih,  ç'është  ky  zë?" 

Unë  dola  e  pashë,  pastaj  u  futa  brenda  dhe  i  thashë: 

"Eshtë  një  zëdhënës  që  bërtet:  "Vini  re,  vini  re,  pija  është  bërë 
haram!" 

Ebu  Talha  më  tha: 

"Në  është  kështu,  shko  dhe  derdhe!" 

Nga  ai  çast  e  tutje,  pija  u  derdh  nëpër  sokakët  e  Medinës! 
(Buhari,  Tefsir,  5/11) 

Kjo  ngjarje  është  një  shembull  i  bukur  i  gatishmërisë  dhe  ko- 
rrektesës  së  sahabeve  në  zbatimin  e  urdhrit  të  Allahut  të  Lartë. 
Ata  i  derdhën  menjëherë  kupat  e  pijeve  që  kishin  në  dorë,  po 
ashtu  edhe  enët  me  pije  pa  paraqitur  asnjë  kundërshtim  dhe  jus- 
tifikim;  duke  treguar  një  nënshtrim  të  plotë  ndaj  urdhrit  hyjnor, 
dhe  duke  u  bindur  me  gjithë  zemër,  vrapuan  për  të  fituar  pëlqi- 
min  e  Allahut. 

Në  hadithet  apo  porositë  e  tij,  i  Dërguari  i  Allahut  (s.a.s.)  tho- 
të  kështu: 

" Çdo  gjë  e  cilajep  dehje,  është  haram  (e  ndaluar,  e  pabekuar).  Eshtë 
haram  si  shumica  e  gjësë  që  shkakton  dehje,  ashtu  edhe  pakica  e  saj!" 
(Ibni  Maxhe,  Eshribe,  10;  Nesai,  Eshribe,  24,  48) 

"Pija  është  kreu  i  çdo  të  keqeje! "  (Ahmed,  v,  238) 

"Personi  i  cili  i  beson  Allahut  dhe  ditës  së  ahiretit,  të  mos  ulet  në 
sofrën  ku  është  shtruar  pije!"  (Tirmidhi,  Edeb,  43/2801) 

"Një  pjesë  njerëzish  nga  ummeti  im  do  të  pijnë  duke  i  dhënë  pijes 
emra  të  tjerë!"  (Ahmed,  iv,  237) 

Respektimi  i  një  shkallëzimi  në  përputhje  me  qëllimin,  në 
ndalimin  e  kumarit  dhe  pijeve  alkoolike,  përbën  mbështetje  pari- 
more  në  përcaktimin  e  metodës  së  kumtimit  dhe  orientimit  fetar 
dhe  të  luftës  kundër  së  keqes  në  Islam. 

Megjithëse  Allahu  është  zotëruesi  i  diturisë  së  përgjithshme 
si  dhe  i  diturisë  së  amshuar,  duke  përcaktuar  dhe  dhënë  kon- 
kluzionet  e  Islamit,  ka  marrë  parasysh  mundësitë  e  njeriut  të  ci- 
lit  i  drejtohet  si  dhe  ecurinë  e  zhvillimit  të  përshtatshmërisë  së 
tyre  ndaj  kësaj  konkluzioneve  në  fjalë.  Shfaqja  më  e  rëndësishme 
e  kësaj  është  zbritja  e  ajeteve  mbi  besimin  në  mënyrë  prioritare 
dhe  në  periudhën  e  Mekës,  në  të  kundërt  me  sistematikën  që  ka 
sot  Kur'ani.  Po  të  mbahet  parasysh  se  Kur'ani  ka  ekzistuar  në 
Tabelën  e  Kujtesës  -  Levhi  Mahfudh  para  se  të  fillonte  të  zbritej, 
do  të  kuptohet  lehtë  se  miratimi-shtyrja  në  zbritje  ka  lindur  nga 
qëllimi  përkatës. 

Ky  qëllim  është  ndjekja  e  fuqisë  dhe  kapacitetit  njerëzor  për 
t'iu  bindur  Kur'anit  si  dhe  e  zhvillimeve  përkatëse  lidhur  me 
këtë  çështje.  Krejt  si  rritja  graduale  e  përgjegjësive  dhe  e  vështi- 
rësive  që  përballon  fëmija  krahas  rritjes  gjersa  të  arrijë  pjekurinë 
kur  bëhet  plotësisht  përgjegjës. 

Respektimi  i  parimit  të  shkallëzimit  të  zbatuar  në  formën  më 
të  përsosur  në  Shekullin  e  Lumtur  (në  të  gjallë  të  Profetit),  ësh- 
të  një  traditë  hyjnore196  tejet  e  urtë  e  vënë  nga  Zoti  si  një  shfaq- 
je  e  mëshirës  hyjnore.  Kjo  traditë  jo  vetëm  që  është  një  metodë 
kurdoherë  e  vlefshme  në  kumtimin  islam,  por  edhe  një  mënyrë 
trajtimi  më  në  përshtatje  me  veçoritë  e  evenimentit  njeri.  Sepse 


196  Në  origjinal:  sunnetullah.  Përkthyesi. 

në  Islam  së  pari  i  hyhet  korrigjimit  të  bindjeve  dhc,  pasi  të  për- 
vetësohet  kjo  etapë,  u  vjen  radha  veprimeve.  Ndërkaq,  në  lidhje 
me  kryerjen  e  veprimeve,  respektohet  gjithashtu  një  shkallëzim 
në  përputhje  me  mundësitë  e  njeriut.  Kjo  situatë  është  e  vlefshme 
jo  vetëm  për  kumtimin  islam,  por  edhe  për  çdo  lloj  sugjerimi  dhe 
orientimi  njerëzor.  Prandaj,  edhe  në  kumtesën  hyjnore  të  Allahut 
të  hlluar  me  Ademin  (a.s.),  ndërsa  konkluzionet  besimore  kanë 
mbetur  të  fiksuara,  në  rregullat  sociale  ka  ndodhur  një  evolu- 
cion  paralel  me  ecurinë  e  zhvillimit  të  ndjekur  nga  njeriu  dhe  ky 
evolucion  ka  arritur  përkryerjen  në  fenë  islame.  Kjo  cilësi  tregon 
se  ç'metodë  e  rëndësishme  është  mbajtja  parasysh  e  natyrës  dhe 
mundësive  të  njeriut! 

Dhatu'r-Rika197  (muharrem  5  h.  /  qershor  626  e.r.) 

Pasi  Bijtë  Muharib  dhe  Bijtë  Thalib  nga  fisi  Gatafan  u  bashkuan 
dhe  u  përgatitën  për  t'u  hapur  luftë  muslimanëve,  i  Dërguari  i 
Allahut  (s.a.s.)  marshoi  kundër  tyre  me  një  ushtri  prej  katërqind 
vetësh. 

Kur  politeistët  panë  para  tyre  muslimanët,  u  frikësuan  dhe 
u  zbrapsën.  Meqë  kishte  ardhur  koha  e  drekës,  muslimanët  fa- 
lën  namaz.  Dushmani  që  po  i  shihte  nga  larg,  u  dëshpërua  që  e 
humbi  një  rast  të  tillë  për  t'i  sulmuar  muslimanët,  kur  njëri  prej 
tyre  u  tha: 

"Mos  u  dëshpëroni!  Ata  kanë  një  namaz  të  tillë  që  për  ta  është 
më  i  vlefshëm  se  etërit  dhe  bijtë  e  tyre.  Ky  është  namazi  i  iqindi- 
së!" 

Dhe  u  vunë  të  presin. 

Në  këtë  mes,  Zoti  dërgoi  me  Xhebrailin  (a.s.)  urdhrin  hyjnor 
që  nuk  do  t'i  jepte  rast  planit  të  armikut: 

197  Rrëfehet  edhe  se  kjo  luftë  është  zhvilluar  pas  Hendekut  ose  Hajberit, 
por  ne  e  përmendëm  këtu  në  përshtatje  me  pranimin  e  shumicës  së 
biografëve.  Autori. 

"Kur  të  jesh  ti  (o  i  Dërguar)  bashkë  me  ta  dhe  t'u  drejtosh 
namazin,  një  pjesë  prej  tyre  të  vijë  e  të  falet  me  ty  duke  mbaj- 
tur  pranë  edhe  armët,  ndërsa  grupi  tjetër  bën  rojë;  pastaj,  këta 
të  dalin  pas  në  rojë  e  të  vijë  grupi  i  dytë  e  të  falet  me  ty  duke 
qenë  në  gjendje  gatishmërie.  Mosbesimtarët  duan  t'ju  kapin 
në  befasi..."  (en-Nisa,  102)  (Tirmidhi,  Tefsir,  4/3035) 

Namazi  i  falur  në  këtë  mënyrë  u  quajt  "namazi  i  frikës"  (sa- 
lat-i  havf)198.  Mënyrën  e  faljes  së  tij  e  tregoi  Xhebraili  (a.s.).  Atë 
ditë,  namazi  i  iqindisë  (pasditës)  kështu  u  krye  dhe  pritja  e  armi- 
kut  shkoi  kot.  Pasi  fushimi  zgjati  pesëmbëdhjetë  ditë,  mori  fund 
me  largimin  e  armikut  të  frikësuar.199 

Ebu  Musa  el-Esh'ari  (r.a.)  tregon  kështu: 


198  Namazi  i  frikës  është,  në  një  situatë  seriozisht  të  rrezikshme  si  sulmi 
i  armikut,  namazi  farz  i  falur  me  radhë  nga  xhemaati  i  ndarë  në  dy 
grupe  të  vendosur  pas  imamit.  Grupi  i  parë  i  cili  fal  me  imam  reqatin  e 
parë  të  një  namazi  me  dy  reqate  ose  dy  reqatet  e  para  të  një  namazi  me 
katër  reqate,  respektivisht  pas  sexhdes  së  dytë  ose  pas  ndenjjes  së  parë, 
ngrihet  dhe  largohet  për  në  detyrën  e  vigjëlimit.  Atëherë  vjen  grupi  i 
dytë  që  ishte  duke  vigjëluar  dhe,  nën  drejtimin  e  imamit,  i  plotëson 
reqatet  e  mbetura  dhe  kthehet  në  detyrë.  Imami  jep  selam  individua- 
lisht.  Pastaj,  grupi  i  parë  kthehet  për  ta  plotësuar  namazin  e  vet  dhe, 
meqë  ndodhet  në  situatën  "lahik",  falet  pa  këndim  Kur'ani  (kiraat), 
kurse  grupi  i  dytë  që  vjen  pas  tij,  meqë  ndodhet  në  situatën  "mesbuk", 
falet  me  këndim  Kur'ani  (kiraat).  Kështu,  edhe  namazi  me  xhemaat 
është  kryer,  edhe  detyra  luftarake  s'është  cënuar.  (Komisyon,  Diyanet 
ilmihdli,  I,  334;  Hamdi  Dondiiren,  Delilleriyle  islam  ilmihali,  s.  377-378) 
Ibni  Hisham,  III,  214-221;  Ibni  Sa'd,  II,  61. 

"Kishim  dalë  në  marshim  bashkë  me  të  Dërguarin  e  Allahut 
(s.a.s.).  Gjashtë  vetë  hipnim  me  radhë  në  një  deve.  Këmbët  na 
ishin  vrarë  nga  ecja  e  gjatë.  Edhe  mua  më  ishin  çarë  këmbët  dhe 
më  kishin  rënë  thonjtë.  Këmbët  i  mbështillnim  me  copa  bezesh 
dhe,  prej  këtyre  copave  bezeje,  fushata  rnori  emrin  "Dhatu'r- 
Rika"  (Copërat  e  Bezes)." 

Ebu  Byrde  që  e  përcjell  këtë  hadith,  thotë: 

"Këto  tha  Ebu  Musa  el-Esh'ariu,  por  pastaj  nuk  i  erdhi  mirë 
për  ç'bëri  dhe  e  shprehu  se  u  pendua:  "S'bëra  aspak  mirë  që  i 
thashë  këto!"  Siç  duket,  u  dëshpërua  se  e  shfaqi  një  veprim  bu- 
rrëror  të  bërë  për  hir  të  Allahut!"  (Buhari,  Megazi,  31) 

Papasja  dhe  pamundësia  s'i  kanë  penguar  sahabet  për  t'i  kryer 
detyrat  dhe  për  të  luftuar  në  rrugën  e  Allahut.  Krahas  kësaj,  ata 
tregoheshin  shumë  të  përpiktë  për  t'i  mbajtur  fshehur  aktet  dhe 
veprimet  e  mira  që  bënin,  për  të  mos  i  deklaruar  mundimet  që 
hiqnin  në  adhurimin  ndaj  Allahut.  Ata  tregonin  vetëm  kur  kjo 
ishte  e  domosdoshme  dhe  për  të  vërtetuar  një  qëllirn  e  synim  të 
caktuar,  për  shembull,  për  t'u  marrë  mësim,  për  t'u  bërë  mënyrë 
veprimi  ose  ngushëllim  për  të  vuajturit. 

Gjatë  kësaj  fushate,  i  Dërguari  i  Allahut  (s.a.s.)  pati  kërkuar 
ujë  për  abdest.  Por  askush  nuk  pati  mundur  të  gjente.  Atëherë, 
i  Dërguari  i  Allahut  (s.a.s.)  pati  futur  gishtat  e  bekuar  në  një  enë 
ku  ndodhej  pak  ujë  dhe  nga  gishtat  pati  nisur  të  kullonte,  me 
mrekulli,  ujë!  Me  këtë  ujë  i  pati  plotësuar  ushtria  tërë  nevojat  saj. 
Dhe  kur  i  Dërguari  i  Allahut  (s.a.s.)  i  pati  nxjerrë  gishtat  jashtë, 
ena  vazhdonte  të  ishte  plot  me  ujë!200 

Duke  u  kthyer  nga  fushata  Dhatu'r-Rika,  kur  arritën  në  drekë 
në  një  zonë  rne  drurë,  i  Dërguari  i  Allahut  (s.a.s.)  dha  pushim 
dhe  luftëtarët  u  shpërndanë  përreth  për  të  kaluar  vapën  nën  hije. 
Profeti  u  shtri  për  të  pushuar  nën  hijen  e  një  druri  gjethedendur 
të  quajtur  "themure"  pasi  e  vari  shpatën  në  dru.  Sahabet  sapo 
i  kishte  zënë  gjumi  kur  dëgjuan  të  Dërguarin  e  Allahut  që  po  i 

200  Buhari,  Vudu,  32;  Menakib,  25;  Muslim,  Fedail,  5. 

thërriste  dhe  vrapuan  menjëherë  tek  ai.  Atje  panë  një  beduin.  I 
Dërguari  i  Allahut  tha  kështu: 

"Kur  unë  po  flija,  ky  beduin  ma  kishte  marrë  shpatën  dhe,  kur  u 
zgjova,  e  mbante  në  dorë  të  zhveshur  nga  milli.  Dhe  më  tha: 

“Kush  do  të  të  shpëtojë  tani  nga  dora  ime  ?" 

Dhe  unë  i  thashë  tri  herë: 


" Allahu !"  (Buhari,  Xhihad,  84,  87;  Muslim,  Fedail,  13) 

Profeti  (s.a.s.)  nuk  zgjodhi  rrugën  e  ndëshkimit  të  beduinit 
që  e  kërcënoi  me  jetë,  përkundrazi,  e  ftoi  në  Islam.  Beduini  që  u 
dorëzua  me  gjithçka  para  një  sjellje  të  tillë  të  lartë,  kur  u  kthye  te 
fisi  i  vet,  u  tha  njerëzve: 

"Unë  po  vij  nga  pranë  njeriut  më  të  dobishëm  të  njerëzve!" 
(Hakim,  III,  31/4322) 


Duke  u  kthyer  për  në  Medinë,  i  zuri  nata  në  largësinë  një  ko- 
nak  larg  saj.  Profeti  i  pyeti  shokët: 

"Kush  do  të  na  ruajë  sonte?" 

Nga  muhaxhirët,  Ammar  bin  Jethiri  dhe,  nga  ensarët,  Abbad 
bin  Bishri  thanë  menjëherë: 

"Ju  ruajmë  ne,  o  i  Dërguari  i  Allahut!" 

Abbadi  (r.a.)  e  pyeti  Ammarin: 

"Kur  dëshiron  të  bësh  roje  ti,  në  pjesën  e  parë  të  natës,  apo  në 
të  dytën?" 


Ammari  (r.a.)  iu  përgjigj:  "Dua  të  bëj  roje  në  pjesën  e  dytë  të 
natës!"  Dhe  u  shtri  në  krah  e  fjeti.  Kurse  Abbadi  filloi  të  falte  na- 
maz.  Në  atë  mes  u  afrua  një  politeist.  Kur  pa  nga  larg,  ku  kishte 
qëndruar,  një  hije,  e  kuptoi  se  ishte  vëzhgues  dhe  i  hodhi  menjë- 
herë  një  shigjetë.  Shigjeta  e  zuri  Abbadin,  por  ai  e  nxori  shigjetën 
dhe  vazhdoi  të  falej.  Njeriu  e  qëlloi  edhe  dy  herë  të  tjera  dhe  që  të 
dy  shigjetat  e  zunë  Abbadin  (r.a.).  Edhe  ai,  s'bëri  gjë  tjetër  veçse 
i  hoqi  një  nga  një  shigjetat  dhe  vazhdoi  të  falej.  Pasi  u  përkul  në 
ruku  dhe  ra  në  sexhde,  dha  selam  dhe  e  zgjoi  shokun: 

"Ngrihu,  -  i  tha.  Unë  jam  plagosur!"  Ammari  u  hodh  menjë- 
herë.  Me  ta  parë,  politeisti  e  kuptoi  se  e  kishin  dalluar  dhe  iku. 
Atëherë  Ammari  e  vuri  re  Abbadin  të  mbuluar  me  gjak  dhe  thi- 
rri: 

"Subhanallah,  i  madhëruar  qoftë  Allahu!  Pse  s'më  zgjove 
qysh  kur  të  qëlloi  shigjeta  e  parë?" 

Abbadi  i  dha  këtë  përgjigje  të  shkëlqyer  që  tregonte  dëshirën 
e  zjarrtë  dhe  pasionin  e  tij  për  namazin: 

"Po  këndoja  dhe  nuk  desha  ta  prish  namazin  pa  e  mbaruar 
këndimin.  Por  kur  më  erdhën  shigjetat  një  pas  një,  e  ndërpreva 
këndimin  dhe  u  përkula  në  ruku.  Betohem  në  Allahun  po  të  mos 
kisha  frikë  se  do  të  mbetej  i  pambrojtur  ky  kalim  që  ma  besoi  i 
Dërguari  i  Allahut,  do  të  pëlqeja  më  mirë  vdekjen  sesa  ta  lija  për- 
gjysmë  suren  dhe  ta  ndërprisja  namazin!"  (Ebu  Davud,  Taharet,  78/198; 
Ahmed,  III,  334;  Ibni  Hisham,  III,  219;  Vakidi,  I,  397) 

Gjatë  udhëtimit,  Xhabiri  (r.a.)  që  e  kishte  devenë  të  dobët, 
mbetej  pas  shokëve.  I  Dërguari  i  Allahut  (s.a.s.)  i  shkoi  pranë  dhe 
e  pyeti: 

"O  Xhabir,  ç'të  ndodhi  cjë  mbete  pas?"  Pasi  Xhabiri  ia  tregoi  si 
qëndronte  puna,  Profeti  mori  një  shkop  dhe  e  goditi  shumë  lehtë 
devenë  disa  herë.  Dhe  deveja  e  Xhabirit  u  bë  që  të  matej  me  de- 
venë  e  të  Dërguarit  të  Allahut! 

I  Dërguari  i  Allahut  (s.a.s.)  bisedonte  gjatë  rrugës  me  Hz. 
Xhabirin.  Pasi  e  mësoi  se  sapo  ishte  martuar  dhe  kishte  shumë 
borxhe,  i  Dërguari  i  Allahut  e  pyeti  se  ç'pasuri  i  ndodhej  në  duar. 
Dhe  ai  i  tha  se  vetëm  atë  deve  kishte.  Atëherë,  për  ta  shpëtuar 
nga  borxhet,  Profeti  (s.a.s.)  i  tha  t'ia  shiste  devenë  dhe  Xhabiri 
(r.a.)  ia  shiti  me  kusht  që  t'i  hipte  gjer  në  Medinë.  Pasi  arritën  në 
Medinë,  Xhabiri  shkoi  te  Profeti  (s.a.s.)  për  t'ia  dorëzuar  devenë 
dhe  atëherë  u  përball  me  një  sjellje  të  lartë  që  e  gëzoi  shumë  atë 
vetë  dhe  i  çuditi  të  tjerët.  I  Dërguari  i  Allahut  (s.a.s.)  ia  pagoi  de- 
venë  dhe  pastaj  ia  dhuroi!  (Buhari,  Xhihad,  49;  Buju,  34;  Muslim,  Musakat, 
109) 


Xhabiri  (r.a.)  tregon: 

"Kur  i  Dërguari  i  Allahut  ma  dha  pagesën  e  devesë  dhe  pa- 
staj  ma  dhuroi,  duke  u  kthyer  për  në  shtëpi,  hasa  në  një  çifut  që  e 
njihja  dhe  ia  tregova  ngjarjen.  I  habitur  fort,  çifuti  ma  ktheu  duke 
i  përsëritur  fjalët  disa  herë:  "Domethënë,  t'i  dha  paratë  e  devesë 
dhe  pastaj  ta  dhuroi,  ë?"  Edhe  unë,  për  çdo  herë,  i  thashë:  "Po, 
po!"  (Ahmed,  III,  303) 

Delikatesa,  bujaria  dhe  hijeshia  e  papërshkrueshme  e  kësaj 
sjelljeje  të  të  Dërguarit  të  Allahut  aq  fort  i  preku  muslimanët,  saqë 
nata  kur  ndodhi  kjo  ngjarje,  filloi  të  kujtohej  si  "Nata  e  Devesë" 
(Lejletul  Bair)! 

Bedri  i  Vogël201  (dhilkade  4  h.  /  prill  626  e.r.) 

Sipas  marrëveshjes  së  bërë  ditën  e  Uhudit,  politeistët  mekas 
do  të  ndesheshin  përsëri  me  muslimanët  një  vit  më  vonë.  Lidhur 
me  këtë  marrëveshje,  Ebu  Sufjani,  në  krye  të  ushtrisë,  erdhi  gjer 
në  vendin  e  quajtur  Merru'z-Zahran  por  atje,  i  frikësuar,  u  dety- 
rua  të  kthehej  pas.  Meqë  nuk  donte  që,  duke  vepruar  kështu,  të 
shkelte  krenarinë  e  vet,  dërgoi  një  njeri  në  Medinë  me  porosinë 
që  t'i  frikësonte  muslimanët  se  një  ushtri  e  madhe  po  marshonte 
mbi  ta,  t'i  ndalonte  të  dilnin  nga  Medina,  duke  arritur,  këshhi,  ta 
pengonte  luftën. 

Kur  lajmi  arriti  në  Medinë,  i  Dërguari  i  Allahut  (s.a.s.)  i  kishte 
mbaruar  përgatitjet  qëkuri  dhe  kishte  dhënë  urdhrin  për  mar- 
shim.  Lajmëtari  i  Ebu  Sufjanit  bëri  të  gjitha  përpjekjet  për  t'i 
trembur  dhe  penguar  muslimanët  të  dilnin  nga  Medina,  duke 
shtuar  fjalë  edhe  nga  vetja  se,  sikur  të  luftonin  jashtë  Medinës, 
përfundimi  i  tyre  do  të  ishte  shumë  i  keq.  Si  rezultat  i  zellit  dhe 
përpjekjeve  të  tij  dhe  të  hipokritëve,  disa  muslimanë  u  frikësuan 
dhe  filluan  të  thonë  se  s'deshën  të  dilnin  në  marshim.  Atëherë, 
Profeti  (s.a.s.)  tha  kështu: 

"Betohem  në  Allahun,  në  dorën  e  fuqisë  së  të  cilit  ndodhet  qenia 
ime,  se  edhe  sikur  askush  të  mos  vijë  me  mua,  unë  do  të  shkoj  i  vetëm 


201  Në  origjinal:  Bedr-i  Sugra. 

në  Bedër!"  Pas  kësaj,  Allahu  i  Lartë  i  ndihmoi  muslimanët  dhe  u 
dhuroi  qëndresë  në  zemra!  (Ibni  Sa'd,  II,  59;  Vakidi,  1, 386-387) 

Më  në  fund,  ushtria  islame  arriti  në  Bedër.  Por  nga  armiku 
s'dukej  asnjë  gjurmë.  Atje  nuk  rastisën  në  asgjë  veç  një  panairi. 
Në  këto  kushte,  muslimanëve  s'u  mbeti  gjë  tjetër  për  të  bërë  veç 
tregtisë.  Pasi  priti  aty  tetë  ditë  ardhjen  e  Ebu  Sufjanit  me  ushtri, 
i  Dërguari  i  Allahut  (s.a.s.)  u  kthye  në  Medinë  pa  u  përballur  me 
asnjë  ndodhi  të  papëlqyeshme  dhe  duke  pasur  me  vete  fitimet  e 
tregtisë  që  kishin  bërë.202 

Ky  guxim  dhe  kjo  vendosmëri  e  muslimanëve  është  lavdë- 
ruar  kështu  në  Kur'an: 


"Disa  njerëz  u  thanë  muslimanëve: 

"Armiqtë  janë  mbledhur  kundër  jush,  pra  ruhuni  prej 
tyre!" 

Por  kjo  ua  shtoi  edhe  më  shumë  besimin  atyre  dhe  thanë: 
"Allahu  na  mjafton,  Ai  është  dorëzanësi  më  i  mirë  për  ne!" 

Dhe,  pastaj,  pa  i  gjetur  asnjë  e  keqe,  u  kthyen  me  të  mirat 
dhe  begatitë  e  Allahut  e,  kështu,  fituan  pëlqimin  e  Tij.  Allahu 
është  mirëbërës  i  madh!"  (Al-i  Imran,  173-174) 

Sipas  rrëfimit  të  Abdullah  bin  Abbasit  (r.arhuma), 

"Shprehjen  "Allahu  na  mjafton,  Ai  është  dorëzanësi  më 
i  mirë  për  ne!"  e  ka  thënë  Ibrahimi  (a.s.)  kur  po  e  hidhnin  në 
zjarr.  Edhe  Profeti  është  shprehur  kështu  kur  atyre  u  patën  thë- 

202  Ibni  Hisham,  III,  221;  Ibni  Sa'd,  II,  59;  Vakidi,  I,  384-389. 

në:  "Politeistët  janë  mbledhur  kundër  jush,  prandaj  përpiquni  të 
shpëtoni  kokën!"  Atëherë,  muslimanëve  u  është  forcuar  besimi 
dhe  të  gjithë  së  bashku  kanë  shpalosur  një  shembull  të  madh 
nënshtrimi  ndaj  Allahut,  duke  thënë:  "Allahu  na  mjafton,  Ai 
është  dorëzanësi  më  i  mirë  për  ne!"203 


203  Shih.  Buhari,  Tefsir,  3/13. 

Selman  Farisiu  bëhet  musliman 
dhe  fiton  lirinë 


Skllav  i  një  çifuti  medinas,  Selman  Farisiu  (r.a.),  ia  ka  treguar 
kështu  Hz.  Ibni  Abbasit  historinë  e  tij  plot  pësime  mësimdhënëse 
të  pajisjes  me  dhuntinë  e  Islamit: 

"Unë  isha  dikushi  që  jetoja  në  fshatin  e  quajtur  Xhejj  të 
Isfahanit.  Im  atë  ishte  nga  parësia  e  fshatit.  Unë  isha  njeriu  që 
donte  më  shumë  në  jetë.  Për  shkak  të  kësaj  dashurie  të  tepërt, 
kurrë  nuk  më  ndante  nga  vetja,  më  mbante  vazhdimisht  në  shtë- 
pi  si  vajzë,  nuk  më  nxirrte  jashtë.  Ndërkaq,  unë  e  kisha  dhënë  aq 
shumë  veten  pas  adhurimit  të  zjarrit  që  ishte  feja  e  tim  eti,  saqë 
kisha  marrë  përsipër  ta  ndizja  vetë  zjarrin  dhe  ta  ruaja  zjarrin  e 
tempullit  që  të  mos  shuhej.  Unë  s'mund  të  lejoja  që  zjarri  i  tem- 
pullit  të  shuhej  qoftë  edhe  për  një  çast  të  vetëm!  Im  atë  kishte 
një  çiflig  të  madh.  Një  ditë,  im  atë  po  merrej  me  punë  ndërtimi. 
Prandaj  më  tha: 

"O  bir,  unë  sot  do  të  merrem  vetëm  me  punë  ndërtimi,  pra- 
ndaj  nuk  do  të  shkoj  dot  në  çiflik.  Ti  shko  atje!" 


Më  tregoi  punët  që  duhej  të  bëja  dhe,  në  fund,  më  porositi: 

"Kujdes,  mos  u  vono  dhe  mos  më  bëj  të  shqetësohem!  Po  qe 
se  vonohesh,  do  të  bëhem  rnerak  dhe  të  gjitha  punët  do  të  më 
mbeten  përgjysmë!" 


Dola  në  rrugë  për  të  shkuar  në  çiflig.  Në  rrugë  e  sipër  hasa  në 
një  kishë.  Nga  brenda  dëgjova  zëra,  gjë  që  tregonte  se  po  bënin 
rite.  Meqë  im  atë  më  kishte  mbajtur  vazhdimisht  në  shtëpi  unë 
i  njihja  pak  njerëzit  dhe  punët  e  tyre.  Prandaj  u  bëra  kureshtar 
dhe  hyra  brenda  për  të  parë  se  ç'po  bënin.  I  pashë  ritet  e  tyre  dhe 
thashë  me  vete  se  feja  e  tyre  ishte  më  e  mirë  se  feja  jonë.  Nuk  u 

largova  që  aty  gjersa  perëndoi  dielli  duke  mbetur  pa  shkuar  fare 
në  çiflig- 

I  pyeta  njerëzit: 

"Ku  është  baza  e  kësaj  feje?" 

"Në  Siri!"  -  Më  thanë. 

Në  mbrëmje  u  ktheva  në  shtëpi.  Im  atë  e  kishte  pasë  lënë  pu- 
nën  dhe  ishte  vënë  të  më  kërkonte  gjer  në  mbrëmje.  Kur  arrita  në 
shtëpi,  më  pyeti: 

"Ku  ishe,  o  bir?  A  nuk  të  thashë  unë  se  ç'duhej  të  bëje?" 

Unë  iu  përgjigja: 

"O  im  atë!  Rastisa  në  disa  njerëz  që  faleshin  në  kishë.  E  pashë 
se  ç'bënin  dhe  më  pëlqeu  shumë.  Nuk  u  largova  prej  tyre  gjersa 
perëndoi  dielli." 

Im  atë  më  tha: 

"O  bir,  në  atë  fe  nuk  ka  mbarësi.  Feja  jote  dhe  e  etërve  të  tu 
është  më  e  mbarë  e  më  e  dobishme!" 

Dhe,  duke  pasur  frikë  se  mos  ikja,  më  lidhi  në  këmbë  një 
prangë  dhe  më  burgosi  në  shtëpi.  njerëzve  të  kishës  u  dërgova 
me  një  njeri  këtë  lajm: 

"Kur  tek  ju  të  vijë  ndonjë  karvan  nga  Siria,  më  lajmëroni!" 

Kur  erdhën  tregtarë  krishterë  nga  Siria,  më  lajmëruan.  E  nxo- 
ra  prangën  dhe  e  hodha  dhe  u  nisa  me  ta  për  në  Siri.  Pastaj,  kur 
arrita  në  Damask,  pyeta: 

"Kush  është  fetari  më  i  shquar  në  dituri?" 

"Peshkopi  te  kisha!"  -  Më  thanë.  Unë  shkova  tek  ai  dhe  i  tha- 
shë: 

"Unë  dua  të  hyj  në  këtë  fe,  të  rri  pranë  teje,  të  shërbej  në  ki- 
shë,  ta  mësoj  krishterimin  prej  teje  dhe  të  bëj  adhurim  bashkë 
me  ty!" 

"Hyr  në  kishë!"  -  Më  tha  ai. 

_ 

Hyra  në  kishë  së  bashku  me  të.  Peshkopi  i  damaskut  kish- 
te  qenë  njeri  i  keq.  I  urdhëronte  krishterët  të  jepnin  lëmosha,  i 
grumbullonte  për  vete  ato  që  i  sillnin,  kurse  të  varfërve  s'u  jepte 
asgjë.  Kështu,  kishte  mbushur  shtatë  qypa  plot  me  ar  e  argjend! 
Kur  e  shihja  ç'bënte,  e  urreja  jashtëzakonisht.  Më  në  fund,  ai 
vdiq.  Krishterët  u  mblodhën  për  ta  parë.  Unë  u  thashë: 

"Ky  ishte  njeri  i  keq!  Ju  urdhëronte  dhe  ju  nxiste  të  jepnit 
lëmoshë,  por  ato  i  mblidhte  për  vete,  kurse  të  varfërve  s'u  jepte 
asgjë!" 

"Ku  e  di  ti?"  -  Më  thanë  ata. 

"Po  jua  tregoj  thesarin  e  tij!"  -  U  thashë. 

Dhe  u  nxora  atyre  nga  vendi  i  fshehur  shtatë  qypat  ke  ar  dhe 
argjend.  Kur  i  panë,  thanë: 

"Për  Zotin,  kurrë  s'kemi  për  ta  varrosur  këtë  njeri!" 

Pastaj  kufomën  e  tij  e  varën  dhe  e  zunë  me  gurë.  Në  vend 
të  tij,  në  kishë  prunë  një  prift  tjetër.  S'kisha  parë  krishter  më  të 
virtytshëm,  që  të  mos  e  vlerësonte  fare  këtë  botë,  që  interesohej 
vetëm  për  shpirtin  dhe  botën  tjetër,  që  falej  ditë  e  natë.  Pastaj  ky 
njeri  ra  në  shtratin  e  vdekjes.  Unë  i  thashë: 

"O  filan,  unë  kam  qëndruar  pranë  teje  dhe  askënd  s'ka  da- 
shur  para  teje  sa  ç'të  desha  ty!  Ti  po  e  sheh  se  të  ka  ardhur  urdhri 
i  Zotit!  Ç'më  porosit  të  bëj,  ku  të  shkoj?" 

"O  bir,  -  ma  ktheu  ai.  -  Sot  unë  nuk  njoh  njeri  që  të  shkojë  në 
rrugën  time.  Njerëzit  e  mirë  vdiqën  e  shkuan.  Edhe  ata  që  rrojnë, 
i  ndryshuan  rregullat  e  fesë  të  praktikuara  qysh  në  fillim  të  herës, 
dhe  shumicën  e  braktisën.  Vetëm  në  Musul  është  dikush  që  ecën 
në  rrugën  time.  Shko  tek  ai!" 

Pasi  vdiq  ky  njeri  i  nderuar,  shkova  te  miku  i  tij  në  Musul.  Pas 
vdekjes  së  tij,  sipas  porosisë  së  tij,  shkova  te  miku  i  tij  në  Nusajbin 
dhe  pastaj  tek  personi  në  Ammurije.  Në  Ammurije  fitova  pak  a 
shumë.  Madje,  m'u  bënë  ca  lopë  e  ca  të  imta.  Më  në  fund,  edhe 
njeriut  në  Ammurie  ia  behu  vdekja  dhe  ai  më  porositi: 

_ 

"O  bir!  Për  Zotin,  sot  nuk  njoh  asnjë  njeri  në  botë  që  të  na  për- 
shtatet  neve,  pra  që  të  të  them  të  shkosh  tek  ai!  Ndërkaq,  koha  e 
ardhjes  së  pejgamberit  të  kohës  së  fundit  është  afruar  shumë,  hija 
e  tij  na  ka  rënë  sipër.  Ai  pejgamber  do  të  dërgohet  sipas  fesë  së 
Ibrahimit.  Ai  do  të  shfaqet  në  tokat  arabe  dhe  pastaj  do  të  emig- 
rojë  në  një  vend  me  hurma  që  ndodhet  mes  dy  guroresh.  Ai  do 
të  hajë  nga  dhurata  e  jo  nga  lëmosha.  Mes  dy  shpatullave  do  të 
ketë  vulën  e  profetësisë.  Po  qe  se  ke  fuqi  të  shkosh  në  ato  vende, 
shko,  nisu  menjëherë! 

Më  në  fund,  edhe  ai  vdiq.  Unë  qëndrova  aty  edhe  për  një  farë 
kohe  sa  ç'deshi  Zoti.  Pastaj  u  takova  me  tregtarë  nga  fisi  Kelb. 
Atyre  u  thashë: 

"Më  çoni  në  vendin  e  Arabisë  dhe  unë  do  t'ju  jap  si  shpërblim 
këto  lopë  dhe  të  imta.  Ata  pranuan.  Ua  dhashë  dhe  më  morën  me 
vete.  Kur  arritëm  në  Vadil  Kura,  më  tradhtuan  dhe  më  shitën  si 
skllav  te  një  çifut.  Unë  qëndrova  për  një  kohë  te  çifuti.  Kur  pashë 
hurmat  në  Vadil  Kura,  m'u  kujtua  ç'më  kishte  thënë  zotëria  im 
mbi  Ammarijen  ku  do  të  shfaqej  profeti  i  fundit  dhe,  megjithëse 
më  lindi  një  shpresë,  prapëseprapë  nuk  m'u  kriua  një  bindje  e 
plotë. 

Kur  ndodhesha  në  Vadil  Kura,  erdhi  biri  i  të  ungjit  të  tim 
zoti  nga  të  Bijtë  Kurajdha,  më  bleu  dhe  më  çoi  në  Medinë.  Për 
Zotin,  sa  e  pashë  Medinën,  e  kuptova  se  ai  ishte  vendi  ku  do  të 
emigronte  profeti  i  kohës  së  fundit.  Më  së  fundi,  u  vendosa  në 
Medinë.  Mirëpo,  ndërkaq,  i  Dërguari  i  Allahut  (s.a.s.)  ishte  dër- 
guar  si  Profet  dhe,  pasi  kishte  qëndruar  disa  kohë  në  Mekë,  kish- 
te  emigruar  në  Medinë,  urse  unë,  si  skllav  që  isha,  s'kisha  marrë 
vesh  asgjë.  Një  ditë,  unë  kisha  hipur  në  një  hurmë,  kurse  im  zot 
po  rrinte  nën  hije.  Aty  erdhi  biri  i  të  ungjit  dhe  i  tha  tim  zoti: 

"Allahu  u  dhëntë  belanë  të  bijve  Kajle  (fiseve  Evs  dhe 
Hazrexh)!  Ata  janë  mbledhur  në  fshatin  Kuba  rreth  një  personi 
që  ka  ardhur  nga  Meka  dhe  i  thotë  vetes  pejgamber!" 


Sapo  e  dëgjova  këtë,  më  kapi  një  e  dridhur  e  tillë  që  më  dukej 
sikur  do  të  rrëzohesha  e  bija  mbi  tim  zot! 

_ 

Zbrita  menjëherë  nga  pema  duke  e  pyetur  të  ardhurin:  "Çfarë 
the?  Çfarë  the?"  Im  zot  u  nxeh  me  mua,  më  dha  një  shuplakë  të 
fortë  dhe  më  tha: 

"Ç'të  duhet  ty?  Ti  shih  punën  tënde!" 

"Jo,  s'më  duhet  gjë,  por  vetëm  desha  të  kuptoja  ç'tha  ai!"  -  Iu 
përgjigja  unë. 

Pranë  kisha  pak  fruta  që  kisha  mbledhur.  Sapo  u  bë  natë,  i 
mora  ato  dhe  shkova  në  Kuba  ku  ndodhej  i  Dërguari  i  Allahut 
(s.a.s.),  të  cilit  i  thashë: 

"Dëgjova  se  je  njeri  i  mirë.  Dhe  pranë  paske  shokë  të  varfër  e 
nevojtarë!  Me  vete  kisha  ca  gjëra  të  veçuara  si  sadaka.  Kur  e  më- 
sova  gjendjen  tuaj,  m'u  duk  se  ju  e  meritonit  këtë! 

Dhe  ia  dhashë  të  ngrënat.  I  Dërguari  i  Allahut  (s.a.s.)  u  tha 
shokëve: 

"Merrini  dhe  hajini!" 

Kurse  vetë  nuk  hëngri.  Unë  thashë  me  vete:  "Kjo,  një!"  Pastaj 
u  largova  dhe  shkova  në  vendin  tim.  Mblodha  prapë  disa  të 
ngrëna.  Në  atë  mes,  i  Dërguari  i  Allahut  ndodhej  në  Medinë.  Kur 
arrita  tek  ai,  i  thashë: 

"Pashë  se  ti  s'hëngre  nga  sadakaja.  Kjo  është  një  dhuratë  që  e 
përgatita  për  ty!" 

I  Dërguari  i  Allahut  (s.a.s.)  hëngri  prej  tyre  dhe  u  dha  edhe 
shokëve  për  të  ngrënë.  Unë  thashë  me  vete:  "Kjo,  dy!" 

Më  pas,  kur  Profeti  ndodhej  në  Bakiu'l-Garkad,  i  shkova 
pranë.  Atje  kishte  shkuar  me  rastin  e  vdekjes  së  një  shoku  dhe 
po  rrinte  mes  shokëve  të  tjerë.  Mbi  trup  kishte  dy  ihrame  që  e 
mbulonin  krejtësisht.  I  dhashë  selam.  Pastaj,  i  kalova  pas  me  me- 
ndimin  për  t'ia  parë  vulën  e  profetësisë  që  ma  pati  përshkruar 
njeriu  në  Ammurije.  I  Dërguari  i  Allahut  (s.a.s.)  ma  kuptoi  qëlli- 
min  dhe  e  uli  rrobën  nga  shpatullat.  Sapo  ia  pashë  vulën  e  pro- 
fetësisë,  e  njoha.  Iu  hodha  sipër,  e  putha  dhe  nisa  të  qaja.  Zotëria 
i  Botëve  më  tha: 

"Kthehu  nga  kjo  an'ë!" 

_ 

Dhe  unë  u  ktheva  dhe  iu  ula  përballë. 

Më  pas,  Selmani  (r.a.)  i  tha  kështu  Hz.  Ibni  Abbasit: 

"O  Ibni  Abbas!  Ashtu  siç  t'i  tregova  ty  ç'më  kishin  ndodhur, 
ia  tregova  edhe  të  Dërguarit  të  Allahut.  Fakti  që  historinë  time  e 
dëgjuan  edhe  sahabet,  i  pëlqeu  shumë  të  Dërguarit  të  Allahut. 
Ndërkaq,  skllavëria  nuk  më  dha  mundësi  të  merrja  pjesë  në  luf- 
tërat  e  Bedrit  dhe  Uhudit."  (Ahmed,  V,  441-444;  Ibni  Hisham,  I,  233-242; 
Ibni  Sa'd,  IV,  75-80) 

Më  në  fund,  Selmani  (r.a.)  e  kishte  gjetur  të  Dërguarin  e 
Allahut  që  e  kishte  kërkuar  gjithë  jetën.  Tashmë,  dëshira  e  tij 
e  vetme  ishte  të  ndodhej  gjithmonë  pranë  tij,  nën  urdhrat  e  tij! 
Kështu,  i  Dërguari  i  Allahut  (s.a.s.)  që  e  vinte  re  këtë  dëshirë  të 
Selmanit  (r.a.),  një  ditë  i  tha: 

"O  Selman!  Po  sikur  të  bësh  marrëveshje  me  tët  zot  për  të  shpëtuar 
nga  skllavëria?" 

Atëherë,  Selmani  (r.a.)  u  muar  vesh  me  të  zotin  t'i  jepte  li- 
rinë  me  kusht  që  të  mbillte  për  llogari  të  tij  treqind  fidana  hur- 
me  duke  i  hapur  edhe  gropat  vetë,  si  dhe  t'i  jepte  dyzet  ukijje204. 
Edhe  Profeti  (s.a.s.)  u  tha  sahabeve: 

"Ndihmojeni  vëllain!" 

Sahabet  e  ndihmuan  duke  i  dhënë  dikush  dhjetë,  dikush  pesë- 
mbëdhjetë,  dikush  njëzet  fidana,  sipas  mundësive,  dhe  Selmani 
(s.a.s.)  i  mblodhi  treqind  fidanat  për  të  cilat  kishte  nevojë. 

I  Dërguari  i  Allahut  (s.a.s.)  i  tha: 

"O  Selman!  Hap  gropa  për  fidanat!  Kur  t'i  kesh  mbaruar  së  hapuri 
gropat,  më  lajmëro  që  të  vij  e  t'i  mbjell  vetë  me  duart  e  mia!" 

Selman  Farisiu  (r.a.)  e  tregon  kështu  vazhdimin  e  ngjarjes: 

"Fillova  të  gërmoj  gropa  për  fidanat  e  hurmave.  Edhe  shokët 
më  ndihmuan.  Kur  mbarova,  e  lajmërova  të  Dërguarin  e  Allahut 
(s.a.s.),  i  cili  erdhi  bashkë  me  mua  te  vendi  i  mbjelljes.  Ne  ia  jepnim 
fidanat,  kurse  ai  i  mbillte.  Betohem  në  Allahun  që  ka  jetën  time 


204  1  ukijje  është  njësi  peshe  prej  128  gram. 

në  dorë,  se  asnjë  nga  fidanat  e  mbjellë  nga  i  Dërguari  i  Allahut, 
s'mbeti  pa  zënë.  Kështu,  e  pagova  borxhin  e  hdanave.  Një  vit  më 
vonë,  hdanat  dhanë  prodhim  dhe  frutat  e  tyre  u  hëngrën. 

I  Dërguari  i  Allahut  (s.a.s.)  kishte  sjellë  nga  një  fushatë  një 
copë  metali  përzjerë  me  hori  sa  një  vezë  pule. 

Ai  pyeti:  "Ç'bëri  Selmani?” 

Kur  shkova  tek  ai,  më  tha: 

"O  Selman,  merre  këtë  dhe  paguaje  borxhin!" 

"O  i  Dërguari  i  Allahut,  si  mund  të  mjaftojë  kjo  copë  horiri 
për  t4i  paguar  gjithë  ato  borxhe  që  kam?"  - 1  thashë  unë. 

I  Dërguari  i  Allahut  (s.a.s.),  pasi  e  mori  në  dorë  copën  e  horirit 
dhe  e  lëpiu  me  gjuhë,  më  tha: 

"Merre  këtë!  Allahu  i  Lartë  ka  për  të  ta  paguar  borxhin  me  këtë!" 

E  mora  horirin  dhe  ia  dhashë  marrësit  duke  ia  peshuar  copa- 
copa.  Betohem  në  Allahun  që  ka  jetën  e  Selmanit  në  dorë,  se  nga 
ajo  copë  horiri  peshova  dyzet  ukijje.  Ajo  u  bë  aq  e  begatë  sa,  edhe 
sikur  të  matej  me  malin  e  Uhudit,  do  të  vinte  më  e  rëndë  se  ai!" 

Pasi  shpëtoi  nga  skllavëria,  Selmani  (r.a.)  mori  pjesë  në  luftën 
e  Hendekut  si  njeri  i  lirë  dhe  pas  saj  kurrë  nuk  e  humbi  rastin  për 
të  qenë  në  çdo  betejë  gjithmonë  pranë  Profetit!205 

Selman  Farisiu  (r.a.)  u  shndërrua  me,  të  gjitha  karakteristikat, 
në  një  personalitet  model  aq  të  bukur  dhe  në  një  individ  tërheqës 
të  tillë,  që  edhe  ensarët,  edhe  muhaxhirët  thoshin  për  të  duke  e 
dashur  secili  për  vete: 

"Selmani  është  yni!" 

Atëherë,  Profeti  tha  duke  i  bërë  atij  shoku  të  bekuar  kompli- 
mentin  më  të  bukur: 

"Selmani  është  yni,  është  ifamiljes  sonë206! "  (ibni  Hisham,  m,  241) 

205  Shih.  Ahmed,  V,  443-444;  Ibni  Ethir,  Usdu'l-Gabe,  II,  419;  Ibni  Abdilber, 
II,  634-638. 

206  Në  origjinal:  Ehli  Bejt,  i  Familjes  Profetike.  Përkthyesi. 

Ky  sahabi  i  bckuar,  gjatë  gjithë  jetës,  duke  shpalosur  qëndri- 
me  e  sjellje  kulmore  që  reflektonin  bukuritë  e  moralit  islam,  u  bë 
një  personalitet  model  e  shembullor  për  besimtarët. 

Një  rast  që  e  reflekton  virtytin  e  tij  është  kështu: 

Kur  shteti  islam  e  shtriu  zotërimin  e  tij  në  një  hapësirë  gjeog- 
raflke  të  gjerë,  Selmani  (r.a.)  i  cili  dikur  kishte  qenë  skllav  i  një  çi- 
futi,  u  emërua  vali  (guvernator)  i  zonës  së  Medainit.  Në  atë  kohë, 
një  herë,  shkoi  në  Medain  një  person  që  i  përkiste  fisit  Tejm  nga 
Damasku.  Ai  kishte  sjellë  me  vete  edhe  një  barrë  me  flq.  Selmani 
(r.a.)  rrinte  dhe  dilte  i  veshur  me  një  gunë  të  thjeshtë.  I  ardhuri 
nga  Damasku  nuk  e  njihte  Selmanin.  Prandaj,  tek  e  pa  që  po  ka- 
lonte  andej  pari,  duke  e  kujtuar  për  hamall,  i  tha: 

"Ngarkoje  këtë  barrë!" 

Dhe  Selmani  (r.a.)  iu  afrua,  e  mori  barrën  dhe  e  ngarkoi  në 
shpinë.  Popullsia  vendase  që  e  njihte,  i  thanë  të  ardhurit: 

"Ky  person  që  po  bart  barrën  tënde,  është  valiu!" 

Njeriu  nga  Damasku  menjëherë  i  kërkoi  të  falur  duke  i  thënë 
se  s'e  njihte  dhe  deshi  t'ia  merrte  barrën,  por  Selmani  i  tha: 

"S'ka  gjë,  do  të  ta  çoj  barrën  gjer  në  shtëpi!"  (Ibni  Sa'd,  IV,  88) 


Abrogimi  i  birësimit207 

Skllavi  Zejd,  të  cilin  ia  pati  dhuruar  i  Dërguari  i  Allahut  (s.a.s.) 
e  shoqja,  Hz.  Hatixheja  kur  atij  ende  nuk  i  kishte  ardhur  profe- 
tësia,  pasi  Profeti  i  dha  lirinë,  nuk  u  rikthye  te  i  ati,  por  pëlqeu  të 
mbetej  pranë  Profetit  i  cili,  pastaj,  e  birësoi. 

I  Dërguari  i  Allahut,  nga  që  e  donte  shumë  Zejdin,  e  martoi 
në  fillim  me  Ummi  Ejmenin,  shërbëtoren  e  tij  të  liruar  e,  më  pas, 
me  vajzën  e  hallës,  Zejneb  binti  Xhahsh.  Ndërkaq,  për  shkak  të 
mospërputhshmërisë  shoqërore  mes  të  dyve,  Hz.  Zejnebi,  edhe 
pse  në  fillim  nuk  deshi  të  martohej  me  Zejdin,  ra  dakord  për  t'ia 


207  Në  origjinal:  Tebenni  (arab.),  birësim.  Përkthyesi. 

plotësuar  dëshirën  Profetit  si  dhe  nisur  nga  ajetet  kur'anore  si 
më  poshtë: 


"...  Më  i  çmuari  ndër  ju  te  Allahu  është  më  i  devotshmi  ndër 
ju!.."  (el-Huxhurat,  13) 


"Kur  Allahu  dhe  i  Dërguari  i  Tij  të  vendosin  për  një  punë, 
mashkulli  dhe  femra  besimtarë  nuk  kanë  të  drejtë  zgjedh- 
jeje  sipas  dëshirës  së  vet.  Kush  u  del  kundër  Allahut  dhe  të 
Dërguarit  të  Tij,  do  të  thotë  se  ka  rënë  hapur  në  rrugë  të  shtre- 
mbër!"  (el-Ahzab,  36) 

Por  zemra  e  saj  nuk  mundi  të  kënaqej  me  Zejdin  dhe  martesa 
e  tyre  arriti  pas  një  farë  kohe  në  pikën  e  prishjes.  Edhe  Zejdi  vetë 
ankohej  për  të.  Madje,  kur  një  radhë  pati  shkuar  te  Profeti  dhe  i 
qe  ankuar,  pati  marrë  këtë  përgjigje: 

"Mbaje  pranë  gruan  dhe  kijefrikë  Allahun!" 

Mirëpo  i  Dërguari  i  Allahut  (s.a.s.)  i  cili  e  dinte,  sipas  një  zbu- 
lese  hyjnore,  ndërkaq,  se  Zejnebi  do  t'i  jepej  atij  për  grua  nga 
ana  e  Allahut,  priste  ngaqë  druhej  nga  hipokritët  të  cilët,  duke 
përfituar  nga  rasti,  do  të  bënin  zhurmë  të  madhe  duke  thënë  se 
"Muhammedi  u  martua  me  gruan  e  ndarë  të  djalit  të  birësuar"! 
Sepse,  sipas  traditës  së  asaj  kohe,  po  qe  se  dikush  birësohej  nga 
dikush  tjetër,  fillonte  të  thirrej  me  emrin  e  birësuesit,  trajtohej  si 
fëmijë  gjaku  dhe  merrte  pjesë  nga  trashëgimi  i  personit  që  e  kish- 
te  birësuar,  i  cili,  tashmë,  ishte  si  ati  i  tij. 

Më  në  fund,  Zejnebi  (r.anha)  me  Zejdin  u  ndanë  dhe  zbriti  një 
ajet  tjetër.  Fermani  hyjnor  në  fjalë,  edhe  e  urdhëronte  Profetin  ta 

merrte  për  grua  Zejnebin,  edhe  hiqte  nga  praktika  birësimin,  një 
zakon,  ky,  i  periudhës  së  injorancës,  duke  e  zbatuar  për  herë  të 
parë  te  Profeti: 


"(O  i  Dërguar!)  Dhe  (kujto)  kur  i  the  atij  që  Allahu  i  pati 
dhënë  dhunti  dhe  ti  i  pate  bërë  mirë:  "Mbaje  bashkëshorten 
dhe  ki  frikë  Allahun!"  Dhe  ti  e  mbaje  të  fshehtë  në  vetvete 
atë  dhe  frikësoheshe  nga  njerëzit,  por  më  mirë  të  frikësoheshe 
nga  Allahu.  Pasi  Zejdi  u  nda  prej  saj,  Ne  ta  kurorëzuam  atë  ty 
në  mënyrë  që  besimtarët  ta  kishin  të  lehtë  për  t'u  martuar  me 
gratë  e  të  birësuarve  të  tyre  të  ndara.  Vendimi  i  Allahut  është  i 
kryer!"  (el-Ahzab,  37) 

Nisur  nga  ky  ajet,  Hz.  Zejnebi,  e  martuar  me  Profetin  (s.a.s.), 
e  falenderonte  Zotin  duke  thënë: 

"Kurorën  time  e  ka  lidhur  vetë  ZotiL"  (Tirmidhi,  Tefsir,  33/3213) 

Por  kjo  ngjarje  shkaktoi  thashetheme  të  rënda  te  hipokritët. 
Duke  thënë  në  mënyrë  injorante,  "u  martua  me  gruan  e  divor- 
cuar  të  të  birit",  e  dënuan  këtë  veprim  dhe  dolën  kundër  Profetit. 
Përgjigjen  e  kësaj  e  dha  Kur'ani  kështu: 

"Muhammedi  s'ka  qenë  babai  i  asnjërit  prej  burrave  tuaj, 
por  i  Dërguari  i  Allahut  dhe  i  fundit  i  të  gjithë  profetëve. 
Allahu  e  di  çdo  gjë  drejtësisht!"  (el-Ahzab,  40) 

Shkurt,  me  këtë  ngjarje  u  abrogua  çështja  e  birësimit,  një  za- 
kon,  ky,  i  periudhës  pagane  paraislamike  të  injorancës. 

Edhe  shprehjet  e  hipokritëve  të  kohës  sonë  që  thonë  se 
"Profeti  qe  martuar  me  Zejnebin  i  mahnitur  nga  bukuria  e  saj", 
s'janë  veçse  përçartje  injorante.  Profeti  që  e  kishte  Zejnebin  vaj- 
zë  halle,  e  kishte  parë  që  më  parë,  kështu  që,  po  të  kishte  pasur 
ndonjë  dëshirë  për  të,  do  t'i  kishte  lidhur  kurorë  për  vete,  gjë  që 
edhe  vetë  Zejnebi  do  ta  kishte  pritur  me  kënaqësi. 

Mediokrit  dhe  mëngjarashët  që  janë  mësuar  ta  vlerësojnë 
martesën  vetëm  nën  këndvështrimin  e  epshit,  janë  të  paaftë  për 
ta  rrokur  të  vërtetën  e  martesave  të  Profetit.  Konkluzionet  e  pa- 
drejta  dhe  të  dhëna  me  mendjetrashësi  prej  atyre  që  i  kanë  të 
mbushura  mendjet  dhe  zemrat  me  prirje  egoistike  e  epshore,  s'- 
janë  veçse  reflektime  të  botëve  të  tyre  të  errta.  24  vjetët  e  para  të 
jetës  martesore  të  Profetit  (s.a.s.),  të  cilat  përkojnë  me  kohën  më 
të  bukur  të  rinisë  dhe  pjekurisë  burrërore  të  tij,  ai  i  kaloi  vetëm 
me  Hz.  Hatixhenë  (r.a.).  Kurse  martesat  e  mëpasme  qenë  ngritur 
mbi  një  qëllim  plotësisht  islam,  politik  dhe  shoqëror.  Shumica 
e  bashkëshorteve  qenë  gra  të  veja  dhe  më  të  mëdha  në  moshë 
se  ai.  E  re  dhe  virgjëreshë  mes  tyre  qe  vetëm  Hz.  Aisheja  (r.an- 
ha).  Shkaku  i  këtyre  martesave  qe  edhe  sigurimi  i  përcaktimit 
përfundimtar  të  çështjeve  juridike  të  grave.  Me  të  vërtetë,  Hz. 
Aisheja,  me  mençurinë  dhe  zgjuarsinë  e  saj,  i  pati  konceptuar  në 
një  formë  të  përsosur  çështjet  përkatëse  juridike  të  grave  dhe,  pas 
vdekjes  së  Profetit,  për  vite  të  tëra,  i  pati  orientuar  gratë  me  këto 
njohuri  duke  përbërë  njërin  prej  themeleve  të  shëndoshë  të  një 
pjese  të  konkluzioneve  juridike.  Në  të  njëjtën  kohë,  Aisheja  është 
një  prej  shtatë  juristëve  ndër  sahabet,  shokët  e  Profetit. 

Po  të  qe,  sipas  pretendimit  të  atyre  që  ushqejnë  maraz,  epshi 
shkaku  i  këtyre  martesave,  Profeti,  ajo  qenie  e  bekuar,  nuk  do  ta 

kishte  kaluar  kohën  më  të  bukur  me  një  grua  të  vejë  e  me  fëmijë, 
pesëmbëdhjetë  vjeçe  më  të  madhe  se  veten! 

Vetëm  njerëzit  e  kuptueshëm  e  me  ndërgjegje  të  pastër  që 
zotërojnë  logjikën  e  besimit,  mund  të  bëjnë  vlerësimin  e  duhur 
se  për  ç'qëllime  të  larta  dhe  me  ç'urtësi  të  holla  qenë  bërë  këto 
martesa! 


Mbulesa  bëhet  farz  (detyrim  fetar) 

Para  Islamit,  te  arabët  nuk  ekzistonte  zakoni  i  mbulimit.  Kjo 
vazhdoi,  në  mënyrë  të  natyrshme,  kështu,  edhe  në  vitet  e  para  të 
Islamit.  Por  ishte  e  padyshimtë  se,  si  rrjedhojë  e  domosdoshmë- 
risë  së  mënyrës  së  trajtimit  të  çështjeve  në  mënyrë  graduale,  siç 
edhe  u  pa  në  lidhje  me  kumarin  dhe  pijet  alkoolike,  edhe  kjo  më- 
nyrë  jetese  nuk  kishte  për  të  vazhduar  kështu.  Më  në  fund,  zbriti 
ajeti  i  mbulimit,  me  të  cilin  pozita  e  gruas  fitoi  ngjitje,  u  theksua 
nderi  dhe  dinjiteti  i  saj,  konsiderata  për  të  u  shtua.  Femra  u  bë  një 
qenie  e  çmuar  dhe  u  suall  në  nivelin  e  një  monumenti  virtyti. 

Nga  ana  tjetër,  konkluzioni  mbi  mbulimin  nuk  kishte  të  bënte 
vetëm  me  femrën;  ai  përfshinte  edhe  mashkullin.  E  thënë  ndry- 
she,  urdhri  i  specifikës  përkatëse  përfshin  çdo  besimtar,  femër 
apo  mashkull,  grua  apo  burrë.  Allahu  i  lartë  urdhëron: 

"(O  i  Dërguar!)  Thuaju  besimtarëve  të  ruajnë  shikimet,  të 
ruajnë  pjesët  e  turpshme  të  trupit  dhe  nderin,  se  kjo  është  një 
sjellje  më  e  pastër  për  ta!  Pa  dyshim,  Allahu  e  di  se  ç'bëjnë  ata. 

Edhe  besimtareve  thuaju  të  ruajnë  shikimet,  të  mbrojnë  nde- 
rin  dhe  virtytin,  të  mos  zbulojnë  stolitë  përveç  pjesëve  të  duk- 
shme  (fytyrë,  duar,  këmbë).  Mbulesat  e  kokës  t'i  hedhin  gjer 
rnbi  jakat  ..."  (en-Nur,  30-31) 

Me  mbulimin  e  femrës,  ruhet  personaliteti  femëror.  Me  mbu- 
limin  e  saj,  femra  i  ushqen  personit  përballë  një  ndjenjë  delika- 
tese  e  hijeshie.  Ndryshe,  femra  bëhet  një  mjet  epshor  që  nxit  dë- 
shirat  trupore.  Dhe  kjo  e  ul  personalitetin  e  saj  dhe  e  dobëson 
rëndësinë  e  amësisë. 

Këtu  është  një  moment  që  duhet  nënvizuar  që  mes  egove  të 
mashkullit  dhe  femrës  ka  një  ndryshim  krijimi,  natyror.  Dhe  kjo 
ka  lindur  nga  dallimi  funksional  përkatës  i  mashkullit  dhe  fem- 
rës,  i  përcaktuar  nga  Zoti  dhe  nga  veçoritë  përkatëse  lidhur  me 
të.  Prandaj,  mbulesa,  për  nga  trajtat  përkatëse  për  mashkullin 
dhe  femrën,  paraqet  ndryshime,  sepse  femra,  në  krahasim  me 
mashkullin,  është  në  krijim  tërheqëse.  Kur  ajo  "deshi frohet"  para 
shoqërisë,  hijeshia  dhe  delikatesa  i  dobësohen,  detyra  amësore 
dhe  veçoria  e  mbrojtjes  vetiake  pësojnë  dëm.  Nga  ky  aspekt,  tër- 
heqësia  e  saj,  me  anë  të  urdhrit  të  mbulimit,  i  është  kushtuar  ve- 
tëm  të  shoqit.  Sepse,  për  vazhdimësinë  e  brezit,  mes  mashkullit  e 
femrës  ekziston  një  tërheqje  krijimi  e  pandryshueshme  ndaj  një- 
ri-tjetrit  që,  kur  nuk  respektohet  urdhri  për  mbulim,  kjo  tërheqje 
bëhet  shkak  për  një  shembje  morale-etike  që  mund  të  shkojë  gjer 
në  fatkeqësi  të  tilla  si  nëpërkëmbja  e  kufijve  hyjnorë.  Me  të  vërte- 
të,  njëra  prej  kuptimeve  të  urdhrit  hjynor, 

"mos  iu  afroni  zinasë  (marrëdhënies  seksuale  joligjore)"  (el- 
Isra,  32),  është  "mos  i  hapni  rrugën  prostitucionit  duke  mos  e  res- 
pektuar  mbulimin",  mos  i  përgatitni  mundësi  atij". 

Ky,  pra,  është  një  konkluzion  absolut.  Nëse  shihet  me  kujdes, 
Islami  e  ka  urdhëruar  të  mbulohet  edhe  një  femër  jotërheqëse 
apo  të  shëmtuar.  Në  këtë  rast  nuk  mund  të  thuhet  se  "kjo  femër, 

edhe  në  i  zbulon,  edhe  nëse  s'i  zbulon  këmbët,  e  shëmtuar  është, 
s'ka  ndonjë  ndryshim".  Në  këtë  rast  është  parim  ruajtja  me  anë 
të  mbulimit  e  rëndësisë  femërore  të  një  femre. 

Islami  që,  duke  e  marrë  për  bazë  krijimin  njerëzor,  e  drejton 
njeriun  sipas  tij,  mban  nën  kujdes  domosdoshmëritë  femërore 
e  mashkullore.  Për  këtë  arsye  Profeti  ynë  (s.a.s.)  ka  mallkuar 
meshkujt  që  përpiqen  t'u  ngjajnë  femrave  dhe  femrat  që  për- 
piqen  t'u  ngjajnë  meshkujve.208  Për  t'u  mbrojtur  nga  ky  rrezik, 
femrat  duhet  të  përpiqen  të  marrin  pjesë  në  kuvendet  e  grave  të 
mira,  sepse  njeriu  bëhet  ashtu  si  ai  me  të  cilin  rri.  Ky  është  një  ligj 
psikologjik.  Kur  femra  futet  në  një  jetë  rruge  të  përzier  me  mesh- 
kuj,  i  humb  ndiesitë  dhe  veçorinë  e  bukur  femërore. 

Edhe  ngjashmëria  mes  meshkujve  dhe  femrave  në  vesh- 
mbathje  është  ndaluar.  I  Dërguari  i  Allahut  (s.a.s.)  ka  njoftuar  se 
meshkujt  që  vishen  si  femrat  dhe  femrat  që  vishen  si  meshkujt, 
do  të  mbeten  larg  nga  mëshira  hyjnore.209  Sepse  që  të  dy  anët 
duhet  ta  ruajnë  dhe  mbrojnë  veçorinë  përkatëse  gjinore. 

Veç  kësaj,  imitimi  i  seksit  të  kundërt  bëhet  shkak  për  deformi- 
me  të  karakterit  dhe  personalitetit.  Për  shembull,  njerëzit  që,  në 
vend  të  veshjeve  që  ua  kërkon  seksi  i  vet,  përvetësojnë,  për  ndo- 
një  shkak  çfarëdo,  mënyrën  e  veshjes  së  seksit  tjetër,  me  kohë, 
shfaqin  parregullsi  edhe  në  sjelljet  e  tyre,  gjë  që  është  anomali 
psikologjike. 


Lufta  Murejsi  (shaban-ramazan,  5  h.  /  janar-shkurt,  627  e.r.) 

Kësaj  lufte  i  thuhet  edhe  lufta  Beni  Mustalik.  Bijtë  Mustalik, 
nën  nxitjen  e  politeistëve  mekas,  hlluan  të  mbledhin  një  ushtri  të 
madhe  për  të  sulmuar  Medinën.  Sapo  i  Dërguari  i  Allahut  (s.a.s.) 
u  njoftua  për  këtë,  marshoi  drejt  tyre  me  një  ushtri  prej  shtatë- 
qind  vetësh.  I  Dërguari  i  Allahut  e  urdhëroi  Hz.  Omerin  që  t'u 


208  Shih.  Buhari,  Libas,  61. 

209  Shih.  Ebu  Davud,  Libas,  28/4098. 

bënte  këtë  thirrje  Bijve  Mustalik:  "Thoni  "La  ilahe  il'lallah"  që  ta 
shpëtoni  pasurinë  dhe  jetën!"  Por  Bijtë  Mustalik  nuk  e  pranuan 
këtë  propozim  dhe  shigjetën  e  parë  njëri  prej  tyre  e  hodhi.210 

Me  një  goditje  të  fuqishme  në  oazin  Murejsi,  muslimanët  i 
shkaktuan  disfatë  armikut.  Nga  armiku  u  vranë  dhjetë  vetë,  kur- 
se  muslimanët  dhanë  një  dëshmor. 

Në  mbarim  të  luftës,  u  shti  në  dorë  një  pre  e  madhe  materiale 
dhe  u  zunë  shumë  robër.  Mes  robërve  ndodhej  edhe  Xhuvejrije, 
vajza  e  kryetarit  të  fisit  Mustalik. 

Robërit  liheshin  të  lirë  me  dëmshpërblim.  Xhuvejrija  i  kishte 
rënë  në  pjesë  Thabit  bin  Kajsit.  Për  dëmshpërblimin  e  çlirimit,  ajo 
iu  drejtua  të  Dërguarit  të  Allahut.  Në  këtë  mes,  erdhi  edhe  i  ati 
i  vajzës,  i  cili,  duke  zënë  në  gojë  fisnikërinë  e  saj,  tha  se  ajo  nuk 
mund  të  bëhej  shërbëtore  dhe  kërkoi  që  të  mbrohej  nderi  i  saj. 
Duke  treguar  devetë  që  kishte  sjellë  me  vete,  tha: 

"Këto  deve  janë  dëmshpërblimi  për  vajzën  time.  Lereni  të 
lirë!" 

Atëherë,  i  Dërguari  i  Allahut  (s.a.s.)  e  pyeti  atë  në  një  mënyrë 
që  ai  as  që  e  priste: 

"Ku  janë  dy  devetë  cjë  kefshehur?  Pse  s'i  solle  edhe  ato  me  vete?" 

I  tronditur  nga  fakti  që  askush  veç  atij  vetë  nuk  dinte  gjë  për 
devetë  e  fshehura  në  luginë,  Harithi  tha: 

"Vallahi  askush  nuk  di  gjë  për  këtë  veç  mejeL" 

I  ndriçuar  në  sajë  të  kësaj  mrekullie,  Harithi  u  bë  musliman  së 
bashku  me  njerëzit  që  kishte  marrë  me  vete!211 

Pas  kësaj,  Profeti  (s.a.s.)  kërkoi  mendimin  e  vetë  Xhuvejrijes  e 
cila  tha  se  dëshironte  të  qëndronte  pranë  tij.  Atëherë  Profeti  e  pa- 
goi  vetë  dëmshpërblimin  e  saj.  (Ibni  Sa'd,  VIII,  118)  Xhuvejrija  e  lirë, 
tashmë,  u  bë,  me  dëshirën  e  saj,  muslimane  e,  pas  kësaj,  si  një 

210  Shih.  Vakidi,  I,  407. 

211  Shih.  Ibni  Hisham,  III,  340. 

favor  hyjnor,  u  nderua  me  martesën  me  Profetin  (s.a.s.).  Kështu, 
ishte  realizuar  një  ëndërr  e  saj  e  paradokohshme.  Prandaj  edhe, 
megjithëse  kishte  mundësi  që  dëmshpërblimi  t'i  jepej  nga  i  ati 
dhe  të  kthehej  me  të,  ajo  dëshiroi  të  mbetej  pranë  Profetit. 

Shokët  e  Profetit,  kur  rnorën  vesh  se  Xhuvejrija  kishte  vënë 
kurorë  me  Profetin,  thanë: 

"Nuk  është  e  drejtë  që  farefisi  i  Pejgamberit  të  mbahet  rob!" 

Dhe  i  lanë  të  lirë  të  gjithë  robërit  pa  shpërblim. 

Me  këtë  pretekst,  Hz.  Aisheja  (r.anha)  ka  thënë: 

"Nuk  kam  parë  femër  rnë  të  dobishme  se  Xhuvejrija  për  fisin 
e  vet.  Për  shkak  të  saj,  njëqind  vetë  nga  Beni  Mustalik  u  lanë  të 
lirë!"  (Ebu  Davud,  Itk,  2/3931) 

Ashtu  siç  kuptohet  edhe  nga  kjo  shprehje,  martesa  e  Profetit 
me  Xhuvejrijen,  e  mbështetur  plotësisht  mbi  një  qëllim  politik, 
nuk  është  bërë  për  motive  ndiesore;  në  mënyrë  të  veçantë,  siç 
thotë  edhe  pohimi  kur'anor  se 

Ji  J ^ J 

"ai  nuk  flet  (dhe  nuk  vepron)  sipas  dëshirës  së  vet,  por  sipas 
fjalës  hyjnore"  (en-Nexhm,  3-4),  është  realizuar  sipas  një  qëllimi  hyj- 
nor  të  shfaqur  në  zemrën  e  të  Dërguarit  të  Allahut.  Me  të  vërtetë, 
pas  kësaj  martese,  robërit  Beni  Mustalik  u  lanë  të  lirë  dhe,  më  e 
rëndësishmja,  i  gjithë  fisi  u  bë  musliman! 

Tejemmumi 

Aisheja  (r.anha)  tregon  kështu: 

Në  fushatën  Murejsi  ishim  bashkë  me  të  Dërguarin  e  Allahut 
(s.a.s.).  Kishim  arritur  në  zonën  e  quajtur  Bejda  ose  në  vendin  që  i 
thoshin  Dhatul  Xhcjsh,  kur  mua  m'u  këput  një  varëse.  I  Dërguari 
i  Allahut  mbeti  për  një  farë  kohe  aty  për  ta  kërkuar  atë.  Bashkë 
me  qëndruan  edhe  njerëz  të  tjerë.  Jo  vetëm  përreth  nuk  kishte 
ujë,  por  edhe  uji  që  kishin  pasur  me  vete  iu  mbarua.  Disa  vetë 
shkuan  te  Ebu  Bekri  dhe  i  thanë: 

"A  e  sheh  ç'bëri  Aisheja?  I  vonoi  këtu  edhe  të  Dërguarin  e 
Allahut,  edhe  njerëzit  e  tjerë.  Këtu  nuk  ka  ndonjë  oaz,  as  ata 
s'kanë  ujë  me  vete!"  Ndërsa  i  Dërguari  i  Allahut  (s.a.s.)  kishte 
mbështetur  kokën  mbi  gjunjët  e  mia  e  po  flinte,  ia  behu  im  atë, 
Ebu  Bekri,  i  cili  më  qortoi  rëndë: 

"Ti  i  burgose  këtu  edhe  të  Dërguarin  e  Allahut  (s.a.s.),  edhe 
të  tjerët.  Dhe  ujë  s'ka  as  përreth,  as  tek  njerëzit  me  vete!"  Për  më 
tepër,  duke  mos  e  zotëruar  zemërimin,  më  goditi.  Meqë  kisha  të 
Dërguarin  e  Allahut  që  më  ishte  mbështetur  mbi  gjunjë,  u  për- 
poqa  të  mos  lëviz. 

Kur  i  Dërguari  i  Allahut  (s.a.s.)  u  ngrit  në  mëngjes,  ujë  nuk  kish- 
te  fare.  Pak  më  pas,  Allahu  i  Lartë  zbriti  ajetin  e  Tejemmumit: 


"...  Nëse  jeni  të  sëmurë  ose  në  udhëtim  ose  ktheheni  prej 
vendit  të  nevojës  ose  keni  rënë  me  gratë  dhe  në  këto  kushte 

nuk  gjeni  ujë,  bëni  tejemmum  (fërkim)  me  dhë  të  pastër  në 
fytyrë  dhe  krahët  gjer  në  bërryla.  Allahu  nuk  do  që  t'ju  shkak- 
tojë  vështirësi,  por  t'ju  bëjë  të  pastër  e  ta  plotësojë  të  mirën  e  tij 
për  ju  që  të  falenderoni!"  (el-Maide,  6) 

Usejd  bin  Hudajr  (r.a.)  thotë: 

"O  familja  e  Ebu  Bekrit!  Kjo  është  vetëm  njëra  nga  begatitë 
tuaja  të  panumërta  për  ummetin!" 

Kur  e  ngrita  devenë  ku  kisha  hipur,  varësja  doli  nga  poshtë 
devesë.  (Buhari,  Tejemmum,  1;  As'habu'n-Nebi,  5,  30) 

Usejdi  (r.a.)  i  ka  thënë  Hz.  Aishesë: 

"Allahu  të  shpërbleftë  me  të  mira!  Vallahi,  sa  herë  që  të  të  ndo- 
dhë  ndonjë  gjë  e  papëlqyeshme,  Allahu  e  bën  atë  të  mbarë  e  të 
dobishme  edhe  për  ty,  edhe  për  muslimanët!"  (Buhari,  Tejemmum,  l) 

Ndodhia  e  shpifjes 

Ishte  në  kthim  nga  lufta  e  Murejsisë.  Pak  para  se  ushtria  të 
nisej  në  udhën  e  kthimit,  bashkëshortja  e  nderuar  e  të  Dërguarit 
të  Allahut  (s.a.s.),  Hz.  Aisheja  (r.anha)212,  ishte  larguar  nga  vend- 
fushimi  për  nevoja  vetiake,  kurse  kur  u  kthye,  ushtria  kishte 
kohë  që  ishte  larguar  që  andej.  Pas  urdhrit  të  mbulimit,  gratë 
udhëtonin  mbi  deve  brenda  kafazeve  (shatoreve)  të  përgatitura 
enkas  për  to,  prandaj,  në  nisje,  mungesa  e  saj  s'ishte  vënë  re  pasi 
mendohej  se  ndodhej  brenda  në  kafaz. 

E  ndodhur  para  një  situate  të  tillë,  Hz.  Aisheja  kishte  dy  mu- 
ndësi:  të  vihej  në  ndjekje  të  ushtrisë,  që  do  të  thoshte  rrezikim 
për  të  humbur  në  shkretëtirë,  ose  të  qëndronte  në  pritje  aty  ku 
ishte.  Ajo  zgjodhi  mundësinë  e  dytë  dhe  u  vu  të  priste  zhvillimin 
e  situatës.  Në  këtë  mes,  ra  në  një  gjumë  të  lehtë.  Ndërkohë,  aty 
pari  kaloi  Ebu  Safvan  bin  Muattal  (r.a.)  i  ngarkuar  si  praparojë 
për  të  mbledhur  të  vonuarit  a  të  mbeturit  pas.  Ai  e  dalloi  menjë- 

212  Sipas  rregullit  që  kish  vendosur  vetë,  i  Dërguari  i  Allahut  merrte  me 
vete,  me  short,  në  çdo  betejë  njërën  prej  bashkëshorteve.  Në  Murejsi  ai 
kishte  me  vete  Hz.  Aishenë  (r.a.). 

herë  Hz.  Aishenë  dhe  këndoi  ajetin  si  më  poshtë  për  ta  njoftuar 
se  ndodhej  aty: 


0 Adj  Lj ijj  aJJ  Uj 


"Inna  lil'Iahi  ve  inna  ilejhi  raxhiun!"  "Pa  dyshim,  ne  të  Allahut 
jemi  dhe,  pa  dyshim,  te  Ai  do  të  kthehemi!"  (el-Bakara,  156) 

Këto  fjalë  bënë  që  Hz.  Aisheja  të  zgjohej.  Kurse  Safvani,  pa 
thënë  as  edhe  një  fjalë,  e  uli  devenë  për  të  hipur  Hz.  Aisheja. 
Ushtrinë  e  arritën  në  drekë.  Hipokritët  që  e  panë  skenën  e  arritjes 
së  tyre,  e  interpretuan  gjendjen  me  një  gjuhë  të  shëmtuar  duke  e 
shfrytëzuar  rastin  sipas  dëshirës  së  vet: 

"Vallahi,  as  Aisheja  ka  shpëtuar  prej  tij  e  as  ai  prej  Aishesë!" 

Kurse  Abdullah  bin  Ubej,  duke  shkuar  më  tej,  u  tha  muslima- 
nëve  me  tallje: 

"Ja  ku  gruaja  e  Pejgamberit  tonë  e  gdhiu  me  një  burrë..." 

Intriga  e  përfshiu  tërë  ushtrinë.  Hz.  Ebu  Bekri  (r.a.)  rënkoi  me 
një  vuajtje  të  thellë: 

"  Vallahi,  as  në  periudhën  e  injorancës  s'na  u  bë  neve  një  shpif- 
je  e  tillë!" 

Hz.  Safvani  (r.a.)  ishte  tepër  i  hidhëruar.  Ai  ishte  një  sahabe  i 
zgjedhur  për  të  cilin  i  Dërguari  i  Allahut  (s.a.s.)  pati  thënë: 

"Për  të  nuk  di  veçse  për  mirë!.." 

Por  hidhërimi  më  i  thellë  sigurisht  që  në  zemrën  e  Profetit 
(s.a.s.)  kishte  rënë.  Ai  shpesh  mbyllej  në  shtëpi  dhe  nuk  takohej 
shumë  me  njerëzit.  Ai  bëri  një  hetim  të  vogël.  Nuk  ekzistonte  as 
shenja  më  e  vogël  për  fajësinë  e  Hz.  Aishesë.  Mirëpo  gojët  hipok- 
rite  nuk  pushonin. 


Hz.  Aisheja  qe  e  fundit  që  mori  vesh  për  thashethemet  dhe, 
sapo  i  dëgjoi  ç'thuheshin,  u  prek  thellë.  Me  një  dhimbje  të  papër- 
shkruar,  pasi  mori  lejë  prej  Profetit,  shkoi  në  shtëpinë  e  të  atit  për 
të  marrë  atje  të  dhëna  lidhur  me  çështjen.  Kur  thashethemet  i  dë- 
gjoi  edhe  prej  tyre,  pothuajse  u  tret,  u  zverdh  si  gjethe  vjeshte! 

_ 

Në  këtë  mes,  Profeti  (s.a.s.)  deshi  ta  bisedonte  çështjen  me 
vetë  Hz.  Aishenë,  shkoi  në  shtëpinë  e  Hz.  Ebu  Bekrit  dhe  i  tha 
kështu  gruas  së  tij  të  bekuar: 

"O  Aishe!  Më  erdhën  cafjalë  për  ty.  Po  qe  se  je  e  pafajshme,  Allahu 
ka  për  të  të  nxjerrë  të  pastër!" 

Hz.  Aisheja  e  ndjeshme  që  e  kuptoi  se  Profeti,  i  ndikuar  de- 
ridiku  nga  thashethemet,  po  kalonte  një  periudhë  lëkundjesh,  pa 
nga  e  ëma  dhe  i  ati.  Por,  kur  ndeshi  edhe  në  heshtjen  e  tyre,  me 
sytë  të  njomur,  i  tha  kështu  të  Dërguarit  të  Allahut  (s.a.s.): 

"Vallahi,  e  kuptoj  shumë  mirë  se  edhe  ti  i  ke  dëgjuar  të  thënat 
dhe  pothuajse  u  ke  besuar.  E  tani,  nëse  unë  them  se  jam  e  pafaj- 
shme  -  gjë  që  Allahu  e  di  -  mund  të  mos  më  besoni.  Nëse  them  të 
kundërtën,  do  të  më  besoni  menjëherë.  Por  Allahu  e  di  se  jam  e 
pafajshme.  Atëherë,  unë  kërkoj  ndihmë  nga  Allahu  kundër  atyre 
thënieve!" 

Ato  ditë,  bashkëshortja  e  Hz.  Ebu  Ejub  el-Ensariut,  Ummu 
Ejub,  e  pyeti  të  shoqin: 

"A  i  ke  dëgjuar  ç'thonë  njerëzit  kundër  Aishesë?" 

"Po,  i  kam  dëgjuar!  Të  gjitha  janë  gënjeshtra  dhe  shpifje!"  -  Iu 
përgjigj  Ebu  Ejubi.  Pastaj  iu  drejtua  të  shoqes: 

"Po  ti,  a  do  ta  bëje  një  gjë  të  tillë  të  keqe?" 

"Jo!  Vallahi,  unë  kurrë  s'do  ta  bëja  një  gjë  të  tillë!"  -  Iu  përgjigj  ajo. 
Atëherë,  Ebu  Ejubi  i  tha  kështu: 

"Nëse  ti  thua  kështu  për  veten  tënde,  dije  se  Aisheja  është  më 
e  rnirë  se  ti!"  (Ibni  Hisham,  ra,  347;  Vakidi,  II,  434) 

Më  në  fund,  sqarimi  i  çështjes  i  kishte  mbetur  vetëm  zbulesës 
hyjnore.  Kështu,  pa  kaluar  shumë,  Zoti  zbriti  ajetet  lidhur  me 
këtë  çështje.  U  bë  e  qartë  se  fjalët  e  thëna  s'ishin  veçse  shpifje 
të  hipokritëve.  Shprehjet  hyjnore  edhe  Hz.  Aishenë  e  nxirrnin 
të  pastër,  edhe  hipokritëve  ua  përplasnin  syve  fjalët  që  kishin 
thënë,  duke  i  paralajmëruar,  gjithashtu  për  ndëshkim,  edhe  ua 
tërhiqnin  vërejtjen  indiferentëve  që  i  përsërisnin  nëpër  gojë  ato 
shpifje. 

_ 

Në  ajetet  kur'anore  lidhur  me  këtë  çështjc,  Zoti  thoshte  kë- 
shtu: 

"...  Ata  që  i  kanë  sajuar  këto  shpifje  (për  bashkëshorten  e  pa- 
stër  të  Pejgamberit),  janë,  pa  dyshim,  një  grup  prej  jush,  por  ju 
mos  e  pandehni  këtë  (ngjarje  shpifjeje)  si  një  të  keqe  ndaj  jush; 
përkundrazi,  kjo  është  mbarësi  për  ju.  Secili  prej  shpifësve  do 
ta  vuajë  pasojën  e  mëkatit  që  ka  kryer.  Edhe  për  atë  ndërmjet 
tyre  i  cili  (duke  e  kryesuar  këtë  fushatë  shpifjeje)  e  mban  barrën 
e  këtij  mëkati,  ka  një  ndëshkim  të  madh!" 

"Kur  burrat  dhe  gratë  muslimane  e  dëgjuan  këtë  shpifje,  a 
nuk  duhej  që,  duke  e  dëgjuar  zërin  e  ndërgjegjes  së  vet,  të  tho- 
shin  "kjo  është  një  shpifje  e  hapur"?  A  nuk  duhej  që  shpifësit 
të  sillnin  mbi  këtë  çështje  katër  dëshmitarë?  Meqë  nuk  sollën 
dëshmitarë,  te  Allahu  ata  janë  vetë  gënjeshtarët!  Po  qe  se  mbi 
ju  nuk  do  të  ishte  mëshira  dhe  favori  i  Allahut  në  këtë  botë 
dhe  në  jetën  tjetër,  pa  dyshim  që  do  t'ju  godiste  një  ndëshkim 

_ 


HZ.  MUHAMMED  MUSTAFA  2 


i  madh  si  rrjedhojë  e  kësaj  shpifjeje  ku  u  zhytët!  Sepse  ju  ia 
kaluat  këtë  shpifje  njëri-tjetrit;  gjënë  për  të  cilën  nuk  kishit 
njohuri,  e  kalonit  nëpër  gojë.  Këtë  e  kujtoni  një  punë  të  parë- 
ndësishme  e  të  padënueshme.  Mirëpo  kjo  është  një  gjë  (posh- 
tërsi)  shumë  e  madhe  te  Allahu!" 


"Kur  e  dëgjuat  atë,  a  nuk  duhet  të  thoshit  "Ne  nuk  na  ka 
hije  ta  përflasim  e  ta  përhapim  këtë!  Mos  qoftë  e  thënë!  Kjo 
është  një  shpifje  e  madhe!"?  Nëse  jeni  njerëz  që  besoni,  Allahu 
ju  paralajmëron  që  të  mos  e  përsërisni  edhe  një  herë  tjetër  një 
sjellje  të  tillë!  Dhe  Allahu  jua  sqaron  argumentet  e  Tij!  Allahu 
është  i  ditur  e  i  urtë!" 


"Allahu  ju  këshillon  që,  nëse  jeni  besimtarë,  të  mos  e  për- 
sërisni  kurrë  më  një  sjellje  te  tillë.  Kështu  jua  shpjegon  Allahu 
ajetet  e  tij.  Allahu  është  i  ditur  e  i  urtë!" 


"Për  ata  njerëz  mes  besimtarëve,  të  cilët  dëshirojnë  përhap- 
jen  e  gjërave  të  shëmtuara,  ka  një  ndëshkim  të  rëndë  në  këtë 
botë  e  në  jetën  tjetër.  Allahu  di,  ju  nuk  dini!  Po  të  mos  ishte 

mëshira  dhe  favori  i  Allahut  mbi  ju,  po  të  mos  ishte  Allahu 
shumë  i  dhimbshëm  e  i  mëshirshëm  (ç'do  të  bëhej  halli  juaj)?.." 


j  l)! -!  ol 1  jjlJj  ^  1  jLj  1  ^jj-UI  L^jl  b 

J  ,  '  't  a  ,  ,  ,  '  o  °  ,a  '  '  a 

-Uj!  jJj 'JLi  :’J L . .;:. '1 

J  '  a,  '  '  '  '*  '  '  tt 

ç-Lij  ^jLjJ  4jJl  ^jSsJj  (jjl  -t^-l  iTj 

'  '  Jl  '  '  ' 

^  .  Lp~  J— — .  4jjl  J 


"O  ju  që  besuat!  Mos  ndiqni  hapat  e  djallit!  Kush  ndjek 
hapat  e  djallit,  ai  pa  tjetër  do  të  urdhërojë  për  të  keqe.  Po  të 
mos  ishte  mëshira  dhe  favori  i  Allahut  mbi  ju,  askush  mes  jush 
nuk  do  të  dilte  i  pastër!  Por  Allahu  e  nxjerr  të  pastër  atë  që  do! 
Allahu  dëgjon  dhe  di!"  (en-Nur,  11-21) 

Pas  këtyre  të  vërtetave  të  larta,  i  Dërguari  i  Allahut  (s.a.s.)  i 
buzëqeshur,  i  tha  Hz.  Aishesë: 

"Myzhde,  o  Aishe!  Allahu  të  nxori  të  pastër!" 

Pasi  u  shfajësua  me  anë  të  ajeteve  kur'anore,  Hz.  Aisheja  e 
falenderoi  dhe  e  madhëroi  Zotin  me  këto  fjalë: 

"Nuk  e  parashikoja  kurrë  se,  mbi  një  rob  të  thjeshtë  si  unë, 
kishte  për  të  zbritur  ajet.  Pandehja  se  në  zemrën  e  të  Dërguarit  të 
Allahut  do  të  vinte  një  frymëzim  dhe  kështu  do  të  dilte  në  shesh 
se  unë  isha  e  pafajshme!" 

Kurse  të  atit,  Ebu  Bekrit  (r.a.)  i  cili,  pasi  e  puthi  në  ballë,  i  bëri 
shenjë  që  të  shkonte  pranë  të  Dërguarit  të  Allahut,  i  tha  duke 
shprehur  pak  edhe  zemërimin  e  saj: 

"Unë  askënd  veç  Allahut  nuk  e  lavdëroj  dhe  falenderoj!  Eshtë 
Allahu  që  e  bëri  të  ditur  pafajësinë  time!" 


Pas  kësaj,  i  Dërguari  i  Allahut  (s.a.s.)  buzëqeshi.  Një  muaj 
shqetësim  kishte  marrë  fund  në  sajë  të  mëshirës  dhe  favorit  të 
Zotit!  (Buhari,  Shehadat,  15,  30,  Xhihad,  64,  Megazi,  11,  34;  Muslim,  Tevbe,  56; 
Ahmed,  VI,  60, 195) 

_ 

Ajo  për  të  cilën  ishte  shpifur,  ishte  bashkëshortja  e  të  Dërguarit 
të  Allahut  (s.a.s.),  nëna  e  ummetit,  bashkësisë  islame,  vajza  e  mi- 
kut  më  të  afërt  të  Profetit  (s.a.s.)  dhe,  në  të  njëjtën  kohë,  njëra  prej 
zonjave  më  të  virtytshme  të  ummetit!  Edhe  vetëm  kjo  ndodhi 
është  e  mjaftueshme  për  të  treguar  forcën  duruese  të  profetëve 
përballë  fatkeqësive.  Për  të  pafajshmit  që  goditen  nga  shpifja,  kjo 
është  një  ngushëllim  i  madh  gjer  në  kiamet! 

Ç'duhet  të  themi  për  një  pjesë  indiferentësh  e  të  papjekurish 
të  cilët,  pavarësisht  nga  këto  të  vërteta  diturore  e  historike  e  pa- 
varësisht  nga  fakti  që  Kur'ani  e  nxori  të  pastër  e  të  pafajshme 
Hz.  Aishenë  duke  e  vlerësuar  ndodhinë  "një  shpifje  të  hapur" 
(ifkun  mubin)  dhe  "një  shpifje  të  madhe"  (buhtanun  adhim), 
vazhduan  ta  akuzojnë  atë  si  rrjedhojë  e  pjesëmarrjes  në  ndodhi- 
në  "Xhemel"? 

Të  pandehurit  që  u  bënë  shkak  për  ndodhinë  e  shpifjes,  u 
dënuan  "për  shpifje  për  marrëdhënie  seksuale  joligjore  kundër 
një  gruaje  të  ndershme"  duke  u  goditur  secili  me  nga  tetëdhjetë 
shkopinj.213 

Sipas  Ibni  Abbasit  (r.a.),  Allahu  i  Lartë  katër  vetë  ka  nxjerrë 
të  pafajshëm: 

1.  Jusufin  (a.s.),  me  gojën  e  vetë  gruas  që  pati  shpifur  për  të.214 

2.  Musain  (a.s.)  nga  thashethemet  e  çifutëve.215 

3.  Hz.  Merjemen,  duke  e  bërë  të  flasë  fëmijën  e  saj  të  porsali- 
ndur.216 

4.  Hz.  Aishenë  e  ka  nxjerrë  të  pafajshme  me  anë  të  atyre  ajete- 
ve  të  madhërishme  të  Kur'anit  i  cili  do  të  lexohet  gjer  në  kiamet; 
ndërkaq,  e  para,  një  pafajshmëri  kaq  shprehëse  nuk  është  parë 
kurrë  dhe,  e  dyta,  Allahu  i  Lartë  e  ka  bërë  këtë  për  të  treguar  se 
ç'gradë  të  lartë  zotëron  i  Dërguari  i  Tij.  (Zemahsheri,  IV,  121) 

213  Ahmed,  VI,  35. 

214  Shih.  Jusuf,  26-29. 

215  Shih.  el-Ahzab,  69. 

216  Shih.  Merjem,  29-33. 

Vonimi  për  një  kohë  të  gjatë  i  revelacionit  hyjnor  në  atë  periu- 
dhë  të  shqetësuar  e  të  vështirë  ka  pasur  për  qëllim  për  ta  nxjerrë 
në  dukje  karakterin  njerëzor  të  Hz.  Muhammedit,  i  cili,  megjithë- 
se  i  dërguar  i  Allahut,  në  fund  të  fundit  ishte  njeri;  për  të  treguar 
se  revelacioni  hyjnor  nuk  ishte  diçka  e  lindur  nga  vetëdija  dhe 
egoja  e  tij,  si  dhe  për  të  vënë  në  provë  sinqeritetin  e  muslimanë- 
ve! 


Hz.  Ebu  Bekri  (r.a.)  i  jepte  ndihmë  të  vazhdueshme  një  perso- 
ni  të  quajtur  Mistah.  Por,  kur  pa  se  edhe  ai  ndodhej  mes  shpifës- 
ve,  bëri  be  që  nuk  do  t'i  jepte  më  ndihmë  atij  dhe  familjes  së  tij. 

Pas  kësaj,  Mistahu  dhe  familja  e  tij  ranë  në  një  gjendje  të  rë- 
ndë.  Pas  prerjes  së  ndihmës,  Zoti  zbriti  këto  ajete: 


.  »;  ° 'i, 

JJ  'yji  jj^'j  r^,  '_^j' 

I  jJt  J  !  jfLcJj  AiJl  ji  J 

*'  *'  l  0  °  z  '  &  *  /ç 

j jLp  AiSl  j  aJLJ I  jA*-i  j!  0  'V! 


"Personat  e  virtytshëm  e  të  pasur,  ndër  ju,  të  mos  betohen  se 
nuk  do  t'u  japin  ndihmë  të  afërmve,  të  varfërve,  të  emigruarve 
në  rrugën  e  Allahut;  le  t'i  falin  ata  e  të  mos  ua  vënë  re.  Ju,  a  nuk 
dëshironi  që  Allahu  t'ju  falë?  Allahu  fal  shumë  dhe  është  më- 
shirues  i  madh!"  (en-Nur,  22) 

"Mos  e  bëni  pengesë  emrin  e  Allahut  për  shkak  të  betimit 
tuaj,  për  të  bërë  mirë,  për  t'u  ruajtur  prej  Tij  e  për  t'i  afruar  nje- 
rëzit  me  njëri-tjetrin!  Allahu  dëgjon  dhe  sheh!"  (el-Bakara,  224) 

_ 

Këto  ajete  kur'anore  përbëjnë  shembullin  më  konkret  të  më- 
shirës  së  Allahut  për  robtë  e  vet.  Dhe,  nga  ana  tjetër,  tregon  një 
synim  i  cili  i  ngre  lart  njerëzit  e  virtytshëm. 

Pas  zbritjes  së  këtij  ajeti,  Hz.  Ebu  Bekri  (r.a.)  tha: 

"Sigurisht  që  unë  e  dua  faljen  e  Allahut!" 

Pastaj,  duke  dhënë  dëmshpërblim  betimi,  ai  e  vazhdoi  ndihmën 
e  mëparshme.  (Buhari,  Megazi,  34;  Muslim,  Tevbe,  56;  Taberi,  Tefsir,  II,  546) 

Pra,  Hz.  Ebu  Bekri  (r.a.)  nuk  e  kurseu  ndihmën  as  për  njeriun 
që  shpifi  kundër  të  bijës.  Dhe  ky  është  shembulli  më  i  qartë  se 
kapaciteti  i  virtytshmërisë  së  Hz.  Ebu  Bekrit  ishte  i  paarritshëm! 

Ata  janë  dushmanët,  ruhuni  prej  tyre! 

Përçartjet  e  prodhuara  prej  hipokritëve  në  luftën  e  Murejsisë, 
nuk  mbaronin  vetëm  me  ndodhinë  e  shpifjes.  Me  pretekst  të  një 
polemike  mes  dy  vetëve,  njëri  nga  ensarët  e  tjetri  nga  emigrantët, 
kreu  i  hipokritëve,  Abdullah  bin  Ubeji,  duke  e  pasur  fjalën  për 
emigrantët,  u  tha  njerëzve  përreth: 

"A  po  i  shihni  bëmat  e  këtyre?  U  bënë  të  parë  në  vendin  tonë  e 
pastaj  nuk  na  njohën.  Po  qe  se  kthehemi  në  Medinë,  i  çmuari  do 
ta  nxjerrë  prej  atje  të  paçmuarin!  Besimtari  i  mirë  Zejd  bin  Erkam 
që  ndodhej  aty,  mes  dëgjuesve,  i  bërtiti: 

"Ti  je  i  paçmuari  mes  fisit!  Allahu  i  Lartë  e  ka  bërë  të  çmuar  të 
Dërguarin  e  tij,  Muhammedin!" 

Kur  gjendja  iu  bë  e  njohur  Profetit,  hipokritët  i  mohuan  fjalët 
që  kishin  thënë  duke  bërë  be  për  këtë,  duke  e  nxjerrë,  për  pasojë, 
Hz.  Zejdin,  gënjeshtar.  Hz.  Zejdi  u  prek  shumë  nga  kjo  gjë.  Kurse 
Hz.  Omeri  kërkoi  leje  nga  i  Dërguari  i  Allahut  (s.a.s.)  për  t'i  vrarë 
hipokritët  duke  nisur  që  me  Abdullah  bin  Ubejin.  Por  i  Dërguari 
i  Allahut  (s.a.s.),  me  një  burrëri  të  madhe,  i  tha: 

"Ej,  Omer,  ata  që  s'e  dinë  anën  e  brendshme  të  çështjes,  do  të  thonë: 
" Muhammedi  po  i  vret  shokët  e  tij!  Jo,  nuk  do  ta  bëj  një  gjë  të  tillë!  Ti 
bëju  zë  menjëherë  muslimanëve  të  përgatiten  për  rrugë!" 

Muslimanët  dolën  në  rrugë.  Profeti  i  udhëhoqi  ata  atë  ditë 
gjithë  ditën  gjer  në  mbrëmje  dhe,  pastaj,  gjithë  natën.  Ata  qën- 
druan  vetëm  kur  zbardhi  dhe  nisi  të  ndjehej  nxehtësia  e  diellit. 
Të  lodhur  dhe  pa  gjumë,  muslimanët  ranë  menjëherë  në  gjumë. 
I  Dërguari  i  Allahut  (s.a.s.)  veproi  kështu  për  t'i  larguar  musli- 

_ 

manët  nga  preokupimi  me  fjalët  e  Abdullah  bin  Ubejit.217  Politika 
e  hollë  e  Profetit  në  këtë  drejtim  tregonte  se  sa  mirë  e  njihte  ai 
natyrën  njerëzore! 

Një  kohë  më  pas,  pozita  e  hipokritëve  u  përshkrua  kështu  në 
Kur'an: 

"(O  i  Dërguar!)  Kur  hipokritët  vijnë  tek  ti,  thonë: 
"Dëshmojmë  se  ti  je  i  Dërguari  i  Allahut!"  Sigurisht,  Allahu  e 
di  se  ti  je  i  Dërguari  i  Tij,  por  Allahu  e  di  edhe  se  ata,  hipokri- 
tët,  janë  gënjeshtarë!  Duke  i  bërë  mburojë  betimet  e  tyre,  ata  u 
larguan  nga  rruga  e  Allahut.  Sa  e  keqe  është  ajo  që  bëjnë  ata! 
Shkaku  i  kësaj  është  se  ata  në  fillim  besuan,  pastaj  mohuan. 
Prandaj  zemrat  u  janë  vulosur.  Tani  ata  s'kuptojnë  asgjë!" 

"Kur  i  sheh  ata,  pamja  e  jashtme  e  tyre  të  pëlqen  dhe,  kur 
flasin,  i  dëgjon.  Mirëpo  ata  janë  si  drurë  të  kalbur  nga  brënda, 
mbështetur  për  muri.  Çdo  zhurmë  e  pandehin  kundër  vetes. 
Dushmanë  ata  janë.  Ruhu  prej  tyre!  Allahu  ua  marrtë  shpirtin, 
si  janë  katandisur  kështu?" 

217  Shih.  Ibni  Hisham,  III,  335-336. 

"Kur  atyre  u  thuhet,  "ejani,  i  Dërguari  i  Allahut  të  lutet  për 
falje  për  ju",  e  kthejnë  kryet  mënjanë  dhe  e  sheh  se  largohen 
duke  u  mbajtur  më  të  madh!  Edhe  sikur  të  lutesh  për  falje  për 
ta,  edhe  sikur  të  mos  lutesh,  njëlloj  është.  Allahu  s'ka  për  t'i 
falur  ata,  sepse  Allahu  nuk  e  drejton  një  popull  që  ka  dalë  nga 


udha!" 


"Janë  ata  që  thonë:  "Për  ata  që  rrinë  pranë  të  Dërguarit  të 
Allahut,  mos  jepni  asgjë,  që  të  shpërndahen  e  të  shkojnë!" 
Kurse  thesaret  e  qiejve  e  të  tokës  janë  të  Allahut,  por  hipokritët 
nuk  e  kuptojnë  këtë!  Ata  thonin:  "Betohemi  se,  po  të  kthehemi 
në  Medinë,  i  epërmi  ka  për  ta  nxjerrë,  pa  dyshim,  të  dobëtin  që 
andej!  Mirëpo  epërsia  e  vërtetë  është  e  Allahut,  e  të  Dërguarit 
dhe  e  muslimanëve  (të  rrugës  së  drejtë),  por  hipokritët  s'e  dinë 

këtë!"  (el-Munafikun,  1-8) 

Pasi  zbriti  sureja  "Munafikun",  i  Dërguari  i  Allahut  (s.a.s.)  e 
thirri  Zejd  bin  Erkamin,  ia  këndoi  këto  ajete  dhe  i  tha: 

"O  Zejd,  Allahu  i  Lartë  e  vërtetoi  jjalën  tënde!"  (Buhari,  Tefsir,  63/1-2; 
Muslim,  Sifatu'l-Munafikin,  1) 

Pastaj,  duke  e  zënë  Zejdin  për  veshi,  tha: 

“]a,  ky  është  i  riu  i  cili  e  ka  kryer  me  vesh  detyrën  e  tij  në  rrugën  e 
Allahut!"  (Ibni  Hisham,  III,  336) 

Shihni  kah  urtësia  e  Zotit  që  kreu  i  hipokritëve,  Abdullah  bin 
Ubeji  kishte  një  djalë  të  quajtur  Abdullah,  i  cili  ishte  një  besim- 
tar  i  sinqertë,  shumë  i  lidhur  pas  të  Dërguarit  të  Allahut  (s.a.s.)! 
Ai  hidhërohej  shumë  për  bëmat  e  të  atit  dhe  nuk  i  duronte  dot. 
Meqë  ndodhitë  e  fundit  ia  shtuan  shumë  hidhërimin,  shkoi  te  i 
Dërguari  i  Allahut  dhe  i  tha: 

“O  i  Dërguari  i  Allahut!  Po  deshe,  ta  vras  tim  atë!" 

I  Dërguari  i  Allahut  (s.a.s.)  nuk  ia  lejoi  këtë,  por  e  porositi: 

"Jo,  përkundrazi,  sillu  butë  me  të!  Sa  të  ndodhet  mes  nesh,  kalo  mirë 
me  të!" 

Pas  kësaj,  Abdullai  vrapoi  te  i  ati  atje  ku  ndodhej,  në  mes  të 
ushtrisë  dhe,  duke  ia  rrëmbyer  frerët  e  devesë,  i  bërtiti: 

"Nuk  do  të  të  lë  të  lëvizësh  nga  vendi  gjersa  të  thuash  se  fuqia 
dhe  virtyti  janë  të  Allahut  dhe  të  të  Dërguarit  të  Tij!" 

Kreu  i  hipokritëve  u  shtang.  Krenaria  nuk  ia  pranoi  sjelljen  e 
të  birit  para  gjithë  atyre  njerëzve  dhe  i  tha:  "Domethënë  se  ti,  mes 
kaq  burrave,  nuk  do  të  më  lejosh  të  shkoj  në  Medinë?" 

I  vendosur  gjer  në  fund  në  besim,  i  biri  iu  përgjigj: 

"Jo,  nuk  do  të  të  lejoj  gjersa  të  ta  mësoj  sot,  mes  këtyre  burra- 
ve,  se  kush  është  i  epërm  e  kush  është  i  ulët!  Po  të  mos  e  pohosh 
të  vërtetën,  do  të  ta  fluturoj  kokën!" 

Hipokritit  tradhtar  i  qenë  lidhur  këmbë  e  duar!  Sapo  e  kuptoi 
se  i  biri  e  kishte  aq  seriozisht  sa  ta  bënte  atë  që  thoshte,  u  rrëqeth. 
Duke  i  marrë  mbrapsht  ato  që  kishte  thënë  gjer  atëherë,  u  dety- 
rua,  dashje  pa  dashje,  ta  pohonte  hapur  të  vërtetën: 

"Dëshmoj  se  fuqia  dhe  virtyti  u  përkasin  Allahut,  të  Dërguarit 
të  Tij  dhe  besimtarëve!" 

Profeti  (s.a.s.)  u  lut  për  Abdullain: 

"Allahu  të  shpërbleftë  për  hir  të  të  Dërguarit  dhe  besimtarëve!" 

Pastaj  i  tha  që  t'ia  hapte  rrugën  të  atit.  (Ibni  Hisham,  III,  334-337; 
Ibni  Sa'd,  II,  65;  Heisemi,  IX,  317-318;  Zemahsheri,  VI,  117) 

Sahabet  e  donin  aq  shumë  Zotërinë  e  Botëve,  Hz.  Muhammed 
Mustafanë,  saqë  s'mund  të  pajtoheshin  jo  sikur  t'i  prekej  perso- 
naliteti,  por  qoftë  edhe  një  qime  prej  tij!  Po  qe  se  dikush  e  shihte 
shtrembër  ose  sillej  pa  respekt  ndaj  tij,  kjo  gjë  i  zemëronte  jash- 
të  mase,  aq  sa  ishin  gati  ta  vrisnin  sikur  të  ishte  edhe  vetë  ati  i 
tyre! 

LUFTA  E  HENDEKUT, 

një  vështirësi  dhe  mundim  i  papërfytyrueshëm 

(shevval-dhilkade,  5  h.  /  mars,  627  e.r.) 

Lufta  e  Hendekut  është  lufta  më  e  vështirë  e  hapur  nga  poli- 
teistët  kundër  muslimanëve!  Ajo  ka  pasur  si  qëllim  për  t'i  fshirë 
nga  faqja  e  historisë  muslimanët  dhe  shtetin  islam  të  Medinës. 

Një  pjesë  e  parësisë  së  fisit  çifut  Beni  Nadr  që  u  përzu  prej 
Medinës,  u  strehua  në  Hajber.  Ata  digjeshin  nga  dëshira  për  t'u 
hakmarrë  ndaj  muslimanëve.  Për  këtë,  u  propozuan  bashkë- 
punim  Kurejshve.  Madje,  duke  u  pohuar  kurejshve  se  idhujta- 
ria  e  tyre  ishte  eprore  ndaj  islamit,  filluan  të  adhurojnë  idhujt. 
Atëherë,  Allahu  i  Lartë  urdhëroi  kështu: 


"A  nuk  po  i  sheh  ata  që  u  është  dhënë  pjesë  nga  libri?  U  be- 
sojnë  idhujve  dhe  tagutit  e,  pastaj,  thonë  për  mohuesit:  "Këta 
janë  në  udhë  më  të  drejtë  se  ata  që  i  besojnë  Allahut!"  Këta 
janë  njerëzit  e  mallkuar  prej  Allahut.  Ti  nuk  mund  të  gjesh 

mbrojtës  të  vërtetë  për  atë  që  Allahu  e  ka  ndarë  prej  mëshirës 
Së  Tij!"  (en-Nisa,  51-52)218 

Meqë  politeistët  e  prisnin  një  rast  të  tillë,  kaluan  menjëherë 
në  veprim.  Kështu,  Kurejshët  që  gjetën  disa  aleatë  duke  përhtuar 
nga  fakti  që  mossuksesi  i  muslimanëve  në  Uhud  u  kishte  dhënë 
guxim  fiseve  të  tjera  arabe,  arritën  të  formonin  një  ushtri  të  ma- 
dhe  prej  dhjetë  mijë  vetësh.219 

Pasi  mori  njoftim  për  gjendjen,  i  Dërguari  i  Allahut  (s.a.s.)  u 
këshillua  me  shokët,  të  cilëve  u  premtoi  se,  po  të  mos  i  kundër- 
shtonin  urdhrat  e  Allahut,  por  t'i  pranonin  vështirësitë  në  rrugën 
e  Allahut,  do  ta  meritonin  ndihmën  e  Allahut.  Ai  i  porositi  t'u 
bindeshin  Allahut  dhe  të  Dërguarit. 

Allahu  i  Lartë  ia  frymëzoi  Profetit  hapjen  e  hendeqeve. 
Atëherë,  i  Dërguari  i  Allahut  (s.a.s.)  i  pyeti  sahabet  nëse  zgjidh- 
nin  të  dilnin  e  të  luftonin  jashtë  Medinës,  apo  të  hapnin  hendeqe 
përreth  qytetit  për  të  bërë  luftë  mbrojtëse.  Selman  Farisiu  (r.a.) 
tha: 

"O  i  Dërguari  i  Allahut!  Edhe  ne  në  Persi,  kur  frikësoheshim 
nga  sulmet  dhe  bastisjet  e  kalorësisë  armike,  hapnim  hendeqe 
përreth  vendbanimit!" 

Muslimanëve  u  pëlqyen  fjalët  e  Selmanit  (r.a.)  që  mbështes- 
nin  këshillën  e  Profetit.220 

Në  të  njëjtën  kohë,  sahabet  kujtonin  se  si,  në  luftën  e  Uhudit,  i 
Dërguari  i  Allahut  kishte  dëshiruar  të  mos  dilnin  jashtë  Medinës, 
por  të  bënin  luftë  mbrojtëse  brenda  qytetit.  Kështu,  u  vendos  që 
të  hapeshin  hendeqe  përreth  Medinës. 

Medina  ishte  vetëm  në  njërën  anë  e  hapur  dhe  në  rrezik.  Kurse 
anët  e  tjera,  ku  ndërtesat  ndodheshin  ngjitur,  ishin  si  të  rrethuara 
me  kala.  Veçanërisht,  hyrjen  për  në  qytet  e  vështirësonin  shumë 


218  Shih.  Vahidi,  f.  160. 

219  Shih.  Vakidi,  II,  444;  Ibni  Sa'd,  II,  66. 

220  Ibni  Hisham,  III,  231;  Vakidi,  II,  445. 

drurët  e  dendur  të  hurmave.  I  Dërguari  i  Allahut  (s.a.s.)  vendosi 
që  hendeku  të  hapej  në  anën  e  hapur  ndaj  armikut.  Ai  bëri  një 
vijë  që  zgjatej  nga  Kalatë  Shcjhajn,  në  Mezad  dhe  për  çdo  dhjetë 
vetë  caktoi  një  pjesë  hendeku  që  duhej  të  hapnin.221 

Në  gërmimin  e  hendeqeve  mori  pjesë  edhe  vetë  i  Dërguari 
i  Allahut  (s.a.s.).  Madje,  kur  u  shfaq  mungesa  e  ushqimeve,  ai 
mbeti  i  detyruar  të  lidhte  gur  në  bark!222  Pavarësisht  nga  këto, 
Kryeprofeti  (a.s.)  as  në  këtë  gjendje  nuk  rrinte  pa  e  falenderuar 
Zotin! 

Bera  bin  Azib  (r.a.)  tregon: 

"Të  Dërguarin  e  Allahut  (s.a.s.)  e  pashë  të  transportonte  dhë 
së  bashku  me  ne  në  Ditën  e  Mundimit  të  Madh223.  Duke  punuar, 
ai  këndonte  këtë  vjershë  të  Abdullah  bin  Revahasë: 

LIL/j jhi.l  j 

liip 

Allahu  im,  po  të  mos  na  kishe  drejtuar, 

As  namaz  s'do  tëfalnim  dot,  as  sadaka  s’do  të  kishim  dhuruar! 
O  Zot,  kur  të  përballemi  me  armikun, 

Na  qetëso,  na  iforco  këmbët  të  mos  na  rrëshqasin! 

Ata  na  sulmuan  dhe,  në  daçin  të  na  përçajnë, 

Ne  s'do  të  ikim,  por  do  të  qëndrojmë! 

221  Taberi,  Tarih,  II,  568;  Dijarbekri,  I,  482. 

222  Buhari,  Megazi,  29. 

223  Lufta  e  Hendekut,  kur  fise  të  ndryshme  u  bashkuan  kundër  muslima- 
nëve,  është  quajtur  edhe  "Dita  e  Mundimit  të  Madh"  (Ahzab). 


VITI I  PESTE  I  HIXHRETIT 


Dhe,  kur  e  këndonte  fjalën  e  fundit  "ebejna,  do  të  qëndrojmë", 
e  ngrinte  zërin  më  shumë!"  (Buhari,  Megazi,  29) 

Sahabet  kishin  rënë  në  vështirësi  të  tillë  që  as  barkun  nuk  e 
ngopnin  dot.  Enesi  (r.a.)  e  shpreh  kështu  këtë  gjendje: 

"Për  ushqim  sillej  elb  i  skuqur  në  vaj  me  erë  dhe  shije  të  pri- 
shur.  Çdokush  e  ndjente  shijen  e  keqe  megjithëse  ishte  i  uritur..." 

(Buhari,  Megazi,  29) 

Të  gjithë  muslimanët,  të  mëdhenj  e  të  vegjël,  punonin  në  hap- 
jen  e  hendekut.  Zejd  bin  Thabiti  (r.a.)  që  në  atë  kohë  ishte  një 
fëmijë  pesëmbëdhjetëvjeçar,  në  një  çast,  kishte  rënë  në  gjumë. 
Muslimanët  e  ngritën  siç  ishte,  në  gjumë,  dhe  e  shtrinë  aty,  diku, 
pranë  hendekut.  Ndërkaq,  pranë  iu  afrua  Umare  bin  Hazm  (r.a.) 
i  cili,  për  shaka,  ia  mori  armët  dhe  i  fshehu.  Kur  u  zgjua  dhe  pa 
se  s'i  kishte  armët,  Zejdi  u  shqetësua  dhe  u  frikësua.  Kur  e  mori 
vesh  Profeti  (s.a.s.),  e  thirri  pranë  dhe  i  tha: 

"O  gjumash,  ti  u  kredhe  në  gjumë  dhe  armët  t'u  humbën!" 

Pastaj  pyeti: 

“A  ka  kush  që  ta  dijë  se  ku  i  ka  armët  ky  djalë?" 

Umare  (r.a.)  i  tha: 

"O  i  Dërguari  i  Allahut,  e  di  unë,  armët  e  tij  janë  tek  unë!" 

"Jepja  armët!"  - 1  tha  i  Dërguari  i  Allahut  (s.a.s.)  dhe  pastaj  ua 
tërhoqi  vëmendjen  të  gjithëve  duke  ua  ndaluar  që  t'i  frikësonin 
muslimanët  qoftë  edhe  me  shaka  ose  t'ua  mermin  dhe  fshihnin 
ndonjë  gjë."  (Vakidi,  n,  448) 

Myzhdeja  e  dhënë  në  Hendek 

Në  këtë  mes,  të  Dërguarin  e  Allahut  (s.a.s.)  e  lajmëman  se  ki- 
shin  hasur  në  një  copë  të  madhe  shkëmbi  që  nuk  po  mundeshin 
ta  thyenin.  Atëherë  Profeti  mori  bajlozin  e  vet  të  mprehtë  dhe  e 
goditi  shkëmbin  tri  herë  duke  filluar  me  "BismilTah!"  Shkëmbi  u 

bë  pluhur.224  Veç  kësaj,  në  çdo  të  rënë,  u  dha  besimtarëve  myzh- 
de  të  mëdha.  Në  të  parën  tha  se  iu  dhanë  çelësat  e  Damaskut 
(Bizantit),  në  të  dytën,  çelësat  e  Iranit,  në  të  tretën,  të  Jemenit  dhe 
se  prej  aty  ku  ndodhej,  i  pa  sarajet  e  këtyre  vendeve!  Duke  prem- 
tuar  se  edhe  ato  vende  do  të  nderoheshin  me  fjalën  e  Allahut  dhe 
me  emocionet  e  htoreve  të  ardhshme,  mbolli  shpresë  në  zemrat.225 
Duke  dhënë  lajmin  e  gëzueshëm  se  Zoti,  jashtë  çdo  diskutimi,  do 
ta  asgjësonte  së  afërmi  gënjeshtrën  e  të  shtrembrën,  Profeti  për- 
vijoi  një  hartë  orientimi  të  përbotshme  ku  të  pamundurat  do  të 
radhiteshin  si  të  mundura  njëra  pas  tjetrës! 

Pasi  Profeti  e  përshkroi  pallatin  e  bardhë  të  Kisras  në  Medain, 
Selman  Farisiu  (r.a.)  i  tha: 

"Drejt  fole!  betohem  në  Allahun  që  të  ka  dërguar  ty  me  fenë 
dhe  librin  e  vërtetë,  se  është  pikërisht  ashtu  siç  e  përshkrove  ti! 
Dëshmoj  edhe  një  herë  tjetër  se  ti  je  i  Dërguari  i  Allahut!" 

I  Dërguari  i  Allahut  (s.a.s.)  tha  kështu: 

"O  Selman,  pas  meje,  fitoret  Allahu  do  t'jua  mundësojë  juve! 
Damasku  dhe  Siria  do  të  ngadhnjehen  patjetër!  Herakliusi  do  të  ikë  në 
skajin  më  të  largët  të  vendit!  Ju  do  të  sundoni  në  tërë  Sirinë!  Askush 
nuk  do  të  mund  t'ju  dalë  kundër  juve!  Edhe  Jemeni  do  të  ngadhnjehet 
patjetër!  Pastaj  Kisra  do  të  ekzekutohet!" 

Dhe  Selmani  (r.a.)  ka  thënë  kështu: 

"Unë  i  pashë  të  gjitha  këto!"  (Vakidi,  n,  450) 

Kur  këto  arriheshin  një  e  nga  një,  Ebu  Hurejre  (r.a.)  thoshte: 

"Këto  fitore  janë  për  ju  vetëm  një  fillim.  Betohem  në  Allahun 
që  ka  jetën  e  Ebu  Hurejres  në  dorë,  se  çelësat  e  qyteteve  që  keni 
ngadhnjyer  dhe  do  të  ngadhnjeri  gjer  në  kiamet,  Allahu  i  Lartë  ia 
ka  dhënë  qysh  në  fillim  Muhammedit  (a.s.)!"  (Ibni  Hisham,  III,  235) 

Këto  paralajmërime  të  gëzueshme  të  të  Dërguarit  të  Allahut 
u  bënë  një  mbështetje  shpirtërore  shumë  e  madhe  për  muslima- 
nët  për  t'u  bërë  ballë  më  lehtë  mundimeve  të  pritshme.  Bërja  e 


224  Buhari,  Megazi,  29. 

225  Shih.  Ahmed,  IV,  303;  Ibni  Sa'd,  IV,  83,  84. 

ditur  qysh  më  parë  e  të  vërtetës  se  përfundimi  do  të  jetë  në  fa- 
vor  të  muslimanëve  dhe  në  dëm  të  armiqve  të  Islamit,  ishte  për 
të  shtuar  durimin  dhe  qëndresën  e  zemrave  besimtare.  Sepse 
Hendeku  qe  një  mjedis  me  një  përqëndrim  të  lartë  vështirësish: 
vuajtje,  mundime,  ankthe,  të  ftohtë,  uri  dhe  errësirë...  Ndërkaq,  i 
Dërguari  i  Allahut  (s.a.s.)  thoshte: 

“Allahu  im!  Jetë  është  vetëm  jeta  e  ahiretit!  Ndihmoji  ensarët  dhe 
muhaxhirët!”  (Buhari,  Megazi,  29) 

Me  këtë  lutje,  duke  pohuar  pavlerësinë  e  gjithë  mundimeve 
e  vuajtjeve  të  kësaj  bote  ndaj  amshueshmërisë  së  ahiretit,  jetës 
tjetër,  u  vinte  si  synim  shokëve  të  vet  jetën  tjetër  të  amshuar. 

Gjella  e  begatuar  e  Hz.  Xhabirit 

Hz.  Xhabiri  (r.a.)  tregon  kështu: 

Në  parapërgatitje  të  luftës  së  Hendekut,  ne  hapnim  llogore. 
Para  na  doli  një  shkëmb  shumë  i  fortë.  Sahabet  shkuan  te  Profeti 
(a.s.)  dhe  i  thanë: 

"Në  hendekun  ku  po  gërmojmë,  na  doli  një  shkëmb  i  fortë!" 

"Do  të  zbres  unë  në  hendek!"  -  Tha  Profeti  dhe  u  ngrit  në  këm- 
bë.  Në  bark  kishte  lidhur  një  gur  nga  uria.  Ne  kishim  qëndruar 
tri  ditë  aty  pa  shtënë  gjë  në  gojë.  Profeti  (s.a.s.)  e  mori  kazmën 
në  dorë  dhe  e  goditi  shkëmbin  i  cili  u  thërrmua  si  miell!  Unë  i 
thashë: 

"O  i  Dërguari  i  Allahut,  a  më  jep  leje  të  shkoj  gjer  në  shtëpi?" 

Kur  arrita  në  shtëpi,  i  thashë  gruas: 

"E  pashë  të  Dërguarin  e  Allahut  në  një  gjendje  të  papërballue- 
shme!  A  ka  ndonjë  gjë  për  të  ngrënë?" 

"Kemi  pak  elb  dhe  një  kec!"  -  Më  tha  gruaja. 

E  thera  kecin  dhe  e  bluajta  elbin.  Mishin  e  vumë  në  tenxhere 
dhe  bukën,  të  piqet.  Ndërsa  po  bëheshin  gati  këto,  shkova  te  i 
Dërguari  i  Allahut  (s.a.s.)  dhe  i  thashë: 

"O  i  Dërguari  i  Allahut,  kam  pak  gjellë,  prandaj  urdhëro  në 
shtëpi  me  nja-dy  vetë!" 

Profeti  më  pyeti:  "Sa  gjellë  ke?" 

Dhe  unë  ia  tregova.  Atëherë,  ai  tha: 

"Edhe  shumë,  edhe  shumë  të  mirë!  Thuaji  gruas,  gjersa  të  vij  unë, 
as  tenxheren  të  mos  e  heqë  nga  zjarri,  as  bukën  të  mos  e  nxjerrë  nga 
furra!" 

Pastaj  u  foli  sahabeve  me  zë  të  lartë: 

"O  ju  të  hendekut!  Xhabiri  na  ka  përgatitur  gosti,  prandaj  urdhë- 
roni!" 

Dhe  ata  u  ngritën  të  gjithë  së  bashku! 

I  shqetësuar,  unë  vrapova  te  ime  shoqe  dhe  i  thashë: 

"Mjerë  ne  ç'na  ra  në  kokë!  Profeti  po  na  vjen  bashkë  me  të 
gjithë  ensarët  dhe  muhaxhirët  që  kishte  pranë!" 

Gruaja  më  pyeti: 

"A  të  pyeti  i  Dërguari  i  Allahut  se  sa  ushqim  kemi?" 

"Po!"  - 1  thashë  unë! 

"Atëherë,  mos  u  shqetëso,  se  ai  e  di  më  mirë  se  ti!"  -  Ma  ktheu 
gruaja! 

Pas  pak,  erdhën  të  gjithë.  Profeti  u  tha  sahabeve: 

"Hyni  pa  e  shtrënguar  njëri-tjetrin!" 

Dhe  ata  hynë  nga  dhjetë  e  nga  dhjetë.  Profeti  këpuste  një  copë 
bukë,  i  vinte  sipër  një  copë  mish  dhe  ia  jepte  njërit.  Pasi  mermin 
dhjetë  vetë,  i  mbyllte  tenxheren  dhe  furrën.  Pastaj  futeshin  dhjetë 
të  tjerë,  me  të  cilët  bënte  të  njëjtën  gjë.  Kështu,  gjersa  u  ushqyen 
një  mijë  vetë.  Më  në  fund,  teproi  pak  ushqim  dhe  bukë.  Duke  iu 
kthyer  sime  shoqeje,  i  Dërguari  i  Allahut  (s.a.s.)  i  tha: 

"Ha  vetë,  jepu  edhe  komshinjve  se  njerëzit  po  vdesin  nga  uria!" 
(Buhari,  Megazi,  29;  Muslim,  Eshribe,  141;  Vakidi,  II,  452) 

_ 


VITI I  PESTE  I  HIXHRETIT 


Si  një  mrekulli  e  hapur  e  të  Dërguarit  të  Allahut  (s.a.s.),  me 
ushqimin  e  pak  vetëve,  me  lejen  e  Allahut,  u  ngopën  një  mijë 
vetë,  madjc,  teproi  për  t'u  dhënë  edhe  komshinjve! 

Meqë  i  Dërguari  i  Allahut  (s.a.s.)  e  shpenzonte  në  rrugën  e 
Allahut  çdo  gjë  që  i  binte  në  dorë,  rregullisht  nuk  i  ndodhej  në 
dorë  diçka.  Dhe,  kur  ndjehej  nevojtar,  e  fshihte  këtë  nga  sahabet 
sepse  nuk  donte  t'i  bëhej  barrë  askujt.  Mirëpo  sahabet  tregohe- 
shin  shumë  të  vëmendshëm  ndaj  gjendjes  së  Profetit  dhe  sapo  ta 
ndjenin  se  kishte  nevojë  për  diçka,  menjëherë  përpiqeshin  për  t'ia 
siguruar.  Sapo  ta  ndjenin  se  i  Dërguari  i  Allahut  (s.a.s.)  e  kishte 
zërin  të  dobët  nga  e  pangrëna,  menjëherë  shkonin  në  shtëpi  dhe, 
ç'të  kishin,  ia  sillnin  për  të  ngrënë.226  Kur  ia  shihnin  Profetit  fyty- 
rën  të  zbehtë,  përpiqeshin  t'i  gjenin  diçka  për  të  ngrënë  dhe  po 
të  mos  gjenin,  fitonin  disa  hurma  duke  i  çuar  devetë  për  ujë,  dhe 
ia  sillnin! 

Kështu,  një  ditë,  Profeti  kishte  dalë  pranë  sahabeve.  Aty  u 
ndodh  ballëpërballë  me  një  ensar  i  cili  i  tha: 

"Nënë  e  babë  t'u  bëfshin  fli,  o  i  Dërguari  i  Allahut,  kjo  gjendje 
që  po  ta  vërej  ndër  sy  më  dëshpëroi  shumë!  Ç'është  shkaku?" 

Pasi  e  pa  disa  çaste  pa  folur  personin  në  sy,  Profeti  (a.s.)  i  tha: 

"Uria!" 

Sahabiu  doli  menjëherë,  shkoi  me  vrap  në  shtëpi  ku  kërkoi 
ndonjë  gjë  për  të  ngrënë,  por  meqë  s'gjeti,  shkoi  menjëherë  te 
Beni  Kurajdhat.  Atje  u  muar  vesh  që,  për  një  kovë  ujë  të  nxjerrë 
nga  pusi,  të  merrte  si  shpërblim  një  kokërr  hurma.  Pasi  mblodhi 
një  grusht  hurma,  u  kthye  dhe  ia  çoi  Profetit  (a.s.).  Profeti  ndo- 
dhej  po  në  atë  kuvend  ku  e  pati  lënë.  Sahabiu  i  tha: 

"Haji  këto,  o  i  Dërguari  i  Allahut!" 

Profeti  e  pyeti  se  nga  vinin  ato  hurma  dhe  sahabiu  ia  tregoi. 
Atëherë,  Profeti  (s.a.s.)  i  tha: 

"Më  duket  se  ti  i  do  Allahun  dhe  të  Dërguarin!" 


226  Shih.  Buhari,  Et'ime,  6;  Muslim,  Eshribe,  142. 


HZ.  MUHAMMED  MUSTAFA  2 


Personi  iu  përgjigj: 

"Po,  betohem  në  Allahun  që  të  ka  dërguar  ty  me  të  vërtetën, 
ti  je  për  mua  më  i  dashur  se  vetja  ime,  se  bijtë  e  mi,  se  familja  dhe 
pasuria  ime!" 

I  Dërguari  i  Allahut  (s.a.s.)  tha  kështu: 

"Meqë  është  kështu,  bëhu  i  durueshëm  ndaj  varfërisë  dhe  përgatit 
për  vete  një  mburojë  ndaj  fatkecjësive!  Betohem  në  Allahun  që  më  ka 
dërguar  me  të  vërtetën,  se  këto  të  dyja  (varfëria  dhe  fatkeqësitë)  i  vijnë 
personit  që  më  do  mua,  më  me  shpejtësi  se  ç'zbret  uji  nga  maja  e  malit!” 
(Hejsemi,  X,  313;  Zehebi,  Sijer,  III,  54;  Ibni  Haxher,  el-lsabe,  III,  298) 


Vështirësitë  dhe  mundimet  e  hequra  në  Hendek 

Ishte  dimër.  Mohuesit  e  kishin  rrethuar  Medinën.  Por  ishin 
hutuar  para  hendeqeve  të  pakalueshëm  që  u  kishin  dalë  para. 
Ata  nuk  mundën  të  hynin  në  Medinë. 

Kur  politeistët  erdhën  dhe  ngritën  fushimin  i  Dërguari  i 
Allahut  (s.a.s.)  la  si  zëvendës  në  Medinë  Ibni  Ummi  Mektumin 
dhe  me  tri  mijë  luftëtarë  muslimanë  u  nis  për  në  Hendek.  Ai  e 
ngriti  fushimin  në  rrëzë  të  malit  Sel  me  shpinë  nga  mali.  Ai  ur- 
dhëroi  që  gratë  dhe  fëmijët,  duke  përfshirë  edhe  fëmijët  nën  pesë- 
mbëdhjetë  vjeç,  të  mbylleshin  nëpër  kala  dhe  kështjella.227  Kurse 
sahabet  djem  të  rinj  që  kishin  hyrë  apo  mbushur  pesëmbëdhjetë 
vjeç,  si  Ibni  Omerin,  Zejd  bin  Thabitin  dhe  Bera  bin  Adhibin,  i 
lejoi  të  merrnin  pjesë  në  luftë.228 

Në  këtë  mes,  edhe  fisi  çifut  Kurajdha  ngriti  krye  duke  e  shke- 
lur  marrëveshjen  që  kishte  me  të  Dërguarin  e  Allahut,  gjë  që  u 
bë  tradhtia  e  dytë  e  tyre.  Muslimanët  mbetën  mes  dy  zjarresh. 
Çifutët  i  dërguan  prijësit  të  politeistëve,  Ebu  Sufjan,  një  përfaqë- 
sues  me  këtë  mesazh: 

227  Ibni  Hisham,  III,  235. 

228  Vakidi,  II,  453. 

"Qëndroni,  se  ne  do  t'i  sulmojmë  muslimanët  nga  pas  dhe  do 
t'i  shkulim  me  rrënjë!"229 

Kjo  tradhti  i  erdhi  shumë  e  rëndë  të  Dërguarit  të  Allahut.  Por 
ai  ishte  gjithmonë  në  gjendje  nënshtrimi  dhe  dorëzimi  te  Allahu. 
Prandaj,  në  këtë  gjendje  të  vështirë,  ai  tha: 

"Hasbunallah  ve  ni'me'l-vekil" ,  "Allahu  na  mjafton!  Ç'dorëzanë s  i 
mirë  është  Ai!"  (Vakidi,  n,  457;  Ibni  Sa'd,  II,  67) 

Pastaj  pyeti: 

"A  s 'ka  kush  që  të  na  sjellë  lajme  nga  Beni  Kurajdhat?" 

Zubejr  bin  Avvam  (r.a.)  tha: 

"Jam  unë,  o  i  Dërguari  i  Allahut!" 

Dhe  shkoi. 

Kur  gjendja  u  rëndua  dhe  u  bë  shumë  e  rrezikshme,  i  Dërguari 
i  Allahut  (s.a.s.)  e  dërgoi  edhe  disa  herë  Zubejrin  (r.a.)  për  ta  më- 
suar  gjendjen  e  çifutëve  dhe,  për  ta  shprehur  kënaqësinë  për  këto 
shërbime  të  tij,  i  tha: 

"Çdo  pejgamber  ka  pasur  një  dishepull  dhe  dishepulli  im  është 
Zubejri!"  (Ahmed,  III,  314) 

Më  pas,  Profeti  dërgoi  te  çifutët  një  përfaqësi  duke  i  porositur 
kështu: 

"Shkoni  e  shihni,  ajanë  të  drejta  apo  jo  lajmet  që  na  vijnë!  Po  qe  se 
janë  të  vërteta,  m4i  njoftoni  mua  fshehtas.  Mosflisni  hapur,  mosfutni 
frikë  në  zemrat  e  njerëzve,  mos  i  shtyni  ata  në  dobësi  dhe  pesimizëm! 
Po  njerëzve  mund  tua  thoni  hapur  nëze  çifutët  i  kanë  mbetur  besnikë 
marrëveshjes  sonë!" 

Përfaqësuesit  shkuan  te  Beni  Kurajdhat  dhe  i  gjetën  në  gjend- 
je  më  të  keqe  se  ç'kishin  dëgjuar  për  ta!  (Ibni  Hisham,  m,  237) 

Për  ta  mbrojtur  Medinën  nga  ndonjë  sulm  çfarëdo,  Profeti 
ngarkoi  me  detyrë  në  Medinë  Seleme  bin  Elsemin  (r.a.)  me  dy- 
qind  vetë  dhe  Zejdin  (r.a.)  me  treqind  vetë.  Ata  do  të  qëndronin 


229  Abdurrezak,  V,  368. 

në  Medinë  dhe,  duke  bërë  tekbir  me  zë  të  lartë,  do  të  patrullonin 
nëpër  rrugët  e  qytetit.230 

Kur  gdhihej  mëngjesi  pa  pësuar  bastisje  nga  çifutët  Beni 
Kurajdha,  besimtarët  mermin  frymë  të  lehtësuar.  Hz.  Ebu  Bekri 
(r.a.)  ka  thënë: 

"Frika  që  patëm  ndjerë  për  familjet  dhe  fëmijët  nga  Beni 
Kurajdhat,  ishte  më  e  madhe  nga  frika  që  patëm  ndjerë  nga  ush- 
tritë  Kurejshs  dhe  Gatafan.  Herë  pas  here  ngjitesha  në  majën  e 
malit  Sel,  vështroja  shtëpitë  e  Medinës  dhe,  kur  i  shihja  në  qetësi, 
e  lavdëroja  dhe  e  falenderoja  Allahun!"  (Vakidi,  II,  460) 

Edhe  nëna  jonë,  Ummu  Seleme,  ka  thënë  kështu: 

"Unë  jam  ndodhur  pranë  të  Dërguarit  të  Allahut  (s.a.s.)  në 
disa  fushata  ku  u  përjetuan  përleshje  dhe  frikë,  si  në  Murejsi, 
Hajber,  Hudejbije,  në  çlirimin  e  Mekës  dhe  në  Hunejn.  Asnjëra 
nga  këto  nuk  ka  qenë  aq  e  vështirë,  e  mundimshme  dhe  e  frik- 
shme  për  të  Dërguarin  e  Allahut,  sa  Hendeku.  Ne  s'ishim  të  si- 
gurt  se  Beni  Kurajdhat  nuk  do  të  na  i  sulmonin  familjet  dhe  fëmi- 
jët!"  (Vakidi,  II,  467) 

Nga  ana  tjetër,  përreth  Hendekut,  politeistët  organizonin  sul- 
me,  përleshje  të  ashpra  bëheshin  gjer  në  orët  e  vona  të  natës  dhe 
herë-herë,  edhe  çadra  e  të  Dërguarit  të  Allahut  gjuhej  me  shigje- 
ta! 

Një  ditë,  politeistët  sulmuan  me  shumë  forca  drejt  vendit  ku 
ndodhej  i  Dërguari  i  Allahut.  Atë  ditë,  as  Profeti,  as  sahabet  nuk 
gjetën  dot  rast  të  falin  namaz.  Kur  u  err  dhe  ushtritë  u  tërhoqën 
në  fushimet,  i  Dërguari  i  Allahut  (s.a.s.)  i  tha  Bilalit  të  këndonte 
ezan.  Duke  bërë  ikamet  për  çdo  namaz,  i  Dërguari  i  Allahut  drej- 
toi  si  kaza  namazet  e  drekës,  iqindisë  dhe  mbrëmjes.231 1  dëshpë- 
ruar  shumë  për  këtë,  i  Dërguari  i  Allahut  (s.a.s.)  i  cili  e  quante 
namazin  "dritë  e  syve",  tha  kështu  me  mallkim  për  politeistët  që 
e  kishin  penguar  nga  namazi: 

230  Ibni  Sa'd,  II,  67. 

231  Kjo  ngjarje  u  bë  argument  për  bërjen  kaza  (për  zëvendësimin  më  pas) 
të  namazeve  të  pamundura  për  t'u  falur  në  kohë. 

"Ashtu  siç  na  penguan  ata  ne  gjersa  perëndoi  dielli  pa  na  lënë  të 
falim  namaz,  ashtu  dhe  Allahu  ua  mbushtë  shtëpitë,  barqet  dhe  varret 
me  zjarr!"  (Buhari,  Megazi,  29;  Ibni  Sa'd,  II,  68-69;  Ibni  Kethir,  el-Bidaje,  IV,  112) 


Ushtritë  armike 


HENDEKU 

(Lufta  e  Ditës  së 
Mundimit  të  Madh) 

Dimensionet  e 
Hendekut 
Gjatësia:  5544  m. 
Gjerësia:  4.62  m. 
Thellësia:  3.234  m. 

Not;  Në  anën  e  Medinës, 
hendeku  fonnonte  një 
kodrinë  të  lartë. 

FALTORJA  PROFETIKE 

Beni  Nexhar 


Baki 


Lagjet  çifute 


Heroizmat  e  treguara  në  Hendek 

I  madh  e  i  vogël,  çdo  njeri  merrte  detyra  në  luftë,  i  Dërguari 
i  Allahut  (s.a.s.)  bënte  roje  personalisht  në  vendin  më  të  ngushtë 
të  Hendekut.232 

Nëna  jonë,  Ummu  Seleme  (r.anha),  thotë: 

Në  Hendek  ndodhesha  së  bashku  me  të  Dërguarin  e  Allahut. 
S'u  ndava  kurrë  prej  tij  as  aty,  as  në  vende  të  tjera.  I  Dërguari  i 
Allahut  e  ruante  hendekun  personalisht.  Në  atë  mes  na  zuri  një 
i  ftohtë  i  ashpër.  Po  e  shihja  të  Dërguarin  e  Allahut  (s.a.s.).  kishte 
qëndruar  në  namaz.  Pastaj  shkoi  dhe  e  vëzhgoi  për  një  farë  kohe 
hendekun  dhe  tha: 


232  Vakidi,  II,  463-464. 

"Siç  duket,  ata  janë  kalorës  të  politeistëve  që  kontrollojnë  hendekun. 
A  ka  kush  që  t'u  kundërvihet  atyre?" 

Pastaj  bëri  zë: 

"O  Abbad  bin  Bishr!" 

"Lebbejk,  urdhëro,  o  i  Dërguari  i  Allahut!"  -  Iu  përgjigj 
Abbadi  (r.a.). 

"A  ke  njeri  pranë?"  -  E  pyeti  i  Dërguari  i  Allahut 
"Po!  Unë  dhe  disa  sahabe  ndodhemi  përreth  çadrës  tënde!" 
-  Iu  përgjigj  Abbadi  (r.a.). 

I  Dërguari  i  Allahut  (s.a.s.)  i  urdhëroi: 

"Bashkë  me  shokët  shkoni  dhe  patrulloni  përgjatë  gjithë  hendekut! 
Kalorësit  që  duken,  duhet  tëjenë  kalorës  e  armikut  që  sillen  përreth  për 
t’ju  kapur  në  befasi  dhe  për  t’ju  vrarë!" 

Pastaj  u  lut: 

" Allahu  im!  Largoje  të  keqen  e  tyre  prej  nesh!  Ndihmona  ne  kundër 
tyre  dhe  nxirrna  fitimtarë  mbi  ta!  Ne  s'kemi  tjetërkënd  veç  teje  që  të  na 
nxjerrë  fitim  tarë! " 

Abbad  bin  Bishri  (r.a.)  me  shokë  shkuan  në  detyrë.  Në  atë 
kohë,  prijësi  i  politeistëve,  Ebu  Sufjani,  me  një  njësit  kalorsiak, 
sillej  rreth  vendit  më  të  ngushtë  të  hendekut.  Muslimanët  i  arri- 
tën  dhe  i  gjuajtën  me  gurë  dhe  shigjeta.  Edhe  unë  qëndrova  me 
ta  dhe  u  hodha  kalorësve  politeistë  gurë  dhe  shigjeta.  Më  në 
fund  ata  u  lodhën  dhe  u  dobësuan.  Pak  më  pas  u  shthurën  dhe 
u  detyruan  të  kthehen  pas  në  vendin  e  fushimit.  Kur  u  ktheva 
te  i  Dërguari  i  Allahut,  e  gjeta  në  namaz...  Allahu  e  mëshiroftë 
Abbad  bin  Bishrin!  Ai  ishte  nga  sahabet  që  priste  gjithmonë  pra- 
në  çadrës  së  të  Dërguarit  të  Allahut!"  (Vakidi,  II,  464) 

Në  këtë  kohë,  halla  e  të  Dërguarit  të  Allahut  (s.a.s),  bashkë  me 
gratë  dhe  fëmijët,  ndodheshin  në  pallatin  e  quajtur  Fari  të  Hasan 
bin  Thabitit.  Një  njësit  çifut  prej  dhjetë  vetësh  shkuan,  e  sulmuan 
pallatin  me  shigjeta  dhe  u  përpoqën  të  hynin  brenda.  Njëri  prej 
tyre  vinte  rreth  pallatit  duke  kërkuar  një  vend  të  hapur.  Kurse  po 

në  këtë  kohë,  i  Dërguari  i  Allahut  (s.a.s.)  dhe  sahabet  po  luftonin 
me  armikun  në  Hendek. 

E  mbetur  vetëm,  Saftja  (r.anha),  kur  pa  se  përveç  saj  aty  nuk 
kishte  tjetërkush  që  ta  largonte  këtë  rrezik,  e  lidhi  kokën  fort  me 
një  shami  sa  të  mos  njihej,  mori  në  dorë  një  hu  dhe  zbriti  poshtë. 
E  hapi  portën  dhe  iu  afrua  pa  u  ndjerë  çifutit  që  po  bënte  roje 
aty.  E  goditi  fort  në  kokë,  e  la  të  vdekur  në  vend,  dhe  u  fut  sërish 
brenda.  Kur  erdhën  çifutët  e  tjerë  dhe  e  panë  shokun  të  vdekur, 
u  frikësuan.  Duke  i  thënë  njëri-tjetrit  se,  me  sa  i  kishin  njoftuar, 
aty  s'kishte  burra  roje,  u  shpërndanë  e  u  larguan.  (Hejsemi,  VI,  133- 
134);  Vakidi,  II,  462) 

Edhe  nëna  jonë,  Hz.  Aisheja  (r.anha),  i  rrëfen  kështu  vëzhgi- 
met  e  saj  mbi  dëshirën  e  sahabeve  për  xhihad: 

"Ditën  e  luftës  së  Hendekut,  i  ndoqa  njerëzit  nga  pas.  Pas  shpi- 
ne  më  erdhi  një  zë.  Kur  e  ktheva  kokën,  pashë  Sa'd  bin  Muadhin 
me  të  birin  e  vëllait,  Harithe  bin  Evs.  U  ula  aty  ku  ndodhesha. 
Sa'di  kishte  një  mburojë  në  shpinë,  kurse  krahët,  jashtë.  Ai  po 
recitonte  një  vjershë  që  nxiste  për  xhihad  dhe  tregonte  se  sa  e 
ëmbël  është  vdekja  në  luftë.  E  ëma  po  i  thoshte: 

"O  bir,  vrapo  e  arrije  të  Dërguarin  e  Allahut  (s.a.s.),  se,  për 
Zotin,  u  vonove!" 

I  thashë  nënës  së  Sa'dit: 

"Do  të  desha  që  mburoja  t'ia  mbulonte  Sa'dit  tërë  trupin  gjer 
në  gishtat!"  Dyshoja  se  mos  e  godisnin  në  krahët  e  zhveshur! 

Nëna  e  Sa'dit  tha: 


"Allahu  e  çon  në  vend  vendimin  e  Tij!" 

Sadi  atë  ditë  U  plagos.  (Ahmed,  VI,  141;  Ibni  Hisham,  III,  244) 

Me  ta  parë  se  plagën  e  kishte  të  rëndë  dhe  vdekjeprurëse, 
Sa'di  (r.a.)  u  lut: 


"Allahu  im!  Po  qe  se  ke  vendosur  një  përleshje  tjetër  me 
Kurejshët,  më  lër  të  gjallë  gjer  në  atë  përleshje,  se,  sa  ç'e  dua  për- 
leshjen  me  Kurejshët  që  i  kanë  bërë  të  Dërguarit  aq  të  këqija  dhe 


HZ.  MUHAMMED  MUSTAFA  2 


mundime,  që  e  kanë  plagosur  dhe  përzënë  nga  vatani,  nuk  e  dua 
me  asnjë  fis  tjetër!  Po  qe  se  përleshja  mes  nesh  dhe  atyre  ka  për 
të  mbetur  me  kaq,  plagën  ma  bëj  pretekst  për  dëshmorësi!  Dhe 
pranomë  pranë  teje!  Por  mos  ma  merr  shpirtin  para  se  ta  shoh 
ndëshkimin  e  Beni  Kurajdhave  e  të  gëzohem!"  (Vakidi,  n,  525;  Ibni 
Sa'd,  III,  423) 

Sapo  e  mbaroi  lutjen,  Sadit  (r.a.)  i  pushoi  gjaku  dhe  s'i  rodhi 
më  asnjë  pikë!233 

I  Dërguari  i  Allahut  (s.a.s.)  ngriti  për  Sa'din  (r.a.)  një  çadër  mu 
pranë  faltores  me  qëllim  që  ta  vizitonte  më  shpesh  dhe  të  inter- 
esohej  më  nga  afër  për  të.234 


Hendekun  e  thellë  mundën  ta  kalonin  vetëm  disa  politeis- 
të.  Njëri  prej  tyre  qe  Amr  bin  Abd  që  njihej  në  tërë  Gadishullin 
Arabik  si  pehlivani  më  i  shquar.  Para  i  doli  Hz.  Aliu  (r.a.)  dhe,  me 
lejen  e  Allahut,  e  vrau.  Edhe  të  tjerët  patën  të  njëjtin  fund. 

Lufta  po  zgjatej.  Besimtarët  qenë  në  gjendje  aq  të  vështirë,  sa 
që  u  vunë  të  prisnin  se  kur  do  të  vinte  ndihma  hyjnore.  Këtë  si- 
tuatë,  Allahu  i  Lartë  e  përshkruan  kështu  në  Kur'an: 


"Atëherë  kur  ata  ju  sulmuan  nga  lart  e  nga  poshtë,  kur  sytë 
u  çoroditën,  zemrat  u  tronditën  dhe  ju  menduat  gjëra  të  ndry- 
shme  për  Allahun,  pikërisht  atëherë  besimtarët  u  vunë  në  pro- 
vë  dhe  u  tronditën  rëndë!" 

233  Tirmidhi,  Sijer,  29/1582;  Ahmed,  III,  350. 

234  Buhari,  Megazi,  30. 

"Atëherë  hipokritët  dhe  zemërsëmurët  thanë:  "Allahu  dhe 
i  Dërguari  na  paskan  bërë  vetëm  premtime  të  thata!  Një  grup 
prej  tyre  thanë:  "O  jethribas  (medinas)!  Tani  për  ju  s'është  më 
koha  për  të  qëndruar,  pra,  kthehuni!"  Kurse  një  pjesë  nga  të 
brendshmit  kërkonin  lejë  nga  Pejgamberi  duke  i  thënë:  "Me 
të  vërtetë,  shtëpitë  nuk  i  kemi  të  sigurta!"  Kurse  shtëpitë  nuk  i 
kërcënonte  asnjë  rrezik,  ata  vetëm  dëshironin  të  iknin!  Po  qe  se 
do  t'u  kërkohej  të  intrigonin  (të  ktheheshin  nga  feja),  këtë  do 
ta  bënin  menjëherë.  Me  të  vërtetë  ata  i  patën  dhënë  që  më  parë 
fjalën  Allahut  se  nuk  do  të  kthenin  shpinën  e  të  iknin.  Fjala  e 
dhënë  Allahut  kërkon  përgjegjësi!  (O  i  Dërguar!)  Thuaju:  "Po 
qe  se  ikni  prej  vdekjes  apo  vrasjes,  ikja  s'ju  sjell  asnjë  dobi!.." 
(el-Ahzab,  10-16) 

"Kur  besimtarët  i  panë  njësitë  e  armikut,  thanë:  "Ja,  ajo  që 
na  kanë  thënë  Allahu  dhe  i  Dërguari!  Ata  kanë  thënë  të  drej- 
tën!"  Kjo  (ardhja  e  ushtrive)  ua  shtoi  atyre  besimin  dhe  besni- 
kërinë  ndaj  Allahut!"  (el-Ahzab,  22) 

_ 

Lufta  është  dredhi 

Kështu,  besimtarët  luftuan  me  të  gjitha  fuqitë.  Personi  i  quaj- 
tur  Nuajm,  nga  parësia  e  fisit  Gatafan,  i  cili  ishte  bërë  musliman 
por  që  e  mbante  fshehur  këtë  gjë  sipas  porosisë  së  Profetit  (s.a.s.), 
"lufta  është  hile"  (Buhari,  Xhihad,  157;  Muslim,  Xhihad,  17),  arriti  të  prishte 
aleancën  mes  politeistëve  dhe  çifutëve  Beni  Kurajdha.  Fiset  që  e 
kishin  rrethuar  Medinën,  ranë  në  kurth!  Secili  druhej  nga  tjetri. 
Më  në  fund,  duke  u  besuar  dredhive  të  Nuajmit,  çifutët  u  tër- 
hoqën  në  kalatë  e  tyre.  Në  fushë  të  luftës,  nga  armiqtë,  mbetën 
vetëm  politeistët  mekas.  Por  muslimanët  vazhdonin  të  ishin  në 
gjendje  shumë  të  vështirë.  Në  kushtet  kur  Profeti  dhe  sahabet  po 
kalonin  nëpër  një  provë  të  vështirë  nën  rrethimin  e  politeistëve 
dhe  kur  shpirtrat  u  kishin  ardhur  për  të  dalë,  zbriti  ky  ajet  kur'- 
anor: 

"A  mos  pandehët  ju  se  do  të  hyni  menjëherë  në  xhennet 
pa  i  hequr  ato  që  patën  hequr  paraardhësit  tuaj?  Atyre  u  ranë 
mbi  krye  varfëri  të  tilla,  shqetësime  të  tilla,  ata  u  lëkundën  në 
atë  mënyrë,  që,  madje  edhe  pejgamberët  dhe  pasuesit  e  tyre 
besimtarë  thoshin:  "Kur  do  të  vijë  ndihma  e  Allahut?"  Ja,  pra! 
Me  të  vërtetë,  ndihma  e  Allahut  është  afër!"  (el-Bakara,  214)235 

I  Dërguari  i  Allahut  (s.a.s.)  ngriti  duart  drejt  rezidencës  së  lar- 
të  dhe  u  lut: 


“Zoti  im!  Allahu  im,  që  ke  dërguar  Kur'anin  e  Lartë!  O  Zoti  im  që 
i  lan  hesapet  me  dushmanët!  Shpërndaji  fiset  arabe  të  mbledhura  para 
Medinës!  Thyejua  këmbët,  tronditua  vullnetet  që  të  mos  zënë  dhë!" 


235  Shih.  Taberi,  Tefsir,  II,  464. 

I  Dërguari  i  Allahut  (s.a.s.)  nuk  e  kishte  mbaruar  lutjen  kur  u 
shfaq  ndihma  hyjnore:  qiejt  gjëmuan  dhe  u  ngrit  një  furtunë  që 
përmbyste  dhe  përlante  çdo  gjë  që  gjente  përpara.  Ajo  ua  she- 
mbi  dhe  shkuli  nga  vendi  çadrat  politeistëve,  ua  lëshoi  rërën  dhe 
pluhurin  syve,  ua  mbushi  enët  e  gjellës,  ua  përmbysi  tenxheret, 
ua  fiku  zjarret.  Devetë  e  ngarkesës  dhe  kuajt  e  shalës  i  përzjeu  e 
i  bëri  rrëmujë!236 

Politistët  u  shpartalluan  nga  kjo  fatkeqësi  qiellore  dhe  nga  ky 
ndëshkim  hyjnor  që  u  ra  sipër.  Ebu  Sufjani,  më  i  dëshiruari  për 
luftë,  madje,  i  pashpresë,  u  tha  ushtarëve  politeistë: 

"Unë  po  kthehem  pas.  Edhe  ju  dilni  në  rrugë!" 

Dhe  i  hipi  devesë  e  zuri  udhën  e  Mekës.237 

Allahu  u  kishte  dërguar  ndihmë  besimtarëve!  Në  Kur'an  ur- 
dhërohet: 

"O  ju  që  besuat!  Kujtoni  të  mirën  e  Allahut  për  ju!  Ata  ju 
kishin  sulmuar  me  ushtri,  kurse  Ne  dërguam  kundër  tyre  erën 
dhe  ushtri  që  ju  nuk  mundët  t'i  shihnit.  Allahu  e  shihte  mirë 
se  ç'bënit!"  (el-Ahzab,  9) 

"Allahu  i  ktheu  prapë  mohuesit  të  zemëruar  pa  arritur  asnjë 
dobi.  Allahu  u  mjaftoi  besimtarëve.  Allahu  është  i  fuqishëm, 
është  ngadhnjyes!"  (el-Ahzab,  25) 


236  Shih.  Ibni  Sa'd,  II,  71. 

237  Shih.  Ibni  Hisham,  III,  251. 

Duke  ikur  të  shpartalluar,  politeistët  kishin  lënë  pas  shumë 
kafshë,  materiale  lufte,  sende  dhe  ushqime.  Në  sajë  të  këtyre,  u 
hoq  ngushtica  ekonomike  në  Medinë.  Pas  këtij  favori  hyjnor  dhe 
kësaj  fitoreje  të  madhe,  i  Dërguari  i  Allahut  (s.a.s.)  u  tha  kështu 
sahabeve: 

"Tani  radhën  e  keniju!  Pas  kësaj,  armiku  nuk  mundet  t'ju  sulmojë 
më! "  (Buhari,  Megazi,  29) 

Me  këto  fjalë,  Profeti  pohonte  se,  tashmë,  nuk  do  të  mbeteshin 
në  mbrojtje,  por  do  të  kalonin  në  sulm.  Sepse  politeistëve  u  qenë 
thyer  plotësisht  edhe  krenaria,  edhe  fuqia  sulmuese.  Tashmë 
në  të  gjitha  zemrat  besimtare  tingëllonin  fjalët  e  të  Dërguarit  të 
Allahut,  të  cilat  e  shprehnin  këtë  të  vërtetë: 

"Pas  kësaj,  ne  do  të  marshojmë  mbi  ta!" 

Lufta  Beni  Kurajdha  (23  dhilkade,  5  h.  /  15  prill  627  e.r.) 

Lufta  e  hendekut  u  fitua,  armiku  u  kthye  në  Mekë  me  disfatë. 
Edhe  i  Dërguari  i  Allahut  (s.a.s.),  pasi  u  kthye  në  shtëpi,  ashtu 
siç  e  kishte  zakon,  e  hoqi  parzmoren  dhe  u  la.  Ndërkaq,  i  erdhi 
Xhebraili  (a.s.)  dhe  i  tha  Profetit  (s.a.s.): 

"A  i  le  armët?  Unë  ende  nuk  i  kam  lënë!" 

I  Dërguari  i  Allahut  (s.a.s.)  e  pyeti: 

"Domethënë,  kemi  luftë  tjetër?  Ku?" 

Dhe  Xhebraili  (a.s.),  duke  bërë  shenjë  nga  vendbanimi  i  fisit 
Beni  Kurajdha  që  tradhtoi  në  luftën  e  Hendekut,  tha: 

"Ja,  atje!"  (Buhari,  Megazi,  30) 

Ashtu  si  çifutët  e  mëparshëm,  edhe  fisi  Beni  Kurajdha  nuk  e 
respektoi  marrëveshjen  e  bërë  me  të  Dërguarin  e  Allahut  (s.a.s.) 
dhe  e  tradhtoi  në  kohët  më  të  vështira.  Sipas  marrëveshjes  në 
fuqi,  lidhur  me  luftën  e  fundit,  ata  duhej  ta  mbronin  Medinën 
në  krah  të  Profetit  kundër  politeistëve  sulmues.  Por  ata  bënë  të 
kundërtën,  e  tradhtuan,  ashtu  siç  patën  bërë  gjer  atëherë  kur  s'- 
patën  lënë  rast  pa  i  punuar  ndonjë  të  keqe.  Kështu  ata  e  shkatë- 
rruan  veten  me  duart  e  veta. 

Me  të  marrë  urdhrin  hyjnor,  Profeti  (s.a.s.)  i  mblodhi  menjë- 
herë  besimtarët  dhe  marshoi  mbi  Beni  Kurajdhan.  Madje,  u  tha 
kështu  atyre: 

"Çdokush  që  dëgjon  dhe  bindet,  të  mos  efalë  namazin  e  iqindisë  pa 
shkuar  te  vendi  i  Beni  Kurajdhas!"  (Buhari,  Megazi,  30) 

Profeti  u  sul  mbi  çifutët  me  shpejtësi  dhe  befasi  për  të  mos  u 
lënë  atyre  kohë  dhe  mundësi  për  t'u  organizuar. 

Kur  Beni  Kurajzat  e  panë  pararojën  nën  komandën  e  Hz. 
Aliut,  në  vend  që  të  shprehnin  pendim  për  ç'kishin  bërë,  u  zemë- 
ruan  dhe  folën  poshtë  e  lart  për  të  Dërguarin  e  Allahut  (s.a.s.).238 
Por,  kur  pak  më  pas  u  përballën  me  ushtrinë  tremijëshe  të  ko- 
manduar  nga  vetë  i  Dërguari  i  Allahut  (s.a.s.),  pa  gojë  dhe  u  de- 
tyruan  nga  impresionimi  prej  të  të  Dërguarit  të  Allahut,  t'i  mo- 
honin  ato  që  kishin  thënë. 

Usejd  bin  Hudajr  (r.a.)  u  tha: 

"O  armiq  të  Allahut!  Do  t'ju  mbajmë  të  rrethuar  në  kala  gjersa 
të  vdisni  nga  uria!  Ju  jeni  si  dhelpra  e  zënë  në  fole!" 

Çifutët  Beni  Kurajdha,  tërë  frikë,  i  thanë: 

"O  Ibni  Hudajr!  Ne  jemi  aleatët  tuaj,  të  fisit  Evs,  jo  të  fisit 
Harzrexh!" 

Usejdi  (r.a.)  u  tha: 

"Tashmë  mes  nesh  nuk  ka  as  marrëveshje,  as  besë!"  (Vakidi,  II, 

499) 

Para  se  të  fillonte  luftën  me  çifutët,  i  Dërguari  i  Allahut  (s.a.s.) 
u  afrua  gjer  në  rrëzë  të  kalasë  së  tyre  dhe  i  ftoi  në  Islam,  por  ata 
s'pranuan.239 

Pasi  rrethimi  zgjati  dhe  gjendja  e  çifutëve  u  rëndua,  një  nga 
prijësat  ideorë  të  tyre,  Ka'b  bin  Esed,  u  tha: 

"O  çifutë!  Ja  tek  na  ra  në  kokë  kjo  fatkeqësi  që  po  e  shihni! 
Unë  po  ju  bëj  tre  propozime,  pranoni  atë  që  të  dëshironi!" 

"Ç'janë  këto  propozime?"  -  E  pyetën. 

238  Shih.  Vakidi,  II,  499. 

239  Shih.  Abdurrezak,  V,  216,  370 

"I  pari,  t'i  bindemi  këtij  njeriu  dhe  t'ia  vërtetojmë  profetësinë! 
Tashmë  ka  dalë  sheshit  se  ai  është  pejgamber  i  dërguar  edhe  për 
ju  dhe  se  karakteristikat  e  tij  janë  të  shkruara  në  librin  tuaj.  Po 
qe  se  do  t'i  shprehni  besimin,  do  t'i  shpëtoni  gjakun,  pasurinë, 
fëmijët  dhe  gratë  tuaja!" 

"Ne  kurrë  s'kemi  për  t'u  larguar  nga  urdhrat  e  Tevratit  dhe 
s'kemi  për  ta  ndërruar  atë  me  ndonjë  libër  tjetër!"  - 1  thanë. 

Pastaj  Ka'bi  u  propozoi  t'i  vrisnin  gratë  dhe  fëmijët  dhe  të 
sulmonin  ose  të  sulmonin  natën  e  së  shtunës  atëherë  kur  musli- 
manët  s'e  prisnin,  por  ata  s'e  pranuan  asnjërin  propozim.240  Sepse 
Allahu  iu  kishte  lëshuar  në  zemra  frikë! 

Tre  djem  çifutë  të  quajtur  Thalebe,  Usejd  dhe  Esed,  duke  parë 
se  veçoritë  e  profetit  të  fundit  që  u  kishin  treguar  dijetarët  çifutë, 
ndodheshin  te  i  Dërguari  i  Allahut  (s.a.s.),  u  bënë  muslimanë. 
Natën  zbritën  nga  kalaja  dhe  shkuan  te  Profeti.241 

Çifutët  mbetën  atë  ditë  të  detyruar  të  dorëzoheshin  pa  kush- 
te.  Meqë  çifutët  Beni  Kurajdha  ndodheshin  nën  mbrojtjen  e  fisit 
Evs,  i  Dërguari  i  Allahut  (s.a.s.)  thirri  si  gjykatës  Sa'din,  të  parin 
e  fisit  Evs.  Megjithëse  i  plagosur  në  luftën  e  porsambyllur,  Hz. 
Sa'di,  duke  iu  përgjigjur  me  dëshirë  urdhrit  profetik,  erdhi  aty. 
Në  luftë,  kur  qe  plagosur,  qe  lutur: 

"O  Zot!  Mos  ma  merr  shpirtin  pa  marrë  shpagim  nga  Beni 
Kurajdha!" 

Ashtu  siç  deshën  çifutët,  Hz.  Sa'di  (r.a.)  vendosi  për  ta  sipas 
ligjit  të  Hz.  Musait  (a.s.)242: 

"Të  gjithë  meshkujt  nën  armë  do  të  ekzekutoheshin,  pasuria 
do  të  sekuestrohej,  kurse  gratë  dhe  fëmijët  do  të  merreshin  rob!" 
Këtë  vendim  e  mbështeti  edhe  Profeti  (s.a.s.),  i  cili  tha: 

240  Ibni  Hisham,  III,  254. 

241  Ibni  Hisham,  III,  256. 

242  Sipas  ligjit  të  Tevratit,  ndëshkimi  i  atyre  që  vepronin  kështu,  ishte 
ekzekutimi  i  meshkujve  që  mbanin  armë,  sekuestrimi  i  pasurisë  dhe 
marrja  rob  e  grave  dhe  fëmijëve.  (Shih.  Dhjata  e  Vjetër,  Ligji  i  Dyfishtë, 
20/10-15) 

_ 

"O  Sa'd!  Betohem  se  ti  vendose  sipas  vendimit  të  shtatë  kat  qiejve  të 
Allahut!"  (Buhari,  Megazi,  30;  Ibni  Sa'd,  III,  426) 

Lutja  e  bërë  me  gjithë  zemër  e  Sa'dit  u  pranua  dhe,  pasi  dha 
vendimin  mbi  çifutët  tradhtarë  që  i  goditën  nga  pas  muslima- 
nët  në  luftë,  plaga  iu  rihap.  Pas  një  farë  kohe,  ai  sahabi  ashik 
i  Profetit,  e  dorëzoi  shpirtin  si  dëshmor  dhe  meritoi  mëshirën 
hyjnore.243 

I  Dërguari  i  Allahut  (s.a.s.)  tha: 

"Arshi  i  Mëshiruesit  u  drodh  për  shkak  të  vdekjes  së  Sa'd  bin 
Muadhit!"  (Buhari,  Menakibu'l-Ensar,  12;  Muslim,  Fedailu's-Sahabe,  125) 

Megjithëse  Sa'di  (r.a.)  ishte  trupmadh,  bartësit  vunë  re  se  ku- 
foma  e  tij  ishte  shumë  e  lehtë.  I  Dërguari  i  Allahut  e  shpjegoi 
kështu  urtësinë  e  kësaj: 

" Janë  të  tjerë  ata  që  e  bartin  atë!  Betohem  në  Allahun  që  ka  jetën 
time  në  dorë,  se  engjëjt  u  gëzuan  për  shpirtin  e  Sa'dit!"  (ibni  Hisham,  m, 
271;  Tirmidhi,  Menakib,  50/3848) 

Pasi  ia  fali  Sa'dit  (r.a.)  namazin  e  të  vdekurit,  e  futi  në  varr 
dhe  e  mbuloi  me  dhe,  Profeti  këndoi  mbi  të  tesbih  për  një  kohë  të 
gjatë.  Duke  e  ndjekur  Profetin,  edhe  sahabet  bënë  të  njëjtën  gjë. 
Pastaj  Profeti  (s.a.s.)  bëri  tekbir;  edhe  sahabet  bënë  tekbir. 

Në  fund,  sahabet  e  pyetën: 

"O  i  Dërguari  i  Allahut,  pse  këndove  tesbih  dhe  bëre  tek- 
bir?" 

I  Dërguari  i  Allahut  u  përgjigj: 

"Gjersa  Allahu  i  dha  gjerësi  e  lehtësi,  varri  e  shtrëngoi  shumë  këtë 
rob  të  mirë /"  (Ahmed,  m,  360) 

Pastaj  vazhdoi: 

"Po  qe  se  do  të  kishte  kush  që  të  shpëtonte  nga  intriga  e  varrit,  pa 
dyshim  që  Sa'di  do  të  shpëtonte.  Mirëpo  nëfillim  varri  e  shtrëngoi,  pa- 
staj  Allahu  i  dha  gjerësi!”  (Taberani,  Mu'xhemu'l-Kebir,  X,  334) 

Enesi  (r.a.)  tregon  kështu: 


243  Shih.  Ibni  Hisham,  III,  271. 


HZ.  MUHAMMED  MUSTAFA  2 


"Të  Dërguarit  të  Allahut  (s.a.s.)  i  kishin  dhuruar  një  xhybe 
prej  mëndafshi  të  qëndisur  me  fije  ari  e  argjendi.  Kjo  rrobë  u  pël- 
qeu  shumë  njerëzve  që  mbetën  të  mahnitur  nga  butësia  dhe  bu- 
kuria  e  saj.  I  Dërguari  i  Allahut  tha: 

"Betohem  në  Atë  që  ka  jetën  e  Muhammedit  në  dorë,  se  shamitë  e 
Sa'd  bin  Muadhit  në  xhennet  janë  më  të  bukura  e  më  të  dobishme  se 
kjo!"  (Buhari,  Bedu'l-Halk,  8;  Muslim,  Fedail,  126) 


Suksesin  në  luftën  fitimtare  të  Hendekut  si  një  favor  hyjnor, 
Kur'ani  e  shpreh  kështu: 


"Ata  nga  ithtarët  e  librit  që  u  ndihmuan  atyre  (ushtrisë  së 
politeistëve),  Allahu  i  zbriti  nga  kalatë  dhe  u  futi  frikë  në  ze- 
mër,  kurse  ju  një  pjesë  i  vratë  e  një  pjesë  i  morët  rob.  Kështu, 
Allahu  ju  bëri  ju  trashëgimtarë  të  vendeve,  shtëpive  dhe  pa- 
surive  të  tyre  si  dhe  të  tokave  ku  s'ju  kishte  shkelur  këmba. 
Allahu  ka  fuqi  për  çdo  gjë!"  (el-Ahzab,  26-27) 

Çelësi  i  fitoreve:  Pakti  i  Hudejbijes 

Udhëtimi  me  mallin  për  Qaben 

Pas  një  ëndrre  që  pa,  i  Dërguari  i  Allahut  (s.a.s.)  i  ftoi  muslima- 
nët  për  ta  vizituar  dhe  për  ta  bërë  tavaf  Qaben.244  Bashkë  me  një 
mijë  e  katërqind  shokë245  që  iu  përgjigjën  kësaj  ftese,  Profeti  u  nis 
drejt  Mekës  në  vitin  e  gjashtë  të  hixhretit,  të  hënën  e  parë  të  muajit 
Dhilkade.  Me  që  nuk  po  shkonin  për  luftë,  me  vete  morën  vetëm 
armët  e  lehta  të  udhëtimit  si  dhe  shtatëdhjetë  deve  për  kurban.246 

Hz.  Omeri  (r.a.)  e  pyeti  Profetin: 

"O  i  Dërguari  i  Allahut,  a  nuk  ke  frikë  se  mos  Ebu  Sufjani  dhe 
njerëzit  e  tij  na  sulmojnë?  A  s'bën  sikur  t'i  merrnim  armët  me 
vete  që,  po  të  duhej,  të  mund  të  përlesheshim  me  ta?" 

Profeti  (s.a.s.)  iu  përgjigj: 

“S’e  di!  Por  s  ’dna  të  mbaj  armë  kur  kam  vënë  si  qëllim  që  të  shkoj 
në  umre!  ”  (Vakidi,  II,  573) 

Kur  shpura  arriti  në  vendin  e  quajtur  "Dhul  Hulejfe"  (vendi 
i  veshjes  së  ihrameve  para  hyrjes  në  Mekë  për  vizitën  e  Qabes), 
Profeti  veshi  ihramin  dhe  shprehu  "nijetin"  (qëllimin  e  paracak- 
tuar)  për  të  bërë  "umre"  (vizitë  e  zakonshme  e  Qabes).  Edhe  sho- 
kët  e  tij  ashtu  bënë.  Pastaj  nisën  të  thuhen  "telbije"  me  zë  të  lartë 
(Lebbejk  Allahumme  lebbejk...  Nën  urdhrin  Tënd,  Zoti  ynë,  nën 
urdhrin  TëndL).  Zemrat  digjeshin  flakë  me  mallin  për  ta  parë 
një  çast  e  më  shpejt  Qaben  e  Madhe!  Një  emocion  dhe  ekstazë 
shpirtërore  i  afronte  hap  pas  hapi  muslimanët  për  atje. 


244  Vakidi,  II,  572. 

245  Ibni  Sa'd,  II,  95.  Ndërkaq,  rrëfehet  se,  pastaj,  kur  gjatë  rrugës  me  ta 
u  bashkuan  edhe  beduinë  arabë,  numri  i  tyre  arriti  gjer  në  një  mijë  e 
pesëqind,  madje,  në  një  mijë  e  shtatëqind! 

Ibni  Sa'd,  II,  95. 

_ 


246 


HZ.  MUHAMMED  MUSTAFA  2 


Por  edhe  te  Kurejshët  që  e  morën  vesh  se  muslimanët  ishin 
nisur  për  ta  vizituar  Qaben,  nisi  një  shqetësim  i  madh.  Ata  u 
mblodhën  dhe  vendosën  të  mos  i  lejonin  muslimanët  të  hynin 
në  Mekë.  Një  fuqi  prej  dyqind  vetësh  e  përgatitur  shpejt  e  shpejt, 
nën  komandën  e  Halid  bin  Velidit  dhe  Ikrimes  doli  në  rrugë. 

I  Dërguari  i  Allahut  (s.a.s.)  arriti  në  zonën  Senijje.  Prej  aty 
mundej  të  zbritej  në  vendin  ku  ndodheshin  Kurejshët.  Mirëpo 
deveja  Kasva  e  Profetit  u  ul  mu  aty.  Megjithëse  njerëzit  e  nxitën 
devenë  të  ngrihej,  ajo  s'lëvizi  nga  vendi.  Atëherë,  njerëzit  thanë: 

"Kasva  u  shemb  përtokë  dhe  mbeti!  Kasva  u  shemb  përtokë 
dhe  mbeti!" 

Kurse  i  Dërguari  i  Allahut  (s.a.s.)  u  tha: 

“]o,  Kasva  nuk  u  shemb  përtokë  dhe  ajo  as  cjë  e  ka  një  zakon  të  tillë! 
Atë  e  ka  ndaluar  vetëm  Ai  cjë  pati  ndaluar  Elefantin  të  hynte  në  Mekë!" 

Pastaj,  Profeti  vazhdoi  kështu: 

"Betohem  te  Ai  cjë  e  mban  në  dorën  e  fuqisë  së  tij  fl-ymën  time  se, 
sado  kërkesa  të  vështira  të  më  paraqesin  politeistët  e  Mekës  me  synim 
madhërimi  për  gjëra  që  Allahu  i  ka  ndaluar  të  kryhen  në  Shtëpinë  e  Tij 
(si  luftim,  derdhje  gjaku  dhe  mosruajtje  e  të  drejtave  farefisnore),  unë 
kam  për  t'i  pranuar  patjetër  (me  qëllim  paqeje)!" 

Pastaj  deshi  ta  ngrinte  devenë  dhe  ajo  u  hodh  e  u  ngrit  menjë- 
herë  në  këmbë!  I  Dërguari  i  Allahut  e  drejtoi  nga  ana  ku  ndodbe- 
shin  Kurejshët  dhe  zbriti  pranë  një  burimi  me  pak  ujë.  Ai  vend  ish- 
te  pika  më  e  largët  e  zonës  së  Hudejbijes.  Burimi  kishte  pak  ujë.  Pa 
kaluar  shumë,  burimi  shteroi.  Të  Dërguarit  të  Allahut  iu  ankuan 
për  mungesë  uji  dhe  etje.  Atëherë  ai  nxori  një  shigjetë  dhe  u  tha 
ta  ngulnin  në  fundin  e  pusit.  Pa  kaluar  shumë,  me  lejen  e  Allahut, 
filloi  të  shpërthejë  ujë  që  vazhdoi  gjersa  sahabet  u  larguan  që  aty! 

Në  këto  kushte,  u  shfaq  aty  kryetari  i  fisit  Hudaa,  Budejli, 
bashkë  me  një  grup  njerëzish  të  fisit.  Ai  u  foli  për  shqetësimin 
e  mekasve  dhe  përgatitjet  e  tyre  për  luftë.  Në  kundërshtim  me 
këtë  shqetësimin  e  tyre,  i  Dërguari  i  Allahut  (s.a.s.)  ia  parashtroi 

kështu  Budejlit  qëllimin  e  ardhjes  së  tyre: 

“Ne  nuk  erdhëm  këtu  për  të  bërë  luftë.  Qëllimi  ynë  është  që  ta  vizi- 
tojmë  Qaben,  është  umreja.  Kurejshët  janë  mundur  dhe  janë  dëmtuar 

shumë  nga  luftërat.  Po  të  dëshirojnë,  le  të  bëjmë  armëpushim  për  një 
afat  të  caktuar.  Në  këtë  rast,  ata  do  të  tërhiqen  mënjanë  duke  mbetur 
asnjanës  mes  meje  dhe  njerëzve  të  tjerë.  Po  qe  se  unë  dalfitues  mbi  nje- 
rëzit  e  tjerë,  edhe  Kurejshët,  po  të  duan,  mund  të  hyjnë  në  Islam  ashtu 
si  të  tjerët.  Po  qe  se  unë  s'dal  fitues,  prapë  Kurejshët  mbeten  të  qetë  duke 
shpëtuar  nga  luftimi  me  mua!  Po  qe  se  Kurejshët  nuk  e  pranojnë  këtë 
propozim,  vallahi  unë  do  të  luftoj  për  këtëfe  gjersa  të  mëfluturojë  kryet 
nga  trungu!  Pa  dyshim,  Allahu  do  ta  plotësojë  premtimin!" 

Budejli  u  kthye  në  Mekë  dhe  ua  përcolli  Kurejshve  këto  fja- 
lë  të  të  Dërguarit  të  Allahut  (s.a.s.).  Pas  kësaj,  u  ngrit  Urve  bin 
Mes'ud  dhe  u  tha: 

"Ky  njeri  po  ju  tregon  rrugën  e  të  mirës  dhe  dobisë.  Pranojeni 
dhe  dërgomëni  mua  tek  ai  për  të  bërë  marrëveshje!" 

"Mirë,  -  i  thanë  Kurejshët,  -  shko!" 

Urve  arriti  te  i  Dërguari  i  Allahut.  Profeti  (s.a.s.)  i  tha  atij  fja- 
lë  të  ngjashme  me  ato  që  i  pati  thënë  Budejlit.  Gjatë  kësaj  kohe, 
Urve  ndiqte  me  bisht  të  syrit  sahabet.  Kur  u  kthye,  ua  përshkroi 
kështu  mbresat  e  takimit: 

"O  fisi  im,  dëgjomëni  mirë!  Vallahi,  unë  kam  dalë  si  përfaqë- 
sues  para  shumë  sunduesve,  kam  shkuar  te  Kisra,  te  Kajseri,  te 
Nexhashiu.  Por  besnikërinë  e  lartë  dhe  respektin  e  muslimanëve 
ndaj  Muhammedit  nuk  e  kam  parë  në  asnjë  popull.  Po  të  urdhë- 
rojë  për  diçka,  të  gjithë  vrapojnë  menjëherë!  Po  të  marrë  abdest, 
luftojnë  me  njëri-tjetrin  për  të  rrëmbyer  nga  uji  i  abdestit  të  tij. 
Po  të  nisë  të  thotë  diçka,  të  gjithë  e  presin  zërin.  Për  shkak  të  res- 
pektit  të  thellë  ndaj  tij,  nuk  e  shohin  në  sy,  por  e  mbajnë  kokën  të 
përkulur  para.  Po  t'i  bjerë  ndonjë  flok  nga  koka,  e  marrin  dhe  e 
fshehin  për  ta  ruajtur!  Ky  njeri  po  ju  bën  një  propozim  të  arsye- 
shëm,  pranojeni!"247 

Pas  këtij  shpjegimi  të  Urves,  një  person  nga  fisi  i  të  Bijve 
Kinane  tha: 

247  Shkrimtari  perëndimor  Thomas  Karlajl  ka  mbetur  i  detyruar  të  bëjë 
këtë  pohim: 

"Asnjë  perandor  me  kurorë  në  kokë  nuk  është  respektuar  sa  Muham- 
medi  i  cili  vishte  pelerinën  që  e  arnonte  me  duart  e  veta!" 

"Më  jepni  leje  të  shkoj  një  herë  edhe  unë  te  ai!" 

Dhe  kur  ai  po  afrohej  në  vendin  ku  ndodheshin  i  Dërguari  i 
Allahut  (s.a.s.)  dhe  sahabet,  Profeti  tha: 

"Ja  tek  po  vjenfilani  i  cili  është  i  njëfisi  që  tregon  respekt  për  devetë 
e  caktuara  për  haxh  dhe  umre.  Lëshojini  para  kurbanet  që  t'i  shohë!" 

Sahabet  e  pritën  atë  me  telbije.  Para  asaj  pamjeje,  njeriu  tha 
me  habi: 

"Nuk  është  me  vend  t'u  mbyllet  rruga  e  Shtëpisë  së  Allahut 
këtyre  njerëzve!"  (Buhari,  Shurut,  15;  Ahmed,  IV,  323-324) 

Mirëpo  politeis- 
tët,  duke  mos  ua 
vënë  veshin  këtyre 
përfaqësuesve,  dër- 
guan  kundër  mus- 
limanëve  një  njësi 
për  t'u  bërë  presion. 

Njësia  ra  e  gjitha  rob 
në  duar  të  muslima- 
nëve  por  Profeti,  me 
qëllim  që  të  kuptohej 
se  me  të  vërtetë  nuk 
kishin  ardhur  për 
luftë  por  vetëm  për 
umre,  i  la  të  lirë  ro- 
bërit.248 

Çadra  e  Profetit 
ishte  ngritur  në 
Hudejbije  në  një  vend 
që  mbetej  jashtë  zo- 
nës  së  konsideruar  si 
zonë  e  paprekshme  e 
Mekës,  prandaj,  të 

248  Muslim,  Xhihad,  132, 133. 

gjitha  namazet  ai  i  shkonte  për  t'i  falur  në  një  vend  brenda  asaj 
zone,249  sepse  një  namaz  i  falur  në  Faltoren  e  Paprekshme  (në  zo- 
nën  e  paprekshme  të  Qabes)  është  më  i  virtytshëm  e  më  i  vlef- 
shëm  se  njëqind  mijë  namaze  të  falura  në  vendet  e  tjera.250 

Bej'atu  Ridvan:  Besëlidhja  e  pëlqyer  nga  Allahu 

Në  këtë  mes,  edhe  disa  përfaqësues  të  tjerë  të  politeistëve  er- 
dhën  e  shkuan,  por,  meqë  me  asnjërin  nuk  u  arrit  ndonjë  për- 
fundim  për  marrëveshje  dhe  paqe,  Profeti  (s.a.s.)  dërgoi,  më  në 
fund,  te  politeistët  në  Mekë  Osmanin  për  t'u  takuar  me  ta  e  për 
ta  zgjidhur  çështjen  dhe  i  tha: 

" Shko  te  Kurejshët  dhe  lajmëroji  që  ne  nuk  kemi  ardhur  këtu  për  t'u  për- 
leshur  me  ndokënd.  Ne  kemi  ardhur  vetëm  për  ta  vizituar  Shtëpinë  e  Allahut, 
për  ta  respektuar  dhe  madhëruar  paprekshmërinë  e  saj!  Do  t'i  presim  kurba- 
net  që  kemi  me  vete  dhe  do  të  kthehemi.  Pastajftoji  ata  në  Islam!" 

Gjithashtu,  e  porositi  që  të  takohet  me  të  gjithë  muslimanët 
burra  e  gra  që  ndodheshin  atje,  t'i  lajmëronte  se  Meka  do  të  çliro- 
hej  së  afërmi,  se  Allahu  i  lartë  e  ndihmon  fenë  e  vet  dhe  se  ishte 
e  afërt  dita  kur  besimi  në  Mekë  do  të  shpallej  sheshit.  (Ibni  Sa'd,  II, 
97;  Ibni  Kajjim,  III,  290) 

Duke  vepruar  menjëherë,  sipas  urdhrit  të  Profetit  (s.a.s.),  Hz. 
Osmani  (r.a.)  u  nis  për  në  Mekë.  Ai  ua  sqaroi  politeistëve  se  kishin 
për  qëllim  vetëm  ta  vizitonin  Qaben  e  të  ktheheshin.  Megjithatë, 
politeistët  përsëri  nuk  dhanë  leje,  kurse,  duke  e  mbajtur  Osmanin 
nën  vëzhgim,  i  thanë: 

"Ti  mund  të  bësh  tavaf  po  të  duash!" 

Por  sahabiu  i  bekuar  Hz.  Osman  (r.a.)  që  ia  kishte  përkush- 
tuar  veten  Allahut  dhe  të  Dërguarit,  ua  bëri  të  qartë  politeistëve 
besnikërinë  ndaj  të  Dërguarit  të  Allahut  (s.a.s.): 


249  Vakidi,  II,  614;  Ahmed,  IV,  326. 

250  Shih.  Ibni  Maxhe,  Ikame,  195. 

"Për  sa  kohë  që  Profeti  nuk  do  ta  bëjë  Qaben  tavaf,  as  unë 
nuk  mund  ta  bëj!  Unë  mund  ta  vizitoj  Shtëpinë  e  Zotit  vetëm  pas 
tij! (Ahmed,  IV,  324) 

Ndërkaq,  këto  biseda  e  vonuan  kthimin  e  Hz.  Osmanit,  gjë  që 
bëri  të  lindnin  supozime  për  vdekjen  e  tij.  Kjo  shkaktoi,  pastaj, 
tensionimin  e  atmosferës  mes  muslimanëve  e  politeistëve.  Nisur 
nga  mundësia  e  vdekjes  së  Hz.  Osmanit,  i  Dërguari  i  Allahut 
(s.a.s.)  i  mblodhi  shokët  dhe  u  tha: 

"Me  ç’kuptohet,  pa  u  përleshur  me  politeistët,  s'kemi  për  t'u  ndarë 
dot  Cjë  këtej!"  (Ibni  Hisham,  III,  364) 

Pastaj  kërkoi  besë  nga  sahabet,  shokët  e  tij,  se  do  ta  falnin  jetën 
në  rrugën  e  Allahut.  Të  gjithë  muslimanët,  burra  e  gra,  e  pranuan 
kërkesën  e  Profetit  me  dëshirë  dhe  i  dhanë  besën  me  këto  fjalë: 

"Jap  besën  për  të  plotësuar  çdo  dëshirë  të  të  Dërguarit  të  Allahut!” 
(Vakidi,  II,  603) 

Duke  tokur  duart  një  për  një  me  të,  muslimanët  i  dhanë  fjalën 
Profetit  se  do  të  luftonin  gjer  në  vdekje.  Kur  kishin  mbaruar  që 
të  gjithë,  Profeti  bashkoi  të  dy  duart  e  veta  dhe  tha  duke  treguar 
konkretisht  dashurinë  që  ushqente  për  Hz.  Osmanin: 

“Ja  dhe  besa  e  Osmanit!"  (Buhari,  As’habu’n-Nebi,  7) 

Kësaj  bese  të  lidhur  nën  një  pemë,  iu  tha  "Bej'atu  Ridvan"  ose 
"Besëlidhja  e  Hudejbijes".  Atë  ditë,  përveç  një  hipokriti,  të  gjithë 
i  dhanë  personalisht  besën  Profetit.  Kjo  besë  u  bë  pretekst  që  sho- 
kët  e  Profetit  të  fitojnë  pëlqimin  lartë  të  Zotit: 


"Pa  dyshim,  Allahu  është  i  kënaqur  me  besimtarët  që  ta 
dhanë  besën  ty  nën  atë  pemë!  Ai  e  dinte  se  ç'kishte  në  zemrat  e 
tyre,  prandaj  u  dhuroi  qetësim  dhe  prehje..."  (el-Fet'h,  18) 

Një  ditë,  pranë  nënës  sonë,  Hz.  Hafsa,  i  Dërguari  i  Allahut 
(s.a.s.)  tha: 

"Inshaallah,  në  dashtë  Allahu,  askush  nga  Shokët  e  Pemës251  që  dha- 
në  besën  nën  pemë,  nuk  do  të  hyjë  në  xhehennem!" 

Hz.  Hafsa  së  cilës  iu  ngul  një  pyetje  ndërmend  pas  kësaj  fjale,  i  tha: 
"Mirë,  o  i  Dërguari  i  Allahut,  Zoti  urdhëron  kështu: 


"Pa  u  përjashtuar  asnjëri  prej  jush,  patjetër  gjithkush  do  të 
arrijë  në  xhehennem..."  (Merjem,  71) 

Si  do  të  ndodhë? 

Profeti  (s.a.s.)  iu  përgjigj  duke  kënduar  ajetin  në  vijim: 
"Allahu  i  Lartë  ka  urdhëruar  edhe  kështu: 


"Pastaj  të  bindurit  do  t'i  shpëtojmë,  kurse  mizorët  do  t'i 
lëmë  atje  të  përgjunjur!"  (Merjem,  72) 

Dhe  në  vazhdim,  Profeti  i  shpjegoi  se  me  shprehjen  "do  të 
arrijë  në  xhehennem"  nënkuptohet  kalimi  pranë  xhehennemit 
duke  kaluar  nëpër  sirat  dhe  jo  hyrja  në  xhehennem.  (Muslim, 

Fedailu's-Sahabe,  163) 


Hz.  Xhabir  (r.a.)  tregon: 

"Ditën  e  Hudejbijes  njerëzit  u  etën  për  ujë  dhe  shkuan  te 
Profeti.  Para  të  Dërguarit  të  Allahut  (s.a.s.)  ishte  një  enë  uji  e  bërë 
prej  lëkure,  një  calik.  Profeti  mori  abdest,  kurse  njerëzit  iu  afruan 
krejt  pranë.  Ai  i  pyeti: 

" Ç'keni ?" 

"S'na  ka  mbetur  ujë  tjetër  për  abdest  e  për  të  pirë  përveç  ujit 
që  ke  ti  para!"  - 1  thanë  ata. 

251  Në  origjinal:  Ashab-i  §ecere  (osm.) 

Menjëherë,  i  Dërguari  i  Allahut  futi  duart  në  enë  dhe,  kur  i 
nxori,  nga  gishtat  nisi  t'i  rrjedhë  ujë  si  prej  një  burimi.  Të  gjithë 
pimë  prej  atij  uji  dhe  morëm  abdest." 

Hz.  Xhabirin  e  pyetën: 

"Sa  vetë  ishit  atë  ditë?" 

"Edhe  sikur  të  ishim  njëqind  mijë,  ai  ujë  do  të  na  mjaftonte,  por 
ne  ishim  një  mijë  e  pesëqind!"  -  U  përgjigj  ai.  (Buhari,  Menakib,  25) 

Pakti  i  Hudejbijes:  Etapa  e  re  e  Ftesës 

Kur  politeistët  e  dëgjuan  besën  e  dhënë  me  kushtin  e  jetës, 
i  përfshiu  një  shqetësim  i  madh.  Pasi  që  çështja  u  bë  shumë  se- 
rioze,  zemrat  ua  zuri  frika.  Vendosën  menjëherë  për  paqe  dhe  e 
dërguan  Suhejl  bin  Amrin  te  Profeti  (s.a.s.).  Me  ta  parë  Suhejlin, 
duke  ndjellë  mbarësi  nga  kuptimi  i  emrit  të  tij,  "lehtësi",  u  tha 
shokëve: 

"Ja  ku  erdhi  Suhejli  dhepunajuaj  u  lehtësua!" 

Pas  kësaj,  edhe  Profeti  veproi  sipas  urdhrit  hyjnor: 

LgJ  jvUJJ  1  J)!j 

"Po  qe  se  ata  priren  nga  paqja,  edhe  ti  paqe  kërko..."  (el-Enfal,  61) 

Qëllimi  i  parë  i  politeistëve  ishte  që  të  mos  i  lejonin  muslima- 
nët  të  bënin  atë  vit  umre.  Krahas  kësaj,  ata  paraqisnin  edhe  disa 
kushte  që  në  dukje  dukeshin  shumë  të  rënda.  Pas  polemikave  të 
gjata  e  të  tensionuara,  kushtet  e  paqes  u  pranuan. 

Profeti  (s.a.s.)  e  ngarkoi  Hz.  Aliun  për  ta  shkruar  paktin  e  paqes. 
Hz.  Aliu  do  të  niste  në  emër  të  Allahut  kur  Suhejli  kundërshtoi.  Në 
vend  të  "Bismil'lah",  "Në  emër  të  Allahut!",  u  shkrua  1 2_UA» 
"Bismike  Allahumme",  "Në  emër  tënd,  Allahu  ynë!". 

Pas  kësaj,  Suhejli  kundërshtoi  edhe  shkrimin  e  atributit  "i 
Dërguari  i  Allahut"  për  Profetin.  Ai  tha: 


VITI I  GJASHTE  I  HIXHRETIT 


"Po  qe  se  do  ta  kishim  pranuar  se  ti  je  i  Dërguari  i  Allahut,  a 
do  të  kishim  luftuar  me  ty?  A  do  të  të  kishim  penguar  sot  për  ta 
vizituar  Qaben?" 

Ky  kundërshtim  bëri  që  zemërimi  i  shokëve  të  Profetit,  të  cilët 
qenë  të  zemëruar  qysh  më  parë  me  kushtet  e  paqes,  të  shtohej  së 
tepërmi.  Hz.  Aliu  (r.a.),  duke  e  lënë  kalemin,  tha: 

"Betohem  në  Allahun  se  nuk  mund  ta  fshij  fjalën  "i  Dërguari 
i  Allahut"! 

Atëherë  ndërhyri  Profeti,  i  cili  i  tha  Suhejlit: 

"Edhe  pse  s'e  vërtetoni  ju,  unë  përsërijam  i  Dërguari  i  Allahut!" 

Dhe,  në  vend  të  shprehjes  "i  Dërguari  i  Allahut"  të  cilën  e 
fshiu  me  duart  e  veta,  urdhëroi  të  shkruhej:  "Muhammed  bin 
Abdullah"  (Muhammedi  i  biri  i  Abdullait). 

Atë  ditë,  i  Dërguari  i  Allahut  (s.a.s.)  e  nënshkroi  paktin  duke 
u  mbështetur  në  shumë  urtësi.  Disa  prej  neneve  të  paktit  ishin 
kështu: 

1.  Periudha  e  paktit  është  dhjetë  vjet. 

2.  Muslimanët  nuk  do  ta  vizitojnë  Qaben  këtë  vit,  por  një  vit 
më  vonë.  Vizitorët  do  të  qëndrojnë  në  Mekë  tri  ditë,  gjatë  të  ci- 
lave  politeistët  do  të  dalin  jashtë  Mekës  dhe  nuk  do  të  hyjnë  në 
takim  me  muslimanët. 

3.  Nëse  një  Kurejsh,  qoftë  ky  edhe  musliman,  do  të  streho- 
het  në  Medine,  do  të  ekstradohet,  kurse  medinasit  e  strehuar  në 
Mekë  nuk  do  të  ekstradohen. 

4.  Fiset  e  tjera  arabe  mund  të  marrin  pjesë,  sipas  dëshirës,  në 
radhët  e  muslimanëve  apo  në  radhët  e  Kurejshve. 

Në  çastin  kur  nenet  e  marrëveshjes  u  mbaruan  së  shkruari, 
Ebu  Xhendeli,  biri  i  përfaqësuesit  të  Kurejshve,  Suhejl  bin  Amr, 
iu  afrua  Profetit  ngadalë-ngadalë  duke  hequr  zvarrë  zinxhirët 
me  të  cilët  ia  kishin  lidhur  këmbët.  Politeistët  e  kishin  munduar 
dhe  torturuar  shumë  pse  ishte  bërë  musliman.  Në  këtë  kohë,  Ebu 
Xhendeli  (r.a.)  ndodhej  mes  muslimanëve  pasi  kishte  gjetur  rast 
dhe  kishte  ikur  prej  politeistëve.  Duke  u  mbështetur  në  paktin 

e  saponënshkruar,  Suhejli  tha  se  personi  i  parë  që  duhej  ekstra- 
duar,  ishte  i  biri  dhe,  me  shkopin  që  kishte  në  dorë,  e  qëlloi  të 
birin  në  fytyrë.  Profeti  i  Mëshirës  (s.a.s.)  i  cili  i  ndiqte  me  hidhë- 
rim  ngjarjet,  iu  lut  Suhejlit  ta  përjashtonte  nga  pakti  rastin  e  të 
birit  dhe  t'ia  falte  atij.  Por  politeisti  zemërgur  Suhejl  nuk  pranoi. 
Ndërkaq,  Ebu  Xhendeli  (r.a.)  i  cili  po  u  dorëzohej  politeistëve 
mes  qarjeve  dhe  lutjeve  për  ndihmë  drejtuar  muslimanëve,  tha: 

"Mos  do  të  më  hidhni  mua  sërish  në  zjarrin  e  të  njëjtave  mizori?" 

Duke  mos  e  duruar  dot  dhimbjen  dhe  dëshpërimin  e  tij,  mus- 
limanët  filluan  të  qajnë.  Atëherë,  i  Dërguari  i  Allahut  (s.a.s.)  e 
qetësoi  Ebu  Xhendelin  me  këto  fjalë: 

"O  Ebu  Xhendel,  duro  edhe  pak!  Dhe  shpërblimin  e  kësaj  prite  nga 
Allahu  i  Lartë!  Pa  asnjë  dyshim,  Allahu  i  Lartë  do  të  krijojë  një  rrugë- 
dalje  për  ty  dhe  për  muslimanët  e  dobët  e  të  vetmuar  që  ndodhen  pranë 
teje!  Ne  kemi  bërë  një  marrëveshje  paqeje  me  këtëfis  duke  u  dhënëfjalën 
në  emër  të  AUahut,  po  kështu,  edhe  ata  na  kanë  dhënëfjalën  në  emër  të 
Allahut.  Ne  nuk  mund  ta  shkelim  fjalën,  se  kjo  gjë  s'na  ka  hije  neve!" 
(Ahmed,  IV,  325;  Ibni  Hisham,  III,  367) 

Pastaj,  Profeti  ynë,  ai  oqean  mëshire,  ia  përsëriti  Suhejlit  kër- 
kesën: 

"Falma  mua  atë,  mos  ngul  këmbë!" 

Mirëpo  Suhejli  nuk  pranonte  asnjë  propozim.  Atëherë,  Profeti 
iu  lut: 

“Mirë,  meqë  ngul  këmbë,  merre  nën  mbrojtje  në  emrin  tim!" 

Por  Suhejli  nuk  e  pranoi  as  këtë.  Ndërkaq,  duke  e  parë  këm- 
bënguljen  e  tij,  dy  vetë  prej  përfaqësuesve  të  Kurejshve,  Huvejtib 
dhe  Mikrez  thanë: 

"O  Muhammed!  Për  hatrin  tënd,  po  e  marrim  ne  nën  mbroj- 
tje  duke  mos  lejuar  ta  mundojnë  dhe  torturojnë!"  (Vakidi,  n,  608; 
Belazuri,  I,  220) 

Hz.  Omeri  (r.a.),  i  cili  nuk  mundej  t'i  duronte  sjelljet  krye- 
neçe  dhe  krenare  të  politeistëve,  me  vrullin  e  besimit  në  zemër, 
bëri  atë  ditë  shumë  teprime  dhe  shokët  e  qetësuan  me  shumë 

vështirësi.  Me  përjashtim  të  Hz.  Ebu  Bekrit  (r.a.),  edhe  gjendja  e 
të  tjerëve  nuk  kishte  shumë  ndryshim  nga  ajo  e  Hz.  Omerit.  Në 
këtë  pakt  që  në  pamje  të  jashtme  dukej  si  disfatë,  parashtrimit 
nga  Hz.  Omeri  të  një  mendimi  pavarësisht  nga  urdhri  i  Profetit 
(s.a.s.),  ky  iu  përgjigj  kështu: 

"Unë  jam  përfaqësuesi  i  Allahut,  nuk  mund  t'i  dal  kundër  Atij!  Ai 
është  ndihmësi  im!" 

Duke  u  shprehur  kështu,  Profeti  deshi  të  theksonte  me  nën- 
kuptim  se  ajo  çka  kishte  bërë,  ishte  bërë  me  shtytjen  hyjnore. 

(Buhari,  Megazi,  35;  Muslim,  Xhihad,  90-97) 


Pas  nënshkrimit  të  paktit,  ndërsa  Suhejli  merrte  të  birin  dhe 
largohej  gjithë  gëzim  për  në  Mekë,  i  Dërguari  i  Allahut  (s.a.s.)  u 
tha  kështu  sahabeve,  shokëve  të  tij: 

"Hajde,  prejini  kurbanët  dhe  qethini  flokët!" 

Por  asnjë  prej  shokëve  nuk  luajti  nga  vendi  për  ta  zbatuar  këtë 
fjalë.  Ata  rrinin  të  mërzitur  e  të  dëshpëruar  nën  mjegullën  e  një  çësh- 
tjeje,  enigmën  e  së  cilës  nuk  mundeshin  ta  zgjidhnin.  Profeti  (s.a.s.) 
e  përsëriti  fjalën  tri  herë,  por  përsëri  askush  s'luajti  prej  vendi.  Kjo 
s'ishte  kurrsesi  një  ngritje  krye;  ishte  një  pritje  me  një  shpresë  të 
vogël  për  anulimin  e  një  marrëveshjeje  të  porsanënshkruar,  sepse 
jo  më  larg  se  një  ditë  më  parë  ata  i  kishin  dhënë  besën  Profetit  se  do 
të  jepnin  edhe  jetën  për  të  çuar  në  vend  fjalën  e  tij! 

I  Dërguari  i  Allahut  (s.a.s.)  u  hidhërua  tepër  për  këtë  qëndrim 
të  shokëve.  Ai  shkoi,  ashtu,  i  dëshpëruar,  në  çadrën  e  gruas  së  tij  të 
çmuar,  Ummu  Seleme.  Kur  ia  bëri  të  ditur  asaj  situatën,  ajo  bash- 
këshorte  e  bekuar  e  qetësoi  të  Dërguarin  e  Allahut  me  këto  fjalë: 

"O  i  Dërguari  i  Allahut!  Ti  preje  kurbanin  tënd  pa  thënë  asnjë 
fjalë  dhe  pastaj  qethi  flokët.  Atëherë,  ata,  edhe  pse  të  ndodhur 
nën  peshën  e  një  mërzitjeje  të  rëndë,  do  të  bëjnë  si  ty.  Shihi  të 
justifikuar  ata!" 


Pas  këtij  këshillimi,  Profeti  (s.a.s.)  doli  nga  çadra  dhe  veproi 
po  ashtu.  Shokët  që  e  panë  Profetin,  e  kuptuan  se  marrëveshja 

_ 

nuk  do  të  ndryshonte  dhe  u  ngritën  e  bënë  si  Profeti:  i  therën 
kurbanët  dhe  i  qethën  flokët.  Ummu  Seleme  (r.a.)  që  po  e  vëzh- 
gonte  këtë  ngjarje,  ka  thënë: 

"Muslimanët  vrapuan  te  kurbanet  ashtu  që  u  frikësova  se  mos 
shtypnin  njëri-tjetrin!"  (Buhari,  Shurut,  15;  Ahmed,  IV,  326,  331;  Vakidi,  II,  613) 

Pasi  i  Dërguari  i  Allahut  (s.a.s.)  dhe  sahabet  i  prenë  kurbanet 
dhe  i  qethën  flokët,  Allahu  i  Lartë  dërgoi  një  ciklon  që  i  rrëmbeu 
flokët  e  qethura  të  sahabeve  dhe  i  hodhi  brenda  Haremit,  zonës 
së  Qabes.  Sahabet  e  konsideruan  këtë  si  shenjë  të  pranimit  të  um- 
res  së  tyre.252  Pas  kësaj,  u  nisën  për  në  Medinë. 

Meqë  në  çastin  e  parë  nuk  mundën  ta  rrokin  urtësinë  e  paktit 
të  paqes  që  ishte  bërë,  muslimanët  i  zuri  një  frikë  e  madhe  si 
rrjedhojë  e  pakënaqësisë  që  ndjenin  dhe  vështrimit  pesimist  të 
ngjarjes.  Ata  filluan  të  mendojnë  se  për  ta  do  të  zbriste  komu- 
nikimi  hyjnor  dhe  do  të  shkatërroheshin.  Atë  mes  zbriti  sureja 
"Fet'h"  (Fitorja): 


"(O  i  Dërguar!)  Pa  dyshim,  Ne  të  dhuruam  ty  një  fitore  të 
sigurt!  Kështu,  Allahu  do  të  të  falë  të  metat  e  mëparshme  e 
të  mëpastajshme,  do  t'i  plotësojë  të  mirat  për  ty  dhe  do  të  të 
orientojë  në  rrugë  të  drejtë.  Dhe  do  të  të  ndihmojë  ty  me  një 
fitore  të  famshme!"  (el-Fet'h,  1-3) 

Muxhemmi  bin  Xharije  (r.a.)  e  tregon  kështu  se  çfarë  çastesh 
frike  po  përjetonin  sahabet  kur  po  zbriste  sureja  Fet'h: 

"Njerëzit  ishin  shpëmdarë  tërë  frikë  secili  pranë  devesë  së  vet 
dhe  e  pyesnin  njëri-tjetrin: 

"Ç'po  ndodh  me  njerëzit?" 

252  Ibni  Sa'd,  II,  104;  Halebi,  II,  713. 


VITI I  GJASHTE  I  HIXHRETIT  ***t«tou 


"Të  Dërguarit  (s.a.s.)  i  paska  ardhur  vahji!"  -  Tha  dikush. 

Atëherë,  bashkë  me  të  tjerët,  edhe  ne,  tërë  frikë,  u  afruam  te 
i  Dërguari  i  Allahut.  Pasi  u  mblodhën  sahabet,  Profeti  e  këndoi 
suren  "Fet'h".  (Ibni  Sa'd,  II,  105) 

Edhe  Hz.  Omeri  (r.a.)  thotë  kështu: 

"Për  shkak  të  frikës  që  ndjeja  nga  fjalët  që  nxora  atë  ditë  për- 
ballë  të  Dërguarit  të  Allahut  (s.a.s.),  agjërova,  dhashë  sadaka,  fala 
namaze  nafile  dhe  çlirova  shumë  skllevër  me  qëllim  që  fundi  të 
më  bëhej  i  mbarë."  (Ibni  Sejjidinnas,  II,  167) 

Sureja  "Fet'h"  u  jepte  besimtarëve  sihariqin  se,  me  paktin  e 
Hudejbijes,  u  ishin  hapur  portat  e  fitores.  Me  të  vërtetë,  pa  kaluar 
shumë,  paralajmërimet  e  gëzueshme  filluan  të  bëheshin  realitet 
një  e  nga  një.  Udhëtimin  e  nisur  nga  i  Dërguari  i  Allahut  për  ta 
vizituar  Qaben,  fiset  fqinjë  e  cilësuan  atë  "udhëtim  pa  kthim  pas". 
Por,  kur  i  Dërguari  i  Allahut  (s.a.s.)  u  kthye  në  Medinë  pa  pësuar 
as  edhe  dëmin  më  të  vogël,  shkuan  te  ai  të  shqetësuar  dhe  i  kër- 
kuan  falje.  Allahu  i  Lartë  e  parashtron  kështu  gjendjen  e  tyre: 


"Ju  patët  pandehur  se  Pejgamberi  dhe  muslimanët  nuk  do 
të  ktheheshin  më  pranë  familjeve  të  tyre.  Kjo  ju  pëlqeu  ju,  pra 
menduat  për  të  keq,  duke  merituar,  kështu,  shkatërrim!  Kush  të 
mos  i  ketë  besuar  Allahut  dhe  të  Dërguarit  të  Tij,  ta  dijë  se  Ne 
kemi  përgatitur  për  mohuesit  një  zjarr  të  fortë!"  (el-Fet'h,  12-13) 


Vendimet  e  marra  atë  ditë  në  paktin  e  bërë  me  politeistët, 
në  pamje  ishin  në  dëm  të  muslimanëve.  Kështu  gjersa  u  zbulua 
sureja  Fet'h  dhe  u  njoftuan  urtësitë  e  larta  të  kësaj  pune  si  dhe 
përgëzimet.  Më  pas  u  kuptua  që  kjo  tërheqje  pas,  e  pandehur 

në  sipërfaqe  si  padrejtësi  dhe  ndëshkim,  kishte  qenë  një  fitore  e 
hapur  dhe  ngadhnjim.  Siç  thuhet  në  ajetin  kur'anor: 


'  Jt,a'  .  *\o'  ^i.  '  e  S  /  '■  '  *  ' 

jj/LxS'y  jviil  j  JjLi  a1)I  j  ~SJ  j_&j 


"...  Ndonjëherë,  juve  mund  të  mos  ju  pëlqejë  një  gjë  e  ajo 
mund  të  jetë  në  dobi  tuaj,  kurse  mund  të  doni  një  gjë  e  ajo 
mund  të  jetë  në  dëmin  tuaj.  Allahu  e  di  (fundin  e  çdo  gjëje),  ju 
s'dini!"  (el-Bakara,  216) 

Kjo  ngjarje  e  mbuluar  dhe  e  komplikuar  për  të  cilën  Profeti 
(s.a.s.)  në  fillim  nuk  qe  në  gjendje  të  jepte  shpjegimet  e  duhura,  u  bë 
e  qartë  brenda  dy  vjetëve.  Kështu,  në  mjedisin  paqësor  të  formuar 
me  këtë  pakt,  shumë  veta  përqafuan  Islamin,  brenda  dy  vjetëve 
numri  i  muslimanëve  e  kaloi  numrin  e  tyre  të  arritur  gjer  atë  ditë. 

Ndoshta  atë  vit  muslimanët  nuk  do  të  bënin  umre  ose  do  të  ishin 
të  detyruar  të  duronin  për  një  kohë  nën  kushte  të  rënda,  por  dobitë 
dhe  fitimet  që  do  të  vinin  pas  këtaj,  do  të  ishin  akoma  më  të  mëdha, 
sepse,  së  pari,  me  këtë  pakt,  ekzistenca  e  Islamit  ishte  njohur  zyr- 
tarisht.  Pas  një  viti  do  të  vizitohej  Qabja.  Ata  ndër  fiset  arabe  që  do 
të  dëshironin  të  hynin  nën  mbrojtjen  e  muslimanëve,  do  ta  kishin 
një  mundësi  të  tillë.  Dhe  kjo  do  të  thoshte  për  Kurejshët  humbje  e 
pushtetit,  kurse  për  Islamin,  kryerje  e  qetë  e  ftesës  për  në  Islam! 

Një  nga  shkaqet  që  e  shtynë  të  Dërguarin  e  Allahut  (s.a.s.)  ta 
parapëlqente  këtë  paqe,  ishte  edhe  çështja  e  atyre  personave  me- 
kas  të  cilët  qenë  bërë  muslimanë,  por  nuk  mundeshin,  për  arsye 
pragmatiste,  ta  shpallnin  këtë.  Po  qe  se  do  të  bëhej  jo  paqë  me  ku- 
rejshët,  por  luftë,  kishte  shumë  mundësi  që  këta  të  detyroheshin 
të  deklaroheshin,  për  rrjedhojë,  edhe  të  vriteshin. 

Si  përfundim,  i  Dërguari  i  Allahut  (s.a.s.),  që  ishte  një  "profet  i 
mëshirës",  me  këtë  qëndrim,  u  jepte  njerëzve  të  Mekës  ose  të  fiseve 
të  tjera  arabe,  të  cilët  mund  të  bëheshin  muslimanë,  pothuaj  mesa- 
zhe  të  padukshme,  i  bënte  ata  të  ndjenin  ngrohtësi  për  Islamin.  Me 
të  vërtetë,  frytet  e  kësaj  u  dukën  qartë  në  kohët  pasuese. 

_ 

Fitorja  e  Madhe  e  së  Vërtetës: 

Begati  e  shumëfishtë  e  orientimit  në  rrugën  e  drejtë 

Politeistët,  të  cilët  u  gëzuan  për  kushtet  e  paqes  së  Hudejbijes 
duke  parë  anën  e  jashtme  të  tyre,  duke  mos  i  rënë  në  të  së  vërte- 
tës,  i  kishin  ngritur  pengesat  që  u  zinin  rrugën  muslimanëve  dhe 
i  kishin  vënë  ata  në  një  pozitë  eprore  ndaj  vetes.  Gjithashtu,  para 
dhe  gjatë  nënshkrimit  të  paktit,  duke  parë  se,  përveç  Profetit 
(s.a.s.),  pothuaj  të  gjithë  shokët  e  tij  e  shihnin  atë  në  dëm  të  vetes 
dhe  nuk  prireshin  kah  paqja,  sytë  e  politeistëve  ishin  errur  edhe 
më  shumë  dhe  i  kishin  nënshkruar  kushtet  e  saj  pa  u  lëkundur 
aspak,  përkundrazi,  me  pamjen  e  fitimtarit.  Mirëpo  ideja  dhe  fi- 
tuesi  i  vërtetë  i  kësaj  paqeje,  e  fshehta  e  së  cilës  kishte  qenë  e 
mbyllur  edhe  për  vetë  muslimanët,  nisën  të  dilnin  në  shesh  sapo 
filluan  të  zbatoheshin  kushtet  e  saj! 

I  Dërguari  i  Allahut  (s.a.s.)  që  e  dinte  qysh  në  fillim  mbarësinë 
që  do  t'i  siguronte  kjo  paqe,  i  respektonte  gjer  në  fund  kushtet 
e  Hudejbijes  dhe  nuk  mungonte  të  përfitonte  nga  të  çarat  e  saj. 
Kështu,  ai  e  hodhi  poshtë  kërkesën  e  politeistëve  për  të  ekstra- 
duar  disa  gra  mekase  të  kthyera  në  muslimane  e  të  strehuara 
në  Medinë,  sepse  marrëveshja  përfshinte  vetëm  burrat  e  jo  edhe 
gratë!  Edhe  Zoti  urdhëronte  që  gratë  të  mos  ekstradoheshin: 

"O  ju  që  besuat!  Kur  gratë  besimtare  të  emigrojnë  e  vijnë 
te  ju,  i  vini  në  provë.  Allahu  e  di  më  mirë  besimin  e  tyre!  Po 

qe  se  edhe  ju  e  shihni  se  ato  janë  gra  besimtare,  mos  ua  ktheni 
mohuesve!  Ato  s'janë  të  miratuara  për  mohuesit,  as  mohuesit 
s'janë  të  miratuar  për  to!  Burrave  të  tyre  jepuni  pagesën  e  kuro- 
rës  që  kanë  shpenzuar  për  to  dhe  atëherë  nuk  është  mëkat  për 
ju  që  të  martoheni  me  to.  Kurse  gratë  mohuese  mos  i  mbani 
nën  kurorë,  por  i  lëshoni.  Edhe  ata  t'i  lëshojnë.  Ky  është  urdhri 
i  Allahut  i  cili  vendos  mes  jush.  Allahu  është  i  urtë  e  i  ditur!" 
(el-Mumtehine,  10)253 

Në  këtë  mes,  edhe  një  mekas  me  emrin  Ebu  Basir  që  ishte  bërë 
musliman,  u  strehua  në  Medinë.  Por  Profeti  (s.a.s.),  duke  i  respek- 
tuar  kushtet  e  paktit,  mbeti  i  detyruar  t'ua  dorëzonte  atë  politeis- 
tëve.  Kurse  Ebu  Basiri,  duke  mos  i  dhënë  kuptim  këtij  qëndrimi  të 
Profetit,  i  tha  kështu  atij  duke  mos  e  fshehur  habinë  e  vet: 

"Mos  vallë  kërkoni  të  më  ktheni  mua  prapë  në  idhujtari?" 

I  Dërguari  i  Allahut  (s.a.s.)  e  qetësoi  atë  me  këto  fjalë: 

"Ej,  Ebu  Basir,  ne  nuk  mund  ta  shkelim  jjalën!  Por  ti  bëj  pak  durim  se 
Allahu  i  Eartë  do  t'ju  tregojë  ty  dhe  të  tjerëve  si  ti  një  rrugë  shpëtimi!" 

Pas  këtyre  fjalëve,  Ebu  Basiri  iu  nënshtrua  urdhrit  të  Profetit 
pa  nxjerrë  asnjë  fjalë  dhe,  duke  menduar  për  gjendjen  e  për- 
gjithshme  të  muslimanëve,  iu  dorëzua  politeistëve.  Ndërkaq,  ai 
po  dërgohej  jo  në  Mekë,  por  në  vdekje,  gjë  që  e  dinte  edhe  vetë. 
Prandaj  edhe,  sapo  gjeti  rastin,  i  sulmoi,  gjatë  rrugës,  shoqëruesit 
e  vet  dhe  e  shpëtoi  jetën.  Njërin,  Hunejsin,  e  vrau,  kurse  tjetri  i 
iku.  Pastaj  mori  me  vete  rrobat,  shpatën  dhe  plaçkat  e  tjera  të  të 
vrarit,  u  kthye  në  Medinë  dhe  i  tha  Profetit 

"O  i  Dërguari  i  Allahut!  Hiq  një  të  pestën  e  këtyre  dhe  merre 
për  vete!" 

Kurse  Profeti  i  tha: 

"Po  ta  marr  një  të  pestën  e  këtyre,  unë  e  shkel  marrëveshjen  e  bërë 
me  ta.  Kurse,  si  veprimi  yt,  ashtu  dhe  plaçkat  e  njeriut  që  ke  vrarë,  kanë 
të  bëjnë  vetëm  me  ty!"  (Vakidi,  n,  626-627) 

253  Shih.  Buhari,  Shurut,  15;  Vakidi,  II,  631-632. 

_ 

Edhe  politeisti  që  i  iku,  u  kthye  te  Profeti  (s.a.s.)  dhe  e  kërkoi 
sërish.  Këtë  radhë,  Ebu  Basiri  tha: 

"O  i  Dërguari  i  Allahut!  Ju  më  dorëzuat  një  herë  tek  ta  duke 
respektuar  marrëveshjen.  Por  unë  e  shpëtova  veten!" 

Megjithatë,  duke  e  kuptuar  me  zgjuarsi  urtësinë  e  fjalëve  të 
Profetit,  doli  nga  Medina  dhe  u  vendos  në  vendin  bregdetar  të 
quajtur  Is  mes  Mekës  dhe  Damaskut.  Pas  një  periudhe  të  shkur- 
tër,  ai  vend  u  bë  një  zonë  e  pavarur  refugjatësh.  Aty  shkoi  edhe 
Ebu  Xhendeli  dhe  numri  i  muslimanëve  arriti,  pa  shkuar  shu- 
më,  në  treqind.  Rruga  tregtare  e  mekasve  për  në  Damask  u  bë  e 
rrezikshme.  Atëherë,  politeistët  mekas,  të  pashpresë,  i  kërkuan 
Profetit  ta  hiqte  nenin  e  marrëveshjes  lidhur  me  këtë  çështje,  do- 
methënë  iu  lutën  që  muslimanët  e  ikur  nga  Meka,  të  pranohe- 
shin  në  Medinë.  Kështu,  një  nen  që  ishte  në  dëm  të  muslimanëve, 
u  kthye  në  dobi  të  tyre!254 

I  Dërguari  i  Allahut  (s.a.s.)  i  dërgoi  letër  grupit  të  Ebu  Basirit. 
Por  Ebu  Basiri  ishte  duke  vdekur.  E  këndoi  letrën  dhe  e  dorëzoi 
shpirtin  me  të  në  dorë.  Ebu  Xhendeli  e  varrosi  në  vendin  ku  vdiq 
dhe  pranë  varrit  të  tij  ndërtoi  një  faltore.  Pastaj  Ebu  Xhendeli  u 
kthye  në  Medinë  së  bashku  me  muslimanët  e  tjerë  që  ndodhe- 
shin  me  të,  dhe,  bashkë  me  të  Dërguarin  e  Allahut  (s.a.s)  mori 
pjesë  në  shumë  luftëra.255 


Ky  mjedis  paqeje  i  sendërtuar  në  Hudejbije  u  bë  një  pikë  kthe- 
se  për  shpejtimin  e  kumtimit  Islam.  Allahu  i  Lartë  e  karakterizon 
këtë  paqe  si  "Fethu  Mubin".256 

Kur  i  Dërguari  i  Allahut  (s.a.s.)  njoftoi  se  Hudejbije  ishte  një 
fitore  e  madhe,  një  sahabe  pëshpëriti: 

"Ne  u  penguam  ta  bëjmë  Qaben  tavaf,  u  penguam  t'i  therim 
kurbanët  në  Harem!  Gjithashtu,  dy  vetë  që  erdhën  për  t'u  stre- 


254  Shih.  Buhari,  Shurut,  15;  Ibni  Hisham,  III,  372. 

255  Shih.  Vakidi,  II,  629. 

256  Shih.  Kur'ani,  el-Fet'h,  1 . 

huar  tek  ne  si  muslimanë  që  ishin,  i  Dërguari  i  Allahut  i  ktheu 
prapë.  Ç'htore  është  kjo?" 

Kur  këto  fjalë  arritën  te  i  Dërguari  i  Allahut,  ai  e  shpjegoi  kë- 
shtu  faktin  që  paqja  e  Hudejbijes  ishte  një  fitore  e  madhe: 

"Po,  kjo  paqe  është  fitorja  më  e  madhe!  Politeistët  kanë  pra- 
nuar  që  ju  të  shkoni  e  të  vini  në  vendbanimet  tuaja  dhe  ka  kër- 
kuar  që  duke  shkuar  e  ardhur  të  jeni  në  siguri  dhe  paqe.  Kështu, 
ata  do  ta  shohin  te  ju  dhe  do  ta  mësojnë  prej  jush  Islamin  që  nuk 
e  kanë  pëlqyer  e  nuk  e  kanë  dashur  gjer  tani!  Allahu  do  t'ju  bëjë 
juve  fitues  dhe  ju  do  të  ktheheni  prej  aty  ku  keni  shkuar,  në  paqe 
e  me  fitime  dhe  kjo  është  fitorja  më  e  madhe!"  (Halebi,  II,  715) 

Hz.  Ebu  Bekri  (r.a.)  e  ka  shprehur  kështu  opinionin  e  tij  mbi 
paqen  e  Hudejbijes: 

"Në  Islam  nuk  është  bërë  ndonjë  paqe  më  e  madhe  se  paqja 
e  Hudejbijes.  Por  njerëzit  e  kundërshtuan  këtë  pakt  nga  mendje- 
ngushtësia.  Njerëzit  tregohen  të  ngutur  në  punët  mes  Allahut 
dhe  të  Dërguarit.  Kurse  Allahu  i  Lartë  nuk  ngutet,  punën  që  dë- 
shiron  nuk  e  bën  pa  u  pjekur  kushtet!"  (Vakidi,  II,  610;  Halebi,  II,  721) 

Rezultati  i  parë  pozitiv  i  paktit  të  Hudejbijes  u  bë  fakti  që  Islami 
shfaqi  një  përhapje  të  shpejtë.  Në  periudhën  e  kësaj  paqeje,  kum- 
timit  të  Islamit  iu  hapën  mundësi  dhe  fusha  të  reja  përhapjeje.  Si 
rrjedhojë,  muslimanët  filluan  të  takohen  e  të  bisedojnë  me  poli- 
teistët,  t'u  këndojnë  Kur'an  atyre  dhe  t'u  flasin  hapur  për  Islamin. 
Përfundimisht,  edhe  ata  që  e  patën  fshehur  gjer  atë  ditë  qenien 
muslimanë,  mundeshin  ta  shpallnin  pa  frikë  besimin  e  tyre!257 

Kurse  para  kësaj,  të  dy  palët  nuk  mundeshin  të  takoheshin 
kaq  lehtë  dhe  qetë  me  njëri-tjetrin.  Pas  paqes,  politeistët  shkonin 
lirisht  në  Medinë,  po  ashtu,  edhe  muslimanët  shkonin  lirisht  në 
Mekë.  Ata  gjenin  mundësi  për  t'u  takuar  dhe  biseduar  me  famil- 
jet  që  kishin  atje,  me  miqtë  dhe  njerëzit  e  tjerë.  Informacionet  e 
dhëna  nga  muslimanët  mbi  qëndrimet  dhe  veprimet  e  Profetit, 
mbi  mrekullitë,  moralin,  bukurinë  e  rrugës  dhe  këshillat  e  tij. 


257  Shih.  Ibni  Kajjim,  III,  309-310. 

tashmë  dëgjoheshin  dhe,  kështu,  zemra  e  politeistëve  ishte  zbu- 
tur  dhe  kishte  filluar  të  prirej  nga  Islami.  Fundi,  edhe  arabët  e 
shkretëtirës,  për  t'u  bërë  muslimanë,  prisnin  Kurejshët  ta  poho- 
nin  besimin.  Brenda  kësaj  periudhe  u  bënë  muslimanë  edhe  nje- 
rëz  nga  parësia  e  politeistëve,  si  Amr  bin  As-i,  Halid  bin  Velidi 
dhe  Osman  bin  Talhai.258 

Përfaqësuesit  e  Islamit  shkonin  në  siguri  të  plotë  në  zona  të 
ndryshme  dhe,  me  çdo  pretekst,  gjenin  mundësi  për  t'u  folur 
njerëzve  për  Islamin.  Në  këtë  periudhë,  numri  i  muslimanëve  u 
shumëfishua. 

Imam  Zuhriu,  duke  përfituar  nga  hadithet  profetike  të  të 
Dërguarit  të  Allahut  mbi  këtë  çështje,  i  përmbledh  kështu  rezul- 
tatet  e  Paqes  së  Hudejbijes: 

"Më  parë,  sa  herë  që  takoheshin,  muslimanët  dhe  politeistët 
përlesheshin  dhe  luftonin.  Me  paqen  e  Hudejbijes,  përleshja  dhe 
lufta  mori  fund.  Mes  dy  anëve  u  formua  mjedis  sigurie.  Ata  gje- 
tën  mundësi  për  t'u  takuar  dhe  afruar  me  njëri-tjetrin.  Për  më 
tepër,  në  çështje  të  ndryshme,  filluan  ta  ndihmojnë  njëri-tjetrin. 
Në  këtë  mes,  kushdo  që  t'i  hapej  fjala  për  Islamin,  pasi  të  me- 
ndohej  pak,  e  rrokte  të  vërtetën  dhe  bëhej  musliman  menjëherë, 
aq  sa  numri  i  atyre  që  u  bënë  muslimanë  brenda  dy  vjetëve  nga 
Hudejbija  gjer  në  çlirimin  e  Mekës,  qe  më  i  madh  se  numri  i  atyre 
që  qenë  bërë  muslimanë  gjatë  periudhës  nëntëmbëdhjetëvjeçare 
të  ftesës  islame  gjer  në  ditën  e  Hudejbijes!" 

Ibni  Hisham  i  shton  kësaj  këto  fjalë: 

"I  Dërguari  i  Allahut  doli  në  rrugë  për  në  Hudejbije  me  një 
mijë  e  katërqind  vetë.  Kurse  dy  vjet  pas  kësaj,  në  çlirimin  e  Mekës, 
ai  kishte  me  vete  dhjetë  mijë  vetë,  sipas  një  rrëfimi,  së  bashku  me 
njerëzit  e  bashkuar  gjatë  rrugës,  dymbëdhjetë  mijë  muslimanë! 
Këto  shifra  tregojnë  se  sa  të  sakta  janë  konkluzionet  e  Zuhriut!" 
(Hejsemi,  VI,  170;  Ibni  Hisham,  III,  372) 


258  Shih.  Vakidi,  II,  624. 

Ftesë  sundimtarëve  për  në  Islam 

Pas  paktit  të  Hudejbijes,  i  Dërguari  i  Allahut  (s.a.s.),  si  një 
"ambasador"  i  dërguar  gjithë  njerëzimit,  hlloi  t'i  ftonte  në  Islam 
të  gjitha  shtetet  e  afërta  e  të  largëta  që  mundej  të  arrinte.  Sepse 
edhe  urdhri  hyjnor  këtë  kërkonte: 


"(O  i  Dërguar!)  Thuaju:  "O  njerëz,  pa  dyshim,  unë  jam  për 
ju  të  gjithë  i  Dërguari  i  Allahut,  zotëruesit  të  qiejve  e  të  to- 
kës!.."  (el-A'raf,  158) 


"O  i  Dërguar!  Kumtoje  (të  gjithë  njerëzve)  atë  që  t'u  zbrit  nga 
Zoti  yt!  Po  s'e  bëre  këtë,  do  të  thotë  se  s'e  ke  kryer  detyrën  e  për- 
faqësisë!  Allahu  do  të  të  mbrojë  prej  njerëzve!.."  (el-Maide,  67) 


"Ne  të  dërguam  ty  si  një  përgëzues  për  të  gjithë  njerëzit  dhe 
paralajmërues  të  një  ndëshkimi  nga  ana  e  Allahut,  por  shumi- 
ca  e  njerëzve  nuk  e  dinë..."  (Sebe,  28) 

Ftesa  e  të  Dërguarit  të  Allahut  (s.a.s.)  për  sunduesit  e  vendeve 
të  ndryshme  të  botës  u  bë  në  formë  letre.  Më  të  njohurat  e  këtyre 
janë  shtatë-tetë  copë.  Secilën  letër  Profeti  e  pati  dërguar  me  një 
prej  shokëve  të  zgjedhur  të  tij.  Kur  Profeti  deshi  t'u  shkruante 
letra  sundimtarëve,  sahabet  i  thanë: 

"O  i  Dërguari  i  Allahut,  ata  nuk  e  lexojnë  letrën  që  s'ka 
vulë!" 

Atëherë,  Profeti  (s.a.s.)  porositi  një  vulë  prej  argjendi  ku  ishin 
gdhendur  në  tre  rreshta  fjalët:  Allah-Resul-Muhammed.259 

Në  këtë  mënyrë,  mbi  vulë  ishte  gdhendur  "Muhammedun 
Resulullah"  (Muhammedi,  i  Dërguari  i  Allahut),  por,  sipas  rëndë- 
sisë,  emri  i  lartë  Allah  ishte  vendosur  sipër,  fjala  Resul  (i  Dërguar, 
përfaqësues),  në  mes  dhe,  në  rreshtin  e  tretë,  emri  Muhammed. 


Sahabiu  Dihjetul  Kelbi  (r.a.)  çoi  letrën  e  të  Dërguarit  të  Allahut 
për  perandorin  bizantin  Heraklius.  Kur  perandori  bizantin 
Heraklius,  në  kthim  nga  fitorja  kundër  persëve  ndodhej  në  Siri, 
mori  letrën  me  të  cilën  Profeti  Muhammed  (s.a.s.)  e  ftonte  për  në 
Islam.  Në  vend  që  të  nxehej  me  këtë  letër,  ai  tregoi  interesim  për  të 
dhe  deshi  të  mësonte  se  ç'ftesë  ishte  kjo,  për  ç'shkak  edhe  urdhëroi 
t'i  sillnin  bashkëvendas  të  Profetit  të  cilëve  do  t'u  bënte  pyetje. 

Atë  kohë  ndodhej  në  Siri,  në  krye  të  tregtarëve  mekas,  armiku 
më  i  egër  i  Profetit,  Ebu  Sufjani.  Atëherë,  mes  Profetit  (s.a.s.)  dhe 
Kurejshve  kishte  armëpushim.  Njerëzit  e  Herakliusit  e  takuan 
atë  dhe  e  çuan  te  perandori.  Atë  kohë,  Herakliusi  dhe  shpura  e 
tij  ndodheshin  në  Jerusalem,  në  faltoren  Aksa.  Herakliusi  kërkoi 
një  përkthyes.  Pasi  qe  gjithçka  gati,  përkthyesi,  në  emër  të  pera- 
ndorit,  i  pyeti  arabët: 

"Cili  nga  ju  është  më  i  afërt  në  gjak  me  këtë  njeri  që  e  quan 
veten  profet?" 

"Unë  jam  më  i  afërti  i  tij!"  -  U  përgjigj  Ebu  Sufjani. 


259  Shih.  Buhari,  Ilm,  7;  Muslim,  Libas,  57,  58;  Ibni  Sad,  I,  258. 

Pas  kësaj,  perandori  u  tha  njerëzve  të  tij: 

"Këtë  dhe  shokët  e  tij  m'i  sillni  afër."  Dhe,  duke  iu  drejtuar 
përkthyesit,  i  tha: 

"Shokët  të  qëndrojnë  pas  tij  dhe,  kur  të  përgjigjet  ai,  nëse  gë- 
njen,  të  thonë  "gënjen!" 

Më  pas,  kur  tregonte  për  këtë  ngjarje,  Ebu  Sufjani  thoshte: 
"Vallahi,  po  të  mos  më  vinte  turp  se  shokët  do  të  thoshin  pastaj, 
poshtë  e  lart,  se  unë  kisha  gënjyer,  nuk  do  të  druhesha  të  thosha 
gënjeshtra  për  të!" 

Ebu  Sufjani  e  tregon  kështu  bisedën  në  vazhdim: 

Pastaj,  pyetja  e  parë  që  më  bëri  Herakliusi  ishte  kjo: 

"Ç'vend  zë  soji  i  tij  mes  jush?" 

"Soji  i  tij  mes  nesh  është  shumë  i  lartë!"  -  Iu  përgjigja  unë. 

"A  ka  kush  prej  jush  që  ta  ketë  thënë  më  parë  këtë  fjalë  (që  të 
ketë  pretenduar  për  profetësi)?  -  Më  pyeti  ai. 

"Nuk  ka!"  -  Iu  përgjigja  unë. 

"A  ka  pasur  sundimtarë  ndër  të  parët  e  tij?"  -  Më  pyeti  ai. 

"Jo,  nuk  ka  patur!"  -  Iu  përgjigja  unë. 

"Ata  që  e  ndjekin,  a  janë  nga  parësia,  apo  nga  shtresa  e  ulët  e 
popullit?"  -  Më  pyeti  ai. 

"Janë  nga  shtresa  e  ulët  e  popullit."  -  Iu  përgjigja  unë. 
"Ndjekësit  e  tij  shtohen,  apo  pakësohen?"  -  Më  pyeti  ai. 
"Shtohen..."  -  Iu  përgjigja  unë. 

"A  ka  nga  ata  që,  pasi  kanë  hyrë  në  fenë  e  tij,  kanë  mbetur  të 
pakënaqur  dhe  janë  kthyer?"  -  Më  pyeti  ai. 

"S'ka!"  -  Iu  përgjigja  unë. 

"A  e  patët  akuzuar  për  gënjeshtar  ndonjëherë  atë  para  se  të 
dilte  me  këtë  pretendim?"  -  Më  pyeti  ai. 

"Jo!"  -  Iu  përgjigja  unë. 

_ 

"A  pati  ndodhur  ndonjëherë  të  mos  e  mbante  fjalën?"  -  Më 
pyeti  ai. 

"Jo!  Ai  e  mban  fjalën  e  dhënë,  vetëm  se  ne,  tani,  kemi  një  ma- 
rrëveshje  me  të  dhe  nuk  e  dimë  se  ç'ka  për  të  bërë  brenda  kësaj 
kohe!"  -  Iu  përgjigja  unë  duke  mos  gjetur  dot  fjalë  tjetër  për  të 
hedhur  hije  mbi  të! 

"A  keni  bërë  luftë  me  të?"  -  Më  pyeti  ai. 

"Po,  kemi  luftuar."  -  Iu  përgjigja  unë. 

"Si  kanë  përfunduar  këto  luftëra?"  -  Më  pyeti  ai. 

"Disa  herë  na  ka  mundur  ai,  disa  herë  ne  e  kemi  mundur  atë!" 
-  Iu  përgjigja  unë. 

"Mirë,  po  çfarë  kërkon  prej  jush?"  -  Më  pyeti  ai. 

"Na  thotë:  "Adhurojeni  vetëm  Allahun,  mos  i  bëni  shok  asgjë 
Atij,  braktisini  idhujt  e  etërve  tuaj!"  Na  urdhëron  të  falim  namaz, 
të  themi  të  drejtën  e  të  vërtetën,  të  jemi  të  ndershëm  e  të  vizitoj- 
më  të  afërmit." 

Pas  kësaj,  Herakliusi  i  tha  përkthyesit: 

"Thuaji  këtij:  "Të  pyeta  për  sojin  e  atij  njeriu  dhe  më  the  se 
është  shumë  i  lartë;  të  tillë  janë  profetët,  ata  zgjidhen  prej  fisni- 
këve  të  fisit  të  vet. 

Të  pyeta  nëse  ka  ndonjë  njeri  para  tij  që  të  ketë  dalë  me  një 
pretendim  të  tillë,  më  the  se  jo.  Po  të  kishte  një  njeri  që  të  kishte 
bërë  një  pretendim  të  tillë  më  parë,  do  të  thosha  se  e  merr  she- 
mbull  atë. 


Të  pyeta  nëse  mes  etërve  e  të  parëve  të  tij  ka  patur  sundimta- 
rë,  më  the  se  jo.  Po  të  kishte  pasur,  do  të  thosha  se  ky  përpiqet  të 
rifitojë  pushtetin  e  të  parëve. 


Të  pyeta  nëse  e  patët  parë  ndonjëherë  të  gënjente  para  se  të 
dilte  me  këtë  pretendim,  më  the  se  jo.  Unë  di  se  ai  që  nuk  gënjen 
për  njerëzit,  nuk  gënjen  as  për  Zotin! 

_ 

Të  pyeta  nëse  ata  që  e  ndjekin,  janë  nga  parësia  apo  nga  po- 
pulli,  më  the  se  janë  nga  populli.  Kështu  ndodh:  ata  që  i  ndjekin 
profetët  në  fillim  janë  nga  populli. 

Të  pyeta  nëse  ata  që  e  ndjekin,  shtohen  apo  pakësohen,  më 
the  se  shtohen.  Një  nga  veçoritë  e  fesë  së  vërtetë  është  shtimi  i 
vazhdueshëm  i  ndjekësve. 

Të  pyeta  nëse  ka  në  fenë  e  tij  njerëz  që,  të  pakënaqur  prej  saj, 
të  kthehen  sërish  në  fenë  e  vjetër,  më  the  se  jo.  Kështu  ndodh  kur 
feja  zë  rrënjë  në  zemrën  e  njeriut. 

Të  pyeta  nëse  ka  ndodhur  ndonjëherë  që  të  mos  e  mbajë  fja- 
lën,  më  the  se  jo.  Të  tillë  janë  profetët,  ata  nuk  kthejnë  nga  fjala! 

Të  pyeta  nëse  keni  bërë  luftë  me  të,  më  the  se  keni  bërë  dhe 
se  herë  e  keni  mundur  ju  atë  e  herë  ju  ka  rnundur  ai  juve.  Kështu 
ndodh  me  profetët:  pësojnë  humbje,  pastaj,  fundi  i  lumtur  bëhet 
i  tyre! 

Të  pyeta  se  për  çfarë  ju  urdhëron,  më  the  se  ju  urdhëron  ta 
adhuroni  vetëm  Allahun  duke  mos  i  bërë  shok  asgjë  Atij,  se  ju 
ndalon  të  adhuroni  idhujt,  ju  urdhëron  të  falni  namaz,  të  jeni  të 
drejtë  e  të  ndershëm. 

Po  qe  se  këto  që  the,  janë  të  vërteta,  ai  person  do  të  sundojë 
në  këto  dhera  ku  po  shkel  këmba  ime,  madje  në  një  kohë  shumë 
të  shkurtër.  Fundja,  unë  e  kam  ditur  që  ka  për  të  dalë  një  profet  i 
tillë,  por  nuk  e  kam  parashikuar  se  do  të  jetë  prej  jush.  Po  ta  dija 
se  mund  ta  takoja  atë,  do  të  përballoja  të  gjitha  vështirësitë  dhe, 
po  të  ndodhesha  pranë  tij,  do  t'ia  laja  këmbët!" 

Pastaj  Herakliusi  kërkoi  letrën  e  Hz.  Muhammedit  që  i  drej- 
tohej  atij  dhe  që  i  ishte  dërguar  guvematorit  të  Busras  nëpërmjet 
Dihjes  (r.a.).  Njeriu  që  e  solli  letrën,  ia  dha  Herakliusit,  i  cili  nisi 
ta  lexojë.  Në  letër  shkmhej: 

"Nga  Muhammedi,  robi  dhe  i  Dërguari  i  Allahut,  të  madhit  të  ro- 
makëve,  Herakliusit! 

Paqe  atyre  që  e  kanë  gjetur  rrugën  e  drejtë!  Po  të  ftoj  ty  në  Islam! 
Hyr  në  Islam  që  të  shpëtosh,  që  Allahu  të  ta  japë  shpërblimin  dyfish. 

_ 

Po  qe  se  s'pranon,  mëkati  i  fshatarëve  (që  ke  nën  sundim)  është  mbi 
zverkun  tënd! 

"Thuaj:  "O  ju  ndjekës  të  librit!  Ejani  në  një  fjalë  të  për- 
bashkët  me  ne,  të  mos  adhurojmë  tjetër  veç  Allahut,  të  mos 
i  bëjmë  shok  asgjë  Atij  dhe  të  mos  e  hyjnizojmë  njëri-tjetrin 
duke  lënë  Allahun!"  Po  qe  se  ju  kthejnë  krahët,  atëherë  thoju- 
ni:  "Dëshmoni  se  ne  jemi  muslimanë!"  (Al-i  Imran,  64) 

Ebu  Sufjani  thotë: 

"Pasi  Herakliusi  tha  ç'kishte  për  të  thënë  dhe  pasi  e  mbaroi  së 
lexuari  letrën,  u  dëgjua  një  zhurmë  e  një  rrëmujë  e  ai  u  ngrit  nga 
vendi,  kurse  ne  na  nxorën  jashtë.  E  u  thashë  shokëve: 

"Puna  e  të  birit  të  Ebu  Kebshes260  u  bë  shumë  e  madhe.  Pa 
shihni,  edhe  sundimtari  i  Beni  Asfarit  (Herakliusi),  madje,  frikë- 
sohet  prej  tijL" 

Ja,  pra,  që  prej  asaj  kohe  nuk  e  humba  kurrë  besimin  se  ai  do 
të  arrinte  sukses  së  shpejti.  Dhe,  më  në  fund,  Allahu  ma  mundë- 
soi  edhe  mua  IslaminL" 


Herakliusi  e  ftoi  parësinë  në  audiencë,  e  cila  u  zhvillua  në  një 
nga  pallatet  e  tij.  Ai  u  tha  atyre: 

"O  romakë,  a  doni  të  shpëtoni  përjetësisht  dhe  mbretërimi 
juaj  të  vazhdojë  gjithmonë?"  (U  propozoi  të  hynin  në  Islam).  Pas 
këtyre  fjalëve,  parësia,  të  trembur,  si  tufë  gomerësh  të  egër,  të  gji- 
thë  së  bashku  vrapuan  te  dyert.  Por  panë  se  të  gjitha  dyert  qenë 
të  mbyllura.  Kur  e  kuptoi  se  burrat  e  shtetit  që  kishte  përreth  nuk 


260  Për  këtë  emër  që  është  përdorur  për  Profetin,  shih  vëllimin  e  parë  të 
përkthimit  shqip,  shënimi  nr.  204. 

donin  të  hynin  në  Islam,  i  thirri  të  ktheheshin  prapë  dhe,  duke  e 
ndryshuar  të  vërtetën  e  fjalëve  që  do  të  thoshte,  u  tha: 

"Unë  ju  provova  për  të  parë  vendosmërinë  tuaj  në  fenë  e 
krishterë.  Kjo  që  pashë  në  sjelljen  tuaj,  më  pëlqeu!" 

Atëherë,  burrat  e  shtetit  ranë  në  gjunjë  para  tij  dhe  mbetën  të 
kënaqur  prej  tij.  (Buhari,  Bedu’l-Vahj,  1,  5-6,  Iinan,  37,  Shehadat,  28,  Xhihad,  102; 
Muslim,  Xhihad,  74;  Ahmed,  I,  262) 

Ndërsa  e  pati  parë  me  sytë  e  vet  dhuntinë  e  Islamit  që  i  kishte 
ardhur  mu  para  dhe  e  pati  rrokur  plotësisht  të  vërtetën,  perando- 
ri  i  Bizantit  Heraklius,  si  rezultat  i  rëndimit  të  interesave  mate- 
riale  të  kësaj  bote,  e  prapësoi  këtë  rast  të  favorshëm  duke  e  çuar 
dëm  për  vete  një  lumturi  të  përjetshme! 


Letrën  e  ftesës  Kisras  së  Iranit  e  dërgoi  Abdullah  bin  Hudhafe 
(r.a.).  Por  Kisra  nuk  u  suall  si  Herakliusi.  Duke  u  zemëruar  që  mbi 
letër  emri  i  Profetit  (s.a.s.)  ishte  shkruar  sipër  emrit  të  vet,  e  bëri 
copë-copë  atë  thirrje  të  bekuar,  kurse  përfaqësuesin  e  shau  keq. 

Abdullai  (r.a.)  u  foli  kështu  Kisras  dhe  njerëzve  të  tij: 

"O  persë!  Ju  po  kaloni  ditë  të  numëruara  pa  pejgamber,  pa  li- 
bër  dhe  si  zotërues  mbë  një  pjesë  të  globit  që  keni  në  duar,  dhe  po 
jetoni  një  jetë  ëndrre!  Kurse  pjesa  tjetër  e  globit  që  nuk  e  zotëroni 
është  shumë  më  e  madhe! 

O  Kisra!  Sa  e  sa  sundimtarë  kanë  ardhur  e  shkuar  para  teje, 
të  cilët  kanë  dëshiruar  këtë  botë  ose  përjetësinë.  Prej  tyre,  ata 
që  kanë  dëshiruar  përjetësinë,  kanë  marrë  pjesë  edhe  prej  kësaj 
bote.  Kurse  ata  që  kanë  dëshiruar  këtë  botë,  e  kanë  humbur  për- 
jetësinë!  Ti  po  e  nënvleftëson  këtë  fe  që  po  të  propozojmë,  por, 
kudo  që  të  ndodhesh,  kur  të  të  vijë  ajo  që  po  e  nënvleftëson,  ke 
për  t'u  trembur  e  s'ke  për  t'u  mbrojtur  dot  prej  saj!" 

Si  përgjigje,  Kisra  tha  se  pasuria  dhe  pushteti  ishin  të  posa- 
çëm  vetëm  për  të,  se  nuk  trembej  as  mos  mundej,  as  se  mos  i  dilte 
ortak.  (Suhejli,  VI,  589-590) 

Pastaj  Kisra  u  tha  njerëzve  të  vet  ta  nxirmin  jashtë  Abdullah 
bin  Hudhafen. 

Sapo  doli  nga  audienca  e  Kisras,  Abdullai  (r.a.)  e  shaloi  kalin 
dhe  zuri  rrugën  e  Medinës.  Ai  po  thoshte  me  vete: 

"Vallahi,  nuk  vuaj  për  cilëndo  rrugë  që  mund  të  më  takojë 
(vdekje  apo  shpëtim).  Unë  e  çova  në  vend  letrën  e  të  Dërguarit 
të  Allahut  dhe  e  kreva  detyrën!"  (Ahmed,  1, 305;  Ibni  Sa'd,  1, 260,  IV,  189; 
Ibni  Kethir,  el-Bidaje,  IV,  263-6;  Hamidullah,  el-Vesaik,  f.  140) 

Abdullah  bin  Hudhafe  (r.a.)  ka  një  histori  plot  pësime  më- 
simdhënëse  që  shpalosin  virtytin  e  paçmuar  dhe  guximin  e  lartë 
të  mbështetur  në  besim. 

Në  periudhën  e  kalifatit  të  Hz.  Omerit  (r.a.)  u  dërgua  një  ush- 
tri  islame  në  drejtim  të  zonës  Kajserije  të  Damaskut  kundër  bi- 
zantinëve.  Në  ushtri  merrte  pjesë  edhe  Abdullah  bin  Hudhafe 
(r.a.).  Bizantinët  e  kapën  rob,  e  çuan  te  mbreti  i  tyre,  të  cilit  i  tha- 
në:  "Ky  është  shok  i  Muhammedit!" 

Pasi  e  mbylli  Abdullain  në  një  shtëpi  duke  e  lënë  për  ditë  të 
tjera  pa  ngrënë  e  pa  pirë,  pastaj  mbreti  i  dërgoi  verë  dhe  mish 
derri.  Dhe  e  vëzhguan  për  tri  ditë  rresht,  por  e  panë  se  ai  nuk  e 
preku  as  verën,  as  mishin  e  derrit.  Njerëzit  e  ngarkuar  me  këtë 
detyrë,  i  thanë  mbretit: 

"Ai  është  tretur  shumë.  Po  të  mos  e  nxirrni  prej  aty,  do  të  vdesë!" 

Mbreti  e  kërkoi  t'ia  sillnin  para  dhe  e  pyeti: 

"Ç'të  pengoi  të  hash  e  të  pish?" 

Abdullai  (r.a.)  iu  përgjigj: 

"Ç'është  e  vërteta,  unë  e  kam  të  lejuar  t'i  ha  e  t'i  pi  ato  gjëra 
në  kushte  nevoje  jetësore,  por  nuk  desha  t'ju  bëj  juve  të  më  për- 
qeshni  para  Islamit!" 

Përballë  këtij  qëndrimi  serioz  të  tij,  mbreti  i  tha: 

"Po  sikur  të  bëheshe  krishter,  të  të  jepja  gjysmën  e  pasurisë,  të 
të  bëja  ortak  në  sundim  dhe  të  të  martoja  me  time  bijë,  ç'thua?" 

Abdullai  (r.a.)  iu  përgjigj 

"Edhe  sikur  të  më  jepje  tërë  pasurinë  tënde  dhe  të  të  gjithë 
arabëve,  sa  të  isha  gjallë,  unë  kurrë  nuk  do  të  kthehesha  nga  feja 
e  Muhammedit  (s.a.s.)!" 

"Atëherë,  kam  për  të  të  vrarë!"  - 1  tha  mbreti. 

"Kjo  është  punë  për  ty!"  -  Ia  ktheu  Hz.  Abdullai. 

Abdullain  (r.a.)  e  ngjitën  në  kryq.  Në  fillim  e  gjuajtën  shigje- 
tarët  vetëm  për  ta  trembur.  Pastaj  iu  propozua  përsëri  të  bëhej  i 
krishterë,  kurse  ai  sahabi  i  bekuar  nuk  tregoi  as  lëkundjen  më  të 
vogël.  Atëherë,  mbreti  i  tha: 

"O  bëhesh  i  krishterë,  o  do  të  të  hedh  në  kazan  të  vluar!" 

Pasi  Abdullai  nuk  pranoi,  sollën  një  kazan  bakri  ku  hodhën  vaj 
ulliri  apo  ujë  dhe  i  dhanë  valë.  Mbreti  urdhëroi  të  sillnin  një  rob 
musliman,  të  cilit  i  propozoi  të  bëhej  i  krishterë.  Meqë  robi  nuk 
pranoi,  mbreti  urdhëroi  ta  hidhnin  në  kazan.  Abdullai  po  e  vëzh- 
gonte.  Ai  pa  sesi  robit  aty  për  aty  iu  zhveshën  mishrat  nga  eshtrat. 

Mbreti  ia  përsëriti  Abdullait  (s.a.s.)  propozimin  për  t'u  bërë 
krishter  dhe,  pasi  s'pranoi,  urdhëroi  ta  hidhnin  në  kazan.  Kur 
do  ta  hidhnin,  Abdullai  qau.  Duke  pandehur  se  kishte  ndërruar 
mendje,  urdhëroi  t'ia  sillnin  pranë  dhe  ia  përsëriti  sërish  propo- 
zimin.  Por  kur  pa  kundërshtimin  e  tij  të  fortë,  e  pyeti: 

"Pse  qave,  pra?" 

Hz.  Abdullah  bin  Hudhafe  (r.a.)  i  dha  këtë  përgjigje  të  shkël- 
qyer: 

"Mos  pandeh  se  qava  nga  frika  e  asaj  që  deshe  të  më  bësh  ti! 
Unë  qava  ngaqë  kam  vetëm  një  jetë  që  mundem  ta  jap  në  rrugën 
e  Allahut!  Unë  thashë  me  vete:  "Tani  ti  ke  për  t'u  hedhur  në  kazan 
të  vluar  dhe  të  vetmen  jetë  që  ke,  do  ta  japësh  në  rrugën  e  Allahut! 
Mirëpo  do  të  desha  që  të  kisha  jetë  sa  ç'kam  qime  në  trup  dhe  kjo 
torturë  në  rrugën  e  Allahut  të  më  përsëritej  po  aq  herë!" 

Ky  qëndrim  i  jashtëzakonshëm  që  Hz.  Abdullai  me  ndjenjën 
e  seriozitetit  dhe  fisnikërisë  së  besimit,  i  pëlqeu  shumë  mbretit,  i 
cili  deshi  ta  linte  të  lirë.  Prandaj  i  tha  Abdullait: 

"Puthmë  në  kokë,  të  të  lë  të  lirë!" 

_ 

Abdullai  (r.a.)  e  pyeti: 

"A  do  t'i  lësh  të  lirë  bashkë  me  mua  edhe  të  gjithë  robërit  mus- 
limanë?" 

"Po,  -  pranoi  mbreti,  -  do  t'i  lë!" 

"Tani,  po!"  -  Ia  ktheu  Abdullai. 

Hz.  Abdullai  (r.a.)  thotë: 

"Unë  thashë  me  vete:  "Ç'të  keqe  do  të  ketë  sikur  ta  puth  në 
kokë  një  armik  të  Allahut  për  ta  shpëtuar  edhe  jetën  time,  edhe 
jetën  e  të  gjithë  robërve  muslimanë?  Puthe,  Abdullah,  e  le  ta  kë- 
pusë  qafën!" 

Atë  ditë  u  lanë  të  lirë  tetëdhjetë  muslimanë.  Kur  arritën  te  Hz. 
Omeri,  ia  treguan  se  ç'kishte  ndodhur.  Omeri  (r.a.)  tha: 

"Çdo  musliman  e  ka  për  detyrë  t'ia  puthë  kokën  Abdullah 
bin  Hudhejfes!  Unë  po  filloj  i  pari!" 

Dhe  u  ngrit,  shkoi  te  Abdullai  dhe  e  puthi  në  kokë!  (Ibni  Ethir, 
Usdu'l-Gabe,  III,  212-213;  Zehebi,  Sijer,  II,  14-15) 

Ja,  ky  sahabi  i  bekuar  pati  fatin  t'ia  çonte  Kisras  së  Iranit  letrën 
e  ftesës  në  Islam  të  të  Dërguarit  të  Allahut  dhe,  duke  shpalosur  një 
guxim  të  madh  besimi  para  xhelatëve  që  prisnin  shenjën  e  mbretit 
për  ta  ekzekutuar,  ua  kumtoi  Islamin  Kisras  dhe  njerëzve  të  tij! 

Kur  i  Dërguari  i  Allahut  (s.a.s.)  e  mësoi  se  Kisra  e  kishte  grisur 
letrën  dhe  kishte  mbajtur  qëndrim  negativ  ndaj  ftesës  islame,  tha: 

"Allahu  im,  edhe  ti  bëja  copë-copë  pasurinë  dhe  pushtetin  atij!" 
(Buhari,  Ilm,  7;  Ibni  Ethir,  Usdu'l-Gabe,  III,  212) 

Me  të  vërtetë,  kjo  fjalë  parashikuese,  kjo  mrekulli  e  të  Dërguarit 
të  Allahut  (s.a.s.),  u  realizua  në  periudhën  e  kalifëve  rashidinë 
dhe  të  gjitha  tokat  e  Kisras  kaluan  në  duar  të  muslimanëve! 

Kisra  i  shkroi  një  letër  guvematorit  të  Jemenit,  Bazan,  ku  i 
kërkoi  t'ia  sillte  Profetin  (s.a.s.).  Përfaqësuesit  e  Bazanit  shkuan 
te  Profeti,  ia  shpjeguan  se  për  ç'ishin  dërguar  dhe  ia  dorëzuan 
letrën.  Profeti  e  lexoi  letrën  dhe  buzëqeshi,  pastaj  i  ftoi  përfaqë- 
suesit  në  Islam.  Përfaqësuesit  e  Bazanit  i  thanë  Profetit: 

"Po  s'erdhe  me  ne,  shkruaji  përgjigje  letrës  së  guvematorit 
Bazan!" 

I  mbështetur  në  komunikimin  hyjnor,  i  Dërguari  i  Allahut 
(s.a.s.)  u  tha  atyre: 

"Allahu  i  Lartë  do  t'ia  lëshojë  Kisras  të  birin,  Shirevejhin,  i  cili  ka 
për  ta  vrarë  të  atin  në  aksh  muaj,  aksh  natë,  pasi  ora  të  ketë  kaluar  aksh 
kohë!" 


Të  hutuar,  përfaqësuesit  i  thanë: 

"A  t'i  shkruajmë  këto  fjalë  që  dëgjuam  prej  teje  dhe  t'ia  çojmë 
guvematorit?" 

Profeti  (s.a.s.)  u  tha: 


"Po/  Lajmërojeni  atë  për  ato  që  dëgjuat  prej  meje!  Dhe  thojini:  "Feja 
dhe  sundimi  im  do  të  arrijnë  gjer  atje  ku  arrin  pasuria  dhe  mbretërimi 
i  Kisras,  do  të  zgjatet  gjer  në  ato  vende  ku  kuajt  dhe  devetë  do  të  vënë 
këmbën!"  Atij  thojani  edhe  këtë:  "Po  qe  se  ti  bëhesh  musliman,  do  të  t'i 
jap  ty  vendet  që  i  ke  nën  qeverisje.  Dhe  do  të  të  bëj  ty  sundimtar  mbi 
popullsinë  Ebna,  persët  e  Jemenit!" 

Pasi  e  mori  këtë  lajm,  Bazani  tha: 

"Për  Zotin,  fjala  e  tij  nuk  është  fjalë  sundimtari!  Unë  mendoj 
se  ky  njeri,  siç  thotë  edhe  vetë,  është  profet!  Le  ta  presim  rezul- 
tatin  e  fjalës  që  ka  thënë  për  Kisran.  Po  qe  se  fjala  e  tij  vërte- 
tohet,  ai  është  me  të  vërtetë  profet  i  dërguar  njerëzve  nga  Zoti! 
Përndryshe,  po  qe  se  s'vërtetohet,  do  të  shohim  e  bëjmë!" 

Pastaj,  duke  u  kthyer  nga  përfaqësuesit,  i  pyeti: 

"Si  ju  duk  ai  njeri?" 

Dhe  ata  filluan  t'ia  përshkmajnë  mbresat  e  tyre  duke  mos  e 
fshehur  aspak  habinë  dhe  mahnitjen: 


"Nuk  kemi  parë  gjer  më  sot  sundimtar  aq  impresionues,  por 
dhe  po  aq  modest  sa  ai;  sundimtar  që  të  mos  ketë  frikë  nga  asgjë, 
që  të  mos  ketë  roje  përreth  dhe  që  të  ecë  më  këmbë  midis  njerëz- 
ve!  Shokët  e  tij  flisnin  me  zë  të  ulët  pranë  tij ..." 

Dhe  kur  Bazanit  i  shkoi  letra  ku  lajmërohej  se  Shirevejhi  e 
kishte  vrarë  të  atin,  panë  se  parashikimi  i  të  Dërguarit  të  Allahut 
(s.a.s.)  ishte  vërtetuar  pikë  për  pikë!  Guvernatori  Bazan  u  shpreh 
kështu  për  të  Dërguarin  e  Allahut: 

"Patjetër,  ky  njeri  është  një  profet  i  dërguar  njerëzve  nga  ana 
e  Zotit!" 

Dhe  u  bë  musliman.  Edhe  Ebna-të  me  origjinë  perse  që  jeto- 
nin  në  Jemen,  u  bënë  muslimanë!  (Ibni  Sa'd,  1, 260;  Ebu  Nuajm,  Delail,  II, 
349-350;  Dijarbekri,  II,  35-37) 


Sundimtari  që  e  priti  më  mirë  letrën  e  të  Dërguarit  të  Allahut 
dhe  përfaqësuesin  e  tij,  qe  mbreti  abisinas,  Nexhashiu.  Në  letrën 
drejtuar  Nexhashiut,  dërguar  me  anë  të  Umejr  bin  Umejjes  (r.a.), 
krahas  ftesës  për  në  Islam,  kishte  dhe  një  informacion  të  shkurtër 
për  Hz.  Merjemen  dhe  Hz.  Isanë.  Nexhashiu  i  cili  pati  mësuar 
pak  a  shumë  mbi  Islamin  që  më  parë,  me  rastin  e  një  emigrimi  të 
muslimanëve  mekas  në  vendin  e  tij  dhe,  me  atë  rast,  pati  shfaqur 
një  qëndrim  pozitiv,  me  anë  të  kësaj  letre  besoi.  Ai  shqiptoi  Fjalën 
e  Dëshmisë  në  prani  të  Hz.  Xhaferit,  djalit  të  madh  të  Ebu  Talibit, 
i  cili  ndodhej  atë  kohë  në  Etiopi,  dhe  u  bë  musliman.  Pastaj,  si- 
pas  dëshirës  së  të  Dërguarit  të  Allahut  (s.a.s.),  i  hipi  emigrantët 
muslimanë  që  ndodheshin  atje,  në  dy  gjemi  dhe  i  dërgoi.  Kurse 
Profetit  (s.a.s.)  i  dërgoi  një  letër  ku  e  njoftonte  personalisht  se 
kishte  besuar.  Në  letër  shkruhej: 

"Muhammedit,  të  Dërguarit  të  Allahut,  nga  Nexhashiu. 

O  i  Dërguari  i  Allahut!  Paqja,  mëshira  dhe  begatia  e  Allahut 
qofshin  mbi  ty!  Allahu,  veç  të  cilit  nuk  ka  zot  tjetër,  më  drejtoi 
për  në  Islam! 


O  i  Dërguari  i  Allahut!  Më  erdhi  letra  ku  flisni  për  gjendjen 
e  Isait.  Betohem  në  Zotin  e  qiejve  e  të  tokës  që  edhe  Isai  nuk  ka 
thënë  për  veten  më  shumë  se  ç'keni  thënë  ju  në  letër!  Edhe  kum- 
tesa  e  tij  është  si  e  juaja.  Ne  i  mësuam  parimet  e  Islamit  me  anë  të 
kumtimit  me  të  cilin  jeni  ngarkuar  ju.  Djalin  e  ungjit  tënd  (Xhafer 
Tajarin)  me  shokët  e  tu  që  emigruan  në  vendin  tonë,  i  pritëm  si 

miq.  Unë  dëshmoj  se  ti  je  i  Dërguari  i  Allahut,  thua  të  drejtën  dhe 
je  i  pëlqyer! 

O  i  Dërguari  i  Allahut!  Unë  të  kam  dhënë  besën  ty  me  ndër- 
mjetësinë  e  djalit  të  ungjit  tënd  që  është  edhe  përfaqësuesi  yt 
këtu.  Para  tij  iu  dorëzova  Allahut,  Zotit  të  botëve!  Po  të  dërgoj 
djalin  tim,  Erha-in.  Unë  jam  vetëm  sundimtar  i  vetes  time;  po  të 
më  kërkosh  që  të  vi,  menjëherë  po  vi!  Dëshmoj  se  thëniet  e  tua 
janë  të  vërteta!  O  i  Dërguari  i  Allahut,  paqja  qoftë  mbi  tyL"  (Ibni 
Sa'd,  I,  259;  Ibni  Kajjim,  III,  689;  Hamidullah,  el-Vesaik,  f.  100, 104-105) 


Një  ditë,  i  Dërguari  i  Allahut  (s.a.s.)  i  pyeti  sahabet: 

"O  njerëz,  kush  ia  dërgon  këtë  letër  Mukavkisit  të  Aleksandrisë261 
duke  e  pritur  shpërblimin  nga  Allahu?" 

Hatib  bin  Ebi  Beltaa  (r.a.)  u  hodh  nga  vendi,  i  shkoi  Profetit 
pranë  dhe  i  tha: 

"O  i  Dërguari  i  Allahut,  e  dërgoj  unë!" 

Dhe  i  Dërguari  i  Allahut  (s.a.s.)  e  uroi: 

"O  Hatib,  Allahu  ta  bekoftë  këtë  detyrë!" 

Hatibi  (r.a.)  ia  dërgoi  letrën  e  Profetit  Mukavkisit  të 
Aleksandrisë.  Në  letër  shkruhej: 

"Bismil'lahi'r-rahmani'r-rahim,  Në  emër  të  Allahut  Mëshirues  e 
Shpërblyes! 

Nga  Muhammedi,  robi  dhe  i  Dërguari  i  Allahut,  të  madhit  të  kip- 
tinjve,  Mukavkisit!  Paqe  atyre  cjë  zgjohen  dhe  e  gjejnë  rrugën  e  drejtë! 

Po  tëftoj  ty  në  Islam!  Bëhu  musliman  dhe  gjej  paqe,  që  edhe  Allahu 
të  tajapë  dyfish  shpërblimin!  Po  s'e  pranove  këtëftesë,  mëkati  i  kiptinj- 
ve  do  të  rëndojë  mbi  ty! 

261  Për  perandorët  e  Bizantit  janë  përdorur  emrat  Kajser  dhe  Kajseri  i 
Bizantit;  për  sundimtarët  persë,  Kisra;  për  sundimtarët  abisinas,  Ne- 
xhashi;  për  sundimtarët  egjiptianë,  Faraon;  për  sundimtarët  e  Alek- 
sandrisë,  Mukavkis;  për  sundimtarët  e  Jemenit  dhe  Shihrit,  Tubba;  për 
sundimtarët  e  Indisë,  Batlimus.  Këta  nuk  janë  emra  të  përveçëm  perso- 
nash  të  caktuar,  por  tituj  të  përgjithshëm  të  dhënë  sundimtarëve.  (Ibni 
Kethir,  el-Bidaje,  XI,  228) 

"Thuaj:  "O  ju  ndjekës  të  librit!  Ejani  në  një  fjalë  të  për- 
bashkët  me  ne,  të  mos  adhurojmë  tjetër  veç  Allahut,  të  mos 
i  bëjmë  shok  asgjë  Atij  dhe  të  mos  e  hyjnizojmë  njëri-tjetrin 
duke  lënë  Allahun!"  Po  qe  se  ju  kthejnë  krahët,  atëherë  thoju- 
ni:  "Dëshmoni  se  ne  jemi  muslimanë!"  (Al-i  Imran,  64)" 

Pasi  e  lexoi  letrën  e  Profetit,  Mukavkisi  e  thirri  Hatibin  (r.a.) 
dhe  mblodhi  njerëzit  e  tij  të  fesë.  Vazhdimin  e  ngjarjes,  Hatibi 
(r.a.)  e  tregon  kështu: 

Mukavkisi  më  tha: 


"Do  të  të  pyes  për  disa  gjëra  që  dua  t'i  kuptoj  dhe  do  të  bise- 
doj  me  ty!" 

"Urdhëro,  le  të  bisedojmë!"  - 1  thashë. 

"A  s'është  profet  zotëria  yt?"  -  më  pyeti  Mukavkisi. 

"Po,  ai  është  i  Dërguari  i  Allahut!"  - 1  thashë  unë. 

Mukavkisi  më  pyeti: 

"Po  qe  se  ai  është  me  të  vërtetë  profet,  pse  s'iu  lut  Zotit  ku- 
ndër  fisit  të  vet  që  e  detyroi  të  largohej  nga  vatani?" 

Unë  iu  përgjigja: 

"Ti  dëshmon  se  Isai  i  biri  Merjemes  është  profet  i  Zotit,  apo 
jo!  Atëherë,  meqë  ishte  me  të  vërtetë  profet,  a  nuk  do  të  duhej  t'i 
lutej  Zotit  ta  shkatërronte  fisin  e  vet  kur  e  kapën  dhe  deshën  ta 
kryqëzonin,  kurse  atë  vetë  ta  ngjiste  në  qiell?" 

Mukavkisi  nuk  gjeti  dot  fjalë  për  të  thënë.  Pasi  heshti  pak,  më 
tha: 


"Përsëriti  fjalët  që  the!" 

I  përsërita.  Mukavkisi  përsëri  heshti,  pastaj  më  tha: 

"Drejt  fole!  Ti  je  një  i  urtë  që  flet  me  vend  dhe  që  vjen  prej 
dikujt  i  cili  është  i  urtë!" 

_ 

Pas  këtyre  fjalëve,  unë  i  thashë  Mukavkisit: 

"Para  teje,  këtu,  dikush  pati  pretenduar  se  ishte  zoti  më  i 
madh.  Allahu  i  Lartë  e  ndëshkoi  atë  faraon  me  dënimet  e  kësaj 
bote  e  të  përjetësisë.  Ti  merr  mësim  prej  atyre  para  teje  dhe  mos 
u  bëj  që  të  marrin  mësim  të  tjerët  prej  teje!"262 

Mukavkisi  më  tha: 

"Ne  e  kemi  fenë  tonë  dhe  nuk  e  lëmë  atë  pa  parë  një  tjetër  më 
të  mirë!" 

Kurse  unë  ia  ktheva: 

"Islami  është,  pa  dyshim,  më  i  lartë  se  feja  jote!  Ne  të  ftojmë  ty 
në  Islam  që  Allahu  i  Lartë  e  zgjodhi  si  fe  për  njerëzit!  Muhammed 
Mustafai  (s.a.s.)  fton  në  këtë  fe  jo  vetëm  ty,  por  të  gjithë  njerëzit. 
Kurejshët  qenë  ata  që  u  sollën  më  ashpër  e  më  keq  me  të,  armi- 
qësi  më  shumë  i  bënë  çifutët,  kurse  më  të  afërt  iu  treguan  krish- 
terët.  Ashtu  siç  pati  paralajmëruar  Hz.  Musai  Hz.  Isain,  edhe  Hz. 
Isai  ka  paralajmëruar  ardhjen  e  Hz.  Muhammedit  (a.s.).  Ftesa  që 
po  të  bëjmë  ne  ty  për  të  pranuar  Kur'anin,  është  si  ftesa  jote  drej- 
tuar  njerëzve  të  Tevratit  për  ta  pranuar  Ungjillin.  Çdo  njeri  është 
i  detyruar  të  futet  në  bashkësinë  e  profetit  të  ardhur  në  kohën  e 
vet.  Edhe  ti  je  nga  ata  që  janë  të  pranishëm  në  kohën  e  ardhjes  së 
Hz.  Muhammedit  (a.s.).  Prandaj,  duke  të  ftuar  ty  në  Islam,  ne  s'të 
largojmë  nga  feja  e  Isait  (a.s.),  përkundrazi,  të  ftojmë  të  veprosh 
në  përshtatje  me  kërkesat  e  profetësisë  së  tij." 

Mukavkisi  më  tha: 

"Unë  e  shqyrtova  fenë  e  këtij  pejgamberi  dhe  pashë  se  në  të 
as  nuk  ka  urdhër  për  të  hequr  dorë  e  për  t'u  veçuar  nga  bota,  as 
nuk  ndalohen  gjërat  e  mira  e  të  dobishme.  Ai  s'është  as  ndonjë 
magjistar  që  e  ka  ngatërruar  rrugën,  as  ndonjë  gënjeshtar  që  pre- 
tendon  se  ka  marrë  lajme  nga  e  fshehta.  Përkundrazi,  tek  ai  ka 
shenja  profetësie,  si  zbulim  i  të  fshehtës  dhe  paralajmërim  i  saj. 
Megjithëkëtë,  dua  të  mendohem  edhe  pak!" 

Më  pas  shkroi  një  përgjigje  të  tillë  për  letrën  e  Profetit: 

262  Poeti  e  shpreh  kështu  këtë  ide: 

Njeriu  po  s'mori  nga  të  parët  mësim, 

Bëhet  shembull  për  ata  që  do  të  vijnë. . . 

_ 

"BismilTahi'r-rahmani'r-rahim. 

Muhammed  bin  Abdullait  nga  Mukavkisi. 

Paqe  ty!  E  lexova  letrën  tënde  dhe  i  kuptova  ato  që  shkruaje 
dhe  për  të  cilat  më  ftoje!  Unë  e  kam  ditur  se  do  të  vinte  një  profet 
tjetër,  por  pandehja  se  do  të  dilte  nga  Siria.  Ta  prita  sdhe  ta  res- 
pektova  të  dërguarin.  Po  të  dërgoj  dy  skllave  shumë  të  respek- 
tuara  nga  kiptinjtë  si  dhe  rroba.  Po  të  dhuroj  edhe  një  mushkë 
për  shalë.  Paqja  qoftë  mbi  ty!" 

Mukavkisi  as  bëri  ndonjë  gjë  tjetër  më  shumë,  as  musliman 
u  bë.  Kurse  mua  më  porositi:  "Kujdes,  kiptinjtë  të  mos  dëgjojnë 
asnjë  fjalë  nga  goja  jote!"  (Ibni  Kethir,  el-Bidaje,  rv,  266-267;  Ibni  Sa'd,  I,  260- 
261;  Ibni  Haxher,  el-lsabe,  III,  530-531) 

Siç  u  pa,  Mukavkisi  e  priti  mirë  ftesën  e  të  Dërguarit  të  Allahut. 
Ai  e  dinte  se  kishte  për  të  dalë  profeti  i  fundit,  por  pandehte  se 
do  të  ishte  prej  zonës  së  Damaskut  dhe  pikërisht  kjo  pandehmë 
e  pengoi  që  të  besonte.  Megjithatë,  sjellësin  e  letrës,  Hatibin,  e 
ktheu  pas  me  dhurata  të  ndryshme,  me  një  kafshë  shale  dhe  dy 
skllave  (Hz.  Marijen  dhe  të  motrën,  Shirinin). 

Hatibi  (r.a.)  u  foli  gjatë  rrugës  këtyre  dy  motrave  për  Islamin 
dhe  i  inkurajoi  të  bëheshin  muslimane.  Dhe  ato  u  nderuan  me 
besimin  islam!263  Kështu,  e  njohën  të  vërtetën  e  përjetshme  pa 
arritur  ende  në  Medinë! 

Kur  Hatibi  (r.a.)  ia  njoftoi  fjalët  e  Mukavkisit,  i  Dërguari  i 
Allahut  (s.a.s.)  tha: 

"I  paqeni,  s'e  la  dot  salltanetin,  mirëpo  salltaneti  që  e  kurseu  s'ka 
për  t'i  mbetlir  atij!"  (Ibni  Sa'd,  I,  260-261;  Drjarbekri,  II,  38) 

I  Dërguari  i  Allahut  (s.a.s.)  i  vuri  kurorë  skllaves  Shirin  me 
Hassan  bin  Thabitin,  kurse  Hz.  Marijes  i  lidhi  kurorë  për  vete 
dhe  prej  saj  e  pati  djalin  Ibrahim.  Edhe  kjo  martesë,  e  realizuar 
nga  Profeti  sipas  urdhrit  hyjnor,  u  pasua  me  shumë  dobi  poli- 
tike.  Kjo  martesë  ndikoi  shumë  pozitivisht  mbi  egjiptasit  dhe,  në 
luftërat  e  mëvonshme  mes  muslimanëve  dhe  bizantinëve,  egjip- 
tasit  i  lanë  vetëm  bizantinët  dhe,  kështu,  ushtritë  muslimane 
arritën  një  fitore  më  të  sigurt  mbi  ta. 


263  Ibni  Sa'd,  VIII,  212. 

Duke  shpalosur  një  shembull  të  bukur  të  trajtimit  të  farefisit,  i 
Dërguari  i  Allahut  (s.a.s.)  i  ka  porositur  kështu  sahabet: 

“Ju  do  të  ngadhnjeni  mbi  Egjiptin  ku  përdoret  një  njësi  mase  e 
quajtur  "kirat"264.  Ju  porosis  të  silleni  mirë  me  popullsinë  e  atjeshme! 
Mbajeni  porositë  time!  Me  ta  ne  kemi  edhe  farefisni  gjaku,  edhe  krush- 
qi!"  (Muslim,  Fedailu's-Sahabe,  226-227) 

Siç  dihet,  prejardhja  gjenealogjike  e  të  Dërguarit  të  Allahut 
mbështetet  te  Hz.  Ismaili.  Meqë  e  ëma  e  Ismailit  (a.s.),  Hz. 
Haxheri,  ka  qenë  egjiptiane,  Profeti  i  konsideronte  egjiptianët  fa- 
refis  gjaku.  Kurse  farefisnia  e  krushqisë  vinte  nga  Maria.265 


Harithi,  kryetari  i  arabëve  Gassani  të  Sirisë,  mbajti  një  qën- 
drim  të  ulët  ndaj  letrës  së  Profetit,  të  çuar  tek  ai  me  anë  të  Shuxha 
bin  Vehbit  (r.a.).  Për  më  tepër,  ai  kërkoi  leje  nga  perandori  i 
Bizantit  për  të  marshuar  kundër  muslimanëve.  Por  perandori  e 
hodhi  poshtë  këtë  kërkesë.266 

Edhe  sundimtari  i  Jemames,  Hevze,  nuk  e  pranoi  ftesën  hyj- 
nore  të  dërguar  në  letrën  profetike  me  anë  të  Selit  bin  Umejrit 
(r.a.).  Dhe,  pak  pas  kësaj,  vdiq  pa  marrë  vesh  gjë!267 


I  Dërguari  i  Allahut  (s.a.s.)  u  pati  dhënë  këshilla  dhe  porosi 
me  rëndësi  mbi  specifikat  që  duhen  bërë  kujdes,  përfaqësuesve 
që  pati  dërguar  me  letrat  e  ftesës  së  Islam.  Për  shembull,  i  dër- 
guari  i  Allahut  u  pati  shkruar  një  letër  disa  personave  që  ndo- 
dheshin  në  Himjer.  Duke  e  dërguar  Hz.  Ijashin  (r.a.)  me  atë  letër, 
e  pati  porositur  kështu: 


264 

265 

266 
26  7 


Njësi  peshe  prej  dy  decigramësh  për  peshimin  e  gurëve  të  çmuar.  Si 
vlerë  monetare,  një  e  gjashtëmbëdhjeta  e  dërhemit.  Përkthyesi. 

Ibni  Hisham,  I,  4. 

Ibni  Sa'd,  I,  261. 


Ibni  Sa'd,  I,  262. 

"Kur  të  arrish  atje,  mos  hyr  natën,  por  prit  mëngjesin.  Pastaj  merr 
abdest  mirë  e  bukur  dhefal  dy  reqat  namaz.  Dhe  lutiu  Allahut  të  Lartë 
të pritesh  mirë  e  të  dalësh  me  sukses!  Pastaj  përgatitu  mirë,  merre  letrën 
time  me  dorën  e  djathtë  dhe  dorëzojua  atyre  në  dorën  e  djathtë.  Po  të 
veprosh  kështu,  kanë  për  të  të  pranuar. . . " 

Ijashi  (r.a.)  thotë  kështu: 

"Bëra  siç  më  tha  i  Dërguari  i  Allahut  (s.a.s.).  Dhe  ata  e  pra- 
nuan  Islamin!  Edhe  ngjarjet  që  ndodhën  më  vonë  u  vërtetuan 
ashtu  siç  pati  thënë  i  Dërguari  i  Allahut!"  (Ibni  Sa'd,  1, 282-283) 

Këto  ftesa  qenë  bërë  hapat  e  para  të  Islamit  nga  Medina  drejt 
përfshirjes  së  gjithë  njerëzimit.  Krahas  kësaj,  Islami  i  gjallëruar, 
tashmë,  shumë,  në  Gadishullin  Arabik,  vazhdonte  të  përhapej 
çdo  ditë,  sepse  themelet  e  shëndosha  të  fttoreve  të  mëdha  po  hi- 
dheshin  me  duart  e  bekuara  të  Profetit  (s.a.s.)! 

Çifutët  i  bëjnë  magji  Profetit 

Parësia  e  çifutëve  i  thanë  çifutit  Lebid  bin  A'sam  i  cili,  megji- 
thëse  e  pati  shpallur  se  qe  bërë  musliman,  sillej  me  hipokrizi  dhe 
ishte  shumë  i  aftë  në  magji: 

"Ti  je  magjistari  ynë  më  i  ditur!  Muhammedi  na  i  magjepsi 
burrat  dhe  gratë,  kurse  ne  nuk  bëmë  dot  asgjë  kundër  tij!  Ti  e  ke 
parë  se  ç'na  ka  bërë  ai  neve,  si  është  sjellë  kundër  fesë  sonë,  cilët 
ka  vrarë  ose  ka  surgjynosur  prej  nesh.  Ne  po  të  ngarkojmë  me 
detyrë  që,  për  të  gjitha  ato  që  na  ka  bërë  ai,  ta  ndëshkosh  duke  i 
bërë  magji!" 

Dhe,  si  shpërblim  për  këtë  detyrë,  i  dhanë  tre  dinarë  flori. 
Lebidi  filloi  të  hetojë  rrugët  për  të  shtënë  në  dorë  disa  fije 
floku  të  Profetit.  Kur  ia  arriti  kësaj,  lidhi  disa  nyje  me  to  dhe  u 
fryu.  Pastaj  ato  i  mbështolli  me  sepale  lulesh  të  thara  hurme  dhe 
i  vendosi  nën  gurin  e  shkallares  së  brendshme  të  një  pusi.  Pasi 
Lebidi  e  kreu  magjinë,  i  Dërguari  i  Allahut  (s.a.s.)  u  sëmur.  Drita 
e  syve  iu  zbeh.  Sëmundja  i  vazhdoi  për  ditë  me  radhë.  Iu  pre  të 
ngrënët. 

_ 

Allahu  i  Lartë  ia  tregoi  të  Dërguarit  të  vet  se  kush  e  kishte 
bërë  magjinë,  si  e  kishte  bërë  dhe  ku  e  kishte  fshehur.  I  Dërguari  i 
Allahut  (s.a.s.)  i  dërgoi  Hz.  Aliun  me  Ammarin  në  pusin  Zervan. 
Uji  i  pusit  ishte  ngjyrosur  në  këna,  kurse  majat  e  drurëve  të  hur- 
mës  ishin  bërë  si  koka  djajsh.  Hz.  Aliu  me  Ammarin  e  zbrazën 
ujin  e  pusit,  e  ngritën  gurin  e  shkallares  dhe  e  gjetën  magjinë. 

Në  këtë  mes,  Xhebraili  (a.s.)  solli  suret  Felak  dhe  Nas.  Me  le- 
ximin  e  çdo  ajeti,  zgjidhej  një  nyje.  Kur  u  zgjidh  nyja  e  fundit, 
Profeti  u  çlirua  e  u  lehtësua  sikur  të  ishte  zgjidhur  nga  litarët.  Ai 
filloi  të  hajë  bukë  e  të  pijë  ujë.  I  Dërguari  i  Allahut  vuri  njerëz  dhe 
e  mbylli  pusin  Zervan.  Çifutit  Lebid  që  i  kishte  bërë  magji,  as  ia 
pa  fytyrën,  as  ia  vuri  në  dukje  fajin.  Gjithashtu,  as  Lebidin  që  ia 
kishte  rrezikuar  jetën  s'vuri  njerëz  për  ta  vrarë,  as  ndonjë  çifut 
tjetër  nga  fisi  Beni  Zurajk  të  cilit  i  përkiste  ai.268 

Një  ditë,  Hz.  Muhammedi  (s.a.s.)  tha: 

"Ruhuni  nga  shtatë  gjëra  shkatërruese!" 

"Cilat  janë  ato,  o  i  Dërguari  i  Allahut?"  -  E  pyetën  sahabet. 

Ai  iu  përgjigj: 

"Politeizmi,  magjia,  vrasja  pa  të  drejtë,  ngrënia  e  fajdes,  ngrënia 
e  mallit  të  jetimit,  dezertimi  nga  fusha  e  luftës,  shpifja  ndaj  nderit  të 
femrave  të  pafajshme!"  (Buhari,  Vesaja,  23;  Muslim,  Iman,  145) 

Në  hadithet  e  tjera,  Profeti  (s.a.s.)  ka  porositur  kështu: 

"Kush  lidh  nyje  dhe  u  fryn,  ka  hërë  magji.  Kush  bën  magji,  ka  rënë 
në  herezi. . .  "  (Nesai,  Tahrim,  19) 

"Atij  personi  cjë  shkon  tefalltari269  dhe  e  pyet  për  vendin  ku  ndodhet 
një  mall  i  vjedhur  ose  i  humbur  dhe  e  miraton  thënien  e  tij,  nuk  i  prano- 
het  asnjë  namaz  për  dyzet  ditë  me  radhë!"  (Muslim,  Selam,  125) 


268  Shih.  Ibni  Sa'd,  II,  197;  Buhari,  Tibb,  47,  49;  Muslim,  Selam,  43;  Nesai, 
Tahrim,  20;  Ahmed,  IV,  367,  VI,  57;  Ajni,  XXI,  282. 

269  Në  origjinal,  këtu,  është  përdorur  fjala  arraf  me  të  cilën  emërtohen/fl//- 
tarët  e  sendeve  të  vjedhura  ose  të  humbura.  Në  arabishte,  për  falltarët  ka 
edhe  dy  emërtime  të  tjera:  kahin  që  do  të  thotë  orakull,  dhe  munexh- 
xhim  që  do  të  thotë  falltar  me  anë  të  yjeve  ose  astrolog. 

_ 

FITORJA  E  HAJBERIT: 

goditja  e  fundit  kundër  çifutëve  ngatërrestarë  e  tradhtarë 

Edhe  çifutët  e  Hajberit  qenë  bashkuar  me  qëndrimin  e  hipok- 
ritëve  që  e  shihnin  paktin  e  paqes  së  Hudejbijes  mes  muslimanë- 
ve  dhe  politeistëve  mekas  si  dobësi  frontit  islam.  Dhe,  një  kohë 
më  vonë,  në  Hajber  u  ndez  një  vatër  e  madhe  ngatërresash  e  fryrë 
edhe  nga  disa  çifutë  të  fiseve  të  përzëna  më  parë  e  të  strehuar  në 
Hajber.  Çifutët  i  premtuan  fisit  Gatafan  t'i  jepnin  gjysmën  e  pro- 
dhimeve  vjetore  si  shpërblim  bashkëpunimi.  Kështu,  kur  me  ta  u 
bashkua  edhe  fisi  Gatafan,  të  gjithë  së  bashku  u  vunë  në  veprim 
për  të  vënë  në  jetë  qëllimet  e  tyre  të  mbrapshta  dhe  bënë  plan  të 
dërgojnë  një  ushtri  në  Medinë. 

Pas  këtij  qëndrimi  të  çifutëve,  i  Dërguari  i  Allahut  (s.a.s.)  dër- 
goi  në  Hajber  për  paqë  Abdullah  bin  Revahanë  nga  sahabet.  Dhe, 
kur  erdhi  përgjigje  negative,  Profeti  i  lajmëroi  shokët  se  do  të 
dilnin  në  luftën  e  Hajberit  dhe  urdhëroi: 

"Me  ne  të  vijnë  vetëm  ata  që  duan  të  luftojnë!.."  (ibni  Sa'd,  n,  92, 106) 

Lufta  ishte  bërë  e  pashmangshme!  Nga  ana  tjetër,  Medina 
ndodhej  mes  Hajberit  dhe  Mekës.  Për  rrjedhojë,  kurdo  që  të  bë- 
hej  një  luftë  me  politeistët,  Hajberi  do  të  përbënte  një  rrezik  të 
madh  në  shpinë  të  muslimanëve. 

Shokët  e  Profetit  iu  përgjigjën  me  dëshirë  thirrjes  së  tij  për 
luftë.  Ndërkaq,  Dërguari  i  Allahut  (s.a.s.),  ndërsa  nga  njëra  anë 
i  thërriste  sahabet  për  luftë,  nga  ana  tjetër  nuk  i  pranoi  në  ushtri 
ata  që  nuk  kishin  marrë  pjesë  në  Hudejbije  sepse  tradhtitë  e  hi- 
pokritëve  që  kishin  marrë  pjesë  gjer  atëherë  në  luftëra  me  qëllim 
për  të  bërë  plaçkë,  e  patën  dëmtuar  shumë  ushtrinë  e  besimtarë- 
ve.  Edhe  tani  po  të  njëjtët  njerëz  donin  të  futeshin  në  luftë  për  të 
marrë  pjesë  nga  pasuria  marramendëse  e  çifutëve  të  pasur.  Për 
këtë  arsye  nuk  u  pranua  kërkesa  për  të  marrë  pjesë  në  ushtri  e 
të  tjerëve  veç  pjesëmarrësve  të  Hudejbijes.  Edhe  urdhri  hyjnor  i 
tillë  ishte: 

"...  (Oi  Dërguar!)  Thuaju:  "Në  asnjë  mënyrë  nuk kenipër  të 
ardhur  pas  nesh!.."  (el-Fet'h,  15) 

Përgatitja  e  muslimanëve  për  të  shkuar  në  Hajber  i  shqetë- 
soi  shumë  dhe  i  vuri  në  veprim  çifutët  e  Medinës,  të  cilët  kishin 
marrëveshje  me  Profetin.  Ata  e  kuptuan  se  Profeti  kishte  për  t'i 
mundur  edhe  çifutët  e  Hajberit  ashtu  siç  i  kishte  mundur  çifutët 
Kajnuka,  Nadr  dhe  Kurajdha.  Në  atë  mes,  s'mbeti  asnjë  çifut  i  cili 
kishte  për  të  marrë  ndonjë  detyrim  nga  muslimanët,  që  të  mos 
u  ngjitej  atyre  për  t'ua  marrë  sa  pa  filluar  lufta!  Ngjarja  si  më 
poshtë  jo  vetëm  e  parashtron  sheshit  këtë  gjë,  por  edhe  tregon 
se  sa  korrekt  ishte  i  Dërguari  i  Allahut  (s.a.s.)  në  respektimin  e  të 
drejtave  të  personit. 

Çifuti  Ebu  Shahm  kishte  për  të  marrë  pesë  dërhem  nga 
Abdullah  bin  Ebi  Hadred  (r.a.).  Abdullai  (r.a.)  kishte  pasë  blerë 
prej  atij  çifuti  elb  për  familjen.  Kur  çifuti  e  shtrëngoi  për  t'ia  ma- 
rrë  borxhin,  Abdullai  i  tha: 

"Më  jep  pak  afat  se,  në  dashtë  Allahu,  do  të  ta  paguaj  bor- 
xhin!  Sepse  Allahu  i  Lartë  ia  premtoi  të  Dërguarit  të  tij  plaçkën  e 
Hajberit!  O  Ebu  Shahm,  ne  po  shkojmë  në  qytetin  më  të  pasur  të 
Hixhazit  në  ushqime  dhe  pasuri!" 

Mirëpo  smira  dhe  lakmia  e  çifutit  Ebu  Shahm  u  frynë  edhe 
më  shumë.  Ai  tha: 

“A  mos  i  pandeh  ti  çifutët  e  Hajberit  si  arabët  me  të  cilët  keni 
luftuar  gjer  tani?  Betohem  në  Tevratin  se  atje  ka  dhjetë  mijë  luf- 
tëtarë!" 

Abdullai  i  tha: 


"O  armiku  i  Allahut!  Ti  ndodhesh  nën  mbrojtjen  tonë!  Vallahi, 
do  të  të  nxjerr  para  të  Dërguarit  të  Allahut!" 

Dhe  e  kapi  për  krahësh  dhe  e  çoi  te  Profeti. 

"O  i  Dërguari  i  Allahut,  -  i  tha  Abdullai  Profetit,  -  pa  dëgjoje 
se  ç'thotë  ky  çifut!" 

_ 

Dhe  ia  tregoi  fjalët  që  i  kishte  thënë  Ebu  Shahmi.  I  Dërguari  i 
Allahut  heshti  pa  thënë  asnjë  fjalë.  Vetëm  u  pa  t'i  lëvizte  buzët, 
por  nuk  u  dëgjua  se  ç'tha. 

Ndërkaq,  çifuti  iu  drejtua  Profetit: 

"O  Ebu'l-Kasem!  Ky  më  ka  bërë  padrejtësi,  nuk  ma  ka  paguar 
borxhin!" 

I  Dërguari  i  Allahut  (s.a.s.)  i  tha  Abdullait: 

"Jepja  hakun  këtij!" 

Edhe  pse  Abdullai  i  tha  Profetit  se  ishte  i  varfër,  se  do  t'ia  pa- 
guante  borxhin  me  plaçkën  e  Hajberit,  Profeti  i  përsëriti  edhe  dy 
herë  të  tjera  të  njëjtat  fjalë.  Atëherë,  Abdullai  (r.a.)  u  ngrit  e  shkoi 
në  treg.  E  zhveshi  pelerinën,  u  mbulua  me  copën  e  çallmës  dhe 
i  tha  çifutit: 

"Bleje  këtë  pelerinë!" 

Çifuti  i  propozoi  katër  dërhemë  për  pelerinën.  Abdullai  (r.a.) 
gjeti  edhe  një  dërhem  dhe,  kështu,  ia  pagoi  borxhin!  (Ahmed,  in, 
423;  Vakidi,  II,  634-635) 

Kur  i  Dërguari  i  Allahut  (s.a.s.)  u  nis  së  bashku  me  ushtrinë, 
ashtu  si  në  çdo  luftë,  i  përgjërohej  Zotit  me  këtë  lutje: 


^  &  s  0  t-  s  s  9  s  9  9  &  Ji  «■ 

^L*Jl  C_JjJ  L»J  ^jLJl  C->ljL*-wJl  C-Jj 

i  j*j  j  U  j  L^JjsJ  j  a  j-&  j*>- 

j  L^ial  j  l 


dJ-iL— I  jjjji  Dy  J>\  i_jjj  jJJl  L»  ‘ 


"Allahu  im  qëje  Zoti  i  shtatë  palë  qiejve  e  i  atyre  që  ndodhen  në  to, 
i  shtatë  shtresave  tokësore  dhe  i  atyre  që  ndodhen  në  to,  i  djajve  e  i  atyre 
të  çorientuar  prej  djajve,  i  erërave  e  i  gjërave  të  marra  me  vete  prej  tyre! 

Ne  duam  prej  Teje  të  mirën  e  këtij  vendbanimi  e  të  banorëve  të  tij!  Dhe, 
nga  e  keqja  e  tyre,  tek  Ti  strehohemi!"270  (ibni  Hisham,  379;  Vakidi,  n,  642) 

Duke  marshuar,  muslimanët  filluan  të  bëjnë  tekbir  me  zë  të 
lartë  të  gjithë  së  bashku:  "Allahu  ekber!  Allahu  ekber!  La  ilahe 
il'lallahu  vallahu  ekber!"  Atëherë,  i  Dërguari  i  Allahut  (s.a.s.)  u 
tha  kështu: 

"Tregohuni  të  mëshirshëm  ndaj  vetes  suaj,  sepseju  s'po  i  drejtoheni 
dikujt  që  nuk  dëgjon.  Ai  as  nuk  është  i  fshehtë!  Ju  po  i  drejtoheni  një 
Personi  qëju  sheh,  ju  dëgjon  dhe  ndodhet  bashkë  meju  kudo  që  të  ndo- 
dheni,  po  i  drejtoheni  Allahut.  Ai  të  cilit  po  i  luteni,  është  për  secilin 
nga  ju  më  afër  se  qafa  e  kafshës  që  keni  shaluar!"  (Buhari,  Deavat,  50,  67; 
Muslim,  Dhikr,  44) 

Profeti  (s.a.s.)  arriti  në  Hajber  natën  dhe  aty  priti,  sepse  ai  nuk 
e  sulmonte  armikun  natën,  por  priste  mëngjesin.  Kur  u  gdhi,  çi- 
futët  dolën  jashtë  me  kazma,  lopata  si  dhe  trasta  për  psonisje.  Me 
ta  parë  të  Dërguarin  e  Allahut  (s.a.s.),  u  kthyen  e  u  mbyllën  nëpër 
kala  duke  bërtitur: 

"Muhammedi,  për  Zotin,  Muhammedi  me  ushtri!" 

Atëherë,  Profeti  (s.a.s.)  tha: 

"Allahu  ekber!  Allahu  ekber!  U  shemb  e  u  rrënua  ky  Hajber!  Po 
hymë  dhe  bastisëm  ne  në  vatrat  e  një  armiku,  puna  e  atyre  qafirëve  të 
paralajmëruar  ka  mbaruar!"  (Buhari,  Megazi,  38;  Ibni  Hisham,  m,  380) 

Profeti  e  vendosi  fushimin  në  vendin  e  quajtur  Raxhi  mes 
Gatafanit  dhe  Hajberit.  Kështu  u  penguan  përpjekjet  e  dy  alea- 
tëve  për  t'i  ardhur  në  ndihmë  njëri-tjetrit.  Me  të  vërtetë,  kur  ga- 
tafanasit  e  vënë  në  lëvizje  pas  kërkesës  për  ndihmë  nga  çifutët  e 
Hajberit,  panë  se  rruga  u  ishte  prerë,  u  kthyen  prapa  të  frikësuar. 
Atëherë,  edhe  çifutët  e  Hajberit  që  u  detyruan  të  futen  në  luftë  të 
vetëm,  u  mbyllën  në  kalatë  e  veta. 

Gjatë  rrethimit,  një  intrigant  kishte  thënë  gënjeshtra  me  qëllirn 
për  t'i  nxitur  çifutët  për  luftë.  I  Dërguari  i  Allahut  (s.a.s.)  tha: 


270  I  Dërguari  i  Allahut  (s.a.s.)  e  këndonte  po  këtë  lutje  sa  herë  që  do  të 
hynin  në  ndonjë  vendbanim,  kur  e  shihte  atë. 

"Çifutëve  u  paska  shkuar  një  shejtan  dhe  u  paska  thënë  se 
"Muhammedi  përleshet  me  ju  vetëm  për  të  shtënë  në  dorë  malhat  tua- 
ja!"  Bëjuni  zë  atyre  kështu:  "Thoni  “La  ilahe  il'lallah,  Nuk  ka  zot  tjetër 
veç  Allahut!"  dhe  me  këtë  mbroni  mallrat  dhe  gjakun  tuaj!  Kurse  hesa- 
pijuaj  nëjetën  epasme,  ahiret,  i  takon  Allahut!" 

Dhe  kështu  iu  bënë  zë  çifutëve,  kurse  ata  u  përgjigjën: 

"Betohemi  në  Tevratin,  librin  e  Musait  mes  nesh,  se  ne  as  do 
të  bëjnë  atë  që  thoni  ju,  as  do  ta  lëmë  fenë  tonë!"  (Vakidi,  n,  653) 

Rrethimi  vazhdoi  ditë  të  tëra.  Ushqimet  e  muslimanëve  qenë  në 
të  mbaruar.  Kushtet  e  luftës  ishin  vështirësuar  shumë.  Nga  musli- 
manët  kishte  që  binin  dëshmorë  ose  plagoseshin,  muslimanët  për- 
ballonin  shqetësime  të  mëdha.  Por  i  Dërguari  i  Allahut  (s.a.s.)  nuk 
linte  pa  shfrytëzuar  asnjë  rast  për  t'i  ftuar  njerëzit  në  Islam. 

Përsa  i  përket  ftesës  në  Islam,  i  Dërguari  i  Allahut  (s.a.s)  nuk 
nënvleftësonte  askënd.  Një  rast  i  tillë  ndodhi  edhe  gjatë  luftës 
dhe  fitores  së  Hajberit.  I  Dërguari  i  Allahut  i  foli  gjerë  e  gjatë  për 
Islamin  një  skllavi  që  ruante  dhentë  e  një  çifuti  dhe  u  bë  pretekst 
për  orientimin  e  tij  në  Islam.271  Ngjarja  u  zhvillua  kështu: 

Një  ditë  në  mëngjes,  skllavi  i  quajtur  Jesar  i  cili  ruante  dhentë 
e  një  çifuti  nga  parësia,  ndërsa  po  e  kulloste  hifën  jashtë  kalasë, 
u  takua  me  Profetin.  Pasi  biseduan  gjatë  një  farë  kohe,  Jesari  e 
pranoi  Islamin.  I  Dërguari  i  Allahut  ia  bëri  emrin  Eslem.  Pastaj, 
çobani  e  pyeti  Profetin  se  ç'duhej  të  bënte  me  bagëtitë  që  kishte 
në  duar.  I  Dërguari  i  Allahut  (s.a.s.)  i  tha: 

“Ktheji  mbrapsht  dhe  përzeji!  Të  mos  kesh  dyshim  se  që  të  gjitha  do 
të  kthehen  tek  të  zotët!" 

Eslemi  mori  një  grusht  me  gurë  të  vegjël  dhe,  duke  i  hedhur 
drejt  tufës,  tha: 

"Kthehuni  në  shtëpitë  tuaja!  Vallahi,  pas  kësaj,  kurrë  nuk  do 
të  vij  me  ju!" 


271  Ibni  Hisham,  III,  398. 


VITI I  SHTATE  I  HIXHRETIT  ^irm^ 


Dhentë  u  kthyen  në  tufë 
pa  u  shpëmdarë  sikur  të  ishte 
dikush  që  po  i  drejtonte,  dhe 
hynë  në  kala.  Kurse  çobani  u 
bashkua  me  muslimanët  për 
të  luftuar.272 

Eslemi  (r.a.)  i  cili,  me  t'u 
bërë  musliman,  mori  pjesë 
në  luftë,  pak  më  pas  ra  dësh- 
mor  dhe  u  suall  te  i  Dërguari 
i  Allahut  (s.a.s.).  I  Dërguari  i 
Allahut  bashkë  me  disa  sa- 
habe  ishte  drejtuar  për  tek  ai, 
kur  menjëherë  e  ktheu  kokën 
mënjanë.  Sahabet  e  pyetën  për 
shkakun  dhe  ai  u  tha: 

"Këtë  çast,  pranë  i  ndodhen 
dy  bashkëshorte  nga  hyritë  e  pa- 
rajsës!"  (Ibni  Hisham,  III,  397-398; 
Ibni  Haxher,  el-Isabe,  I,  38-39) 


Në  një  çast  kur  muslimanët  ishin  lodhur  shumë,  kur  sulmet 
e  tyre  ishin  prapësuar,  kur  muslimanët  i  kishin  lënë  fuqitë,  i 
Dërguari  i  Allahut  (s.a.s.)  u  tha  kështu: 

"Nesër  do  t'ia  jap  flamurin  një  njeriu  të  tillë  që,  me  duart  e  tij, 
Allahu  do  të  na  e  falë  fitoren  mbi  Hajberin!  Ai  njeri  i  do  Allahun 
dhe  të  Dërguarin  e  tij;  edhe  Allahu  dhe  i  Dërguari  i  tij  e  duan 
atëL" 

Pjesëmarrësit  në  luftë  e  kaluan  natën  duke  menduar  se  kujt 
do  t'i  jepej  flamuri  ndër  ta.  Kur  u  bë  mëngjes,  të  gjithë  sahabet, 
të  cilët  dëshironin  secili  për  vete  ta  merrte  flamurin  me  shpresën 
për  të  merituar  dashurinë  e  Allahut  dhe  të  Dërguarit  të  tij,  vra- 
puan  te  i  Dërguari  i  Allahut  (s.a.s.).  Hz.  Omeri  (r.a.)  ka  thënë: 


272  Ibni  Hisham,  III,  397-398;  Ibni  Haxher,  el-Isabe,  I,  38-39. 

"Kurrë  si  atë  ditë  nuk  e  pata  dëshiruar  prijësinë.  Prandaj  u 
përpoqa  shumë  t'i  bija  në  sy  të  Dërguarit  të  Allahut  me  shpresë 
që  të  më  thërriste  mua!" 

I  Dërguari  i  Allahut  (s.a.s.)  e  thirri  Hz.  Aliun  (r.a.)  për  t'ia  dhë- 
në  flamurin.  Hz.  Aliun  e  sollën  për  krahësh  sepse  i  dhimbnin 
sytë.  Për  shkak  të  dhimbjes,  nuk  ishte  në  gjendje  të  shihte  vendin 
ku  ta  vinte  këmbën!  Kur  Profeti  e  pa  gjendjen  e  Hz.  Aliut,  i  kë- 
ndoi  dhe  i  fryu  me  frymën  e  tij  të  bekuar.  Luani  i  Allahut,  Hz. 
Aliu,  me  lejën  e  Allahut,  gjeti  shërim.  Pastaj  i  Dërguari  i  Allahut 
(s.a.s.)  ia  veshi  Hz.  Aliut  parzmoren,  ia  dha  flamurin  dhe  i  tha: 

"O  Ali,  shko  para  pa  parë  djathtas  e  majtas  gjersa  Allahu  të  na  e 
mundësojë  fitoren! " 

Hz.  Aliu  (r.a.)  u  nis  menjëherë,  pastaj  u  ndal  dhe,  pa  e  kthyer 
kokën  pas,  pyeti: 

"O  i  Dërguari  i  Allahut!  Përse  të  luftoj  me  ta,  ç't'ju  kërkoj  atyre?" 

Profeti  (s.a.s.)  iu  tha  kështu: 

"Lufto  me  ta  gjersa  të  dëshmojnë  se  nuk  ka  zot  tjetër  veç  Allahut 
dhe  se  Muhammedi  është  i  dërguari  i  tij!  Në  çastin  që  ta  kenë  bërë  këtë, 
e  kanë  të  mbrojtur  mallin  dhe  gjakun  prej  teje  me  kusht  që  të  mos  i 
shkelin  ndalimet  fetare.  Kurse  është  Allahu  që  ka  për  t'ua  bërë  llogarinë 
e  vërtetë!  Pra,  afrohu  tek  ta  qetësisht,  pa  u  nxituar.  Në  fillim  ftoji  në 
Islam.  Po  qe  se  meftesën  tënde  bëhet  musliman  qoftë  edhe  një  person, 
kjo  do  të  jetë  për  ty  më  e  dobishme  se  sa  të  të  jepnin  deve  të  kuqe!" 
(Buhari,  As’habu’n-Nebi,  9;  Muslim,  Fedailu's-Sahabe,  32-34;  Hejsemi,  VI,  151) 

Atë  ditë  u  vranë  luftëtarët  më  me  nam  të  çifutëve.  Hajberi  u 
ngadhnjye.  Hajberi  kishte  tetë  kala.  Dy  prej  këtyre  u  dorëzuan 
pa  luftë.  Kështu,  mrekullia  profetike  u  vërtetua!  Çifutët  humbën 
nëntëdhjetë  e  tre  vetë,  kurse  muslimanët  dhanë  pesëmbëdhjetë 
dëshmorë.273 

Ebu  Hurejre  (r.a.)  tregon: 

273  Sejjid  Sejfullah,  duke  aluduar  për  këtë  ngjarje,  shprehet  kështu: 

Mos  e  lavdëro  injorantin  për  një  copë  bukë,  është  marrëzi ; 

Vetveten-Hajber  mposhte,  kjo  është  mbretërore  trimëri!.. 

"Ndodheshim  bashkë  me  të  Dërguarin  e  Allahut  (s.a.s.)  gati 
për  luftën  e  Hajberit.  Për  një  person  i  cili  thoshte  se  ishte  musli- 
man,  i  Dërguari  i  Allahut  u  shpreh: 

"Ai  është  nga  njerëzit  e  zjarrit!.." 

Pasi  filloi  lufta,  ai  u  përlesh  heroikisht  dhe  u  plagos.  Disa  nga 
sahabet  i  thanë  Profetit: 

"O  i  Dërguari  i  Allahut,  personi  për  të  cilin  pak  më  parë  the  se 
është  nga  njerëzit  e  zjarrit,  luftoi  shumë  ashpër  dhe  vdiq!" 

I  Dërguari  i  Allahut  (s.a.s.)  tha  prapë: 

"Ai  ka  hyrë  në  xhehennem !" 

Pas  kësaj  përgjigjeje,  disa  nga  muslimanët  pothuajse  po  bi- 
nin  në  dyshim.  Në  këtë  gjendje  shpirtërore  të  luftëtarëve,  Profeti 
(s.a.s.)  tha: 

"Ai  ushtar  nuk  ka  vdekur  ende,  por  është  plagosur  shumë  rëndë!" 

Kur  u  bë  natë,  i  plagosuri,  duke  mos  e  duruar  dot  dhimbjen 
e  plagës,  ia  nguli  vetes  shpatën  dhe  bëri  vetëvrasje!  Profetin  e 
lajmëruan  për  ngjarjen. 

" Allahu  ekber!  Dëshmoj  se  unëjam  robi  dhe  i  dërguari  i  Allahut!" 
-  Tha  Profeti  në  mënyrë  solemne.  Pastaj  e  urdhëroi  Bilalin  (r.a.) 
të  shpallte  mes  njerëzve  këto  fjalë: 

"Në  xhennet  do  të  hyjnë  vetëm  muslimanët!  Eshtëjashtë  çdo  dyshi- 
mi  se  Allahu  e  fuqizon  fenë  edhe  me  anë  të  njerëzve  mëkatarë!"  (Buhari, 
Xhihad,  182,  Megazi,  38,  Kader,  5;  Muslim,  lman,  178) 

Pas  fitores  së  Hajberit,  çifutët  dëshiruan  të  mbeteshin  për- 
sëri  në  tokat  e  tyre  por  tashmë  si  gjysmatarë.  Për  këtë  arsye,  i 
Dërguari  i  Allahut  (s.a.s.)  nuk  i  përzuri  që  të  gjithë  çifutët.  Me 
kusht  që  t'i  nxirrte  kur  të  donte,  ai  i  pranoi  çifutët  si  gjysmatarë 
në  ato  toka  pjellore  për  t'i  punuar  dhe  për  të  dorëzuar  gjysmën 
e  prodhimit.  Çifutët  vazhduan  të  punonin  si  të  tillë  atje  gjer  në 
kohën  e  kalifatit  të  Hz.  Omerit.274 


274  Muslim,  Musakat,  5;  Ebu  Davud,  Haraxh,  23-24/3007. 

Abdullah  bin  Revaha  (r.a.)  shkonte  çdo  vit  atje,  parashikon- 
te  sasinë  e  prodhimit  dhe  merrte  kundërvlerën  e  gjysmës  së  tij. 
Çifutët  i  shqetësoi  korrektesa  e  Abdullait  në  përcaktimin  e  masës 
së  prodhimit.  Për  më  tepër,  një  herë  deshën  t'i  jepnin  ryshfet  që  të 
bënte  lëshim  në  favor  të  tyre.  Abdullah  bin  Revaha  u  tha  atyre: 

"Vallahi,  për  shkak  të  qëndrimit  tuaj,  ju  jeni,  për  mua,  nje- 
rëzit  më  të  papëlqyeshëm  ndër  krijesat  e  Allahut!  Megjithëkëtë, 
zemërimi  im  nuk  më  bëhet  pengesë  që  të  jem  i  drejtë  ndaj  jush. 
Ju  më  propozoni  ryshfet,  por  ryshfeti  është  haram  dhe  ne  nuk  e 
pranojmë!" 

Duke  e  miratuar  Abdullain  (r.a.),  çifutët  u  shprehën: 

"Ja,  me  këtë  drejtësi  dhe  ndershmëri  qëndrojnë  në  rregull 
qiejt  dhe  toka!"  (Muvatta,  Musakat,  2) 

Ekzigjenca  dhe  korrektesa 

në  çështjen  e  të  drejtave  të  personit 

Plaçka  e  luftës  e  zënë  në  Hajber  u  përpjesëtua  mes  pjesëma- 
rrësve  të  fushatës  së  Hudejbijes  pavarësisht  nga  prania  ose  mos- 
prania  e  tyre  në  Hajber,  sepse  Allahu  i  Lartë  ua  kishte  premtuar 
muslimanëve  pjesëmarrës  të  fushatës  së  Hudejbijes  plaçkën  e 
Hajberit  me  anë  të  ajetit  të  njëzetë  të  sures  Fet'h.275 

Omer  bin  Hattab  (r.a.)  thotë  kështu: 

"Ishte  dita  e  fitores  së  Hajberit.  Erdhi  një  grup  nga  sahabet  e 
Profetit  (s.a.s.),  që  thanë: 

"Aksh  person  ka  rënë  dëshmor,  edhe  aksh  person  ka  rënë 
dëshmor!"  Pastaj,  duke  kaluar  pranë  dikujt,  thanë: 

"Edhe  aksh  person  ka  rënë  dëshmor!" 

Profeti  (s.a.s.)  tha: 

"Jo!  Unë  atë  e  pashë  në  xhehennem  brenda  një  pelerine  të  marrë  pa 
të  drejtë  nga  plaçka  e  luftës!"  (Muslim,  iman,  182) 


275  Vakidi,  II,  684. 

Megjithëse  dëshmorësia  si  një  nga  pozitat  më  të  larta,  vlen  si 
dëmshpërblim  për  shumë  mëkate  të  personit,  nuk  e  shlyen  dot 
tradhtinë  ndaj  pasurisë  së  përbashkët  dhe  shkeljen  e  të  drejtës  së 
personit.  Për  këtë  shkak,  Profeti  ka  bërë  të  ditur  se  sahabiu  për  të 
cilin  ishte  marrë  vesh  se  kishte  rënë  dëshmor,  ishte  duke  u  dje- 
gur  në  xhehennem  ngaqë  kishte  marrë  një  pelerinë  nga  plaçka  e 
luftës  kur  ajo  ende  s'ishte  ndarë  dhe  ia  ka  mësuar  ummetit,  bash- 
kësisë  së  tij,  se  tradhtia  ndaj  pasurisë  së  përbashkët  dhe  shkelja  e 
të  drejtave  të  personit  janë  të  pafalshme. 

Ishte  një  skllav  zezak  i  quajtur  Mid'am  i  cili  i  shërbente 
Profetit.  Atë  ia  kishte  dhuruar  Rifaa  bin  Zejd.  Në  një  çast,  ndër- 
sa  po  shkarkonte  barrën  e  Profetit,  një  shigjetë  e  ardhur  nga  një 
drejtim  i  paqartë  e  goditi  dhe  i  shkaktoi  vdekjen. 

Muslimanët  shprehën  zilinë  dhe  dëshirimin  e  tyre  për  vdek- 
jen  e  skllavit  të  Profetit: 

"O  Mid'am,  xhenneti  të  qoftë  i  bekuar!  O  i  Dërguari  i  Allahut, 
dëshmorësia  i  qoftë  e  bekuar  shërbëtorit  tënd!" 

Kurse  i  Dërguari  i  Allahut  (s.a.s.)  i  kundërshtoi: 

"Jo,  s'është  ashtu!  Betohem  në  Allahun,  në  dorën  efuqisë  së  të  cilit 
ndodhet  qenia  ime,  se  një  qilim  që  e  mori  ditën  e  Hajberit  para  se  të 
ndahej  plaçka,  këtë  çast  është  duke  u  djegur  nëflakë  sipër  tij!" 

Muslimanët  që  e  dëgjuan  këtë,  u  frikësuan  shumë.  Një  njeri  i 
solli  Profetit  nja  dy  lidhësa  këpucësh  duke  i  thënë: 

"O  i  Dërguari  i  Allahut!  Edhe  unë  i  pata  marrë  këto  lidhësa 
para  se  të  ndahej  plaçka!" 

Profeti  i  tha: 

"Edhe  për  ty  ka  nja  dy  lidhësa  z jarr  (ndëshkim)  nga  zjarri  i  xhehen- 
nemit!"  (Buhari,  Ejman,  33;  Muslim,  Iman,  183) 


Atë  ditë  kur  u  triumfua  Hajberi,  dikush  shkoi  te  Profeti  dhe 


i  tha: 

"O  i  Dërguari  i  Allahut!  Unë  sot  arrita  një  fitim  të  tillë  që  nuk 
e  ka  arritur  gjer  më  sot  askush  nga  popullsia  e  këtij  vendi!" 

Profeti  e  pyeti: 

"Pa  ta  shohim,  ç'kefituar?" 

"Unë  vazhdova  të  blej  e  të  shes  pa  u  ndalur,  aq  sa  fitova  tre- 
qind  ukijje!"  - 1  tha  personi. 

I  Dërguari  i  Allahut  (s.a.s.)  e  pyeti: 

"A  të  të  tregoj  më  të  dobishmin  efitimeve?" 

"Ç'është,  o  i  Dërguari  i  Allahut?"  -  E  pyeti  personi. 

"Dy  reqat  namaz  nafile  që  do  të  falësh  pas  namazit  (farz)!"  -  Iu 
përgjigj  Profeti.  (Ebu  Davud,  Xhihad,  168/2785) 

Pasi  muhaxhirët  morën  mall  dhe  kopshte  hurmash  si  pjesë 
që  u  ra  nga  plaçka  e  Hajberit,  gjendja  e  tyre  ekonomike  u  rregu- 
llua  mjaft.  Atëherë,  i  Dërguari  i  Allahut  (s.a.s.)  ua  ktheu  ensarëve 
kopshtet  e  hurmave  që  ata  ua  patën  dhuruar  ose  ua  patën  lënë 
amanet  në  përdorim  muhaxhirëve  më  parë.276 

Ardhja  e  njerëzve  të  fisit  Devs  në  Medinë 

Në  këtë  mes,  një  grup  nga  fisi  Devs  erdhi  në  Medinë.  Tufejl  bin 
Amr  që  i  kryesonte,  pati  qenë  në  Mekë,  ku  qe  takuar  me  Profetin 
(s.a.s.)  dhe  qe  bërë  musliman.  Pastaj,  me  leje  të  Profetit  (s.a.s.)  qe 
kthyer  te  fisi  i  vet  dhe  i  pati  ftuar  njerëzit  e  fisit  në  Islam.  I  pari 
person  që  i  qe  përgjigjur  ftesë  së  tij,  pati  qenë  Hz.  Ebu  Hurejre.277 
Me  kalimin  e  kohës,  numri  i  muslimanëve  tg  fisit  qe  shtuar  dhe 
pati  arritur  gjer  në  shtatëdhjetë-tetëdhjetë  vetë.  Në  kohën  e  luftës 
së  Hajberit,  ata  erdhën  në  Medinë,  u  takuan  me  Profetin  (s.a.s.) 
dhe  morën  pjesë  në  luftë. 

Gjatë  udhëtimit,  Ebu  Hurejre  (r.a.)  mërzitej  shumë  dhe  s'i  pri- 
tej  gjersa  të  takohej  me  Profetin,  kurse  nga  ana  tjetër,  këndonte 
vargjet: 

276  Ibni  Kajjim,  III,  359. 

277  Ibni  Haxher,  el-Isabe,  II,  226. 

_ 

O  natë  udhëtimi,  u  mërzita  nga  orët  e  tua  pa  mbarim, 

Por,  prapë,  ti  më  shpëtove  nga  vendi  me  herezi  dhe  mohim.  (Buhari, 
Megazi,  75;  Vakidi,  II,  636) 

Kur  Ebu  Hurejre  (r.a.)  bashkë  me  njerëzit  e  tjerë  të  fisit  Devs 
arriti  në  Hajber,  Profeti  e  kishte  arritur  fitoren.278  Kur  e  pa  Ebu 
Hurejren,  i  Dërguari  i  Allahut  (s.a.s.)  e  pyeti: 

"Ngaje  ti?" 

"Jam  nga  fisi  Devs!"  -  Iu  përgjigj  Ebu  Hurejre  (r.a.). 

Profeti  (s.a.s.)  i  tha: 

"Me  këdo  nga  Devsi  c\ë  të  jem  takuar,  unë  gjithmonë  të  mira  kam 
parë! "  (Tirmidhi,  Menakib,  46/3838) 

I  Dërguari  i  Allahut  (s.a.s.)  u  dha  të  ardhurve  nga  fisi  Devs 
pjesë  nga  plaçka  e  Hajberit.279 

Kthimi  i  muhaxhirëve  nga  Abisinia 

Kur  kishte  përfunduar  fitorja  e  Hajberit,  në  Medinë  u  kthye 
nga  Abisinia  një  karvan  muslimanësh  emigrantë  prej  gjashtë- 
mbëdhjetë  vetësh  nën  kryesinë  e  Hz.  Xhaferit,  i  cili,  sapo  e  mori 
vesh  se  i  Dërguari  i  Allahut  po  luftonte  në  Hajber,  u  nis  menjëhe- 
rë  me  gjithë  karvanin  për  atje.  Kur  i  Dërguari  i  Allahut  (s.a.s.)  e 
pa  Hz.  Xhaferin,  i  tha  në  fillim  atij: 

"Sa  më  ngjet  ti  mua  në  natyrë  dhe  në  moral!" 

Pastaj  e  puthi  në  ballë  dhe  i  tha: 

"Nuk  e  di,  a  të  gëzohem  për  fitoren  e  Hajberit  apo  për  ardhjen  e 
Xhaferit!.."  (Ibni  Hisham,  III,  414) 

Xhaferi  (r.a.)  u  emocionua  nga  ky  kompliment  profetik  dhe 
kaloi  në  ekstazë.  Nga  gëzimi,  filloi  të  rrotullohej  rreth  Profetit  me 
një  këmbë  si  një  fëmijë  duke  e  humbur  vetëdijen.280 

278  Ibni  Sa'd,  IV,  328. 

279  Ibni  Sa'd,  I,  353. 

280  Ahmed,  I,  108;  Ibni  Sa'd,  IV,  35 

I  Dërguari  i  Allahut  nuk  e  pengoi  (e  miratoi  në  heshtje) 
Xhaferin.  Kjo  gjendje  ekstaze  u  pranua  më  pas  nga  disa  tarikate 
si  sunnet  i  miratuar  në  heshtje  (sunnet  takriri)  dhe  është  justifi- 
kuar  si  veprim  ekstaze.281 

Poeti  i  këndon  kështu  njërit  prej  shkaqeve  të  kësaj  gjendjeje 
ekstaze  mbushur  plot  me  dashurinë  për  Profetin  (s.a.s.): 

Bukuri  e  pashoqe  efytyr'es  tënde,  o  Profet, 

Ashikun  e  deh,  e  ngazëllen  pa  pra... 

Në  Hajber,  së  bashku  me  muhaxhirët  e  Abisinisë,  arritën 
edhe  esh'aritët  nga  fiset  e  Jemenit.  Njëri  prej  tyre,  Ebu  Musa  el- 
Esh'ariu,  thotë: 

"Ne,  esh'aritët,  e  patëm  marrë  vesh  daljen  e  të  Dërguarit  të 
Allahut  (s.a.s)  qysh  në  Jemen.  Dhe,  me  këtë  rast,  duke  u  bërë  52 
a  53  vetë,  dolëm  në  rrugë  për  të  emigruar  pranë  të  Dërguarit  të 
Allahut  (s.a.s.).  Gjatë  rrugës  nëpër  det,  kur  na  u  prish  moti,  gje- 
mia  na  la  në  vendin  e  Nexhashiut  të  Abisinës.  Atje  u  takuam  me 
Xhaferin  (r.a.)  rne  shokë. 

Xhaferi  (r.a.)  na  tha: 

"I  Dërguari  i  Allahut  (s.a.s.)  na  dërgoi  këtu  duke  na  urdhëruar 
që  të  qëndrojmë  këtu  për  një  farë  kohe.  Edhe  ju  rrini  me  ne!" 

Më  në  fund,  hipëm  në  gjemi  nga  atje  dhe  u  nisëm.  Të  gjithë  së 
bashku  arritëm  në  Medinë.  Me  të  Dërguarin  e  Allahut  u  takuam 
kur  ai  e  kishte  arritur  fitoren  mbi  Hajberin.  Profeti  na  dha  edhe 
neve  pjesë  nga  plaçka  e  Hajberit."  (Buhari,  Megazi,  38;  Muslim,  Fedailu’s- 
Sahabe,  169) 

Çifutët  tentojnë  ta  helmojnë  Profetin 

Në  këtë  mes,  çifutët,  megjithëse  u  trajtuan  njerëzisht  nga 
muslimanët,  nuk  hoqën  dorë  nga  tradhtitë.  Bën  një  plan  të  fsheh- 
të  dhe  vendosën  ta  vrisnin  Profetin  (s.a.s.).  Me  këtë  nismë  posh- 
tërsie  kundër  Profetit  të  Lartë  i  cili,  edhe  pse  poshtërsitë  e  më- 

281  Edhe  në  mevlevizëm,  vallja  e  quajtur  sema  që  fillon  pas  arritjes  së 
gjendjes  së  ekstazës,  e  ka  frymëzimin  nga  kjo  ngjarje. 

_ 

parshme  të  tyre  ishin  ende  të  freskëta,  nuk  i  përzuri  po  i  fali,  e 
shkelën  edhe  një  herë  tjetër  marrëveshjen! 

Për  ta  realizuar  këtë  poshtërsi,  Zejnebi,  vajza  e  Harithit,  një- 
rit  prej  prijësave  çifutë,  e  ftoi  për  ngrënie  Profetin  së  bashku  me 
shokët  e  tij  dhe  u  vuri  mish  të  pjekur  të  helmuar.  Meqë  e  dinte 
se  Profeti  e  pëlqente  veçanërisht  pjesën  e  shpatullës,  atë  pjesë  e 
helmoi  më  rëndë.  Sapo  e  futi  në  gojë  kafshatën  e  parë,  i  Dërguari 
i  Allahut  (s.a.s.)  e  nxori  menjëherë  duke  u  thënë  shokëve: 

“M'u  bë  e  ditur  se  ky  mish  është  i  helmuar,  mos  e  hani!" 

Ndërkaq,  Bishr  bin  Bera  e  kishte  gëlltitur  një  copë  mish  para 
se  Profeti  të  ndërhynte,  kurse  të  tjerët,  jo. 

Pa  kaluar  shumë,  gruaja  tradhtare  u  zu  dhe  u  soll  para 
Profetit. 

Profeti  e  pyeti: 

"A  ti  e  helmove  këtë  dele?" 

"Kush  të  lajmëroi  ty  se  e  kisha  helmuar?"  -  E  pyeti  Zejnebi. 

I  Dërguari  i  Allahut  i  tha: 

"Kjo  kockë  shpatulle  që  kam  para  më  njoftoi!" 

Zejnebi  i  tha  duke  e  pohuar  fajin: 

"Po,  unë  e  helmova!" 

Pasi  i  Dërguari  i  Allahut  e  pyeti  pse  e  kishte  bërë  këtë,  ajo  i 
dha  këtë  përgjigje: 

"Ti  më  vrave  tim  atë,  tim  ungj  e  tim  shoq!  S'le  gjë  pa  bërë 
kundër  fisit  tim!  Unë  mendova  me  vete:  "Po  qe  se  ai  është  me  të 
vërtetë  profet,  e  keqja  që  i  kam  përgatitur  do  t'i  njoftohet  patjetër 
nga  ana  e  Allahut  dhe  helmi  nuk  do  ta  dëmtojë;  por  po  qe  se  ësh- 
të  gënjeshtar  ose  sundimtar,  do  të  vdesë  nga  helmi  dhe,  kështu, 
edhe  ne  do  të  shpëtojmë  prej  tij!" 

Profeti  i  tha: 

"Allahu  s'ta  ka  dhënë  tyfuqinë  për  ta  bërë  këtë!" 

_ 

Duke  pohuar,  nga  njëra  anë,  fajin  e,  duke  u  ndikuar  nga 
mrekullia  për  të  cilën  u  bë  dëshmitare,  ajo  besoi,  u  pendua  dhe 
kërkoi  falje.  Dhe  Profeti  i  dërguar  si  mëshirë  për  botët,  e  fali. 
Mirëpo,  pak  më  pas,  pasi  Bishr  bin  Berai  vdiq,  trashëgimtarët  e 
tij  kërkuan  dënimin  e  saj  me  të  njëjtën  mënyrë.  Kështu,  vajza  e 
Harisit  u  ekzekutua  duke  u  detyruar  të  pinte  të  njëjtin  helm  nga 
i  cili  kishte  vdekur  viktima  e  saj. 

Edhe  Profeti  (s.a.s.),  për  të  shpëtuar  nga  efekti  i  helmit,  mori 
gjak  nga  pjesa  mes  shpatullave.  (Buhari,  Xhizje,  7;  Muslim,  Selam,  45;  Ibni 
Hisham,  III,  390;  Vakidi,  II,  678-679;  Hejsemi,  VI,  153) 

Tre  vjet  më  vonë,  kur  u  sëmur  nga  sëmundja  që  do  t'i  shkak- 
tonte  vdekjen,  i  Dërguari  i  Allahut  (s.a.s.)  tha  se  sëmundjen  e 
kishte  nga  ai  helmim.  (Hakim,  III,  242/4966) 

Çështja  Mut'a 

Gjatë  luftës  së  Hajberit  u  ndalua  martesa  e  përkohshme  e 
quajtur  "kurora  mut'a"  për  të  cilën  gjer  atë  kohë  nuk  qe  krijuar 
ndonjë  pengesë  apo  ndalesë. 

Hz.  Aliu  (r.a.)  ka  thënë  kështu: 

Në  luftën  e  Hajberit,  i  Dërguari  i  Allahut  (s.a.s.)  e  bëri  haram 
(e  ndaloi)  mut'a-n  me  gratë  si  dhe  ngrënien  e  njëthundrakëve,  si 
gomari,  etj.  (Buhari,  Megazi,  38,  Nikah,  31,  Zebaih,  28,  Hijel,  3;  Muslim,  Nikah, 
29-32;  Muvatta,  Nikah,  41;  Nesai,  Nikah,  71) 

Mut'a  është  vënia  kurorë  me  një  femër  për  një  kohë  të  caktuar 
dhe  me  një  pagesë  të  caktuar.  Eshtë  një  formë  kurore  e  mbetur 
nga  periudha  pagane  paraislamike.  Kjo  kurorë  merr  fund  në  afa- 
tin  e  paracaktuar  në  marrëveshjen  e  kurorës.  Në  këtë  kurorë  nuk 
ekzistojnë  të  drejtat  e  kurorës  së  rregullt,  si  trashëgimia,  pagesa 
e  kurorës,  periudha  e  pritjes,  etj.  Prandaj  edhe  është  ndaluar  me 
hadithe  të  ndryshme  duke  hlluar,  si  kohë,  me  betejën  e  Hajberit. 
Një  rivajet  në  lidhje  me  këtë  çështje,  është  kështu: 

"...  Tani,  AUahu  (xh.xh.)  e  ka  bërë  haram  atë  gjer  në  ditën  e  kiame- 
tit.  Kush  të  ketë  një  grua  me  kurorë  të  përkohshme,  t'i  japë  rrugë  asaj. 

_ 

Njëkohësisht,  të  mos  ua  merrni  prapë  atyre  çka  u  keni  dhënë  si  pagesë!" 
(Muslim,  Nikah,  21;  Ibni  Maxhe,  Nikah,  44;  Darimi,  Nikah,  16;  Ahmed,  III,  406) 

Gjatë  fushatës  të  Tebukut,  në  vendin  e  quajtur  "Senijetul 
Veda"  Profeti  (s.a.s.)  pati  dhënë  pushim.  Atje  pati  parë  gra  që 
qanin,  pati  pyetur  për  shkakun,  dhe  pati  marrë  këtë  përgjigje: 

"Janë  gra  me  kurorë  të  përkohshme!" 

Atëherë  i  Dërguari  i  Allahut  (s.a.s.)  pati  thënë: 

" Mut'a-n  e  hedhin  poshtë  ligjet  e  Islamit  mbi  kurorën,  divorcin,  pe- 
rilldhën  e  pritjes  dhe  trashëgiminë !"  (Ibni  Belban,  VI,  178;  Darakutni,  III,  259) 

Nisur  nga  kjo,  gruaja  e  kurorëzuar  me  kurorë  të  përkohshme, 
nuk  është  as  bashkëshorte,  as  shërbëtore.  Sipas  dijetarëve  sunnitë, 
kurora  e  përkohshme  është  pranuar  njëzëri  si  adulter  (kurvëri). 

Ibni  Abbasi  (r.anhuma)  tregon: 

"Mut'a  ekzistonte  para  Islamit.  Kur  një  person  shkonte  në  një 
vendbanim  (qytet,  qytezë)  të  panjohur,  lidhte  kurorë  me  një  grua 
vendase  për  aq  kohë  sa  e  parashikonte  të  qëndronte  aty.  Gruaja 
i  kryente  atij  shërbimet  e  nevojshme  dhe  ia  ruante  plaçkat.  Kjo 
gjendje  vazhdoi  gjersa  u  zbrit  ajeti: 


jjili  (U  'ji  jll  j  ■ 

x  jo'  o  *  g  j *  y  Qç.  0  ,  '0*0  ^ 


"Ata  e  mbrojnë  nderin  dhe  nuk  qortohen  për  marrëdhëniet 

(seksuale)  përveçse  me  gratë  dhe  shërbëtoret  (skllavet)  e  tyre." 

(el-Mu'minun,  5-6) 


Pas  zbritjes  së  këtij  ajeti,  mut'a  (kurora  e  përkohshme)  u  shpall 
haram  (fetarisht  e  palejuar,  e  pabekuar).  Të  gjitha  marrëdhëniet 
seksuale  përveçse  me  gruan  dhe  me  shërbëtoren  (skllaven)  janë 
haram."  (Tirmidhi,  Nikah,  29/1122) 


Përfundimet  tragjike  të  kurorës  së  përkohshme  në  shoqëri 
janë  këto: 

_ 

a.  Dëmtimi  i  fëmijëve.  Këta  fëmijë,  të  rritur  pa  baba,  rriten  pa 
edukatën  e  nevojshme,  krejt  si  fëmijët  ilegalë.  Tek  vajzat  dëmi 
është  akoma  më  i  madh. 

b.  Gruaja  me  të  cilën  një  burrë  ka  lidhur  kurorë  të  përkoh- 
shme,  ka  mundësi  që  të  lidhë  kurorë  edhe  me  djalin  e  atij  burri. 
Gjithashtu,  ekziston  mundësia  që  një  burrë  të  bashkëjetojë  me 
vajzën  e  vet,  me  vajzën  e  vajzës,  me  vajzën  e  birit  të  vet,  me  vaj- 
zën  e  të  motrës,  domethënë,  me  femra  me  të  cilat  e  ka  përjetësisht 
të  ndaluar  të  bashkëjetojë.  Kjo  situatë  është  një  prej  aksidenteve 
më  të  mëdha  të  kësj  natyre.  Historia  njeh  shumë  raste  të  tilla. 

c.  Pamundësia  e  përpjesëtimit  të  trashëgimisë  së  personit  që 
lidh  kurorë  të  përkohshme,  sepse  nuk  njihen  as  trashëgimtarët  e 
tij,  as  edhe  emrat  dhe  vendbanimet  e  tyre. 

Këto  aksidente  të  shkaktuara  prej  kurorës  së  përkohshme, 
janë  me  të  vërtetë  shumë  të  rënda.  Këto  s'janë  gjë  tjetër  veçse 
asgjësimi  i  brezit.  Te  gruaja  që  lidh  dhe  përjeton  kurorë  të  për- 
kohshme,  krijohet  një  rënie  e  madhe  shpirtërore,  sepse  të  të  ma- 
rrë  me  qira  dikush,  është  gjëja  që  e  thyen  dinjitetin  më  shumë 
se  çdo  gjë  tjetër.  Nga  ky  aspekt,  kurora  e  përkohshme  është  një 
konflikt  nderi.  A  mund  ta  dëshirojë  kush  që  e  ëma  apo  e  motra 
të  lidhë  kurorë  të  përkohshme  me  gjithë  atë  shëmti  që  ka  dhe  që 
të  shkakton  ajo?  Vetëm  kjo  është  e  mjaftueshme  për  ta  treguar 
tragjedinë  e  kurorës  së  përkohshme!282 

Duke  u  kthyer  nga  Hajberi 

Pas  fitores  së  Hajberit,  i  Dërguari  i  Allahut  (s.a.s.)  dërgoi 
një  përfaqësues  në  truallin  e  quajtur  Fedek,  dy  ditë  udhë  nga 
Medina,  dhe  e  bashkoi  atë  pa  luftë  me  tokat  islame. 

Si  e  fundit,  edhe  qendra  e  vogël  urbanistike  çifute  Vadil  Kura 
në  rrugën  në  kthim  nga  Hajberi,  u  ngadhnjye  pas  një  dite  rrethimi. 

282  Për  informacion  më  të  hollësishëm  lidhur  me  çështjen  mut'a,  shih. 
Ibrahim  Canan,  Namus  Fitnesi  Mut'a,  Istanbul,  1993. 

_ 

Edhe  banorët  e  saj  u  lanë  të  vazhdonin  të  jetonin  po  a ty,  por, 
tashmë,  si  gjysmatarë,  si  hajberasit. 

Çifutët  e  Tejma-s  shkuan  vetë  te  i  Dërguari  i  Allahut  (s.a.s.) 
dhe  bënë  marrëveshje  për  të  dhënë  xhizje  dhe  haraç.  Kështu,  ata 
jo  vetëm  vazhduan  të  qëndronin  ku  ishin,  por  edhe  tokat  u  bënë 
të  tyret.  Më  parë,  këto  fise  çifute  qenë  marrë  vesh  me  çifutët  e 
Hajberit  dhe  patën  vendosur  të  marshonin  kundër  Medinës.283 

Me  pushtimin  e  Hajberit  e  të  rrethinave  të  tij,  për  muslimanët 
u  hap  rruga  për  ngadhnjimin  e  Mekës,  sepse  humbja  dhe  nën- 
shtrimi  i  çifutëve  Beni  Kajnuka,  Beni  Nadr,  Beni  Kurajdha  dhe, 
në  fund,  i  çifutëve  të  Hajberit,  i  frikësuan  njerëzit  dhe  askush 
s'kishte  më  dyshim  për  suksesin  e  të  Dërguarit  të  Allahut  (s.a.s.). 
Të  gjithë  çifutët  e  sipërpërmendur  ishin  çifutët  më  të  pasur  e  më 
të  fuqishëm  të  Hixhazit  dhe  guximi  e  trimëria  e  tyre  ishte  bërë  le- 
gjendare.  Ata  zotëronin  kala  të  papushtueshme,  të  pakalueshme, 
si  dhe  hurmishte  shumë  prodhimtare.  Sikur  të  gjithë  arabët  të 
strehoheshin  tek  ta,  ata  ishin  në  gjendje  t'i  mbronin.  Vetëm  se, 
kur  u  rrethuan  nga  i  Dërguari  i  Allahut  (s.a.s.)  dhe  iu  nënshtruan 
atij,  të  gjithë  e  panë  se  si  u  shua  trimëria  dhe  heroizmi  i  tyre,  se  si 
u  vunë  ata  nën  kushte  të  rënda.  Prandaj,  tashmë,  ishte  krijuar  një 
atmosferë  në  favor  të  muslimanëve. 

Veç  këtyre,  pas  fitores  së  Hajberit,  Profeti  (s.a.s.)  u  martua  me 
zonjën  Safije  e  cila  pati  mbetur  e  vejë  pasi  i  shoqi  qe  vrarë  në  luf- 
të.284  Ajo  qe  martuar  me  njërin  nga  parësia  çifute  disa  ditë  para  se 
Profeti  (s.a.s.)  të  arrinte  në  Hajber.  Natën  e  parë  të  martesës  pati 
parë  në  ëndërr  se  një  hënë  i  kish  ardhur  nga  anët  e  Medinës  dhe 
i  kishte  rënë  në  prehër.  Dhe,  kur  ia  pati  treguar  ëndrrën  të  shoqit, 
ai  qe  zemëruar  rëndë  dhe  e  pati  goditur  në  fytyrë  duke  i  thënë: 

"Ti  e  ke  mendjen  te  sundimtari  i  Hixhazit,  Muhammedi!" 

Pastaj,  pasi  i  shoqi  iu  vra  në  luftë  dhe  mbeti  e  ve,  ajo  u  martua 
me  të  Dërguarin  e  Allahut  (s.a.s.).  Në  fytyrë  e  kishte  ende  njollën 
e  nxirë  që  i  kish  lënë  goditja. 

283  Shih.  Ibni  Hisham,  III,  391;  Vakidi,  II,  707,  711 

284  Ibni  Sa'd,  VIII,  121-126. 

"Ç'është  kjo?"  -  E  pyeti  Profeti.  Dhe,  pasi  Hz.  Safije  ia  tregoi 
ndodhinë,  i  Dërguari  i  Allahut  (s.a.s.)  ia  përshkroi  Islamin  dhe  e 
la  të  lirë  të  zgjidhte,  duke  i  thënë: 

"Ne  nuk  të  shtrëngojmë  për  shkak  të  fesë  tënde.  Po  qe  se  ti  zgjedh 
Allahun  dhe  të  Dërguarin  e  Tij,  do  të  të  pranoj  si  bashkëshorte.  Po  qe  se 
parapëlqen  hebraizmin,  të  lë  të  lirë  që  të  shkosh  tefisi  yt!"  Zonja  Safije 
zgjodhi  Islamin  dhe  u  bë  njëra  nga  "nënat  e  besimtarëve"285. 
(Vakidi,  II,  674,  707;  Ibni  Sa'd,  VIII,  123;  Ahmed,  III,  138) 

Martesa  e  Profetit  me  zonjën  Safije,  vajzën  e  Hujejit  nga  pa- 
rësia  çifute,  u  bë  pretekst  për  afrimin  me  çifutët  e  Hajberit,  për 
zbutjen  e  armiqësisë  me  ta  dhe  për  zhvillimin  e  marrëdhënieve 
miqësore.  Nëna  jonë  Safije  vazhdoi  të  tregojë  ndaj  çifutëve  afërsi 
që  do  të  tërhiqnin  vëmendjen  dhe  do  të  bëheshin  shkak  për  anke- 
sa,  u  bë,  pothuajse,  përfaqësuesja  e  tyre  në  banesën  profetike. 

Në  kohën  e  kalifatit  të  Hz.  Omerit,  tek  kalifi  shkon  skllavja  e 
Hz.  Safijes  (r.anha)  dhe  i  paraqet  këtë  ankesë: 

"O  emiri  i  muslimanëve!  Safija  e  pëlqen  ditën  e  shtunë  dhe  i 
vazhdon  lidhjet  me  çifutët!" 

Kalifi  Omer  (r.a.)  dërgon  një  person  për  ta  shqyrtuar  si  qën- 
dronte  puna.  Me  anë  të  tij,  zonja  Safije  i  dërgoi  kalifit  këtë  për- 
gjigje: 

"Më  pyet  për  ditën  e  shtunë.  Këtë  ditë  s'e  dua  më  qysh  kur 
Allahu  më  dhuroi,  në  vend  të  saj,  ditën  e  xhuma!  Sa  për  çifutët, 
unë  atje  kam  të  afërmit  e  mi  me  të  cilët  mbaj  lidhje,  i  respektoj 
dhe  i  vizitoj!"  (Ibni  Haxher,  el-Isabe,  IV,  347) 

Pastaj,  zonja  Safije  e  pyeti  skllaven  se  pse  ishte  ankuar  e  pse 
kishte  shpifur. 

"U  mashtrova  nga  djalli!"  -  E  pranoi  fajin  skllavja. 

Atëherë,  zonja  Safije  mbajti  një  qëndrim  të  përkryer  që  tre- 
gonte  se  sa  e  kishte  përvetësuar  ajo  moralin  islam.  Megjithëse 

285  Në  origjinal:  Ummehati  mu'minin. 

skllavja  e  vet  ishte  ankuar  dhe  kishte  shpifur  ndaj  saj  pa  të  drejtë 
dhe  pa  asnjë  shkak,  zonja  Safije  i  tha: 

"Shko,  se  të  kam  dhënë  lirinë!"  (Ibni  Haxher,  el-Isabe,  IV,  347) 

Umretul  Kada  (dhilkade,  7  h.  /  mars,  629  e.r.) 

Umreja  e  pakryer  një  vit  më  parë  edhe  pasi  qe  bërë  hyrja  nën 
ihram,  për  shkak  se  nuk  lejuan  politeistët  mekas,  për  pasojë, 
e  kryer  një  vit  më  vonë,  në  vend  të  saj,  është  quajtur  "umretul 
kada".286 

Në  kuadër  të  marrëveshjes  së  Hudejbijes,  kishte  ardhur  koha 
e  umres  së  shtyrë  për  një  vit  më  pas.  Me  të  hyrë  muaji  dhilkade 
i  vitit  të  shtatë  hixhri,  i  Dërguari  i  Allahut  (s.a.s.)  i  urdhëroi  të 
gjithë  ata  që  kishin  marrë  pjesë  në  fushatën  e  Hudejbijes,  të  për- 
gatiteshin  për  umre.  Ai  e  njoftoi  edhe  popullsinë  për  t'u  përga- 
titur.  Arabët  e  ardhur  nga  periferia  që  ndodheshin  aktualisht  në 
Medinë,  i  thanë  Profetit: 

"Vallahi,  o  i  Dërguari  i  Allahut,  ne  nuk  kemi  as  ushqim,  as 
ndokënd  që  të  na  ushqejë!" 

Profeti  i  urdhëroi  medinasit  t'u  japin,  për  hir  të  Allahut,  sada- 
ka  (lëmoshë)  nevojtarëve  dhe  të  kujdesen  për  ta,  duke  ua  bërë  të 
ditur  se,  po  t'i  linin  pa  ndihmë,  do  të  shkatërroheshin.  Medinasit 
i  thanë: 

"O  i  Dërguari  i  Allahut,  ç'tu  japim  atyre  për  sadaka?  Ne  s'gjej- 
më  asgjë  për  t'u  dhënë!" 

Profeti  u  tha: 

"Ç'fë  keni,  sikur  edhe  gjysmë  hurme!.."  (Vakidi,  n,  731-732) 

Profeti  u  nis  nga  Medina  për  umre  bashkë  me  dy  rnijë  sahabe. 
Ai  mori  me  vete  edhe  afro  njëqind  kuaj  të  ngarkuar  me  materiale 
luftarake,  si  heshta,  mburoja,  parzmore,  etj. 

Sahabet  i  thanë: 

"O  i  Dërguari  i  Allahut,  Kurejshët  na  patën  vënë  si  kusht  që  të 
mos  marrim  armë  të  tjera  përveç  armëve  të  udhëtimit!" 


286  Umreja  kaza,  aksidentale  ose  e  vonuar.  Përkthyesi. 

"Ne  nuk  do  të  hyjmë  në  Harem  me  ato  armë,  por  do  t'i  mbajmë  diku 
afër  për  t'i  pasur  gati  ndaj  çdo  sulmi  të  mundshëm  nga  ana  e  tyre! " -  Iu 
përgjigj  i  Dërguari  i  Allahut  dhe,  bashkë  me  dyqind  vetë,  i  dërgoi 
armët  në  Batni  Je'xhexh,  tri  milje  nga  Meka.  (Vakidi,  II,  733-734) 

Gjatë  rrugës,  arritën  në  Ebva.  Duke  i  kërkuar  leje  Zotit,  i 
Dërguari  i  Allahut  (s.a.s.)  vizitoi  varrin  e  nënës.  Gjatë  vizitës,  ia 
rregulloi  dheun  me  dorë,  u  prek  dhe  qau.  Edhe  muslimanët  që  e 
vunë  re,  nuk  i  përmbajtën  dot  lotët.  Pastaj,  kur  e  pyetën  Profetin 
se  pse  kishte  qarë,  ai  u  tha: 

"Kujtova  dhembshurinë  dhe  mëshirën  e  nënës  dhe  prandaj  qava!" 
(Ibni  Sa'd,  1, 116-117) 

Sipas  paktit  të  Hudejbijes,  të  gjithë  politeistët  mekas  e  zbra- 
zën  qytetin  për  tri  ditë  e  net  duke  ua  lënë  plotësisht  në  dispo- 
zicion  muslimanëve.  Politeistët  u  tërhoqën  në  kodrat  apo  majat 
përreth  qytetit  dhe  u  vunë  të  shohin  me  kërshëri  se  ç'do  të  bënin 
muslimanët.  Zemrat  besimtare  që  po  e  shihnin  Qaben  pas  një 
periudhe  të  gjatë  prej  shtatë  vjetësh,  thirrën  të  gjithë  me  emocion 
më  një  gojë: 


0!  JjU  S/  ddj  cidlJ  ‘dilJ 


Lebbejke  'llahumme  lebbejk;  lebbejke  la  sherikele  lebbejk; 

Innel  hamde  ve'nnimetelek  velmulke  la  sherikelek! 

Nën  urdhrin  Tënd,  Allahu  ynë,  Ti,  që  s'ke  të  dytë; 

Lavdërimi,  begatitë,  pushteti  e  pasuriajanë  të  Tutë!.. 

Siç  bën  të  ditur  Ibni  Abbasi  (r.a.),  kur  Profeti  (s.a.s.)  u  fut  në 
Mekë,  e  pritën  disa  fëmijë  të  vegjël  nga  të  Bijtë  Muttalib.  Njërin 
prej  tyre,  i  Dërguari  i  Allahut  (s.a.s.)  e  mori  para,  kurse  tjetrin  e 
hipi  në  vithe  të  kafshës.287 

Për  t'u  treguar  politeistëve  që  kishin  përhapur  thashetheme 
se  ethet  e  Medinës  i  kishin  dobësuar  muslimanët,  se  gjendja  e 


287  Buhari,  Umre,  13;  Libas,  99. 

tyre  nuk  ishte  ashtu,  i  urdhëroi  muslimanët  të  ecnin  shpejt  dhe 
ballëlart.288  Dhe  tha: 

"Mëshira  e  Allahut  qoftë  mbi  atë  person  i  cili  e  tregon  sot  veten  para 
kurejshve  të  gjallë  e  tëfuqishëm!.."  (ibni  Hisham,  m,  424-425) 

Megjithëse  muslimanët  të  cilët  kishin  shkuar  për  ta  vizituar 
Qaben  duke  bërë,  në  kushtet  e  asaj  dite,  një  udhë  rreth  katërqind 
kilometra  nga  Medina  në  Mekë,  ishin  mjaft  të  lodhur,  e  kryen  um- 
ren,  nën  udhëzimet  e  të  Dërguarit  të  Allahut  (s.a.s),  mjaft  seriozë, 
me  madhështi  e  me  dinjitet.  Madje,  në  tre  rrotullimet  e  para  të 
tavafit  si  dhe,  gjatë  vajtje-ardhjes  (sa'j),  mes  dy  shtyllave  të  blerta 
të  sotme,  ecën  dhe  vrapuan  në  mënyrë  shumë  demonstrative. 

Nga  ana  tjetër,  politeistët  i  vëzhgonin  muslimanët  nga  lar- 
tësitë.  Po  qe  se  do  të  shihnin  te  ata  ndonjë  shenjë  lodhjeje  apo 
ngathtësie,  mund  të  mendonin  gjëra  të  ndryshme.  Mirëpo,  para 
pamjes  plot  gjallëri  e  forcë  të  muslimanëve,  s'e  morën  dot  veten 
nga  habia!  Ata  thanë: 

"Këta  janë  ata  për  të  cilët  na  kanë  thënë  se  janë  dobësuar  prej  ethe- 
ve?  Ata  qenkan  më  të  gjallë  e  më  të  fortë  se  ne!"  (Muslim,  Haxh,  240) 

Veçanërisht,  kur  abisinasi  Bilal,  u  ngjit  në  çatinë  e  Qabes  dhe 
këndoi  ezan,  tingujt  rrëmbenjës  e  drithërues  të  asaj  thirrjeje  sub- 
lime  i  ngazëlluan  zemrat  e  besimtarëve,  kurse  politeistët  i  lanë 
të  shastisur! 

Ndërsa  i  Dërguari  i  Allahut  (s.a.s.)  bashkë  me  sahabet  po  bë- 
nin  tavaf,  Abdullah  bin  Revaha  filloi  të  recitonte  vjersha  në  tavaf. 
Hz.  Omeri  (r.a.)  i  tha: 

"A  do  të  vazhdosh  të  recitosh  pranë  të  Dërguarit  të  Allahut 
(s.a.s.)  dhe  në  Shtëpinë  e  Paprekshme  të  Allahut  ti?" 

I  Dërguari  i  Allahut  (s.a.s.)  i  tha  Hz.  Omerit: 

"Mos  e  pengo!  Betohem  në  Allahun  që  kajetën  time  në  dorë,  sefjalët 
e  tij  janë  për  politeistët  më  goditëse  se  shiu  i  shigjetave!  O  Ibni  Revaha, 
vazhdo!" 


288  Buhari,  Haxh,  55;  Muslim,  Haxh,  240;  Ahmed,  I,  305-306. 

Pastaj,  duke  iu  drejtuar  Abdullait,  i  tha: 


J  dJ-f-J  OAs>- J  AiJl  Vj  V 

/0  j|  ^  y  //  /  /  /'’o  i  &  *  e-  s 

auL’r  (*j-*j  «-Usr  jpIj 

Thuaj: 

Nuk  ka  zot  tjetër  veç  Allahut;  i  vetmi  është  Ai! 

Premtimin  në  vend  që  e  çon,  është  Ai! 

Këtij  robi  të  tij  që  i  jep  ndihmë,  është  Ai! 

Ushtarët  e  Tij  që  i  përforcon,  ështëAi! 

Fiset  e  mbledhur  që  i  çon  në  disfatë,  është  veç  Ai! 

Kur  Abdullah  bin  Revaha  (r.a.)  hlloi  ta  recitojë  këtë,  edhe  mus- 
limanët  filluan  të  recitojnë  duke  përsëritur  thëniet  e  tij.  (Vakidi,  II, 
736;  Ibni  Sa'd,  II,  122-123) 

Kur  muslimanët  u  kthyen  pas  tri  ditësh  në  Medinën  e 
Ndritshme,  në  fytyrën  e  secilit  kishte  rënë  një  bukuri  e  veçantë. 
Ishte  realizuar  vizita  e  parë  në  Qabe,  ishte  vërtetuar  ëndrra  që  i 
Dërguari  i  Allahut  (s.a.s)  kishte  parë  një  vit  më  parë  e,  për  të  cilën, 
kishte  bërë  paralajmërimin  e  gëzuar.  Këtë  të  vërtetë,  duke  përfshi- 
rë  edhe  fitoren  e  Hajberit  si  dhe  triumfin  e  Mekës  që  do  ta  mundë- 
sonte  së  afërmi,  Allahu  i  Lartë  i  bën  të  ditura  kështu  në  Kur'an: 


^  s  °  *  A  o  S  ,  0  &  j'.  J  *  #  '''  s  o  '' 

o}  Ij  J^Jl  aJ aU!  wLaJ 

"Allahu  e  nxori  të  vërtetë  ëndrrën  e  të  Dërguarit  të  Tij.  Në 
dashtë  Allahu,  keni  për  të  hyrë  në  faltoren  e  shenjtë  me  flokët 
të  qethura  apo  të  rruara,  pa  frikë  e  në  siguri  të  plotë.  Allahu  di 
atë  që  ju  s'e  dini,  prandaj  edhe  para  kësaj  ju  dha  një  fitore  të 

shpejtë!  Allahu  e  ka  dërguar  përfaqësuesin  e  vet  me  fenë  e  vër- 
tetë  eprore  mbi  të  gjitha  fetë  dhe  mjafton  Allahu  dëshmitar!" 

(el-Fet'h,  27-28) 

Umreja  kada  e  kryer  nga  i  Dërguari  i  Allahut  (s.a.s)  së  bashku 
me  shokët  e  tij,  ushtroi  një  ndikim  shumë  të  madh  mbi  meka- 
sit.  Pa  kaluar  shumë,  persona  të  tillë  nga  parësia  e  Kurejshve, 
si  triumfatori  i  ardhshëm  i  Sirisë  Halid  bin  Velidi,  ,  Osman  bin 
Talhai,  triumfatori  i  ardhshëm  i  Egjiptit  Amr  bin  Asi  iu  bashkuan 
karvanit  të  besimtarëve! 

Ndërsa  i  Dërguari  i  Allahut  (s.a.s)  po  dilte  nga  Meka,  bija  e  Hz. 
Hamzait,  Umame  (r.anha)  e  ndoqi  pas  dhe  e  arriti.  Ajo  i  bëri  zë: 

"O  im  ungj,  o  im  ungj!" 

Hz.  Aliu  e  kapi  për  dore  dhe  i  tha  Hz.  Fatimesë  (r.anha): 
"Merre  me  vete  vajzën  e  tët  ungji!" 

Pastaj,  kur  arritën  të  gjithë  në  Medinë,  Hz.  Aliu,  Zejdi  dhe 
Xhaferi  (Allahu  qoftë  i  kënaqur  me  të  gjithë  ata!)  u  përpoqën  se- 
kush  për  ta  marrë  nën  kujdestari  Umamen. 

"Ajo  është  vajza  e  tim  ungji!"  -  Thoshte  Hz.  Aliu. 

"Edhe  ajo  është  vajza  e  tim  ungji,  edhe  unë  jam  i  martuar  me 
tezen  e  saj!"  -  Thoshte  Xhaferi  (r.a.). 

"Ajo  është  vajza  e  tim  vëllai!"  -  Thoshte  Zejdi.  (I  Dërguari  i 
Allahut  e  pati  bërë  atë  vëlla  me  Hamzain  (r.a.). 

I  Dërguari  i  Allahut  (s.a.s.)  vendosi  që  Umame  të  qëndronte 
pranë  tezes  dhe  tha: 

"Tezja  është  në  vend  të  nënës!" 

Pastaj,  duke  iu  drejtuar  Hz.  Aliut  (r.a.),  i  tha: 

"Tije  imi  dhe  unëjam  yti!" 

Duke  u  kthyer  nga  Xhaferi  (r.a.),  i  tha: 

"Sa  ngjet  me  mua  në  krijim  dhe  në  karakter!" 

Dhe,  duke  iu  drejtuar  Zejdit  (r.a.),  i  tha: 

"Tije  edhe  vëllai  ynë,  edhe  i  zgjedhuri  (i  çliruari)  ynë!" 

_ 

Kështu,  i  Dërguari  i  Allahut  (s.a.s.)  i  bëri  kompliment  secilit 

veç  e  veç!"  (Buhari,  Megazi,  43,  Umre,  3;  Muslim,  Xhihad,  90) 

Hz.  Aliu  (r.a.)  thotë  kështu: 

"Kur  i  Dërguari  i  Allahut  (s.a.s.)  i  bëri  kompliment  Zejdit,  ai  u 
gëzua  aq  shumë,  sa  u  ngrit  dhe  filloi  të  vinte  rrotull  me  një  këmbë 
rreth  të  Dërguarit  të  Allahut.  Edhe  kur  i  bëri  kompliment  Xhaferit, 
edhe  ai  filloi  të  vinte  rrotull  në  të  njëjtën  mënyrë  pas  Zejdit.  Pastaj 
më  erdhi  radha  mua  që  të  më  bëjë  kompliment  dhe  të  filloj  edhe 
unë  të  sillem  rrotull  pas  tyre!"  (Ahmed,  1, 108;  Vakidi,  II,  739) 

Vdekja  e  vajzës  së  Profetit,  Hz.  Zejneb 

Ngaqë  e  rrëzuan  nga  deveja  kur  po  sillej  nga  Meka,  Hz.  Zejneb 
(r.a.)  u  sëmur,  nuk  u  shërua  më  dhe  vdiq  në  fillim  të  vitit  të  tetë 
të  hixhretit.  Atë  e  lanë  Ummu  Ejmen,  gruaja  ensare  Ummu  Atije 
dhe,  nga  gratë  e  Profetit,  Hz.  Sevde  me  Ummu  Selemen.  Para  se 
të  fillonin  larjen,  Profeti  u  afrua  tek  to  dhe  i  porositi  kështu: 

"Filloni  ta  lani  nga  ana  e  djathtë  dhe  organet  e  jashtëqitjes;  një  herë 
me  ujë  dhe  sidr m;  po  ta  shihni  të  domosdoshme,  lajeni  tri,  pesë,  shtatë 
ose  më  shumë  herë.  Radhën  efundit  të  larjes,  në  ujëfutni  kamfur  dhe, 
kur  të  mbaroni,  më  thoni!" 

Hz.  Zejnebit  ia  krehën  flokët,  ia  ndanë  në  tri  tufa  dhe  çdo  tufë 
e  bënë  gërshet.  Dy  nga  gërshetat  qenë  nga  flokët  e  anëve,  kurse 
njëra,  nga  flokët  e  përparme.  Kur  e  mbaruan  larjen,  i  Dërguari  i 
Allahut  ua  dha  peshtemallin  që  kishte  lidhur  për  mesi  dhe  u  tha: 

"Këtë  bëjani  Zejnebit  këmishë  të  brendshme!"290  (Buhari,  xhenaiz,  9, 
13, 17;  Muslim,  Xhenaiz,  36;  Ibni  Sa'd,  VIII,  34-36) 

Pasi  ia  fali  namazin  e  të  vdekurit,  i  Dërguari  i  Allahut  (s.a.s.),  i 
hidhëruar  e  i  dëshpëruar,  zbriti  në  varr.  Pasi  qëndroi  pak  aty,  doli 
jashtë  me  pamje  të  gëzuar  dhe  tha: 

"Duke  menduar  dobësinë  e  Zejnebit,  iu  luta  Allahut  për  t'ia  lehtë- 
suar  shqetësimin  dhe  nxehtësinë  e  varrit.  Allahu  i  Lartë  ma  pranoi  lut- 
jen  dhe  ia  lehtësoi  mundimin  e  varrit!"  (ibni  Ethir,  Usdu’l-Gabe,  vn,  131) 

Legjenda  e  shkruar  nga  një  grusht  sahabesh: 

LUFTA  E  MUTES 

289  Sidr:  Një  lloj  druri  qershie  që  rritet  në  Arabi,  me  hije  të  dendur,  e  lehtë 
dhe  e  hijshme.  Për  larjen  e  kufomës  përdoren  gjethet  e  sidrës. 

290  Qefini  sunnet  përbëhet:  për  meshkujt,  nga  tri  copa  të  quajtura  izar,  kë- 
mishë  dhe  mbështjellëse,  kurse  për  femrat,  nga  pesë  copa  të  quajtura 
izar,  mbulesë  koke,  mbështjellëse,  beze  lidhëse  e  gjoksit  dhe  barkut 
dhe  këmishë. 

(Xhejshul  Umera) 

(xhemadhijelevvel,  8  h.  /  gusht-shtator,  629  e.r.) 


Edhe  nëse  ndaj  përfaqësuesve  që  i  Dërguari  i  Allahut  (s.a.s.) 
pati  dërguar  me  letra  pranë  sundimtarëve  të  ndryshëm  për 
t'i  ftuar  në  Islam,  mbahej  një  qëndrim  fyes,  ata  ktheheshin  në 
Medinë  shëndoshë  në  sajë  të  rregullit  mbi  paprekshmërinë  e  për- 
faqësuesve.  Por  fundi  i  Harith  bin  Umejrit  që  qe  dërguar  pranë 
sundimtarit  të  Busras,  qe  i  ndryshëm.  Kur  Harithi  (r.a.)  arriti  në 
Mute,  Shurabihl  bin  Amr,  nga  sundimtarët  gassanitë,  ia  preu 
rrugën  dhe  e  pyeti  se  ku  po  shkonte.  Pasi  Harithi  (r.a.)  i  tha  se 
ishte  përfaqësues  i  të  Dërguarit  të  Allahut  (s.a.s.),  mizori  fatkeq 
Shuhrabil,  duke  e  shkelur  paprekshmërinë  e  përfaqësuesit,  e 
vrau  atë  sahabi  të  bekuar  në  mënyrë  barbare.291 

I  Dërguari  i  Allahut  (s.a.s.)  u  hidhërua  shumë  për  vrasjen  e 
Harith  bin  Umejrit  në  atë  mënyrë.  Meqë  ky  qëndrim  dhe  veprim 
që  përbënte  një  akt  dhune  kundër  vetë  Islamit,  bartte  kuptimin 
e  mospërhlljes  së  plotë  ndaj  muslimanëve,  u  përgatit  menjëherë 
një  ushtri  prej  tre  mijë  vetësh.  Ndryshe,  autoriteti  i  shtetit  islam 
do  të  tronditej  dhe  mund  të  shfaqeshin  pasoja  të  këqija. 

Duke  u  mbështetur  në  vullnetin  mbarënjerëzor  të  Islamit,  i 
cili  kishte  shembur  diferencimin  klasor  të  periudhës  paraislami- 
ke  të  injorancës,  Profeti  e  caktoi  libertin  e  tij,  Zejdin  (r.a.),  koma- 
ndant  të  ushtrisë  së  porsapërgatitur  dhe  dha  këtë  porosi: 

"Po  qe  se  bie  dëshmor  Z ejdi,  komandën  ta  marrë  Xhaferi;  po  qe  se 
bie  dëshmor  Xhaferi,  komandën  ta  marrë  Abdullah  bin  Revaha;  po  qe  se 
edhe  ky  bie  dëshmor,  muslimanët  të  caktojnë  vetë  si  komandant  njërin 
nga  mesi  i  tyre!" 

Një  çifut  që  i  dëgjoi  këto  fjalë,  e  vlerësoi  porosinë  si  një  shpall- 
je  vdekjeje,  shkoi  te  Hz.  Zejdi  (r.a.)  dhe  i  tha: 

"Lëre  testamentin!  Po  qe  se  Muhammedi  është  pejgamber,  ti 
s'ke  për  t'u  kthyer  më!  Sepse  edhe  personat  që  përmendeshin 
nga  pejgamberët  e  të  bijve  të  Izraelit,  nuk  ktheheshin  më  të  gjallë 
nga  lufta..." 


291  Vakidi,  II,  755;  Ibni  Kajjim,  III,  381. 

Edhe  nëse  çifuti  deshte  të  fuste  frikën  në  zemrën  e  këtij  njeriu 
të  zgjedhur,  Hz.  Zejdi  nuk  ia  vuri  veshin.  Madje  u  gëzua!  (Ibni 
Kethir,  el-Bidaje,  IV,  238) 

Çifuti  intrigant  nuk  e  dinte  se,  ashtu  si  të  gjithë  shokët  e 
Profetit  (s.a.s.),  edhe  Zejdi  (r.a.)  digjej  nga  dëshira  për  të  rënë 
dëshmor! 

Abdullah  bin  Revaha  (r.a.)  i  cili  i  plotësoi  përgatitjet,  pasi 
shkoi  te  i  Dërguari  i  Allahut,  për  fytyrën  e  trëndafiltë  të  të  cilit  do 
ta  merrte  malli,  dhe  i  la  lamtumirën,  i  tha: 

"O  i  Dërguari  i  Allahut,  më  jep  një  këshillë  që  ta  mësoj  për- 
mendësh!" 

Profeti  i  tha: 

"Ti  nesër  do  të  arrish  në  një  vend  ku  Allahut  i  bëhet  pak  sexhde. 
Shumoji  atje  sexhdet  dhe  namazet!" 

Ai  i  tha  prapë: 

“O  i  Dërguari  i  Allahut,  më  këshillo  edhe  pak!" 

Dhe  i  Dërguari  i  Allahut  (s.a.s.)  i  tha  kështu: 

“Allahun  përmende  gjithmonë!  Sepse  përmendja  e  Allahut  të  ndih- 
mon  t'ia  arrish  asaj  që  shpreson!"  (Vakidi,  n,  758) 

Profeti  (s.a.s.)  e  përcolli  ushtrinë  islame  me  lutje  gjer  jashtë 
Medinës,  në  vendin  e  quajtur  "Senijetul  Veda"  dhe  e  nisi  kundër 
armikut.  Ai  dha  urdhër  që  muslimanët  të  shkonin  gjer  në  vendin 
ku  ishte  ekzekutuar  Harithi,  t'i  ftonin  në  Islam  ata  që  ndodheshin 
atje  dhe  në  qoftë  se  nuk  do  ta  pranonin  Islamin,  të  përlesheshin 
me  ta  duke  kërkuar  ndihmë  nga  Allahu.292 

Ndërkaq,  Shurahbili  mori  lajmin  e  lëvizjes  së  ushtrisë  islame 
dhe,  me  mbështetjen  edhe  të  Bizantit,  përgatiti  një  ushtri  prej 
njëqind  mijë  vetësh.  Me  ta  erdhi  e  u  bashkua  një  ushtri  arabësh 
krishterë  prej  njëqindmijë  vetësh.293 

Faktin  se  ushtria  armike  ishte  e  kësaj  madhësie,  ushtria  isla- 
me  e  mësoi  vetëm  kur  hyri  në  tokat  e  Sirisë.  Atëherë  muslimanët 


292  Ibni  Sa'd,  II,  128. 

293  Ibni  Hisham,  III,  429. 

që  s'e  prisnin  një  situatë  të  tillë,  u  këshilluan  mes  tyre.  Shumica 
ishte  e  mendimit  se  duhej  njoftuar  Profeti  (s.a.s.)  dhe  duhej  vep- 
ruar  sipas  porosive  të  tij,  sepse  forcat  ishin  në  një  çekuilibër  të 
pakrahasueshëm.  Një  raport  i  tillë  s'ishte  parë  në  histori!  Dhe 
sapo  do  të  merreshin  vesh  për  ta  njoftuar  të  Dërguarin  e  Allahut, 
kur  ndërhyri  Abdullah  bin  Revaha  i  cili  tha: 

"Gjëja  nga  e  cila  druhemi  këtë  çast,  a  s'është  gjëja  për  të  cilën 
kemi  dalë  në  rrugë?  A  nuk  kemi  luftuar  gjer  tani  kundër  armikut 
me  epërsi  numerike  dhe  fuqi  më  të  madhe?  Por  kemi  luftuar  dhe 
luftojmë  me  fuqinë  e  kësaj  feje  të  dhuruar  nga  Allahu!  Ç'presim 
akoma?  Ne,  dy  përfundime  të  bukura  na  presin:  ose  të  biem 
dëshmorë,  ose  të  dalim  fitimtarë!" 

Pas  këtyre  fjalëve  u  muar  vendim  për  të  luftuar  dhe  ata  mar- 
shuan  para  me  shpejtësi.  Zejd  bin  Erkam  (r.a.)  tregon  kështu: 

"Unë  isha  një  jetim  nën  edukimin  e  Abdullah  bin  Ravahasë. 
Kur  pati  dalë  në  fushatën  e  Mutes,  më  pati  marrë  edhe  mua  me 
vete  në  vithet  e  devesë.  Ndërsa  po  udhëtonim  natën,  e  pata  dë- 
gjuar  të  recitonte  disa  vargje  me  këtë  kuptim: 

"Moj  deveja  ime,  po  të  më  çosh  mua  dhe  barrën  time  edhe 
katër  konaqe  përtej  burimit  në  ranishte,  s'kam  për  të  të  nxjerrë 
më  në  luftë!  Ti  ke  për  të  mbetur  pa  zot,  e  lirë,  sepse,  siç  duket, 
unë  s'kam  për  t'u  kthyer  më  në  shtëpi!  Shpresoj  të  bie  dëshmor! 
Erdhën  muslimanët  dhe  më  lanë  në  tokat  e  Sirisë  të  dëshiruar 
për  të  mbetur  këtu  përjetësisht.  Tashmë  s'më  interesojnë  më  as 
drurët  e  hurmave  që  kanë  bërë  kokrra,  që  janë  ujitur  me  ujin  e 
shiut,  as  ato  që  janë  ngopur  me  ujë  të  ujitura  në  rrënjë!" 

Unë  pata  qarë.  Abdullai  (r.a.),  duke  më  prekur  me  kamxhi- 
kun,  më  pati  thënë: 

"O  mistrec!  Ç'dëm  ka  sikur  Allahu  të  ma  mundësojë  mua  të  bie 
dëshmor,  kurse  ti  të  kthehesh  në  shtëpi  mes  plaçkave  mbi  deve? 
Kurse  unë  shpëtoj  nga  hallet  dhe  hidhërimet  e  kësaj  bote!" 

Pastaj  pati  zbritur  dhe  pati  falur  dy  reqate  namaz.  Pas  nama- 
zit  pati  bërë  një  lutje  të  gjatë  dhe  pati  thënë: 

"Në  dashtë  Allahu,  në  këtë  luftë  do  të  më  mundësohet  të  bie 
dëshmor!"  (Ibni  Hisham,  III,  431-432;  Vakidi,  II,  759) 

Në  fshatin  Mute,  ushtria  islame  sa  një  grusht,  nën  komandën 
e  Hz.  Zejdit,  sulmoi  mbi  radhët  e  armikut  pa  iu  trembur  syri!  Ata 
që  ia  kishin  kushtuar  zemrat  besimit  në  një  Zot  të  vetëm,  tani  po 
fitonin  karakteristikën  e  atyre  që  japin  jetën  në  rrugën  e  Allahut. 
Kur  lufta  ishte  ndezur  mjaft,  ra  dëshmor  nga  goditja  e  heshta- 
ve  armike  komandanti  Zejd  (r.a.),  drita  e  syve  e  të  Dërguarit  të 
Allahut  dhe  një  nga  tetë  muslimanët  e  parë  të  Mekës! 

Sipas  urdhrit  të  Profetit  (s.a.s.),  komandën  e  mori  menjëhe- 
rë  Xhaferi  (r.a.).  Edhe  ai  u  fut  në  radhët  e  armiqve  trimërisht. 
Pas  goditjeve  të  njëpasnjëshme  të  shpatave  armike,  i  humbi  të 
dy  krahët.  Që  të  mos  e  linte  flamurin  e  të  Dërguarit  të  Allahut 
të  binte  përtokë,  u  përpoq  ta  shtrëngonte  në  gjoks  me  krahët  e 
cunguara.  Dhe  pak  më  pas  ra  dëshmor.  Hz.  Xhaferi  (r.a.)  ishte  i 
dehur  me  dashurinë  për  Allahun  dhe  të  Dërguarin  e  Tij.  Kështu, 
duke  arritur  suksesin  e  flijimit  të  shpirtit  në  këtë  rrugë,  arriti  të 
fitonte  pëlqimin  hyjnor. 

Radha  i  kishte  ardhur  Abdullah  bin  Revahasë.  Edhe  ai,  me  të 
njëjtin  pasion,  e  valëviti  flamurin  në  radhët  e  armiqve.  Me  qëllim 
që  të  mos  e  ngatërronte  egon  me  gjëra  të  tjera,  u  dha  porosi  me 
zë  të  lartë  shokëve  që  kishte  pranë: 

"Dëshmoni  se  të  gjithë  pasurinë  që  kam  në  Medinë,  ia  lë  the- 
sarit  të  shtetit!" 

Pastaj  u  përlesh  heroikisht  gjersa  ra  dëshmor.  Pas  rënies  dësh- 
mor  të  Abdullah bin  Revahasë,  flamurin  e  mori  në  duar  Hz.  Halid 
bin  Velidi  (r.a.)  i  cili  sapo  ishte  bërë  musliman  dhe  po  merrte  pje- 
së  në  luftën  e  parë  në  radhët  e  ushtrisë  islame.  Ai  tregoi  një  qën- 
drueshmëri  të  madhe  së  bashku  me  një  grusht  sahabesh  kundër 
një  armiku  që  i  ngjante  një  tufe  karkalecash. 

Në  këtë  mes,  i  Dërguari  i  Allahut  (s.a.s.),  në  minberin  e  faltores, 
po  ua  përcillte  shokëve  të  gjithë  zhvillimin  e  luftës  çast  pas  çasti  dhe 
në  të  gjitha  faqet  e  saj.  Sheshin  e  luftës  e  kishte  para  syve.  Dëshmorët 
që  po  binin  atje,  i  përshkruante  me  vuajtje  dhe  hidhërim: 

"Zejd  bin  Harithe  e  mori  flamurin  në  dorë.  Shejtani  i  erdhi  menjë- 
herë  pranë,  ia  tregoi  jetën  dhe  botën  të  pëlqyeshme,  kurse  vdekjen,  të 
shëmtuar!  Kurse  Zejdi  i  tha: 

"Ky  është  çasti  kur  besimtarët  eforcojnë  besimin  në  zemra,  kurse  ti 
kërkon  të  ma  bësh  këtë  botë  të  dashur!" 

Dhe  eci  para.  Hyri  në  përleshje  dhe,  më  nëfund,  ra  dëshmor!  Lutiuni 
Allahut  për  të  tafalë  e  ta  mëshirojë!" 

Pastaj  vazhdoi: 

“Tani  ai  hyri  në  xhennet,  ku  është  duke  vrapuar  andej-këtej.  Pastajfla- 
murin  e  mori  Xhaferi.  Shejtani  i  shkoi  menjëherë  pranë,  ia  tregoi  jetën  dhe 
botën  të  pëlqyeshme,  kurse  vdekjen,  të  shëmtuar!  Kurse  Xhaferi  i  tha: 

"Ky  është  çasti  kur  besimtarët  eforcojnë  besimin  në  zemra!" 

Dhe  eci  para.  Sulmoi  mbi  ushtrinë  armike,  u  përlesh  dhe,  më  në 
fund,  edhe  ai  ra  dëshmor!  Unë  dëshmoj  se  ai  ra  dëshmor!"294, 

Pasta  j,  i  Dërguari  i  Allahut  vazhdoi: 

"Lutiuni  Allahut  për  falje  për  vëllain  tuaj!  Ai  hyri  në  xhennet  si 
dëshmor.  Tani  në  xhennet  aifluturon  si  të  dëshirojë  me  dy  flatrat  prej 
smeraldi!" 

Pasi  tha  se  pas  Xhaferit,  flamurin  e  mori  Abdullah  bin  Revaha,  i 
Dërguari  i  Allahut  pushoi  pak.  Ensarëve  iu  ndryshoi  fytyra,  iu 
zverdh.  Ata  filluan  të  mendojnë  se  Abdullah  bin  Revaha  kishte 
bërë  diçka  që  nuk  i  pëlqente  të  Dërguarit  të  Allahut.  Kurse  në  ato 
çaste,  Hz.  Abdullai  që  kishte  rrëmbyer  flamurin  dhe  po  përparon- 
te  mbi  kalë  drejt  armikut,  përpiqej  ta  mposhtte  nefsin,  egon  e  vet: 

"O  nefsi  im!  Unë  u  betova  se  do  të  të  bëj  të  më  nënshtrohesh 
mua  dhe  ose  ti  vetë  e  pranove  këtë,  ose  unë  të  detyrova  ta  pra- 
nosh!  E  shoh  se  ti  nuk  të  pëlqen  fort  xhenneti!  Mirëpo,  ç'je  ti  për 
mua  më  shumë  se  një  pikë  ujë  në  calik?  O  nefsi  im!  Nëse  s'ke  për 
t'u  vrarë  tani,  a  mos  nuk  ke  për  të  vdekur?  Po  qe  se  vepron  si  ata 

294  Ibni  Omeri  (r.a.)  thotë  kështu: 

"E  kërkuam  Xhaferin  dhe  e  gjetëm  mes  dëshmorëve.  Ishte  në  një 
gjendje  të  tillë,  që  në  pjesën  e  parme  të  kufomës  i  numëruam  gjer  në 
nëntëdhjetë  plagë  shigjetash  dhe  heshtash.  Kurse  në  shpinë  s'kishte 
asnjë  plagë!"  (Buhari,  Megazi,  44) 

Kur  ra  dëshmor,  Xhaferi  (r.a.)  ishte  tridhjetë  e  tre  vjeç.  (Ibni  Hisham, 
III,  434)  Kjo  do  të  thotë  se,  kur  pati  emigruar  në  Abisini  dhe  pati  bise- 
duar  në  prani  të  sundimtarit  Nexhashi  me  dituri,  urtësi  dhe  guxim, 
pati  qenë  një  djalosh  shtatëmbëdhjetëvjeçar! 

dy  të  tjerët  dhe  parapëlqen  të  biesh  dëshmor,  do  të  bësh  një  punë 
të  mirë!  Po  qe  se  vonohesh,  ke  për  t'u  bërë  fatkeq!" 

Në  këtë  mes,  Abdullai  (r.a.)  që  i  ishte  plagosur  gishti,  zbriti 
nga  kali,  e  shkeli  me  këmbë  gishtin  e  plagosur  dhe  pothuaj  të 
këputur,  dhe  recitoi  vjershën  me  këtë  kuptim: 

"A  nuk  je  ti  vetëm  një  gisht  që  rrjedh  gjak  dhe  që  je  plagosur 
në  rrugën  e  Allahut?" 

Pastaj,  duke  e  tërhequr  dorën  me  forcë,  e  këputi  gishtin  nga 
lëkura  që  e  mbante  ende.  Dhe  vazhdoi  të  luftonte!  Ndërkaq, 
ndërsa  nga  njëra  anë  zhvillonte  luftën  e  vogël  kundër  armikut, 
nga  ana  tjetër  vazhdonte  të  grindej  me  nefsin  e  vet,  domethënë, 
të  zhvillonte  luftën  e  madhe  me  vetvete: 

"O  nefsi  im!  Nëse  e  ke  hallin  se  ke  për  të  mbetur  pa  grua,  ja 
ku  e  ndava  atë  duke  e  thënë  këtë  gjë  tri  herë!  Nëse  e  ke  hallin  se 
ke  për  të  mbetur  pa  skllevër  e  shërbëtorë,  ja  ku  ua  dhashë  lirinë! 
Ose,  nëse  e  ke  hallin  se  ke  për  të  mbetur  pa  bahçe  e  bostane,  ja  ku 
ua  dhurova  ato  Allahut  dhe  të  Dërguarit!" 

Profeti  (s.a.s.)  vazhdoi  t'i  përshkruajë  skenat  e  luftës: 

"Abdullah  bin  Revaha  e  mblodhi  veten,  u  përlesh  me  armikun  me 
flamurin  në  dorë  dhe  ra  dëshmor!  Ai  hyri  në  xhennet  i  lëkundur,  pra- 
ndaj  lutiuni  Allahut  tafalë  e  ta  mëshirojë!" 

Ensarëve  u  erdhi  shumë  e  rëndë  që  Abdullai  (r.a.)  kishte  hyrë 
në  xhennet  i  lëkundur. 

"O  i  Dërguari  i  Allahut,  ku  e  kishte  hallin  ai?"  -  E  pyetën  en- 
sarët. 


Profeti  (s.a.s.)  iu  përgjigj: 

"Pasi  u  plagos,  u  druajt  të  përleshej  me  armikun.  Pastaj  e  dënoi 
nefsin  (egon,  veten)  e  vet,  mori  guxim,  dhe  ra  dëshmor!  Dhe  hyri  në 
xhennet.  Të  tre  m'u  treguan  në  xhennet  mbifrone  të  artë,  kursefronin 
e  Abdullait  e  pashë  të  shtrembër  dhe  më  poshtë  se  të  shokëve!  Kur  pyeta 
për  shkakun,  m'u  tha : 


"Duke  shkuar  për  t'u  përleshur,  Abdullai  kaloi  disa  lëkundje,  pastaj 
hyri  në  luftë!" 

_ 


HZ.  MUHAMMED  MUSTAFA  2 


Pas  kësaj,  ensarët  u  lehtësuan  që  Hz.  Abdullai  kishte  rënë 
dëshmor  dhe  kishte  hyrë  në  xhennet! 

Duke  i  përcjellë  këto,  hidhërimi  i  zemrës  së  Profetit  erdhi 
duke  u  shtuar  e  duke  u  shtuar  gjersa  nisën  t'i  rrjedhin  nga  sytë 
lotët  si  sumbulla  inxhish  dhe  tha: 

"Flamurin  tani  e  mori  nfë  shpatë  prej  shpatave  të  Allahut...  Më  në 
fund,  Allahu  u  mundësoi  luftëtarëve  fitoren!"  (Buhari,  Megazi,  44;  Ahmed, 
V,  299;  III,  113;  Ibni  Hisham,  III,  433-436;  Vakidi,  II,  762;  Ibni  Sa'd,  m,  46,  530;  Ibni 
Ethir,  Usdu'l-Gabe,  III,  237) 

Pastaj,  duke  i  ngritur  duart  drejt  selisë  hyjnore  me  sy  të  për- 
lotur,  u  lut: 

"Allahu  im,  Halidi  është  njëra  prej  shpatave  të  tua!  Ndihmoje  atë!" 
(Ahmed,  V,  299) 


Talenti  komandues  i  Halid  bin  Velidit 


Hz.  Halid  bin  Velidi  e  drejtoi  luftën  me  mjeshtëri  të  përsosur 
gjersa  armiku,  me  rënien  e  natës,  u  tërhoq  në  pushim.  Natën, 
Halidi  e  ndryshoi  krejtësisht  rreshtimin  e  ushtrisë  muslimane: 
ushtarët  e  krahut  të  majtë  i  nxori  në  krah  të  djathtë,  ushtarët  e 
krahut  të  djathtë,  në  krah  të  majtë;  rreshtat  e  para  i  nxori  pas. 

kurse  të  pasmet,  përpara.  Të  nesërmen,  kur  armiku  pa  para  vetes 
fytyra  krejt  të  reja,  u  hutua!  Duke  pandehur  se  muslimanëve  u 
kishin  ardhur  përforcime,  armiku  u  lëkund.  Atëherë,  shpata  e 
Allahut,  Hz.  Halidi  (r.a.),  duke  e  shfrytëzuar  në  çast  lëkundjen  e 
armikut,  bëri  një  sulm  shumë  të  fuqishëm.  Armiku  që  s'e  priste 
një  sulm  të  tillë,  nuk  mundi  t'i  qëndronte  furisë  së  besimtarëve 
që  u  derdh  mbi  të,  dhe  nisi  të  jepte  shenja  shthurjeje.  Më  në  fund, 
armiku  mbeti  i  detyruar  të  bënte  një  tërheqje  strategjike. 

Atëherë  edhe  Hz.  Halidi  (r.a.),  në  duart  e  të  cilit  atë  ditë  ishin 
thyer  plot  nëntë  shpata,295  duke  e  vlerësuar  si  duhet  manevrën  e 
armikut,  nisi  ta  tërhiqte  ushtrinë  muslimane  pa  rënë  në  sy.  Kjo 
manevër  taktiko-ushtarake  qe  veprimi  i  dytë  që  vulosi  gjenialite- 
tin  e  tij  ushtarak.  Kështu,  të  dy  ushtritë  u  tërhoqën  pa  u  mundur. 
Hz.  Halidi  (r.a.)  e  solli  ushtrinë  islame  në  Medinë  pa  dhënë  hum- 
bje  të  tjera.  Në  një  luftë  që  kishte  vazhduar  shtatë  ditë,  ata  kishin 
humbur  vetëm  pesëmbëdhjetë  dëshmorë.  Kurse  nga  armiku 
kishte  shumë  të  vrarë.  Ushtria  muslimane  solli  me  vete  edhe  pak 
a  shumë  plaçkë  lufte!  (Vakidi,  II,  764,  768;  Ibni  Sa'd,  III,  407) 

Profeti  u  tha  muslimanëve: 

"Mblidhuni  dhe  pritini  vëllezërit!" 

Dhe,  megjithëse  ishte  një  ditë  shumë  e  nxehtë,  të  gjithë  mus- 
limanët  u  mblodhën.  Edhe  i  Dërguari  i  Allahut  hipi  në  deve 
dhe  doli  për  t'i  pritur  luftëtarët.  Meqë  fëmijët  po  u  shkonin  pas, 
Profeti  tha: 

“Merrini  edhefëmijët  në  kafshë,  kurse  të  birin  e  Xhaferit  majepni  mua!" 

Dhe  e  mori  Abdullain  dhe  e  hipi  para.  (Ahmed,  V,  299;  Ibni  Kethir, 
el-Bidaje,  IV,  244) 

I  Dërguari  i  Allahut  (s.a.s.)  e  miratoi  suksesin  e  Halidit.  Edhe 
atyre  që,  duke  mos  e  njohur  çështjen,  i  quajtën  ushtarët  e  kthyer 
pas,  "dezertorë",  u  dha  vetë  përgjigje: 

295  Hz.  Halid  bin  Velidi  ka  thënë  kështu: 

"Betohem  që  ditën  e  luftës  së  Mutes,  m'u  thyen  nëntë  shpata  ndër 
duar!  Duroi  vetëm  një  shpatë  prodhim  Jemeni  me  teh  të  gjerë."  (Buha- 
ri,  Megazi,  44) 

"Ata  nukjanë  të  ikur  nga  lufta  në  rrugën  e  Allahut,  por  ata  që  u  përle- 
shën  duke  sulmuar  njërën  pas  tjetrës!..”  (ibni Hisham, m,  438;  Vakidi,  n,  765) 

Sepse  në  këtë  luftë,  me  anë  të  një  ushtrie  shumë  të  vogël  i 
ishte  treguar  grushti,  ishte  shduar  një  fuqi  ushtarake  shumë  e 
madhe.  Ishte  përjetuar  kjo  e  vërtetë  e  lartë  e  pohuar  nga  Allahu: 


„  s  , ,  j,A  ,  i  =  1,  *  S'.  e 

^l^aJl  AjJlj  4jJl  d iui  O-J-P  4JJ3  ^ 


"...Sa  e  sa  grupe  të  vogla,  me  dëshirën  e  Allahut,  kanë 
triumfuar  mbi  grupe  të  mëdha;  Allahu  është  bashkë  me  du- 
rimtarët!.."  (el-Bakara,  249) 

Lufta  e  Mutes  është  lufta  e  parë  e  zhvilluar  mes  muslimanëve 
e  të  krishterëve.  Një  shkëndijë  besirni  tremijëshe  shpoi  tejpërtej 
një  fuqi  perverse  njëqind  a  dyqindmijëshe! 


Bashkëshortja  e  Hz.  Xhaferit,  Esma  binti  Umejs  thotë: 

"Kur  Xhaferi  me  shokë  ranë  dëshmorë,  i  Dërguari  i  Allahut 
(s.a.s)  na  erdhi  pranë.  Atë  ditë  kisha  bërë  tabak  dyzet  lëkura.  Pasi 
e  kisha  zënë  brumin  e  bukës,  ua  pata  larë  sytë  fëmijëve  dhe  ua 
pata  krehur  flokët.  I  Dërguari  i  Allahut  më  qyeti: 

"O  Esma,  ku  janëfëmijët  e  Xhaferit?" 

I  mori  fëmijët  në  gji,  i  puthi  dhe  i  përkëdheli.  Ndërkaq,  hlluan 
t'i  ridhnin  lot  nga  sytë.  Unë  e  pyeta: 

"O  i  Dërguari  i  Allahut,  nënë  e  babë  t'u  bëfshin  fli,  pse  qan? 
Pse  sillesh  ashtu  ndaj  fëmijëve  të  mi?  Apo  mos  ka  ardhur  ndonjë 
lajm  i  hidhur  nga  Xhaferi  me  shokë?" 

I  Dërguari  i  Allahut  (s.a.s.)  m'u  përgjigj: 

"Po,  ata  sot  ranë  dëshmorë!" 

Dhe  unë  nisa  të  vajtoja  duke  thënë: 

"Mjerë,  imzot,  mjerë  Xhaferi  im! 

Profeti  u  ngrit  dhe  shkoi  te  e  bija,  Fatimja,  dhe  i  tha: 

_ 

"Bëni  ushqim  përfamiljen  e  Xhaferit!  Ata  sotjanë  tëzënë  me  hidhë- 
rimin  që  u  ka  rënë  mbi  krye!" 

Familjes  së  Xhaferit  (r.a.)  iu  çua  tri  ditë  ushqim.  Profeti  tri  ditë 
nuk  shkoi  fare  te  shtëpia  e  Xhaferit  duke  i  lënë  në  hallin  e  vet. 
Pastaj  shkoi  dhe  u  tha: 

"Mjaft  qatë  për  tim  vëlla!  Mos  qani  më!  Këtej  e  tutje,  kujdesi  për 
fëmijët  e  tim  vëllai  më  takon  mua!" 

Biri  i  Hz.  Xhaferit,  Abdullah  (r.anhuma)  thotë: 

I  Dërguari  i  Allahut  na  çoi  si  zogj  në  shtëpinë  e  vet  dhe  ur- 
dhëroi: 


"Më  thërrisni  një  berber!" 

Berberi  erdhi  dhe  na  qethi  flokët.  I  Dërguari  i  Allahut  (s.a.s.) 
ngriti  duart  dhe  u  lut  duke  e  përsëritur  lutjen  tri  herë: 

"Allahu  im,  ndihmoje  familjen  e  Xhaferit  dhe  AbduUait  bëja  dorën 
të  begatshme  në  tregti!" 

Kur  erdhi  ime  ëmë,  ia  tregova  këtë  dhe  ajo  u  gëzua  shumë. 
Profeti  i  tha  asaj: 

“Ti  mos  ufrikëso  aspak  për  ushqimin  dhe  kujdesin  e  këtyre  fëmijëve! 
Unëjam  kujdestari  i  tyre  në  këtë  botë  e  në  tjetrën!"  (Ahmed,  i,  204-205;  Ebu 
Davud,  Terexhxhul,  13/4192;  Ibni  Hisham,  III,  436;  Vakidi,  II,  766;  Ibni  Sa'd,  IV,  37) 


Abdullah  bin  Xhafer  (r.a.)  na  përcjell  këtë  kujtim  të  bukur  që 
tregon  interesimin  e  afërt  të  Profetit  (s.a.s.)  për  ta: 

"E  mbaj  mend  mirë  se,  kur  unë  dhe  dy  fëmijët  e  Hz.  Abbasit, 
Kusemi  me  Ubejdullain,  po  luanim  në  sokak,  na  erdhi  i  Dërguari 
i  Allahut  me  një  kafshë  shale.  Duke  bërë  shenjë  mua,  tha:  "Ma 
ngrini  këtë!"  Dhe  më  uli  para.  Pastaj,  duke  bërë  shenjë  Kusemin, 
tha:  "Ma  ngrini  edhe  këtë!"  Dhe  e  uli  në  vithe. 


I  ungji  i  të  Dërguarit  të  Allahut,  Abbasi  (r.a.),  nga  dy  djemtë 
e  vet,  donte  më  shumë  Ubejdullain  se  Kasemin.  Megjithëkëtë, 
i  Dërguari  i  Allahut  (s.a.s.)  nuk  u  drojt  nga  i  ungji  dhe  në  vithe 
hipi  Kusemin.  Pastaj  ma  fërkoi  kokën  tri  herë  dhe  u  lut: 

_ 

"Allahu  im!  Ti  dilu  për  zot  bijve  të  Xhaferit!"296  (Ahmed,  i,  205; 
Hakim,  III,  655/6411) 

Erdhi  e  vërteta,  gënjeshtra  u  shemb: 

TRIUMFI  I  MEKES  (20  ramazan,  8  h.  /  10  janar,  630  e.r.) 

Sipas  paktit  të  Hudejbijes  mes  muslimanëve  e  politeistëve 
të  Mekës,  afati  i  paqes  ishte  dhjetëvjeçar.  Ndërkaq,  çdo  ditë  që 
kalonte,  politeistët  ndiheshin  të  shqetësuar  gjithnjë  e  më  shumë 
prej  përhapjes  së  Islamit  në  Gadishullin  Arabik.  Prandaj  edhe 
nisën  dalëngadalë  t'i  shkilnin  nenet  e  paqes  dhe,  me  kalimin  e 
kohës,  e  shtuan  mosrespektimin  ndaj  tyre  dhe  guximin  për  t'i 
shkelur  ato.  Kishin  kaluar  17-18  muaj  nga  pakti  i  Hudejbijes,  kur, 
duke  e  nxitur  fisin  Beni  Bekr,  të  lidhur  pas  tyre,  e  hodhën  kundër 
fisit  Hudhaa  që  ishte  musliman,  dhe  disa  prej  tyre  morën  pjesë 
personalisht  në  këtë  krim  të  poshtër.297 

Kur  fisi  Hudhaa,  i  lidhur  pas  të  Dërguarit  të  Allahut  (s.a.s),  u 
sulmuan,  ndodheshin  në  namaz  dhe,  në  përfundim  të  një  vrasjeje 
kriminale,  dikush  ra  dëshmor  në  këmbë,  dikush  në  sexhde  e,  di- 
kush  në  ruku.  Madje,  megjithëse  u  strehuan  në  Harem,  në  zonën 
e  paprekshme  të  Qabes,  Kurejshët  dhe  Beni  Bekirët  e  vazhduan 
vrasjen  e  tyre  duke  e  shkelur  paprekshmërinë  e  Haremit.  Situata 
iu  njofhia  menjëherë  të  Dërguarit  të  Allahut  (s.a.s.).298 

Duke  e  dëgjuar  Amr  bin  Salimin,  i  cili  qe  i  pari  që  ia  solli  këtë 
lajm  të  hidhur,  Profetit  (s.a.s.)  iu  mbushën  sytë  me  lot  të  cilët, 
duke  i  rrjedhur  si  pika  margaritarësh,  ia  lagnin  faqet!  Profeti  ish- 
te  dëshpëruar  shumë!  Ai  i  tha  për  ta  ngushëlluar  sahabiut  zemër- 
plagosur  Amr  bin  Salim: 

296  Njëri  prej  rrëfyesve  të  hadithit  thotë  kështu: 

"Abdullah  bin  Xhaferit  i  thashë: 

"Ç'u  bë  pastaj  Kuse-ja  ime?" 

"Ra  dëshmore!"  -  Më  tha  ai. 

"Allahu  dhe  i  Dërguari  janë  që  e  dinë  më  mirë  se  ç'është  e  mbarë  dhe  e 
dobishme!"  - 1  thashë  unë. 

"Po!"  -  Më  tha  ai.  (Hakim,  III,  655/6411) 

Ibni  Hisham,  IV,  4;  Bejhaki,  Delail,  V,  6. 

Ibni  Hisham,  IV,  11;  Vakidi,  II,  783. 


297 

298 

"Ti  na  erdhe  rië  ndihmë,  0  Amr"  (Ibni  Hisham,  IV,  12;  Vakidi,  II,  784-785) 

Pavarësisht  nga  çdo  gjë,  në  fillim  i  Dërguari  i  Allahut  (s.a.s.) 
u  dërgoi  mekasve  një  notë  të  ashpër,  sepse  ata  e  kishin  shkelur 
paktin  e  paqes  në  një  mënyrë  shumë  të  rëndë.  Profeti  u  para- 
shtronte  atyre  tri  altemativa:  ose  të  paguanin  dëmshpërblim  për 
të  vrarët  e  fisit  Hudhaa,  ose  të  hiqnin  mbrojtjen  për  fisin  Beni 
Bekr,  ose,  po  të  mos  i  pranonin  asnjërën  prej  këtyre  dy  altemati- 
vave,  paktin  e  Hudejbijes  ta  quanin  të  pavlefshëm. 

Politeistët  kriminelë,  me  sytë  plot  urrejtje  dhe  gjak,  zgjodhën 
propozimin  e  tretë:  ta  prishnin  zyrtarisht  paktin  e  paqes!299  Dhe 
kjo  do  të  thoshte  t'i  ftoje  muslimanët  për  ta  pushtuar  Mekën! 

Edhe  nëse  më  vonë  politeistët  i  mblodhën  mendtë,  gjithshka 
kishte  marrë  fund,  pakti  ishte  anuluar  nga  të  dy  anët!  Për  ta  ri- 
pamar  gjendjen,  prijësi  i  Kurejshve,  Ebu  Sufjani,  mori  rrugën  e 
Medinës.  I  Dërguari  i  Allahut  (s.a.s),  i  cili  me  anë  të  zbulesës  hyj- 
nore  mori  në  çast  lajmin  e  nisjes  së  tij  për  rmgë,  ua  njoftoi  këtë 
shokëve  të  tij  po  në  atë  çast.300  Askush  në  Medinë  nuk  i  doli  para 
e  nuk  i  dha  të  njohur  Ebu  Sufjanit,  i  cili  u  ndesh  atje  në  një  indi- 
ferentizëm  dhe  heshtje  të  plotë.  Fundja,  në  Medinë  zotëronte  një 
atmosferë  e  zymtë  zije  për  të  rënët  e  fisit  Hudhaa.  Edhe  Ummu 
Habibe,  e  bija  e  Ebu  Sufjanit,  bashkëshorte  e  Profetit  (s.a.s.),  ia 
hoqi  nga  duart  stolin  ku  deshte  të  ulej  Ebu  Sufjani  kur  arriti  te 
shtëpia  e  së  bijës.  Ebu  Sufjani  i  shtangur  e  pyeti  të  bijën: 

"Bija  ime,  a  e  pe  stolin  të  padenjë  për  mua,  apo  mua  të  pa- 
denjë  për  stolin?" 

E  shtënë  gjer  në  vetmohim  pas  të  Dërguarit  të  Allahut  (s.a.s.), 
Ummu  Habibe  iu  përgjigj  këshhi: 

"Ky  stol  është  i  të  Dërguarit  të  Allahut  (s.a.s.).  Prandaj  ti,  si 
një  politeist  i  fëlliqur,  nuk  je  i  denjë  për  t'u  ulur  aty!" 

Ebu  Sufjani  ngriu.  Ai  mundi  t'i  thoshte  vetëm  kaq  së  bijës: 

"Ime  bijë,  unë  s'po  të  njihkam  dotL" 


299  Vakidi,  II,  787. 

300  Ibni  Hisham,  IV,  12. 

Por  Ummu  Habibe,  e  paprekur  nga  këto  fjalë,  ia  kujtoi  të  atit 
se  vlera  e  lartë  e  besimit  qëndronte  mbi  çdo  gjë: 

"Jo,  Allahu  më  ka nderuar  mua  me  Islamin!.."  (Ibni Hisham, IV,  12-13) 

Atëherë,  Ebu  Sufjani  i  mbetur  pa  shpresë  para  këtij  qëndrimi 
krejtësisht  mohues  të  të  gjithë  sahabeve  me  Profetin  (s.a.s.)  në 
krye,  u  detyrua  të  kthehej  në  Mekë  pa  bërë  asgjë  dhe,  duke  u  thë- 
në  mekasve  që  e  kishin  vënë  në  mes,  se  paqja  ishte  e  pamundur, 
t'u  thotë  kështu: 

"Unë  po  vij  nga  një  popull  që  i  ka  bashkuar  zemrat  te  një  ze- 
mër  e  vetme!  Vallahi,  unë  bisedova  me  secilin  prej  tyre,  të  më- 
dhenj  e  të  vegjël,  burra  e  gra,  tek  të  cilët  pata  shpresë  se  do  të 
nxirrja  gjë,  por  nuk  pata  asnjë  rezultat!"  (Abdurrezak,  V,  375) 

Në  këtë  mes,  Profeti  dha  urdhër  të  nisnin  përgatitjet  e  fusha- 
tës  luftarake.  Ndërsa  fiset  e  afërta  u  thirrën  në  Medinë,  të  largëtat 
u  urdhëruan  ta  prisnin  ushtrinë  e  të  bashkoheshin  me  të  atje  ku 
ndodheshin.  Po  veprohej  me  një  mënyrë  tepër  të  fshehtë.  Që  ar- 
miku  të  mos  dyshonte  për  këtë  veprimtari  kaq  të  madhe,  Profeti 
dërgoi  nga  ana  e  Sirisë  një  repart,  ndërkohë  që  i  vinte  të  gjitha 
anët  nën  një  kontroll  të  rreptë.  Profeti  tregohej  tepër  i  vendosur 
që,  me  ndihmën  e  Zotit,  kjo  fushatë  të  përfundonte  pa  derdhur 
gjak  dhe  për  këtë  mori  shumë  masa  paraprake: 

Para  së  gjithash,  megjithëse  i  urdhëroi  sahabet  të  bënin  përga- 
titje  për  luftë,  nuk  ua  tregoi  qëllimin  duke  e  mbajtur  të  fshehtë  se 
ku  do  të  shkonte.301  Madje,  as  shoku  më  i  afërt,  Ebu  Bekri  (r.a.),  nuk 
e  kishte  kuptuar  se  do  të  shkohej  në  Mekë,  prandaj  e  kishte  pyetur 
për  objektivin  e  fushatës  të  bijën,  bashkëshorten  e  të  Dërguarit  të 
Allahut  (s.a.s.),  Hz.  Aishenë  (r.anha),  e  cila  i  kishte  thënë: 

"S'e  di!  Ndoshta  kërkon  të  shkojë  te  Beni  Thulejmët,  ndoshta 
te  Thekifët,  ndoshta  te  Hevazinët!"  (Ibni  Hisham,  rv,  14) 

Gjithashtu,  i  Dërguari  i  Allahut  (s.a.s.),  i  kishte  zënë  të  gjitha 
rrugët  që  të  çonin  në  Mekë,  me  qëllim  që  mekasit  të  mos  bënin 
ndonjë  përgatitje  për  luftë  dhe  që  triumfi  i  Mekës  të  bëhej  me  më- 
nyrën  e  paqes,  i  kishte  hequr  të  gjitha  mundësitë  që  ndonjë  spiun 
të  shkonte  në  Mekë  dhe  ishte  lutur  kështu: 


301  Ibni  Sa'd,  II,  134. 

"Allahu  im,  gjersa  të  arrij  në  vendin  e  tyre,  mbaji  spiunët  dhe  laj- 
mëtarët  e  Kurejshve,  bëji  ata  që  të  mos  shohin  e  të  mos  dëgjojnë!  Dhe 
lidhua  sytë  Kurejshve  në  mënyrë  që  të  më  gjejnë  mua  befasisht  para 
vetes!"  (Ibni  Hisham,  IV,  14) 

Edhe  kur  u  nis  nga  Medina,  për  t'i  hutuar  Kurejshët,  Profeti 
shkoi  te  hset  aleate  në  kahje  të  kundërt  me  Mekën  dhe,  duke 
bërë  një  lëvizje  rrethore,  e  shtoi  tepër  papërcaktueshmërinë  e  sy- 
nimit  të  vet.  Prapë,  me  këtë  synim,  kur  arriti  në  afërsi  të  Mekës, 
urdhëroi  që  çdo  ushtar  të  ndizte  një  zjarr  më  vete  në  mënyrë  që, 
në  sajë  të  ndikimit  psikologjik,  të  sigurohej  përshtypja  se  ushtria 
muslimane  ishte  tepër  e  madhe!302 

Përsëri  me  të  njëjtin  synim,  duke  mos  hyrë  nën  ihram  në 
Dhulhulejfe  si  vend  mikati,  Profeti  vazhdoi  ta  ruajë  fshehtësinë 
mbi  drejtimin  e  vërtetë  të  fushatës.303 

Pasi  shtiu  në  dorë  fuqinë  dhe  forcën  e  duhur,  i  Dërguari  i 
Allahut  (s.a.s.)  i  përdori  ato  jo  për  t'i  vrarë  njerëzit  dhe  për  t'ua 
pushtuar  tokat,  por  për  t'ua  hapur  zemrat  ndaj  Allahut,  për  të 
siguruar  arritjen  nga  ana  e  tyre  të  orientimit  të  vërtetë  dhe  lum- 
turisë  së  vërtetë.  Sepse  ai  ishte  "Profeti  i  Mëshirës"  i  dërguar  si 
mëshirë  dhe  orientim  për  botët! 

Këtë  botëkuptim  të  muslimanëve  mbi  luftën  dhe  paqen, 
Allahu  i  Lartë  e  shpreh  kështu  në  ajetet  kur'anore: 


i\S~ I jh  j  I j^>!ii  (ji’jV!  ^  j!  jj  jJl 

j j^'V!  4jJ  j  ^^_L»J!  jp !  j , 1  j 


"Kur  u  japim  besimtarëve  pushtet  në  tokë,  ata  e  falin  drejt 
namazin,  e  japin  zeqatin,  e  urdhërojnë  të  mirën  dhe  e  ndaloj- 
në  të  keqen.  Ndërkaq,  përfundimi  i  të  gjitha  punëve  i  përket 
Allahut!"  (el-Haxh,  41) 

Ndërsa  të  gjithë  shokët  e  Profetit  e  respektonin  këtë  fsheh- 
tësi,  Hatib  bin  Ebi  Beltea  nga  gazinjtë,  fitimtarët  e  Bedrit,  kish- 


302  Hamidullah,  I,  264-265. 

303  Nebi  Bozkurt,  DIA,  titulli  "Mekke",  XXVIII,  557. 

te  shkruar  një  letër  për  në  Mekë,  ku  informonte  për  situatën, 
dhe  e  kishte  nisur  me  një  grua.  I  informuar  nga  zbulesa  hyjno- 
re,  i  Dërguari  i  Allahut  (s.a.s.)  ua  tregoi  Hz.  Aliut,  Zubejrit  dhe 
Mikdadit  (r.anhum  exhmain)  gruan  dhe  vendin  se  ku  do  ta  gje- 
nin  atë  dhe  i  nisi  me  detyrë.  Gruaja  u  kap  atje  ku  tha  i  Dërguari  i 
Allahut  (s.a.s.).  Iu  muar  letra  dhe  u  suall  te  i  Dërguari  i  Allahut. 
Në  letër  shkruheshin  këto: 

"O  Kurejshë!  I  Dërguari  i  Allahut  po  vjen  kundër  jush  me  një 
fuqi  të  tillë  që  do  të  vërshojë  mbi  ju  si  errësira  e  natës!  Betohem 
në  Allahun  se  edhe  sikur  i  Dërguari  i  Allahut  të  vijë  mbi  ju  i  ve- 
tëm,  Allahu  do  ta  bëjë  atë  triumfues  mbi  ju  dhe  do  ta  sjellë  në 
vend  premtimin  e  dhënë!  Shihni  qysh  tani  të  shpëtoni  kokën!" 
(Ibni  Kethir,  el-Bidaje,  IV,  278) 

Në  të  vërtetë,  në  këto  shprehje  nuk  kishte  as  gënjeshtër,  as 
tradhti.  Megjithatë,  armikut  i  zbulohej  një  e  vërtetë  që  duhej 
mbajtur  e  fshehur.  Profeti  (s.a.s.)  e  thirri  menjëherë  Hatibin  dhe 
e  pyeti: 

"O  Hatib,  e  pse  e  bëre  këtë?" 

Dhe  Hatibi,  një  fitimtar  i  Bedrit,  i  penduar  rëndë,  iu  përgjigj: 

"O  i  Dërguari  i  Allahut!  Emigrantët  mekas  kanë  dikë  atje  që 
t'ua  mbrojë  familjet  e  pasurinë.  Kurse  unë  nuk  kam  askënd.  Me 
këtë  letër  unë  desha  që,  duke  i  bërë  ata  mirënjohës  ndaj  meje, 
të  siguroja  mbrojtjen  e  familjes  e  të  pasurisë  sime!  Unë  nuk  jam 
spiuni  i  tyre!  Dhe  këtë  punë  nuk  e  bëra  me  një  qëllim  të  keq  siç 
është  kthimi  nga  feja.  Pasi  u  bëra  musliman,  unë  kurrë  nuk  e 
kam  pranuar  dhe  nuk  e  pranoj  mohimin.  Vallahi,  besimi  im  për 
Allahun  dhe  të  Dërguarin  është  i  pafund!.." 

Pas  këtyre  fjalëve,  Profeti,  monumenti  i  mëshirës,  e  fali  atë 
duke  thënë:  "Hatibi  e  mbrojti  veten  drejt!.." 

Kurse  Hz.  Omerit  që  deshte  t'ia  priste  kokën  Hatibit,  ia  kuj- 
toi  se  Zoti  do  t'ua  falë  gabimet  pjesëmarrësve  në  luftën  e  Bedrit 

®duke  i  thënë  kështu: 

_ 

"Por  ai  mori  pjesë  në  luftën  e  Bedrit!  Kush  e  di,  ndoshta  Allahu  i 
Lartë  u  njoh  me  gjendjen  e  njerëzve  të  Bedrit  dhe  urdhëroi:  "Bëni  siç 
dëshironi,  se  ju  kamfalur!"  (Buhari,  Megazi,  9;  Muslim,  Fedailu's-Sahabe,  161) 
Krahas  kësaj,  i  Dërguari  i  Allahut  (s.a.s.),  në  ballafaqim  me 
ajetet  e  zbritura  ato  çaste,  ua  njoftoi  të  gjithë  sahabeve  me  Hatibin 
në  krye,  çështjen  se  nuk  duhet  bërë  miqësi  me  armiqtë: 


"O  ju  që  besuat!  Po  qe  se  keni  dalë  për  të  luftuar  në  rru- 
gën  time  e  për  të  fituar  pëlqimin  tim,  mos  tregoni  dashuri  për 
dushmanët  e  mi  që  janë  edhe  dushmanët  tuaj,  mos  i  bëni  miq 
duke  ushqyer  dashuri  të  fshehtë  për  ta!  Ata  e  kanë  mohuar  të 
vërtetën  e  ardhur  te  ju.  Ata  ju  nxorën  ju  dhe  Pejgamberin  nga 
vatrat  pse  i  besuat  Allahut.  Unë  i  di  mirë  edhe  atë  që  e  fshihni, 
edhe  atë  që  e  thoni  hapur!  Kush  e  bën  këtë,  do  të  thotë  se  ka 
dalë  nga  rruga  e  drejtë!" 


"Po  qe  se  ata  ju  futin  në  dorë,  do  të  bëhen  armiqtë  tuaj,  do 
t'ju  bëjnë  keq  me  gjuhët  dhe  duart  e  tyre.  Fundja,  ata  duan  që 
ju  të  mohoni!..  Ditën  e  kiametit,  të  afërmit  dhe  fëmijët  tuaj  nuk 

do  t'ju  sjellin  dobi,  sepse  Allahu  do  t'ju  dallojë.  Allahu  e  sheh 
se  ç'punoni!"  (el-Mumtehine,  1-3)304 

Me  këto  ajete-argumente,  muslimanëve  u  është  ndaluar  që  të 
bëjnë  miqësi  me  mohuesit  me  pretekstin  e  familjes,  fëmijëve,  ma- 
llit,  pasurisë,  etj.  Kështu,  biri  i  Hz.  Nuhut  (a.s.)  u  shkatërrua  pse 
ishte  ndër  mohuesit.  Po  kështu,  edhe  mbi  gruan  e  profetit  Lut 
pati  rënë  ndëshkimi  hyjnor  ngaqë  qe  bërë  bashkë  me  perversët  e 
qe  bërë  si  ata.  Për  rrjedhojë,  afërsia  gjinore  e  tyre  me  profetë  nuk 
pati  shprehur  për  ta  asnjë  lloj  vlere. 

Në  vitin  e  tetë  të  hixhretit,  në  ditën  e  dhjetë  të  Ramazanit,  i 
Dërguari  i  Allahut  (s.a.s.)  doli  nga  Medina  në  krye  të  një  ush- 
trie  madhështore  prej  dhjetë  mijë  vetësh.  Meqë  ndodheshin  në 
xhihad,  e  bëri  iftarin  në  rrugë  dhe  po  këtë  gjë  kërkoi  edhe  prej 
shokëve.305 

Kur  arritën  në  vendin  e  quajtur  Xhuhfe,  Profeti  u  takua  me  Hz. 
Abbasin.  I  bërë  musliman  që  më  parë,  Hz.  Abbasi  e  pati  mbajtur 
fshehur  këtë  fakt  dhe  pati  mbetur  në  Mekë  nga  ku  pati  vazhduar 
t'i  dërgonte  informacione  të  Dërguarit  të  Allahut  (s.a.s.)  mbi  pla- 
net  dhe  veprimet  e  politeistëve  mekas.  Një  shkak  tjetër  për  të  ci- 
lin  kishte  qëndruar  në  Mekë,  ishte  edhe  detyra  që  kishte  përsipër 
për  t'u  dhënë  haxhinjve  ujë.  E  tani,  duke  menduar  se  kishte  ar- 
dhur  më  në  fund  koha,  kishte  dalë  në  rrugë  për  hixhret  së  bash- 
ku  me  familjen  dhe  njerëzit  që  kishte  nën  kujdestari.306  1  gëzuar 
shumë  nga  takimi  me  të,  i  Dërguari  i  Allahut  (s.a.s.)  i  tha: 

I  Dërguari  i  Allahut,  i  cili  u  gëzua  shumë  nga  ky  takim,  i  tha 
Hz.  Abbasit: 

"Ashtu  siçjam  unë  ifundit  i  pejgamberëve,  edhe  ti  u  bëre  ifundit  i 
emigrantëve!"  (Ali  el-Muttaki,  XI,  699/33387) 


304  Buhari,  Tefsir,  60. 

305  Buhari,  Megazi,  47. 

306  Ibni  Hisham,  IV,  18. 

Gjatë  këtij  udhëtimi  të  shkëlqyer  të  bërë  drejt  triumht  të 
Mekës,  u  shpalos  një  tablo  madhështore  që  do  të  ishte  shembu- 
llore  për  tërë  njerëzimin.  Kjo  ishte  vepër  e  mënyrës  së  vështrimit 
ndaj  krijesave  me  vështrimin  e  Krijuesit.  Ushtria  e  të  Dërguarit 
të  Allahut  (s.a.s.)  rridhte  si  rrebesh.  Nga  të  katër  anët  e  Arabisë, 
fiset  që  porsa  ishin  bërë  muslimanë,  bashkoheshin  grupe-grupe 
me  ushtrinë  Islame.  Në  mund  të  thuhet  kështu,  përjetohej  dita 
e  ringjalljes  dhe  e  grumbullimit  të  njerëzimit.  Ndërsa  po  kalon- 
te  me  këtë  ushtri  madhështore  nëpër  zonën  Arxh  për  në  Talub, 
Profeti  pa  në  rrugë  një  qen  të  tendosur  me  të  gjithë  trupin  mbi 
këlyshët  e  vet  që  po  u  jepte  gji.Thirri  menjëherë  sahaben  Xhuajl 
bin  Thuraka  dhe  e  vuri  roje  pranë  qenit  duke  e  porositur  që  qeni 
nënë  dhe  këlushët  e  saj  të  mos  trembeshin  nga  ushtria  islame  që 
po  kalonte  me  entuziazmin  e  fitores!307 

Ç'pamje  tronditëse  ishte  kjo!  Vallë,  a  ishte  bërë  dëshmitare 
historia  njerëzore  gjer  atëherë  në  një  tablo  të  tillë  mëshire?308 

Edhe  gjatë  një  ngjarjeje  të  madhe  që  ishte  një  pikëkthesë  me 
rëndësi  historike,  si  triumfi  i  Mekës,  i  Dërguari  i  Allahut  (s.a.s.) 
merrej  me  çështjen  më  të  parëndësishme  që  ndoshta  do  të  konsi- 
derohej  imtësi,  duke  e  quajtur  veten  përgjegjës  për  një  qen-nënë 
me  të  vegjlit  e  saj!  Prandaj,  një  mësim  tjetër  që  duhet  të  marrim 
nga  kjo  ngjarje,  është  se  personat  që  ndodhen  në  pozita  drejtue- 
se,  duhet  të  jenë  të  vetëdijshëm  për  përgjegjësinë  që  kanë  për  çdo 
gjë  gjer  në  imtësirat  më  të  vogla  dhe  se  duhet  të  jenë  syçelë  e  të 
gatshëm  për  të  ndërhyrë  në  çdo  situatë  eventuale.309 

307  Vakidi,  II,  804. 

308  Ndërsa  e  vërteta  qëndron  kështu,  armiqtë  e  Islamit  e  përdorin  fjalën 
Islam  së  bashku  me  fjalën  terror  i  cili  është  një  nga  tragjeditë  e  sotme 
njerëzore.  Kurse  terrori  dhe  anarkia  janë  ngritur  mbi  bazën  e  mun- 
gesës  së  ndjenjave  dhe  atyre  as  që  u  duhen  ndjenja  të  tilla  të  larta  si 
morali.  Kurse  Islami,  qysh  nga  dita  kur  ka  lindur,  i  është  kundërvënë 
çdo  lloj  terrori  dhe  anarkie  dhe  vazhdimisht  e  ka  mbajtur  për  parim 
respektimin  e  së  drejtës  së  çdo  njeriu  pavarësisht  nëse  është  musliman 
apo  mohues,  madje  të  çdo  qenieje  të  gjallë  e  jo  të  gjallë.  I  Dërguari  i 
Allahut  (s.a.s.)  e  ka  kaluar  periudhën  njëzetetrevjeçare  të  profetësisë 
në  luftë  kundër  terrorit. 

309  Sa  bukur  i  bëhet  poeti  Mehmet  Akif  Ersoj  interpret  ndjeshmërisë  së  lartë 

Në  këtë  mes,  mekasit  s'dinin  asgjë  se  ç'po  ndodhte.  Kur  vunë 
re  në  luginën  Merru  Zahran,  një  konak  udhë  larg  Mekës,  pamjen 
madhështore  të  formuar  mes  urdhër  të  të  Dërguarit  të  Allahut 
(s.a.s.)  me  zjarret  e  ndezura  veç  e  veç  nga  njësitë  e  ushtrisë  së 
muslimanëve  që  kishin  arritur  gjer  aty  pa  u  diktuar  dhe  kishin 
ngritur  fushim,  i  zuri  tmerri  e  u  fluturuan  mendtë! 

Ebu  Sufjani  mori  me  vete  Hakim  bin  Hizamin  dhe  Budejlin 
dhe  të  dy  tok  dolën  prej  Meke  për  të  bërë  një  vëzhgim  përreth. 
Kur  i  panë  mijëra  zjarret  e  ndezura  nga  ushtarët  islamë,  u  hu- 
tuan.  U  përpoqën  ta  merrnin  me  mend  se  të  ç'kujt  fisi  duhet  të 
ishin,  ndërkohë  që  nuk  u  shkoi  ndërmen  aspak  se  aty  mund  të 
ndodheshin  Profeti  me  sahabet!  Por,  me  që  Meka,  ndërkohë,  ish- 
te  vënë  brenda  një  dare  rrethimi  të  dendur,  ata  ranë  menjëherë 
në  dorë  të  një  postblloku,  u  arrestuan  dhe  u  çuan  para  Profetit.310 

Ndërsa  Hz.  Omeri  (r.a.)  sillej  rrotull  Profetit  (s.a.s.)  për  ta  vrarë 
Ebu  Sufjanin,  i  ungji  Abbas  (r.a.)  kërkonte  faljen  e  tij.  I  Dërguari  i 
Allahut  (s.a.s.),  i  cili  me  gjenialitetin  e  tij  politik  të  pashoq,  zba- 
tonte  taktika  nga  më  të  ndryshmet,  i  tha  të  ungjit: 

"Merre  Ebu  Sufjanin  dhe  çoje  në  vendkalimin  e  ushtrisë  të  shohë 
shkëlqimin  e  saj!.." 


të  përgjegjësisë  së  kalifit  Hz.  Omer  (r.a.)  si  administrator  dhe  pushtetar: 
Dhe  sikur  ujku  të  presë  një  dele  në  breg  të  Tigrit, 

Drejtësia  hyjnore  vjen  dhe  i  kërkon  llogari  Omerit! 

Një  grua  plakë  mbetet  pa  njeri,  fajin  e  ka  Omeri! 

Jetimi  qan  për  fatin  e  zi,  fajtor  është  prapë  Omeri! 

Nëse  një  vatër  mjerimi  e  pakujdes  shembet, 

Jo  tjetërkush,  nën  faj  sërish  Omeri  mbetet! 

Po  qe  se  mbi  tokë  dikush  me  dhunë  një  pikë  gjaku  derdh 
Pika  e  gjakut  bëhet  vorbull,  Omerin  e  rrëmben! 

Omeri  ndihet  në  çdo  thyerje  zemre, 

Omeri  përzehet  nga  çdo  mjedis  ku  ka  zi! 

Kur  kalif  është  Omeri,  kush  mban  përgjegjësi? 

Ç'të  bëjë  Omeri,  o  Zot,  njeriu  mizor  e  injorant! 

Nga  Omeri  kërkohet  ajo  që  pritet  nga  Muhammedi  vetë... 

Omer!  Omer!  Si  e  more  këtë  barrë  mbi  shpinë? 

310  Buhari,  Megazi,  48. 

_ 

Ky  veprim  do  të  thoshte  që  të  përgatitej  për  Ebu  Sufjanin  një 
gjendje  shpirtërore  e  tillë  që  do  ta  pengonte  atë  dhe  mekasit  të 
ndërmerrnin  kot  së  koti  ndonjë  veprim  kundër  muslimanëve. 
Kështu,  duke  mos  treguar  mekasit  asnjë  lloj  qëndrese,  do  të  më- 
njanohej  derdhja  e  gjakut. 

Hz.  Abbasi  (r.a.)  e  mori  Ebu  Sufjanin  dhe  e  çoi  atje  ku  i  tha  i 
Dërguari  i  Allahut  (s.a.s.).  Ushtria  islame  kishte  nisur  lëvizjen 
dhe  repartet  e  saj  kalonin  një  e  nga  një.  Nga  gjokset  besimtare  të 
çdo  reparti  lartësohej  gjer  në  qiej  apoteoza  J2T  "Allahu  Ekber!", 
"Allahu  është  më  i  Madhi!" 

Ebu  Sufjanit  iu  verbuan  sytë  para  një  pamjeje  të  tillë!  Dhe,  kur 
para  tij  kaloi  kohorta  e  Profetit,  duke  mos  e  fshehur  habinë  dhe 
tmerrin,  i  tha  kështu  Abbasit: 

"O  Abbas,  sa  e  paska  zmadhuar  mbretërimin  biri  i  vëllait 
tënd!" 

"Jo  -  i  ndërhyri  Abbasi  -  ky  nuk  është  mbretërim,  po  profetësi!.." 

"Po,  po,  ashtu  është!"  -  miratoi  Ebu  Sufjani.  (Buhari,  Megazi,  48; 
Hejsemi,  VI,  164;  Ibni  Sa'd,  II,  135;  Ibni  Ethir,  el-Kamil,  II,  242) 

Pastaj  shkuan  përsëri  pranë  Profetit  (s.a.s.).  Dhe  zotëria  i  bo- 
tëve  e  pyeti  Ebu  Sufjanin: 

"Ej,  Ebu  Sufjan,  akoma  s'ka  ardhur  koha  të  thuash  khi  NJ  N  "Ea 
ilahe  il'lallah",  "Nuk  ka  zot  tjetër  veç  Allahut"? 

Pasi  u  mendua  pak,  Ebu  Sufjani  e  tha  Fjalën  e  Njësisë,  por  nuk 
e  tha  pjesën  e  vërtetimit  të  Profetit,  i  cili  e  pyeti  prapë: 

"Po  koha  për  të  thënë  se  unë  jam  i  Dërguari  i  Allahut,  s'ka  ar- 
dhur?"m 


311  Zoti  urdhëron  kështu  në  Kur'an: 

J-  j  \'  jlj  I  jl y  jLs  J  y-  'y  J  I yOo t 


"Thuaju:  "Bindiuni  Allahut  dhe  të  Dërguarit  të  Tij!  Po  qe  se  të  kthej- 
në  krahët,  pa  dyshim,  Allahu  nuk  i  do  mohuesit!"  (Al-i  Imran,  32) 
Nga  ky  ajet  kuptohet  fare  qartë  se  besimi  dhe  bindja  vetëm  ndaj  Alla- 
hut  janë  të  pamjaftueshëm.  Për  rrjedhojë,  ata  që  i  besojnë  dhe  binden 
vetëm  Allahut  ose  vetëm  Profetit,  karakterizohen  si  mohues.  Mes  kë- 

Megjithëse  Ebu  Sufjani  do  të  donte  pak  kohë  për  të  vendosur 
për  këtë,  me  nxitjen  edhe  të  Hz.  Abbasit,  e  shqiptoi  të  plotë  Fjalën 
e  Dëshmisë.  Pas  kësaj,  i  Dërguari  i  Allahut  (s.a.s.),  duke  i  bërë 
kompliment  atij,  hlloi  t'i  numërojë  vendet  ku  populli  i  Mekës 
do  të  ishte  nën  garanci  e  siguri,  përmendi  edhe  shtëpinë  e  Ebu 
Sufjanit  për  ta  ngrohur  zemrën  e  tij  ndaj  Islamit: 

"Kush  hyn  në  Shtëpinë  e  Shenjtë  (Qaben),  është  i  siguruar.  Kush 
nuk  del  prej  shtëpie,  është  i  siguruar.  Dhe  kush  strehohet  në  shtëpi- 
në  e  Ebll  Sufjanit,  është  i  Siguruar!"  (Ebu  Davud,  Haraxh,  24-25/3021-3022; 
Hejsemi,  VI,  164-166;  Ibni  Hisham,  IV,  22) 

Ndërsa  Ebu  Sufjani  i  lënë  i  lirë  kthehej  në  shtëpi,  Profeti  u 
jepte  shokëve  porositë  e  fundit: 

"Për  sa  kohë  që  nuk  do  t'ju  sulmojë  kush,  askënd  të  mos  vrisni!" 
(Ibni  Hisham,  IV,  28) 

Pas  kësaj,  Profeti  i  dha  urdhër  ushtrisë  të  ndarë  në  katër  kra- 
hë,  për  marshim.  Kështu,  Meka  u  mbush  nga  të  katër  anët  me 
buçimën  e  apoteozave. 

Profeti  (s.a.s.),  i  cili,  tetë  vjet  më  parë  ndahej  plot  hidhërim 
nga  Meka  i  shoqëruar  me  dy  deve  e  katër  njerëz,  atë  ditë,  në  saje 
të  favorit  të  Zotit,  kthehej  plot  shkëlqim  në  Mekën  e  bekuar  me 
një  fuqi  madhështore  prej  dhjetë  mijë  vetësh.  Pjesëtari  zemërvra- 
rë  i  atij  qyteti,  i  përzënë  nga  vatra  e  vet,  atë  ditë  ishte  një  trium- 
fator  mbi  atë  qytet!  Por  ai,  pa  i  lejuar  vetes  asnjë  lloj  krenarie, 
hynte,  megjithatë,  në  qytet  i  përkulur  dysh  mbi  qafë  të  devesë, 
me  thjeshtësi  ndaj  Zotit  të  Lartë.  Ashtu  po  hynin  edhe  shokët  e  tij 
të  bekuar.  Aq  shumë  e  kishte  përkulur  kokën  në  shenjë  përuljeje 

tyre  dhe  mohuesve  totalë  nuk  ka  asnjë  ndryshim.  Sepse  i  rëndësishëm 
është  besimi  jo  sipas  konceptualitetit  të  varfër  e  të  cunguar  të  robit,  por 
sipas  dëshirës  dhe  urdhrit  të  vullnetit  hyjnor.  Në  këto  kushte,  ndërsa 
Allahu  i  Lartë  e  ka  përcaktuar  formën  e  besimit,  fakti  që  një  pjesë  nje- 
rëzish  indiferentë  e  të  paditur,  sot,  duan  ta  mënjanojnë  pjesën  e  dytë 
të  besimit,  atë  mhi  Profetin,  duke  thënë  "Kur'ani  neve  na  mjafton!" 
flet  për  injorancën  ose  pabesinë  e  tyre  pavarësisht  se  me  këtë  thënie 
formale  duket  sikur  shprehin  besnikërinë  ndaj  Kur'anit! 

nda  Allahut  të  Lartë,  sa  majat  e  mjekrës  pothuaj  i  preknin  në  sa- 
marin  e  devesë!  Në  atë  mes,  vazhdimisht  thoshte: 

"Allahu  im!  Jetë  është  vetëm  jeta  e  ahiretit!"312  (Vakidi,  II,  824; 
Buhari,  Rikak,  1) 

Edhe  gjendja  shpirtërore  e  sahabeve  që  e  kishin  bërë  të  vetin 
moralin  profetik,  nuk  ndryshonte  nga  gjendja  shpirtërore  e  të 
Dërguarit  të  Allahut! 

Ushtria  islame  nuk  hasi  në  asnjë  lloj  qëndrese.  Kjo  edhe  në 
saje  të  trajtimit  të  veçantë  të  Ebu  Sufjanit,  i  cili  i  kishte  porositur 
mekasit  që  askush  të  mos  i  dilte  kundër  ushtrisë  madhështore  is- 
lame.  Vetëm  në  vendin  ku  kish  hyrë  Halid  bin  Velidi  kishte  ndo- 
dhur  një  përleshje  e  vogël  që  ishte  qetësuar  menjëherë. 

Duke  kënduar  suren  e  fitores  (Feth),  i  Dërguari  i  Allahut 
(s.a.s.)  u  drejtua,  bashkë  me  shokët  e  tij,  në  Qaben  Madhështore. 
Pasi  e  bëri  tavaf  Qaben  pa  zbritur  nga  deveja,  Profeti,  duke  kë- 
nduar  ajetin 


JJfP  J-kjj 

"Erdhi  e  vërteta,  gënjeshtra  u  shemb.J"  (el-lsra,  81),  me  shko- 
pin  që  kishte  në  dorë,  nisi  t'i  thyente  e  t'i  rrëzonte  personalisht 
idhujt  e  Qabes.  (Buhari,  Megazi,  48;  Muslim,  Xhihad,  87;  Vakidi,  II,  831-832) 
Kur  i  Dërguari  i  Allahut  (s.a.s.)  pa  në  Shtëpinë  e  Allahut  pik- 
tura,  nuk  hyri  brenda.  Ai  urdhëroi  që  të  fshiheshin  ato  më  parë. 
Sahabet  e  zbatuan  urdhrin  menjëherë. 


312  I  Dërguari  i  Allahut  (s.a.s.)  e  përsëriste  vazhdimisht  gjatë  gjithë  jetës 
këtë  fjalë  e  cila  shpreh  se  sa  e  rëndësishme  është  jeta  e  ahiretit  në  kra- 
hasim  me  jetën  e  kësaj  bote.  Në  rivajetet  është  e  fiksuar  se  e  thoshte 
këtë  kur  ndërtohej  Faltorja  profetike,  kur  hapej  hendeku,  kur  hyhej  në 
Mekë  në  ditën  e  triumfit  dhe,  gjatë  haxhit,  ditën  e  Arifesë,  kur  shihte 
shumicën  e  besimtarëve.  (Shih.  Buhari,  Xhihad,  33,  110,  Menakibu'l-En- 
sar,  9,  Megazi,  29;  Muslim,  Xhihad,  126, 129;  Tirmidhi,  Menakib,  55;  Ibni 
Maxhe,  Mesaxhid,  3) 

_ 

Kur  Profeti  (s.a.s.)  pa  brenda  pikturat  e  Hz.  Ibrahimit  dhe  të 
Hz.  Ismailit  me  shigjeta  falli  ndër  duar,  tha  kështu: 

"Allahu  ua  marrtë  shpirtin  politeistëve  q'ë  i  kanë  bërë  këto  portrete. 
Vallahi,  këta  profetë  kurrë  nuk  e  kërkuan  kismetin  me  anë  tëfallit,  për- 
kundrazi,  e  ndaluan!"  (Buhari,  Enbija,  8,  Haxh,  54,  Megazi,  48) 

Miku  i  madh  i  Zotit,  poeti  mistik  Mevlana  (k.s.),  e  shpreh  kë- 
shtu  domosdoshmërinë  për  t'i  qenë  mirënjohëstë  Dërguarit  të 
Allahut  (s.a.s.)  i  cili,  i  theu  idhujt  duke  u  vënë  gjoksin  gjatë  një 
jete  të  tërë  vuajtjeve  dhe  mundimeve  të  papërfytyrueshme: 

“O  ti  që  sotje  musliman!  Po  qe  se  nuk  do  të  ishin  përpjekjet  e  Hz. 
Ahmed  (a.s.)  dhe  vendos  mëria  e  tij  për  t'i  thyer  idhujt,  edhe  ti,  ashtu  si 
të  parët  e  tu,  do  t'ufaleshe  idhujve!" 

Atë  ditë  që  ngadh- 
njyen  mbi  Mekën,  mus- 
limanët  thanë  tekbire 
dhe  tehlile  gjer  në  më- 
ngjes  dhe  e  bën  Qaben 
tavaf  pa  pushim.  Ebu 
Sufjani  që  e  vuri  re 
këtë  gjë,  i  tha  të  shoqes, 
Hind: 


"A  je  e  bindur  ti  se 
e  gjitha  kjo  është  prej 
Allahut?" 

"Po,  kjo  është  punë 
e  Allahut!"  -  Iu  përgjigj 
Hindi. 

Të  nesërmen  në  më- 
ngjes  herët,  Ebu  Sufjani 
shkoi  te  i  Dërguari 
i  Allahut  (s.a.s.).  I 
Dërguari  i  Allahut  i  tre- 

goi  atij  se  ç'kishte  biseduar  të  djeshmen  mbrëma  me  të  shoqen. 
Ebu  Sufjani  tha: 

"Dëshmoj  se  ti  je  i  Dërguari  i  Allahut!  Betohem  në  Allahun 
që  ka  jetën  time  në  dorë,  se  bisedën  tonë  s'e  ka  dëgjuar  kush  veç 
Allahut!"  (Ibni  Kethir,  el-Bidaje,  IV,  296) 

Pas  ngadhnjimit,  mekasit  i  çonin  fëmijët  te  i  Dërguari  i  Allahut 
(s.a.s.),  i  cili  ua  fërkonte  kokën  dhe  bënte  lutje  për  ta!  (Ahmed,  rv,  32) 


Festa  e  amnistisë  së  përgjithshme 

Në  këtë  mes,  Kurejshët  ishin  mbledhur  në  Qabe  dhe  pris- 
nin  vendimin  që  do  të  jepej  për  ta.  Atëherë,  i  Dërguari  i  Allahut 
(s.a.s.)  mbajti  këtë  hutbe  (ligjëratë)  që  u  drejtohej  jo  vetëm  të  pra- 
nishmëve,  por  të  gjithë  njerëzimit: 

"Nuk  ka  zot  tjetër  veç  Allahut.  Vetëm  Ai  është.  Ai  nuk  ka  asnjë  të 
ngjashëm  ose  të  barabartë.  Allahu  e  plotësoi  fjalën  e  dhënë,  e  ndihmoi 
robin  e  Vet  dhe  të  gjithë  armiqtë  ia  shpartalloi!  Me  përjashtim  të  shërbi- 
meve  të  Qabes  dhe  dhënies  ujë  haxhinjve,  të  gjitha  traditat  dhe  zakonet 
e  vjetra,  çështjet  gjyqësore  pasurore  dhe  gjaqet  i  kam  vënë  sot  nën  këm- 
bët  e  mia! 

O  Kurejshë! 

Allahu  i  pastroi  nga  ju  krenarinë  injorante,  mburrjen  me  soj  e  so- 
rrollop!  Të  gjithë  njerëzit  kanë  rrjedhur  nga  Ademi,  kurse  ai  e  ka  prej- 
ardhjen  prej  dheu!" 

Pastaj  Profeti  këndoi  ajetin  e  mëposhtëm: 


Jjli  j  L)  ^  j  ^ii!  j  J  L  çy*  (S  hffs-  B!  ^ld!  Ljj!  L 

^Lip  <0)1  'dj  <o)!  jlp  dj  i S/ 


"O  njerëz!  Pa  dyshim,  Ne  ju  krijuam  ju  prej  një  mashkulli 
e  një  femre  dhe  ju  ndamë  në  fise  e  kombe  që  të  dalloheni  e 
njiheni  mes  jush.  Më  i  çmuari  prej  jush  në  lartësinë  e  Allahut, 

_ 

është  ai  që  e  ka  më  shumë  frikë  Atë!  Pa  dyshim,  Allahu  është  i 
ditur  dhe  i  informuar  për  çdo  gjë!"  (Huxhurat,  13)  (Ibni  Maxhe,  Dijat,  5; 
Ahmed,  II,  11;  Tirmidhi,  Tefsir,  49/3270) 

Më  në  fund,  Meka  e  Shenjtë,  si  një  shpërblim  i  lumtur  i 
Hajberit,  u  kishte  hapur  prehrin  të  zotërve  të  vërtetë  të  saj  në  një 
atmosferë  triumfi  shpirtëror,  faljeje  dhe  paqeje  të  përgjithshme 
ku  sundonin  siguria  dhe  fryma  e  drejtësisë.  Kishte  marrë  fund 
edhe  malli  për  Mekën,  malli  i  mbushur  plot  vuajtje,  ankthe,  dhu- 
në,  padrejtësi  e  vështirësi.  Prandaj,  Profeti,  si  shprehje  të  falende- 
rimit  më  të  madh  për  këtë  realitet,  u  shpalli  popullit  të  Mekës 
amnistinë  e  përgjithshme: 

"O  kurejshë!  Ç'mendoni  se  do  të  bëj  unë  tani  për  ju?" 

Kurejshët  iu  përgjigjën:  "Duke  shpresuar  të  mirën  prej  teje,  ne 
mendojmë  se  ti  do  të  na  bësh  të  mirë  se  ti  je  një  vëlla  i  mirë  dhe  je 
biri  i  një  vëllai  të  mirë!" 

Dhe  Profeti  (s.a.s.)  u  tha: 

"Edhe  unë,  ashtu  siç  u  tha  Jusufi  vëllezërve  të  vet,  po  ju  them: 


"Sot  s'ka  asnjë  qortim  për  ju!  Allahu  ju  faltë!  Pa  dyshim,  Ai 
është  më  mëshiruesi  i  mëshiruesve!  (Jusuf,  92) 

Shkoni,  jeni  të  lirë!" 

Kurse  në  një  ligjëratë  tjetër,  u  tha: 

"Sot  është  dita  e  mëshirimit.  Sot  është  dita  kur  AUahu  do  t'iforcojë 
dhe  lartësojë  Kurejshët  me  Islamin!" 

Në  përfundim  të  këtyre  ngjarjeve,  edhe  një  numër  i  konsi- 
derueshëm  vrasësish  të  muslimanëve,  rnadje,  u  bënë  muslima- 
në!  Allahu  i  Lartë  bëri  që  politeistët  mekas  t'i  binin  në  dorë  të 
Dërguarit,  të  nënshtroheshin.  Dhe  i  Dërguari  i  Allahut  (s.a.s.)  i 
fali  dhe  i  la  të  lirë  ata.  Për  këtë  shkak,  mekasit  u  mbiquajtën  "tu- 
leka",  "libertë",  njerëz  që  u  ishte  dhënë  liria.313 

313  Shih.  Ibni  Hisham,  IV,  32;  Vakidi,  II,  835;  Ibni  Sa'd,  II,  142-143. 

Dëshira  më  e  madhe  e  Profetit  ishte  që  të  gjithë  njerëzit  pa 
përjashtim  të  bëheshin  muslimanë.  Fakti  që,  megjithëse  Profeti, 
pas  ngadhnjimit  të  Mekës,  u  ndodh  në  kulm  të  fuqisë  dhe  for- 
cës,  dhe  iu  krijuan  të  gjitha  mundësitë  për  të  marrë  shpagim  nga 
njerëzit  të  cilët  dikur  s'kishin  lënë  të  keqe  pa  i  bërë,  nuk  veproi 
kështu,  por,  përkundrazi,  shpalli  amnistinë  e  përgjithshme,  është 
shfaqje  e  mrekullueshme  e  mënyrës  së  trajtimit  të  krijesave  sipas 
vështrimit  të  Zotit! 

Meka  e  cila  kishte  vite  që  bëhej  dëshmitare  vetëm  e  talljeve, 
fyerjeve,  dhunës  dhe  armiqësisë,  me  festën  e  amnistisë  së  për- 
gjithshme  që  shpalosej  atë  ditë,  përjetonte  një  shfaqje  mëshire 
dhe  dashurie  të  papërshkrueshme.  Ndërkaq,  një  mekas  i  quajtur 
Fedale  i  cili  donte  t'i  hidhte  hije  kësaj  bukurie,  iu  afrua  Profetit 
me  qëllim  për  ta  vrarë.  I  Dërguari  i  Allahut  (s.a.s.)  që  e  dinte 
shpirtërisht  qëllimin  e  tij,  duke  mos  treguar  asnjë  lloj  shqetësi- 
mi  dhe  zemërimi,  por  duke  ia  hapur  krahët  e  dhembshurisë  dhe 
mëshirës,  e  pyeti  Fedalen: 

"A  ti  je  Fedale?" 

"Po!"  -  Iu  përgjigj  ai.  Dhe  Mëshira  e  Botëve  i  tha  atij  duke  ia 
vënë  duart  e  bekuara  në  gjoks: 

"O  Fedale,  pendohu  dhe  bëj  pendesë  për  atë  gjë  që  ke  sajuar  në 
kokë!" 

Dhe,  kështu,  zemra  e  Fedales,  tek  i  cili  u  shua  qysh  atë  çast 
mendimi  i  krimit  që  e  kishte  sajuar  në  mendje,  u  zbut,  u  mbush 
me  dritën  e  besimit  dhe,  gjithashtu,  po  atë  çast,  i  Dërguari  i 
Allahut  (s.a.s.)  u  bë  në  sytë  e  tij  krijesa  më  e  dashur!  (Ibni  Hisham, 
IV,  37;  Ibni  Kethir,  es-Sire,  III,  583) 

Ebu  Sufjan  bin  Harb  po  rrinte  në  Qabe  e  po  mendohej.  Duke 
parë  se  si  muslimanët  ecnin  me  Profetin  para,  mendoi  me  vete: 

"Po  sikur  të  mblidhja  ushtarë  kundër  Muhammedit  e  të  për- 
leshesha  përsëri  me  këtë  njeri?" 

Atë  çast,  pa  e  vënë  re  ai,  i  Dërguari  i  Allahut  (s.a.s.)  iu  afrua 
nga  pas,  i  qëndroi  mbi  kokë  dhe,  duke  e  goditur  lehtë  me  dorë 
mes  dy  shpatullave,  e  vazhdoi  kështu  mendimin  e  tij: 

"Atëherë,  Allahu  do  të  të  poshtëronte!” 

Ebu  Sufjani  ngriti  kokën  dhe,  me  ta  parë  të  Dërguarin  e 
Allahut,  tha: 

"Gjer  këtë  çast  nuk  pata  formuar  bindjen  e  plotë  se  ti  je  pej- 
gamber,  prandaj,  për  mendimet  që  pata,  pendohem  dhe  i  kërkoj 
falje  Allahut!"  (Ibni  Kethir,  el-Bidaje,  IV,  296) 

$ 


Edhe  Hindi  e  cila  në  luftën  e  Uhudit  i  kishte  nxjerrë  dhe 
kafshuar  mëlçinë  Hz.  Hamzait,  ungjit  të  Profetit  (s.a.s.),  ditën  e 
triumfit  të  Mekës,  pasi  shprehu  besimin  dhe  u  bë  muslimane, 
mori  amnistinë.  I  Dërguari  i  Allahut  (s.a.s.)  e  fali  atë  për  respekt 
të  famës  së  Fjalës  së  Njësisë.314 

Biri  i  Ebu  Xhehlit,  Ikrime,  ishte  ndër  dushmanët  me  emër 
të  Islamit.  Ai  iku  për  në  Jemen  sapo  u  triumfua  Meka.  E  shoq- 
ja  muslimane  e  solli  Ikrimen  te  Profeti.  Atëherë,  Profeti  (s.a.s.) 
i  dërguar  si  mëshirë  për  botët,  e  priti  Ikrimen  me  fjalë  të  mira, 
duke  i  thënë: 

"O  kalorës  shtegtar,  mirëse  erdhe!" 

Dhe  e  fali  atë  pa  ia  përplasur  syve  të  këqijat  që  u  pati  bërë 
muslimanëve!  (Hakim,  III,  271/5059;  Vakidi,  II,  851-852) 

Edhe  Hebbar  bin  Esed  qe  ndër  armiqtë  kryesorë  të  Islamit.  Qe 
ai  që  e  pati  rrëzuar  me  kast  nga  deveja  të  bijën  e  Profetit  (s.a.s.), 
Zejnebin  (r.anha),  kur  po  udhëtonte  nga  Meka  në  Medinë. 
Zejnebi  që  kishte  qenë  shtatzënë,  e  kishte  dështuar  fëmijën  dhe 
ishte  plagosur  rëndë.  Ajo  plagë  u  bë  më  vonë  shkak  për  vdekjen 
e  saj.  Hebbar  bin  Esedi  kishte  bërë  edhe  faje  të  tjera  si  kjo.  Ai  iku 
pas  triumfit  të  Mekës  dhe  nuk  u  kap  dot.  Më  pas,  në  Medinë, 
një  ditë,  kur  i  Dërguari  i  Allahut  (s.a.s.)  po  rrinte  me  sahabet,  u 
kthye,  i  doli  para  Profetit  dhe  e  njoftoi  se  ishte  bërë  musliman. 
Profeti  (s.a.s.)  e  fali  edhe  atë,  si  dhe  e  ndaloi  që  ai  të  fyhej  e  të 
diskriminohej315,  sepse  në  Kur'an  urdhërohej: 

314  Vakidi,  II,  850. 

315  Vakidi,  II,  857-858. 

"(O  i  Dërguar!)  Ti  mbaj  udhën  e  faljes,  urdhëro  për  mirë  dhe 
mos  u  ndiko  prej  injorantëve!"  (el-A'raf,  199) 

Profeti  ishte  si  një  Kur'an  i  gjallë!  Morali  i  Kur'anit  shpalosej 
tek  ai  në  formën  më  të  bukur.  Të  gjitha  fajet  e  bëra  kundër  vetes, 
i  falte  me  zemër,  pa  u  lëkundur  aspak.  Kurse  kur  vinte  puna  për 
fajet  e  bëra  kundër  shoqërisë,  komunitetit,  askush  nuk  mundej  ta 
qetësonte  atë  gjersa  ta  çonte  të  drejtën  në  vend! 

Kështu,  në  Mekë,  krahas  shpalosjes  së  një  fryme  faljeje  të  për- 
gjithshme,  të  papërsëritshme,  pati  ndodhur  edhe,  për  interesa  të 
përgjithshme,  që  ai  të  jepte  urdhër  për  ekzekutimin  e  disa  poli- 
teistëve  dhe  tradhtarëve  të  pandreqshëm.316 

Nga  Meka  nuk  u  muar  asgjë  si  plaçkë  lufte.317  Ndërkaq,  për  të 
përballuar  nevojat  e  domosdoshme  të  ushtrisë  islame  që  kapnin 
një  shumë  mjaft  të  madhe,  Profeti  mori  nga  pasanikët  e  Mekës 
hua  të  holla  dhe  mjete  lufte,  si  parzmore,  etj.,  të  cilat  i  shlyejti  më 
vonë  nga  plaçka  e  luftës  e  Hevazinit  dhe  tha: 

"Shpërblimi  i  huasë  është  falenderimi  për  të  dhe  rikthimi  i  saj!" 
(Vakidi,  II,  863;  Ebu  Davud,  Buju,  88/3562;  Muvatta,  Nikah,  44) 


Ndërsa  mekasit  po  përjetonin  gëzimin  e  festës  së  amnistisë  së 
përgjithshme  të  Profetit  (s.a.s.)  si  një  model  për  të  gjithë  njerë- 
zimin,  kishte  hyrë  koha  e  namazit  të  drekës.  Si  çdo  herë  tjetër,  i 
Dërguari  i  Allahut  (s.a.s.)  përsëri  e  urdhëroi  Hz.  Bilalin  të  thërris- 
te  ezanin.  Bilali  (r.a.)  kujtoi  ato  ditë  kur,  si  një  skllav,  i  nënshtruar 
torturave  të  pabesueshme,  thërriste  e  rënkonte:  "Ehad,  Ehad!" 
(Një,  një!"  -  Zoti  është  një!).  Më  në  fund,  dhuna  kishte  marrë  fund! 
Tani  ishte  i  lirë  dhe,  së  bashku  me  një  ushtri  besimi  që  kishte  arri- 
tur  htore,  në  Mekë.  Duke  falenderuar  Allahun,  hipi  mbi  muret  e 
Qabes  dhe  nisi  të  thërriste  ezanin  me  tinguj  prekës.  Këndonte  aq 


316  Ebu  Davud,  Xhihad,  117/2683;  Nesai,  Tahrimu' d-Dem,  14. 

317  Ebu  Davud,  Haraxh,  24-25/3023. 

sinqerisht  dhe  me  zemër,  saqë  të  gjitha  malet  dhe  qiejt  e  Mekës  je- 
honin  nga  zëri  i  tij!  Qielli  u  vesh  në  buzëqeshje,  toka  u  ngazëllua. 
Ezani  muhammedian,  i  kënduar  atë  ditë,  mbeti  për  besimtarët  një 
kujtim  i  përjetshëm.  Disa  prej  politeistëve  që  e  dëgjuan  këtë  ezan, 
thanë  të  penduar  rëndë  për  ç'kishin  bërë  më  parë: 

"Sa  keq  për  ne!  Turp  e  për  faqe  të  zezë!  As  sa  skllevërit  nuk 
vlejtëm  dot!  Ku  ata  e  ku  ne!.." 


Besa  e  mekasve 

Pas  përfundimit  të  namazit  të  drekës,  i  Dërguari  i  Allahut 
(s.a.s.)  u  ngjit  në  kodrën  Safa.  Atje  priti  dhe  pranoi  besën  e  me- 
kasve.  Në  fillim,  burrat  i  dhanë  besën  Profetit  për  "besimin  mus- 
liman  dhe  xhihadin".  Pastaj  i  dhanë  besën  gratë.318  Lidhur  me 
besën  e  grave,  Allahu  i  Lartë  e  urdhëronte  kështu  Profetin: 


jJij  S  0!  d-h*jLj  !a!  ^--Jl  L^jl  L 

cJy.  ^j  'Jj  ^j  ^j 

*  "  / 

/  / 

jjj^  j  ^J  J  Crfcj  j 

*  7  -  *  y  /  / 

"O  Pejgamber,  kur  të  të  vijnë  gratë  për  të  të  dhënë  besën 
se  nuk  do  t'i  shoqërojnë  gjë  Allahut,  se  nuk  do  të  vjedhin,  se 
nuk  do  të  bëjnë  kurvëri,  se  nuk  do  t'i  mbysin  fëmijët,  se  nuk 
do  të  shpifin  dhe  se  nuk  do  të  të  kundërshtojnë  për  atë  që  i  ur- 
dhëron,  pranoje  fjalën  e  tyre  dhe  lutiu  Allahut  për  to  se  Allahu 
është  mëkatfalës  e  mëshirues!"  (el-Mumtehine,  12) 

Besa  e  grave  u  dha  me  fjalë  dhe  duke  zhytur  dorën  në  një  enë 
me  ujë  ku  e  pati  zhytur  Profeti  më  parë  dhe  asnjëherë  me  tokje 
duarsh  drejtpërsëdrejti. 

Umejme  binti  Rukajka  (r.anha)  tregon: 


318  Ahmed,  III,  415;  Buhari,  Megazi,  53. 

"Bashkë  me  një  grup  nga  gratë  ensare,  shkuam  te  Profeti 
(s.a.s.)  dhe  i  thamë: 

"Po  të  japim  besën  se  nuk  do  t'i  bëjmë  shok  Allahut  askënd 
dhe  asgjë,  se  nuk  do  të  vjedhim,  nuk  do  të  kurvërojmë,  nuk  do  t'i 
mbysim  fëmijët,  kurrë  nuk  do  të  shpifim,  se  nuk  do  të  të  kundër- 
shtojmë  në  urdhrat  e  tua  legjitime!" 

Profeti  shtoi  menjëherë: 

"Me  sa  të  keni  mundësi  dhe  në  çështjet  qëjua  lejojnë  fuqitë!" 

Pas  këtyre  fjalëve  plot  dhembshuri  dhe  mëshirë,  ne  i  thamë: 

"Allahu  dhe  i  Dërguari  janë  më  të  mëshirshëm  se  ne;  ejani  t'u 
japim  besën!" 

Gratë  deshën  ta  japin  besën  duke  i  tokur  duart,  por  i  Dërguari 
i  Allahut  (s.a.s.)  na  tha: 

"Unë  nuk  i  tok  duart  me  gratë!  Fjala  që  kam  thënë  para  njëqind  gra- 
ve  vlen  sikur  t'ia  kisha  thënë  secilës  më  vete!"  (Muvatta,  Bej'at,  2;  Tirmidhi, 
Sijer,  37/37/1597). 

Amanetin  (detyrën)  jepjani  atij  që  i  takon 

Kur  shkoi  në  Qabe,  i  Dërguari  i  Allahut  (s.a.s.)  u  ul  në  skaj  të 
Faltores  së  Paprekshme,  kurse  luftëtarët  iu  vendosën  përreth.  I 
Dërguari  i  Allahut  e  çoi  Hz.  Bilalin  te  Osman  bin  Talhai  për  t'ia 
sjellë  çelësin  e  Qabes.  Hz.  Bilali  shkoi  te  Osmani  (r.a.)  dhe  i  tha: 

"I  Dërguari  i  Allahut  (s.a.s.)  e  kërkon  çelësin  e  Qabes!" 

"Posi!"  -  Tha  Osmani  (r.a.)  dhe  shkoi  te  e  ëma,  Thulafe,  tek  e 
cila  ndodhej  atë  kohë  çelësi.  Ai  i  tha  s'ëmës: 

"O  nënë!  Ma  jep  çelësin  se  i  Dërguari  i  Allahut  (s.a.s.)  më  dër- 
goi  njeri  për  t'ia  çuar  çelësin  atij!" 

Thulafe  i  tha: 

"Më  ruajtë  Allahu  që  t'ia  çoj  dhe  dorëzoj  me  dorën  tënde  diç- 
ka  me  të  cilën  fisi  ynë  është  nderuar  dhe  vetëlavdëruar!  Pasi  ta 
marrë  çelësin  prej  teje,  ai  s'ka  për  të  ta  kthyer  kurrë!" 

Pasi  u  përpoq  pak,  Osmani  (r.a.)  ia  mori  çelësin  nënës,  ia  çoi 
Profetit  dhe  i  tha: 

'To  ta  jap  këtë  si  amanet  të  Allahut!" 

Osmani  (r.a.)  kishte  frikë  se  mos  çelësi  nuk  do  t'i  jepej  më  atij! 
(Vakidi,  II,  833;  Hejsemi,  VI,  177) 

I  Dërguari  i  Allahut  (s.a.s.)  doli  prej  Qabeje. 

Profeti  hyri  në  Qabe  duke  kërkuar  t'ia  mbyllnin  derën  pas. 
Atje  qëndroi  disi  gjatë  dhe  fali  dy  reqate  namaz.  (Vakidi,  II,  835;  Ibni 
Sa'd,  II,  137) 

I  Dërguari  i  Allahut  (s.a.s.)  doli  nga  Qabja.  Pasi  mbajti  hutbet 
e  fitores,  pyeti: 

"Ku  është  Osmani?" 

Osman  bin  Talhai  u  ngrit  në  këmbë.  I  Dërguari  i  Allahut 
(s.a.s.)  këndoi  ajetin: 


"Allahu  ju  këshillon  që  amanetet  (detyrat)  t'ua  jepni  aty- 
re  që  u  takon  (që  janë  kompetentë)  dhe,  kur  të  vendosni  mes 
njerëzve,  të  vendosni  me  drejtësi!  Ç'këshillë  të  mirë  që  ju  jep 
Allahu  juve!  Pa  dyshim,  Allahu  di  dhe  sheh!"  (en-Nisa,  58) 

Pastaj,  duke  iu  drejtuar  Osmanit,  i  tha: 

"O  të  Bijtë  Ebu  Talha!  Merreni  amanetin  e  Allahut  të  Lartë  që  të 
rnbetet  vazhdimisht  tekju  dhe  qëju  të  veproni  drejt.  Atë  s'mund  t'jua 
marrë  kush  prej  dore  përveçse  me  dhunë!  Sot  është  dita  e  së  mirës  dhe 
besës!"  (Ibni  Hisham,  IV,  31-32;  Vakidi,  II,  837-838;  Ibni  Sa'd,  II,  137) 

Ashtu  siç  u  duk  edhe  në  këtë  ndodhi,  dhënia  e  amaneteve 
(detyrave)  atyre  që  u  takojnë  (që  janë  kompetentë  dhe  që  e  kryej- 
në  më  mirë  se  kushdo  atë  amanet  ose  detyrë),  është  një  çështje 
shumë  e  rëndësishme.  Sepse  kur  amanetet  u  janë  dhënë  kom- 
petentëve,  në  individin,  familjen  dhe  shtetin  ka  vazhduar  qetë- 

sia  dhe  mbarësia,  në  të  kundërt,  edhe  perandoritë  e  mëdha  janë 
shkatërruar.  Historia  është  e  mbushur  plot  shembuj  të  tillë! 

I  Dërguari  i  Allahut  (s.a.s.)  e  përcakton  kështu  në  një  porosinë 
e  tij  ndjeshmërinë  dhe  rëndësinë  e  kësaj  çështjeje: 

"Kur  amaneti  të  mos  i  jepet  atij  që  i  takon,  pikërisht  atëherë  prite 
kiametin!"  (Buhari,  Ilm,  2;  Ahmed,  II,  361) 

Shkurt,  mosdhënia  e  amanetit  atij  që  i  takon,  përbën  njërin 
prej  shenjave  më  të  rëndësishme  të  kiametit! 

Hz.  Abbasi  (r.a.)  i  cili  e  kishte  patur  edhe  më  parë  detyrën  për 
t'u  dhënë  ujë  haxhinjve,  këtë  detyrë  e  kërkoi  edhe  prej  të  Dërguarit 
të  Allahut  (s.a.s.).  I  Dërguari  i  Allahut  i  tha  kështu  të  ungjit: 

"Unë  nuk  po  ju  jap  juve  një  gjë  nga  e  cila  do  të  mund  të  siguroni 
jetesën,  si  mbulesa  që  dërgojnë  njerëzit  për  Qaben,  por  një  detyrë  të  mu- 
ndimshme  siç  është  dhënia  ujë  haxhinjve  duke  shpenzuar  nga  pasuria 
juaj  dhe,  kështu,  duke  merituar  mirësi!" 

Dhe  i  tha  që  ta  vazhdonin  detyrën  e  dhënies  ujë  haxhinjve! 

Abbasi  (r.a.)  kishte  në  Taif  një  vreshtë.  Si  para  Islamit,  ashtu 
dhe  më  pas,  sillte  prej  atje  rrush  të  thatë,  e  përzjente  me  ujin  e 
Zemzemit  dhe  ua  jepte  haxhinjve.  Pas  tij,  këtë  punë  vazhduan 
ta  kryejnë  në  të  njëjtën  mënyrë  edhe  bijtë  dhe  nipërit  e  tij!  (Ibni 
Hisham,  IV,  32;  Ibni  Sa'd,  II,  137;  Vakidi,  II,  838) 


Ditën  e  dytë  të  htores  pas  namazit  të  drekës,  Profeti  (s.a.s.) 
u  ngrit  në  këmbë  mes  njerëzve.  Pasi  e  lavdëroi  dhe  e  falenderoi 
Allahun  e  Lartë,  tha  kështu: 


"O  njerëz!  Nuk  ka  dyshim  se  atë  ditë  c\ë  Allahu  krijoi  qiejt  e  tokën,  diellin 
e  hënën,  edhe  Mekën  e  bëri  të  paprekshme  dhe  ajo  e  tillë  do  të  mbetet  gjer  në 
ditën  e  kiametit!  Pa  dyshim,  Allahu  e  pengoi  ushtrinë  e  elefantëve  të  hynin 
në  Mekë,  kurse  ua  bëri  të  mundur  këtë  të  Dërguarit  dhe  besimtarëve!  Dhe 
Meka  nuk  i  bekohet  askujt  tjetër  pas  meje!  Në  Mekë  ndalohet  gjahu,  ndalo- 
het  prerja  e  barit  dhe  e  shkurreve,  ndalohet  marrja  e  gjësë  së  gjetur  përveç 
qëllimit  për  t'ia  gjetur  pronarin  dhe  për  t'ia  dorëzuar  atij!  Po  qe  se  dikush 

_ 

vritet,  i  afërmi  i  tij  ka  të  drejtë  të  zgjedhë:  ose  të  kërkojë  dëmshpërblim ,  ose 
dënimin  e  njëvlershëm  të  vrasësit,  domethënë,  ekzekutimin  e  vrasësit!" 

Hz.  Abbasi  (r.a.)  shtoi: 

"Të  përjashtohet  këputja  e  barit  dhe  e  shkurreve,  sepse  i  për- 
dorim  edhe  në  shtëpitë  dhe  varret  tona!" 

Profeti  e  pranoi  këtë  përjashtim!319  (Buhari,  Lukata,  7;  Megazi,  53; 
Ahmed,  IV,  31-32;  II,  238) 


Edhe  kjo  pamje  tjetër  e  përjetuar  ditën  e  ngadhnjimit  të  Mekës, 
shpalos  horizontin  afektiv  ku  sahabet  shkëlqyen  si  yje: 

Ndërsa  i  Dërguari  i  Allahut  (s.a.s.)  po  rrinte  në  Faltoren  e 
Paprekshme,  Hz.  Ebu  Bekri  solli  të  atin,  Ebu  Kuhafe.  Me  ta  parë, 
i  Dërguari  i  Allahut  i  tha: 

"O  Ebu  Bekr,  të  mos  e  kishe  munduar  babanë  plak  gjer  këtu,  por  të 
kisha  ardhur  unë  atje!" 

Ebu  Bekri  (r.a.)  iu  përgjigj: 

"O  i  Dërguari  i  Allahut!  Ardhja  e  tij  tek  ti  është  më  me  vend 
se  vajtja  jote  te  ai!" 

319  Në  origjinal  theksohet  se  Profeti  nuk  e  pranoi  përjashtimin  për  të  gjitha 
llojet  e  barërave  dhe  shkurreve,  por  vetëm  për  bimën  barishtore  të  quajtur 
iz'hir.  Kjo  është  një  bimë  me  gjethe  të  gjera  dhe  aromë  të  këndshme  që  rri- 
tet  në  Mekë.  Përdoret  edhe  si  ushqim  për  kafshët,  edhe  si  bimë  aromatike 
nëpër  shtëpi  dhe  në  varre.  Juristët  islamë,  bimët  ose  pemët  e  ndaluara  për 
t'u  prerë  në  zonën  e  Haremit  i  kanë  kufizuar  si  "të  mbira  vetvetiu".  Kurse 
për  prerjen  e  bimëve  të  mbjella  dhe  të  rritura  me  punën  e  njeriut,  ka  pasur 
kontradiktë  mes  tyre,  ndërkaq  që  shumica  kanë  qenë  të  opinionit  se  është 
e  lejueshme  të  priten.  Eshtë  thënë  se  prerja  e  misvakut  si  dhe  këputja  e 
gjetheve  dhe  frutave  me  kusht  që  të  mos  dëmtohet  pema,  është  xhaiz  (e 
lejueshme).  (Shih.  Ibrahim  Canan,  Hadis  Ansiklopedisi,  XII,  525-526) 


Prerja  për  nevojë  (e  nevojshme)  e  pemëve  të  gjelbra  dhe  barërave  në  zo- 
nën  e  Haremit  është  parë  si  xhaiz.  Meqë  Medina  ishte  zonë  bujqësore,  nga 
Profeti  u  kërkua  leje  dhe,  meqë  në  Mekë  ishte  dhënë  leje  për  këputjen  e 
disa  bimëve  për  nevojë,  në  Medinë  u  dha  një  leje  më  e  gjerë.  Gjithashtu, 
gjuetia  u  la  e  lirë  jashtë  Medinës.  (Shih.  Hamdi  Ddndiiren,  §amil  Islam 
Ansiklopedisi,  titulli  "Harem".) 

I  Dërguari  i  Allahut  (s.a.s.)  e  uli  Ebu  Kuhafen  para  vetes,  ia 
vuri  dorën  në  zemër  dhe  i  tha: 

"Ebu  Kuhafe,  bëhu  musliman  që  të  gjesh  paqe!" 

Dhe  Ebu  Kuhafe  u  bë  musliman  dhe  e  tha  Fjalën  e  Dëshmisë 
sinqerisht!  (Ibni  Sa'd,  V,  451) 

Kur  Ebu  Kuhafe  (r.a.)  e  zgjati  dorën  te  dora  e  bekuar  e  Profetit 
(s.a.s.)  për  t'i  dhënë  besën,  i  dashuri  i  pasionuar  i  Profetit,  Ebu 
Bekri  (s.a.s.),  s'e  mbajti  dot  veten  dhe  zuri  të  qajë.  Dhe  kur  i 
Dërguari  i  Allahut  (s.a.s.)  e  pyeti  me  habi  se  pse  po  qante,  Hz. 
Ebu  Bekri  (r.a.)  i  tha  mes  lotësh: 

"O  i  Dërguari  i  Allahut!  Sikur  kjo  dorë  që  po  të  zgjatet  për  të 
të  dhënë  besën,  të  ishte  jo  dora  e  tim  eti,  por  e  tët  ungji  Ebu  Talib 
dhe,  atëherë,  Allahu  i  Lartë  të  të  gëzonte  jo  mua,  por  ty,  kushedi 
se  ç'gëzim  të  papërshkruar  do  të  ndjeja!  Sepse  ti  e  deshe  shumë 
atë!"  (Hejsemi,  VI,  174) 

Ja,  pra,  një  pamje  pafundësisht  e  dëshirueshme  për  t'u  sodi- 
tur  e  përfitimit  denjësisht  nga  morali  i  lartë  i  atij  Profeti  të  lartë, 
e  shkrirjes  së  vetes  në  qenien  e  tij!  Sa  herë,  vallë,  ka  mundur  ta 
soditë  historia  një  admirim  sublim  i  këtillë? 


Një  besnikëri  e  pashembullt 

Pas  fitores,  i  Dërguari  i  Allahut  (s.a.s.)  ndenji  në  Mekë  pesë- 
mbëdhjetë  ditë.  Në  këtë  mes,  disa  prej  ensarëve  filluan  të  dyshoj- 
në  se  mos  Profeti  nuk  do  të  kthehej  më  në  Medinë,  sepse  Allahu 
kishte  bërë  të  mundur  çlirimin  e  vendit  të  bekuar  ku  ai  kishte 
lindur  dhe  ishte  rritur. 


Profeti  (s.a.s.)  që  ndodhej  në  kodrën  Safa  duke  u  lutur,  e  ndjeu 
këtë  shqetësim  të  ensarëve  dhe,  pasi  e  mbaroi  lutjen,  i  pyeti: 

"Ç'po  bisedoni?" 

Dhe,  kur  ata  bënë  fjalë  për  shqetësimin  e  tyre,  i  Dërguari  i 
Allahut  (s.a.s.),  duke  shpalosur  një  shembull  shumë  të  madhbes- 
nikërie,  tha  kështu: 

_ 


HZ.  MUHAMMED  MUSTAFA  2 


"O  ensarë!  Mbështetem  te  Allahu  nga  një  punë  e  tillë!  Unë  emig- 
rova  në  trojet  tuaja;  jeta  ime  është  jeta  juaj  dhe  vdekja  ime  pranë  jush 
do  të  më  vijë!" 

Dhe  shqetësimi  i  ensarëve  u  shpëmda!  (Muslim,  Xhihad,  84,  86; 
Ahmed,  II,  538) 


Pas  ngadhnjimit  të  Mekës,  duke  e  shtuar  akoma  më  shumë 
lavdërimin  dhe  falenderimin  ndaj  Allahut,  I  Dërguari  i  Madh 
(s.a.s.)  filloi  ta  këndojë  më  shpesh  zikrin  në  vijim  në  namaze,  ve- 
çanërisht  në  ruku  dhe  sexhde: 


"E  madhëroj  dhe  e  shenjtëroj  individualitetin  e  lartë  të  Allahut  nga 
të  gjitha  dyshimet  mbi  mangësitë  që  nuk  i  përshtaten  në  të  gjitha  as- 
pektet,  në  personalitetin,  në  aktet  dhe  në  emrat  e  tij!  E  lavdëroj  Atë  me 
çdo  lloj  lavdërimi  të  denjë  për  Të!  Dhe  i  lutem  Allahut  të  mëfalë  dhe  bëj 
pendesë  për  mëkatet  e  mia!" 

Kur  Hz.  Aisheja  (r.anha)  e  pyeti  për  shkakun  e  kësaj,  Profeti 
iu  përgjigj: 

"Z oti  im  më  pati  lajmëruar  se  kisha  për  të  parë  një  shenjë  te  ummeti  im 
dhe,  kur  ta  shihja  atë,  ta  përsërisja  shpesh  këtë  zikër!"  (Muslim,  Salat,  220) 

Kështu,  edhe  në  suren  Nasr,  Profeti  qe  urdhëmar  që,  kur  t'i 
vinte  fitorja  dhe  kur  ta  shikonte  se  njerëzit  po  hynin  tufa-tufa  në 
Islam,  ta  shtonte  më  shumë  tesbihin,  madhërimin  e  Allahut,  si 
dhe  pendesën. 

Eshtë  thënë  se  fjala  "nasr"  (ndihmë)  e  sures  Nasr  aludonte  për 
arritjen  e  epërsisë  mbi  të  gjithë  arabët,  kurse  fjala  "fet'h"  (fitore, 
ngadhnjim),  aludonte  për  ngadhnjimin  e  Mekës.  Ndërkaq,  duke 
u  nisur  nga  kuptimi  "hapje"  i  fjalës  "fet'h",  Ibni  Abbasi  (r.a.)  e 
ka  quajtur  ngadhnjimin  e  Mekës  "Fet'hul  Futuh"  (Fitorja  e  fito- 
reve),  sepse  "fet'h"-i  këtu,  duke  mos  qenë  vetëm  marrje  e  një  qy- 
teti  nga  dora  e  armikut,  ka  kuptimin  edhe  të  arritjes  së  kontrollit 

mbi  Faltoren  e  Paprekshme  dhe  të  çlirimit  të  Qabes.  Në  të  njëjtën 
kohë,  shpreh  edhe  hapjen  e  zemrave  ndaj  fesë  së  Allahut  dhe  të 
portës  së  Islamit  për  të  gjithë  njerëzimin.  Me  fjalë  të  tjera,  Profeti 
ynë  (s.a.s.),  atë  ditë,  më  tepër  se  ngadhnjimin  e  Mekës  si  qytet, 
kishte  ngadhnjyer  zemrat.  Për  këtë  shkak,  ngadhnjimi  i  Mekës 
është  pranuar  si  fillimi  i  ngadhnjimit  islam.  Ngadhnjimi  mate- 
rial  dhe  moralo-shpirtëror  i  i  Islamit,  i  përhapur  menjëherë  në  të 
gjithë  Arabinë  dhe,  prej  aty,  në  të  gjithë  njerëzimin,  ka  filluar  me 
hapjen  e  portës  së  Qabes.  Sepse  të  gjitha  fiset  vëzhgonin  ngadh- 
njimin  e  Mekës  me  qëllim  që  të  hynin  në  Islam.  Dhe  thoshin: 

"Lërcni  Muhammedin  vetëm  për  vetëm  me  fisin  e  tij.  Në  qof- 
të  se  del  fitues  mbi  ta,  ai  është  pejgamber!"  (Buhari,  Megazi,  53) 

Sipas  transmetimit  të  Hasan  Basriut,  pasi  i  Dërguari  i  Allahut 
(s.a.s.)  e  triumfoi  Mekën,  arabët  thanë: 

"Ndërsa  Allahu  i  Lartë  e  mbrojti  Mekën  nga  ushtria  e  elefan- 
tëve  dhe  komanduesit  e  saj,  triumfi  i  Muhammedit  (a.s.)  mbi  me- 
kasit  do  të  thotë  se  dora  juaj  nuk  arrin  dot  gjer  te  ai!" 

Dhe  u  futën  tufa-tufa  në  fenë  e  Allahut!  (Elmalih,  IX,  6236-6238) 

Lufta  fitimtare  e  Hunejnit  (ll  shevval,  8  h.  / 1  shkurt,  630  e.r.) 

I  Dërguari  i  Allahut  (s.a.s)  nuk  shkatërroi  vetëm  idhujt  e 
Qabes  pas  ngadhnjimit  të  Mekës;  ai  pati  organizuar  grupe  të  po- 
saçme  për  këtë  punë  dhe  i  pati  dërguar  për  të  thyer  e  shkatërruar 
edhe  idhujt  që  ndodheshin  përreth,  nëpër  qendrat  e  tjera  të  ba- 
nimit.  Me  fjalë  të  tjera,  Profeti  pati  nisur  një  pastrim  të  shenjave 
të  politeizmit  për  konsolidimin  e  monoteizmit.320  Por  këtë  nuk 
mundën  ta  pranonin  fisi  Hevazin  që  banonte  në  Hunejn  dhe  fisi 
Beni  Thekif  i  Taifit.  Ata  vendosën  t'i  sulmojnë  muslimanët  dhe 
përgatitën  një  ushtri  të  madhe  duke  marrë  me  vete  gjithçka,  si- 
kur  të  dilnin  në  një  luftë  për  jetë  a  vdekje.321 

Kur  i  Dërguari  i  Allahut  (s.a.s.)  u  informua  për  lëvizjen  e  tyre, 
i  shtoi  ushtrisë  që  kishte  me  vete  në  Mekë,  edhe  dy  mijë  vetë  nga 
Meka  dhe  marshoi  mbi  ta.  Ç'rastësi  kuptimplote  që  në  ushtrinë 
e  Profetit  tani  merrte  pjesë  edhe  Ebu  Sufjani,  ai  që  kishte  luftuar 
kundër  muslimanëve  për  vite  të  tëra  duke  u  shkaktuar  atyre  një 
mijë  e  një  shqetësime!  Kurse  këtë  radhë  do  të  përleshej  në  ra- 

320  Vakidi,  III,  873.  Kur  Halid  bin  Velidi  (r.a.)  e  theu  idhullin  Uzza  dhe  u 
kthye  në  Mekë,  i  Dërguari  i  Allahut  (s.a.s.)  e  dërgoi  në  krye  të  një  njësiti 
ushtarak  prej  350  vetësh  te  fisi  Beni  Xhezime  për  ta  ftuar  në  besimin  te 
Allahu.  Në  këtë  lëvizje,  si  rezultat  i  një  gabimi,  Hz.  Halidi  vrau  tridh- 
jetë  vetë.  Kur  lajmi  arriti  te  i  Dërguari  i  Allahut  (s.a.s.),  Zotëria  i  Botëve 
u  dëshpërua  shumë.  Ai  ngriti  duart  drejt  qiellit  dhe  tha  dy  herë  duke 
u  mbështetur  te  Allahu:  "Allahu  im,  po  ta  paraqes  ty  se  unë  s'kam  të  bëj 
me  veprimin  e  Haliditl"  Pastaj,  duke  e  dërguar  Hz.  Aliun  me  një  sasi  të 
konsiderueshme  parash  te  fisi  Beni  Xhezime,  pagoi  dëmshpërblim  për 
njerëzit  e  vrarë.  Hz.  Aliu  i  pagoi  të  gjitha  mallrat  e  marra  si  plaçkë  lufte 
dhe  të  dëmtuara,  gjer  te  enët  e  ujit  të  qenve!  Edhe  paranë  e  tepruar  ia 
la  fisit  Beni  Xhezime  për  dëmet  e  tepërta  të  mundshme.  Kur  Hz.  Aliu 
(r.a.)  u  kthye  dhe  i  raportoi  të  Dërguarit  të  Allahut  për  ç'kishte  vepruar, 
Profeti  i  tha:  "Shumë  mirë  paske  bërë,  paske  vepruar  me  vendl"  (Buhari, 
Megazi,  58,  Ahkam,  35;  Nesai,  Adabu’l-Kudat,  16;  Ibni  Hisham,  IV,  53-57; 
Vakidi,  III,  875-884)  Kjo  ngjarje  tregon  horizontin  e  gjerë  të  dhembshu- 
risë  dhe  mëshirës  që  zotëronte  i  Dërguari  i  Allahut  (s.a.s.)  dhe  mëny- 
rën  e  tij  të  vështrimit  të  krijesave  me  syrin  e  Krijuesit.  Respekti  për  të 
drejtat  edhe  të  kafshëve  duke  dëmshpërblyer  edhe  enët  e  ujit  të  thyera 
të  qenve,  janë  një  shembull  kulmor  për  ne! 

321  Ibni  Hisham,  IV,  65;  Ibni  Sa'd,  II,  150. 

dhët  e  Islamit,  për  fitoren  e  tij!  Madje  në  këtë  ushtri  mermin  pjesë 
edhe  gjer  më  tetëdhjetë  politeistë  mekas  që  ende  nuk  ishin  bërë 
muslimanë!322 

Ushtria  muslimane  ishte  e  përsosur  nga  çdo  anë.  Ajo  bënte 
përpara  me  një  shkëlqim  syverbues  drejt  Hunejnit.  Çdokush  me- 
ndonte  se  gjer  atëherë,  në  Gadishullin  Arabik  nuk  qe  parë  një 
ushtri  kaq  e  madhe,  e  pajisur  dhe  e  organizuar! 

Kjo  situatë,  e  cila,  duke  shkaktuar,  për  një  çast,  një  ndjenjë 
krenarie  te  shokët  e  Profetit,  që  thanë  "Kjo  ushtri  është  e  pa- 
mposhtur!",  u  bë  shkak  për  provën  hyjnore. 

Ndërsa  pararoja  e  ushtrisë  muslimane  po  përparonte  me  ve- 
tëbesim  nëpër  rrugët  e  ngushta  që  të  çonin  në  Hunejn,  në  gjys- 
merrësirën  e  mëngjesit,  ra  befasisht  në  pritë.  U  krijua  një  panik  i 
madh.  Përballë  shigjetave  që  po  u  binin  sipër  si  shi,  muslimanët 
u  ndalën.  Në  ushtrinë  islame  u  shfaq  një  çorientim  plot  lëkundje 
e  shqetësim.  Dhe,  kur  kjo  gjendje  iu  reflektua  atyre  që  vinin  nga 
pas,  radhët  muslimane  u  shthurën  e  ata  u  kthyen  pas,  kurse  fiset 
Havazin  dhe  Thekif  u  vunë  në  ndjekje  të  tyre. 

Në  atë  rrëmujë  të  tmerrshme,  i  vetmi  që  nuk  u  largua  nga 
vendi  i  vet,  që  vazhdoi  të  sulmonte  mbi  armikun  pa  u  ndalur  e 
që,  duke  e  nxitur  kafshën  për  të  ecur  vazhdimisht  para,  u  hodh 
mes  armiqve,  qe  i  Dërguari  i  Allahut  (s.a.s)!  Atë  ditë  Profeti  shpa- 
losi  modelin  legjendar  të  guximit  e  të  qëndresës!  Madje,  i  ungji 
Abbas  me  Ebu  Sufjanin,  me  qëllirn  që  jeta  e  tij  të  mos  vihej  në 
rrezik,  qenë  përpjekur  t'ia  mbanin  kafshën  që  të  mos  shkonte 
përpara!323 

Çoroditja  e  ushtrisë  muslimane  vazhdonte!  Ndërkaq,  kish- 
te  nga  ata  që  hlluan  të  thoshin  se  "atë  ditë  magjia,  më  në  fund, 
ishte  prishur",  se  "kjo  disfatë  ishte  e  pafund"  e,  disa  të  tjerë,  se 
"Profeti  kishte  vdekur  dhe  se  arabët  do  të  ktheheshin  në  fenë  e 
tyre  të  vjetër"! 


322  Ibni  Hisham,  IV,  68;  Vakidi,  III,  890. 

323  Muslim,  Xhihad,  76. 

Kurse  Profeti,  i  cili  qëndronte  i  pamposhtur  mbi  kalë,  u  thë- 
rriste  shokëve: 

"O  ensarë,  o  muhaxhirë,  o  robtë  e  Allahut,  ejani  këtu!  Unëjam  robi 
dhe  i  Dërguari  i  Allahut!" 

Pastaj  Profeti  i  kërkoi  të  ungjit  Abbas  (r.a.)  që  kishte  zë  të  fortë 
e  të  kthjelltë,  t'i  jepte  guxim  ushtrisë  islame.  Dhe  Abbasi  vazhdoi 
t'u  bëjë  thirrje  e  t'u  japë  zemër  muslimanëve: 

"O  ju  që  keni  dhënë  besën  në  Akabe,  o  ju  që  keni  dhënë  besën 
Ridvan,  ejani,  i  Dërguari  i  Allahut  është  këtu!" 

Sahabet  që  e  dëgjuan  këtë  ftesë,  duke  thënë  A—  "Lebbejk, 
lebbejk",  vrapuan  atje  ku  ndodhej  i  Dërguari  i  Allahut  (s.a.s.). 
Kështu,  ushtria  e  shpërndarë  filloi  dalëngadalë  të  mblidhej  rreth 
Profetit  e  të  riorganizohej.  Ata  filluan  të  rifitojnë  qetësinë  dhe  qar- 
tësinë  e  duhur.  Me  favorin  e  Allahut,  dalëngadalë,  e  gjithë  ushtria 
muslimane  u  kthye  pas,  u  vu  në  radhë  e  u  organizua. 

Profeti  ngriti  duart  drejt  rezidencës  hyjnore  dhe  u  lut: 

"Allahu  im!  Dhuroma  fitoren  që  ma  ke  premtuar!" 

Ashtu  si  në  luftën  e  Bedrit,  Profeti  mori  një  grusht  dhë,  e  ho- 
dhi  në  drejtim  të  radhëve  armike  dhe  u  thirri  shokëve  të  tij: 

" Hajde ,  tani,  sulmoni  me  vendosmëri  e  besnikëri!"  (Muslim,  xhihad, 
76-81;  Ahmed,  III,  157,  V,  286;  Ibni  Hisham,  IV,  72;  Vakidi,  III,  897-899) 

Ushtria  islame  sulmoi  mbi  armikun  sikur  sapo  ta  kishte  fi- 
lluar  sulmin  dhe,  brenda  një  kohe  të  shkurtër,  i  shkaktoi  armikut 
disfatë.  Nga  muslimanët  kishin  rënë  dëshmorë  vetëm  katër  vetë, 
kurse  nga  politeistët  ishin  vrarë  shtatëdhjetë  vetë.  Armiku  la  në 
fushën  e  luftës  tërë  bazën  materiale  si  dhe  plaçkë  të  madhe  që 
s'kishte  të  matur  e  të  numëruar!324 

Pa  dyshim,  kjo  ishte  një  favor  dhe  dhuratë  e  madhe  e  Zotit 
për  muslimanët,  sepse,  ndërsa  në  fillim  ata  ishin  në  gjendje  hum- 
bjeje,  në  fund,  me  qëndrueshmërinë,  guximin  dhe  maturinë  e 
Hz.  Pejgamberit  (s.a.s.)  si  dhe  me  lutjen  e  tij  nga  zemra  drejtuar 


324  Ibni  Hisham,  IV,  79. 

Zotit,  merituan  dhe  arritën  fitoren.  Këtë  të  vërtetë,  Allahu  i  lartë 
e  shpreh  kështu  në  Kur'an: 

"Pa  dyshim,  Allahu  ju  ka  ndihmuar  ju  në  shumë  vende  (në 
fushat  e  betejës)  si  dhe  në  luftën  e  Hunejnit  kur  juve  ju  pëlqeu 
vetja  nga  numri  juaj  i  madh,  gjë  që  s'ju  hyri  në  punë  dhe  toka 
e  gjerë  ju  erdhi  e  ngushtë  e  ju  u  zbrapsët!  Pastaj  Allahu  zbriti 
qetësinë  mbi  Profetin  dhe  besimtarët,  zbriti  një  ushtri  të  pa- 
dukshme  për  ju  dhe  i  ndëshkoi  mohuesit.  Ja,  ky  është  dënimi  i 
mohuesve!"  (et-Tevbe,  25-26) 

Me  të  vërtetë,  ata  që  atë  ditë  ndodheshin  në  radhët  e  poli- 
teistëve  e  më  pas  besuan,  kanë  pohuar  se  kanë  parë  t'i  sulmojnë 
njerëz  krejt  të  panjohur!325 

Një  pjesë  e  ushtrive  të  Hevazinit,  shkuan  në  Taif,  një  pjesë  në 
Nahle,  kurse  një  pjesë  ngriti  fushim  në  Evtas.326 

I  Dërguari  i  Allahut  (s.a.s.),  i  cili  e  fitoi  luftën  e  Hunejnit, 
urdhëroi  ndjekjen  e  armikut,  kurse  robërit  dhe  prenë  e  luftës 
e  transportoi  në  Xhirane.  Pastaj,  për  ta  plotësuar  marshimin, 
Profeti,  një  fuqi  nën  komandën  e  Ebu  Amir  el  Esh'ariut,  të  ungjit 
të  Ebu  Musa  el  Esh'ariut,  e  dërgoi  në  luginën  Evtas,  kurse  vetë, 
me  ushtrinë  islame,  u  drejtua  për  në  Taif. 


Lufta  e  Evtas  (shevval,  8  h.  /  shkurt,  630  e.r.) 

Në  këtë  luftë  ku  i  Dërguari  i  Allahut  (s.a.s.)  nuk  mori  pjesë 
personalisht  sepse  po  marshonte  për  në  Taif,  komandanti  i  forca- 


325  Ahmed,  V,  286;  Hejsemi,  VI,  182-183;  Ibni  Hisham,  IV,  79. 

326  Ibni  Hisham,  IV,  84. 

ve  muslimane,  Ebu  Amr  el  Esh'ariu  (r.a.),  ra  dëshmor,  po  ashtu, 
edhe  në  anën  armike,  u  vra  komandanti  i  tyre. 

Kur  Ebu  Amri  (r.a.)  u  plagos  dhe  e  humbi  shpresën,  i  tha  kë- 
shtu  të  nipit  Ebu  Musa: 

"O  biri  i  tim  vëllai!  Bëji  të  fala  prej  meje  të  Dërguarit  të  Allahut 
(s.a.s.),  t'i  lutet  Allahut  për  mua!" 

Ebu  Musa  el  Esh'ariu  (r.a.)  i  cili  e  mori  komandën  pasi  ra  dësh- 
mor  i  ungji,  e  pengoi  shthurjen  e  ushtrisë  dhe,  duke  e  drejtuar 
sulmin  në  mënyrë  të  përsosur,  bëri  që  flamuri  islam  të  valëvitet 
me  fitore!  Pastaj,  kur  u  kthye,  ia  njoftoi  të  Dërguarit  të  Allahut 
se  i  ungji  kishte  rënë  dëshmor  dhe  se,  në  prag  të  vdekjes  i  kishte 
dhënë  porosi  për  t'iu  lutur  Allahut  për  falje!  Atëherë,  Profeti  kër- 
koi  ujë,  mori  abdest,  ngriti  duart  dhe  u  lut: 

"AUahu  im,  Fale  robën  tënd,  Ebu  Amr!  Dhe  ditën  e  kiametit,  ngrije 
atë  në  një  post  të  lartë  mbi  shumicën  e  njerëzve  që  ke  krijuar!" 

Me  kërkesën  e  Ebu  Musait,  i  Dërguari  i  Allahut  u  lut  edhe  për 
të!  (Buhari,  Megazi,  55) 

Rrethimi  i  Taifit  (shevval,  8  h.  /  shkurt,  630  e.r.) 

Taifi,  i  cili  ishte  një  qytet  pothuaj  parajsor  i  zonës  së  Hixhazit, 
zotëronte  një  kala  të  fuqishme  të  ngritur  mbi  një  majë.  Prandaj 
edhe  rrethimi  që  i  bëri  i  Dërguari  i  Allahut  (s.a.s.)  asaj,  kaloi  mjaft 
i  vështirë. 

Ky  rrethim  nuk  ishte  si  hakmarrje  për  të  këqijat  që  i  patën  bërë 
dikur  taifasit  Profetit,  por  si  vazhdim  i  luftës  së  Hunejnit,  sepse 
të  ikurit  prej  luftës  së  Hunejnit,  përfshi  edhe  kryetarin  e  tyre  të 
ri,  Malik  bin  Avf,  ndodheshin  që  të  gjithë  në  kalanë  e  Taifit.  Ata, 
së  bashku  me  Beni  Thekifët,  ishin  përgatitur  për  një  luftë  të  re 
mbrojtëse. 

Në  këtë  rrethim  u  përdorën  shumë  taktika  lufte  si  dhe  mjete 
të  reja  luftarake.  Mirëpo  kalaja  e  Taifit,  në  një  pozicion  dominues 
dhe  me  mure  shumë  të  forta,  u  rezistonte  mjaft  mirë  sulmeve. 
Ndërkaq,  nuk  qe  e  mundur  as  nxjerrja  e  armiqve  jashtë  mureve 

të  tyre.  Madje  edhe  kur  Halid  bin  Velidi  kërkoi  prej  tyre  një  trim 
për  të  luftuar  vetëm  për  vetëm,  ata  iu  përgjigjën  haptaz: 

"Nuk  kemi  askënd  që  të  mund  të  matet  me  ty!" 

Dhe  nuk  pranuan  të  nxirrnin  jashtë  mureve  qoftë  edhe  një 
njeri  të  vetëm!  Pas  kësaj,  i  Dërguari  i  Allahut  (s.a.s.),  duke  thënë 
si  në  vijim,  theksoi  se  po  të  ngrihej  rrethimi,  nuk  do  të  kishte 
ndonjë  dëm: 

"Armiku  ndodhet  si  dhelpra  e  mbyllur  n'ë  strofkë.  Nëse  i  lëmë  në 
hallin  e  vet,  prej  tyre  nuk  na  vjen  ndonjë  e  keqe!" 

Hz.  Muhammedi  nuk  ishte  një  dhunues,  por  një  profet  i  më- 
shirës  dhe  dëshironte  që,  ashtu  si  për  mekasit,  edhe  për  taifasit 
të  bëhej  pretekst  që  të  gjenin  rrugën  e  drejtë,  prandaj  edhe  pa 
kaluar  shumë,  e  ngriti  rrethimin. 

Sahabet  i  kërkuan  të  Dërguarit  të  Allahut  (s.a.s.)  që  ta  mall- 
konte  fisin  Thekif  që  u  kishte  shkaktuar  shumë  humbje  muslima- 
nëve  në  rrethimin  e  Taifit,  kurse  Profeti  i  mëshirës  iu  lut  Zotit  që 
ata  ta  gjenin  rrugën  e  drejtë: 

"0  Zot,  ua  mundëso  thekifasve  rrugën  e  drejtë!  Dhe  na  i  dërgo  neve  ata!" 

Dhe  u  largua  prej  andej.  Si  përfundim,  me  begatinë  e  kë- 
saj  lutjeje,  pas  një  kohe  të  shkurtër,  thekifasit  shkuan  vetë  te  i 
Dërguari  i  Allahut  për  t'u  bërë  muslimanë.  (Ibni  Hisham,  IV,  134; 
Tirmidhi,  Menakib,  73/3942) 

I  Dërguari  i  Allahut  (s.a.s.),  jo  vetëm  që  nuk  e  mallkoi  fisin 
i  cili  para  hixhretit  qe  sjellë  shumë  keq  me  të,  e  kishte  zënë  me 
gurë  dhe  e  kishte  përgjakur,  por  e  dëshiroi  me  pasion  orientimin 
e  tyre.  Me  të  vërtetë,  një  vit  më  vonë,  kur  ata  shkuan  te  ai  dhe  u 
bënë  muslimanë,  Profeti  u  mbush  me  një  gëzim  të  papërshkruar, 
i  gostiti  dhe  u  rezervoi  atyre  një  kohë  prej  disa  ditësh! 

Fitorja  më  e  rëndësishme  e  çastit  e  atij  rrethimi  ishte  se,  pasi  i 
Dërguari  i  Allahut  (s.a.s.)  u  premtoi  skllevërve  të  kalasë  se,  nëse 
bëheshin  muslimanë,  do  t'u  jepte  lirinë,  shumë  prej  tyre  ikën  nga 
kalaja,  u  bënë  muslimanë  dhe  e  gjetën  rrugën  e  drejtë!327 


327  Buhari,  Megazi,  56. 

Ebu  Zur'a  (r.a.)  tregon  kështu: 

"Gjatë  fushatës  së  Taifit,  ndërsa  po  largohej  nga  zona  Kami 
Menazil,  Profeti  (s.a.s.)  kërkoi  t'i  hipte  devesë  Kasva  për  t'u  ni- 
sur,  dhe  unë  ia  përgatita.  I  mbajta  në  dorë  frerët  e  Kasvas  dhe 
pasi  hipa  edhe  unë  në  vithe  të  devesë,  ia  dhashë  frerët  atij.  I 
Dërguari  i  Allahut  (s.a.s.)  e  qëllonte  devenë  me  kamxhik  që  të 
nisej,  kurse  kamxhiku  binte  mbi  mua!  Kështu  që,  u  kthye  nga 
unë  dhe  më  pyeti: 

"Apo  mos  kamxhiku  të  qellon  ty  ?" 

"Po,  -  i  thashë  unë,  -  nënë  e  babë  t'u  bëfshin  fli,  o  i  Dërguari  i 
Allahut!" 

Kur  zbritëm  në  Xhirane,  diku  në  një  skaj  ndodheshin  disa 
dhen.  Profeti  i  pyeti  për  to  nëpunësit  që  ndodheshin  në  krye  të 
mallrave  të  plaçkës  së  luftës  dhe  ata  i  dhanë  njohuritë  që  kërkon- 
te.  Pastaj,  i  Dërguari  i  Allahut  (s.a.s.)  bëri  zë: 

“Ku  është  Ebu  Zur’a?" 

"Këhi  jam!"  - 1  thashë  unë. 

“Merri  këto  dhen  si  dëmshpërblim  të  kamxhikëve  që  hëngre  natën!" 
-  Më  tha  ai! 

Kur  i  numërova,  më  dolën  njëqind  e  njëzet  kokë.  Ato  ishin  malli 
që  mora  unë  dhe  nga  të  cilat  përfitova  më  shumë!"  (Vakidi,  III,  939) 

Drejtësia  dhe  respektimi  i  veçantë  që  shpalosi  i  Dërguari  i 
Allahut  (s.a.s.)  në  këtë  ngjarje,  paraqet  një  përmbajtje  dhe  cilësi 
qo  do  t'u  bënte  dritë  epokave! 

Ndarja  e  plaçkës  së  luftës 

Pasi  e  ngriti  rrethimin  e  Taifit,  i  Dërguari  i  Allahut  (s.a.s.), 
së  bashku  me  ushtrinë,  shkoi  në  Xhirane  ku  ishin  grumbulluar 
skllevërit  dhe  plaçka  e  luftës.  Në  këtë  mes,  aty  kishte  arritur  edhe 
Ebu  Musa  el  Esh'ariu  pasi  kishte  fihiar  betejën  e  Evtasit.  Ushtria 
islame  i  kishte  shpartalluar  të  gjithë  armiqtë.  Tani  radha  i  kishte 
ardhur  ndarjes  së  presë  së  luftës.  Ishin  grumbulluar  njëzet  e  ka- 

tër  mijë  deve,  dyzet  mijë  të  imta,  katër  mijë  ukije  argjend  si  dhe 
gjashtë  mijë  robër.328 

Para  se  të  hllonte  ndarjen  e  plaçkës,  i  Dërguari  i  Allahut  (s.a.s.) 
tha  kështu: 

"Ata  që  kanë  me  vete  pjesë  nga  plaçka  e  luftës,  ta  kthejnë  nga  peri 
e  gjilpëra,  të  gjithë!  Dijeni  mirë  se  pabesia  në  plaçkën  e  luftës  i  kthehet 
personit  në  ditën  e  kiametit  si  zjarr...”  (Muvatta,  Cihad,  22;  Ahmed,  v,  136) 

Në  këtë  mes,  Profetit  i  erdhi  lajmi  se  mes  robërve  të  luftës 
ndodhej  Hz.  Shejma,  dyjarja,  motra  e  vet  e  qumështit.  Profeti  çoi 
menjëherë  t'ia  sillnin  pranë  atë  dhe,  kur  erdhi,  nxori  xhybenë  e 
vet  e  ia  shtroi  poshtë  që  të  ulej.  Duke  treguar  ndaj  atij  njeriu  me  të 
cilin  ishin  rritur  bashkë,  një  besnikëri,  dhembshuri  dhe  respekt 
të  pakufishëm,  Profeti  e  përshëndeti: 

"Mirëse  erdhe!" 

Dhe  kujtoi  ato  kohë  të  shkuara  dhe  iu  mbushën  sytë  me  lot. 
E  pyeti  për  prindërit.  Shejma  i  tha  se  ata  kishin  kohë  që  kishin 
vdekur.  I  Dërguari  i  Allahut  mori  dijeni  edhe  për  të  afërmit  e 
tjerë.  Pastaj  i  tha: 

"Po  deshe,  qëndro  pranë  meje  e  dashur  dhe  e  nderuar!  Po  de- 
she,  të  jap  mallra  me  vete  dhe  të  dërgoj  te  fisi  yt!" 

Shejmaja  i  tha: 

"Më  jep  mallra  dhe  më  dërgo  te  fisi!" 

Pastaj  ajo  u  bë  muslimane.  I  Dërguari  i  Allahut  i  dha  Shejmasë  për 
të  dhe  për  të  afërmit  e  gjallë,  deve  dhe  bagëti  të  imta.  Në  mënyrë  të 
veçantë,  Shejmasë  i  dha  edhe  një  burrë  e  një  grua  skllevër.  Shejmaja  i 
martoi  ata  me  njëri-tjetrin.  (Ibni  Hisham,  IV,  91-92;  Vakidi,  m,  913) 

Pas  kësaj,  Profeti  e  shtyu  edhe  ca  ndarjen  e  plaçkës.  Ata  që 
nuk  mundën  ta  rroknin  urtësinë  e  kësaj  shtyrjeje  dhe  që  dorë- 
zimin  dhe  nënshtrimin  fetar  e  kishin  të  dobët,  u  ankuan.  Arabët 
beduinë  hlluan  ta  kërkonin  me  këmbëngulje  ndarjen  e  plaçkës 

së  luftës.  Si  përfundim,  e  ndaluan  Profetin  nën  pemën  Themure. 
Xhybeja  i  ngeci  në  dru.Profeti  (s.a.s.)  e  ndaloi  devenë  dhe  u  tha: 

"Majepni  xhyben!  Po  të  kisha  në  dorë  kafshë  sa  tëgjitha  këto  ipemë, 
do  t'jua  ndaja  të  gjithëve  dhe  atëherë  do  ta  shihnit  se  s'jam  koprrac, 
gënjeshtar  dhe  frikacak!"  (Buhari,  xhihad,  24) 

Gjatë  kohës  që  i  Dërguari  i  Allahut  (s.a.s.)  po  e  ndante  plaç- 
kën  e  luftës,  iu  grumbulluan  sipër  dhe  aq  shumë  e  shqetësuan, 
sa,  më  në  fund,  duke  e  pasur  fjalën  për  një  profet  të  mëparshëm, 
u  tha  kështu: 

"Allahu  i  Lartë  e  kishte  dërguar  një  robin  e  vet  te  njëfis.  Fisi  e  rrahu 
dhe  ia  gjakosi  kokën.  Kurse  ai  edhe  efshinte  me  dorë  gjakun  që  i  rridhte, 
edhe  lutej  për  ta: 

"O  Zot,  fale fisin  tim  se  nuk  dinë  se  ç'bëjnë!"  (Ahmed,  i,  456;  Muslim, 
Xhihad,  105) 

Urtësia  e  veprimit  të  Profetit  me  ngadalësi  në  ndarjen  e  plaç- 
kës  së  luftës  arriti  të  kuptohej  vetëm  në  ditën  e  dhjetë  të  ardhjes 
së  Profetit  në  Xhirane.  Një  delegacion  i  fisit  Havazin  të  mundur 
erdhën  te  i  dërguari  i  Allahut  (s.a.s.)  dhe  e  njoftuan  se  ishin  bërë 
muslimanë.  Me  këtë  pretekst,  kërkonin  t'u  ktheheshin  robërit 
dhe  mallrat.  Në  këtë  mes,  njëri  nga  fisi  i  të  bijve  Sa'd  u  ngrit  në 
këmbë  dhe  tha: 

"O  i  Dërguari  i  Allahut!  Këta  që  ndodhen  nën  këtë  hije,  janë 
hallat  dhe  tezet  e  tua  të  qumështit  dhe  ato  që  janë  kujdesur  për  ty! 
Po  qe  se  ne  do  ta  kishim  ushqyer  dhe  rritur  mbretin  e  Sirisë  apo 
Irakut,  të  kishim  rënë  në  këtë  gjendje  dhe  t'i  kishim  kërkuar  më- 
shirë  dhe  mirësi,  nuk  do  të  na  e  kursente.  Kurse  ti  je  më  i  miri  e  më 
i  dobishmi  i  atyre  që  janë  ushqyer  me  gji  e  janë  rritur  nën  kujdes!" 

Profeti  (s.a.s.)  u  tha  kështu: 

"Unë  e  shtyva  ndarjen  e  plaçkës  gjer  më  sot,  porju  u  vonuat  shumë. 
Tani  zgjidhni  e  merrni:  robërit  ose  mallrat!" 

Dhe  delegacioni  zgjodhi  robërit.  Atëherë,  Profeti  u  tha: 

"Unë  do  t'ju  kthej  robërit  që  u  bien  në  pjesë  mua  dhe  të  bijve 
Abdylmuttalib.  Kurse  për  të  tjerët,  ejani  tek  unë  nesër  pas  namazit  të 

®drekë  s!" 

Ditën  tjetër,  Profeti  mblodhi  shokët  e  vet  dhe  ua  parashtroi 
çështjen.  Duke  ua  bërë  të  ditur  edhe  se  ua  kishte  kthyer  robërit 
që  i  binin  në  pjesë  atij  dhe  të  bijve  Muttalib,  vazhdoi: 

"Kush  prej  jush  pëlcjen  t'i  kënaqë  vëllezërit  duke  ua  kthyer  robërit 
me  gjithë  zemër,  pa  shpërblim,  kështu  të  bëjë!  Dhe  kush  nuk  dëshiron  ta 
japë  pjesën  e  vet  pa  shpërblim,  do  të  paguhet  në  rastin  më  të  parë  që  do 
të  na  e  bëjë  të  mundur  Zoti!" 

Kjo  mënyrë  lutjeje  e  Profetit  (s.a.s.)  ndaj  shokëve  të  vet  rridhte 
nga  fakti  se  ai  respektonte  të  drejtën  e  tyre  mbi  robërit. 

Atëherë,  shokët  e  Profetit,  të  kënaqur  nga  sjellja  dhe  qëndrimi  i 
Profetit  dhe  me  qëllim  që  edhe  ata  vetë  të  merrnin  pjesë  nga  virtyti  i 
tij,  thanë: 

"Edhc  ne  ia  lamë  robërit  tanë  në  dorë  të  Dërguarit  të  Allahut!" 
(Buhari,  Megazi,  54;  Ibni  Hisham,  IV,  134-135) 

Kështu,  atë  ditë,  në  Hevazin,  mijëra  robër  lufte  u  kthyen  pa 
marrë  asnjë  shpërblim.  Historia  kurrë  nuk  ishte  bërë  dëshmitare 
e  një  skene  të  tillë!  Por  tani  bëhej  dëshmitare  e  faktit  që,  në  sajë  të 
një  morali  të  ri  të  papërsëritshëm,  të  edukuar  nga  Profeti  islam, 
gjashtë  mijë  robër  liheshin  të  lirë  brenda  një  çasti  dhe  pa  asnjë 
shpërblim! 

Kjo  situatë  ishte  një  shfaqje  besnikërie  e  paçmueshme  e 
Profetit  ndaj  së  drejtës  së  qumështit  që  kishte  pirë,  është  një  më- 
sim  i  madh  për  një  popull  mizor!  Se  njerëzimi  as  që  i  kujton  mi- 
rësitë,  gjurmët  e  të  cilave  tashmë  janë  fshirë.  Tashmë  fjala  "besë" 
ka  mbetur  vetëm  nëpër  fjalore! 

Në  përfundim  të  këtij  virtyti  të  pashoq,  të  gjithë  havazinasit, 
si  një  trup  i  vetëm,  e  pranuan  Islamin.  Madje  edhe  kryetari  i  fisit, 
Malik  bin  Avfi,  i  cili  ndodhej  atë  kohë  në  Taif,  tejet  i  habitur  nga 
kjo  ndodhi,  u  kthye  në  musliman  vetëm  me  një  ftesë  të  thjeshtë  të 
Profetit.  Atëherë  Profeti,  pasi  i  dhuroi  atij  njëqind  deve,  e  dërgoi 
sërish  te  fisi  i  vet  si  kryetar!329 


329  Ibni  Hisham,  IV,  137-138. 

Mësimi  që  duhet  nxjerrë  këtu,  është  se  kumtimi  më  i  mirë 
është  ai  që  shoqërohet  apo  mbështetet  në  moralin  më  të  bukur, 
veçanërisht,  se  politika  e  virtytshme  bëhet  pretekst  për  frytshmë- 
ri  të  lartë  në  arritjen  e  qëllimeve  dhe  synimeve  të  ndryshme!  Në 
antagonizëm  me  këtë,  edhe  dëmet  që  do  të  nxirrnin  në  shesh 
sjelljet  e  këqija  e  jo  të  mençura,  do  të  ishin  po  aq  të  mëdha! 

I  Dërguari  i  Allahut  (s.a.s.)  i  ndau  mallrat  në  mënyrën  më  të 
bukur.  E  tërë  sasia  u  nda  në  pesë  pjesë;  katër  pjesë  iu  dhanë  ush- 
tarëve,  kurse  një  pjesë,  thesarit  të  shtetit,  i  cili  i  përkiste  si  e  drejtë 
Profetit  në  atë  masë  sa  të  dëshironte  ai  vetë.  Para  se  të  niste  nga 
ndarja,  Profeti  i  mblodhi  shokët,  këputi  një  qime  nga  deveja  që  i 
ndodhej  pranë,  dhe  u  tha: 

"Unë  s'kam  të  bëj  me  mallrat  tuaja  as  edhe  sa  kjo  cjime  deveje!  E  pse 
tregoheni  të  padurueshëm?  Juve  do  t’jua  ndaj  mallrat  edhe  sikur  tëjenë 
shumë  sa  gurët  dhe  drurët  e  kësaj  lugine!  Edhe  nëse  një  të  pestën  e  tyre 
e  hecj  mënjanë,  ajo  sërish  të  varfërve  tuaj  do  t'u  shpërndahet!”  (Muvatta, 
Xhihad,  22;  Ahmed,  V,  316) 

Megjithatë,  këtë  radhë  i  Dërguari  i  Allahut  (s.a.s.)  u  dha  më 
tepër,  pra,  i  dalloi  ata  persona,  zemrat  e  të  cilëve  kërkonte  t'i  af- 
ronte  edhe  më  shumë  ndaj  Islamit.  Njëri  nga  këta,  Hakim  bin 
Hizam  (r.a.)  tregon  kështu: 

"I  kërkova  të  Dërguarit  të  Allahut  (s.a.s.)  të  më  jepte  pjesë  nga 
plaçka  e  luftës  dhe  ai  rnë  dha  njëqind  deve.  I  kërkova  prapë,  pra- 
pë  më  dha  njëqind  deve.  Prapë  i  kërkova  dhe  prapë  më  dha  një- 
qind  deve.  Pastaj  më  tha: 

"O  Hakim!  Me  të  vërtetë,  ky  mall  është  i  ëmbël  e  tërheqës.  Kush  e 
merr  pa  treguar  lakmi,  gjen  begati  në  të.  Dhe  nëse  dikush  e  merr  duke 
ia  cjepur  sytë  me  lakmi,  te  ai  mall  s’mbetet  më  berecjet!  Një  njeri  i  tillë 
është  si  ai  që  ha  e  ha  e  nuk  ngopet  dot!  Dora  qëjep  është  më  e  dobishme 
se  dora  që  merr!" 

Atëherë,  unë  i  thashë: 

"O  i  Dërguari  i  Allahut!  Betohem  në  Allahun  që  të  ka  dërguar 
ty  me  fenë  e  vërtetë,  se,  sa  të  jem  gjallë,  s'kam  për  të  pranuar  gjë 
prej  dikujt  përveç  teje!" 

Hakimi  (r.a.)  i  mori  njëqind  devetë  e  para  që  i  dha  i  Dërguari 
i  Allahut,  kurse  të  tjerat  i  la.  Erdhi  dita  që  Hz.  Ebu  Bekri  (r.a.) 
e  thirri  për  t'i  dhënë  pjesë  nga  malli  ganimet,  por  Hakimi  u 
shmang.  Pastaj  edhe  Hz.  Omeri  (r.a.)  e  thirri  për  t'i  dhënë  diçka, 
por  Hakimi  (r.a.)  përsëri  s'pranoi.  Atëherë,  Hz.  Omeri  (r.a.)  tha: 

"O  muslimanë!  Po  jua  tregoj  si  dëshmitar  Hakimin!  Unë  po  i 
jap  pjesën  që  ia  ka  ndarë  Allahu  nga  kjo  plaçkë,  por  ai  nuk  do  ta 
marrë!" 

Si  përfundim,  Hakimi  nuk  pranoi  asgjë  nga  askush  qysh  pas 
vdekjes  së  të  Dërguarit  të  Allahut  (s.a.s.)  e  gjer  në  fund  të  jetës. 
(Buhari,  Vesaja,  9;  Vakidi,  III,  945) 

Safvan  bin  Umejje  nga  parësia  e  politeistëve  Kurejshë,  megji- 
thëse  s'ishte  musliman,  nuk  u  nda  nga  i  Dërguari  i  Allahut  si  në 
luftën  e  Hunejnit,  ashhi  dhe  në  rrethimin  e  Taifit.  Kur  i  Dërguari 
i  Allahut  (s.a.s.)  vëzhgonte  dhe  kontrollonte  mallrat  e  plaçkës  së 
luftës  të  grumbulluara  në  Xhirane,  edhe  Safvani  i  ndodhej  pranë 
duke  e  parë  me  mahnitje  tërë  atë  luginë  plot  me  deve,  bagëti  të 
imta  dhe  çobanë.  Profeti  i  ndiqte  me  bisht  të  syrit  lëvizjet  e  tij. 
Dhe  një  çast  e  pyeti: 

"Ebu  Vehb,  po  të  pëlcjen  shumë  kjo  pamje,  apo  jo?" 

"Po!"  -  Iu  përgjigj  Vehbi. 

"Atëherë,  edhe  kjo  luginë,  edhe  ato  që  ndodhen  në  të,  le  të  jenë  të 
tuat!"  - 1  tha  Profeti  (s.a.s.). 

Duke  mos  e  përmbajtur  dot  veten,  Safvani  iu  përgjigj: 

"Zemra  e  askujt  përveç  se  e  profetit  s'mund  të  jetë  kaq  bujare!" 

Dhe,  shprehu  dëshminë  dhe  u  bë  musliman!  (Vakidi,  n,  854-855) 

Pastaj,  më  vonë,  duke  u  kthyer  te  Kurejshët,  u  tha: 

"O  populli  im!  Bëhuni  muslimanë!  Vallahi,  Muhammedi  bën 
dhurata  të  tilla,  që  nuk  frikësohet  aspak  nga  e  papasja  dhe  varfë- 
ria!"  (Muslim,  Fedail,  57-58) 

Profeti  u  dha,  në  këtë  mënyrë,  mallra  syverbuese  rreth  dy- 
zet  vetëve,  si  Ebu  Sufjani,  Akra  bin  Habithi,  Ujejne  bin  Hithni, 
Abbas  bin  Mirdasi,  Malik  bin  Avfi,  të  cilët  duhej  të  afroheshin 
me  Islamin.330 

Poeti  i  quajtur  Abbas  bin  Mirdas,  duke  e  parë  si  të  paktë  ma- 
llin  që  i  ishte  dhënë,  tha  një  vjershë  qortuese  për  të  Dërguarin  e 
Allahut  (s.a.s.).  Kur  e  dëgjoi  këtë,  Profeti  e  thirri  dhe  i  tha: 

"Do  të  ta  pres  gjuhën!" 

Para  kësaj,  Profeti  e  kishte  paralajmëruar  Bilal  Abisinasin  që, 
kur  t'i  thoshte  për  t'ia  prerë  gjuhën  Abbas  bin  Mirdasit,  t'i  jepte  një 
rrobë.  Pastaj  e  thirri  aty  Bilalin  dhe  e  urdhëroi  me  zë  të  lartë: 

"O  Bilal,  merre  këtë,  çoje  diku  tutje  dhe  preja  gjuhën!" 

Ndërsa  Bilali  e  kishte  kapur  për  dore  dhe  po  e  çonte  tutje, 
Abbasi  bërtiste: 

"O  i  Dërguari  i  Allahut,  a  do  të  ma  presë  gjuhën?  O  muhaxhi- 
rë,  a  do  të  ma  presë  gjuhën?  O  ensarë,  a  do  të  ma  presë  gjuhën?" 

Kurse  Bilali  vazhdonte  ta  tërhiqte  tutje.  Dhe,  kur  Abbasi  i 
shtoi  të  bërtiturat  dhe  klithmat,  Bilali  i  tha: 

"Hesht!  I  Dërguari  i  Allahut  më  urdhëroi  të  ta  mbyll  gojën 
duke  të  të  dhënë  një  rrobë!" 

Më  në  fund,  Bilali  i  dha  edhe  një  rrobë  më  shumë  Abbasit  që 
ishte  qetësuar  tashmë!  Kurse  i  Dërguari  i  Allahut  ia  shtoi  pjesën 
gjer  në  njëqind  deve!  (Ibni  Sa'd,  IV,  273;  Muslim,  Zekat,  137) 

Në  këtë  mes,  Sa'd  bin  Ebi  Vakkas  (r.a.)  i  tha  Profetit: 

"O  i  Dërguari  i  Allahut!  E  le  pa  gjë  një  të  varfër  si  Xhuajl  bin 
Thurakën,  kurse  u  dhe  nga  njëqind  deve  njerëzve  të  pasur  dhe 
nga  të  parësisë  së  fisit,  si  Ujejne  dhe  Akra!" 

Profeti  (s.a.s)  iu  përgjigj: 

"Betohem  në  Allahun  që  ka  jetën  time  në  dorë,  se  edhe  si- 
kur  toka  të  mbushet  plot  e  përplot  me  njerëz  si  Ujejne  dhe  Akra, 
Xhuajli  është  më  i  mirë  e  më  i  dobishëm  se  ta!  Por  unë  përpi- 


330  Vakidi,  III,  944-947. 


VITI I  TETE  I  HIXHRETIT 


qejm  t'i  afroj  ata  me  Islamin!  Kurse  Xhuajlin  e  lidhur  ngushtë  me 
Islamin  dhe  jetën  tjetër,  ahiretin,  e  lë  me  shpërblimet  e  larta  që  i 
janë  përgatitur  në  atë  botë!"  (Ibni  Hisham,  IV,  143;  Ibni  Sa'd,  rv,  246) 

Ngaqë  dhënia  me  shumicë  nga  plaçka  e  luftës  personave  jo- 
muslimanë  që  kërkohej  të  afroheshin  me  Islamin,  u  kuptua  ga- 
bim,  shkaktoi  pakënaqësi  mes  sahabeve.  Madje,  dikush  i  quajtur 
Dhulhuvajsira  nga  të  Bijtë  Temim,  iu  drejtua  Profetit  me  një  gu- 
xim  të  paedukatë  duke  i  kaluar  të  gjitha  kufijtë: 

"O  i  Dërguari  i  Allahut!  Mbaj  drejtësi!" 

I  hidhëruar  shumë  për  këto  fjalë,  Profeti  ia  ktheu  me  qortim: 

"Ashtu,  ë?  E  po  qe  se  edhe  unë  nuk  do  të  mbaj  drejtësi,  kush  do  të 
mbajë?  "  (Muslim,  Zekat,  148) 

Pa  kaluar  shumë,  u  zbritën  këto  ajete: 

"(O  i  Dërguar!)  Ka  nga  ata  që  të  shajnë  ty  për  (ndarje  në)  lë- 
moshat.  Po  t'u  jepet,  kënaqen,  po  të  mos  u  jepet,  menjëherë  ze- 
mërohen!  Eh,  (sa  mirë  do  të  bëhej)  sikur,  të  kënaqur  me  aq  sa  t'u 
jepnin  Allahu  dhe  i  Dërguari,  të  thoshin:  "Allahu  na  mjafton 
ne!  Allahu  do  të  na  japë  përsëri  prej  favorit  të  tij,  po  ashtu  edhe 
i  Dërguari!  Ne  i  drejtohemi  vetëm  Allahut!"  (et-Tevbe,  58-59) 


Në  ajetet  e  mësipërme  bëhet  e  ditur  se  ndarja  e  plaçkës  së  luf- 
tës  është  hyjnore  dhe  dallimi  mes  zemrës  së  turbullt  dhe  zemrës 
së  pastër. 


Shumica  e  ankuesve  ishte  prej  ensarëve.  Mirëpo  Profeti  (s.a.s.) 
i  kishte  bërë  ato  dhurata  bujare  jo  nga  e  përgjithshmja  e  plaçkës  së 

luftës,  por  nga  pjesa  e  quajtur  "fej",  nga  një  e  pesta,  administrimi 
dhe  përdorimi  i  së  cilës  i  përkiste  atij  vetë.  Por  edhe  ky  fakt  e  kish- 
te  ngacmuar  durimin  e  disa  të  rinjve  ensarë.331  Për  t'u  bërë  pritë 
këtyre  pretendimeve  dhe  kundërshtimeve  sa  pa  u  zmadhur  shu- 
më  puna,  i  Dërguari  i  Allahut  (s.a.s.)  i  mblodhi  të  gjithë  ensarët. 
Në  mbledhjen  ku  nuk  kishte  asnjeri  tjetër  veç  tyre,  Profeti  u  foli 
kështu  ensarëve  duke  ua  kujtuar  dhuntitë  që  u  kishte  falur  Zoti: 

"O  ensarë!  I  kam  dëgjuar  ato  që  ju  shkojnë  nëpër  mend  për  mua. 
Por,  më  thoni,  a  nukjua  tregoi  Allahu  udhën  e  drejtëjuve  me  anën  time 
atëherë  kurju  ishit  politeistë  që  e  kishit  ngatërruar  udhën?  Ndërsa  ishit 
të  varfër,  a  nukju  bëri  Zoti  të pasur  pas  ardhjes  sime  mes  jush?  Ndërsa 
ju  brente  pa  pushim  urrejtja  dhe  armiqësia  mes  vedi,  a  nukjua  rregulloi 
Zoti  me  ardhjen  time  zemrat  eju  bashkoi?" 

Pasi  mori  nga  ensarët  për  të  gjitha  këto  pyetje  përgjigjen  "gji- 
thë  falenderimi  dhe  mirënjohja  janë  për  Allahun  dhe  të  Dërguarin 
e  tij",  Profeti  vazhdoi: 

"O  ensarë!  Ju  mund  të  më  thoni:  "Kurfisi  yt  të  përgënjeshtronte,  ti 
erdhe  mes  nesh  e  ne  të  vërtetuam!  Kurfisi  yt  të  braktisi,  ne  të  shtrimë 
dorën,  kur  fisi  yt  të  përzuri,  ne  të  hapëm  prehrin!  Ti  ishe  i  varfër,  ne 
të  bëmë  pjesëtar  në  pasurinë  tonë!"  E  drejtë!  Edhe  unë  them:  "Keni 
plotësisht  të  drejtë!" 

O  ensarë!  Por,  ndërkaq,  a  mos  vallëjanë  të  drejtafialët  që  keni  thënë 
për  shkak  të  një  pasurie  të  kësaj  bote  që  unë  ua  dhashë  një  pjese  nje- 
rëzish?  Mos  vallë  iu  ngushtuan  zemrat  pse  u  dhashë  më  shumë  disa 
njerëzve  me  qëllim  për  t'ua  ngrohur  zemrat  ndaj  Islamit  e  për  taforcuar 
atë  më  shumë,  dukeju  besuar  juve? .. 

O  ensarë,  a  nuk  doni  ju  që,  ndërsa  të  tjerët  të  shkojnë  në  shtëpi  të 
gëzuar  pseju  takuan  ca  mallra  më  shumë,  ju  të  shkoni  të  gëzuar  pseju 
takoi  të  ktheheni  duke  pasur  mes  jush  Profetin  tuaj?" 

Këto  fjalë  prekëse  bënë  që  nga  sytë  e  ensarëve  të  shpërthejnë 
lotë  dhe  t'i  thonë  atij  tashmë  me  një  ndjenjë  tjetër: 

331  Kamil  Miras,  Tecrid  Tercemesi,  X,  341. 

"O  i  Dërguari  i  Allahut!  Ne  me  ty  duam  të  kthehemi  në  shtëpi!" 

Bashkë  me  ta,  edhe  i  Dërguari  i  Allahut  qau! 

Atëherë,  i  Dërguari  i  Allahut  (s.a.s.)  u  tha  kështu  atyre  duke 
i  vlerësuar  lart: 

"O  ensarë!  Po  të  mos  kishte  qenë  nderi  dhe  virtyti  i  hixhretit  (emig- 
rimit  në  udhën  e  Allahut),  unë  do  të  doja  të  isha  një  ensar!  O  ensarë, 
nëse  çdo  njeri  do  të  zinte  një  udhë  të  vetën,  unë  do  të  shkoja  në  atë  udhë 
që  do  të  shkonin  ensarët!" 

Pas  kësaj  mbledhjeje  me  fillim  të  zymtë  e  me  fund  të  gëzuar, 
plaga  e  hapur  ishte  mbyllur  me  duart  e  bekuara  të  Profetit  dhe 
ensarët  ishin  lidhur  më  fort  pas  tij!  (Buhari,  Megazi,  56;  Muslim,  Zekat, 
135;  Hejsemi,  X,  31) 

Nga  sjellja  dhe  qëndrimi  shembullor  i  të  Dërguarit  të  Allahut 
(s.a.s.)  kemi  shumë  mësime  për  të  marrë.  Si  rrjedhojë  e  krijimit, 
njeriun  e  mund  e  mira.  Armiqësia  e  armikut  të  falur  merr  fund; 
nëse  është  i  lëkundur,  afrohet  edhe  më  shumë;  nëse  është  pranë, 
dashuria  e  tij  shtohet. 

Shkurt,  një  shfaqje  tjetër  e  faktit  që  i  Dërguari  i  Allahut  (s.a.s.) 
ishte  personalitet  shembullor,  duket  qartë  edhe  në  rastin  e  këtij 
përpjesëtimi  pasurie. 

O 


Pasi  qëndroi  trembëdhjetë  ditë  në  Xhirane,  i  Dërguari  i  Allahut 
(s.a.s.)  hyri  nën  ihram  dhe  u  largua  prej  aty  për  umre.332  Për  këtë 
shkak,  është  konsideruar  më  e  virtytshme  për  mekasit  dhe  peri- 
ferikët  të  bëjnë  umre  duke  hyrë  nën  ihram  në  Xhirane. 

Dënimi  i  vrasjes  së  një  muslimani 

Para  se  të  nisej  nga  Medina,  i  Dërguari  i  Allahut  (s.a.s.)  e  pati 
dërguar  Ebu  Kataden  me  pak  forca  për  në  Nexhd  me  qëllim  për 
të  krijuar  përshtypje  të  gabuar  qër  synimin  që  kishte.  Kur  një- 


332  Buhari,  Umre,  3;  Tirmidhi,  Haxh,  92/935. 

siti  arriti  në  vendin  e  quajtur  "Izam",  u  përball  me  një  person  të 
quajtur  Amr  bin  Abdat.  Amri  i  përshëndeti  muslimanët  me  se- 
lam  dhe,  duke  shqiptuar  Fjalën  e  Dëshmisë,  ua  bëri  të  ditur  atyre 
se  besonte.  Megjithatë,  Muallim  bin  Xhessame,  nga  shoqëruesit 
e  Ebu  Katades,  si  rrjedhojë  e  një  ngatërrese  që  kishin  pasur  të  dy 
në  të  kaluarën,  tha  se  Amri  nuk  ishte  vërtetë  musliman,  e  vrau 
dhe  vuri  dorë  në  plaçkat  e  tij  duke  i  konsideruar  si  pre  lufte. 

Kur  Ebu  Katade  dhe  njësiti  i  tij  u  kthyen  nga  Nexhdi,  Profeti  që 
sapo  e  kishte  përfunduar  namazin  e  drekës,  ishte  ulur  nën  një  pemë 
i  rrethur  nga  shokët  e  tij.  Kur  iu  njoftua  ngjarja,  zbriti  ky  ajet: 

"O  ju  që  keni  besuar!  Kur  të  dilni  për  xhihad  në  rrugën  e 
Allahut,  hetoni  mirë  për  ta  dalluar  besimtarin  nga  mohuesi. 
Atij  që  ju  përshëndet  me  selam,  mos  i  thoni  "ti  s'je  besimtar" 
duke  u  nisur  nga  interesa  të  kësaj  bote!  Te  Allahu  ka  pasuri 
të  mëdha!  Edhe  ju  ishit  të  tillë  para  se  të  hynit  të  Islam!  Pastaj 
Allahu  ju  favorizoi.  Prandaj  hetojeni  mirë  çështjen!  Pa  dyshim, 
Allahu  e  di  se  ç'bëni!"  (en-Nisa,  94) 

Në  këtë  mes,  arritën  të  afërmit  e  Amrit  dhe  u  ankuan  për 
Muallimin.  Pas  një  gjykimi  gjerë  e  gjatë  në  praninë  e  Profetit 
(s.a.s.),  u  vendos  që  të  paguhej  dëmshpërblim  për  vrasjen  e  Amrit 
dhe  të  ktheheshin  mallrat  e  tij  të  sekuestruara,  si  dhe  të  thirrej 
Muallimi  dhe  i  Dërguari  i  Allahut  të  bëjë  pendesë  për  të. 

Kur  Muallimi  arriti,  i  Dërguari  i  Allahut  (s.a.s.)  e  pyeti: 

"Ti  e  vrave  Amrin  megjithëse  ai  ju  tha  se  ishte  musliman,  apo  jo? " 


Muallimi  mbeti  i  detyruar  të  thoshte: 

"O  i  Dërguari  i  Allahut,  bëj  pendesë  për  mua !" 

Kjo  shprehje  ishte  pohim  nga  ana  e  tij  se  e  kishte  kryer  vrasjen 
me  paramendim.  Prandaj,  meqë  kishte  vrarë  me  paramendim  një 
musliman  të  pafajshëm,  faji  i  tij  ishte  i  pafalshëm.  Po  qe  se  në  këtë 
rast  do  të  tregohej  dobësia  më  e  vogël,  aty  e  tutje  nuk  do  të  para- 
ndalohej  dot  më  përsëritja  e  krimeve  të  tilla!  Prandaj,  i  Dërguari 
i  Allahut  (s.a.s.)  i  dërguar  si  mëshirë  për  botët,  kundërshtoi  të 
bënte  pendesë  në  emër  të  tij,  madje  tha: 

"Allahu  mos  tëfaltë!"333 

Poeti  Kemal  Edib  Kiirçiikoëlu,  duke  marrë  shembull  prej  kë- 
saj,  shprehet  kështu  në  formë  paralajmërimi  për  ummetin,  bash- 
kësinë,  që  të  ruhen  nga  çdo  11  oj  veprimi  dhe  sjelljeje  që  do  shkak- 
tonte  humbjen  e  pëlqimit  dhe  miratimit  profetik: 

Humbja  e  konsideratës,  s a  keq,  sa  keq, 

I  mjafton  si  disfatë  në  të  dy  botët  njeriut  indiferent. . . 

Kështu,  Muallimi,  pasi  u  nda  prej  të  Dërguarit  të  Allahut 
(s.a.s.)  si  i  ndëshkuar  me  dënimin  profetik,  u  mbyll  në  shtëpi  dhe, 
një  javë  më  pas,  vdiq  nga  hidhërimi.  Kur  të  afërmit  e  varrosën, 
dheu  s'e  mbajti  dhe  ashtu  ndodhi  edhe  pas  disa  herë  përpjekjesh 
të  tjera,  dheu  e  nxirrte  sipër  atë!  Të  afërmit  ia  parashtruan  çësh- 
tjen  Profetit. 

Profeti  tha: 

"Kjo  tokë  ka  pranuar  në  gjirin  e  saj  njerë z  edhe  më  të  këqinj  se  ai, 
por  Allahu  kërkon  t'ju  japë  juve  një  mësim  dhe  t'ua  bëjë  të  ditur  forcën 
efaktit  që  "s'ka  zot  tjetër  veç  Allahut!" 

Pastaj  Profeti  i  porositi  që  ta  varrosnin  përsëri  dhe  mbi  varr 
t'i  vendosnin  një  gur  të  rnadh.  (Ahmed,  V,  112;  Ibni  Maxhe,  Fiten,  1;  Ibni 
Hisham,  IV,  302;  Vakidi,  III,  919) 

333  Sahabiu  që  na  e  përcjell  ngjarjen,  thotë: 

"Ne  mes  nesh  bisedonim  se  "i  Dërguari  i  Allahut  bëri  pendesë  për  të, 
por  u  suall  kështu  me  qëllim  për  ta  bërë  të  qartë  të  keqen  e  veprimit  të 
kryer  si  dhe  për  të  penguar  vrasjen  e  njëri-tjetrit!"  (Ahmed,  V,  112;  Ibni 
Hisham,  IV,  304). 

I  Dërguari  i  Allahut  (s.a.s.)  u  suall  dhe  veproi  në  këtë  mënyrë 
për  të  treguar  se  sa  e  hidhur  është  pasoja  e  mosrespektimit  të  së 
drejtës  dhe  dinjitetit  të  kredos  "La  ilahe  il'lallah",  "Nuk  ka  zot  tjetër 
veç  Allahut",  dhe  se  ç'mëkat  i  rëndë  është  kryerja  e  padrejtësisë 
ndaj  muslimanëve  dhe  krimi  ndaj  tyre  për  interesa  të  kësaj  bote, 
si  dhe  për  t'i  ruajtur  njerëzit  ndaj  veprimeve  të  tilla. 

Kjo  ngjarje  tregon  se  çdo  njeri  që  thotë  "La  ilahe  il'lallah",  "Nuk 
ka  zot  tjetër  veç  Allahut",  duhet  të  pranohet  si  musliman.  Në  këto 
kushte,  nëse  mbi  një  person  nuk  rëndon  ndonjë  mohim  i  duk- 
shëm,  paragjykimi  i  tij  për  të  keq  është  i  ndaluar  (haram). 

Kjo  situatë  u  tregon  muslimanëve  se  sa  e  rëndësishme  është 
që,  për  të  gjykuar  (konkluduar),  duhet  parë  ana  e  jashtme.  Sepse, 
dhe  nëse  në  gjykimin  mbështetur  në  pamjen  e  jashtme,  në  fakte 
e  prova  të  dukshme,  ekziston  mundësia  e  rënies  në  gabim  ose  në 
vetëmashtrim,  po  të  njihej  e  drejta  për  t'u  mbështetur  në  kontek- 
stin  e  botës  së  brendshme,  përcaktimi  i  saktë  i  së  cilës  është  krejt  i 
pamundur,  njerëzit  nuk  do  të  shpëtonin  dot  nga  shumë  e  shumë 
padrejtësi  gjykimi. 

Një  tjetër  shkak  i  të  drejtës  për  të  gjykuar  dhe  konkluduar 
sipas  anës  së  jashtme,  është  edhe  parandalimi  i  përpjekjeve  të 
njerëzve  punëkëqinj  për  t'u  justifikuar  me  fjalët:  "Ti  shihma  zem- 
rën!"  Këtë  taktikë  që  përdoret  shumë  në  ditët  e  sotme,  është  kah 
e  shkatërron  Islami  me  anë  të  këtij  urdhri  të  Islamit  dhe  zbatimit 
praktik  të  Profetit. 

Krahas  kësaj,  konkluzioni  sipas  anës  së  dukshme  të  çësh- 
tjes,  edhe  nëse  duket  si  një  dobësi  që  u  jep  mundësi  hipokritëve 
që,  duke  u  fshehur  pas  dukjes  së  jashtme,  të  fitojnë  kohë  dhe 
mundësi  për  t'i  kryer  veprimtaritë  e  tyre  në  një  mënyrë  më  të 
ndikueshme,  bëhet  pengesë  për  lindjen  e  gabimeve  të  rënda  siç 
është  zbatimi  i  drejtësisë  mbështetur  në  argumente  të  karakterit 
të  pandehmës! 

Emërimi  i  guvernatorit  dhe  mësuesit  në  Mekë 

Para  se  të  largohej  nga  Meka,  i  Dërguari  i  Allahut  (s.a.s.)  e 
emëroi  vali  (guvemator)  Attab  bin  Esidin  për  ta  qeverisur  qytetin 

_ 

dhe  për  t'i  rregulluar  veprimet  e  haxhit  të  muslimanëve.  Ai  e  pati 
ngarkuar  atë  me  detyrën  e  guvematorit  të  Mekës  edhe  më  parë, 
ndërsa  po  nisej  për  në  fushatën  e  Hunejnit.  (Ibni  Hisham,  IV,  69,  148) 
Në  atë  kohë,  Attabi  (r.a.)  ishte  ende  në  të  njëzetat334,  ndërkohë  që 
atje  kishte  njerëz  të  moshuar  e  të  virtytshëm.  Siç  kuptohet  nga 
kjo  ngjarje,  posti  dhe  pozita  u  duhen  dhënë  personave  të  denjë 
e  të  aftë,  domethënë,  të  paqtë  (salih),  të  ditur,  të  virtytshëm,  tej- 
pamës  dhe  të  devotshëm. 

Në  të  njëjtën  mënyrë,  vihet  re  se,  përgjithësisht,  sahabet  të  ci- 
lët  e  kanë  kryer  detyrën  më  të  madhe  të  një  pishtari  orientimi  të 
lslamit  duke  e  përcjellë  atë  nga  brezi  në  brez,  kanë  qenë  të  rinj  të 
virtytshëm  si  Attab  bin  Esidi.  Për  shembull,  Abdullah  bin  Omeri 
dhe  Ibni  Abbasi  nga  sahabinjtë  që  kanë  transmetuar  më  shumë 
hadithe,  kur  ka  vdekur  Profeti  (s.a.s.),  kanë  qenë  trembëdhjetëv- 
jeçarë,  kurse  Hz.  Enesi,  Ibni  Mes'udi  dhe  veçanërisht  Hz.  Aisheja 
që  pati  marrë  përsipër  një  detyrë  shumë  të  rëndësishme  për  ar- 
simimin  e  femrave,  kanë  qenë  në  të  tetëmbëdhjetat.  Në  të  njëjtën 
mënyrë,  shumicën  e  pjesëmarrësve  të  besëlidhjeve  Akabe  e  patën 
përbërë  të  rinjtë.  Gjithashtu,  edhe  shumica  e  mësuesve  të  Kur'anit 
të  vrarë  e  të  rënë  dëshmorë  në  Biri  Maune  për  kumtimin  e  Islamit, 
kanë  qenë  të  rinj.  Kjo  situatë  përbën  dokumentin  më  të  rëndësi- 
shëm  që  argumenton  se,  kur  të  jetë  e  domosdoshme,  duhet  t'u  je- 
pet  rëndësi  të  rinjve  që  do  të  marrin  përsipër  shërbime  të  rëndësi- 
shme  për  të  ardhmen  e  Islamit  dhe  se  duhet  qëndruar  me  kujdes 
të  posaçëm  mbi  çështjen  e  arsimimit  dhe  edukimit  të  tyre! 


I  Dërguari  i  Allahut  (s.a.s.)  kërkonte  që  personat  e  porsabërë 
muslimanë,  të  mësonin  pa  humbur  kohë  Kur'anin  dhe  Sunnetin. 
Prandaj,  ata  që  i  vinin,  i  çonte  në  dispozicion  të  sahabeve  qoftë 
edhe  për  pak  ditë  mësimi,  por  të  intensifikuar  në  formën  e  një 
kampi  edukimi.  Kur  bëhej  mëngjes,  Profeti  takohej  me  ta,  kon- 
trollonte  se  ç'kishin  mësuar  dhe,  nëse  s'i  gjente  të  mjaftueshme 


334  Ibni  Ethir,  Usdu'l-Gabe,  III,  556. 

njohuritë  që  kishin  marrë,  ua  dërgonte  sahabeve  të  tjerë  në  dis- 
pozicion  duke  kërkuar  që  ta  përvetësonin  Islamin  sa  më  mirë! 

Si  vepër  të  kësaj  ndjeshmërie  të  lartë  lidhur  me  këtë  çështje,  i 
la  aty  Muadh  bin  Xhebelin335  dhe  Ebu  Musa  el-Esh'ariun336  (r.an- 
huma)  për  t'ua  mësuar  mekasve  hkhun  (juridiksionin  kanonik 
islam)  dhe  Kur'anin.  Edhe  kjo  situatë  është  një  argument  katego- 
rik  që  tregon  domosdoshmërinë  e  rëndësisë  që  duhet  t'u  japirn 
arsimimit  dhe  edukimit  islam! 


335  Ibni  Hisham,  IV,  148-149;  Hakim,  III,  303/5181, 

336  Vakidi,  III,  959. 

Shpata  e  gjuhës 

I  Dërguari  i  Allahut  (s.a.s.)  dërgoi  kundër  fisit  Beni  Temim  që 
s'pranonte  të  paguante  zeqat,  Hz.  Ujejnen  me  një  njësit  ushtarak. 
Ujejne  (r.a.)  e  sulmoi  befasisht  fisin  Temim,  e  mundi,  mori  shumë 
plaçkë  e  robër  dhe  u  kthye  në  Medinë.337 

Pas  kësaj,  për  t'i  shpëtuar  robërit  e  vet,  parësia  e  fisit  Temim, 
duke  marrë  me  vete  edhe  poetët,  për  të  cilët  ishte  i  njohur,  shkuan 
te  Profeti  me  një  delegacion  të  shumtë  dhe,  duke  e  pritur  me  pa- 
durim  që  të  takoheshin  me  të,  i  thirrën  në  mënyrë  trashanike: 

"Na  dil,  pra,  përballë!" 

I  Dërguari  i  Allahut  (s.a.s.)  u  shqetësua  nga  thirrjet  dhe  bërtit- 
jet  e  tyre.  Për  këtë,  zbriti  ajeti  kur'anor  ku  thuhej: 


"(O  i  Dërguar!)  Shumica  e  atyre  që  bërtasin  nga  oda  e  pa- 
sme,  janë  njerëz  pa  mend  në  kokë!"  (el-Huxhurat,  4)  (Ibni  Hisham, 
IV,  223,  233) 

Pasi  fali  namazin  e  drekës,  Profeti  u  ul  në  oborrin  e  faltores. 
Delegacioni  Beni  Temim  i  thanë: 

"Sollëm  me  vete  poetin  dhe  oratorin  tonë  që  të  matemi  me  ty 
në  poezi  dhe  ligjëratë!" 

Profeti  (s.a.s.)  iu  përgjigj: 

"Unë  nukjam  dërguar  për  të  recituar  poezi,  nukjam  urdhëruar  për 
të  hërë  oratori,  por,  po  të  doni,  recitoni  eflisniju  dhe  po  ju  dëgjojmë!.." 
(Ibni  Ethir,  Usdn  'l-Gabe,  1, 128) 


337  Ibni  Sa'd,  II,  160. 

Një  person  prej  Beni  Temimit  u  ngrit  dhe  mbajti  një  ligjëratë. 
Pasi  mbaroi  ai,  Profeti  i  bëri  shenjë  Thabit  bin  Kajsit  nga  shokët 
e  tij,  i  cili  u  ngrit  dhe  mbajti  një  ligjëratë  të  bukur  ku  ngrihej  lart 
madhështia  e  Allahut  dhe  profetësia  e  Hz.  Muhammedit  (s.a.s.). 
Ligjërata  e  tij  ishte  më  e  bukur  dhe  fituese  ndaj  të  parit. 

Pastaj,  pasi  Dhibrikan  bin  Bedri  nga  të  bijtë  Temim  recitoi  një 
vjershë,  u  ngrit,  nga  shokët  e  Profetit,  Hassan  bin  Thabiti  (r.a.)  që 
këndoi  një  kaside  shumë  të  bukur  për  nderin  e  fesë  islame. 

Fitorja  e  shokëve  të  Profetit  buronte  nga  që  ia  kishin  dhënë 
zemrën  Kur'anit  të  lartë  që  ishte  një  mrekulli  gjuhësore  dhe  që 
ishin  edukuar  prej  të  Dërguarit  të  Allahut  (s.a.s.),  i  cili  ishte  mo- 
deli  i  fjalës  së  bukur! 

Poeti  e  shpreh  kështu  reflektimin  mbi  të  tjerët  të  vlerave  të 
larta  të  Profetit: 

Ata  që  e  shohin  atë  për  një  çast,  bëhen  trëndafilë; 

Ata  që  ia  dëgjojnë fjalën,  bëhen  bilbilë... 

Me  të  vërtetë,  poeti  temimas  Akra  bin  Habith,  i  cili  e  kuptoi 
këtë,  tha: 

"Ligjëruesi  i  këtij  personi  është  më  i  lartë  se  ligjëruesi  ynë,  po 
ashtu  edhe  poeti  se  poeti  ynë.  Zërat  e  tyre  janë  mbi  zërat  tanë..." 

Dhe  u  bë  musliman  së  bashku  me  shokët  e  vet.  Edhe  i  Dërguari 
i  Allahut  (s.a.s.)  u  dha  dhurata  me  bollëk.  (Ibni  Hisham,  rv,  232) 

Në  atë  mes,  ndodhi  një  polemikë  e  vogël  në  prani  të  të 
Dërguarit  të  Allahut  mes  Hz.  Ebu  Bekrit  dhe  Hz.  Omerit.  Në 
lidhje  me  këtë,  zbritën  këto  ajete: 

"O  ju  që  keni  besuar!  Mos  u  dilni  para  Allahut  dhe  të 
Dërguarit!  Dhe  kini  frikë  Allahun!  Pa  dyshim,  Allahu  dëgjon 
dhe  di!  O  besimtarë!  Mos  e  ngrini  zërin  mbi  zërin  e  Pejgamberit 
dhe  mos  i  thërrisni  Pejgamberit  siç  i  thërrisni  njëri-tjetrit,  për- 
ndryshe,  punët  ju  shkojnë  kot  pa  e  kuptuar  as  ju  vetë!"  (el- 

Huxhurat,  1-2) 

Pas  kësaj,  Hz.  Omeri  (r.a.),  kur  fliste  në  prani  të  të  Dërguarit  të 
Allahut,  (s.a.s.),  e  ulte  aq  shumë  zërin,  saqë  Profeti  nuk  e  dëgjon- 
te  dot  dhe  mbetej  i  detyruar  ta  pyeste  se  ç'thoshte.338 

Edhe  sahabet  e  tjerë  shfaqnin  të  njëjtat  ndjenja  respekti  dhe 
madhërimi  ndaj  Profetit.  Ata  bënin  të  gjitha  përpjekjet  për  të  mos 
e  shqetësuar  atë.  Kështu  pati  ndodhur  që  një  sahabi  me  zë  të  for- 
të  e  të  kumbueshëm,  një  radhë,  qe  mbyllur  në  shtëpi  me  dëshpë- 
rimin  se  e  kishte  shqetësuar  të  Dërguarin  e  Allahut,  pastaj,  me 
ndërhyrjen  e  të  Dërguarit  të  Allahut,  qe  qetësuar.339 

Kur  sahabet  uleshin  në  sofër  me  Profetin,  asnjëherë  nuk  i 
zgjasnin  duart  në  gjellë  para  tij.340  Ata  trokisnin  me  majat  e  gish- 
tave  në  portën  e  tij  dhe  silleshin  duke  u  ruajtur  nga  çdo  veprim 
që  do  ta  shqetësonte  atë.341  Kur  flisnin  për  të,  u  kushtonin  shumë 
vëmendje  shprehjeve  që  përdornin,  e  krahasonin  atë  me  diellin 
dhe  hënën.342  Edhe  duke  i  rrëfyer  hadithet  e  tij,  tregoheshin  shu- 
më  korrektë,  impresionoheshin,  u  ndërronte  ngjyra  e  fytyrës,  u 
ridhnin  djersët,  sytë  u  mbusheshin  me  lot  dhe  u  fryheshin  dama- 
rët  e  qafës.343  Po  të  dëgjonin  se  në  shtëpitë  përreth  ngulnin  ndonjë 
gozhdë  ose  bënin  ndonjë  punë  tjetër  me  zhurmë,  dërgonin  fjalë 
menjëherë  që  të  mos  e  shqetësonin  të  Dërguarin  e  Allahut.  Kurse 
disa  të  tjerë  i  bënin  portat  e  shtëpive  me  drejtim  jashtë  Medinës.344 


338  Buhari,  Megazi,  68. 

339  Buhari,  Tefsir,  49/1. 

340  Ebu  Davud,  Et'ime,  15/3766. 

341  Buhari,  Edebu'TMufred,  f.  316;  Hejsemi,  VIII,  40. 

342  Muslim,  Fedail,  109. 

343  Ibni  Sa'd,  III,  156;  Ibni  Maxhe,  Mukaddime,  38;  Darimi,  Mukaddime,  28. 

344  Kastallani,  II,  386. 

Ka'b  bin  Dhuhejri  është  ndër  ata  poetë  që  i  patën  hapur  më  parë 
luftë  Islamit.  Për  shkak  të  satirave  që  kishte  shkruar,  vrasja  e  tij  kudo 
që  të  gjindej,  ishte  shpallur  hallall.  Por  i  vëllai,  Buxhejri,  që  ishte 
musliman,  i  shkroi  një  letër  në  formë  vjershe  ku  ia  bënte  të  qartë  se, 
po  të  vazhdonte  në  atë  rrugë,  do  ta  kishte  fundin  tepër  të  hidhur. 

Atëherë  Ka'bi,  i  frikësuar,  duke  u  mbështetur  në  dëshminë  e 
një  sahabiu,  shkoi  te  Profeti  dhe,  pa  e  treguar  emrin,  i  dha  besë 
atij.  U  ul  në  gjunjë  dhe  bëri  këtë  pyetje: 

"O  i  Dërguari  i  Allahut!  Ka'b  bin  Dhuhejri  kërkon  që  të  bëjë  pe- 
ndesë  dhe  të  dalë  para  jush  për  t'u  bërë  musliman.  A  e  pranoni?" 

Kur  Profeti  (s.a.s.)  shqiptoi  fjalën  "po!",  ai,  shumë  i  gëzuar,  tha: 

"Unë  jam  Ka'bi,  o  i  Dërguari  i  Allahut!"  (Ibni  Hisham,  IV,  152; 
Hakim,  III,  675/6480;  Hejsemi,  IX,  393) 

Dhe  nisi  ta  recitonte  kasiden  "Banet  Suadu"  të  përgatitur  që 
më  parë  si  shenjë  falenderimi  për  faljen  profetike.  I  mbetur  tejet  i 
kënaqur  me  këtë  vepër,  Profeti  (s.a.s.)  nxori  hirkën  e  vet  e  ia  hodhi 
krahëve  Ka'bit  poet.  Atëherë,  kasideja  e  porsakënduar,  e  cila  u  bë 
shkak  që  poeti  i  saj  të  nderohej  me  hirkën  profetike,  u  mbiquajt 
Kaside  Byrde  meqë  fjala  hirkë  në  arabisht  do  të  thotë  byrde. 

Hirka  profetike  e  dhuruar  Ka'bit,  u  ble  pas  vdekjes  së  tij 
nga  kalifi  Muavije.  Kjo  hirkë,  pastaj,  duke  kaluar  dorë  më  dorë 
nga  një  sundimtar  te  tjetri,  ndodhet  sot  në  sarajet  sulltanore  të 
Stambollit,  të  quajtura  Topkapi. 

Eshtë  edhe  një  kaside  tjetër  e  cila  është  bërë  e  njohur  po  me 
këtë  titull:  "Kaside  Byrde".  Kjo  është  vepra  poetike  e  Imam 
Busiriut.345  Ndërkaq,  emri  i  vërtetë  i  saj  është  "Kaside-i  Bur'e". 
Bur'e  do  të  thotë  shërim.  Kasides  i  është  dhënë  ky  emër  ngaqë 
është  bërë  shkak  që  autori  i  saj  të  shpëtojë  nga  sëmundja  e  para- 
lizës.  Ngjarja  ka  ndodhur  kështu: 

345  Muhammed  bin  Said  el-Busiri  që  ka  qenë  egjiptian,  ka  jetuar  në  shek. 
VIII,  në  periudhën  e  memlukëve  (608/1211-694/1296).  (H.  Ibrahim 
Çener,  Kaside-i  Biirde,  Kaside-i  Biir'e  ve  Su  Kasidesi,  f.  32,  60). 

Imam  Busiriut  i  paralizohet  gjysma  e  trupit.  Atëherë  ai 
shkruan  këtë  vepër  poetike  me  të  cilën  i  lutet  Zotit  për  shërim. 
Natën  kur  e  përfundon  kasiden,  sheh  në  ëndërr  Profetin  dhe  ia 
reciton  atij  këtë  panegjirik.  I  kënaqur  prej  saj,  Profeti  (s.a.s.)  nis 
t'ia  fërkojë  me  duart  e  bekuara  pjesët  e  paralizuara  të  trupit  dhe, 
kur  imami  zgjohet  në  mëngjes,  sheh  se  s'i  ka  mbetur  asgjë  prej 
sëmundjes  dhe  e  falenderon  Zotin.  Pastaj,  duke  shkuar  në  xhami 
herët  në  mëngjes,  i  mbushur  plot  ndjenja  gëzimi  dhe  mirënjohje- 
je,  takon  prijësin  e  madh,  Sheh  Eburrexha,  i  cili  i  thotë: 

"O  imam,  a  po  ma  këndon  kasiden  që  e  ka  lavdëruar 
Profeti?" 

Imam  Busiriu:  "Unë  kam  shumë  të  tilla.  Për  kë  po  më  pyet?" 

Shehu  Eburrexha:  "Atë  që  ia  këndove  sonte  të  Dërguarit  të 
Allahut!  Sepse,  ndërsa  ti  po  e  këndoje,  pashë  se  ai  ishte  shumë  i 
kënaqur!" 

Imam  Busiriu  e  pyet  plot  habi:  "Kur  unë  s'kam  folur  me  as- 
kënd  për  këtë  ëndërr  dhe  kaside,  ti  ku  e  di?" 

Shehu  Eburrexha:  "O  imam!  Edhe  unë  isha  atje!" 

Dhe  i  reciton  dy  vargje  nga  ajo  kaside: 


aJJL«  (_£  1*^0 

Të  dashurin  e  Selemit346  more  ta  kujtosh 


Dhe  kohën  po  e  përzjen  me  lotët  që  rrjedhin  sysh... 

Siç  rrëfehet,  kur  këndohej  kjo  kaside,  Profetit  (s.a.s.),  nga  kë- 
naqësia  e  madhe  dhe  emocioni,  i  dridhej  trupi  si  gjethja  në  degë. 
Nisur  nga  kjo  ide,  pati  filluar  të  praktikohej  këndimi  i  saj  për  të 
sëmurë.  Mendohej  se  shpirti  profetik  që  ishte  kaq  i  ndjeshëm  ndaj 

346  I  dashuri  i  Selemit  ishte  Profeti.  Selem  ishte  një  vend  me  pemë  dhe  i 
gjalbëruar  në  Medinë,  ku,  herë  pas  here,  i  Dërguari  i  Allahut  (s.a.s.) 
zhvillonte  biseda  me  sahabet. 

saj,  i  shfaqej  të  sëmurit  i  cili  gjente  shërim,  prandaj,  me  kohë,  u  bë 
traditë  që,  me  këtë  eulogji,  të  bëhej  i  Dërguari  i  Allahut  pretekst 
për  t'iu  lutur  dhe  përgjëruar  Zotit!347 

Thënien  e  të  mbrapshtit  hetojeni! 

Në  vitin  e  nëntë  të  hixhretit,  Kur  Velid  bin  Utbe  që  e  kishte 
dërguar  Profeti  (s.a.s.)  për  të  mbledhur  zeqat  te  të  bijtë  Mustalik, 
i  pa  ata  të  mbledhur  turmë,  pandehu  se,  për  shkak  të  një  fërkimi 
me  ta  në  kohën  e  injorancës,  do  ta  vrisnin.  U  khye  në  Medinë  dhe 
ia  paraqiti  çështjen  Profetit  të  shtrembëruar,  domethënë  gënjeu 
duke  shpifur  për  ta: 

"O  i  Dërguari  i  Allahut!  Ata  janë  kthyer  nga  feja.  Zeqat  nuk 
dhanë  dhe,  për  pak,  qenë  duke  më  vrarë!" 

I  Dërguari  i  Allahut  (s.a.s.)  përgatiti  një  njësit  ushtarak  për 
ta  dërguar  te  Beni  Mustalikët.  Kur  e  morën  vesh  këtë  Beni 
Mustalikët,  delegacioni  i  mbledhur  për  ta  pritur  Halid  bin 
Velidin,  shkoi  me  nxitim  në  Medinë,  ku  u  përballën  me  njësitin 
që  ishte  përgatitur  për  t'u  dërguar  kundër  tyre.  Në  këto  kushte, 
Zoti  dërgoi  mesazhin  përkatës  me  qëllim  për  t'ua  tërhequr  vë- 
mendjen  të  gjithë  muslimanëve  që  të  mos  merrnin  vendim  për 
një  çështje  çfarëdo  pa  bërë  hetimin  e  duhur: 


© 


347  ilhan  Armutçuoglu,  Kaside-i  Biirde,  Konya  1983,  f.  8-11. 

"O  ju  që  keni  besuar!  Po  qe  se  një  i  mbrapshtë  ju  sjell  ndo- 
një  lajm,  hetojeni  drejtësinë  e  tij!  Ndryshe,  i  bëni  keq  dikujt 
pa  ditur  dhe  pastaj  pendoheni!  Dhe  dijeni  se  mes  jush  është 
përfaqësuesi  i  Allahut.  Po  qe  se  në  shumë  punë  ai  do  të  kish- 
te  bërë  sipas  dëshirës  suaj,  do  të  kishit  rënë  në  vështirësi.  Por 
Allahu  jua  ka  bërë  besimin  të  dashur  dhe  atë,  të  stolisur  për 
zemrat  tuaja.  Kurse  mohimin,  herezinë,  mbrapshtinë  dhe  ku- 
ndërshtimin  jua  ka  treguar  të  shëmtuar.  Ja.  kjo  është  rruga  e 
drejtë!"  (el-Huxhurat,  6-7) 

Profeti  (s.a.s.)  urdhëroi: 

"O  Abbad!  Shko  së  bashkn  me  ta  dhe  mblidhi  zeqatet!  Dhe  shmangu 
nga  zgjedhja  dhe  marrja  e  mallrave  më  të  mira!" 

Abbad  bin  Bishr  qëndroi  dhjetë  ditë  te  Beni  Mustalikët,  u  kë- 
ndoi  Kur'an  dhe  u  dha  mësime  mbi  Islamin.  (Ahmed,  IV,  279;  Ibni 
Hisham,  III,  340-341;  Ibni  Sa'd,  II,  161) 

Disa  herë  ndodh  që  një  lajm  me  burim  një  njeri  të  mbrapshtë, 
duke  kaluar  gojë  më  gojë,  më  në  fund  arrin  te  një  që  është,  pa  dy- 
shim,  njeri  i  mirë,  por  edhe  ca  naiv,  i  cili  jua  sjell  juve  këtë  lajm  me 
qëllim  të  mirë.  Në  këto  kushte,  duhet  ditur  që,  edhe  sikur  thënësi 
të  mos  jetë  një  njeri  mëkatar  apo  i  mbrapshtë,  i  njohur  për  i  tillë, 
besimi  i  një  informacioni  të  pambështetur  në  një  transmetim  (rrë- 
fim)  të  pabazë  dhe  përhapja  e  tij  lindin  përgjegjësi.  Sepse,  edhe 
nëse  kjo  nuk  bart  ndonjë  të  keqe  kur  ka  karakter  pozitiv  apo  kon- 
struktiv,  kur  ka  karakter  negativ,  bart  rrezikshmërinë  e  rënies  në 
mëkatin  e  madh  të  përdhunimit  të  të  drejtave  të  personit  ose  të 
përfoljes  së  tij  pas  shpine.  Prandaj,  para  lajmeve  apo  informacio- 
neve  negative  të  bazuara  në  supozime  ose  të  ardhura  me  rrugën 
e  rrëfimit,  gjithmonë  duhet  mbajtur  një  qëndrim  i  matur. 


Një  provë  e  madhe  besimi: 

FUSHATA  E  TEBUKUT 

(rexhep,  9  h ./  tetor-nëntor,  630  e.r.) 

Fushata  e  bërë  në  Tebuk,  një  qytet  mu  në  mes  Medinës  dhe 
Damaskut,  është  fushata  e  fundit  ku  ka  marrë  pjesë  i  Dërguari 
i  Allahut  (s.a.s.).  Kjo  luftë  është  si  vazhdimi  i  luftës  së  Mutes. 

_ 

Perandori  bizantin,  i  nisur  nga  mbresat  që  i  kishte  lënë  lufta  e 
Mutes,  mendonte  që,  pa  u  lënë  kohë  muslimanëve  të  fuqizo- 
heshin  edhe  më  shumë,  ta  pushtonte  tërë  Gadishullin  Arabik. 
Prandaj  edhe  donte  t'i  shfrytëzonte  të  krishterët  arabë.  Fisi 
Gassani  që  ai  e  shihte  të  përshtatshëm  për  qëllimin  e  tij,  kishte 
kohë  që  ishin  bërë  gati  vetë  për  këtë  gjë.  Ndërkaq,  karvanet  treg- 
tare  që  vinin  në  Medinë,  tregonin  për  përgatitjet  e  armikut  dhe 
thoshin  se  qyteti  do  të  sulmohej  shumë  shpejt. 

Atëherë,  i  dërguari  i  Allahut  (s.a.s.)  shpalli  mobilizimin  e 
përgjithshëm.  Veprimtaritë  ushtarake  të  bëra  gjer  atë  çast  qenë 
mbajtur  të  fshehta,  por  situata  në  fjalë,  para  luftës  së  Tebukut,  qe 
krejt  tjetër,  sepse  ishin  ditët  më  të  nxehta  të  verës,  armiku  ishte 
i  fuqishëm  dhe  vendi  ku  do  të  shkohej,  larg;  mbi  të  gjitha,  për 
shkak  të  krizës  ekonomike  të  atij  viti,  muslimanët  ishin  në  gjend- 
je  të  vështirë.348 

Dhe  hipokritët  e  hezitantët,  duke  përfituar  nga  të  gjitha  këto, 
iu  kthyen  përsëri  intrigave  të  tyre  të  vjetra  dhe  nisën  të  përpiqen 
për  t'ua  prishur  muslimanëve  gjendjen  shpirtërore.  Kryehipokriti 
Abdullah  bin  Ubeji  thoshte: 

"Mos  vallë  Muhammedi  e  pandeh  shtetin  romak  lojë  fëmi- 
jësh?  Mua  më  duket  se  po  e  shoh  me  sy  tek  i  kanë  zënë  robër  atë 
së  bashku  rne  të  gjithë  shokët  e  tij!" 

Kurse  ca  hipokritë  të  tjerë  thoshin:  "A  dilet  në  luftë  në  një  të 
nxehtë  të  tillë?" 

Si  përgjigje  ndaj  këtyre,  në  Kur'an  urdhërohej: 

,  ?  ,  '*  .  f  ,  >  h'  h,  . 

I J  Jj! 


348  Ibni  Sa'd,  II,  165;  Buhari,  Tefsir,  66/2. 

"...  Ata  që  (s'dolën  në  luftë  dhe)  mbetën  pas  për  t'i  dalë  ku- 
ndër  të  Dërguarit  të  Allahut,  u  gëzuan  me  ndenjjen,  sepse  iu 
duk  e  shëmtuar  të  luftonin  me  jetën  dhe  pasurinë  e  tyre  në  rru- 
gën  e  Allahut  dhe  thanë:  "Mos  dilni  në  luftë  në  këtë  vapë!" 
Thuaju:  "Zjarri  i  xhehennemit  është  më  i  nxehtë!"  Sikur  ta 
kuptonin!"  (et-Tevbe,  81) 

Edhe  disa  prej  beduinëve,  duke  nxjerrë  pretekste  të  ndryshme, 
të  sajuara,  morën  leje  prej  Profetit.  Edhe  për  këtë  flet  Kur'ani: 

xo  . 

'  s  J^  *  x  J  s  x  x 

jijJ 

"Beduinët  që  kishin  pretendime  (për  justifikim),  erdhën  për 
të  marrë  lejë.  Qëndruan  edhe  ata  që  i  thanë  gënjeshtra  Profetit. 
Mohuesve  do  t'u  bjerë  një  ndëshkim  i  rëndë!"  (et-Tevbe,  90)349 

Pas  kësaj,  Kur'ani  dha  kritere  të  hapura  për  t'i  dalluar  besim- 
tarët  nga  mohuesit: 


\jjk~  ly„k' 
rS  rë  'j 

"(O  i  Dërguar!)  Po  të  ishte  fjala  për  pasuri  të  kësaj  bote  ose 
për  një  udhëtim  të  lehtë,  me  siguri  që  (hipokritët)  do  të  bënin 
si  t'u  thoshe  e  do  të  të  ndiqnin  pas.  Por  rruga  e  vështirë  iu  duk 
larg.  Ç'është  e  vërteta,  ata  do  të  të  betohen  në  Allahun  duke  thë- 
në  se  po  t'u  mjaftonin  fuqitë,  sigurisht  që  do  të  vinin  me  ju,  por 
Allahu  e  di  se  ata  janë,  pa  diskutim,  gënjeshtarë!"  (et-Tevbe,  42) 


349  Vakidi,  III,  993-996;  Ibni  Sa'd,  II,  165. 

"(O  i  Dërguar!)  Kurse  ata  që  u  besojnë  Allahut  dhe  ditës  së 
ringjalljes,  nuk  kërkojnë  lejë  për  t'iu  shmangur  luftës  me  jetën 
dhe  pasurinë  e  tyre.  Allahu  i  njeh  mirë  të  devotshmit!  Vetëm 
ata  që  nuk  u  besojnë  Allahut  dhe  ditës  së  ringjalljes,  ata  që 
përpëliten  në  dyshim,  kërkojnë  prej  teje  leje!"  (et-Tevbe,  44-45) 
Hipokritët  nuk  kishin  bërë  asnjë  përgatitje  për  luftë  dhe  kjo 
tregonte  hapur  se  ata  as  që  mendonin  të  luftonin!  Zoti  urdhëron: 


**  J  J'  0  iS  /s.  ,  ^  ,  J°.  J  /e 

0-lP  4J  ijwLP^  J^jsxji  Ij^l^l  jJJ 


"(O  i  Dërguar!)  Po  qe  se  ata  do  të  deshën  të  dilnin  në  luftë 
(së  bashku  me  ty),  sigurisht  që  do  të  përgatiteshin!"  (et-Tevbe,  46) 
Por  mospjesëmarrja  e  hipokritëve  në  ushtri  ishte  një  favor 
hyjnor.  Kështu,  Abdullah  bin  Ubeji,  duke  vepruar  po  si  në  luftën 
e  Uhudit,  u  kthye  prapë.  Lidhur  me  këtë,  Zoti  urdhëron: 


lj-t*il  J^j  j  çhy*  “dJl  a £  JvJ  J  . 

\yt^S  jVj  ^ll  jV-S’” Jilj  I 

"...  Allahu  i  konsideroi  të  shëmtuara  sjelljet  e  tyre,  prandaj 
edhe  i  ktheu  pas.  Atyre  iu  tha:  "Rrini  edhe  ju  me  ata  që  rrijnë 
(me  gratë  dhe  fëmijët)!  Po  qe  se  edhe  ata  do  të  dilnin  në  luftë, 
s'do  t'ju  shërbenin  për  gjë  tjetër  veçse  për  t'ju  sjellë  disfatë 
dhe  do  t'ju  përsilleshin  mes  tuaj  duke  intriguar.  Mes  jush  ka 
nga  ata  që  do  t'ua  kishin  vënë  veshin  atyre.  Allahu  i  njeh  mirë 
mizorët!"  (et-Tevbe,  46-47) 

Hipokritët,  të  cilët  nisnin  nga  veprimtaria  përçarëse  qysh  në 
fillim,  pastaj,  gjatë  luftës,  shkaktonin  aq  dëme,  saqë  prishej  qetë- 
sia  e  gjithë  ushtrisë  muslimane  dhe,  si  një  çiban  i  keq,  u  shkakto- 
nin  vuajtje  muslimanëve.  Prandaj,  favori  i  Zotit  që  arriti  në  kohën 
e  duhur,  i  shpëtoi  muslimanët  nga  intrigat  e  tyre.  Hipokritët  dhe 
hezitantët  sajonin  nga  një  justifikim  dhe  kërkonin  leje  për  të  mos 
shkuar  në  luftë.  Dhe  shkuan  aq  larg  në  këtë  punë,  saqë,  duke  u 
treguar  tejet  naivë,  ngritën  pretendimin  se  do  të  intrigoheshin 
kur  të  shihnin  vajzat  bizantine.  Por  Zoti  i  demaskoi  ata: 


"Ka  të  tillë  prej  tyre  që  arrijnë  të  të  thonë:  "Më  jep  leje  e 
mos  më  fut  në  ngatërresë!"  Dijeni  se  ata,  në  fakt,  kanë  rënë  në 
ngatërresë.  Xhehennemi  do  t'i  përfshijë  pa  tjetër  mohuesit!" 

(et-Tevbe,  49) 

Zoti,  që,  nga  njëra  anë  i  demaskonte  hipokritët,  nga  ana  tje- 
tër  ua  tërhiqte  vëmendjen  muslimanëve  që,  të  ndikuar  prej  tyre, 
qenë  plogështuar: 


"O  ju  që  keni  besuar!  Ç'po  ndodh  me  ju  që,  kur  ju  thuhet 
të  dilni  në  luftë,  s'luani  dot  prej  vendit?  A  po  e  pëlqeni  jetën 
e  kësaj  bote  para  jetës  tjetër?  Por  dobia  e  jetës  së  kësaj  bote 
është  tepër  e  paktë  në  krahasim  me  jetën  tjetër!  Po  qe  se  s'dilni, 
Allahu  do  t'ju  ndëshkojë  me  një  dënim  të  dhimbshëm  dhe  në 

vendin  tuaj  do  të  sjellë  një  fis  tjetër.  Ju  s'mund  t'i  sillni  dëm 
Allahut.  Allahu  ka  fuqi  për  çdo  gjë!"  (et-Tevbe,  38-39) 


aLl  j  -t-bOl j-*Ij  I j  VUL j  liUbJ  Ijj-ijl 
jj^_bj  j "  :  j)!  ^-^J  *tijl  ( ^3 


"(O  besimtarë!)  Dilni  në  luftë  (në  rrugën  e  Allahut),  edhe 
sikur  të  jetë  e  vështirë,  edhe  sikur  të  jetë  e  lehtë!  Luftoni  në 
rrugën  e  Allahut  me  pasurinë  dhe  jetën  tuaj!  Po  ta  kuptoni,  kjo 
është  (sigurisht)  më  e  mbarë  për  ju!"  (et-Tevbe,  41) 

Pas  kësaj  tërheqje  vëmendjeje,  muslimanët  u  gjallëruan. 
Plogështia  ia  la  vendin  vrullit  dhe  iniciativës.  Filloi  një  bashkë- 
punim  entuziast  besimi.  Sepse  xhihadi  kundër  armikut,  qëllimi 
i  të  cilit  ishte  goditja  e  Islamit,  ishte  detyrim  fetar  për  muslima- 
nët  dhe  të  gjithë  muslimanët  ishin  të  detyruar  t'i  përgjigjeshin! 
Kurse  ata  që  përjashtoheshin  nga  ky  detyrim,  Kur'ani  i  përcak- 
tonte  kështu: 


jj-tSeJ*)/  (jjdll  J  ^-jjJUl  j/j  Ç.U*j2jl  Js  Jl) 

"Për  sa  kohë  që  do  të  jenë  sinqerisht  besnikë  ndaj  Allahut 
dhe  të  Dërguarit  të  Tij,  nuk  ka  mëkat  për  të  dobëtit,  të  sëmurët 
dhe  ata  që  nuk  kanë  mundësi  të  shpenzojnë  për  luftë.  Allahu 
është  falës  e  mëshirues!"  (et-Tevbe,  91) 


Sipas  ajetit  kur'anor,  atyre  që  përjashtoheshin  nga  lufta,  nuk 
u  shkruhej  mëkat  nëse  pengonin  përhapjen  e  intrigave  dhe  nga- 
tërresave  në  vend,  nëse  nuk  përhapnin  lajme  të  gënjeshtërta, 
nëse  u  ndihmonin  familjeve  të  luftëtarëve  dhe  nëse  bënin  punë 
të  tjera  të  mira.  Mirëpo,  me  qenë  se  nuk  kishte  ndonjë  urdhër  të 
shkruar  që  t'i  ndalonte  ata  për  të  marrë  pjesë  në  luftë,  mund  të 

bashkoheshin  me  ushtrinë  por  me  kusht  që  të  mos  i  bëheshin 
barrë  nga  ana  ekonomike. 

Kur  po  bëheshin  përgatitjet  për  fushatën  e  Tebukut,  sahabet 
ishin  mbërthyer  nga  emocioni  se  do  të  dilnin  së  bashku  me  të 
Dërguarin  e  Allahut  (s.a.s.)  për  ta  flijuar  jetën  në  rrugën  e  Allahut. 
Kështu,  shtatë  sahabe  të  varfër  që  futeshin  në  kategorinë  e  të  për- 
jashtuarve  nga  lufta,  iu  drejtuan  me  lutje  Profetit  për  t'u  dhënë 
nga  një  kafshë  me  qëllirn  që  të  mund  të  merrnin  pjesë  në  luftë. 
Por,  kur  morën  përgjigjen  se  "nuk  u  gjetën  deve",  u  kthyen  duke 
qarë.  Atëherë,  këta  lotë  të  derdhur  në  rrugën  e  Allahut,  fituan 
pëlqimin  hyjnor  dhe  Kur'ani  urdhëroi: 


'  *  oj  s  *  s  &  '  s  05  '  0  Jfjo  c  ^  ' ' 

"(O  i  Dërguar!)  Për  ata  që,  pasi  erdhën  tek  ti  për  t'u  gjetur 
kafshë,  u  the  se  "nuk  kishe  mundur  t'u  gjeje",  meqë  vetë  ata 
nuk  mundin  të  gjejnë  gjë,  kthehen  duke  qarë,  nuk  ka  përgje- 
gjësi..."  (et-Tevbe,  92) 


Ndër  personat  e  merituar  ndaj  konsideratës  hyjnore  në  këtë 
ajet,  Abdurrahman  bin  Ka'b  me  Abdullah  bin  Mugaffel-in,  ndër- 
sa  po  ktheheshin  nga  i  Dërguari  i  Allahut  duke  qarë,  u  takuan 
me  Ibni  Jaminin,  i  cili  i  pyeti: 


"Pse  po  qani?" 


"Ne  shkuam  te  i  Dërguari  i  Allahut  që  të  na  gjente  kafshë 
për  udhë,  por  nuk  na  gjeti  dot.  Kurse  ne  s'kerni  kafshë  trans- 
porti  që  të  mund  të  shkojmë  në  luftë  së  bashku  me  të  Dërguarin 
e  Allahut!"  -  Iu  përgjigjën  ata. 


Ibni  Jamin  u  dha  të  dyve  një  deve  dhe  një  sasi  hurmash  si  ush- 
qim  për  rrugë.  Pas  kësaj,  Hz.  Abbasi  u  siguroi  kafshë  udhëtimi  dy 
të  tjerëve  që  derdhnin  lot,  kurse  Hz.  Osmani,  tre  të  tjerëve.350  Kurse 
më  pas,  i  Dërguari  i  Allahut  (s.a.s.)  u  siguroi  kafshë  një  sërë  nevoj- 


350  Ibni  Hisham,  TV,  172;  Vakidi,  III,  994. 

tarëve  të  tjerë.351  Këta  sahabe  të  cilët,  megjithëse  ishin  përjashtuar 
nga  fushata  si  të  justifikuar,  u  vinte  jashtëzakonisht  të  ndaheshin 
nga  i  Dërguari  i  Allahut,  dhe  e  kishin  zemrën  të  mbushur  plot  me 
dashurinë  për  Zotin,  arritën  mundësinë  për  të  marrë  pjesë  në  luftë 
si  shpërblim  për  këtë  dëshirë  dhe  dashuri  të  zjarrtë! 

Ja,  pra,  kjo  situatë  ishte  një  nga  shembujt  e  panumërt  që  shpa- 
losnin  përbërjen  shpirtërore  të  sahabeve  dhe  tregonin  se  si  flijo- 
nin  sahabet  me  pasurinë  dhe  jetën  në  rrugën  e  Zotit! 

Një  ngjarje  tejet  mësimdhënëse  nga  Tebuku,  Vasile  bin  Eska 
(r.a.)  e  tregon  kështu: 

"Në  ditët  kur  do  të  dilnim  për  në  fushatën  e  Tebukut,  thirra 
kështu  në  Medinë: 

"Kush  më  merr  në  kafshën  e  vet  duke  i  dhënë  si  shpërblim 
plaçkën  e  luftës  që  ka  për  të  më  takuar?" 

Një  person  i  moshuar  nga  ensarët  më  njoftoi  se  do  të  mund  të 
më  çonte  në  luftë  me  kusht  që  kafshës  t'i  hipnim  me  radhë.  Sapo 
i  thashë  menjëherë  se  "u  muarëm  vesh",  ai  më  tha: 

"Ec,  pra,  na  e  bëftë  Allahu  mbarë!" 

Kështu,  unë  dola  në  rrugë  me  një  shok  të  mirë  e  të  mbarë. 
Edhe  Allahu  na  e  mundësoi  të  marrim  plaçkë  lufte.  Mua  më  ranë 
në  pjesë  disa  deve.  I  mora  para  dhe  ia  çova  ensarit.  Ai  më  tha: 

"Merri  devetë  prapë  dhe  shko!" 

"Sipas  marrëveshjes  që  bëmë  në  fillim,  këto  janë  të  tuat!"  -  I 
thashë.  Por  ensariu  ma  ktheu: 

"O  vëlla,  merre  plaçkën  tënde  të  luftës  se  unë  nuk  e  pata  da- 
shur  këtë  shpërblim!  Unë  të  pata  marrë  ty  për  të  fituar  shpërblim 
shpirtëror!"  (EbuDavud,  Xhihad,  113/2676) 

Në  këtë  fushatë  të  jashtëzakonshme  përjetohej  në  kulm  emo- 
cioni  i  mundësisë  për  ta  blerë  xhennetin  duke  i  shndërruar  jetën 
dhe  pasurinë  në  kapital  të  jetës  së  pasme,  ahiretit,  shpaloseshin 
pamje  që  do  t'i  bëheshin  modele  ummetit,  bashkësisë,  gjer  në  kia- 


351  Buhari,  Megazi,  78. 

met!  Sahabet  vërtiteshin  përreth  Profetit  (s.a.s.)  si  fluturat  rreth 
dritës,  për  të  kryer  shërbime  të  ndryshme  dhe  sakrificën  në  rrugën 
e  Allahut  që  e  tregonin  me  çdo  çdo  gjë  që  kishin,  e  shprehnin  me 
thirrjen  "Nënë  e  babë  t'u  bëfshin  fli,  o  i  Dërguari  i  Allahut!" 

Ja,  sa  bukur  e  shpreh  poeti  këtë  fakt  me  gjuhën  e  atyre  vetë: 

Çdo  thërrime  gjë  për  zotërinë  e  tyrefli: 

Dhejetën,  dhe  trupin,  dhe  veten  time  ty. . . 

Emocioni  dhe  ngazëllimi  i  besimtarëve  pati  repekursione 
edhe  për  kohët  në  vazhdim.  Ummi  Mektumi  (r.a.),  për  shembull, 
duke  zgjedhur  devocionin  e  shprehur  në  ajetin  e  mësipërm, 
megjithëse  i  verbër  nga  të  dy  sytë,  pati  marrë  pjesë  në  luftën  e 
Kadisijes,  madje  pati  kryer  edhe  detyrën  e  flamurtarit! 

Nën  ndikimin  e  paralajmërimeve  kur'anore,  u  përgatit,  bre- 
nda  një  kohe  të  shkurtër,  një  ushtri  muslimane  tejet  e  vendosur 
me  mbi  tridhjetë  mijë  vetë.352  1  Dërguari  i  Allahut  (s.a.s.)  ia  dha 
flamurin  e  Malik  Nexharit,  Umare  bin  Hazmit  dhe,  pastaj,  kur  e 
pa  Zejd  bin  Thabitin,  ia  mori  Umares  dhe  ia  dha  atij.  Umare  (r.a.) 
e  pyeti  Profetin: 

"O  i  Dërguari  i  Allahut,  a  mos  u  zemërove  me  mua?" 

"Jo,  vallahi  nuk  u  z emërova,  por  edhe  ju  merruni  më  shumë  me 
Kur'anin!  Ai  e  ka  mësuar  Kur'anin  përmendësh  më  mirë  se  ti!  Kështu, 
parapëhjehet  ai  që  është  më  i  përparuar  në  Kur'an  sikur  edhe  skllav 
hundëprerë  tëjetë!"  -  Iu  përgjigj  Profeti. 

Profeti  i  urdhëroi  fiset  Evs  dhe  Hazrexh  që  t'ua  japin  flamurin 
atyre  që  e  kanë  mësuar  më  shumë  përmendësh  Kur'anin.  Kështu, 
flamurin  e  të  bijve  Avf  e  mbajti  Ebu  Zejdi,  kurse  flamurin  e  Beni 
Selimes  e  mbajti  Muadhi  (r.a.).  (Vakidi,  III,  1003) 

Solidariteti  në  kontribut 

Kur  do  të  dilej  në  fushatë,  i  Dërguari  i  Allahut  (s.a.s.)  së  pari  i 
ftoi  sahabet  të  solidarizoheshin  në  kontributin  për  të  përballuar 
nevojat  e  ushtrisë.  Shokët  e  Profetit  i  kishin  hedhur  pas  shpine  të 


352  Vakidi,  III,  1002;  Ibni  Sa'd,  II,  166. 

gjitha  hallet  e  kësaj  bote.  Megjithëse  atë  kohë  në  Medinë  përjeto- 
hej  edhe  një  krizë  ekonomike,  kur  Profeti  u  bëri  thirrje  shokëve 
për  ndihmë,  të  gjithë  u  vunë  në  garë  se  kush  ta  ndihmonte  më 
shumë.  Hz.  Ebu  Bekri  (r.a.)  i  vuri  Profetit  para  tërë  pasurinë  e 
vet.  Dhe,  kur  Profeti  tha  se  "nga  pasuria  e  askujt  nuk  kishte  përfituar 
më  shumë  se  sa  nga  pasuria  e  Ebu  Bekrit",  ky,  i  përlotur,  i  tha: 

"Unë  dhe  pasuria  ime,  a  s'jemi  vetëm  për  ty,  o  i  Dërguari  i 
Allahut?"  (Ibni  Maxhe,  Mukaddime,  ll)  Me  këto  fjalë  ai  pohonte  se  i 
ishte  kushtuar  gjer  në  vetëmohim  me  gjithçka  të  Dërguarit  të 
Allahut  (s.a.s.).  Profeti  e  pyeti: 

"Po  fëmijëve,  çfarë  u  le,  o  Ebu  Bekir?" 

Ebu  Bekri  iu  përgjigj  me  një  ndjenjë  të  thellë  besimi: 

"Allahun  dhe  të  Dërguarin  e  Tij..."  (Tirmidhi,  Menakib,  16/3675) 

Hz.  Omeri  kishte  sjellë  gjysmën  e  pasurisë.  Këtë  radhë  kishte 
menduar  se  kishte  për  t'ia  kaluar  Hz.  Ebu  Bekrit.  Por  prapë  kish- 
te  mbetur  prapa. 

Hz.  Osmani  (r.a.)  i  dhuroi  ushtrisë  300  deve  bashkë  me  të 
gjitha  pajisjet  si  dhe  1000  dinarë.  Edhe  për  të,  Profeti  (s.a.s.) 
shprehu  konsideratën  e  tij  të  lartë: 

"Pas  këtaj,  asgjë  që  mund  të  bëjë,  nuk  mund  t'i  sjellë  dëm  Osmanit!" 
(Tirmidhi,  Menakib,  18/3700);  Ahmed,  V,  63) 

Në  mënyrë  të  veçantë,  familja  e  Hz.  Osmanit  (r.a.)  i  dhuroi  të 
gjitha  sendet  e  çmuara  në  rrugën  e  Allahut.  Edhe  të  gjitha  gra- 
të  edhe  vajzat  e  sahabeve  i  dhuruan  të  gjitha  stolitë  dhe  gurët 
e  çmuar  për  luftën  duke  ia  vënë  të  gjitha  para  të  Dërguarit  të 
Allahut  (s.a.s.).353  Një  vajzë  e  vogël  muslimane  njëmbëdhjetëvje- 
çare  që  nuk  mundi  t'i  heqë  lehtë  vathët  nga  emocioni,  i  përgjaku 
veshët  dhe  këto  vathë  të  përgjakura  ia  vuri  para  të  Dërguarit  të 
Allahut! 

Edhe  ata  që  nuk  mund  të  gjenin  gjë  për  të  dhënë,  madje,  për- 
jetonin  emocionet  e  ndihmës.  Nga  këta,  Ebu  Akili  punoi  një  natë 


353  Vakidi,  III,  992. 

të  tërë  për  të  fituar  dy  masë  hurma,  nga  të  cilat  njërën  ua  la  nje- 
rëzve  të  shtëpisë,  e  tjetrën  ia  fali  ushtrisë.  Profeti  (s.a.s.)  i  tha: 

"Allahu  ta  begatoftë  edhe  atë  që  sjell  dhejep,  edhe  atë  që  merrl" 

Dhe  urdhëroi  që  hurmat  e  sjella  prej  tij  të  zbrazeshin  te  ndih- 
mat.  (Taberi,  Tefsir,  X,  251) 

Kurse  hipokritët,  duke  e  përfolur,  e  akuzuan  Ebu  Akilin  për 
dyfytyrësi.  Ukbe  bin  Amri  (s.a.s.)  thotë  kështu: 

"Pasi  zbriti  ajeti  i  sadakasë354,  filluam  të  dhurojmë  nga  fitimet 
që  nxirrnim  duke  bartur  dhe  transportuar  ngarkesa  të  ndryshme. 
Ndërkaq,  erdhi  një  burrë  i  cili  dha  shumë  sadaka.  Hipokritët  tha- 
në  se  "e  bën  për  dukje".  Erdhi  dikush  tjetër  dhe  solli  vetëm  një 
masë  hurma.  Prapë,  hipokritët  thanë  se  "Allahu  nuk  ka  nevojë 
për  një  masë  hurma  të  këtij".  Atëherë,  zbriti  ajeti  kur'anor: 


"Allahu  ka  për  t'i  poshtëruar  ata  që  marrin  nëpër  gojë  e  ta- 
llen  me  besimtarët  që  ndihmojnë  me  ç'të  mundin  sepse  s'kanë 
mundësi  për  më  tepër.  Për  ata  ka  një  dënim  të  dhimbshëm!" 

(et-Tevbe,  79)"  (Buhari,  Zekat,  10;  Muslim,  Zekat,  72) 

354  Eshtë  ajeti  103  i  sures  Tevbe  i  zbritur  në  pjesën  më  të  madhe  lidhur  me 


Tebukun: 


"(O  i  Dërguar!)  Merr  sadaka  prej  pasurisë  së  tyre  që  t'i  pastrosh  me 
të  (nga  mëkatet)  dhe  t'ua  shtosh  të  mirat  dhe  lutu  për  ta  sepse  lutja 
jote  është  burim  qetësimi  për  ta!  Allahu  dëgjon  dhe  di!" 

Siç  kuptohet  nga  transmetimet  e  ndryshme  të  këtij  hadithi, 
personi  që  kishte  sjellë  shumë  sadaka,  ishte  Abdurrahman  bin  Avf 
(r.a.),  kurse  ai  që  kishte  sjellë  vetëm  një  masë,  ishte  Ebu  Akil  (r.a.). 

Gjithashtu,  Ulbe  bin  Zejd  (r.a.),  nga  muslimanët  e  varfër,  u 
ngrit  pasi  kishte  kaluar  një  pjesë  e  natës,  fali  namaz  dhe  u  lut 
kështu: 

“Allahu  im!  Ti  na  urdhërove  dhe  na  nxite  që  të  dalim  në  xhi- 
had,  mirëpo  mua  s'më  dhe  ndonjë  kafshë  që  t'i  hipi  dhe  të  mund 
të  dal  në  xhihad  së  bashku  me  të  Dërguarin  tënd!  As  në  dorë 
të  të  Dërguarit  nuk  dhe  ndonjë  kafshë  që  të  ma  jepte  mua!  Unë 
gjithmonë  e  kam  dhënë  sadakanë  që  më  ka  takuar,  me  mall,  me 
trup  dhe  plaçka.  Allahu  im!  Po  e  jap  sadaka  këtë  pak  gjë  që  ma 
ke  dhënë  ndër  robtë  e  tu!" 

Kur  u  bë  mëngjes,  ai  shkoi  te  i  Dërguari  i  Allahut  (s.a.s.)  dhe 
i  tha: 

"O  i  Dërguari  i  Allahut!  Unë  s'kam  në  dorë  ndonjë  gjë  për  ta 
dhënë  si  sadaka,  përveç  kësaj  copë  plaçke  të  cilën  po  e  dhuroj! 
Edhe  atyre  që,  për  shkak  të  kësaj,  më  dëshpërojnë  ose  më  tho- 
në  fjalë  të  këqija  ose  tallen,  po  ua  bëj  hallall!" 

Përballë  këtyre  fjalëve  të  mbushura  sa  me  dashuri  dhe  sinqe- 
ritet,  aq  edhe  me  falje  e  mëshirë,  i  Dërguari  i  Allahut  (s.a.s.)  tha 
vetëm  kaq: 

"Allahu  ta  pranoftë  s adakanë!" 

Kurse  të  nesërmen  i  tha: 


"Unë  ta  pranova  sadakanë  dhe  tani  po  tëjap  këtë  lajm  të  gëzueshëm 
duke  t'u  betuar  në  Allahun  që  e  ka  në  dorëjetën  e  Muhammedit,  se  ti  u 
shënove  në  tabelën  e  lartë  të  atyre  që  u  pranohet  s adakaja!"  (ibni  Haxher, 
el-Isabe,  II,  500;  Ibni  Kethir,  es-Sire,  IV,  9;  Vakidi,  III,  994) 


Një  pjesë  e  hipokritëve  përpiqeshin  t'i  vinin  nën  ndikimin  e 
vet  muslimanët  me  besim  ende  të  dobët  në  mënyrë  që  të  mos 
mermin  pjesë  në  luftë.  Këta  kishin  bërë  si  qendër  të  veprimtarisë 
së  tyre  shtëpinë  e  një  çifuti  të  quajtur  Suvejlim.  Kur  e  mori  vesh 
këtë  gjë  Profeti,  dërgoi  për  atje  Hz.Talhanë  bashkë  me  disa  shokë 

të  tjerë  dhe  e  dogji  shtëpinë  e  Suvejlimit.  Kështu  u  shpëmdanë 
hipokritët  dhe  nuk  guxuan  më  t'u  hynin  punëve  të  tilla.355 

Nga  ana  tjetër,  pas  zbritjes  së  ajeteve  paralajmëruese  si  rrje- 
dhojë  e  këtyre  lloj  veprimesh  të  hipokritëve,  që  të  gjithë  besim- 
tarët,  zemrat  e  të  cilëve  ishin  mbështjellë  me  frikën  e  ndëshkimit 
hyjnor,  si  një  trup  i  vetëm,  morën  pjesë  në  luftë,  aq  sa  dukej  si- 
kur  Medina  kishte  mbetur  krejt  bosh!  Ndërkaq,  lufta  mund  të 
vazhdonte  gjatë  dhe,  ndërkohë,  për  shkak  të  ngjarjeve  që  mund 
të  merrnin  udhë  në  qendrën  e  shtetit,  qëndrimi  në  këmbë  i  sho- 
qërisë  mund  të  vështirësohej.  Prandaj  Allahu  i  Lartë  dërgoi  një 
kriter  për  pjesëmarrjen  në  luftë  dhe  lënien  pas  të  atyre  njerëzve, 
qëndrimi  i  të  cilëve  në  vend  ishte  i  domosdoshëm  për  të  sigumar 
vazhdimësinë  e  funksionimit  të  fesë,  shtetit  dhe  shoqërisë: 


43 IS””  I (j ^»«Jl  L«  J 

*  J  0Jo*  '  *  *  o'' 

J,j}\  J  'fjt  / 

jjjdij 


"Nuk  është  e  drejtë  që  të  gjithë  besimtarët  të  dalin  në  luftë. 
Një  grup  nga  çdo  pjesë  e  tyre  duhet  të  aftësohen  në  punët  feta- 
re  për  ta  mësuar  dhe  drejtuar  popullin  e  vet  e,  kur  të  kthehen 
tek  ta,  të  dijnë  si  t'ua  tërheqin  vëmendjen  në  mënyrë  që  të  ru- 
hen.."  (et-Tevbe,  122) 

Siç  e  kërkonte  ky  urdhër  hyjnor,  i  dërguari  i  Allahut  (s.a.s.) 
la  në  Medinë  për  sigurimin  e  prapavijës  Hz.  Aliun  (r.a.)  dhe 
Muhammed  bin  Meslemen  (r.a.). 


Koha  e  vështirësive  356 

Më  në  fund,  pavarësisht  nga  të  gjitha  shqetësimet  dhe  kushtet 
e  vështira,  ushtria  u  nis  me  madhështi.  Megjithatë,  ushtria  ishte 

355  Ibni  Hisham,  IV,  171. 

356  Në  origjinal:  Saatii'l-Usre  (osm.).  Përkthyesi. 

_ 

në  gjendje  të  tregonte  durim  dhe  lejueshmëri  ndaj  shumë  vësh- 
tirësive.  Sepse  kushtet  ishin  mjaft  të  vështira  e  të  rënda.  Faktorët 
që  e  vështirësonin  këtë  fushatë  ishin,  shkurtimisht,  këto: 

1.  Thatësira  e  madhe. 

2.  Rruga  e  gjatë  dhe  në  shkretëtirë  që  ishte  e  papërshtatshme 
për  ecjen  në  këmbë. 

3.  Ishte  stina  e  të  korrave  dhe  mbledhjes  së  frutave. 

4.  Ishte  vapë  e  madhe. 

5.  Krijimi  i  përshtypjes  për  forcën  e  madhe  të  ushtrisë  bizanti- 
ne  duke  parë  kah  numri  i  madh  i  saj. 

Kështu,  për  shkak  të  të  gjitha  këtyre  vështirësive,  kjo  luftë  u 
quajt  "Lufta  e  vështirësive"  (Gazvetul  Usre),  ushtria,  "Ushtria  e 
vështirësive"  (Xhejshul  Usre)  dhe  ditët  e  fushatës,  "Koha  e  vësh- 
tirësive"  (Saatul  Usre). 

Pak  pasi  ushtria  ishte  nisur,  Hz.  Aliu  (r.a.),  si  rrjedhojë  e  in- 
trigave  të  hipokritëve,  doli  nga  Medina,  e  arriti  Profetin  dhe  i 
kërkoi  leje  të  merrte  pjesë  në  radhët  e  ushtrisë: 

"O  i  Dërguari  i  Allahut!  Hipokritët  thonë  se  më  le  në  Medinë 
pasi  s'të  pëlqej.  Më  jep  leje  të  marr  pjesë  në  luftë!" 

Atëherë  i  Dërguari  i  Allahut  (s.a.s.)  iu  drejtua: 

"O  Ali!  Ata  kanë  gënjyer!  Unë  të  lashë  ty  zëvendësin  tim  për  ata  që 
kam  lënë  pas.  Kthehu  menjëherë  dhe  kujdesu  edhe  për  familjen  tënde, 
edhe  për  timen!  O  Ali,  a  nuk  të  pëlqen  që  t'i  ngjash  Harunit  të  Musait? 
Me  përjashtim  tëfaktit  se  pas  meje  nuk  ka  për  të  ardhur  më  profet  tje- 
tër!"  (Ibni  Hisham,  IV,  174;  Buhari,  Megazi,  78;  Muslim,  Fedailu's-Sahabe,  31) 

Dhe  Aliu  (r.a.),  i  merituari  i  kësaj  konsiderate  dhe  i  këtij  kompli- 
menti,  u  kthye  në  krye  të  detyrës  me  pëlqim  dhe  gëzim  të  madh! 

Ushtria  kishte  bërë  mjaft  rrugë  kur  e  arriti  sahabiu  Ebu  Dher 
(r.a.).  Ai  kishte  mbetur  pas  se  kafsha  e  dobët  nuk  e  kishte  për- 
balluar  dot  udhëtimin,  aq  sa,  më  në  fund,  duke  e  braktisur,  Ebu 
Dheri  kishte  vazhduar  udhëtimin  në  këmbë!  Duke  e  parë  këtë,  i 
Dërguari  i  Allahut  (s.a.s.)  tha  me  buzëqeshje: 

_ 

"Allahu  e  mëshiroftë  Ebu  Dherin!  Ai,  kështu,  kajetuar  dhe  ka  për  tëje- 
tuar  i  vetëm,  ka  për  të  vdekur  i  vetëm  dhe  ka  për  t'u  ringjallur  i  vetëm!" 

Kjo  shprehje  mrekullore  e  të  Dërguarit  të  Allahut  (s.a.s.),  me 
kohë,  u  vërtetua  plotësisht.  Ebu  Dheri  (r.a.)  jetoi  i  vetëm  dhe  vdiq 
i  vetëm!  (Vakidi,  III,  1000) 

Udhëtimi  i  ushtrisë  muslimane  kalonte  shumë  lodhshëm. 
Vapa  të  turbullonte.  Ngaqë  tre  vetëve  u  kishte  rënë  një  deve, 
ushtarët  hipnin  me  radhë,  gjë  që  shkaktonte  vështirësi  më  vete. 
Dy  vetë  ndanin  një  hurma.  Disa  herë  e  kishin  të  vështirë  për  të 
gjetur  ujë.  Për  këtë  arsye,  gjatë  abdestit,  gjymtyrët  laheshin  një 
herë.  Profeti  urdhëroi  që  ata  që  konsideroheshin  vendës,  të  bënin 
mest  (fërkim  me  duar  të  lagura  mbi  meste)  një  ditë,  kurse  ata 
që  konsideroheshin  rrugëtarë,  tri  ditë.357  Një  radhë,  i  Dërguari  i 
Allahut  (s.a.s.)  bëri  lutje  për  shi  i  cili  ra  vetëm  në  zonën  ku  ndo- 
dhej  ushtria.358 

Kur  ushtria  islame  po  kalonte  nëpër  zonën  Hixhr,  pranë  rru- 
gës,  aty  ku  kishte  ndodhur  shkatërrimi  i  fisit  Themud,  i  Dërguari 
i  Allahut  (s.a.s.)  u  tha  shokëve: 

"Kjo  është  një  zonë  prej  ku  duhet  ikur  me  vrap!.."  (Vakidi,  m,  1008) 

Pastaj  shtoi: 

“Hyni  duke  qarë  në  vendbanimin  e  atyre  që  i  bënë  padrejtësi  vetes, 
përndryshe,  ato  që  u  ranë  atyre  mbi  kokë,  mund  t'ju  bien  edhejuve!" 

Dhe  ata  kaluan  me  shpejtësi  duke  i  mbuluar  kokat.  Ujrat  që 
i  patën  mbushur  para  se  t'i  porosiste  Profeti,  i  derdhën  dhe  bru- 
mërat  që  i  kishin  gatuar  me  atë  ujë,  i  hodhën...  (Buhari,  Enbija,  17; 
Tefsir,  15/2;  Muslim,  Zuhd,  39) 

Mjediset  e  ndëshkimit  e  ruajnë  fatin  e  merituar  gjer  në  kiamet, 
prandaj  Profeti  i  porositi  që  të  kalonin  me  shpejtësi  në  mënyrë  që 
mbi  ta  të  mos  reflektohej  ai  fat  e  të  mos  ndikonte  ajo  atmosferë 
shkatërrimi.359 

357  Ibni  Maxhe,  Taharet,  45;  Ahmed,  VI,  27. 

358  Ibni  Hisham,  IV,  177. 

359  Në  lidhje  me  reflektimin  e  situatave  dhe  dukurive  mbi  materien,  po 
sjellim  këta  shembuj: 

_ 

Një  natë,  kur  ndodheshin  në  zonën  Hixhr,  Profeti  (s.a.s.)  tha: 

"Sonte  ka  për  të  dalë  një  erë  shumë  efortë.  Secili  ta  lidhëfort  devenë, 
të  shtrihet  aty  ku  ndodhet  e  të  mos  ngrihet  në  këmbë!" 

Me  të  vërtetë,  atë  natë  doli  një  ciklon  shumë  i  fortë.  Dikë  që  u 
ngrit  për  të  marrë  abdest,  e  përplasi  përtokë,  kurse  dikë  tjetër  që 
doli  për  ta  kërkuar  devenë,  e  hodhi  gjer  në  malin  Taj.  (Buhari,  Zekat, 
54;  Muslim,  Fedail,  11) 

Kur  gjer  në  Tebuk  kishte  mbetur  një  ditë  udhë,  ushtria  isla- 
me  po  kalonte  përsëri  vështirësi  për  ujë.  Muadh  bin  Xhebel  (r.a.) 
tregon: 

"I  Dërguari  i  Allahut  (s.a.s.)  na  tha: 

"Nesër,  në  dashtë  Zoti,  do  të  arrini  në  burimin  e  Tebukut!" 

Kur  arritëm  të  nesërmen,  uji  që  jepte  burimi,  u  mblodh  me 
grushte.  Me  ujin  e  mbledhur  Profeti  lau  duart  dhe  sytë  dhe  e 
spërkati  burimin.  Pastaj  mori  dhe  nguli  në  burim  tre  kunja  druri 
me  majat  të  hekurta.  Menjëherë  shpërtheu  një  ujë  si  biluri  dhe 
të  gjithë  luftëtarët  i  plotësuan  nevojat  e  veta.  Kurse  Profeti  m'u 
drejtua  mua: 

"O  Muadh!  Po  të  kishe  njëjetë  të  gjatë,  do  të  arrije  të  shihje  se  si  me 
këtë  ujë,  këto  vende  do  të  mbusheshin  plot  bahçe  e  vreshta!..”  (Muslim, 
Fedail,  10;  Ahmed,  V,  238) 

Shkencëtari  japonez  Masaru  Emoto,  në  kërkimet  e  bëra  mbi  kristalet 
e  ujit  të  ngrirë,  posaçërisht  në  ujërat  burimore  të  paprekura  nga  dora 
e  njeriut,  ka  dalluar  trajtën  jashtëzakonisht  të  rregullt,  mahnitëse  dhe 
magjepsëse  të  tyre.  Pastaj  ka  eksperimentuar  mbi  dy  enë  me  të  njëjtin 
ujë  dhe  ka  vënë  re  se  tek  ena  mbi  të  cilën  janë  pëshpëritur  fjalë  të  bu- 
kura  dashurie,  dhembshurie,  lutjeje  dhe  mirënjohjeje,  kristalet  i  kanë 
ruajtur  të  gjitha  vetitë,  kurse  tek  ena  mbi  të  cilën  janë  pëshpëritur  fjalë 
të  këqija  si  dhe  fjala  "djall",  kristalet  jo  vetëm  që  i  kanë  humbur  vetitë 
përkatëse,  por  edhe  janë  copëtuar.  Po  këto  pasoja  kanë  dhënë  edhe  mu- 
zika  e  bukur  dhe,  nga  ana  tjetër,  tingujt  kakofonikë. 

Për  ta  përforcuar  këtë  konstatim,  masaru  Emoto  ka  eksperimentuar 
edhe  mbi  dy  kavanozë  me  përmbajtje  orizi  të  zjerë  dhe  ka  vënë  re  se,  si 
pasojë  e  efekteve  analoge,  pas  një  muaji  prove,  ndërsa  tek  njëri  kava- 
noz  orizi  i  ka  ruajtur  të  gjitha  cilësitë  qysh  nga  ngjyra,  tek  kavanozi  tje- 
tër,  orizi  është  prishur.  (Safvet  Senih,  "Su  Kristallerinin  Sirn",  Sizmti, 
Aralik  2002,  nr.  287;  M.  Akif  Deniz,  ilk  Adim,  Çubat,  2003) 

_ 

Meqë  po  vuanin  nga  uria,  sahabet  thanë: 

"O  i  Dërguari  i  Allahut!  Po  sikur  të  na  jepni  leje  të  therim  deve 
për  të  ngrënë  dhe  për  të  marrë  dhjamë?" 

"Mirë,  ashtu  bëni!"  -  U  tha  i  Dërguari  i  Allahut.  Ndërkaq,  er- 
dhi  Omeri  (r.a.)  dhe  tha: 

"O  i  Dërguari  i  Allahut!  Po  të  jepni  leje  që  të  theren  devetë, 
ushtrisë  do  t'i  pakësohen  kafshët  e  transportit.  Por,  po  të  doni, 
thojuni  atyre  të  sjellin  ushqimet  që  kanë  në  duar  dhe  pastaj  lutiu- 
ni  Allahut  që  t'u  japë  bereqet.  Shpresohet  që  Allahu  t'i  begatojë 
dhe  shtojë  ushqimet!" 

"Shumë  mirë,  ashtu  po  bëjmë!"  -  Tha  i  Dërguari  i  Allahut  (s.a.s.). 
Pastaj  urdhëroi  të  sjellin  një  shtrojë  lëkure  ku  secili  la  ç'kishte:  di- 
kush  një  dorë  thekër,  dikush  një  dorë  hurma  dhe,  dikush,  copa 
buke.  Mbi  shtrojë,  me  të  vërtetë,  shumë  pak  gjë  u  mblodh!  I 
Dërguari  i  Allahut  (s.a.s.)  iu  lut  Allahut  që  t'ua  shtonte  ushqimet 
dhe  pastaj  u  tha  ushtarëve: 

"Sillni  enët  dhe  mbushini  prej  këtu!" 

Ushtarët  i  mbushën  enët  me  ushqime  pa  mbetur  askush  pa 
gjë.  Pastaj,  pasi  hëngrën  dhe  u  ngopën,  prapë  u  mbeti  mjaft  ush- 
qim.  Atëherë,  i  Dërguari  i  Allahut  (s.a.s.)  tha: 

"Dëshmoj  se  s'ka  zot  tjetër  veç  Allahut  dhe  se  unëjam  i  Dërguari  i 
Allahut!  Kush  takohet  me  Allahun  pa  i  besuar  pa  dyshim  dhe  lëkundje 
njësisë  së  Allahut  dhe  profetësisë  sime,  pa  dyshim  ndalohet  të  hyjë  në 
xhennet!"  (Muslim,  Iman,  45) 

Megjithëse  ushtria  islame  e  ngriti  fushimin  në  Tebuk,  nga  ar- 
miku  nuk  binte  në  sy  asnjë  lëvizje.  Sepse  fiset  arabe  krishtere  që 
po  shihnin  një  ushtri  muslimane  kaq  të  madhe,  duke  kujtuar  tri- 
mëritë  e  ushtrisë  muslimane  trimijëshe  në  Mute,  të  thyer  mora- 
lisht,  ishin  tërhequr  nga  beteja!  Kurse  Bizanti  prej  kohësh  kishte 
hequr  dorë  prej  mendimit  për  ta  pushtuar  Gadishullin  Arabik! 
Atë  mes,  perandori  bizantin  po  merrej  me  çështjet  e  brendshme. 
Atëherë  u  kuptua  se  çështja  e  pushtimit  të  gadishullit  kishte  qenë 
një  stërmadhim  i  gassanive. 

Megjithatë,  me  këtë  fushatë  muslimanët  htuan  një  nder  shu- 
më  të  madh.  Kuhjtë  veriorë  të  Arabisë  u  vunë  nën  siguri  të  plotë. 
Sundimtari  i  Emanit,  popullsia  e  Xherbas  dhe  Erzuhut  dhe  çifu- 
tët  e  Meknas  hynë  nën  mbrojtjen  e  muslimanëve  duke  paguar,  si 
kundërvlerë,  një  xhizje.  Hz.  Halid  bin  Velidi  me  katërqind  kalo- 
rës  sulmoi  Dumetul  Xhendelin,  kapi  sundimtarin  e  tij,  Ukejdir 
bin  Abdylmelikun,  dhe  e  solli  te  Profeti  (s.a.s.).  Edhe  ai  u  fut  nën 
mbrojtjen  e  muslimanëve  duke  paguar  xhizje.  (Ibni  Hisham,  IV,  180- 
182;  Ibni  Sa'd,  I,  276-277;  Ahmed,  V,  425) 

Ushtria  islame  qëndroi  në  Tebuk  njëzet  ditë.  I  Dërguari  i 
Allahut  (s.a.s.)  nuk  deshi  të  shkonte  më  tej.  Sepse  ai  nuk  dëshi- 
ronte  që  njerëzit  t'i  fuste  në  Islam  me  anë  të  shpatës.  Ndërkaq, 
edhe  shtetit  bizantin  i  ishte  bërë  kërcënimi  i  duhur,  ndërsa  para 
nuk  u  kishte  dalë  asnjë  armik.  Veçanërisht  ato  kohë  Sirinë  po 
e  shkatërronte  epidemia  e  murtajës.  Lidhur  me  këtë  epidemi 
vdekjeprurëse,  Profeti  pati  porositur  atëherë: 

"Po  të  dëgjoni  në  një  zonë  për  këtë  epidemi,  mos  hyni  aty;  por,  po  të 
ndodheni  aty,  kurrsesi  të  mos  dilni!"  (Buhari,  Tib,  30) 

Pastaj,  pasi  u  këshillua  me  shokët,  mori  vendim  për  t'u  kthyer 
në  Medinë. 

Një  tjetër  nga  ata  që  u  bashkuan  me  ushtrinë  në  Tebuk,  ishte 
edhe  Ebu  Hajseme  (r.a.).  Në  fillim,  për  shkak  të  vështirësive  të 
përgatitjes  së  fushatës,  ai  nuk  mundi  të  bashkohej  me  ushtrinë 
dhe  mbeti  në  Medinë.  Pastaj,  një  ditë,  kur  gratë  i  kishin  shtruar 
një  sofër  të  mirë  në  çardak  dhe  e  kishin  ftuar  të  hante,  me  ta  parë 
sofrën,  Husejmes  i  kishte  shkuar  mendja  te  Profeti  dhe  shokët,  te 
vështirësitë  që  po  kalonin,  me  siguri,  ata  tani  dhe,  i  prekur  shu- 
më  në  vetvete  e  me  ndjenjën  e  pendesës,  pa  e  prekur  fare  sofrën, 
u  nis  për  udhë! 

Kur  Profeti  e  pa  se  po  vinte,  i  kënaqur  nga  kjo  gjë,  i  tha: 

"O  Eba  Hejseme!  Edhe  për  pak  do  të  ishe  shkatërruar! 

Dhe  iu  lut  Zotit  që  ta  falte!  (Ibni  Hisham,  IV,  174;  Vakidi,  III,  998) 

Zoti  nuk  u  bën  robve  ndonjë  propozim  që  të  jetë  mbi  fuqitë 
e  tyre.  Ndërkaq,  njerëzit  mbajnë  përgjegjësi  për  t'i  kryer  punët 
që  kanë  mundësi.  Edhe  kjo  që  bëri  Ebu  Hajseme  qe  një  shpagim 
përgjegjësie. 

_ 

Këto  ngjarje  janë  për  ne  shembuj  të  gjallë.  Janë  pretekste  për 
të  matur  se  sa  mund  t'i  shpenzojmë  mundësitë  që  kemi  në  rru- 
gën  e  Zotit  si  dhe  për  të  medituar  mbi  përgjegjësinë  që  jemi  mus- 
limanë! 

Në  mëngjes,  i  Dërguari  i  Allahut  (s.a.s.)  mbajti  një  hutbe  (li- 
gjëratë)  i  mbështetur  tek  një  dru  hurme.  Pasi  i  lavdëroi  dhe  e 
falenderoi  Allahun,  tha  kështu: 

"Njeri  i  mirë  e  i  dobishëm  është  ai  që  lufton  në  rrugën  e  Allahut  në 
shpinë  të  devesë  ose  më  këbmë  gjer  në  vdekje,  kurse  njeri  i  keq  është  më- 
katari  dhe  guximtari  sfidues  i  cili  e  këndon  librin  e  Allahut  pa  përfituar 
asgjë  prej  tij! 

Dijeni  mirë  se  fjalët  më  të  drejta  janë  Libri  i  Allahut!  Litari  më  i 
shëndoshë  ku  duhet  mbajtur,  është  devocioni!  Feja  e  rnbarë  dhe  e  dobi- 
shme  është  Islami,feja  e  Ibrahimit!  Sunneti  (tradita)  më  e  mbarë  e  më  e 
dobishme  është  sunneti  (tradita)  e  Muhammedit.  Fjala  më  e  denjë  është 
përmendja  e  emrit  të  Allahut!  Rrëfimet  më  të  bukura  janë  ato  të 
Kur'anit!360  Akti  dhe  puna  më  e  mirë  e  më  e  dobishme  janë  aktet  e  de- 
tyrueshme  që  i  kërkon  Allahu!  Aktet  dhe  punët  më  të  këqijajanë  sajimet 
(bid'at).  Rruga  dhe  ecja  më  e  mirë  e  më  e  dobishme  është  rruga  dhe  ecja 
e  Pejgamberit!  Vdekja  më  e  denjë  është  rënia  dëshmor! 


360  Mëse  një  e  treta  e  Kur'anit  përbëhet  nga  rrëfimet.  Duke  na  e  njoftuar 
rëndësinë  e  rrëfimeve  të  Kur'anit,  Zoti  na  urdhëron  të  meditojmë  mbi 
të  vërtetat  e  shprehura  në  to,  të  marrim  mësimet  e  duhura  dhe  t'i  kra- 
hasojmë  ato  me  gjendjen  tonë.  Në  ajetet  kur'anore  urdhërohet: 

*  s  o *  *  "  ''  *  f  o  ' 

j/3*0A)\  jAA) 

l)  JysJl  l-L. a  ijXJl  l^>-jl 

"(O  i  Dërguar!)  Duke  ta  komunikuar  këtë  Kur'an,  Ne  po  të  tregojmë 
ty  rrëfimin  më  të  bukur..."  (Jusuf,  3) 

joXal Jl  jA^si  1» 

"...  Tregojua  rrëfimin,  ndoshta  mendojnë."  (el-A'raf,  176) 

j*  tl)"iysJl  \X&  -kjsJj 

"Pa  dyshim,  Ne  kemi  dhënë  për  njerëzit  në  këtë  Kuftan  shembuj  nga 
më  të  ndryshmit  që  të  marrin  këshillë."  (edh-Dhumer,  27) 

_ 

Mëe  keqja  e  të  këqijave  është  shmangia  nga  rruga  e  drejtë  pasi  të 
jetë  gjetur  ajo!  Gjëja  e  pakët  dhe  e  mjaftueshme  është  më  e  mbarë  e  më  e 
dobishme  se gjëja  e  shumtë  që  e  pengon  njeriun  nga  adhurimi  i  Allahut! 
Pendesa  dhe  kërkesa  për  falje  më  e  keqe  është  ajo  që  bëhet  në  çastin  e 
vdekjes.  Pendimi  më  i  keq  është  ai  i  ditës  së  kiametit.  Më  i  mbrapshti 
i  njerëzve  është  ai  që  shkon  i  fundit  në  namazin  e  xhumasë  dhe  që  e 
kujton  Allahun  me  një  gjuhë  të  keqe!  Ai  që  i  thotë  gjuha  më  shumë 
gënjeshtra,  është  ai  që  bën  më  shumë  gabime! 

Më  e  mbara  dhe  më  e  dobishmja  e  pasurisë  është  pasuria  e  zemrës. 
Më  e  mbara  dhe  më  e  dobishmja  e  ushqimeve  është  ushqimi  i  devocionit. 
Kreu  i  urtësisë  ështëfrika  nga  Allahu.  Fjalët  dhe  poezitë  pa  urtësi  janë 
punë  të  djallit.  Pija  është  e  keqja  që  i  bashkon  në  vetvete  të  gjitha  të  kë- 
qijat.  Femrat  mëkatare  janë  kurthe  të  djallit.  Mosha  rinore  e  paedukuar 
është  një  lloj  marrëzie.  Kamata  ështëfitimi  që  i  keq.  Shfrytëzimi  më  i  keq 
është  shf-ytëzimi  i  pasurisë  sëjetimit.  Personi  i  lumtur  është  ai  që  merr 
mësim  nga  gjendja  e  tjetrit. 

Secili  nga  ju  arrin  gjer  te  vendi  katër  arshin  (gjer  te  varri).  Kurse 
llogaria  e  punëve  mbetet  për  pas  ringjalljes.  Esenciale  në  aktet  dhe  punët 
është  rezultati  i  tyre.  Mendimet  më  të  këqija  janë  mendimet  e  gabuara 
dhe  gënjeshtrat.  Sharja  dhefyerja  e  besimtarit  është  mëkat.  Vrasja  e  be- 
simtarit  është  mohim  dhe  herezi.  Ngrënia  e  mishit  të  besimtarit  (përfol- 
ja,  thashethemet,  shpifjet)  janë  kundërvënie  ndaj  urdhrave  të  Allahut! 

Personi  që  betohet  në  gënjeshtër  duke  u  mbështetur  në  emrin  e 
Allahut,  vetëmashtrohet.  Personi  që  lutet  për  falje,  falet  nga  Allahu. 
Kush  e  mposht  zemërimin,  Allahu  e  shpërblen.  Allahu  ia  paguan  dëmin 
atij  që  i  nënshtrohet  dëmit.  Allahu  e  shpërblen  shumëfish  atë  që  i  pra- 
non  dhe  i  përballon  vështirësitë.  Personin  që  e  kundërshton  AUahun  ose 
ngre  krye  kundër  Tij,  Allahu  e  ndëshkon  rëndë! 

Allahu  im!  Falna  mua  dhe  ummetin  tim! 

Allahu  im!  Falna  mua  dhe  ummetin  tim! 

Allahu  im!  Falna  mua  dhe  ummetin  tim! 

Kërkoj  falje  nga  Allahu  për  vete  dhe  për  ju!"  (Vakidi,  m,  1016-1017; 
Ahmed,  III,  37;  Ibni  Kethir,  el-Bidaje,  V,  13-14) 

Dëshmori  i  Tebukut 

Në  fushatën  e  Tebukut  ra  dëshmor  vetëm  një  sahabi,  i  quaj- 
turi  Abdullah  el-Muzeni  (r.a.),  i  nderuar  me  Islamin  mes  një  fisi 
politeist.  I  ati  që  i  kishte  vdekur,  s'i  kishte  lënë  asnjë  trashëgim. 
Kurse  i  ungji  pasanik  e  kishte  marrë  pranë,  e  kishte  rritur  dhe  e 
kishte  bërë  pronar  malli.  Kur  i  Dërguari  i  Allahut  (s.a.s.)  emigroi 
në  Medinë,  Abdullai  deshi  të  bëhej  musliman,  por  nuk  mundi 
për  shkak  të  të  ungjit  politeist.  Pasi  Profeti  ngadhnjeu  mbi  Mekën 
dhe  u  kthye  në  Medinë,  Abdullai  i  tha  të  ungjit: 

"O  im  ungj!  Prita  vazhdimisht  që  të  bëheshe  musliman,  por 
ende  s'po  e  shoh  që  ta  dëshirosh  Muhammedin!  Të  paktën  më 
lejo  mua  të  bëhem  musliman!" 

I  ungji  ia  ktheu: 

"Po  qe  se  ti  bashkohesh  me  Muhammedin,  kam  për  të  t'i  ma- 
rrë  të  gjitha  që  t'i  kam  dhënë  duke  t'i  zhveshur  edhe  rrobat  e 
trupit!" 

Atëherë,  Abdullai  i  tha: 

"Vallahi,  unë  u  bashkova  me  Muhammedin!  Unë  i  braktisa 
idhujt  dhe  gurët!  Po  m'i  more  gjërat  që  kam  në  dorë,  merrmi!" 

I  ungji  ia  mori  gjithçka  gjer  te  rrobat  e  trupit.  Abdullai  (r.a.) 
shkoi  te  e  ëma  pa  rroba.  E  ëma  e  preu  qilimin  e  trashë  që  kishte, 
në  dy  pjesë  dhe  i  dha.  Gjysmën  Abdullai  e  mbështolli  në  brez  e 
lart,  kurse  gjysmën  tjetër,  në  brez  e  poshtë.  Ai  ishte  i  vendosur- 
prandaj  donte  të  shkonte  një  çast  e  më  parë  në  Medinë  e  të  tako- 
hej  me  të  Dërguarin  e  Allahut  (s.a.s.).  Të  gjitha  pengesat  që  kishte 
para  s'i  dukeshin  asgjë!  Kështu,  duke  mos  duruar  dot,  atë  natë  u 
pëvodh  nga  hsi  që  e  shtrëngonte,  dhe  u  vu  në  udhë.  Pas  një  udhë- 
timi  të  gjatë  e  të  vështirë,  me  këmbë  të  copëtuara,  i  dobësuar  nga 
uria  dhe  etja,  iu  afrua  Medinës.  Emocioni  i  kishte  arritur  kulmin! 
Por,  në  një  çast,  mendoi  se  nuk  mund  të  dilte  para  Profetit  me  atë 
veshje  qesharake!  Megjithatë,  i  riu  i  ekzaltuar  me  emocionit  e  ta- 
kimit  me  të  Dërguarin  e  Allahut,  zuri  rrugën  e  Faltores  Profetike 
nën  vështrimet  e  habitura  të  atyre  që  e  shihnin.  Ai  fjeti  në  faltore 
gjersa  u  gdhi.  Profeti  (s.a.s.)  drejtoi  faljen  e  namazit  të  agimit. 
Pastaj,  pasi  i  hodhi  një  sy  xhemaatit  dhe  do  të  kthehej  në  shtëpi, 
pa  Abdullain.  Profeti  i  mëshirës  (s.a.s.)  i  cili  ishte  mbështetja  dhe 
strehimi  i  të  vetmuarve  dhe  i  të  vuajturve,  e  mori  pranë  duke  e 
rrethuar  me  kujdesje.  Kur  e  mësoi  se  quhej  Abduluzza,  i  tha: 

"Tije  Abdullah  Dhulbixhadejni  JaUkJi  >,  Abdullai  i  "dy  copave  qi- 
lim"!  Të  rrish  në  një  vend  pranë  meje!  Dhe  të  më  vish  pranë  shpesh!” 

Abdullai  (r.a.)  rrinte  në  sofat  dhe  mësonte  Kur'an.  Ai  mësoi 
përmendësh  shumë  sure  të  Kur'anit. 

_ 

Ky  sahabi  i  bekuar  i  lidhur  me  pasion  ndaj  të  dërguarit  të 
Allahut,  vraponte  pas  tij  nga  lufta  në  luftë  duke  u  djegur  nga  dë- 
shira  për  të  rënë  dëshmor.  Duke  dalë  për  në  fushatën  e  Tebukut, 
ai  i  kërkoi  Profetit  të  lutej  për  të  që  të  binte  dëshmor.  I  Dërguari  i 
Allahut  (s.a.s.)  u  lut  kështu: 

"Allahu  im!  Bëjua  haram  qafirëve  gjakun  e  këtij!" 

"O  i  Dërguari  i  Allahut,  unë  s'desha  kështu!"  -  I  tha 
Abdullai. 

Atëherë,  i  Dërguari  i  Allahut  (s.a.s.)  i  tha: 

"Po  qe  se  ti  del  në  luftë  në  rrugën  e  Allahut  dhe  të  zënë  ethet  e  vdes, 
bëhesh  dëshmor!  Po  qe  se  të  rrëzon  kafsha  dhe  thyen  qafën,  prapë  je 
dëshmor!  Mos  u  mërzit!  Çfarëdo  që  të  të  ndodhë  prej  këtyre,  ti  bëhesh 
dëshmor  dhe  kjo  të  mjafton!" 

Me  të  vërtetë,  vdekja  dhe  rënia  e  tij  dëshmor  u  vërtetua  mre- 
kullisht  ashtu  siç  pati  parashikuar  Profeti.  Një  natë  kur  ushtria 
po  merrej  me  përgatitjet  e  kthimit,  tre  vetë,  nga  të  cilët,  një- 
ri  ishte  Zotëria  i  profetëve  dhe  dy  të  tjerët,  miq  të  Allahut  dhe 
të  të  Dërguarit,  po  bartnin  një  kufomë  nën  dritën  e  pishtarëve. 
Ata  ishin:  Profeti  Muhammed  (s.a.s.),  Hz.  Ebu  Bekr  dhe  Hz. 
Omer  (r.anhuma).  Kurse  kufoma  që  po  bartnin  ishte  e  Abdullah 
Dhulbixhadejnit  (r.a.)! 

Abdullah  bin  Mes'udi  (r.a.)  që  e  sodiste  me  zili  atë  pamje,  thotë: 

"Në  errësirën  e  natës,  në  një  skaj  të  fushës  ku  luftëtarët  kishin 
ngritur  çadrat,  pashë  një  dritë  që  lëvizte.  U  ngrita  dhe  e  ndoqa. 
Kur  ç'të  shoh?  I  Dërguari  i  Allahut  (s.a.s.),  Ebu  Bekri  dhe  Omeri 
(r.anhuma)  po  bartnin  kufomën  e  Abdullah  Dhulbixhadejnit  (r.a.). 
Arritën  në  një  vend,  qëndruan  dhe  nisën  të  hapin  varrin.  I  Dërguari 
i  Allahut  (s.a.s.)  zbriti  në  varrin  e  hapur,  kurse  Ebu  Bekri  dhe  Omeri 
(r.anhuma)  e  përgatitën  kufomën  për  t'ia  dhënë  Profetit. 

I  Dërguari  i  Allahut  urdhëroi: 

" Afromani  vëllain  tuaj!" 

Dhe  ata  ia  afruan.  I  Dërguari  i  Allahut  (s.a.s.)  e  mori  kufomën 
në  prehër  dhe,  pasi  e  vendosi  ashtu  siç  duhej  në  varr,  e  drejtoi 
trupin  dhe  u  lut  kështu: 

"O  Zot!  Unëjam  i  kënaqur  me  të  dhe  kështu,  i  kënaqur  kam  arritur 
gjer  këtë  ditë,  edhe  Tiji  i  kënaqur  me  të!.." 

Abdullah  bin  Mes'udi  (r.a.)  vazhdon: 

"Para  kësaj  pamjeje,  u  ngashëreva!  E  pata  zili  Dhulbixhadejnin! 
Dhe  atë  çast  dëshirova  aq  shumë  që  të  isha  unë  kufoma  e  atij  va- 
rri,  që  të  isha  unë  i  varrosuri  me  konsideratën  e  Profetit!"  (Ibni 
Hisham,  IV,  183;  Vakidi,  III,  1013-1014;  Ibni  Ethir,  Usdu'l-Gabe,  III,  227) 


Pabesia  e  hipokritëve  dhe  faltorja  Dirar 


Kur  nisi  kthimi,  një  grup  nga  hipokritët  kishin  planifikuar 
një  atentat  kundër  të  Dërguarit  të  Allahut  (s.a.s.)  në  një  grykë 
që  do  të  kalohej  natën.  Profeti  u  informua  dhe  dërgoi  kundër 
tyre  Hudhejfetul  Jemaniun  (r.a.),  i  cili,  kur  arriti  në  vend,  u  thirri 
komplotistëve: 

"O  dushmanët  e  Allahut,  hiquni  nga  rruga!" 

Dhe  i  shpërndau  të  gjithë  ç'qenë  aty!  (Ahmed,  V,  453) 

Por  të  Dërguarin  e  Allahut  (s.a.s.)  e  priste  një  kurth  tjetër  i 
hipokritëve. 

Ndërsa  Islami  po  zinte  rrënjë,  një  krishter  i  fisit  Hazrexh,  i 
quajtur  Ebu  Amr  Fasik,  i  larguar  prej  Meke  dhe  Medineje,  qe 
strehuar  në  Bizant  dhe  i  nxiste  hipokritët  pa  pushim.  Ndërkaq, 
ata  kishin  ndërtuar  pak  më  poshtë  faltores  së  Kubas  një  faltore 
tjetër  që  e  përdornin  si  pikë  takimesh.  Ajo  ishte  faltorja  e  njohur 
Dirar. 


Hipokritët  e  patën  ftuar  Profetin,  me  qëllim  për  t'i  bërë  aten- 
tat,  në  atë  faltore  qysh  para  nisjes  për  në  Tibuk,  por  Profeti  u 
kishte  thënë  vetëm  "dashtë  Zoti  kur  të  kthehemi!"  dhe  ata  ishin 


vënë  të  prisnin. 

Një  konak  rrugë  pa  arritur  në  Medinë,  erdhi  Xhebraili  (a.s.) 
dhe  e  lajmëroi  Profetin  (s.a.s.)  për  fytyrën  e  vërtetë  të  kësaj  çer- 
dheje  intrigash  të  dukur  nga  jashtë  si  xhami.  E  kështu,  ky  kurth  i 
ngritur  kundër  të  Dërguarit  të  Allahut  (s.a.s.),  për  rrjedhojë,  ku- 
ndër  muslimanëve  duke  përdorur  faltoren  kundër  faltores,  fenë 

kundër  fcsë,  nuk  ia  arriti  dot  qëllimit.  Sepse  Zoti  e  bënte  të  ditur 
këtë  të  vërtetë  në  një  mënyrë  krejt  të  hapur: 

"...  Edhe  ata  që  ndërtuan  xhami  sherri,  mosbesimi  e  përçarje- 
je  mes  besimtarëve  dhe  ftuan  në  pritje  atë  që  më  parë  kishte  luf- 
tuar  kundër  Allahut  dhe  të  Dërguarit  të  Tij.  Ata  do  të  betohen: 
"Ne  nuk  kemi  patur  tjetër  qëllim  veçse  për  të  mirë!"  Por  Allahu 
dëshmon  se  ata  vërtet  janë  gënjeshtarë!  Ti  mos  u  fal  kurrë  aty! 
Por  është  më  e  drejtë  të  falesh  në  një  xhami  të  ngritur  qysh  di- 
tën  e  parë  për  respekt  të  Allahut.  Atje  ka  burra  që  dëshirojnë  të 
pastrohen  dhe  Allahu  i  do  të  pastrit!"  (et-Tevbe,  107-108) 

Kësaj  radhe,  çështja  nuk  kufizohej  vetëm  me  një  intrigë,  por 
kishte  marrë  përmbajtje  kurthi  dhe  atentati.  Për  këtë  shkak  duhej 
që  hipokritëve  t'u  grisej  maska  dhe  të  shembuj  ndërtesa  e  dre- 
dhive  që  ata  e  kishin  quajtur  faltore! 

I  Dërguari  i  Allahut  (s.a.s.)  veproi  sipas  urdhrit  hyjnor  dhe, 
sapo  arriti  në  Medinë,  e  shembi  faltoren  Dirar.  (Ibni  Hisham,  IV,  185) 


Nga  xhihadi  i  vogël,  në  xhihadin  e  madh! 

Fushata  e  Tebukut  si  fushata  ku  i  Dërguari  i  Allahut  (s.a.s.) 
kishte  marrë  pjesë  për  të  fundit  herë,  ishte  një  fushatë  e  vështirë 
dhe  e  mundimshme.  Njerëzit  kishin  bërë  një  mijë  kilometra  vaj- 
tje-ardhje.  Kur  qenë  afruar  në  Medinë,  pothuaj  kishin  ndërruar 
trajtë.  Kishin  mbetur  kockë  e  lëkurë,  flokët  dhe  mjekrat  u  ishin 

_ 

ngatërruar  me  njëra-tjetrën.  Në  një  situatë  të  tillë,  Profeti  (s.a.s.) 
u  tha: 

"Po  kthehemi  nga  xhihadi  i  vogël  në  xhihadin  e  madh!.." 

Dhe  shokët  e  pyetën  rne  habi: 

"O  i  Dërguari  i  Allahut!  Halli  ynë  është  sheshit!  A  mund  të 
ketë  xhihad  më  të  madh  se  ky?" 

Dhe  Profeti  (s.a.s.)  ua  sqaroi  mendimin  e  vet: 

"Tani  po  kthehemi  në  xhihadin  e  madh  të  vetvetes!"  (Sujuti,  n,  73) 

Xhihadi  ose  lufta  në  vetvete  është  edukimi  i  vetvetes,  është 
lartësimi  moral  dhe  përsosja  e  personalitetit  për  të  arritur  atë  ni- 
vel  që  quhet  "njeri  i  përsosur".  Dhe  rruga  e  kësaj  është  arritja  e 
përsosjes  "duke  u  lartësuar  në  miraxhin  e  tevhidit"  me  një  rne- 
ndje  të  gatuar  me  të  vërteta  hyjnore,  me  një  zemër  të  stolisur  me 
besirn  dhe  moral  të  bukur  dhe  me  qëndrime  e  sjellje  të  kurorë- 
zuara  me  frymën  shpirtërore  të  Kur'anit  dhe  Sunnetit! 

Kur  Profeti  arriti  në  Medinë,  i  gjithë  populli  i  priti  me  entu- 
ziazëm  atë  dhe  ushtrinë  islame.  Edhe  fëmijët  ishin  derdhur  rru- 
gëve  për  ta  pritur  Profetin  në  vendin  e  quajtur  Senijetul  Veda.361 

Tre  sahabe  me  pendesë  të  shtyrë 

Ndërkaq,  burrat  që  kishin  mbetur  në  Med  inë,  pra,  nuk  kishin 
marrë  pjesë  në  Tebuk,  ndaheshin  në  tre  grupe: 

1.  Të  justifikuarit:  Këta  ishin  personat  e  përcaktuar  më  sipër 
sipas  Kur'anit,  të  cilët  nuk  kishin  mundur  dot  të  mermin  pjesë 
në  ushtri  me  gjithë  dëshirën  e  tyre  të  madhe.  Për  këta,  i  Dërguari 
i  Allahut  (s.a.s.)  i  kishte  folur  kështu  ushtrisë: 

"Në  Medinë  ka  të  tillë  cjë  nuk  ka  vend  ku  të  kemi  shkuar  ose  ku  të 
kemi  kaluar  që  edhe  ata  të  mos  kenë  qenë  së  bashku  me  ne ;  ata  i  ka  lënë 
pas  e  pamundura..."  (Buhari,  Megazi,  81;  Muslim,  Imare,  159) 


361  Buhari,  Xhihad,  196. 

Po  kështu,  në  një  hadith  tjetër  profetik  thuhet: 

"Veprimet  janë  (vlerësohen)  sipas  qëllimit!.."  (Buhari,  Bedu'l-Vahj,  l) 
2.  Hipokritët:  Këta  ishin  personat  të  cilët,  krahas  paraqitjes  së 
disa  shkaqeve,  nuk  kishin  marrë  pjesë  në  ushtri  edhe  pse  kishin 
pasë  menduar  se  Profeti  nuk  kishte  për  t'u  kthyer  më  nga  ajo 
fushatë.  Por,  kur  panë  se  Profeti  u  kthye  shëndoshë  e  mirë  dhe 
me  shumë  suksese,  vrapuan  për  ta  takuar  kush  e  kush  më  parë, 
i  thanë  një  mijë  e  një  gënjeshtra  e  i  kërkuan  falje.  Ata  bëheshin 
rreth  tetëdhjetë  vetë.  Allahu  i  Lartë  urdhëronte  kështu  për  ta: 

"Ata  (hipokritët)  betohen  se  me  të  vërtetë  janë  nga  tuajët. 
Por  jo;  ata  janë  frikacakë...  Po  qe  se  do  të  gjenin  ndonjë  vend 
ku  të  strehoheshin,  ose  shpellë,  ose  vrimë  ku  të  fusnin  kokën, 
andej  do  të  shkonin!.."  (et-Tevbe,  56-57) 

"Kur  të  ktheheni,  do  të  kërkojnë  falje  prej  jush.  Thuaju: 
"Mos  kërkoni  të  justifikoheni,  kurrsesi  nuk  ju  besojmë  juve! 
Sepse  Allahu  na  i  ka  përcjellë  lajmet  tuaja  dhe  ka  për  të  parë 
edhe  punët  tuaja.  Po  ashtu  edhe  i  Dërguari  i  Tij!  Pastaj  Zoti  do 
t'ju  tregojë  se  ç'keni  punuar...  Kur  të  ktheheni  tek  ta,  do  t'ju 
betohen  në  emër  të  Allahut  që  të  mos  i  ndëshkoni.  Por  mos  u 

merr  me  ta  se  ata  janë  të  ndyrë,  kurse  vendi  ku  do  të  arrijnë, 
është  xhehennemi!"  (et-Tevbe,  94-95) 

Nisur  nga  këto  ajete,  hipokritët  më  në  fund  u  izoluan  prej 
shoqërisë  islame,  u  cilësuan  "murdarë"  (të  ndyrë)  dhe  nuk  u 
numëruan  më  si  muslimanë.  Veçanërisht  u  ndaluan  nga  çdo  lloj 
lufte  që  do  të  bëhej  për  Islamin. 

3.  Të  pajustifikuarit 

Ndaheshin  në  dy  grupe: 

a.  Ata  që  nuk  morën  pjesë  në  fushatë  megjithëse  nuk  kishin 
ndonjë  justifikim  dhe  nuk  ishin  prej  hipokritëve.  Këta  persona  e 
kuptuan  gabimin  që  pa  u  kthyer  Profeti  (s.a.s.)  prej  Tibuku  dhe, 
si  vetëndëshkim,  u  lidhën  pas  shtyllave  të  xhamisë  duke  u  be- 
tuar  se  do  të  mbeteshin  aty  gjersa  t'i  zgjidhte  vetë  Profeti  (s.a.s.). 
Pasi  u  kthye  në  Medinë  dhe  mësoi  për  ta,  Profeti  (s.a.s.)  tha: 

"Edhe  unë  s'kam  p'ër  t'i  zgjidhur  gjersa  të  marr  urdhër  për  ta..." 

Pas  kësaj,  u  zbulua  ky  ajet: 


s*  ^  ^  ^  j*  *  s  o  '  ' 

"Kurse  të  tjerët  e  pohuan  fajin  e  tyre;  ata  e  kishin  ngatë- 
rruar  punën  e  mirë  me  punën  e  keqe.  Ndoshta  Allahu  ka  për 
ta  pranuar  pendesën  e  tyre.  Allahu  është  falës  dhe  mëshirues!" 

(et-Tevbe,  102) 

Pas  zbulimit  të  këtij  ajeti,  i  Dërguari  i  Allahut  (s.a.s.)  i  zgjidhi 
këta  njerëz  që  e  kishin  lidhur  veten  si  gjest  të  pendesës  së  tyre! 

b.  Këta  ishin  tre  vetë  që  nuk  kishin  të  bënin  me  hipokritët,  që  nuk 
kishin  justifikim,  që  nuk  ndërmorën  ndonjë  veprim,  por  që  edhe 
nuk  gënjyen.  Këta  ishin  poeti  Ka'b  bin  Malik,  Murare  bin  Rebi  dhe 
Hilal  bin  Umejje.  Ata  i  pohuan  Profetit  (s.a.s)  se  nuk  kishin  ndonjë 
justifikim  për  mospjesëmarrjen  në  luftë.  Ndërkaq,  duke  shprehur 
pendesën  e  tyre  të  thellë,  kërkuan  nga  Profeti  falje. 

_ 

I  Dërguari  i  Allahut  (s.a.s.)  që  ishte  shumë  i  prerë  në  çështjen 
e  respektimit  të  urdhrave  hyjnorë,  nuk  i  fali.  Madje,  meqë  priste 
zbulesën  hyjnore,  nuk  i  pranoi  as  përshëndetjet  e  tyre.  Po  kështu 
u  sollën  edhe  shokët  e  tjerë  të  Profetit. 

Këta  tre  shokë  kishin  marrë  pjesë  në  të  gjitha  luftërat.  Përveç  Ka'b 
bin  Malikut,  dy  të  tjerët  kishin  marrë  pjesë  edhe  në  luftën  e  Bedrit. 
Prandaj,  situata  e  krijuar  për  ta,  e  cila  reflektohej  gjer  në  familje,  u 
bë  shumë  e  rëndë.  Kështu,  në  një  izolim  të  plotë,  kaluan  pesëdhjetë 
ditë.  Më  në  fund,  si  shpërblim  i  fjalëve  të  drejta  që  kishin  thënë  dhe 
i  pendesës  së  sinqertë,  u  falën  me  anë  të  këtij  ajeti  kur'anor: 


"Allahu  e  pranoi  edhe  pendesën  e  tre  vetëve  të  tjerë.  Toka  e 
gjerë  u  pati  ardhur  e  ngushtë  atyre  dhe  ndërgjegjet  u  qenë  vra- 
rë  gjersa  e  patën  kuptuar  se  s'ka  zgjidhje  tjetër  veç  mbështetjes 
te  Allahu.  Pastaj,  Allahu  ua  pranoi  pendimin  se  Allahu  është 
mëshirues  dhe  e  pranon  pendimin!  O  ju  që  besuat!  Kini  frikë 
Allahun  dhe  bëhuni  bashkë  me  besnikët!"  (et-Tevbe,  118-119) 

Lajmin  e  mirë  Ka'b  bin  Malikut,  Profeti  (s.a.s.)  ia  bëri  të  ditur 
në  këtë  mënyrë: 

"Po  fë  përgëzoj  për  ditën  më  të  dobishme  e  më  të  lumtur  tënden  prej 
që  kur  ke  lindur!.."362 

Dhe  Ka'bi  (r.a.),  si  falenderim  për  këtë  falje  të  lartë  të  Allahut,  tha: 

362  Pas  këtij  lajmi  të  gëzueshëm,  ndërsa  Ka'bi  (r.a.)  po  shkonte  te  Profeti 
Talha  bin  Ubejdullah  (r.a.)  vrapoi  tek  ai  dhe  e  përgëzoi.  Këtë  sjellje  të  tij 
të  sinqertë,  Ka'bi  (r.a.)  nuk  e  harroi  sa  qe  gjallë. 

"O  i  Dërguari  i  Allahut!  Edhe  unë  dëshiroj  që,  për  pëlqim  të 
Allahut  dhe  të  të  Dërguarit  të  Tij,  ta  fal  krejt  pasurinë  time!" 

Por  i  Dërguari  i  Allahut  (s.a.s.)  i  tha: 

" Një  pjesë  të  pasurisë  ndaje  për  veten  tënde!  Kjo  është  më  e  dobi- 
shme  për  ty!" 

Dhe  Ka'bi  tha: 

" Atëherë ,  po  veçoj  pjesën  e  Hajberit.  O  i  Dërguari  i  Allahut!  Allahu  më 
fali  vetëm  psefola  drejt  dhe  unë,  s a  tëjem  gjallë,  vetëm  drejt  do  tëflas!" 

Ka'bi  (r.a.)  thotë  kështu: 

Betohem  në  Allahun  se,  pasi  u  nderova  me  Islamin,  dhuntia 
më  e  madhe  që  më  dha  Allahu  ishte  të  thosha  të  drejtën  para 
Profetit  dhe,  kështu,  të  shpëtoja  nga  shkatërrimi  bashkë  me  gë- 
njeshtarët.  Sepse  Allahu  i  Lartë,  për  ata  që,  pasi  nuk  morën  pjesë 
në  fushatën  e  Tebukut,  paraqitën  justifikime  të  gënjeshtërta,  ka 
përdorur  shprehje  të  rënda  që  s'i  ka  përdorur  për  asnjë  tjetër: 


"...  Kthejeni  fytyrën  në  anën  tjetër  prej  tyre,  sepse  ata  janë 
të  ndyrë..."  (et-Tevbe,  95)  (Buhari,  Megazi,  79,  Vesaja,  16,  Xhihad,  103;  Muslim, 
Tevbe,  53,  Musafirin,  74) 

Këta  tre  sahabe  u  ndëshkuan  kaq  rëndë  për  mospjesëmarrje 
vetëm  në  një  fushatë  megjthëse  patën  marrë  pjesë  së  bashku  me 
të  Dërguarin  e  Allahut  (s.a.s.)  në  të  gjitha  fushatat  e  tjera.  Kjo 
ngjarje  është  një  paralajmërim  i  madh  për  ata  që  mbeten,  pa  ndo- 
një  justifikim,  jashtë  urdhërimit  për  të  mirë  dhe  ndalimit  të  së 
keqes,  si  dhe  jashtë  luftës  së  tevhidit  në  rrugën  e  Allahut! 

Me  të  vërtetë,  sa  mësidhënëse  është  që  një  njeri  do  ta  mbajë 
emrin  sahabe,  do  të  vihet  sy  për  sy  me  vdekjen  duke  marrë  pjesë 
në  luftëra  si  ajo  e  Bedrit  në  kohën  më  të  dobët  të  Islamit,  pastaj,  si 
pasojë  e  mospjesëmarrjes  pa  justifikim  në  një  fushatë  të  vështirë, 
por  pa  luftime,  si  ajo  e  Tebukut,  do  t'i  nënshtrohet  një  trajtimi 
të  tillë  kaq  të  rëndë!..  Krahas  një  mësimi  të  jashtëzakonshëm,  ç'- 
kuptim  i  frikshëm  ekziston  në  këtë  kompleks  ngjarjesh  për  ata  që 
kanë  mendje  e  arsye!  Siç  ka  ndodhur  në  çdo  periudhë,  edhe  në 

kohën  tonë,  po  të  mbahet  parasysh  se  është  dashur  të  luftohet  për 
të  siguruar  fitoren  e  Islamit,  sa  e  hidhur  është  gjendja  e  atyre  që, 
në  këtë  luftë,  janë  sjellë  me  përtesë,  për  shkaqe  të  ndryshme,  dhe 
kanë  treguar  indiferentizëm  e  nënvleftësim!  Po  qe  se  ata  që  morën 
pjesë  në  luftën  e  Bedrit  dhe  u  çmuan  si  fitimtarë  (gazinj)  të  Bedrit, 
e  paguajnë  kaq  shtrenjtë  këtë  nënvleftësim,  duhet  menduar  se  si 
do  të  bëhej  halli  ynë  dhe,  siç  e  kërkon  urdhri  i  Allahut  të  Lartë, 
duhet  përpjekur  për  të  qenë  bashkë  me  njerëzit  e  mirë  (salih)! 

Allahu  i  Lartë  ka  urdhëruar  që  besimtarët  të  shoqërohen  me 
njerëzit  e  mirë  me  qëllim  që  të  kenë  të  bëjnë  vazhdimisht  me  ndi- 
kime  dhe  efekte  pozitive  dhe  që  të  mund  të  mbrohen  nga  ndiki- 
met  dhe  efektet  negative.  Ka  urdhëruar  që  në  besim,  në  prem- 
time,  në  besnikërinë  ndaj  fesë  së  vërtetëqoftë  si  qëllim,  qoftë  si 
veprim,  domethënë,  në  çdo  specifikë,  të  rrinë  bashkë  me  personat 
e  drejtë  e  të  ndershëm,  të  formojnë  afërsi  me  ta,  të  mbajnë  anën 
e  tyre,  shkurt  të  mos  ndahen  prej  tyre!  Kjo  është  e  detyrueshme 
në  mënyrë  që  toka  të  mos  i  vijë  zemrës  e  ngushtë,  që  ndërgjegjet 
të  mos  vuajnë  dhe  që,  duke  shpëtuar  nga  ndëshkimi  i  Allahut, 
të  meritohet  pëlqimi  i  Tij.  Sa  bukur  e  ka  shprehur  poeti  dobinë  e 
qëndrimit  bashkë  me  besnikët: 

Përpiqen  të  zhduken  vetëm  kur  bëhen  gjemb, 

Por  të  ujitur  bashkë  me  trëndafila  duke  qenë. . . 

Eshtë  mjaft  kuptimplote  që  ky  urdhër  të  ndodhë  në  fushatën 
e  Tebukut,  domethënë,  në  fushatën  e  vështirësive.  Jo  vetëm  në 
kohë  rehatie  duhet  qenë  bashkë  me  njerëzit  e  mirë  dhe  besnikë, 
por  edhe  duke  përballuar  vështirëse  dhe  duke  shkuar  për  në  luf- 
të  në  rrugën  e  Allahut.  T'u  vësh  gjoksin  vështirësive  të  përba- 
lluara  nga  besnikët,  të  shkosh  në  gjurmët  e  tyre,  duhet  që  të  mos 
mbetesh  pas  tyre. 


Në  suren  Tevbe  të  zbritur  në  përgjithësi  mbi  fushatën  e 
Tebukut,  qëndrohet  më  fort  mbi  rëndësinë  e  xhihadit  me  pasuri 
dhe  me  ego  në  rrugën  e  Allahut.  Sepse  xhihadi  me  pasuri  dhe  me 
jetë  është  prova  më  e  madhe  e  besnikërisë  së  muslimanëve  në  fe. 
Në  të  njëjtën  kohë,  kjo  parashtron  edhe  dallimin  mes  besimtarit 
dhe  hipokritit.  Zoti  urdhëron  kështu: 

"Allahu  ka  blerë  nga  besimtarët  jetët  dhe  pasuritë  e  tyre  në 
këmbim  të  xhennetit.  Sepse  ata  luftojnë  në  udhën  e  Allahut, 
vrasin  dhe  vriten.  Ky  është  një  premtim  i  vërtetë  i  Allahut  në 
Teurat,  Ungjill  dhe  Kur'an.  E  kush  është  ai  që  e  çon  fjalën  në 
vend  më  shumë  se  Allahu?  Atëherë,  gëzohuni  për  këtë  allish- 
verish  që  keni  bërë!  Ja,  ky  është  shpëtimi  i  madh!"  (et-Tevbe,  lll) 

Një  specifikë  tjetër  me  rëndësi  është  kjo  që  rreziku  më  i  madh 
për  muslimanët  në  çdo  kohë  janë  hipokritët.  Fushata  e  Tebukut 
dhe  sureja  Tevbe  e  kanë  parashtruar  këtë  specifikë  në  mënyrën 
më  të  hapur  dhe  i  kanë  paralajmëruar  muslimanët. 

Siç  kuptohet  nga  koha  e  vështirësisë,  muslimani  kurrë  nuk 
duhet  të  priret  nga  rehatia,  dëfrimi  e  kënaqësia,  por,  duke  luftuar 
me  çdo  vështirësi  të  përballuar,  të  mos  mbetet  prapa  në  përpari- 
min  në  rrugën  e  Allahut! 


Thesaret  e  tokës  e  të  qiejve  janë  të  Allahut 

Pavarësisht  nga  të  gjitha  përpjekjet  e  mohuesve,  Allahu  e  pati 
bërë  sunduese  fenë  dhe  besimtarët  i  pati  nxjerrë  fitues  para  tyre, 
sepse  kjo  ishte  premtimi  hyjnor  i  Zotit  për  besimtarët  që  ecnin 
me  sinqeritet  dhe  pastërti  në  rrugën  e  Tij  e  të  të  Dërguarit  të  Tij. 
Për  rrjedhojë,  kjo  e  vërtetë  do  të  realizohej  pa  tjetër,  edhe  sikur  të 
mos  donin  armiqtë  e  Allahut! 

Në  Kur'an  thuhet: 

"...  Janë  ata  që  thonë:  "Mos  shpenzoni  gjë  për  ata  që  janë  me 
të  Dërguarin  e  Allahut,  që  të  shpërndahen  e  të  shkojnë!"  Por 
thesaret  e  tokës  e  të  qiejve  janë  të  Allahut,  por  hipokritët  nuk 
e  kuptojnë  këtë!"  (el-Munafikun,  7) 

Me  të  vërtetë,  edhe  nëse  mohuesit,  prej  shekujsh,  janë  për- 
pjekur  për  ta  dobësuar  fuqinë  ekonomike  të  muslimanëve,  meqë 
thesaret  e  tokës  e  të  qiejve  janë  të  Zotit,  ai  u  ka  bërë  të  mira  të  më- 
dha  muslimanëve;  duke  bashkuar  ushtritë  materiale  e  shpirtëro- 
re,  iu  ka  dhënë,  brenda  një  kohe  të  shkurtër,  fitoren  atyre,  kurse 
mohuesve,  disfatën! 

Kur  shihet  në  historinë  e  Islamit,  bie  në  sy  fakti  që,  në  sajë  të 
ndihmës  së  Allahut,  besimtarët  kanë  arritur  suksese  të  mëdha  me 
forca  të  pakta.  Bedri,  Muteja,  Andaluzia,  etj.  janë  shembuj  të  kësaj 
të  vërtete.  Nga  ana  tjetër,  shtetin  Osman  që  pati  hedhur  firmën  e 
fjalës  së  Zotit  në  të  gjithë  botën,  400  kalorës  e  patën  ngritur. 

Dhe  kjo  tregon  se  muslimanët  arrijnë  sukses  në  raport  të  drej- 
të  me  principialitetin  dhe  sinqeritetin  e  tyre.  Domethënë  se  ai  që 
humbet  sinqeritetin,  humbet  edhe  hiqinë.  Kurse  ai  që  nuk  nda- 
het  nga  rruga  e  sinqertë,  bëhet  i  pamposhtur.  Kur  arrihet  kjo, 
çfarëdo  që  të  bëjnë  armiqtë  e  Islamit,  nuk  munden  t'u  shkaktojnë 
asnjë  dëm  muslimanëve.  Sepse  Zoti  thotë  kështu  në  Kur'an: 

"(O  besimtarë!),  në  qoftë  se  ju  tregoheni  të  durueshëm  dhe 
ruheni  nga  mëkatet,  dinakëria  e  tyre  nuk  do  t'ju  dëmtojë  as- 
pak.  Allahu  e  ka  në  dorë  gjithshka  që  bëjnë  ata!"  (Al-iimran,  120) 

Shekulli  i  Lumtur  dhe  historia  islame  janë  dëshmitarë  të 
shfaqjeve  të  panumërta  të  këtij  ajeti  të  shenjtë! 


Në  fenë  pa  adhurim  nuk  ka  mbarësi! 

Kur  i  Dërguari  i  Allahut  (s.a.s.),  pasi  i  plotësoi  fitoret  e  synua- 
ra,  u  kthye  në  Medinë,  Urfe,  i  biri  i  Mes'udit,  kryetarit  të  Taifit, 

duke  e  ndjekur  këmbë  pas  këmbe,  e  arriti  aty  dhe  u  bë  musliman. 
Pastaj  u  kthye  në  Taif  dhe  filloi  nga  detyra  e  kumtimit  të  fesë.  Por 
sjellja  e  taifasve,  të  cilët  dikur  e  kishin  zënë  me  gurë  edhe  vetë 
Profetin,  ndaj  tij  u  bë  tepër  e  ashpër.  E  qëlluan  rne  shigjeta  dhe  e 
vranë.  Ai  ra  dëshmor  në  rrugën  e  Zotit.363 

Pas  kësaj,  Profeti  (s.a.s.)  e  urdhëroi  kryetarin  e  fisit  Hevazin, 
Malikun,  që  ishte  bërë  musliman  dhe  i  ishte  kthyer  parësia  e  fisit, 
t'ua  shtrëngonte  rripat  taifasve.  Pasi  taifasit  u  detyruan  të  mbylle- 
shin  për  një  kohë  të  gjatë  nëpër  kalatë  e  tyre  për  shkak  të  presionit 
dhe  rrethimit  strategjik  të  Malikut,  më  në  fund  u  mërzitën  shumë 
dhe  vendosën  të  dërgonin  në  Medinë  njerëz  nga  parësia  e  vet.364 

Me  qëllim  për  t'ua  zbutur  zemrat,  i  Dërguari  i  Allahut  (s.a.s.) 
e  priti  delegacionin  Thekif  në  faltore.365  Përfaqësuesit  vëzhgonin 
dhe  dëgjonin  Kur'anin  e  kënduar  natën,  suret  që  këndonin  saha- 
bet  në  namazin  tehexhxhud  si  dhe  formimin  e  radhëve  të  musli- 
manëve  në  pesë  kohët  e  namazeve.366 

Delegacioni  i  thekifasve  njoftuan  se  do  të  besonin  e  do  të 
bindeshin  me  kusht  që  të  përjashtoheshin  nga  namazi.  Profeti 
(s.a.s.)  e  hodhi  poshtë  propozimin  e  tyre  duke  u  thënë: 

"Nëfenë  pa  adhurim  nuk  ka  mbarësi!"  (Ebu  Davud,  Haraxh,  25-26/3026) 

Pastaj  taifasit  propozuan  me  mendjetrashësi  që  të  lejoheshin 
të  mbanin  edhe  për  tre  vjet  të  tjerë  në  vendin  e  vet  idhujt  e  quaj- 
tur  Lat.  Kur  edhe  kjo  s'u  pranua,  thanë:  "Fundja,  qoftë  edhe  një 
muaj!"  Por  edhe  kjo  s'u  pranua!  Më  në  fund,  të  pashpresë,  be- 
suan.  Edhe  këtë  radhë  deshën  që,  të  paktën,  të  përjashtoheshin 
nga  detyrimi  për  ta  thyer  idhullin  Lat.  Dhe  Profeti,  duke  mos 
ngulur  këmbë  që  t'i  thyenin  ata  vetë,  dërgoi  për  këtë  punë  Ebu 
Sufjanin  dhe  Mugiren.367  Por  sa  e  çuditshme  që,  ndërsa  idhujt  po 
thyheshin,  gratë  e  fisit  Thekif  dolën  jashtë  e  filluan  të  vajtonin  me 

363  Ibni  Hisham,  IV,  194;  Hakim,  III,  713/6579. 

364  Ibni  Hisham,  IV,  138, 195. 

365  Ahmed,  IV,  218. 

366  Vakidi,  III,  965. 

367  Ibni  Hisham,  IV,  197;  Vakidi,  III,  967-968. 

zi.  Por,  kur  mësuan  lartësinë  e  Islamit  si  dhe  moralin  e  tij,  që  të 
gjitha,  si  një  trup  i  vetëm,  i  harruan  edhe  emrat  e  idhujve,  madje! 

Kështu  u  vërtetua  si  e  pranuar  në  lartësinë  e  Allahut  lutja  e 
të  Dërguarit  të  Allahut  (s.a.s)  si  shprehje  e  kulmit  të  mëshirës,  e 
bërë  prej  tij  për  orientimin  e  taifasve  kundrejt  dhunës  së  tyre  në 
vitin  e  nëntë  të  periudhës  së  Mekës. 

Përfaqësuesve  të  thekifasve  iu  mësuan  konkluzionet,  urdhrat 
dhe  detyrimet  e  Islamit.  Profeti  (s.a.s.)  i  urdhëroi  edhe  që  të  mbanin 
agjërim  në  pjesën  e  mbetur  të  muajit  të  ramazanit.  Bilal  Abisinasi 
ua  çonte  aty  ku  ndodheshin  ushqimet  e  syfyrit  dhe  iftarit.368 

Me  delegacionet  që  i  vinin,  i  Dërguari  i  Allahut  (s.a.s.)  shkon- 
te  e  takohej  kurdo  që  të  ishte  i  lirë,  në  mëngjes  apo  mbrëmje,  i 
bisedonte  gjatë  e  gjatë  çështjet  e  tyre.369  Profeti  i  cili  takohej  me 
delegacionin  Thekif  rregullisht  çdo  fund  jatsie,  një  radhë,  meqë 
biseda  zgjati  shumë,  herë  pas  here  i  ndërronte  këmbët  duke  qën- 
druar  mbi  njërën  e  duke  e  pushuar  tjetrën.370 

Njëri  nga  përfaqësuesit  Thekifë,  Evs  bin  Hudhejfe,  tregon  kështu: 

"I  Dërguari  i  Allahut  (s.a.s.),  një  natë,  u  vonua  shumë  të  na 
vinte  pas  jatsie.  Dhe  kur  erdhi,  e  pyetëm: 

"O  i  Dërguari  i  Allahut!  Pse  u  vonove  për  të  ardhur  tek  ne?" 

Profeti  (s.a.s.)  na  u  përgjigj: 

"Ia  kam  bërë  detyrë  vetes  që  çdo  ditë  të  këndoj  një  pjesë  përmendësh 
nga  Kur'ani.  Pra  s’desha  të  vij  pa  e  plotësuar  këtë!" 

Kur  u  bë  mëngjes,  i  pyetëm  sahabet: 

"Ju  si  e  mësoni  dhe  e  këndoni  përmendësh  Kur'anin?" 

Ata  na  thanë: 

368  Vakidi.  III,  968. 

369  Omeri  (r.a.)  thotë: 

"I  Dërguari  i  Allahut  (s.a.s.)  diskutonte  gjer  natën  vonë  me  Ebu  Bekrin 
mbi  çështje  që  u  interesonin  muslimanëve;  edhe  unë  ndodhesha  në  ato 
diskutime."  (Tirmidhi,  Salat,  12/169) 

370  Ebu  Davud,  Shehru  Ratnazan,  9/1393. 

"Në  fillim  mësojmë  dhe  këndojmë  përmendësh  tri  suret  e 
para,  pastaj  bëjmë  një  këndim  të  dytë  me  pesë  suret  në  vazhdim, 
pastaj,  me  radhë,  duke  bashkuar  shtatë,  nëntë  njëmbëdhjetë  dhe 
trembëdhjetë  sure.  Më  në  fund,  duke  i  kënduar  së  bashku  suret 
Kaf  gjer  në  fund,  e  këndojmë  Kur'anin  në  shtatë  pjesë."  (Ahmed, 
rv,  9;  Ibni  Maxhe,  Salat,  178) 

Me  një  ferman  nga  Allahu  i  Lartë  dhe  si  amanet  të  të  Dërguarit 
të  Allahut  (s.a.s.),  sahabet  i  kushtonin  Kur'anit  rëndësi  të  madhe. 
Krahas  këndimit  të  tij  në  namaze,  nga  Kur'ani  këndonin  shumë 
dhe  vazhdimisht  në  udhëtime  dhe  fushata  luftarake,  në  kuve- 
nde,  në  namazet  e  natës.  Ata  kurrë  nuk  ngopeshin  me  kënaqësi- 
në  e  këndimit  të  Kur'anit.  Ata  nuk  mund  të  rrinin  qoftë  edhe  një 
ditë  të  vetme  pa  kënduar  Kur'an.371  E  fillonin  ditën  me  këndim 
Kur'ani  dhe  atyre  që  u  dhimbnin  sytë,  u  rekomandonin  të  shih- 
nin  në  tekstin  e  Kur'anit.  Madje,  Hz.  Osmani  (r.a.)  pati  vjetëruar 
dy  tekste  Kur'ani  nga  këndimi  i  gjatë  e  i  shpeshtë.372 

Më  i  dëshiruari  për  Kur'an  midis  thekifasve  ishte  Osman  bin 
Ebil  Asi.  Meqë  ishte  më  i  riu  prej  tyre  në  moshë,  e  linin  te  kaf- 
shët.  Kur  përfaqësuesit  ktheheshin  për  të  kaluar  vapën  dhe  fli- 
nin,  Osmani  (r.a.)  shkonte  te  i  Dërguari  i  Allahut,  e  pyeste  për 
fenë,  dëgjonte  dhe  mësonte  Kur'an.  Kështu,  i  mësonte  disa  sure 
përmendësh  duke  i  dëgjuar  nga  i  Dërguari  i  Allahut  dhe  pastaj  i 
përsëriste  vetë. 

Osmani  (r.a.)  i  cili,  fshehtas  nga  shokët,  ishte  bërë  musliman 
para  tyre  duke  i  dhënë  besën  Profetit,  kur  e  gjente  të  zënë  të 
Dërguarin  e  Allahut  (s.a.s.),  shkonte  ose  te  Ebu  Bekri,  ose  te  Ubej 
bin  Ka'bi,  pyeste  ç'kishte  për  të  pyetur  dhe  këndonte  ç'dëshironte 
të  këndonte.  Ky  qëndrim  dhe  kjo  sjellje  e  tij  i  pëlqenin  të  Dërguarit 
të  Allahut  (s.a.s.)  dhe  e  donte.  Kur  përfaqësuesit  Thekifë  dëshi- 
ruan  të  ktheheshin  në  vendin  e  vet,  i  thanë  Profetit: 

"O  i  Dërguari  i  Allahut,  na  e  cakto  njërin  prej  nesh  imam!" 
Dhe  Profeti  ua  caktoi  imam  Osmanin  megjithëse  ai  ishte  më  i 
riu  ndër  ta!  (Ibni  Hisham,  rv,  185;  Ibni  Sa'd,  V,  508;  Ahmed,  IV,  218) 

371  Ibni  Sa'd,  III,  75-76. 

372  Kettani,  II,  197. 

Ndodhitë  e  tjera  pas  kthimit  nga  Tebuku 

Të  Dërguarit  të  Allahut  (s.a.s.)  i  erdhi  në  botë  nga  egjiptiania 
Hz.  Marie  një  djalë  që  e  quajtën  Ibrahim.  H.  Ibrahimi  u  sëmur 
pas  kthimit  nga  Tebuku  dhe,  pas  një  kohe,  vdiq.  I  Dërguari  i 
Allahut  u  hidhërua  shumë  për  këtë.  Nga  sytë  e  bekuar  u  derdhën 
në  heshtje  pikat  e  mëshirës  dhe  tha  kështu: 


"Syri  qan  dhe  zemra  është  e  zymtë.  Megjithatë,  ne  nuk  themi  ndonjë 
gjë  që  do  ta  linte  të  pakënaqur  Zotin  tonë!  Vallahi,  o  Ibrahim,  jemi  shumë 
të  dëshpëruar  nga  ndarja  prej  teje!"  (Buhari,  Xhenaiz,  44;  Ibni  Sa'd,  l,  138) 

I  Dërguari  i  Allahut  (s.a.s.)  urdhëroi  t'i  sillnin  një  gur  të  cilin 
e  nguli  në  krye  të  varrit.  Kështu,  varri  i  Hz.  Ibrahimit  u  bë  i  da- 
llueshëm  me  një  shenjë.  Gjithashtu,  Profeti  qe  i  pari  që  spërkati 
ujë  mbi  varr.373 

Në  këtë  mes,  ishte  zënë  dielli.  Disa  prej  shokëve,  nisur  nga  një 
zakon  i  periudhës  së  injorancës,  e  lidhën  këtë  ngjarje  me  vdekjen 
e  djalit  Ibrahim.  Por  Profeti  (s.a.s.),  duke  mos  e  miratuar  këtë  vle- 
rësim  të  shokëve,  tha: 

"Dielli  dhe  hënajanë  dy  nga  provat  dhe  argumentet  e  Allahut.  Ato 
nuk  zihen  as  nga  vdekja,  as  nga  jeta  e  ndokujt!  Kur  të  vihet  re  zënia 
e  diellit  ose  hënës,  filloni  ta  përmendni  Allahun  dhe  falni  namaz!"374 
(Nesai,  Kusuf  14) 


373  Ibni  Sa'd,  1, 144;  Ibni  Abdilber,  I,  59. 

374  Edhe  në  ditët  tona,  në  disa  zona,  në  vend  të  faljes  së  namazit  dhe  bërjes 
së  lutjeve,  shihen  veprime  të  tilla,  si  rënie  daullesh,  gjuajtje  me  armë, 
etj.  Si  bestytni  popullore  të  bazuara  në  paganizëm,  këto  s'kanë  asnjë 
lidhje  me  Islamin.  Edhe  paragjykime  të  tilla  si  konsiderata  mbi  ndje- 
llakeqësinë  e  disa  dukurive  si  krakitja  e  korbave,  etj.,  kanë  të  njëjtin 


burim. 

Në  mes  të  muajit  Rexhep  vdiq  Nexhashiu  i  Abisinisë. 
Megjithëse  mes  dy  vendeve  ishte  deti  dhe  kishte  një  largësi  të 
madhe,  i  Dërguari  i  Allahut  (s.a.s.)  i  njoftoi  qysh  atë  ditë  sahabet 
për  vdekjen  e  tij  dhe  tha: 

"Faleni  namazin  e  të  vdekurit  të  vëllait  tuaj  të  një  vendi  të  largët!" 

"Kush  është  ai,  o  i  Dërguari  i  Allahut?"  -  E  pyetën  sahabet. 

"Nexhashi  Ashamai  është.  Sot  vdiq  robi  i  mirë  i  Allahut,  Ashama! 
Lutiuni  Allahut  tafalë  vëllain  tuaj!"  -  Tha  Profeti  (s.a.s.)  dhe  e  drej- 
toi  namazin  e  të  vdekurit  në  mungesë  për  Nexhashiun.  (Muslim, 
Xhenaiz,  62-68;  Ahmed,  III,  319;  IV,  7) 

Më  pas  u  mësua  se  Nexhashiu  kishte  vdekur  pikërisht  atë 
ditë  që  kishte  njoftuar  i  Dërguari  i  Allahut. 


Në  muajin  Shaban,  vajza  e  bekuar  e  Profetit  (s.a.s.)  dhe  bash- 
këshortja  e  nderuar  e  Hz.  Osmanit  (r.a.),  Ummu  Gulsumi  (r.an- 
ha),  u  bashkua  me  Mëshirën  Hyjnore.375 


Afër  dy  muaj  pas  fushatës  së  Tebukut,  domethënë  në  muajin 
Dhilkade,  mori  fund  edhe  jeta  e  mbushur  plot  intriga  e  kryeta- 
rit  të  hipokritëve,  Abdullah  bin  Ubej.  Me  vdekjen  e  tij  u  trondit 
themeli  i  lëvizjes  së  hipokritëve  dhe  hezitantëve  dhe,  shumica  e 
mbetur  e  tyre,  pasi  bënë  pendesë,  u  bënë  muslimanë  të  vërtetë! 

Kur  vdiq  ai,  i  biri  Abdullah,  sipas  porosisë  së  të  atit,  shkoi  te 
Profeti  (s.a.s.)  dhe  i  tha: 

"O  i  Dërguari  i  Allahut!  Abdullah  bin  Ubej  vdiq.  Ma  jep  kë- 
mishën  që  t'ia  bëj  qefin.  Falja  namazin  e  të  vdekurit  dhe  kërko 
falje  për  të!" 

Profeti  (s.a.s.)  e  nxori  këmishën  nga  trupi  dhe  ia  dha  dhe,  pasi 
u  përgatit  kufoma,  ia  fali  namazin.  Atëherë  zbriti  ky  ajet: 


375  Ibni  Sa'd.  VIII.  38. 

"Kurrsesi  mos  ia  fal  namazin  e  të  vdekurit  prej  tyre  dhe  as 
në  krye  të  varrit  mos  rri,  sepse  ata  e  mohuan  Allahun  dhe  të 
Dërguarin  dhe  vdiqën  si  mëkatarë!"  (et-Tevbe,  84)  (Buhari,  Xhenaiz,  23; 
Ibni  Maxhe,  Xhenaiz,  31) 

Kur  e  pyetën  Profetin  (s.a.s.)  pse  veproi  kështu,  u  përgjigj: 

"Këmisha  ime  dhe  namazi  që  iafala  nuk  e  mbrojnë  atë  nga  ndëshki- 
mi  i  Allahut,  por,  duke  vepruar  kështu,  unë  shpresoj  që  ngafisi  i  tij  të 
bëhen  muslimanë  një  mijë  vetë!" 

Me  të  vërtetë,  një  mijë  vetë  nga  fisi  Hazrexh  të  cilët  panë  se 
Abdullah  bin  Ubeji  kishte  kërkuar  shpëtim  nga  këmisha  e  të 
Dërguarit  të  Allahut  dhe  namazi  i  falur  prej  tij,  e  lanë  politeizmin 
dhe  u  bënë  muslimanë!376 


Viti  i  ambasadorëve 

Meka  ishte  ngadhnjyer,  lufta  e  Hunejnit  ishte  fituar,  populli 
i  Taifit  një  vit  pas  rrethimit  ishte  bërë  musliman  si  dhe  fushata  e 
vështirë  e  Tebukut  kishte  përfunduar  me  sukses.  Në  Gadishullin 
Arabik,  më  në  fund,  nuk  kishte  mbetur  ndonjë  pengesë  që  të 
mund  t'i  zinte  rrugën  Islamit. 

Nisur  nga  kjo,  fiset  arabe  që  gjetën  mundësinë  dhe  rastin  për 
ta  njohur  drejt  madhështinë  dhe  shkëlqimin  e  Islamit,  hlluan 
t'i  dërgojnë  Profetit  (s.a.s.)  delegacione  e  t'i  shprehnin  besni- 
kërinë  e  tyre.  Këto  delegacione  që  vinin  prej  kufijve  të  Jemenit, 
Hadramevtit,  Bahrejnit,  Amanit,  Sirisë  dhe  Iranit,  vinin  ose  për 
t'u  bërë  muslimanë,  ose  për  të  deklaruar  se  kishin  hyrë  në  Islam 
dhe  kërkonin  prej  të  Dërguarit  të  Allahut  (s.a.s.)  mësues  për  t'ua 
mësuar  Islamin. 

Një  shembull  i  bukur  i  faktit  që  delegacionet  që  vinin,  e  mëso- 
nin  Islamin  nga  vetë  i  Dërguari  i  Allahut  (s.a.s.),  ktheheshin  me- 
njëherë  në  fiset  e  veta  dhe  ua  mësonin  edhe  atyre,  është  shembu- 
lli  i  fisit  Beni  Tuxhib.  Një  delegacion  prej  trembëdhjetë  vetësh  i 


376  Ajni,  VIII,  54;  Dijarbekri,  II,  140-141 . 

këtij  fisi  shkuan  te  Profeti.  Ata  kishin  marrë  me  vete  edhe  mallrat 
për  të  dhënë  zeqat.  Kjo  sjellje  e  tyre  i  pëlqeu  shumë  të  Dërguarit 
të  Allahut  (s.a.s.).  Ai  e  priti  delegacionin  me  "mirëse  erdhët"  dhe 
e  porositi  Bilal  Abisinasin  që  t'i  respektonte  në  mënyrën  më  të 
mirë.  Delegacioni  Beni  Tuxhib  thanë: 

"O  i  Dërguari  i  Allahut!  Ta  suallëm  ty  hakun  e  Allahut  te 
mallrat  tona!" 

" Ato  merrini  prapë  dhe  shpërndajuani  të  varfërve  tuaj!"  -  U  tha  i 

Dërguari  i  Allahut. 

"O  i  Dërguari  i  Allahut!  Ne  të  sollëm  ty  vetëm  ç'na  teproi  pasi 
u  dhamë  të  varfërve  tanë!"  - 1  thanë  pjesëtarët  e  delegacionit. 

Hz.  Ebu  Bekri  (r.a.)  tha: 

"O  i  Dërguari  i  Allahut!  Ç'është  e  drejta,  mes  delegacioneve 
arabe  nuk  ka  si  delegacioni  i  Tuxhibit!" 

" Orientimi  është  në  dorë  të  Allahut  të  Lartë!  Allahu  ia  hap  zemrën 
kujt  të  dojë  ndaj  besimit!"  -  Theksoi  i  Dërguari  i  Allahut  (s.a.s.). 

Delegacioni  i  Tuxhibit  e  pyetën  Profetin  për  një  sërë  gjërash 
nga  Kur'ani  dhe  Sunneti.  Përgjigjet  e  pyetjeve  të  tyre  u  shkruan 
dhe  iu  dhanë  me  vete.  Për  zellin  dhe  përpjekjet  që  treguan,  inter- 
esi  i  Profetit  për  ta  u  shtua.  Pas  një  qëndrimi  disaditor,  delegacio- 
ni  deshi  të  kthehej.  Ata  u  pyetën  pse  nxitoheshin. 

"Duam  të  kthehemi  te  fisi  që  t'u  tregojmë  njerëzve  tanë  se 
ç'pamë  te  i  Dërguari  i  Allahut,  ç'pyetëm  dhe  ç'përgjigje  morëm!" 
-  Thanë  ata.  Pastaj  u  takuan  dhe  u  përshëndetën  me  Profetin.  I 
Dërguari  i  Allahut  (s.a.s.)  dërgoi  te  ata  Bilal  Abisinasin  duke  e 
urdhëruar  t'u  jepte  dhurata  dhe  t'u  bënte  më  shumë  të  mira  se 
delegacioneve  të  tjerë.  (Ibni  Sa'd,  I,  323;  Ibni  Kajjim,  III,  650-651) 

I  Dërguari  i  Allahut  (s.a.s.),  duke  kërkuar  që  delegacionet  të 
qëndronin  për  një  farë  kohe  në  Medinë,  siguroi  që  ata  të  mësonin 
Kur'anin  dhe  bazat  e  fesë,  që  ta  kuptojnë  Islamin  duke  e  parë 
zbatimin  e  tij  në  praktikë  tek  vetë  ai.  Për  shembull,  kur  erdhi  de- 
legacioni  Abdul  Kajs,  Profeti  kërkoi  nga  ensarët  t'i  mermin  dhe 
|  |  mbanin  si  miq.  Në  këtë  mes,  edhe  t'u  jepnin  njohuri  fetare  të 

domosdoshme,  t'u  mësonin  përmendësh  suret  e  nevojshme  për 
namaz.  Pastaj,  të  nesërmen  në  mëngjes,  i  pyeti  për  shëndetin  dhe 
mirëqenien  dhe  nëse  kishin  mbetur  të  kënaqur  apo  jo  nga  ensa- 
rët.  Ata  i  shprehën  Profetit  kënaqësinë  e  tyre.  Pastaj,  i  Dërguari 
i  Allahut  i  ndau  pjesëtarët  e  delegacionit  nga  një  e  nga  dy  nëpër 
shtëpitë  e  sahabeve  në  mënyrë  që  ta  mësonin  fenë  më  me  lehtësi. 
I  mbetur  jashtëzakonisht  i  kënaqur  nga  zelli  dhe  përpjekjet  e  sa- 
habeve  dhe  vendosmëria  e  pjesëtarëve  të  delegacionit  të  Abdul 
Kajsit  për  të  mësuar,  Profeti  (s.a.s.),  duke  u  marrë  me  secilin  prej 
tyre  veç  e  veç,  i  kontrolloi  në  mësimin  përmendësh  të  Tahijjatit, 
Fatihasë,  sureve  të  tjera  dhe  në  njohjen  e  sunnetit.377 

Në  këtë  mënyrë,  me  kalimin  e  kohës,  Islami  u  përhap  në  të 
gjithë  Gadishullin  Arabik.  Njerëzit  vinin  tufa-tufa  e  futeshin  në 
Islam.  Medina  çdo  ditë  ishte  plot  vizitorë  të  rinj.  Profeti  i  priste  të 
ardhurit  në  mënyrën  më  të  mirë,  i  gostiste,  bisedonte  me  secilin 
sipas  gjendjes  dhe  traditave,  qëndiste  në  zemrat  bukurinë,  kë- 
naqësinë  dhe  gëzimin  e  Islamit.378 

Më  në  fund,  vuajtjet  dhe  mundimet  e  vjetra  ia  kishin  lënë  vend- 
in  një  favori  të  begatë.  Kështu,  Allahu  i  Lartë,  lidhur  me  kryerjen 
e  falenderimit  të  këtij  favori,  i  porosiste,  në  personin  e  Profetit, 
kështu  besimtarët  të  gatuar  me  vuajtjet  dhe  mundimet  në  fjalë: 

"Kur  erdhi  ndihma  e  Allahut  dhe  fitorja  dhe  i  pe  njerëzit  tek 
po  hyjnë  turma-turma  në  fenë  e  Allahut,  përmende  dhe  ia  për- 
kushto  falenderimet  Zotit  tënd  dhe  kërko  prej  Tij  falje  se  ai  e 
pranon  shumë  pendimin,  është  mëshirues  i  madh!"  (en-Nasr,  1-3) 

Me  rastin  e  përhapjes  me  vrull  të  Islamit  në  Gadishullin 
Arabik  në  vitin  e  9  të  hixhretit  dhe  ardhjes  në  Medinë  të  delega- 
cioneve  me  përfaqësuesit  (ambasadorët)  e  fiseve  për  ta  mësuar 
Islamin,  ky  vit  u  quajt  viti  i  ambasadorëve. 


377  Ahmed,  III,  402. 

378  Shih.  Nesai,  Umre,  5. 

Detyrimi  i  haxhit 

Gjer  në  vitin  e  nëntë  të  hixhretit,  haxhi  kryhej  sipas  fesë  Hanif 
të  Hz.  Ibrahimit,  ndërkaq  që  në  ritualet  përkatëse  sipas  asaj  feje, 
politeistët  kishin  përzjerë  edhe  shumë  praktika  të  gabuara.  Kurse 
këtë  vit,  i  Dërguari  i  Allahut  (s.a.s.),  pasi  e  bëri  Hz.  Ebu  Bekrin 
udhëheqës  të  haxhit,  e  dërgoi  në  Mekë  së  bashku  me  një  karvan 
prej  treqind  vetësh  me  qëllim  që  t'u  mësonte  muslimanëve  ha- 
xhin  islam.  Kurse  për  vete  bëri  të  ditur  se  do  të  bënte  haxh  në 
vitin  e  dhjetë.  Hz.  Ëbu  Bekrit  i  dha  me  vete  edhe  njëzet  deve  për 
kurban,  të  cilave  u  kish  vënë  nga  një  nishan  në  qafë. 

Kur  Hz.  Ebu  Bekri  (r.a.),  së  bashku  me  shoqëruesit  dolën  në 
udhë,  u  zbuluan  ajetet  e  para  të  sures  Tevbe  (Berae).  Kështu, 
Shtëpia  e  Allahut  (Qabja)  e  pastruar  prej  idhujve,  u  urdhërua  që 
të  pastrohej  edhe  prej  politeistëve.  Sepse  gjer  atë  kohë  politeistëve 
nuk  u  ishte  përzier  kush  kur  kishin  dashur  ta  vizitojnë  Qaben. 
Mirëpo  adhurimi  i  Qabes,  pasi  ajo  e  kishte  fituar  cilësinë  e  saj  të 
vërtetë,  nga  politeistët,  duke  e  prekur  me  dorë  dhe  me  paraqitje  të 
jashtëmoralshme  (zhveshur),  nuk  përshtatej  me  besimin  monoteist 
dhe,  mes  popullit,  bëhej  shkak  për  çoroditje.  Ja,  pra,  ajetet  e  sures 
Berae  të  zbritura  në  këtë  mes,  u  bënë  ajetet  që  i  dhanë  fund  mun- 
gesës  së  respektit  ndaj  besimit  monoteist  të  përjetuar  në  Qabe. 

Allahu  i  Lartë  urdhëron: 

"Denoncim  nga  Allahu  dhe  i  Dërguari  i  Tij  për  idhujtarët 
me  të  cilët  patët  lidhur  marrëveshje!  Qarkulloni  në  tokë  edhe 
katër  muaj  të  tjerë  e  dijeni  mirë  se  ju  nuk  mund  ta  bëni  Allahun 
të  paaftë  dhe  se  Allahu  ka  për  t'i  poshtëruar  mohuesit!  Ky  ësh- 
të  një  njoftim  i  Allahut  dhe  i  të  Dërguarit  të  Tij  për  njerëzit  në 
ditën  e  haxhit  të  madh.  Allahu  dhe  Pejgamberi  s'kanë  të  bëjnë 
me  idhujtarët.  Po  qe  se  pendoheni,  është  më  e  dobishme  për 
ju!  Por,  po  t'i  ktheni  shpinën  rrugës  së  drejtë,  dijeni  se  nuk 
do  të  mund  t'i  shpëtoni  Allahut.  Dhe  ti  jepu  mohuesve  lajmin 
mbi  një  ndëshkim  të  dhimbshëm!  Përveç  atyre  idhujtarëve  me 
të  cilët  keni  lidhur  marrëveshje  e  që  nuk  kanë  ndihmuar  as- 
kënd  kundër  jush.  Marrëveshjen  me  ta  çojeni  gjer  në  fund.  Pa 
dyshim,  Allahu  i  do  njerëzit  e  fjalës!"  (et-Tevbe,  1-4) 

"O  ju  që  besuat!  Politeistët  janë  të  fëlliqtë!  Prandaj,  pas  kë- 
tij  viti,  të  mos  afrohen  në  Shtëpinë  e  Shenjtë!  Po  qe  se  frikë- 
soheni  nga  varfëria,  dijeni  se,  po  deshi  Allahu,  me  favorin  e 
Tij  do  t'ju  bëjë  të  pasur.  Pa  dyshim,  Allahu  është  i  ditur  dhe  i 
plotpushtetshëm!"  (et-Tevbe,  28) 

Për  njoftimin  e  këtyre  ajeteve,  i  Dërguari  i  Allahut  (s.a.s.)  dër- 
goi  në  Mekë,  pas  Hz.  Ebu  Bekrit  (r.a.),  Hz.  Aliun  (r.a.). 

Në  ditën  e  dytë  të  bajramit,  pranë  Xhemresë  së  Akabes,  Hz. 
Aliu  (r.a.)  u  ngrit  në  këmbë  dhe,  me  një  ligjëratë,  e  kreu  detyrën 
e  dhënë  nga  Profeti.  Pas  këndimit  të  një  numri  të  caktuar  ajetesh 
nga  sureja  Tevbe,  ua  bëri  të  njohur  të  gjithëve  këto  katër  pika  të 
përmbledhura  nga  i  Dërguari  i  Allahut  (s.a.s.): 

1.  (Çdokush  ta  dijë  se)  në  xhennet  do  të  hyjnë  vetëm  besimtarët! 

2.  Qabja  në  asnjë  kohë  nuk  do  të  bëhet  tavaf  me  trup  të  zbu- 
luar  (dhe,  kështu,  zakoneve  të  shpikura  nga  politeistët  do  t'u  je- 
pet  fund!). 

3.  Pas  këtij  viti,  asnjë  politeist  nuk  do  të  afrohet  në  Qabe. 

4.  Vetëm  për  politeistët  që  kanë  bërë  marrëveshje  me  të 
Dërguarin  e  Allahut  (s.a.s.)  dhe  i  kanë  ndenjur  besnik  asaj,  pikat 
e  marrëveshjes  do  të  konsiderohen  efektive  gjer  në  afatin  e  për- 
caktuar  në  marrëveshje. 

Pas  atij  viti,  asnjë  politeist  nuk  ka  mundur  të  vijë  në  Qabe  dhe 
Qabja  nuk  është  bërë  tavaf  me  trup  të  zbuluar. 

Pas  atij  viti,  edhe  politeistët  e  fundit  që  e  kuptuan  fatkeqësinë 
ku  i  kishte  çuar  politeizmi,  zgjodhën,  më  në  fund,  besimin. 

Pas  atij  viti,  Qabeja  e  pastruar  si  nga  idhujt,  ashtu  edhe  nga  po- 
liteistët,  u  bë  gati  për  haxhin  e  madh  që  do  të  kryente  i  Dërguari 
i  Allahut  (s.a.s.)!379 


379  Ibni  Hisham,  IV,  201;  Tirmidhi,  Haxh,  44/871;  Vakidi,  III,  1077. 

Adij  bin  Hatimi  bëhet  musliman 

Hatimi  Tai,  bujaria  e  të  cilit  ishte  bërë  legjendare,  i  përkiste 
fisit  Tajj  dhe  ishte  i  ati  i  Adijit.  Mes  fisit,  Adiji  ishte  një  person 
i  madh,  i  ndershëm,  orator,  i  shpejtë  në  përgjigje,  i  virtytshëm 
dhe  bujar.  Kur  në  vitin  e  nëntë  të  hixhretit,  i  Dërguari  i  Allahut  e 
pati  dërguar  Hz.  Aliun  për  ta  shembur  idhullin  Fuls  të  fisit  Tajj, 
Adiji  pati  ikur  në  Damask.  Kurse  e  motra  Seffane  ishte  sjellë  në 
Medinë  me  robërit  e  luftës. 

Drita  e  Qenies,  Profeti  ynë,  e  la  të  lirë  Seffanen,  i  dha  rroba, 
kafshë  shale  dhe  ushqime  rruge  dhe,  duke  e  bashkuar  me  disa 
persona  të  besueshëm  të  fisit  të  saj,  e  dërgoi  në  Damask. 

Adij  bin  Hatimi  thotë: 

"Seffane  ishte  një  femër  e  mençur.  Unë  e  pyeta: 

"Ç'mendon  për  këtë  njeri?" 

Ajo  m'u  përgjigj: 

"Vallahi,  e  shoh  me  vend  që  të  bashkohesh  sa  më  shpejt  me 
të!  Po  qe  se  ai  është  me  të  vërtetë  pejgamber  dhe  po  qe  se  e  ndjek 
tani  atë  duke  u  dalë  para  të  tjerëve,  kjo  do  të  jetë  për  ty  virtyt  dhe 
epërsi.  Po  qe  se  është  një  sundues,  në  sajë  të  tij  s'ke  për  ta  humbur 
sundimin  në  Jemen,  s'ke  për  të  rënë  në  gjendje  të  vështirë  e  të 
ulët!  Tashmë  vendimi  është  yti!" 

"Vallahi,  fjalë  me  vend  kjo!  Do  të  shkoj  te  ai  njeri!  Po  të  jetë  gë- 
njeshtar,  mua  s'më  bën  dot  gjë.  Po  të  jetë  fjalëdrejtë,  ia  dëgjoj  fja- 
lët  dhe  e  ndjek!"  -  Thashë  unë  dhe  erdha  në  Medinë.  Kur  pashë 
se  pranë  Profetit  (s.a.s.)  ndodheshin  farefisi,  gratë  dhe  fëmijët,  e 
kuptova  se  tek  ai  s'kishte  salltanet  as  të  Kisras,  as  të  Kajserit! 

Profeti  (s.a.s.)  më  kapi  për  dore  dhe  më  çoi  në  shtëpinë  e  vet.  Në 
rrugë  atë  e  ndaloi  një  grua  e  moshuar  dhe  e  sëmurë  dhe  ia  paraqiti 
nevojën.  Ai  ndenji  një  kohë  të  gjatë  në  këmbë,  ia  dëgjoi  hallin  gruas 

dhe  ia  zgjidhi  çështjen.  Kur  arritëm  në  shtëpi,  mori  një  minder  të 
mbushur  me  fije  druri  hurme  dhe  ma  dha  duke  më  thënë: 

"Ulu  mbi  këtë!" 

"Jo,  ulu  ti  mbi  të!"  - 1  thashë  unë. 

"jo,  ti  do  të  ulesh!"  -  Më  urdhëroi  i  Dërguari  i  Allahut. 

Unë  u  ula  mbi  minder,  kurse  i  Dërguari  i  Allahut  (s.a.s.),  për 
trualli.  Me  vete  mendova: 

"Vallahi,  kjo  s'është  punë  sunduesi!" 

I  Dërguari  i  Allahut  (s.a.s.)  më  tha: 

"Adij!  Bëhu  musliman  që  tëgjesh  shpëtim!" 

"Unë  e  kam  fenë  time!"  - 1  thashë. 

"Fenë  tënde  e  njoh  më  mirë  se  ti!"  -  Ma  ktheu. 

"E  njeh  fenë  time  më  mirë  me  unë?"  -  E  pyeta  me  habi. 

"Po!"  -  Më  tha  ai.  Dhe  vazhdoi:  “A  s'je  rekusim  ti?  A  nuk  e  merr 
për  vete  një  të  katërtën  e  plaçkës  së  luftës  tëfisit?" 

"Ashtu  është!"  -  Iu  përgjigja  unë. 

“Në  të  vërtetë,  sipasfesë  tënde,  kjo  s'është  hallall  për  ty !"  -  Më  tha 
dhe  e  la  me  kaq  këtë  çështje.  Unë  u  turpërova  shumë  nga  këto 
fjalë  të  të  Dërguarit  të  Allahut. 

" Po ,  ashtu  është,  vallahi!"  -  I  thashë  dhe  e  kuptova  se  ai  ishte 
një  pejgamber  i  dërguar  nga  Allahu.  I  Dërguari  i  Allahut  (s.a.s.) 
nuk  i  përsëriti  më  fjalët  që  më  bënë  mua  me  turp,  por  vazhdoi 
kështu: 

“Unë  e  di  shkakun  që  të  bëhet  pengesë  ty  për  të  hyrë  në  Islam.  Ti  me- 
ndon  kështu  për  mua:  “Atë  e  ndjekin  të  dobëtit,  njerëzit  e  pafuqishëm  të 
cilëve  arabët  nuk  ujapin  vlerë!”  A  e  di  se  ku  bie  Hire?" 

"Nuk  kam  qenë  aty,  por  kam  dëgjuar  për  të!"  -  I  thashë. 

"Betohem  në  Allahun  që  ka  shpirtin  tim  në  dorë,  se  Allahu  do  ta 
plotësojë  këtë  çështje.  Dhe,  atëherë,  një  grua  e  vetme  do  të  niset  nga  Hire 

380  Rekusijje:  Një  bindje  fetare  si  përzjerje  e  krishterizmit  dhe  sabeaniz- 
mit  (idolatrisë). 

_ 

dhe  do  të  vijë  për  ta  hërë  tavaf  shtëpinë  e  Allahut!  Pastaj  do  të  triumfo- 
hen  thesaret  e  Kisra  bin  Hurmuzit!" 

"Të  Kisra  bin  Hurmuzit?"  -  E  pyeta  me  çudi  unë. 

" Po ,  po,  të  Kisra  bin  Hurmuzit!"  -  Më  tha.  Pastaj  vazhdoi: 

"Pa  shkuar  shumë,  pasuriajonë  do  të  shtohet  aq  shumë,  saqë  askush  nuk 
do  ta  ketë  syrin  më  në  të  dhe  nuk  do  të  gjendet  njeri  për  të  marrë  zeqat!" 

I  Dërguari  i  Allahut  (s.a.s.)  u  gëzua  shumë  që  u  bëra  musli- 
man,  në  fytyrë  i  vura  re  një  gëzim  të  madh.  Më  tha  që  të  rrija  si 
mik  në  shtëpinë  e  një  ensari.  Dhe  unë  hllova  të  shkoja  e  të  vija  në 
shtëpinë  e  tij  mëngjes  e  mbrëmje.  Nuk  kishte  asnjë  kohë  namazi 
që  të  mos  më  merrte  malli  për  të!" 

Më  vonë,  Adiji  (r.a.)  i  cili  e  rrëfen  këtë  ngjarje,  thotë: 

"Vallahi,  e  kam  parë  me  sytë  e  mi  që  një  grua  të  dalë  në  rru- 
gë  nga  Hire  e  hipur  mbi  deve,  të  vijë  pa  frikë  gjer  në  Shtëpinë 
e  Allahut  dhe  ta  bëjë  tavaf!  Veç  kësaj,  vallahi  edhe  unë  u  ndo- 
dha  mes  atyre  që  triumfuan  mbi  thesaret  e  Kisras.  Betohem  në 
Allahun  që  ka  shpirtin  tim  në  dorë,  se  edhe  e  treta  do  të  ngjasë, 
sepse  atë  e  ka  thënë  i  Dërguari  i  Allahut!"  (Buhari,  Menakib,  25;  Ahmed, 
IV,  257,  377-379;  Ibni  Hisham,  IV,  246;  Ibni  Kethir,  el-Bidaje,  V,  62) 

Edhe  parashikimi  tjetër  i  të  Dërguarit  të  Allahut  (s.a.s.)  u  vër- 
tetua.  Kalifi  Omer  bin  Abdulaziz  e  pati  dërguar  nëpunësin  e  ze- 
qatit  në  vendet  afrikane.  Nëpunësi  i  pati  sjellë  mallrat  prapë  pa  i 
ndarë  dot,  sepse  nuk  pati  gjetur  njeri  që  të  merrte  zeqat.  Atëherë, 
me  paratë  e  atyre  mallrave  ai  pati  çliruar  shumë  skllevër.381 


Haxhi  i  parë  e  i  fundit  i  Dritës  së  Qenies: 

HAXHI I  LAMTUMIRES 

Pasi  haxhi  u  bë  farz,  detyrim  fetar,  haxhi  i  parë  e  i  fundit  që 
bëri  i  Dërguari  i  Allahut  (s.a.s),  është  Haxhi  i  Lamtumirës.  Meqë 
në  këtë  haxh,  i  Dërguari  i  Allahut  (s.a.s.)  u  përshëndet  me  musli- 
manët  ose,  e  thënë  ndryshe,  u  dha  lamtumirën  muslimanëve,  ata 


381  Shih.  Buti,  f.  434. 

thanë  "ky  është  haxh  lamtumire"  dhe  ky  cilësim  u  popullarizua.382 
Kurse  Profeti  (s.a.s.)  bënte  fjalë  për  këtë  haxh  si  "Haxhxhetu'l- 
Islam"  (Haxhi  Islam).383 

Në  këtë  haxh  që  i  takoi  të  kryhej  në  vitin  e  dhjetë  të  hixhre- 
tit,  kur  Gadishulli  Arabik  ishte  bërë  musliman  fund  e  krye  dhe 
sundimi  dhe  shkëlqimi  i  Islamit  kishin  arritur  kulmin,  Profeti 
(s.a.s.)  i  ftoi  të  gjithë  muslimanët. 

Zemrat  e  mbushura  me  dashurinë  për  Allahun  dhe  të 
Dërguarin  (s.a.s.)  iu  përgjigjën  si  një  trup  i  vetëm  kësaj  ftese.  Kur 
ky  lajrn  arriti  jashtë  Medinës,  njerëzit  filluan  të  vinin  turma-turma 
nga  të  gjitha  anët.  Veç  këtyre,  ata  që  bashkoheshin  rne  rrugëtarët 
nuk  kishin  të  numëruar.  Tërë  hapësirën  sa  hante  syri  e  kishin 
mbushur  turma  të  mëdha.  Numri  i  muslimanëve  që  erdhën  nga 
të  katër  anët  për  të  bërë  haxh  së  bashku  me  Profetin  (s.a.s.)  arriti 
në  rreth  njëqind  e  njëzet  mijë.  Të  gjithë  së  bashku,  me  një  zemër 
të  vetme,  shpalosnin  një  pamje  sublime  përtej  imagjinatës. 

Pasi  u  dha  të  pranishmëve  njohuri  të  shkurtra  mbi  haxhin 
dhe  ihramin,  Profeti  (s.a.s.)  doli  në  rrugë.  Ai  çonte  me  vete  rreth 
njëqind  deve  për  t'i  bërë  kurban  në  haxh.  Gjatë  gjithë  rrugës, 
i  Dërguari  i  Allahut  (s.a.s.)  u  foli  muslimanëve  vazhdimisht 
për  haxhin.  Në  hutben  që  mbajti,  tregoi  për  domosdoshmëri- 
të  (vaxhibet)  dhe  sunnetet  e  ihramit  dhe  haxhit.  Kur  arritën  në 
Dhulhulejfe,  në  luginën  Akik,  u  tha  kështu  muslimanëve: 

“Xhebraili  i  dërguar  nga  Zoti  im  më  erdhi  sonte  dhe  më  urdhëroi: 
"Fal  namaz  në  këtë  luginë  të  bekuar  dhe  thuaj  se  ke  bërë  nijet  edhe  për 
haxh,  edhe  për  umre!"  (Buhari,  Haxh,  16) 

Atje  Profeti  fali  edhe  dy  reqate  namaz  për  ihram.  Pasi  e  lav- 
dëroi  dhe  e  falenderoi  Allahun,  bëri  tesbih  dhe  tekbir,  Profeti  u 
lut  kështu: 


382  Buhari,  Haxh,  132. 

383  Hejsemi,  III,  237. 

"Allahu  im!  Bëma  këtë  haxh  të  mirë  e  të  pranueshëm,  ku  të  mos  ketë 
hipokrizi  dhe  popullaritet!"  (Ibni  Maxhe,  Menasik,  4) 

Pasi  hyri  nën  ihram  në  Dhulhulejfe,  e  hlloi  telbijen  në  këtë 
mënyrë: 


aIAI!  01 1 sQ  dJU  V  dilJ  tdii  1$^! 4  diLJ 

dii  S  cO-ihkJ! j  Oli  j 


Lebbejke  Tlahumme  lebbejk;  lebbejke  la  sherikele  lebbejk; 
Innel  hamde  ve'nnimetelek  velmulke  la  sherikelek! 


Nën  urdhrin  Tënd,  Allahu  ynë,  Ti,  që  s'ke  të  dytë; 
Lavdërimi,  begatitë,  pushteti  e  pasuria  janë  të  Tutë!.. 

(Buhari,  Haxh,  26) 

Pastaj  urdhëroi: 

"Kush  nga  ju  dëshiron  të  bëjë  nijet  për  haxh  dhe  umre,  ta  thotë 
këtë!" 


Pasi  i  Dërguari  i  Allahut  hyri  nën  ihram  dhe  e  filloi  telbijen, 
njoftoi  se  i  kishte  ardhur  Xhebraili  dhe  i  kishte  thënë: 

"O  Muhammed,  urdhëroji  sahabet  ta  ngrenë  zërin  në  telbije  se  kjo 
është  nga  shenjat  e  haxhit!"  (ibni  Maxhe,  Menasik,  16) 

Toka  dhe  qiejt  kumbonin  me  zërat  e  telbijes,  përshpirtshmëria 
dhe  kënaqësia  e  mbështillnin  si  rrjetë  çdo  vend! 

Në  atë  vend  ku  arrinte,  Profeti  (s.a.s.)  u  bëhej  imam  muslima- 
nëve  dhe  u  drejtonte  faljen  e  namazit.  Më  vonë,  si  shfaqje  bes- 
nikërie  dhe  dashurie,  në  vendet  ku  Profeti  pati  drejtuar  faljet  e 
namazeve,  u  ngritën  xhami.384 

Me  ta  parë  Shtëpinë  e  Allahut,  i  Dërguari  i  Allahut  (s.a.s.) 
ngriti  duart  dhe  u  lut: 

"Allahu  im!  Shtoje  nderin,  madhështinë,  bujarinë  dhe  paraqitshmë- 
rinë  kësaj  Shtëpie!  Shtojua  nderin,  bujarinë,  paraqitshmërinë,  bekuesh- 
mërinë  dhe  mirësinë  edhe  atyre  që  me  haxh  dhe  umre  e  madhërojnë  atë!" 
(Ibni  Sa'd,  II,  173) 


384  Ibni  Sa'd,  II,  173. 

Me  njërin  cep  të  rrobës  të  kaluar  nën  sqetullën  e  djathtë  dhe 
të  hedhur  mbi  supin  e  majtë  dhe  me  krahun  e  djathtë  të  zbuluar, 
Profeti  shkoi  në  Qabe,  u  afrua  te  Guri  i  Zi  për  ta  përkëdhelur.  Në 
këtë  mes,  sytë  iu  mbushën  me  lot.  E  puthi  Gurin  e  Zi,  pastaj  i  vuri 
duart  mbi  të  dhe  fërkoi  fytyrën.  Pastaj,  duke  thënë  si  më  poshtë, 
filloi  tavafin  nga  qoshja  e  Gurit  të  Zi: 

'  <a  *  *si  j  a  ,  '  /  >  #  a  s  '  *  *  s»  ji  &  £ 

<lXN>  4-L-j  U-LjIj  dUbSy  Laj-G^j  j  dU  LUjI  ^-^_lSl 

"Allahu  im!  (Po  filloj)  Duke  të  besuar  Ty,  duke  e  vërtetuar  librin 
tënd,  duke  ndjekur  sunnetin  e  pejgamberëve  të  tu!"  (Hejsemi,  m,  240) 
Në  tre  rrotullimet  e  para  të  tavafit,  eci  me  të  shpejtë  dhe  i 
paraqitshëm  duke  i  shkurtuar  hapat  dhe  duke  i  shkundur  supet. 
Kur  arrinte  në  drejtim  të  Rukni  Jemani  dhe  Gurit  të  Zi  (Haxheri 
Esved),  këndonte  ajetin: 


,UI , 


"...  Zoti  ynë,  jepna  neve  të  mira  edhe  në  këtë  botë,  edhe  në 
jetën  tjetër,  ahiret,  dhe  na  mbro  nga  mundimi  i  xhehennemit!" 

(el-Bakara,  201) 

Pasi  e  mbaroi  këtë  pjesë  të  tavafit,  Profeti  e  puthi  Gurin  e  Zi, 
i  vuri  pëllëmbët  mbi  to  dhe  pastaj  e  fërkoi  fytyrën.  Pastaj,  duke 
kaluar  me  vështirësi  mes  njerëzve,  arriti  te  Pozita  e  Ibrahimit. 
Pastaj,  duke  qëndruar  në  pozicionin  me  Postin  e  Ibrahimit  në 
mes  vetes  dhe  Qabes,  fali  dy  reqate  namaz.  Pastaj  u  kthye,  e  pu- 
thi  sërish  Gurin  e  Zi  dhe  i  tha  Hz.  Omerit: 


"O  Omer,  ti  je  një  burrë  i  fortë!  Mos  i  mundo  të  dobëtit  duke  i 
shtrënguar  njerëzit  të  arrijnë  te  Guri  i  Zi!  As  mos  u  shqetëso  vetë, 
as  mos  shqetëso  të  tjerët!  Në  gjeç  rrallësi,  puthe  Gurin  e  Zi,  në  të  ku- 
ndërt  bëj  vetëm  shenjën  efërkimit  me  duar  dhe  puthjes,  këndo  Fjalën  e 
Njësisë,  bëj  tekbir  dhe  kalo!"3a5  (Hejsemi,  III,  241;  Ahmed,  I,  28) 


385  Hz.  Omeri  (r.a.)  e  ka  përkëdhelur  Gurin  e  Zi  nga  larg  për  të  mos  shqe- 
tësuar  as  dhe  një  njeri  të  vetëm.  Kjo  është  një  specifikë  të  cilën  sot,  mus- 

Pas  kësaj,  i  Dërguari  i  Allahut  (s.a.s.)  doli  nga  porta  Beni 
Mahzum  e  Qabes  dhe  shkoi  te  kodra  Safa.  Kur  u  afrua  aty,  kë- 
ndoi  ajetin: 


aJJI  aj^Jlj  LL^Jl  jl 

"Nuk  ka  dyshim  se  Safa  dhe  Merve  janë  nga  shenjat  e 
Allahut..."  (el-Bakara,  158) 

Pastaj,  duke  thënë  "po  filloj  prej  në  atë  vend  që  përmendet  i  pari 
në  ajet",  u  drejtua  për  në  majën  Safa  për  t'i  filluar  që  aty  vajtje-ar- 
dhjet  mes  dy  kodrave.  Kur  e  pa  Qaben,  këndoi  tehlil  dhe  tekbir. 
Tri  ose  shtatë  herë  tha: 


<d  j  ddhdl  a)  L-b jZj  ^  j  aUI  N/l  ^Jl 

aJ  ^  0 Jj >~j  AiSl  ^l  aJI  ^  Ji 

J  *  g  y  s  .  0  0  S  S  S  o' 

oU^-j  t _ ’ly^-h'l  ^jJ^j  a-UP  2jj  oUpj  I 


" Nuk  ka  zot  tjetër  veç  Allahut  që  është  një  dhe  i  vetëm !  Ai  s'ka  të 
ngjashëm  e  të  barabartë!  Pasuria  dhe  pushteti  janë  të  tij,  lavdërimi  i 
takon  vetëm  atij!  Ai  ngjall  dhe  vdes!  Ai  kafuqi  për  çdo  gjë!  Nuk  ka  zot 
tjetër  veç  Allahut!  Allahu  e  zbatoi  premtimin,  e  ndihmoi  robin  e  vet,  i 


limanët  që  shkojnë  në  haxh,  duhet  ta  respektojnë  në  mënyrë  të  posaç- 
me.  Mirësitë  e  fituara  në  haxh  nuk  duhen  çuar  kot  duke  i  shqetësuar 
besimtarët  e  tjerë.  Duke  respektuar  porosinë  e  të  Dërguarit  të  Allahut 
(s.a.s.),  duhet  ruajtur  fort  prej  sjelljeve  shqetësuese  ndaj  të  tjerëve,  si 
shtyrja  dhe  shtypja  e  tyre  për  t'iu  afruar  Qabes  dhe  Gurit  të  Zi. 

Një  radhë,  Hz.  Omeri  (r.a.)  ka  shkuar  te  Guri  i  Zi,  e  ka  puthur  dhe  ka 
thënë: 


"E  di  se  ti  je  një  gur  që  s'bën  as  dobi,  as  dëm.  Po  të  mos  e  kisha  parë  të 
Dërguarin  e  Allahut  (s.a.s.)  duke  të  puthur,  as  unë  nuk  do  të  të  kisha 
puthur!"  (Buhari,  Haxh,  50;  Muslim,  Haxh,  251) 

Ky  mirëkuptim  i  sahabeve  tregon  se  edhe  sikur  urtësia  e  një  pune  të 
mos  jetë  e  qartë,  marrja  si  shembull  e  të  Dërguarit  të  Allahut  dhe  zba- 
timi  i  sunnetit  të  tij  janë  të  nevojshëm  e  të  domosdoshëm. 

shkatërroi  i  vetëm  të  gjitha  ushtritë  e  mbledhura  për  armiqësi /"  (ibni 
Maxhe,  Menasik,  84) 

Pastaj  zbriti  duke  ecur  nga  Safa  për  në  kodrën  Merve.  Kur 
arrinte  në  mes  të  luginës  së  vajtje-ardhjeve,  i  Dërguari  i  Allahut  e 
shpejtonte  ecjen,  pastaj,  kur  e  kalonte  këtë  pjesë,  kthehej  në  ecjen 
e  zakonshme  dhe,  në  këtë  mes  lutej  duke  thënë: 


j  ^j'j 


“O  Zot,  falmë  mua  dhe  ki  mëshirë  për  mua!  Ti  je  më  i  shenjti  e  më 
bujari!"  (Hejsemi,  III,  248) 

Kur  Profeti  arriti  në  majën  e  kodrës  Merve,  i  përsëriti  të  njëj- 
tat  gjëra  që  bëri  në  Safa.  Duke  vajtur  e  ardhur  shtatë  herë  mes 
kodrave  Safa  dhe  Merve,  e  përfundoi  ritin  e  vajtje-ardhjes  (sa'j) 
në  Merve. 

I  Dërguari  i  Allahut  (s.a.s.)  qëndroi  katër  ditë  në  Mekë.  Ditën 
e  pestë  (dita  Tevrije),  pasi  e  bëri  tavaf  Qaben,  i  hipi  devesë  dhe 
shkoi  në  Mina  ku  fali  namazet  e  drekës,  iqindisë,  mbrëmjes,  jat- 
sisë  dhe  të  mëngjesit  të  nesërm.  Ai  priti  aty  gjersa  lindi  dielli.  Më 
nëntë  të  Dhilhixhes  në  mëngjes  u  nis  për  në  Arafat.  Nga  Minaja 
gjersa  arriti  në  Arafat,  vazhdoi  të  këndojë  telbije. 

Duke  ia  treguar,  në  këtë  mënyrë,  ummetit,  bashkësisë,  per- 
sonalisht  se  si  duhet  bërë  haxhi,  i  Dërguari  i  Allahut  (s.a.s.),  pas 
kryerjes  së  të  gjitha  detyrave,  mbajti  hutben  e  famshme  të  lam- 
himirës  hipur  mbi  deve,  në  Arafat,  në  vendin  ku  sot  ndodhet 
xhamia  Nemire: 


“O  njerëz! 


M'i  dëgjoni  me  kujdes  jjalët!  Nuk  e  di,  ndoshta  pas  këtij  viti  s'do  të 
mund  të  bashkohem  më  meju  këtu  përjetësisht! 

O  njerëz! 


Ashtu  siç  është  e  shenjtë  kjo  ditë,  ashtu  siç  është  i  shenjtë  ky  muaj, 
ashtu  siç  është  i  shenjtë  ky  qytet,  ashtujanë  të  shenjta  edhejeta,  pasuria 
dhe  nderijuaj,  çdo  lloj  dhunimi  i  të  cilave  është  i  ndaluar! 

Shokë  të  mi! 

Nesër  do  të  takoheni  me  Zotin  tuaj  dhe,  pa  dyshim,  do  të  jepni  llo- 
gari  për  të  gjitha  qëndrimet  dhe  veprimet  tuaja!  Kujdes,  pas  meje  në 
asnjë  mënyrë  të  mos  ktheheni  në  zvetënimin  tuaj  të  vjetër  e  të  vrisni 
njëri-tjetrin!  Ta  dinis  seunë  do  të  shkoj  më  parë  dhe  do  t'ju  pres  në  krye 
të  Hauzit!  Do  të  gëzohem  për  numrin  tuaj  të  madh  në  krahasim  me 
ummetet  e  tjerë!  Kujdes,  mos  ma  nxini  fytyrën! 

Shokë  të  mi! 

Kush  të  ketë  një  amanet,  t'ia  japë  të  zotit.  Eshtë  hequr  çdo  lloj  kama- 
te,  e  kam  vënë  nën  këmbë.  Por  duhet  tëjepni  borxhin  themelor.  As  mos 
bëni  padrejtësi,  as  mos  u  goditni  nga  padrejtësia.  Më  nëfund,  me  ur- 
dhër  të  Allahut,  është  ndaluar  marrja  e  kamatës.  Kam  vënë  nën  këmbë 
çdoformë  të  këtij  zakoni  të  mbrapshtë  të  mbetur  nga  koha  e  injorancës. 
Kamata  e  parë  që  hoqa,  është  kamata  e  xhaxhait  tim,  Abbasit,  të  birit  të 
Abdylmuttalibit. 

Shokë  të  mi! 

Janë  hequr  plotësisht  edhe  të  gjitha  gjakmarrjet  e  mbetura  nga  koha 
e  injorancës.  Gjakmarrja  e  parë  që  hoqa,  është  gjakmarrja  e  kushëririt 
tim,  Rebiait,  të  nipit  të  Abdylmuttalibit. 

O  njerëz! 

Sot  djalli  e  ka  humbur  përjetësisht  forcën  e  rivendosjes  së  ndikimit 
dhe  sundimit  të  tij  në  tokat  tuaja.  Por  ju,  veç  këtyre  gjërave  që  ndalova, 
nëse  në  gjëra  që  do  t'ju  dukeshin  të  vogla,  do  t'i  vinit  për  shtat  atij,  kjo 
do  ta  kënaqte  atë.  Për  ta  ruajtur  fenë,  duhet  të  ruheni  edhe  prej  gjërave 
të  tilla! 

O  njerëz! 

Respektoni  të  drejtat  e  grave!  Trajtojini  ato  me  dashuri  dhe  dhemb- 
shuri!  Ju  këshilloj  që  për  to  të  keni  frikë  Allahun.  Ju  i  morët  gratë  si 
amanet  nga  Zoti;  ju  u  bekuat  me  nderin  dhe  virtytin  e  tyre  duke  dhënë 
fjalën  në  emër  të  Zotit!  Ju  keni  të  drejta  mbi  gratë,  por  edhe  gratë  kanë 
të  drejta  mbiju!  E  drejtajuaj  është  që  ato  të  mos  e  marrin  nëpër  këmbë 
nderin  efamiljes  suaj,  kurse  e  drejta  e  grave  mbiju  është  që  t’u  siguroni 


HZ.  MUHAMMED  MUSTAFA  2 


atyre,  në  mënyrë  legale,  çdo  lloj  veshjeje  dhe  ushqimi.  Nuk  i  lejohet 
gruas  që  t'ijapë  dikujt  tjetër  nga  malli  i  të  shoqit  pa  lejen  e  tij! 

Kini  kujdes  që  skllevërit  t'i  ushqeni  me  atë  që  hani  vetë  dhe  t'i  vish- 
ni  me  atë  që  visheni  vetë.  Po  qe  se  bëjnë  një  gabim  që  nuk  mundni  ta 
falni,  jepuni  lejë  të  shkojnë,  por  kurrë  mos  i  mundoni!  Sepse  edhe  ata 
janë  rob  të  Allahut! 

O  besimtarë! 

Dëgjomani  dhe  mbajeni  në  mend  mirëfjalën  time !  Muslimani  është 
vëlla  me  muslimanin  e,  kështu,  që  të  gjithë  muslimanët  janë  vëllezër. 
Nuk  lejohet  cënimi  i  çfarëdo  të  drejte  që  i  përket  vëllait  tuaj  tëfesë  për- 
derisa  ta  ketë  dhënë  vetë  me  kënaqësi! 

Mos  bëni  padrejtësi!  Dhe  mos  iu  nënshtroni  padrejtësisë!  Mos  gra- 
bitni  të  drejtat  e  popullit! 

Shokë  të  mi! 

Mos  i  bëni  padrejtësi  as  vetes  suaj!  Mbi  ju  rëndon  edhe  e  drejta  e 
vetes  suaj! 

O  njerëz! 

Çdo  fajtor  përgjigjet  vetë  për  fajin  e  tij.  Asnjë  fëmijë  nuk  e  vuan 
dënimin  efajit  të  kryer  nga  i  ati!  Dhe  asnjë  prind  nuk  bëhet  përgjegjës 
përfajin  e  të  birit! 

O  njerëz! 

Zoti  i  ka  dhënë  në  Kur'an  gjithsekujt  të  drejtën  që  i  takon.  Nuk  është 
e  domosdoshme  Jënia  e  testamentit  për  trashëgimtarin.386  Fëmija  është 
i  atij  në  shtratin  e  të  cilit  ka  lindur.  Ai  që  kryen  marrëdhënie  jashtëku- 
rore,  përjashtohet  nga  e  drejta  prindërore.  Një  të  pafismë  që  pretendon 
përkatësi  gjinie  tjetër  nga  ajo  e  të  atit  ose  një  skllav387  mosmirënjohës 
që  vazhdon  lidhjet  me  dikë  tjetër  veç  zotërisë  së  tij,  e  zëntë  zemërimi  i 

386  Testamenti  i  trashëgimisë  ishte  në  fuqi  dhe  konsiderohej  farz,  detyrim 
fetar,  para  se  të  zbriste  ajeti  mbi  trashëgiminë.  Pas  zbritjes  së  ajetit, 
meqë  të  gjitha  të  drejtat  u  përcaktuan,  lënia  e  testamentit  për  trashëgimi 
u  shfuqizua  si  farz  ose  detyrim  fetar.  Por  nëse  personi  dëshiron,  mund 
të  lërë  testament  për  pjesën  që  nuk  e  kalon  një  të  tretën  e  pasurisë. 

387  Për  sqarim,  shih  nëntemën  "Trajtimi  i  robërve  dhe  skllevërve"  në  kapi- 
tullin  "Viti  i  dytë  i  Hixhretit". 

Allahut,  urrejtja  e  engjëjve  dhe  mallkimi  i  njerëzve!  Zoti  nuk  i  pranon 
as  pendimet,  as  drejtësinë  e  as  dëshmitë  e  njerëzve  të  tillë! 

O  njerëz! 

Zoti  juaj  është  një.  Edhe  ati  juaj  është  një:  që  të  gjithë  jeni  të  bij- 
të  e  Ademit.  Kurse  Ademi  është  prej  dheu.  Më  i  çmuari  prej  jush  për 
Allahun,  është  më  i  devotshmi  ndaj  Tij.  Arabi  ngajoarabi  nuk  ka  asnjë 
përparësi  veç  devocionit  ndaj  Allahut! 

O  njerëz! 

Koha,  e  cila  është  në  një  ndërrim  të  pandërprerë,  ka  ardhur  nëgjend- 
jen  e  ditës  kur  Allahu  krijoi  qiejt  e  tokën.  Një  vit  është  sa  dymbëdhjetë 
muaj.  Katër  nga  këta  janë  muaj  të  ndaluar.  Tre  nga  këta  janë,  njëri 
pas  tjetrit,  Dhilkade,  Dhilhixhe  dhe  Muharrem,  kurse  i  katërti,  Rexheb 
(mes  Xhemadhijelahir  dhe  Shaban).  Këtë  vit,  muajt  e  ndaluar  erdhën 
në  vendin  e  tyre  të  vjetër.  Stina  e  haxhit  rastisi  në  ditën  e  dhjetë  të 
Dhilhixhes. 

O  besimtarë! 

Po  ju  le  një  amanet  që,  po  të  mbaheni  fort  pas  tij,  nuk  e  ngatërroni 
rrugën  assesi.  Ai  amanet  është  Kur'ani,  libri  i  Allahut! 

O  njerëz! 

Adhurojeni  Allahun,  falni  pesë  kohët  namaz,  agjëroni  muajin  e  ra- 
mazanit  dhe  bindiuni  urdhrave  të  mia  që  të  hyni  në  xhennet! 

O  njerëz! 

Ruhuni  nga  teprimi.  Teprimi  nëfe38a  ka  qenë  shkaku  i  shkatërrimit 
të  paraardhë sve.  Veprimet  e  haxhit  mësojini  prej  meje.  S'di  nëse  do  të 
takohemi  këtu  me  ju  pas  këtij  viti!  Këto  këshilla,  ata  që  ndodhen  këtu, 
t'ua  përcjellin  atyre  që  s'ndodhen.  Mundet  që  ai  tjetri,  duke  e  kuptuar 
më  mirë  fjalën  se  ai  që  e  dëgjoi  vetë,  ta  ruajë  atë!" 

I  Dërguari  i  Allahut  (s.a.s.)  i  pyeti  më  shumë  se  njëqind  mijë 
sahabet  e  tij: 

O  njerëz!  Nesër  do  t'ju  pyesin  për  mua;  ç'keni  për  t'u  thënë?" 

388  Këtu  është  fjala  për  teprimet  ose  devijimet  e  djathta  në  fe,  ndër  të  cilat 
është  idhujtarizimi  i  personave  dhe  i  objekteve  duke  u  dhënë  shenjtëri 
atyre,  për  pasojë,  duke  kaluar  në  shirk  (herezi).  Përkthyesi. 

Të  gjithë  sahabet  thanë  me  një  zë: 

"Dëshmojmë  dhe  vërtetojmë  se  dërgesën  e  plotësove,  detyrën 
në  vend  e  çove,  na  porosite  e  na  këshillove!" 

Pas  kësaj  dëshmie,  Profeti  i  pyeti  pjesëmarrësit  tri  herë:  “ A 
e  kumtova  fenë? "  Dhe  të  tri  herët  mori  përgjigjen:  "E  kumtove!" 
Pastaj,  duke  ngritur  duart  drejt  qiellit,  kërkoi  dëshminë  e  Zotit: 

"Ji  dëshimtar,  o  Zot!  Ji  dëshmitar,  o  Zot!  Ji  dëshimtar,  o  Zot!" 
(Muslim,  Haxh,  147;  Ebu  Davud,  Menasik,  56;  Ibni  Maxhe,  Menasik,  76,  84;  Ahmed, 
V,  30;  Ibni  Hisham,  IV,  275;  Hamidullah,  el-Vesaik,  f.  360) 

Hutbeja  e  Lamtumirës  është  rregullator  i  marrëdhënieve  njerë- 
zore,  esenca  dhe  bilanci  i  fesë  si  dhe,  në  të  njëjtën  kohë,  "deklaratë 
e  të  drejtave  të  njeriut"!  Me  të  vërtetë,  filozofi  Lafajet,  njëri  prej 
përgatitësve  të  ideve  themelore  të  revolucionit  të  madh  francez 
të  vitit  1789,  pati  analizuar,  atëherë  kur  "Deklarata  e  të  Drejtave 
të  Njeriut"  nuk  ishte  botuar  ende,  të  gjitha  sistemet  juridike  dhe, 
pasi  qe  njohur  me  parimet  njerëzore  dhe  juridike  të  shpallura  nga 
Profeti  Muhammed  në  Hutben  e  tij  të  Lamtumirës,  të  cilat  janë 
nga  një  pishtar  më  vete  për  të  gjithë  njerëzimin,  pati  thënë: 

"O  i  famshmi  Muhammed!  Drejtësia  jote  ka  arritur  në  një 
majë  të  tillë  që  nuk  ka  mundur  të  arrihet  nga  askush  gjer  më  sot 
dhe  nuk  do  të  mund  të  arrihet!.."389 

Në  këtë  hutbe,  Zotëria  i  Botëve  ka  shpjeguar  në  këtë  hutbe 
konkluzionet  që  duhet  t'i  dinë  njerëzit  dhe  që  nuk  do  të  quhen  të 
justifikuar  po  të  mos  i  dinë.  Me  anë  të  turmës  së  grumbulluar  atje, 
ka  siguruar  njoftimin  e  këtyre  konkluzioneve  gjithë  njerëzimit. 


Pas  hutbes  së  lamtumirës,  Bilal  Abisinasi  (r.a.)  këndoi  ezan. 
Duke  bërë  bashkim  namazesh,  Profeti  drejtoi  në  fillim  faljen  e 
farzit  të  namazit  të  drekës,  pastaj,  pas  rikëndimit  të  ikametit, 
drejtoi  faljen  e  farzit  të  namazit  të  iqindisë.  Pas  namazit,  hipi  në 
devenë  Kasva  dhe  arriti  në  vendin  e  vakfes  në  rrëzë  të  Xhebelu'r- 

389  Shih.  Kamil  Miras,  Tecnd-i  Sarih  Tercemesi,  IX,  289. 

Rahme.  Gjoksin  e  devesë  e  ktheu  drejt  shkëmbinjve  dhe  u  kthye 
në  drejtim  të  Qabes.  Ai  bëri  vakfe  gjersa  perëndoi  dielli  dhe  u 
zhduk  verdhësia  e  perëndimit. 

Në  vakfe,  i  Dërguari  i  Allahut  mbante  me  njërën  dorë  kapis- 
trën  e  devesë,  kurse  tjetrën,  të  ngritur  për  lutje,  duke  bërë  një 
lutje  të  gjatë  që  shprehte  ndjenjat  e  robit  ndaj  Zotit  si  dhe  ndjesh- 
mërinë  jetësore  të  vet.  Një  pjesë  e  kësaj  lutjeje  është  kështu: 

"Allahu  im!  Qofsh  i  lavdëruar  ashtu  siç  ke  urdhëruar  dhe  më 
lart  se  ç'themi  ne!  Allahu  im!  Namazi,  adhurimi,  jeta  dhe  vdekja 
ime  janë  për  hir  tënd!  Kthimi  im  është  tek  Ti! 

Allahu  im,  mbështetem  tek  ti  nga  mundimi  i  varrit,  nga  lë- 
kundjet  e  zemrës,  nga  çrregullimi  i  punëve!  Allahu  im,  mbështe- 
tem  tek  ti  nga  e  keqja  e  shkatërrimit  që  sjellin  erërat! 

Allahu  im,  krijomë  një  dritë  në  sy,  një  dritë  në  vesh,  një  dri- 
të  në  zemër!  Allahu  im,  jepmi  gjoksit  gjerësi,  lehtësoma  punën! 
Allahu  im,  mbështetem  tek  ti  nga  kthimi  i  shëndetit  në  sëmund- 
je,  nga  ndëshkimi  yt  i  befasishëm  dhe  nga  i  gjithë  zemërimi  yt! 
Allahu  im,  më  fut  në  rrugë  të  drejtë  dhe  falmi  të  kaluarën  dhe  të 
ardhmen  time! 

Allahu  im  që  lartëson  gradët,  që  zbret  begatitë,  që  krijon  qiejt 
dhe  tokën!  Zërat  marrin  vrull  në  gjuhë  të  ndryshme  dhe  lartëso- 
hen  drejt  teje,  të  paraqesin  kërkesa  ty!  Edhe  kërkesa  ime  është  që 
Ti  të  më  kujtosh  mua  atje,  në  vendin  e  provës,  kur  njerëzit  të  më 
harrojnë! 

Allahu  im,  ti  ma  dëgjon  fjalën,  e  sheh  vendin  ku  ndodhem,  e 
di  çdo  gjë  timen  të  hapur  a  të  fshehtë.  Asnjëra  nga  punët  e  mia 
s'është  e  fshehtë!  Unë  jam  i  varfër,  i  pashpresë  dhe  lus  prej  teje 
ndihmë  dhe  mbrojtje!  Kam  frikë,  të  metat  i  pohoj!  Ashtu  siç  kër- 
kon  një  i  pashpresë  prej  Teje,  ashtu  kërkoj  dhe  unë!  Ashtu  siç  të 
lutet  një  mëkatar  i  poshtëruar,  ashtu  të  lutem  edhe  unë!  Ashtu  siç 
të  lutet  një  robi  yt  me  qafë  përkulur  para  teje,  të  cilit  i  rrjedhin  lot 
nga  sytë,  që  e  flijon  tërë  qenien  për  ty,  që  e  fshin  fytyrën  përtokë 
për  hir  tënd,  ashtu  të  lutem  edhe  unë!  Zoti  im,  mos  më  lër  pa 
ma  pranuar  lutjen!  Bëhu  shumë  i  dhembshur  e  i  mëshirshëm  për 

mua,  o  më  i  dobishmi  i  të  luturve  dhe  më  bujari  i  dhënësve!"  (Ibni 
Kethir,  el-Bidaje,  V,  166-168;  Hejsemi,  III,  252;  Ibni  Kajjim,  II,  237) 

Kurse  një  pjesë  e  lutjeve  të  bëra  në  Arafat  nga  selefi  salihinët 
është  kështu: 

"O  Zot,  kush  mund  ta  lavdërojë  veten  para  teje?  O  Zot,  gjuha 
më  është  zënë  me  mëkate,  nuk  kam  as  ndonjë  punë  të  dobishme 
që  të  mund  ta  bëja  pretekst  për  ty,  as  ndonjë  ndërmjetësues  tjetër 
përveç  dëshirës  dhe  qëllimit!  O  Zot!  E  di  se,  për  shkak  të  të  me- 
tave  të  mia,  nuk  më  ka  mbetur  as  vend  para  teje,  as  fytyrë  për  të 
kërkuar  falje  prej  teje!  Por  ti  je  më  bujari  i  bujarëve!  O  Zot,  edhe 
nëse  unë  s'jam  i  denjë  për  të  merituar  mëshirën  tënde,  mëshira 
jote  mund  të  arrijë  tek  unë,  sepse  mëshira  jote  është  aq  e  gjerë  sa 
ta  rrethojë  çdo  gjë!  O  Zot,  sado  e  madhe  të  jetë  e  meta  ime,  pranë 
faljes  sate  mbetet  e  vogël!  Falmi  të  metat,  Allahu  im  bujar! 

Zoti  im,  po  qe  se  i  fal  vetëm  robtë  e  tu  të  bindur,  te  kush  të 
mbështeten  mëkatarët?  Ti  më  fal  mua  vetëm  si  krijuesi  im!  Nga 
ky  vend  ku  ndodhem,  kthemë  prapë  me  të  gjitha  nevojat  të  krye- 
ra,  me  të  gjitha  kërkesat  të  plotësuara,  me  të  gjitha  dëshirat  të 
realizuara! 

Allahu  im  që  ke  në  dorë  nevojat  e  nevojtarëve!  Allahu  im  që  e 
di  se  ç'mendojnë  me  vete  të  heshturit!  Allahu  im,  veç  të  cilit  nuk 
ka  zot  tjetër  nga  i  cili  të  mund  të  pritet  ndihmë!  Allahu  im,  veç  të 
cilit  nuk  ka  krijues  tjetër  prej  të  cilit  të  mund  të  kihet  frikë!  Allahu 
im  që  nuk  ke  vezir  për  t'i  shkuar,  që  nuk  ke  rojtar  porte  të  cilit  të 
mund  t'i  jepet  rushfet!  Allahu  im!  O  Allahu  im  që,  sa  më  shumë 
të  shtohen  lutjet  ndaj  teje,  aq  më  shumë  të  shtohet  bujaria,  që,  sa 
më  shumë  të  shtohen  nevojat  tona,  aq  më  shumë  të  shtohet  mirë- 
sia  ndaj  nesh!  Allahu  im,  ti  e  pret  çdo  mik!  Edhe  ne  jemi  miqtë  e 
tu!  Pritna  ne  në  xhennet! 

Allahu  im!  Çdo  karvani  i  jepet  peshqesh,  çdo  kërkuesi  i  je- 
pet  dhuratë,  çdo  vizitor  gostitet!  Çdokujt  që  shpreson  mirësi,  i 
jepet  mirësi!  Ne  erdhëm  të  gjithë  së  bashku  në  Shtëpinë  tënde! 
Dhe  qëndruam  në  vakfe  në  këtë  vend  të  gjerë!  U  ndodhëm  të 
pranishëm  në  këto  vende  të  bekuara!  Shpresa  jonë  është  të  me- 

ritojmë  mirësi  dhe  shpërblim  në  lartësinë  tënde  hyjnore!  Allahu 
ynë,  mos  na  i  nxirr  shpresat  të  paplotësuara!"  (Gazali,  Ihja,  l,  337-338; 
Bejhaki,  Shuabu'l-Iman,  II,  25-26) 

Kur  Profeti  i  Lartë  (s.a.s.)  ndodhej  në  Arafat,  i  erdhën  pranë 
disa  persona  nga  popullsia  e  Nexhdit  dhe  e  pyetën: 

"O  i  Dërguari  i  Allahut!  Si  është  haxhi,  me  se  plotësohet?" 

I  Dërguari  i  Allahut  (s.a.s.)  u  tha: 

"Haxhi  është  Arafat.  Kush  vjen  në  Arafat  natën  e  Muzdelifes 
para  namazit  të  mëngjesit,  do  të  thotë  se  e  ka  arritur  haxhin.  Ditët 
e  Mina-së  janë  tri.  Nuk  ka  mëkat  për  personin  i  cili,  nxitohet  dhe 
qëndron  aty  dy  ditë.  Nuk  ka  mëkat  as  për  personin  që  mbetet 
vonë!"  (Ibni  Maxhe,  Menasik,  57) 

Sot  e  përsosa  fenë  tuaj 

Me  ajetin  kur'anor  që  zbriti  kur  ndodhej  në  vakfe  dhe  po  perë- 
ndonte  dielli,  i  Dërguari  i  Allahut  (s.a.s.)  njoftoi  se  feja  u  plotësua: 


"...  Mohuesit  sot  e  kanë  humbur  shpresën  prej  fesë  suaj  (se 
mund  ta  asgjësojnë  atë).  Mos  kini  më  frikë  prej  tyre,  por  prej 
Meje!  Sot  e  përsosa  për  ju  fenë  tuaj,  plotësova  dhuntinë  time  dhe 
zgjodha  si  fe  për  ju  IslaminL"  (el-Maide,  3)  (Tirmidhi,  Tefsir,  5/3043) 

Sapo  e  dëgjoi  këtë  ajet,  Hz.  Ebu  Bekri  (s.a.s.),  me  zgjuarsinë  e 
tij  të  lartë,  kuptoi  çdo  gjë.  Ai  e  parandjeu  thellë  kuptimin  e  "plo- 
tësimit  të  dhuntisë"  dhe  nisi  ta  parandjejë  ngjarjen  e  pritshme  që 
do  ta  pasonte  "fenë  e  përplotësuar"! 

Për  njerëzit  e  zgjuar  e  me  parandjenjë  të  fuqishme,  ky  ajet  ish- 
te  një  lloj  lajmi  "ikjeje"  për  të  Dërguarin  e  Allahut  (s.a.s.):  shumë 
shpejt,  Allahu  i  Lartë  (xh.xh.)  do  ta  thërriste  të  Dërguarin  e  Tij, 

Dritën  e  Ekzistencës,  në  botën  e  amshuar!  Sytë  e  Ebu  Bekrit  (r.a.) 
u  mbushën  me  lot;  ndërsa  të  tjerët  s'kishin  ndjerë  ende  gjë,  ai  nisi 
të  qante  thellë  me  dhimbjet  e  ndarjes  të  rëna  në  zemër.390 

Sepse  amaneti  i  shenjtë,  i  ardhur  brenda  njëzet  e  tre  vjetëve, 
po  i  dorëzohej  si  mëshirë  ummetit  gjer  në  kiamet! 


Pasi  dielli  perëndoi  plotësisht,  Profeti  (s.a.s.)  u  nis  nga  Arafati 
për  në  Muzdelife  duke  patur  me  vete  në  vithet  e  devesë  Usame 
bin  Zejdin  (r.a.).  Atje,  në  kohën  e  jatsisë,  duke  bërë  bashkim  na- 
mazesh,  me  një  ezan  dhe  dy  ikamete,  drejtoi  në  fillim  faljen  e  na- 
mazit  të  mbrëmjes,  pastaj  të  jatsisë.  Ai  qëndroi  në  Muzdelife  gjer- 
sa  zbardhi.  Ai  nuk  u  largua  nga  qëndrimi  (vakfe)  në  muzdelife 
pa  gdhirë  mirë.  Gjatë  kësaj  kohe  vazhdoi  me  telbije  dhe  lutje. 

I  Dërguari  i  Allahut  (s.a.s.)  i  mblodhi  në  Muzdelife  gurët  që 
do  të  hidhte  në  Mina.  Ai  u  largua  nga  Muzdelife  para  se  të  lindte 
dielli.  Ai  u  tha  sahabeve  të  mblidhnin  gurët  që  do  t'i  hidhnin 
në  xhemre391.  Veç  kësaj,  u  tha  që  xhemret  dhe  gurët  e  vegjël  t'i 
hidhnin  duke  i  marrë  mes  gishtave.  Duke  bërë  shenjë  me  dorë,  u 
tregoi  se  si  duheshin  hedhur  gurët. 

Mallkimi  i  rënë  mbi  tokë 

Gjatë  kryerjes  së  haxhit,  Profeti  (s.a.s),  luginën  e  quajtur  Batn- 
i  Muhassir  mes  Minasë  dhe  Muzdefiles,  e  kaloi  me  shpejtësi. 
Shokët  e  pyetën  të  habitur: 

"O  i  Dërguari  i  Allahut,  ç'ndodhi  që  u  nxitove?" 

Dhe  Profeti  iu  përgjigj: 

“Në  këtë  vend  Zoti  pati  dërguar  shpendët  Ebabil  dhe  e  pati  ndësh- 
kuar  gjer  në  asgjësim  ushtrinë  e  elefantëve  të  Ebrehesë.  Shpejtova  cjë  të 

390  Elmahli,  III,  1569. 

391  Xhemre:  Ka  kuptime,  si  prush,  copë  guri  e  vogël  (si  ato  që  qëllojnë 
fëmijët  me  llastiqe  -  Përkthyesi).  Këtu  ka  kuptimin  e  vendit  ku  hidhen 
xhemret,  që  ndahet  në  xhemre  i  madh,  xhemre  i  mesëm  dhe  xhemre  i 
vogël  ku  gurët  hidhen  në  kohë  të  caktuara,  në  pika  të  caktuara  dhe  në 
numër  të  caktuar. 

mos  më  bjerë  pjesë  nga  ai  mallkim!.."  (Nevevi,  sherhu  Muslim,  xviii,  lii; 
Ibni  Kajjim,  II,  255-256) 

Kështu,  në  haxh,  në  këtë  zonë  nuk  bëhet  vakfe. 

Shfaqjet  e  mëshirës  e  të  mallkimit  disa  herë  reflektohen  edhe 
në  sendet  jo  të  gjalla.  Prandaj  duhet  përfituar  prej  ambienteve  ku 
reflektohet  mëshira,  siç  janë  Qabeja,  xhamitë,  kuvendet  e  njerëz- 
ve  të  mirë,  etj.  Ndërkaq,  u  duhet  shmangur  vendeve  të  mëkatit 
ku  është  shfaqur  mallkimi  dhe  ndëshkimi  i  Zotit. 

Edhe  mbi  jogjallesat  vepron  ligji  i  ndikueshmërisë  recipro- 
ke.  Kështu,  trungu  i  hurmasë  mbi  të  cilin  Profeti  (s.a.s.)  kishte 
mbajtur  hutbe,  ishte  ndikuar  dhe,  pastaj,  kur  Profeti  (s.a.s.)  e 
kishte  mbajtur  hutben  mbi  një  vend  tjetër,  kishte  nisur  të  qajë.392 
Hadithet  që  e  përcjellin  këtë  ngjarje,  vijnë  si  mutevatir,  të  përcjella 
gojë  më  gojë  me  miratim  të  përgjithshëm. 

Poeti  Mevlana  Xhelaleddin  Rumi  thotë  kështu  në  lidhje  me 
këtë  specifikë: 

"Ajri,  dheu,  uji  dhe  zjarri  janë  që  të  gjithë  rob  të  Allahut  dhe  Atij  i 
binden.  Për  ne,  atajanë  të  pajetë,  kurse  para  Allahut  janë  të  gjallë!" 


Pasi  e  kaloi  me  shpejtësi  luginën  Muhassir,  i  Dërguari  i 
Allahut  (s.a.s.)  shkoi  në  xhemren  e  madhe,  domethënë,  në  xhem- 
ren  Akabe.  Xhemren  Akabe  e  kreu  pas  lindjes  së  diellit  në  ditën 
e  prerjes  së  kurbanit.  Ndërsa  i  Dërguari  i  Allahut  (s.a.s.)  i  hidhte 
gurët  e  vegjël  një  e  nga  një  duke  i  zënë  mes  gishtit  të  madh  dhe 
gishtit  të  dëshmisë  (gishtit  tregues),  edhe  njerëzit  e  tjerë  filluan  t'i 
hidhnin  gurët  e  xhemres  por  duke  formuar  turmë  e  duke  shtyrë 
njëri-tjetrin.  Atëherë,  Profeti  (s.a.s.)  u  tha: 

"O  njerëz!  Mos  vrisni  njëri-tjetrin!  Kur  të  hidhni  gurët  e  xhem- 
res,  gurët  e  vegjël  merrini  dhe  hidhini  duke  i  kapur  mes  gishtash!"393 
(Ahmed,  VI,  379) 


392  Buhari,  Menakib,  25;  Buju,  32. 

393  Sot,  detyra  e  goditjes  së  shejtanit  me  gurë,  për  fat  të  keq,  nuk  kryhet  me 
ekstazë  adhurimi  dhe  thellësi  ndjesore.  Mirëpo  ky  rit  duhet  kryer  po 
me  atë  gjendje  shpirtërore  me  të  cilën  e  pati  goditur  shejtanin  me  gurë 
Ibrahimi  (a.s.). 

Kudame  bin  Abdullah  e  përshkruan  kështu  gjendjen  e  të 
Dërguarit  të  Allahut  (s.a.s.)  në  ato  çaste: 

"E  pashë  Profetin  duke  i  hedhur  gurët  duke  qenë  mbi  deve. 
As  shtytje,  as  goditje  ndaj  të  tjerëve,  as  thirrje  për  të  hapur  vend!" 

(Ibni  Maxhe,  Menasik,  66) 

Profeti  (s.a.s.)  theri  me  dorën  e  vet  gjashtëdhjetë  e  tre  deve, 
nga  një  për  çdo  vit  jetë.  Pastaj  thikën  ia  dha  Hz.  Aliut  i  cili  theri 
të  tjerat.  I  Dërguari  i  Allahut  e  urdhëroi  që  të  merrte  nga  një  copë 
mishi  prej  secilës  deve.  Ato  u  futën  në  një  enë  dhe  u  zjenë.  Nga  ai 
mish  hëngrën  i  Dërguari  i  Allahut  (s.a.s.)  bashkë  me  Aliun  (r.a.). 
Pastaj,  i  Dërguari  i  Allahut  e  urdhëroi  Hz.  Aliun  që  mishin  tjetër 
të  deveve,  lëkurët  dhe  të  brendshmet  t'ua  ndante  të  varfërve. 

Pasi  i  theri  kurbanët,  Profeti  (s.a.s.)  thirri  berberin  dhe  u  qeth. 
Kurse  qethjen  e  grave  e  ndaloi  duke  thënë: 

"Gratë  nuk  qethen,  por  vetëm  i  marrin  flokët!"  (Darimi,  Menasik,  63) 

Enes  bin  Malik  (r.a.)  tregon  kështu: 

Pasi  e  plotësoi  goditjen  e  shejtanit  me  gurë,  i  Dërguari  i 
Allahut  (s.a.s.)  e  preu  kurbanin  dhe  qethi  flokët.  Berberi  kapi  flo- 
kët  e  anës  së  djathtë  dhe  i  preu.  I  Dërguari  i  Allahut  (s.a.s.)  thirri 
Ebu  Talhanë  dhe  ia  dha  ato  flokë  atij.  Pastaj  berberi  kapi  flokët  e 
anës  së  majtë  dhe  Profeti  i  tha:  "Preji!"  Dhe  ai  i  preu.  Edhe  këto 
flokë,  Profeti  ia  dha  Ebu  Talhait  duke  e  porositur: 

"Ndaji  këto  mes  njerëzve!"  (Muslim,  Haxh,  323-326;  Buhari,  Vudu,  33). 

Kur  Profetit  iu  prenë  flokët  e  pjesës  së  ballit,  Halid  bin  Velidi 
iu  lut: 

"O  i  Dërguari  i  Allahut,  m'i  jep  mua  flokët  e  ballit!  Për  këtë, 
mos  zgjidh  tjetër  njeri  veç  meje,  t'u  bëfshin  kurban  nënë  e  babë!"394 
Pasi  ia  dhanë  flokët,  Halidi  i  fërkoi  për  sysh  dhe  i  vendosi  në 
pjesën  e  parme  të  anës  së  brendshme  të  qylafit.  Si  rrjedhojë,  nuk 
ndodhi  që  dikush  apo  disa  vetë  t'i  dilnin  para  atij  në  betejë  e  ta 
mundnin.  Kështu,  Halid  bin  Velidi  (r.a.)  pati  thënë: 

"Nga  cila  anë  që  ta  kem  kthyer  atë  pjesë,  ajo  anë  është  triumfuar!"395 
(Vakidi,  III,  1108;  Ibni  Ethir,  Usdu'l-Gabe,  II,  111) 


394  Në  këtë  mes,  Hz.  Ebu  Bekri  mendonte  se  ç'kishte  bërë  Halidi  (r.a.)  në 
Uhud,  Hendek  dhe  Hudejbije,  e  krahasonte  me  gjendjen  ku  ndodhej 
ato  çaste  dhe  mbetej  i  habitur.  (Ibni  Sa'd,  II,  174) 

Një  shembull  të  gjallë  të  begatimit  me  anë  të  flokëve  dhe  mjekrës  së  të 


395 

Ditën  e  parë  të  Bajramit  të  Kurbanit  para  dreke,  i  Dërguari 
i  Allahut  (s.a.s.)  i  hipi  devesë  dhe  shkoi  në  qabe  për  të  bërë 
"Tavafin  Ifada".  Pas  mbarimit  të  tavafit,  fali  namazin  e  drekës. 
Pastaj  shkoi  në  pusin  e  Zemzemit.  Atë  ditë  afër  mbrëmjes  u  kthye 
në  Mina.  Netët  e  ditëve  të  Teshrikut  i  kaloi  në  Mina.  Gjatë  këtyre 
netëve  nuk  mungoi  ta  vizitonte  Qaben. 

Në  ditën  e  parë  e  të  dytë  të  Teshrikut  që  ndjekin  ditën  e  Bajramit, 
në  kohën  kur  dielli  varej  për  në  perëndim,  Profeti  (s.a.s.)  shkoi  më 
këmbë  tek  xhemreja  e  parë  pas  faltores  së  Minasë.  Në  ditën  e  fu- 
ndit  të  Teshrikut  kreu  xhemren  e  tretë  dhe,  pas  dreke,  u  nis  nga 
Minaja  për  në  Muhassab.396  Dhe  kur  muslimanët  u  shpërndanë 
nga  Muhassabi  përreth  dhe  u  drejtuan  për  të  ikur,  Profeti  u  tha: 


396 


Dërguarit  të  Allahut,  Hikmet  Atan  Bej  e  tregon  kështu: 

Në  vitin  1983,  pata  dëgjuar  këtë  ngjarje  nga  Ali  Juxhel  Efendiu: 
"Shërbeja  si  imam  dhe  hatib  në  Xhaminë  Qëndrore  të  Sulluovas.  Nga 
një  fshat  i  afërm  më  erdhi  një  imam  që  më  tha  kështu: 

"Efendi,  më  ndodhi  një  ngjarje  që  nuk  e  shpjegova  dot.  Një  ditë,  nga 
një  fshat  i  afërt  me  fshatin  ku  shërbej  si  imam,  më  erdhën  ca  njerëz  me 
një  prehër  libra  e  më  thanë:  "Efendi,  babai  na  vdiq.  Librat  e  tij  na  mbe- 
tën  ne.  Mirëpo  ne  s'i  lexojmë  dot  këto.  Ti  je  hoxhë  dhe  vetëm  ti  mund 
të  përfitosh  prej  tyre,  prandaj  po  t'i  dhurojmë  ty." 

I  mora  librat  dhe,  pasi  i  përcolla  të  ardhurit,  shkova  e  u  ula  në  kënd 
të  oxhakut  ku  digjej  një  zjarr  bubulak,  dhe  nisa  t'i  shfletoj.  Nga  mesi  i 
librave  dolën  letra  dhe  zarfe  private  të  hoxhës  së  vdekur.  Meqë  ishin 
private,  i  mblodha  dhe  i  hodha  të  gjitha  në  zjarr.  Dhe  zjarri  që  digjej 
me  vrull,  u  shua  menjëherë!  U  tmerrova  dhe  dola  jashtë  tërë  frikë.  Dhe 
vetëm  pastaj  munda  të  hyj  brenda  por  gjithmonë  i  frikësuar!" 

Ali  Efendiu  vazhdon: 

Dhe  unë  i  thashë  atij  hoxhës: 

"Brenda  zarfave  ka  pasur  qime  nga  mjekra  e  Profetit!"  Pastaj,  më  vonë, 
kur  e  takova  përsëri,  më  tha: 

"Efendi,  nga  e  dite  se  në  zarfat  ka  pasur  qime  nga  mjekra  e  Profetit? 
Personat  që  m'i  dhuruan  librat,  më  erdhën  më  vonë  dhe  më  thanë: 
"Efendi,  nuk  e  kishim  pasë  ditur  se  mes  librave  të  babait  tonë  paska 
pasur  zarfa  me  qime  të  Profetit!  A  po  na  i  kthen  neve  ato?" 

Muhassabi  që  ndodhet  mes  Minasë  dhe  Mekës,  është  një  vend  më  afër 
Minasë  se  Mekës.  Aty  e  patën  marrë  politeistët  mekas  vendimit  e  boj- 
kotimit  që  e  zbatuan  kundër  Profetit  duke  u  bashkuar  mes  tyre  mbi 
bazën  e  mohimit.  Kur  erdhi  aty,  i  Dërguari  i  Allahut  i  kujtoi  ato  ditë. 
(Buhari,  Haxh,  45) 

" Kujdes ,  askush  të  mos  shkojë  gjëkundi  pa  kaluar  më  parë  nga  Qabja 
si  vendi  ifundit  i  vizitës!"  (Darimi,  Menasik,  85)  Ai  vuri  njeri  të  lajmë- 
ronte  se  ditën  e  katërmbëdhjetë  të  Dhilhixhes  para  namazit  të  më- 
ngjesit  do  të  shkonte  në  Qabe  për  tavaf.  Dhe  shkoi  në  Qabe  dhe 
bëri  "Tavafin  e  Lamtumirës".  Në  këtë  mes,  i  shkoi  dikush  dhe  e 
pyeti  për  ndenjjen  në  Mekë.  I  Dërguari  i  Allahut  (s.a.s.)  tha: 

"Meka  nuk  është  vend  për  të  ndenjur.  Për  njerëzit  e  ardhur  nga 
jashtë,  koha  e  qëndrimit  në  Mekë  pasi  të  kenë  përfunduar  adhurimet  e 
haxhit,  është  tri  ditë. "  (Ahmed,  iv,  339) 

I  Dërguari  i  Allahut  (s.a.s.)  tregonte  respekt  të  thellë  për 
Qaben.  Kur  dëshironte  të  hante  diçka  apo  të  dilte  në  nevojë,  lar- 
gohej  që  aty  dhe  shkonte  në  një  vend  larg.  Ndërkaq,  në  Qabe  nuk 
qëndronte  gjatë  me  qëllim  që  të  mos  i  shfaqej  ndjenja  e  mërzitjes 
dhe  të  mos  i  cënohej  respekti  për  të.  Sepse  ndodhja  në  një  vend- 
banim  tjetër  me  zemrën  të  lidhur  pas  Qabes  është  më  e  mirë  se 
ndodhja  në  Qabe,  vështrimi  i  atij  vendi  të  bekuar  si  një  vendba- 
nim  i  zakonshëm  dhe  ndjerja  e  mallit  për  vendbanimin  e  vet! 

Pasi  kryen  "Tavafin  e  Lamtumirës",  i  Dërguari  i  Allahut  (s.a.s.) 
dhe  muslimanët  u  kthyen  në  Medinë.  (Buhari,  Haxh,  21, 70, 128;  Muslim, 
Haxh,  147;  Ibni  Maxhe,  Menasik,  84) 

Meqë  Zoti  e  kishte  plotësuar  dhuntinë  e  tij  dhe  e  kishte  për- 
sosur  fenë,  kishte  ardhur  koha  e  ndarjes  dhe  e  bashkimit  më  të 
madh! 

Lamtumira  e  madhe  dhe  bashkimi  i  madh: 

UDHETIMI  SUBLIM  PER  TEK  "SHOKU  I  LARTE"! 

Hallka  e  parë  dhe  e  fundit  e  vargut  të  profetëve,  Zotëria  i  Dy 
Botëve,  Profeti  i  Njerëzve  dhe  Xhindve,  Imami  i  Dy  Faltoreve, 
Drita  e  Ekzistencës,  Profeti  i  dërguar  si  mëshirë  për  botët,  Hz. 
Muhammedi  (mëshira  dhe  paqja  e  Allahut  qofshin  mbi  të!),  pas 
Haxhit  të  Lamtumirës  u  sëmur  nga  një  sëmundje  ethesh.  Kjo  ishte 
sëmundja  e  vdekjes  e  cila  do  ta  ndante  atë  nga  bashkësia  dhe  do 
ta  bashkonte  me  Zotin,  me  "Shokun  e  Lartë",  gjë  që  ai  e  kishte 
dëshiruar  tërë  jetën.  I  Dërguari  i  Allahut  (s.a.s.),  i  cili,  me  zbuli- 
min  e  sures  "Nasr",  e  kishte  kuptuar  se  i  ishte  afruar  vdekja,  po 
përgatitej  për  udhëtimin  e  fundit.  Ai  po  përshëndetej,  tashmë,  me 
shenja,  edhe  me  të  gjallët,  edhe  me  të  vdekurit.  Një  ditë  më  parë 
se  të  sëmurej,  kishte  shkuar  në  varrezën  e  Medinës,  të  quajtur 
"Xhenneti  i  Përjetshëm",  dhe  ishte  lutur  kështu  për  të  vdekurit: 

"Allahu  im  i  Madh!  Mos  e  kursefaljen  për  ata  që  shtrihen  këtu!" 
(Ahmed,  III,  489) 

Dhe  në  kthim,  kishte  hipur  në  minberin  e  xhamisë  dhe  kishte 
mbajtur  para  shokëve  këtë  hutbe  që  ishte  si  një  lamtumirë  e  vërtetë: 

"Unë  do  të  jem  i  pari  prej  jush  që  do  të  arrij  në  Hauzin  e 
Kevtherit  dhe  atje  do  t'ju  pres!  Atje  është  vendtakimi  ynë!  Unë 
tani  atë  po  shoh!  Unë  do  të  dëshmoj  për  ju!  Tani,  në  këtë  çast, 
mua  m'u  dhanë  thesaret  e  tokës  dhe  çelësat  e  tyre!  Për  Zotin, 
unë  s'kam  frikë  se  mos  pas  meje  ktheheni  në  idhujtari!  Unë  kam 
frikë  se  mos,  duke  u  shtënë  pas  dëshirave  të  kësaj  bote,  filloni 
dhe  e  kini  zili  njëri-tjetrin,  e  vrisni  njëri-tjetrin  dhe,  ashtu  siç  janë 
asgjësuar  ata  që  qenë  para  jush,  edhe  ju  shkatërroheni  e  asgjëso- 
heni..."  (Buhari,  Xhenaiz,  73;  Muslim,  Fedail,  31) 

Pas  zbritjes  nga  minberi,  Profeti  (s.a.s.)  u  tërhoq  i  lodhur  e  i 
rënduar  në  shtëpinë  e  vet.  Me  kalimin  e  ditëve,  sëmundja  i  er- 
dhi  duke  iu  rënduar.  Dhe,  kur  iu  rëndua  shumë,  i  Dërguari  i 
Allahut  (s.a.s.),  i  cili  ishte  model  i  etikës  dhe  delikatesës,  u  kërkoi 
lejë  bashkëshorteve  të  tjera  për  t'u  tërhequr  në  dhomën  e  Hz. 
Aishesë.  (Buhari,  Tib,  22;  Ahmed,  VI,  34,  38;  Belazuri,  I,  545) 

Profeti  nuk  pati  kaluar  gjer  atëherë  ndonjë  sëmundje  të  tillë 
të  rëndë.  Në  fakt,  mënyra  pastër  dhe  e  thjeshtë  e  jetesës  që  pati 
bërë,  qe  një  jetë  e  pashembullt  që  nuk  u  linte  shteg  sëmundjeve. 
Por  pesha  e  detyrës  profetike  të  lartë  e  të  rëndë  që  i  kalonte  mu- 
ndësitë  e  njeriut397  dhe  që  kishte  vazhduar  për  njëzet  e  tre  vjet  me 
radhë,  e  pati  lodhur  shumë.  Në  këtë  mes,  edhe  një  mijë  e  një  të 
këqijat  e  armiqve  të  ndryshëm  ia  patën  dëmtuar  trupin  e  bekuar. 
Të  gjitha  këto  e  kishin  bërë  të  mundur  që  ta  prekte  sëmundja. 

Nga  ana  tjetër,  kjo  sëmundje  do  të  bëhej  pretekst  për  ngjitjen  e 
tij  në  pozita  tejet  të  larta.  Tek  ai  pati  ushtruar  ndikim  të  madh  edhe 
ndodhia  e  helmimit  në  Hajber.  Me  të  vërtetë,  në  një  kohë  kur  së- 
mundja  i  qe  rënduar  mjaft,  Profeti  (s.a.s.)  i  pati  thënë  Hz.  Aishesë: 

"O  Aishe!  Kohë  më  kohë  e  kam  ndjerë  hidhësinë  e  mishit  të  helmuar 
që  e  pata  shijuar  në  Hajber.  Këtë  çast  më  duket  sikur  po  më  këputen 
damarët  e  zemrës!"  (Buhari,  Megazi,  83) 

Edhe  Enes  bin  Malik  ka  thënë: 

"Shihja  vazhdimisht  gjurmën  dhe  efektin  e  këtij  helmi  në  gju- 
hën  e  vogël  të  të  Dërguarit  të  AllahutL"  (Muslim,  Selam,  45) 

397  Kur  Profetit  (s.a.s.)  i  vinte  vahji  ose  revelacioni  hyjnor,  trupi  i  bekuar  i 
rëndohej  së  tepërmi.  Për  shembull,  po  të  ndodhej  mbi  deve,  ajo  detyro- 
hej  të  ulej  ose,  po  të  deshte  të  qëndronte  në  këmbë,  kofshët  i  përkuleshir 
a  thuase  do  t'i  thyheshin.  (Ahmed,  II,  176;  VI,  445;  Ibni  Sa'd,  1, 197) 
Zejd  bin  Thabit  (r.a.)  thotë: 

"Një  ditë,  ndodhesha  pranë  të  Dërguarit  të  Allahut  (s.a.s.).  Për  shkak  të 
dendësisë  së  madhe  të  të  pranishmëve,  meqë  rrinim  në  gjunjë,  gjuri  i  tij 
ishte  mbi  gjurin  tim.  Papritmas  i  erdhi  gjendja  e  revelacionit.  Vallahi, 
nuk  kam  parë  gjë  më  të  rëndë  se  gjuri  i  të  Dërguarit  të  Allahut.  Më 
dukej  se  gjuri  do  të  më  shtypej!"  (Ahmed,  V,  190-191) 

_ 

Për  shkak  të  këtij  helmi,  Krenaria  i  Gjithësisë  (s.a.s.)  vdiq  si 
dëshmor;  Allahu  i  Lartë  që  e  pati  nderuar  me  profetësi,  e  nderoi 
edhe  rne  dëshmorësi!  (Ibni  Hisham,  III,  Vakidi,  n,  678-679;  Hejsemi,  VI,  153) 


Nga  nxehtësia  e  etheve  që  e  kishin  zënë,  të  Dërguarit  të 
Allahut  (s.a.s.)  i  pikonin  djersët  si  të  pikonte  ujë  nga  një  calik  i 
varur.  Ebu  Said  el-Hudriu  që  i  kishte  shkuar  për  vizitë,  i  tha: 

"O  i  Dërguari  i  Allahut,  sa  ethe  të  rënda  paske!" 

Ebu  Said  (r.a.)  vazhdon  kështu: 

"I  vura  dorën  mbi  trup  dhe  ia  ndjeva  temperaturën  e  lartë 
mbi  mbulesë. 


"O  i  Dërguari  i  Allahut,  paske  shumë  nxehtësi!"  - 1  thashë. 

"Kështu  jemi  ne,  (pejgamberët)!  Belatë  na  vijnë  shumëfish,  por  edhe 
shpërblimet  najepen  shumëfish!"  -  M'u  përgjigj. 

"O  i  Dërguari  i  Allahut!  Kush  janë  njerëzit  që  i  zënë  më  shu- 
më  belatë?"  -  E  pyeta  unë. 

"Pejgamberët!"  -  Më  tha  ai. 

"Pastaj  kush?"  -  E  pyeta  unë. 

“Pastaj  njerëzit  e  mirë!"  -  M'u  përgjigj  dhe  bëri  këtë  shpjegim: 

"Ndonjëri  prej  tyre  bëhet  aq  i  varfër  sa  të  mos  gjejë  dot  asgjë  përveç 
një  gune  për  t'u  mbuluar!  Por  ata  i  gëzohen  belasë  siç  i  gëzoheni  ju 
bollëkllt!"  (Ibni  Maxhe,  Fiten,  23) 


Ditët  e  fundit,  sëmundja  nuk  e  lejoi  të  dilte  në  xhemaat,  pra- 
ndaj  e  caktoi  Hz.  Ebu  Bekrin  (r.a.)  si  imam  për  të  drejtuar  faljen. 
Ndërkaq,  duke  e  ndjerë  veten  më  mirë  për  një  çast,  doli  në  falto- 
re.  Aty  u  dha  kësliilla  sahabeve  dhe  tha: 


"Allahu  Famëmadh  e  la  të  lirë  një  robin  e  vet  të  zgjidhte  mes  stolive  të 
kësaj  bote  dhe  të  mirave  pranë  Tij.  Dhe  robi  zgjodhi  të  mirat  pranë  Tij!.." 


Në  këto  fjalë,  Hz.  Ebu  Bekri  (r.a.),  me  atë  zemrën  e  tij  të  butë 
e  të  ndjeshme,  ndjeu  se  Profeti  (s.a.s.)  u  dha  lamtumirën.  Me  sytë 
që  nisën  t'i  rridhnin  lot  të  hidhur,  i  tha: 

_ 

"T'u  bëfshin  fli  nënë  e  babë,  o  i  Dërguari  i  Allahut!  Ne  për  ty 
jemi  gati  të  flijojmë  gjithshka:  prindër,  fëmijë,  jetën  tonë,  mall  e 
pasuri..."  (Ahmed,  III,  91) 

Askush  përveç  tij  në  atë  xhemaat  nuk  kishte  ndjerë  atë  që 
kishte  ndjerë  Hz.  Ebu  Bekri  (r.a.).  Sepse,  "i  dyti  i  të  dyve"  i  shpe- 
llës  së  Thevrit,  për  të  cilin  bënte  fjalë  ajeti,  ishte  vetëm  ai! 

Sipas  rivajetit,  i  Dërguari  i  Allahut  (s.a.s.)  ka  thënë  kështu  për 
Hz.  Ebu  Bekrin  (r.a.): 

"Çdo  gjë  që  kam  në  zemër,  Ebu  Bekrit  ia  kam  lërië!.."398 

Kur  sahabet  panë  këtë  shok  të  shtrenjtë  të  të  Dërguarit  të 
Allahut  (s.a.s)  të  qante,  nisën  t'i  thonë  me  habi  njëri-tjetrit: 

"Ndërsa  i  Dërguari  i  Allahut  (s.a.s.)  po  na  flet  për  një  njeri  të 
mirë  që  zgjedh  bashkimin  me  Zotin  e  vet,  ky  plak  ç'ka  që  qan?" 
(Buhari,  Salat,  80) 

Mirëpo  zemra  e  butë  dhe  e  ndjeshme  e  Hz.  Ebu  Bekrit  (r.a.)  e 
kishte  parandjerë  lamtumirën  e  madhe  dhe  kishte  nisur  të  vaj- 
tonte  si  një  fyell  që  ankohet  për  ndarjet.  Por,  kur  sëmundja  e  të 
Dërguarit  të  Allahut  (s.a.s.)  u  bë  serioze,  atëherë  edhe  shokët 
e  tjerë,  të  cilët  nisën  ta  kuptojnë  se  për  të  kishte  ardhur  koha  e 
bashkimit  me  Zotin,  hlluan  të  derdhin  lot.  Kuvendet  e  ensarëve 
dhe  muhaxhirëve  u  veshën  në  zi.  Dhe  kur  ata  që  i  rrinin  rreth  e 
rrotull,  i  thanë  t'i  lutej  Zotit  për  shërim,  Profeti  (s.a.s.),  i  cili  gjith- 
monë  lutej  për  shërim,  këtë  radhë  nuk  u  lut. 

Hz.  Aisheja  (r.anha)  tregon: 

"Kur  i  Dërguari  i  Allahut  (s.a.s.)  sëmurej,  këndonte  suret 
Felak  dhe  Nas  që  quhen  "Dy  mbrojtësit"399,  u  frynte  duarve  dhe 
fërkonte  trupin.  Kur  sëmundja  iu  rëndua,  në  të  njëjtën  mënyrë, 
edhe  unë  i  këndova  këto  sure,  u  fryva  duarve  dhe  nisa  ta  fërkoja 
trupin  e  tij  të  bekuar.  Përveç  kësaj,  i  këndova  edhe  lutjen  e  shë- 
rimit  që  ia  kish  pasë  kënduar  Profetit  (s.a.s.)  më  parë,  gjatë  një 
sëmundjeje,  Xhebraili: 

398  Shih.  Axhluni,  Keshfu'l-Hafa,  vëll.  2,  f.  419. 

399  Në  origjinal:  Muavvizeteyn. 

_ 


VITI I  NJEMBEDHJETE  I  HIXHRETIT 


"O  Zoti  i  njerëzve!  Hiqja  këtë  sëmundje!  Shërimi  është  vetëm 
në  dorën  Tënde!  Nuk  ka  shërues  tjetër  veç  Teje!  Dhe  jepi  një  shë- 
rim  të  tillë  që  të  mos  i  mbetet  më  asnjë  sëmundje!" 

Mirëpo,  atë  radhë,  i  Dërguari  i  Allahut  (s.a.s.),  duke  e  kthyer 
kokën  nga  unë,  më  tha: 

"Hiqe  dorën  prej  meje!  Kjo  e  kënduara  jote  tani  më  nuk  vlen!  Unë 
po  pres  afatin  tim!..  "  (Ahmed,  VI,  260-261;  Ibni  Sa'd,  II,  210) 

Hz.  Aisheja  vazhdon:  "I  Dërguari  i  Allahut  (s.a.s.)  thirri,  pa- 
staj,  vajzën  e  tij  të  dashur,  Fatimen,  me  zemër  të  ndjeshme  e  de- 
likate,  dhe,  kur  erdhi,  i  tha:  " Merhaba ,  ime  bijë!"  Pastaj  i  kërkoi 
t'i  afrohej  edhe  më  dhe  i  pëshpëriti  fshehtas  diçka.  Fatimja  qau. 
Pastaj  i  tha  diçka  tjetër  dhe  Fatimja  qeshi. 

Unë  s'kisha  parë  gjer  atë  ditë  hidhërimin  dhe  gëzimin  kaq 
pranë  njëri-tjetrit  dhe,  kur  e  pyeta  Fatimen  për  shkakun  e  kësaj, 
më  tregoi: 

"Më  lajmëroi  se,  si  rezultat  i  kësaj  sëmundjeje,  do  të  vdiste. 
Dhe  unë  qava.  Pastaj  më  tha  se  i  pari  njeri  nga  familja  që  do  të  ta- 
kohej  me  të,  do  të  isha  unë.  Dhe  unë  u  gëzova!"  (Buhari,  Megazi,  83) 

Gjatë  sëmundjes,  në  momentet  që  ndihej  më  lehtë,  Profeti 
dilte  në  xhami  për  të  falur  ndonjë  kohë  namaz  bashkë  me  xhe- 
maatin.  Në  një  rast  të  tillë,  ai  u  foli  kështu  shokëve  me  zemrat  e 
mbushura  me  hidhërimin  për  ndarjen  prej  profetit  të  tyre: 

"O  njerëz! 

Dëgjova  se  ju  frikësoheni  se  mos  ju  vdes  pejgamberi!  A  mos  njihni 
para  meje  ndonjë  pejgamber  që  të  jetë  dërguar  te  populli  i  vet  e  të  ketë 
mbetur  përgjithmonë  igjallë  mes  tyre?  Dijeni  mirë  se  unë  do  të  bashko- 
hem  me  Zotin  tim!  Edheju  do  të  bashkoheni!  Pa  diskutim  që  të  gjitha 
punët  marrin  udhë  me  lejën  e  Allahut  të  Lartë! 

Dijeni  mirë  se  unë  do  të  iki  parajush  dhe  do  t'ju  pres!  Mos  harroni, 
vendi  ku  do  të  takohemi,  është  Hauzi  Kevther!  Ai  që  dëshiron  të  tako- 
het  nesër  me  mua,  ta  largojë  gjuhën  dhe  dorën  prej  mëkatit!  O  njerëz! 
Mëkati  bëhet  shkak  për  ndërrimin  e  të  mirave!  Kur  populli  është  i  mirë, 
edhe  qeveritarët  dhe  drejtuesit  janë  të  mirë.  Kurpopulli  është  i  keq,  edhe 

drejtuesit  bëhen  të  këqinj!  Betohem  në  Allahun  që  ka  ekzistencën  time 
në  dorë,  se  unë  në  këtë  çast  po  qëndroj  pranë  Hauzit  dhe  po  e  shoh  atë 
prej  këtu  ku  jam!.. " 

I  Dërguari  i  Allahut  (s.a.s.)  e  ndërpreu  fjalën  kur  pa  se  Hz. 
Ebu  Bekri  (r.a.)  po  qante  dhe  i  tha: 

“Mos  qaj,  ej  Ebu  Bekir!.." 

Dhe  vazhdoi: 


"O  njerëz!  Nuk  ka  njeri  si  Ebu  Bekri  që  tëjetë  sjellur  me  mua  më  bu- 
jarisht  e  të  ketë  sakrifikuar  mejetën,  pasurinë  dhe  miqësinë  e  tij!  Po  qe  se 
do  të  bëja  mik  tjetër  veç  Zotit  tim,  ai  do  të  ishte,  pa  dyshim,  Ebu  Bekri... 

Mbyllini  dyert  e  hapura  në  këtë  faltore!  Vetëm  dera  e  Ebu  Bekrit  të 
mbetet  e  hapur!  Unë  shoh  një  dritë  mbi  derën  e  tij!.."  (Buhari,  Salat,  80; 
Ibni  Sa'd,  II,  227) 

"Shokë  të  mi! 


Më  në  fund,  edhe  unë  njeri  jam.  Ndoshta  më  ka  shpëtuar  nga  vë- 
mendja  haku  i  ndonjërit  prej  jush.  Kë  të  kem  prekur  në  trup,  të  vijë,  ta 
kërkojë  hakun  e  vet  e  të  më  prekë  edhe  ai!  Kë  të  kem  qëlluar  në  shpinë, 
të  vijë  edhe  ai  të  më  qëllojë  e  ta  marrë  hakun  e  vet!  Nga  malli  i  të  cilit  të 
kem  marrë  gabimisht,  ja  ku  është  malli  im,  le  të  vijë  ta  marrë! 

Allahu  im!  Unëjam  vetëm  një  njeri!  Cilit  nga  muslimanët  që  t'i  kem 
thënë  njëfjalë  të  rëndë  ose  ta  kem  goditur  ose  ta  kem  mallkuar,  ktheje  atë 
në  të  mirë  për  të,  në  mëshirë  dhe  shpërblim  për  të!"  (Ahmed,  IH,  400) 

"Allahu  im!  Po  qe  se  për  një  besimtar  kam  thënë  njëfjalë  të  rëndë, 
bëje  atëfjalë  në  ditën  e  kiametit  pretekst  për  afrim  të  atij  robi  me  Ty!" 
(Buhari,  Deavat,  34;  Darimi,  Mukaddime,  14;  Ibni  Sa'd,  II,  155;  Taberi,  Tarih,  III,  191; 
Halebi,  463-464) 


Kështu,  i  Dërguari  i  Allahut  (s.a.s.)  bënte,  pothuaj,  një  larje 
llogarish  të  robit.  Pastaj  u  kthye  përsëri,  i  lodhur,  në  mjediset  e 
veta.  Dhe  nuk  doli  më  në  namaz,  me  përjashtim  të  një  here  të  vet- 
me,  kur  e  ndjeu  veten  disi  më  lehtë;  edhe  atëherë,  nuk  e  drejtoi 
vetë  namazin  si  zakonisht,  por  u  fal  pas  Hz.  Ebu  Bekrit. 


Më  në  fund,  më  12  Rebiulevvel,  ditën  e  hënë  në  mëngjes, 
Profeti  ndjeu  një  lehtësim.  Vetëm  se  fuqia  e  trupit  nuk  i  mjaftoi 

për  të  dalë  në  namaz  me  xhemaat.  Atëherë,  e  ngriti  perden  e  de- 
rës  së  dhomës  që  komunikonte  me  sallën  e  xhamisë,  prej  nga 
hynte  e  dilte,  dhe  i  pa  edhe  një  herë  të  fundit  shokët  e  tij  të  da- 
shur  tek  po  faleshin  nën  drejtimin  e  Hz.  Ebu  Bekrit!  Duke  mbetur 
i  kënaqur  që  i  pa  në  namaz  me  xhemaat  të  vendosur  radhë-ra- 
dhë,  Profeti  ndjeu  gëzim  dhe  buzëqeshi.  Ndërsa  nga  njëra  anë 
hiqte  hidhërimin  e  sëmundjes  së  rëndë,  nga  ana  tjetër  përjetonte 
gëzimin  që  kishte  lënë  pas  një  xhemaat  të  përbërë  prej  njerëzish 
të  mirë  dhe  që  e  kishte  kryer  detyrën  e  dhënë  nga  Allahu!  (Buhari, 
Megazi,  83,  Ezan,  46,  94;  Muslim,  Salat,  98;  Nesai,  Xhenaiz,  7) 

Hz.  Aisheja  që  e  tregon  këtë  ngjarje,  thotë: 

"I  Dërguari  i  Allahut  (s.a.s.)  e  sodiste  me  buzëqeshje  faljen 
e  namazit  nga  sahabet.  Kurrë  nuk  e  kisha  parë  të  Dërguarin  e 
Allahut  kaq  të  gëzuar!"  (Ibni  Hisham,  IV,  331) 

Allahu  i  Lartë  i  dha  të  Dërguarit  të  Allahut  një  dhunti  që 
nuk  ia  pati  dhënë  asnjërit  prej  pejgamberëve  të  mëparshëm.  I 
Dërguari  i  Allahut  e  pa  suksesin  e  detyrës  së  kumtimit  para  se  të 
vdiste.  E  pastroi  Gadishullin  Arabik  prej  politeizmit  dhe  herezi- 
së.  Idhujt  u  thyen  dhe  u  asgjësuan  personalisht  nga  ata  që  i  adhu- 
ronin.  Njerëzit  që  më  parë  i  groposnin  vajzat  e  vogla  përsëgjalli, 
u  bënë  kulme  të  mëshirës.  Sepse  i  Dërguari  i  Allahut  (s.a.s.)  ishte 
edukatori  më  i  madh  që  e  ngriti  në  kulm  edukimin  e  njeriut  duke 
e  slmdërruar  njeriun  në  një  mrekulli  krijimi. 

Atë  mëngjes,  i  Dërguari  i  Allahut  (s.a.s)  i  dha  urdhër  për  nisje 
ushtrisë  që  e  kishte  përgatitur  qysh  më  parë,  por  që  nisjen  e  së 
cilës  e  pati  shtyrë  për  shkak  të  sëmundjes.  Ai  i  tha  kështu  të  riut 
Usame  bin  Zejdit,  që  e  kishte  caktuar  komandant: 

"Me  begati  të  Allahut,  dilni  në  rrugë  afër  drekës!.."  (Vakidi,  m,  mo) 

Atë  ditë,  i  Dërguari  i  Allahut  (s.a.s.)  urdhëroi  që  t'u  ndahe- 
shin  të  varfërve  6-7  dinarë  që  ndodheshin  te  Hz.  Aisheja  (r.anha). 
Pas  një  farë  kohe,  e  pyeti  përsëri  Hz.  Aishenë  se  ç'kishte  bërë  me 
ato  dinarët  dhe,  kur  e  mori  vesh  se  ajo,  në  telash  e  sipër,  nuk  i 
kishte  shpëmdarë  ende,  i  kërkoi,  i  mori  në  gmsht  dhe  tha: 

"Muhammedi,  pejgamberi  i  Allahut,  nuk  mund  të  presë  të  takohet 
me  Zotin  e  vet  përsa  kohë  këto  i  ndodhen  me  vete,  pa  ua  shpërndarë  të 
varfërve!.." 

Pas  këtyre  fjalëve,  paratë  ua  ndau  pesë  familjeve  ensare  të 
varfra  dhe,  pasi  tha,  "ja,  tani  u  qetësova”,  Profeti  ra  në  një  gjumë  të 
lehtë.400  (Ahmed,  VI,  104;  Ibni  Sa'd,  II,  237-238) 

Ja  një  shuarje  me  ndodhi  që  pasojnë  njëra-tjetrën  pa  shkëputje... 

Atë  ditë  Profeti  u  bëri  zë  kështu  njerëzve  të  shtëpisë: 

"O  njerëz!  Zjarri  mori  flakë!  Intriga  si  net  të  errta  po  vijnë!.. 
Unë  e  quajta  hallall  vetëm  atë  që  e  quante  hallall  Kur'ani,  libri  i 
Allahut  dhe  haram,  atë  që  e  quante  ai  haram! 

Ej,  Fatime,  vajza  e  Muhammedit,  të  Dërguarit  të  Allahut!  Ej, 
Safije!  Bëni  punë  të  pranueshme  te  Allahu!  Sepse  unë  nuk  mund  t'ju 
shpëtoj  ju  nga  ndëshkimi  i  Allahut! ”  (Ibni  Sa'd,  II,  256;  Buhari,  Menakib,  13- 
14;  Muslim,  Iman,  348-353) 

Atë  ditë,  i  Dërguari  i  Allahut  (s.a.s.)  porositi: 

"Namazin!  Kujdes  namazin!  Vazhdojeni  namazin!  Namazin! 
Silluni  mirë  me  njerëzit  që  keni  nën  urdhër  dhe  kini  frikë  Allahun  në 
lidhje  me  të  drejtat  e  tyre!  ( Mos  i  lini  pa  veshur  e  pa  ushqyer!  Dhe  tho- 
junifjalë  të  buta!)"  (Ebu  Davud,  Edeb,  123-124  /  5156;  Ibni  Maxhe,  Vesaja,  1) 

Atë  ditë,  i  Dërguari  i  Allahut  (s.a.s.)  e  përdori  me  dëshirë  mis- 
vakun  (për  pastrimin  dhëmbëve).  Hz.  Aisheja  thotë: 

"Kur  i  Dërguari  i  Allahut  po  pastronte  dhëmbët,  më  dukej 
sikur  s'e  kisha  parë  ndonjëherë  se  sa  bukur  që  e  përdorte  misva- 
kun!"  (Buhari,  Megazi,  83;  Ibni  Sa'd,  II,  261) 

I  Dërguari  i  Allahut  (s.a.s.)  mbante  pranë  një  enë  të  vogël  me 
ujë.  Herë  pas  here  fuste  duart  në  atë  enë,  fërkonte  fytyrën  dhe 
thoshte: 

400  Me  këtë  rast,  Imam  Kastallani  thotë  kështu: 

"Po  qe  se  Habibi  (i  Dashuri)  i  Allahut  të  Lartë  që  është  Zoti  i  Botëve,  më 
i  larti  i  pejgamberëve,  i  Dërguari  i  Allahut  (s.a.s.),  të  cilit  i  qenë  falur  të 
metat  e  kaluara  e  të  ardhme,  mendonte  kështu,  mendoni  se  si  u  bëhet 
halli  i  atyre  që  takohen  me  Allahun  duke  bartur  me  vete  gjakun  e  mus- 
limanëve  dhe  pasuri  haram!"  (Kastallani,  II,  480-481) 

"La  ilahe  il'lallah,  Nuk  ka  zot  tjetër  veç  Allahut!  Pa  dyshim,  vdekja 
ka  mundimet  e  veta  që  ia  humbin  mendjen  njeriut!"  (Buhari,  Megazi,  83) 

Atë  ditë,  i  Dërguari  i  Allahut  (s.a.s.)  iu  lut  kështu  Zotit: 

"Allahu  im!  Rrethomë  me  mëshirën  Tënde!  Bashkomë  me  Shokun  e 
Lartë!  Allahu  im,falmë  mëshirën  tënde!  Bashkomë  me  Shokun  e  Lartë!" 
(Buhari,  Megazi,  83;  Ahmed,  VI,  126) 

Atë  ditë  Profeti  e  qetësoi  kështu  të  bijën  Fatime: 

"Bija  ime,  mos  qaj!  Kur  unë  të  vdes,  thuaj: 


"Inna  lil'lahi  ve  inna  ilejhi  raxhiun!",  "Pa  dyshim,  ne,  të  Allahut 
jemi  dhe,  pa  dyshim,  te  Ai  do  të  kthehemi!"  (ibni  Sa'd,  n,  312) 

Atë  ditë,  i  Dërguari  i  Allahut  (s.a.s.)  u  këndoi,  si  tërheqje  vë- 
mendjeje,  shokëve  të  tij  ajetin  e  mëposhtëm  që  e  pati  kënduar  në 
çastet  e  vështira  të  Uhudit,  kur  qenë  ngritur  zërat  e  shqetësuar 
për  vdekjen  e  tij  dhe  kur  ushtria  qe  gati  për  t'u  shpartalluar: 


"Muhammedi  është  vetëm  një  i  dërguar.  Shumë  të  dërguar 
kanë  ardhur  e  shkuar  para  tij.  E,  tani,  nëse  ai  vdes  apo  vritet, 
mos  vallë  ju  do  të  ktheheni  në  fenë  tuaj  të  vjetër?  E  kush  kthe- 
het  pas,  nuk  i  bën  dëm  aspak  Allahut.  Allahu  do  t'i  shpërblejë 
falenderuesit  dhe  të  vendosurit!"  (Al-i  imran,  144) 

Atë  ditë  të  Dërguarit  të  Allahut  (s.a.s.)  i  erdhi  engjëlli  i  zbule- 
sës,  Xhebraili  (a.s.)  dhe  i  tha: 

"Paqe  ty,  o  i  Dërguari  i  Allahut!  Ky  është  rasti  i  fundit  që  unë 


shkel  në  tokë  për  ty!"  (Ibni  Sa'd,  II,  259) 

Atë  ditë,  i  Dërguari  i  Allahut  (s.a.s.)  përjetoi  ngushëllimin  e 
fjalëve  që  kishte  pasë  thënë  më  parë: 

"Shpirti  i  asnjë  pejgamberi  nuk  merret  pa  e  parë  ai  që  më  parë  vend- 
qëndrimin  e  tij  në  xhennet!  Pastaj,  shkuarja  atje  i  lihet  atij  në  dorë!" 
(Buhari,  Megazi,  83,  84;  Ahmed,  VI,  89) 

Atë  ditë,  te  i  Dërguari  i  Allahut  (s.a.s.)  erdhi  Azraili  (a.s.)  dhe 
kërkoi  leje  për  të  hyrë.  Pasi  mori  leje,  qëndroi  para  Profetit  dhe  tha: 

"O  i  Dërguari  i  Allahut!  O  Ahmed!  Allahu  i  Lartë  më  dërgoi  tek 
ti.  Dhe  më  urdhëroi  t'i  bindem  çdo  fjale  tënde.  Po  qe  se  dëshiron, 
do  të  ta  marr  shpirtin!  Po  qe  s'dëshiron  do  të  ta  lë  shpirtin  tek  ti!" 

Xhebraili  (a.s.)  që  ndodhej  aty,  i  tha: 

"O  i  Dërguari  i  Allahut!  Allahun  e  Lartë  e  ka  marrë  malli  për  ty!" 

Atë  ditë,  i  Dërguari  i  Allahut  (s.a.s.)  i  tha  kështu  engjëllit  që  i 
kërkoi  leje: 

"(O  Azrail!)  Kush  ndodhet  në  lartësinë  e  Allahut,  është  i  përhershëm 
e  më  i  dobishëm!  O  engjëlli  i  vdekjes!  Eja,  zbatoje  atë  për  të  cilënje  urdhë- 
ruar,  merrma  shpirtin!"  (Ibni  Sad,  II,  259;  Hejsemi,  IX,  34-35;  Belazuri,  I,  565) 

Pastaj  njomi  duart  në  enën  me  ujë  që  kishte  pranë,  e  fërkoi 
fytyrën  dhe,  i  mbushur  plot  me  mallin  hyjnor,  kaloi  nëpër  portën 
e  jetës  duke  kënduar  Fjalën  e  Njësisë  dhe  e  dorëzoi  shpirtin  e 
nderuar  duke  e  kërkuar  Zotin  e  vet: 

"Allahu  im!  Zoti  im  i  Lartë!  Zoti  im  i  Lartë!.." 

Dhe  dora  e  bekuar  i  ra  në  enën  me  ujë...  (Buhari,  Megazi,  83) 

I  erdhi  koha  vërtetimit  të  ajetit  të  shenjtë  të  zbuluar  vite  më  parë: 


"...  (O  i  Dërguar!)  Edhe  ti  do  të  vdesësh,  edhe  ata  do  të  vde- 
sin..."  (ez-Zummer,  30) 

Allahu  im!  Jepu  paqë  zotërisë  sonë  Muhammed  Mustafait 
(s.a.s.),  familjes  dhe  shokëve  të  tij,  bekoji  ata  dhe  fali!  Dhe  kjo 
qoftë  një  lutje  e  përhershme  për  falje  e  paqe! 

Pasi  i  Dërguari  i  Allahut  (s.a.s.)  e  dorëzoi  shpirtin  e  tij  të  nde- 
ruar,  njerëzit  e  shtëpisë  u  mbytën  me  lot.  Në  këtë  mes  u  dëgjua  një 
zë  ngushëllues,  por  pa  u  kuptuar  se  nga  vinte  e  kush  e  thoshte: 

"Paqja,  mëshira  dhe  begatia  e  Allahut  qofshin  mbi  ju!" 

Pasi  njerëzit  e  shtëpisë  iu  përgjigjën  zërit  po  ashtu,  ai  zë  u 
dëgjua  prapë  të  thoshte: 


,  0  ,  ,  jth  J  _/  o,;  ^ 

^jj  j j^rl  Ljl  j  J^'  AjLj  '  ^  ^ 

jU  Aii  J^'  j  j&'  jf-  rj~j 


"Çdo  jetë  do  ta  shijojë  vdekjen.  Në  ditën  e  kiametit,  shpër- 
blimi  do  t'ju  jepet  pa  mangësi.  Kush  të  ketë  shpëtuar  nga  zjarri 
e  të  ketë  hyrë  në  xhennet,  do  të  thotë  se,  pa  dyshim,  ia  ka  arritur 
qëllimit.  Jeta  e  kësaj  bote  s'është  gjë  tjetër  veçse  një  përjetim 
mashtrues!.."  (Al-i  Imran,  185) 

"Dijeni  mirë  se  çdo  fatkeqësi  ka,  tek  Allahu,  ngushëllimin  e 
vet,  çdo  i  vdekur  ka  zëvendësuesin  e  vet,  gjithashtu,  çdo  i  vdekur 
ka  shpërblimin  e  vet!  Mbahuni  pas  Allahut  dhe  shpresoni  prej  Tij! 
Fatkeqi  i  vërtetë  është  ai  që  privohet  nga  fitimi  i  mirësisë!  Paqja, 
mëshira  dhe  begatia  e  Allahut  qofshin  mbi  ju!"  (Ibni  Sa'd,  II,  259) 

Ibni  Omeri  (r.anhuma)  ka  thënë: 

"Këto  fjalë  i  dëgjuan  të  gjithë,  ata  që  ndodheshin  në  Faltoren 
Profetike,  si  dhe  në  rrugë!"  (Belazuri,  1, 564) 

Hz.  Aliu  (r.a.)  ka  njoftuar  se  ai  zë  kishte  qenë  i  Hizrit  (a.s.). 
(Ibni  Sa'd,  II,  260) 

Kryezonja  e  xhennetit,  nëna  jonë  Fatime,  u  dëshpërua  aq  shu- 
më  nga  ndarja  e  përkohshme  e  babait  të  saj  të  bekuar,  Profetit  të 
Mëshirës,  saqë  tha: 

"Me  nderimin  e  botës  së  amshuar  nga  Krenaria  i  Gjithësisë, 
mbi  mua  ranë  fatkeqësi  të  tilla,  që,  po  të  binin  mbi  ditët,  ato  do  të 
bëheshin  sterrë  si  netët!"  (Dijarbekri,  II,  173) 

Gjatë  gjashtë  muajve  jetë  të  nënës  sonë  Fatime  pas  të  Dërguarit 
të  Allahut  (s.a.s.),  nuk  u  pa  qoftë  edhe  një  herë  të  vetme  që  ajo  të 
buzëqeshte!  (Kamil  Miras,  Tecrid  Tercemesi,  XI,  25-26) 

Në  përfundim  të  një  sëmundjeje  të  vështirë  me  ethe  që  filloi 
pas  kthimit  të  tij  në  Medinë  dhe  zgjati  trembëdhjetë  ditë,  të  hë- 
nën  më  12  Rebiulevvel  të  vitit  të  11  hixhri  (8  qershor  632  e.r.),  të 
Dërguarit  të  Allahut  (s.a.s.),  iu  hapën  horizontet  e  bukurisë  hyj- 
nore  dhe  ai  i  Dashuri  i  Lartë  u  bashkua  me  Shokun  e  tij  të  Lartë, 
me  mikun  më  të  madh,  Allahun  e  Lartë! 

Sahabet  e  ndjenin  se  në  dritën  e  pandryshueshme  të  diellit 
që  lindte  e  perëndonte,  merrte  frymë  diçka,  ashtu  që,  pas  asaj 
dite,  muezini  profetik  Bilal  Abisinasi  (r.a.)  nuk  këndoi  dot  edhe 
një  herë  tjetër  më  ezan  me  atë  zërin  e  tij  të  bukur  që  përfshinte 
qiejt!  Sa  herë  që  sahabet  i  luteshin  me  këmbëngulje  të  këndonte 
ezan,  Hz.  Bilali,  me  ta  parë  se  i  Dërguari  i  Allahut  nuk  ndodhej 
në  mihrab,  e  mbysnin  ngashërimet,  zëri  i  mekej  dhe  nuk  këndon- 
te  dot.  Dhe,  kështu,  për  të  mund  ta  shuar  zjarrin  e  dashurisë  për 
Profetin  që  ia  përvëlonte  shpirtin,  u  largua  nga  Medina  dhe  shkoi 
në  Damask.  Ndërkaq,  atje,  një  natë  pa  në  ëndërr  të  Dërguarin  e 
Allahut  (s.a.s.)  që  e  qortoi: 

"Ç'është  kjo  ndarje,  o  Bilal?  A  nuk  të  erdhi  ende  koha  për  të 
rnë  bërë  vizitë  mua?" 


Dhe  Bilali  (r.a.)  u  zgjua  i  hidhëruar  dhe  menjëherë  u  nis  për 
udhë.  Ai  arriti  në  Medinë  për  ta  vizituar  Varrin  e  Nderuar  të 
Zotërisë  së  botëve.  Kur  po  qante  para  të  Dërguarit  të  Allahut  (s.a.s.) 
dhe  po  e  fërkonte  fytyrën  në  varrin  e  tij,  i  erdhën  Hz.  Hasani  me 
Hz.  Hysenin.  Bilali  (r.a.)  i  përqafoi  dhe  filloi  t'i  puthte.  Dhe,  pasi 
ata  i  thanë  me  këmbëngulje  se  "dëshironin  shumë  të  dëgjonin 
ezan",  filloi  të  këndonte  ezan.  Në  atë  çast,  Medina  u  trondit!  Kur 
tha  "esh'hedu  enne  Muhammede'r-Resulullah",  të  gjithë  njerëzit, 
burra  e  gra,  duke  pandehur  se  i  Dërguari  i  Allahut  ishte  ringjallur. 

u  derdhën  rrugëve.  Pas  vdekjes  së  të  Dërguarit  të  Allahut  (s.a.s.) 
nuk  kishte  ndodhur  ndonjë  ditë  që  në  Medinë  njerëzit  të  qanin  aq 
shumë!  (Ibni  Ethir,  Usdu'l-Gabe,  I,  244-245;  Zehebi,  Sijer,  1,  357-358) 

Enes  bin  Maliku  (r.a.)  thotë  kështu: 

"Kurrë  s'kam  parë  ditë  më  të  hijshme  e  më  të  bukur  se  ditën 
kur  i  Dërguari  i  Allahut  (s.a.s.)  me  Ebu  Bekrin  arritën  në  Medinë!  E 
pashë  edhe  ditën  kur  vdiq  i  Dërguari  i  Allahut  (s.a.s.)!  Gjithashtu, 
nuk  kam  parë  ditë  më  të  errët,  më  të  keqe  e  më  të  papëlqyeshme 
se  atë  ditë!  Kur  i  Dërguari  i  Allahut  (s.a.s.)  hyri  në  Medinë,  çdo  gjë 
e  Medinës  u  ndriçua,  kurse  ditën  kur  vdiq,  çdo  gjë  e  Medinës  u  bë 
sterrë  e  zezë!  Trupin  e  tij  të  shtrenjtë  e  varrosëm  dashje  pa  dashje,  pa 
i  besuar  vdekjes  së  tij!"  (Ahmed,  m,  221,  268,  287;  Tirmidhi,  Menakib,  1/3618; 
Darimi,  Mukaddime,  14) 

Fatkeqësitë  dhe  ngatërresat  pas  asaj  dite  qenë,  për  muslima- 
nët,  një  hiç  gjë.  Se  ashtu  pati  thënë  i  Dërguari  i  Allahut  (s.a.s.): 

"Muslimanët  që  pësojnë  ndonjë  fatkeqësi,  duke  menduar  fatkeqë- 
sinë  që  u  pati  rënë  nga  vdekja  ime,  të  gjejnë  ngushëllim  e  të  durojnë!" 
(Muvatta,  Xhenaiz,  41;  Darimi,  Mukaddime,  14) 

I  Dërguari  i  Allahut  (s.a.s.)  ka  porositur  kështu: 

"Jeta  ime  është  e  dobishme  për  ju:  ju  bisedoni  me  mua  dhe  unë  bise- 
doj  meju!  Edhe  vdekja  ime  është  e  dobishme  përju:  punët  tuaja  më  para- 
qiten  mua;  kur  shoh  punët  tuaja  të  mira,  efalenderoj  Allahun,  kurse  kur 
shoh  punët  tuaja  të  këqija,  i  kërkoj  falje  Allahut  përju!"  (Hejsemi,  IX,  24) 


Siç  rrëfen  Hz.  Aisheja  (r.anha),  çastet  e  fundit  të  të  Dërguarit  të 
Allahut  qenë  vetëm  madhërim  i  Allahut  (tesbih,  tenzih),  pendesë 
(tevbe)  dhe  falenderim  (hamd).  Ai  përsëriste  herë  pas  here: 

"Subhanallahi  ve  bi-hamdihi,  estagfirullahe  ve  etubu  ilejh:  E  madhëroj 
Allahun  duke  e  veçuar  prej  atributeve  që  nuk  i  përshtaten  pozitës  hyjnore, 
e  lavdëroj  dhe  e  falenderoj!  Bëj  pendesë  për  mëkatet  dhe  i  lutem  Allahut 
të  më  falë!"  (Buhari,  Ezan,  123,  139;  Muslim,  Salat,  218-220;  Ahmed,  I,  392;  Ibni 
Sad,  n,  192) 


Profeti  kishte  mes  dy  shpatullave  një  shenjë  hyjnore  të  pro- 

mallin  për  ta  puthur  atë  shenjë.  Kur  i  Dërguari  i  Madh  (s.a.s.) 
emigroi  në  botën  e  përjetësisë,  në  fytyrën  e  tij  të  bekuar  nuk  u 
duk  asnjë  ndryshim,  kështu  që  sahabet  dyshuan  për  vdekjen  e  tij. 
Atëherë,  Esma  binti  Umejs  (r.anha)  kërkoi  t'ia  shihte  të  bekuarën 
Vulën  Profetike  në  shpinë.  Vula  ishte  zhdukur!  Dhe  u  kuptua  se 
me  të  vërtetë  ai  e  kishte  nderuar  botën  e  përjetësisë!401 

Pas  vdekjes,  i  Dërguari  i  Allahut  (s.a.s.)  nuk  la  as  ndonjë  para, 
as  ndonjë  skllav  a  shërbëtor.  Prej  tij  mbeteshin  pas  vetëm  një 
mushkë  e  bardhë  shale,  një  armë  lufte  si  dhe  parcelat  Fedek  dhe 
ajo  në  Hajber  që  i  dhuroi  për  udhëtarët.402 

I  Dërguari  i  Allahut  (s.a.s.)  vdiq  ditën  e  hënë  dhe  u  varros  të 
martën.  Njerëzit  ia  falën  namazin  e  të  vdekurit  individualisht, 
ashkush  nuk  bëri  detyrën  e  imamit.  Disa  thanë  që  të  varrosej  pra- 
në  minberit  në  faltore,  kurse  disa  të  tjerë,  në  varrezën  e  Medinës. 
Erdhi  Hz.  Ebu  Bekri  (r.a.)  dhe  tha: 

"Ka  dëgjuar  të  Dërguarin  e  Allahut  (s.a.s.)  të  thotë  se  "çdo  pej- 
gamber  varroset  aty  ku  vdes  "! 

Atëherë,  varri  i  hap  aty  ku  vdiq,  në  dhomë.403 

Kur  deshën  ta  lanin  të  Dërguarin  e  Allahut  (s.a.s.),  deshën  t'ia 
hiqnin  këmishën.  Atëherë  dëgjuan  një  zë  që  u  tha:  "Mos  ia  hiqni 
këmishën!"  Kështu  që,  e  lanë  me  këmishë.404 

Abdullah  bin  Mes'ud  (r.a.)  thotë  kështu: 

"Pejgamberi  dhe  i  dashuri  ynë  na  lajmëroi  një  muaj  përpara 
se  do  të  vdiste.  Ne  e  pyetëm: 

Ibni  Sa'd,  II,  272;  Ibni  Kethir,  el-Bidaje,  V,  231. 

Buhari,  Megazi,  83. 

Kadi  Ijadh  thotë  se  nuk  ka  kundërshtim  që  vendi  ku  ndodhet  varri  i 
të  Dërguarit  të  Allahut  (s.a.s.)  është  mjedisi  më  i  virtytshëm  në  tokë. 
(Shifa,  II,  96) 

Kurse  Imam  Busiriu  i  shpreh  kështu  ndjenjat  e  veta: 

"Nuk  ka  asnjë  aromë  tjetër  më  të  këndshme  se  aroma  e  dheut  që  e  ruan 
në  gji  kurmin  e  bekuar  të  Profetit  tonë,  mbretit  të  jetës  dhe  njerëzisë!  Sa 
i  lumtur  e  fatbardhë  është  ai  njeri  që  e  ka  nuhatur  dhe  puthur  atë  dhë 
të  bekuar!"  ( Kaside  Byrde,  dyvargshi  nr.  58) 

Muvatta,  Xhenaiz,  27;  Ahmed,  VI,  267. 

_ 

"O  i  Dërguari  i  Allahut,  kush  ta  falë  namazin  tënd?" 

Dhe  qamë.  Edhe  ai  qau  dhe  na  porositi: 

"Mos  u  ngutni!  Allahu  ju  mëshiroftë!  Dhe  jua  shpërbleftë  me  të 
mirë  për  profetin  tuaj!  Pasi  të  më  lani  dhe  qefinosni,  më  vendosni  mbi 
këtë  shtrat  dërrase  ose  në  anë  të  varrit  të  hapur  brenda  kësaj  dhome! 
Pastaj  dilni  dhe  lërmëni  vetëm  për  njëfarë  kohe,  sepse  mbi  mua  nëfillim 
do  tëfalen  dy  miqtë  e  mi,  Xhebraili  dhe  Mikaili,  pastaj  Israfili,  pastaj 
engjëlli  i  vdekjes  me  ushtrinë  e  engjëjve!  Pas  kësaj,  hyni  ju  pjesë-pjesë, 
faluni  dhe  lutuni  për  mua  për  paqe  e  mëshirë!  Vetëm  mos  më  shqetësoni 
duke  më  lavdëruar  e  duke  thirrur  e  bërtitur! 

Nëfillim  tëfillojnë  tëfalen  meshkujt  e  shtëpisë  sime  dhe,  pas  tyre, 
gratë  e  tyre!  Pas  tyre  faluni  ju! 

Përshëndetini  sahabet  që  nuk  ndodhen  këtu!  Përshëndetini  edhe  ata  që, 
gjer  ditën  e  kiametit  ndjekinfenë  time!"  (Hejsemi,  ix,  25;  ibni  Sa'd,  n,  256-257) 

U  vepruar  ashtu  siç  porositi  i  Dërguari  i  Allahut  (s.a.s.).  Hz. 
Aliu  (r.a.)  tha: 

"Askush  të  mos  formojë  dyshim  se  a  mund  të  falet  namazi  i 
të  vdekurit  të  të  Dërguarit  të  Allahut  (s.a.s.)  pa  imam!  Ai  ka  qenë 
imami  ynë  në  të  gjallë,  ai  do  të  vazhdojë  të  jetë  imami  ynë  edhe 
pas  vdekjes!" 

Dhe,  duke  qëndruar  në  këmbë  në  nivelin  e  trupit  të  Profetit, 
lutej: 

"O  i  Dërguari  i  Allahut!  Paqja,  mëshira  dhe  begatitë  e  Allahut 
qofshin  mbi  ty! 

Allahu  im!  Dëshmojmë  se  Ai  i  ka  kumtuar  ato  që  i  janë  zbritur 
dhe  se  e  ka  këshilluar  ummetin,  bashkësinë,  dëshmojmë  se  ka 
luftuar  në  udhën  e  Allahut  gjersa  Allahu  e  bëri  sunduese  fenë  e 
vet  dhe  e  plotësoi  fjalën  e  vet! 

Allahu  im!  Bëna  ne  ndjekës  të  gjërave  që  i  zbrite  atij!  Dhe  jep- 
na  qëndresë  pas  tij  në  këtë  rrugë!  Dhe  bashkona  rne  të!" 

Kurse  xhemaati  e  miratonte:  Amin!  Amin!  Ashtu  qoftë!"  (Ibni 
Sa'd,  H,  291) 

Ç'lumturi  për  atë  dhë  që  e  ruan  Zotërinë  e  Botëve  në  gjirin  e 
vet!  Sa  bukur  e  shpreh  poeti  këtë: 

Ai  Resuli  i  zgjedhur  është  dhe  për  botët  mëshirë, 

Toka  u  krenohet  qiejve:  "Tek  unë  ndodhet  shtrirë!.." 

la  vizitoi  varrin  dhe  tha  kështu  Xhebraili  i  mirë: 

“Këtu,  xhenneti  i  Adnit;  hyni  për  të  mbetur  përherë!.." 

Edhe  M.  Raif  Bej  e  shpreh  me  këtë  dyvargsh  të  bukur  zilinë  e 
qiellit  ndaj  dheut: 

O  fytyrëdiell,  me  ta  parë  dheun  të  stolisur  me  ty,  qielli 

Thënka,  "eh,  sikur  të  kisha  qenë  dhë"(en-Nebe,  40)  me  zili. . . 

Feja  u  përsos,  sahabet  e  vërtetuan  personalisht  se  Profeti  e 
kishte  kumtuar  fenë  dhe  dëshmia  e  tyre  iu  paraqit  Zotit.  Pastaj, 
Drita  e  Ekzistencës  (s.a.s.)  u  thirr  në  botën  e  përjetësisë.  Tani  e 
pret  ummetin,  bashkësinë  e  tij,  në  ringjallje,  në  sirat  dhe  në  hau- 
zin  Keuther. 

Të  përgjërohemi,  o  i  Dërguari  i  Allahut! 

Na  eja  në  ndihmë,  o  i  Dërguari  i  Allahut! 

Ndërmjetëso  për  shpëtimin  tonë,  o  i  Dërguari  i  Allahut! 


Profeti  lindi  dhe  e  nderoi  botën  më  12  Rebiulevvel,  ditën  e 
hënë.  Pastaj,  më  12  Rebiulevvel,  ditën  e  hënë,  iu  dha  nga  Allahu 
detyra  profetike.  Ebu  Katade  rrëfen  kështu: 

"Profetin  e  pyetën  për  agjërimin  e  ditës  së  hënë  dhe  ai  iu  përgjigj: 

"Kjo  është  dita  kur  kam  lindur  unë  dhe  dita  kur  jam  dërguar  si  pro- 
fet. . .  "  (Muslim,  Sijam,  197-198) 

Ishte  përsëri  mëngjesi  i  të  hënës  së  datës  12  Rebiulevvel  kur  ai 
hyri  në  Medinë  ku  themeloi  shtetin  islam  që  do  të  vazhdojë  gjer 
në  kiamet.  Dhe,  më  në  fund,  përsëri  të  hënën  më  12  Rebiulevvel, 
ndërroi  jetë  duke  kaluar  në  botën  e  përjetësisë.  Tani  ai  e  pret  atje 
me  dhembshuri  ummetin,  bashkësinë  e  vet,  për  të  ndërmjetësuar 
për  falje. 

Pabesinë  e  kësaj  bote  të  mbetur  pa  të  Dërguarin  e  Allahut 
(s.a.s.)  pasi  ndërroi  jetë,  Hz.  Aziz  Mahmud  Hydaji  e  përshkruan 
me  këto  vargje: 

Kush  e  pret  prej  teje  besën, 

Botë  e  rreme,  a  s'je  ti? 

Muhammed  Mustafanë 
Profet,  as'e  more  ti? 

Hidhërimi  që  përfshiu  gjithësinë 

Kur  vdiq  i  Dërguari  i  Allahut  (s.a.s.),  Hz.  Fatirne  (r.anha)  e 
qau  me  këto  vargje: 


Jl  ✓  J&s  0  '  o  .'o  ' 

sLh  D  ajj  dhjl  u 
sLp^  Lj  t, _ > L>r  1  dLjl  L 


* 

e 


ljL«  ^jJJ-^Jjijl  4_^r  yy  dhjl 


L' 


* 

e 


Ltlj  jc>?  ^Jl  o Vju I  L 


Ti  që  s'ke  tjetër  më  të  afërt  se  veten,  o  im  atë! 

Ti  që  iu  përgjigje  ftesës  së  Zotit  tënd,  o  im  atë! 

Ti  që  e  ke  vendin  në  xhennetin  Firdes,  o  im  atë! 

Ti,  që  vdekjen  tënde  ia  thamë  Xhebrailit,  o  im  atë! 

Dhe  pas  varrimit  të  Profetit,  i  tha  kështu  Enesit  (r.a.): 

"O  Enes,  si  ju  bëri  zemra  të  hidhni  dhë  mbi  trupin  e  të  Dërguarit 
të  Allahut  (s.a.s.)?"  (Buhari,  Megazi,  83;  Darimi,  Mukaddime,  14) 


Enesi  (r.a.)  nuk  iu  përgjigj  kësaj  pyetjeje  për  respekt,  por,  me 
qëndrimin  e  tij,  tha:  "Jo,  Fatime,  zemra  s'na  e  deshi  aspak,  por 
ne  e  bëmë  këtë  punë  të  detyruar,  sipas  urdhrit  të  të  Dërguarit  të 
Allahut!"  (Kamil  Miras,  Tecrid  Tercemesi,  XI,  25) 


Për  shkak  të  vdekjes  së  të  Dërguarit  të  Allahut  (s.a.s.),  mus- 
limanët  në  faltore  filluan  të  qajnë.  Në  këtë  mes,  ndërhyri  Hz. 

Omeri  (r.a.)  që  filloi  dhe  vazhdoi  të  flasë  si  më  poshtë,  i  nervo- 
zuar,  aq  sa  fllloi  t'i  dilte  shkumë  goje: 

"Të  mos  dëgjoj  askën  të  thotë  se  Muhammedi  vdiq,  përndry- 
she,  ia  këpus  qafën  me  këtë  shpatë!  I  Dërguari  i  Allahut  është 
rnpakur  ashtu  siç  qe  rnpakur  MusaiL" 

Me  ta  marrë  lajmin  e  hidhur,  Hz.  Ebu  Bekri  (r.a.)  i  hipi  kalit 
dhe  arriti  në  Medinë.  Ia  hapi  fytyrën  Profetit,  ra  mbi  të,  e  puthi 
në  ballë  duke  qarë  dhe  tha: 

"Vallahi,  i  Dërguari  i  Allahut  paska  vdekur!  Inna  lil'lahi  ve 
inna  ilejhi  raxhiun,  pa  dyshim,  ne,  të  Allahut  jemi  dhe,  pa  dy- 
shim,  te  Ai  do  të  kthehemi!  Babë  e  nënë  t'u  bëfshin  fli!  Betohem 
në  Allahun  se  Allahu  kurrë  s'do  të  të  bëjë  të  shijosh  hidhësirë 
vdekjeje  dy  herë!  Ti  ke  vdekur  një  herë  dhe  e  ke  kapërcyer  ka- 
limin  e  pashmangshëm  të  vdekjes!  Pas  kësaj,  për  ty  nuk  ka  më 
vdekje!  Mjerë  unë  për  ty,  o  profeti  im!" 

Dhe,  duke  u  përkulur,  e  puthi  në  ballë.  Pastaj,  duke  e  ngritur 
kokën,  tha  sërish:  "Mjerë  për  mua,  o  miku  im!"  Dhe  sërish  e  pu- 
thi  në  ballë  Zotërinë  e  Botëve! 

Pastaj  tha:  "Mjerë  për  mua,  o  i  zgjedhuri  im!"  Dhe  e  puthi  në 
ballë! 

Pastaj  ia  mbuloi  fytyrën  të  Dërguarit  të  Allahut  (s.a.s.)  duke 
thënë:  "Edhe  i  gjallë  ishe  i  bukur,  edhe  pas  vdekjes  je  i  bukur! 
Edhe  jeta,  edhe  vdekja  jote  qenë  të  bukura!"  Dhe  doli  jashtë. 

Hz.  Omeri  (r.a.)  vazhdonte  të  thoshte  se  Profeti  nuk  ka  vde- 
kur!  Kurse  Hz.  Ebu  Bekri  i  tha: 

"Mjaft,  ulu  tani,  Omer!" 

Hz.  Omeri  nuk  deshi  të  ulej.  Hz.  Ebu  Bekri  e  përsëriti  fjalën  tri 
herë  dhe  filloi  të  flasë: 

"Allahu  i  Lartë  pati  njoftuar  për  vdekjen  e  Profetit  kur  ai  ndo- 
dhej  ende  mes  jush.  Ai  pati  njoftuar  se  edhe  ju  keni  për  të  vde- 
kur  (kur  t'ju  vijë  vdekja).  I  Dërguari  i  Allahut  (s.a.s.)  ka  vdekur! 
Edhe  nga  ju,  askush  s'ka  për  të  mbetur  gjallë!  Kush  e  adhuron 
Muhammedin,  ta  dijë  se  Muhammedi  ka  vdekur!  Dhe  kush  t'i 

_ 

falet  Allahut,  ta  dijë  se,  pa  asnjë  dyshim,  Allahu  është  i  gjallë  e  i 
pavdekshëm!  Allahu  i  Lartë  ka  urdhëruar: 


"Muhammedi  është  vetëm  një  i  dërguar.  Shumë  të  dërguar 
kanë  ardhur  e  shkuar  para  tij.  E,  tani,  nëse  ai  vdes  apo  vritet, 
mos  vallë  ju  do  të  ktheheni  në  fenë  tuaj  të  vjetër?  E  kush  kthe- 
het  pas,  nuk  i  bën  dëm  aspak  Allahut.  Allahu  do  t'i  shpërblejë 
falenderuesit  dhe  të  vendosurit!"  (Al-i  imran,  144) 

Pasi  e  dëgjuan  këtë  ajet,  njerëzit  e  kuptuan  mirë,  më  në  fund, 
se  Profeti  (s.a.s.)  kishte  vdekur.  Aq  ishin  turbulluar,  saqë  dukej 
sikur  s'e  dinin  se  ky  ajet  kishte  zbritur,  gjersa  Hz.  Ebu  Bekri  (r.a.) 
e  këndoi  gjer  në  fund! 

Hz.  Omeri  (r.a.)  thotë: 

"Vallahi,  isha  sikur  të  mos  e  kisha  dëgjuar  kurrë  më  parë  këtë 
ajet  gjer  atë  ditë!  Kur  e  dëgjova  nga  Ebu  Bekri,  më  zuri  tmerri! 
Nuk  po  më  mbanin  këmbët!  M'u  prenë  gjunjët  dhe  u  shemba  për- 
tokë  aty  për  aty!"  (Ibni  Sa'd,  n,  266-272;  Buhari,  Megazi,  83;  Hejsemi,  IX,  32; 
Abdurrezzak,  V,  436) 

Pas  fjalëve  të  Hz.  Ebu  Bekrit,  Hz.  Omeri  u  përkul  dhe  e  puthi 
të  Dërguarin  e  Allahut  (s.a.s.)  në  ballë.  Dhe,  duke  qarë,  i  thoshte 
kështu: 

"Babë  e  nënë  t'u  bëfshin  fli,  o  i  Dërguari  i  Allahut!  Trungu  i 
hurmës  ku  mbështeteshe  pati  nisur  të  qante  kur  pate  bërë  minber 
për  t'u  ngjitur  dhe  pate  qenë  larguar  prej  tij,  pastaj,  pati  pushuar 
së  qari  kur  i  pate  vënë  dorën  mbi  të!  Kurse  ummeti  yt  është  më  i 
denjë  për  të  qarë  për  ndarjen  prej  teje! 


Babë  e  nënë  të  qofshin  fli,  o  i  Dërguari  i  Allahut!  Duke  urdhëruar: 


HZ.  MUHAMMED  MUSTAFA  2 


“Ujl  ^lb!  Jjb  J  ^ 

"Kush  i  bindet  të  Dërguarit  të  Allahut,  i  është  bindur 
Allahut..."  (en-Nisa,  80), 

Zoti  yt  e  ka  quajtur  bindjen  ndaj  teje  si  bindjen  ndaj  atij  vetë, 
duke  ta  ngjitur  gjer  në  gradën  më  të  lartë  epërsinë  teje  pranë  Tij! 

Babë  e  nënë  t'u  bëfshin  fli,  o  i  Dërguari  i  Allahut!  Megjithëse 
të  dërgoi  të  fundit,  Allahu,  duke  marrë  premtim  nga  pejgambe- 
rët  e  mëparshëm  se  do  të  të  besonin  dhe  do  të  të  ndihmonin,405  ta 
ka  ngjitur  gjer  në  gradën  më  të  lartë  vlerën  tënde  pranë  Tij! 

Babë  e  nënë  t'u  bëfshin  fli,  o  i  Dërguari  i  Allahut!  Malli  për 
bindjen  ndaj  teje  nga  njerëzit  e  xhehennemit  duke  thënë: 


N/ ji/jl  <dJ!  llibl  Lh  U 


"...  Mjerë  ne!  Eh,  sikur  t'i  ishim  bindur  Allahut,  t'i  ishim 
bindur  të  Dërguarit!"  (el-Ahzab,  66), 

e  ka  ngjitur  në  gradën  më  të  lartë  virtytin  tënd  në  lartësinë  e 
Allahut!"  (Kastallani,  el-Bidaje,  V,  256) 

Nëna  jonë,  Ummu  Seleme  (r.anha)  tregon  kështu: 

Atë  ditë  kur  vdiq  i  Dërguari  i  Allahut  (s.a.s.),  ishim  mble- 
dhur  rreth  tij  e  po  qanim.  Atë  natë  s'kishim  fjetur.  Të  Dërguarin 
e  Allahut  e  kishim  në  shtëpi.  E  shihnim  dhe  ngushëlloheshim. 
Por  kur  në  të  zbardhur  dëgjuam  goditjet  e  kazmave,  nisëm  të 
klithnim.  Edhe  xhemaati  në  faltore  nisën  të  bërtasin  e  të  klithin. 
Medina  u  trondit  me  një  klithje  të  vetme!  Sidomos  qarja  me 
ngashërime  e  Bilalit  duke  e  përmendur  emrin  e  të  Dërguarit  të 
Allahut  duke  thënë  "eshhedu  enne  Muhammede'r-Resulullah", 
na  e  shtoi  edhe  më  shumë  dëshpërimin.  Kur  njerëzit  sulmuan 
nga  jashtë  për  të  hyrë  brenda  ku  ndodhej  varri,  ata  që  ndodhe- 
shin  brenda  e  mbyllën  derën.  Ç'fatkeqësi  e  vështirë  qe  ajo!  Më 


405  Shih.  Al-i  Imran,  81. 

vonë,  çfarëdo  e  keqe  të  na  ngjiste,  nuk  i  jepnim  rëndësi  tek  kujto- 
nim  vdekjen  e  të  Dërguarit  të  Allahut!"  (Ibni  Kethir,  d-Bidaje,  V,  256) 

Ndarja  e  të  Dërguarit  të  Allahut  (s.a.s.)  u  erdhi  shumë  e  rëndë 
sahabeve.  Sepse  e  donin  atë  më  shumë  se  çdo  gjë  dhe  më  shumë 
se  çdokush.  Prandaj,  mes  sahabeve  kishte  nga  ata  që  nuk  e  donin 
syrin  që  nuk  e  shihte  Atë,  veshin  që  nuk  e  dëgjonte  Atë,  jetën  që 
nuk  e  jetonte  Ai!  Këtë  gjendje  shpirtërore  të  tyre,  Profeti  e  pati 
bërë  të  ditur  qysh  më  parë: 

"Betohem  në  Allahun  që  ka  në  dorë  frymën  e  Muhammedit, 
se  do  të  vijë  një  ditë  që  s'keni  për  të  më  parë  më  mua  dhe,  atë- 
herë,  për  dikë  nga  ju  do  të  jetë  më  e  pranueshme  dhe  më  e  kë- 
naqshme  se  familja  dhe  pasuria  e  vet,  ta  shohë  veten  bashkë  me 
mua!"  (Muslim,  Fedail,  142;  Buhari,  Menakib,  25) 

Dhe  ata  e  mbyllën  jetën  duke  pritur  ditët  kur  do  të  bash- 
koheshin  me  të  Dërguarin  e  Allahut  dhe  do  ta  shitmin  përsëri 
Zotërinë  e  Botëve! 

Hz.  Osmani  (r.a.)  tregon  kështu: 

"Pas  vdekjes  së  Profetit  (s.a.s.),  nëse  ishte  dikush  nga  sahabet 
që  ishte  hidhëruar  më  shumë  për  vdekjen  e  tij,  ai  isha  unë.  Edhe 
të  tjerët  ishin  hidhëruar,  madje,  pati  të  tillë  që,  nga  dëshpërimi, 
ranë  në  lëkundje  e  dyshim.  Ndërsa  po  rrija  nën  hijen  e  një  kalaje, 
pranë  më  kishte  kaluar  Omeri  (r.a.)  dhe  më  kishte  dhënë  selam, 
kurse  unë,  nga  hidhërimi,  s'e  kisha  vënë  re  as  kalimin  e  tij,  as 
selamin,  përshëndetjen  e  tij!  Omeri  kishte  shkuar  te  Ebu  Bekri 
dhe  i  kishte  thënë: 

"Isha  te  Osmani  dhe  i  dhashë  selam,  por  nuk  ma  pranoi!  A  ka 
gjë  më  të  çuditshme  se  kjo?" 

Atëherë,  më  erdhën  së  bashku  dhe  më  dhanë  selam.  Ebu 
Bekri  më  tha: 

"Vëllai  Omer  më  erdhi  e  më  tha  se  të  kishte  dhënë  selam,  por 
ti  s'ia  kishe  pranuar.  Cili  është  shkaku  i  kësaj?" 

"Unë  s'kam  bërë  një  gjë  të  tillë!"  -  U  thashë. 

"Vallahi,  kështu  bëre!"  -  U  hodh  e  tha  menjëherë  Omeri. 

Edhe  unë  iu  përgjigja: 

"Vallahi,  unë  as  që  e  di  se  ke  kaluar  këtej  dhe  më  ke  dhënë 
selam!" 

Fjalën  e  mori  Ebu  Bekri  që  tha: 

"Osmani  thotë  të  drejtën!"  (Ahmed,  1, 6) 

Pas  vdekjes  së  të  Dërguarit  të  Allahut  (s.a.s.),  Hz.  Ebu  Bekri  i 
tha  Omerit  (r.a.): 

"Ngrihu  të  shkojmë  te  Ummu  Ejmeni,  njeriu  më  i  afërm  i 
Profetit,  dhe  ta  vizitojmë!" 

Kur  shkuan  te  Ummu  Ejmeni  (r.anha),  ajo  filloi  të  qajë.  Ata  i 
thanë: 

"Pse  qan?  A  nuk  e  di  se,  për  të  Dërguarin  e  Allahut  (s.a.s.), 
dhuntitë  pranë  Allahut  janë,  sigurisht,  më  të  dobishme?" 

Ummu  Ejmeni  u  tha: 

"Unë  nuk  qaj  për  këtë.  Unë  e  di  se,  dhuntitë  pranë  Allahut 
janë,  sigurisht,  më  të  dobishme  për  të  Dërguarin  e  Allahut  (s.a.s.)! 
Unë  qaj  për  ndërprerjen  e  vahjit!" 

Ky  mendim  i  hollë  i  saj  i  preku  Ebu  Bekrin  dhe  Omerin  (r.an- 
huma).  Edhe  ata  hlluan  të  qajnë  bashkë  me  Ummu  Ejmenin! 
(Muslim,  Fedailu's-Sahabe,  103) 

Një  natë,  kur  Omeri  (r.a.)  përsillej  nëpër  sokakët  e  qytetit  për 
të  bërë  kontroll,  pa  se  në  një  shtëpi  digjej  kandili.  Kur  iu  afrua 
shtëpisë,  dëgjoi  që  një  plakë  edhe  tirrte  lesh,  edhe  recitonte  një 
vjershë  me  këtë  kuptim: 

"Paqja  dhe  lutja  e  njerëzve  të  mirë  qofshin  për  Muhammedin 
(s.a.s.)!  O  i  Dërguari  i  Allahut!  Ta  paçin  zili  gjithë  njerëzit  e  zgje- 
dhur!  Ti  gjatë  natës  faleshe,  kurse  në  të  zbardhur  qaje.  Mirëpo 
vdekje  i  afrohet  secilit  hap  pas  hapi.  Eh,  sikur  ta  dija:  a  do  të  më 
bashkojë  mua  me  të  dashurin  (Pejgamber)  jeta  e  pasme,  ahireti?" 

Omeri  (r.a.)  ndenji  pak  e  qau.  Pastaj  trokiti  në  derë.  Plaka  pye- 
ti  se  kush  ishte. 

"Omer  bin  Hattabi!"  -  Iu  përgjigj  ai. 

_ 

"Ç'punë  ka  Omeri  me  mua,  ç'kërkon  në  këtë  orë?"  -  Pyeti 
plaka  me  dyshim. 

"Për  hir  të  Allahut,  hape  derën,  mos  ki  frikë!"  -  I  bëri  zë 
Omeri.  Dhe,  pasi  plaka  ia  hapi  derën,  Hz.  Omeri  i  tha: 

"Thuaje  edhe  një  herë  vjershën  që  e  the  pak  më  parë!" 

Plaka  e  tha  vjershën  sërish.  Kur  arriti  te  vargu  i  fundit,  Omeri 
(r.a.)  i  tha: 

"Të  lutem  të  më  merrni  edhe  mua  mes  jush!" 

Dhe  plaka  e  ndryshoi  vjershën  kështu: 

"Eh,  sikur  ta  dija:  a  do  të  na  bashkojë  ahireti  mua,  të  dashurin 
tonë  dhe  Omerin?  Allahu  im  që  je  falës  i  madh,  fale  Omerin!" 

Dhe  Omeri  (r.a.)  u  kthye  i  kënaqur!  (Ali  el-Muttaki,  XII,  562/35762) 

Enesi  (r.a.)  thoshte  dhe  qante: 

"Nuk  ka  natë  që  të  mos  e  shohnë  ëndërr  të  dashurin  (Profetin) 
tim!"  (Ibni  Sa'd,  VII,  20) 

Ashtu  siç  vërehet  në  shprehjet  gjer  këtu,  kur  flisnin  për  të 
Dërguarin  e  Allahut  (s.a.s.),  sahabet  përdornin  shprehje  të  posaç- 
me  emocionante  dhe  entuziaste,  si  habibi,  i  dashuri,  halili,  miku, 
përmes  së  cilave  shprehnin  dashurinë  e  tyre  të  thellë.406 

Duke  u  lutur  për  paqe  e  mëshirë  për  të,  ata  tregonin  dashu- 
rinë,  afërsinë  dhe  besnikërinë  e  tyre  ndaj  atij  Profeti  të  lartë.  Por 
ata  nuk  e  kujtonin  vetëm  me  lutje  për  paqe  e  mëshirë,  pra,  ash- 
tu  siç  thuhet,  me  salat  dhe  selam.  Ata  e  kujtonin  vazhdimish  të 
Dërguarin  e  Allahut  (s.a.s.)  duke  ndjekur  rrugën  e  tij,  duke  bërë 
sipas  sunnetit  të  tij  dhe  duke  diskutuar  hadithet,  porositë  e  tij. 

Ebu  Dheri  (r.a.)  thotë: 

"Vallahi,  duke  shtegtuar  për  në  ahiret,  i  Dërguari  i  Allahut 
(s.a.s.)  na  pati  lënë  në  një  gjendje  të  tillë  që,  po  të  përplaste  një 
zog  krahët  në  qiell,  kjo  lëvizje  e  zogut  do  të  na  sillte  ndërmend 
një  hadith  të  tij!  Sepse  Zotëria  i  Botëve  na  pati  thënë:  "Juve  ju  janë 


406  Buhari,  Tehexhxhud,  33;  Savm,  60;  Muslim,  Musafirin,  85;  Ibni  Maxhe, 
Sadakat,  10;  Darimi,  Savm,  38;  Ahmed,  V,  159;  Ibni  Sa'd,  IV,  229) 

shpjeguar  të  gjitha  gjërat  që  afrojnë  në  xhennet  dhe  largojnë  prej  xhe- 
hennemit!"  (Ahmed,  V,  153,  162;  Hejsemi,  VIII,  263) 

Gjithashtu,  të  gjithë  muslimanët  e  kanë  për  detyrë  fetare  ta 
duan  të  Dërguarin  e  Madh  (s.a.s.)  më  shumë  se  çdo  gjë  tjetër  dhe 
më  shumë  se  çdokënd  tjetër  në  botë,  të  parapëlqejnë  urdhrat  dhe 
ndalimet  e  Tij  ndaj  dëshirave  të  veta  dhe  të  ndjekin  të  gjitha  fjalët 
dhe  veprimet  e  Tij! 


PERSONALITETI  SHEMBULLOR 


Ndër  krijesat,  vetëm  njeriut  i  është  dhuruar  nderi  për  të  ma- 
rrë  pjesë  nga  tërësia  e  emrave  hyjnorë  të  Allahut.  Krahas  kësaj, 
si  domosdoshmëri  e  provës  hyjnore,  Zoti  e  ka  pajisur  njeriun  me 
bazat  e  mëkatit  dhe  devocionit,  i  ka  dhënë  cilësinë  për  të  qenë  i 
përshtatshëm  edhe  për  të  mirën,  edhe  për  të  keqen. 

Nga  ky  vështrim,  synimi  hnal  i  fesë  është  t'i  zbresë  në  mini- 
mum  gjer  në  asgjësim  negativitetet  subjektive  te  njeriu  i  pajisur, 
kështu,  me  shfaqje  të  kundërta,  dhe,  në  kompensim,  t'i  lartësojë  në 
kulm  cilësitë  e  tij  të  larta  e  sublime.  Ndërkaq,  për  realizimin  e  kë- 
tij  synimi,  njeriu  ka  nevojë  për  një  shembull  konkret,  domethënë, 
për  shembullin  më  të  bukur,  të  emërtuar  "usve-i  hasene",  "perso- 
naliteti  shembullor".  Njëra  prej  urtësive  në  dërgimin  e  profetëve 
është  se  ata  gëzojnë  cilësinë  të  jenë  një  personalitet  shembullor  i 
përkryer  për  t'u  ndjekur  nga  njerëzit.  Allahu  i  Lartë  urdhëron: 


"Ne  nuk  e  kemi  dërguar  asnjë  profet  me  ndonjë  qëllim  tje- 
tër  përveçse  për  t'iu  bindur  me  lejen  e  Allahut..."  (en-Nisa,  64) 

Kjo  cilësi  ka  përbërë  një  kulm  tek  i  Dërguari  i  Allahut  (s.a.s.), 
prandaj,  Zoti  ka  urdhëruar  kështu  në  ajetin  kur'anor: 


fP' j  fy. 


"Pa  dyshim,  te  i  Dërguari  i  Allahut  është  modeli  më  i  për- 
sosur  për  ju,  për  besimtarët  që  shpresojnë  se  do  të  arrijnë  ta- 
kimin  me  Allahun  dhe  ditën  e  ahiretit,  dhe  që  e  përmendin 
Allahun  shumë!"  (el-Ahzab,  21) 

Në  histori,  Hz.  Muhammed  Mustafa  (s.a.s.)  është  i  vetmi  pro- 
fet  dhe  i  vetmi  njeri,  tërë  jeta  e  të  cilit  të  jetë  shënuar  gjer  në  ho- 
llësitë  më  të  imta.  Duke  iu  shënuar  çast  pas  çasti  të  gjitha  aktet, 
fjalët  dhe  ndjenjat,  ai  ka  kaluar  në  histori  si  një  tabelë  nderi.  Jeta 
e  tij  është  model  për  të  gjithë  brezat  gjer  në  kiamet.  Në  suren 
Kalem  të  Kur'anit,  për  të  thuhet  kështu: 

p-Jf*  J 

*  '  * 

"Pa  dyshim,  ti  je  i  krijuar  mbi  një  moral  të  lartë!"407  (el-Kalem,  4) 

Figura  dhe  personaliteti  i  bekuar  i  të  Dërguarit  të  Allahut 
(s.a.s.),  edhe  vetëm  me  shfaqjet  e  tij  të  mundshme  për  t'u  rrokur 
nga  njohja  njerëzore,  përbën  kulmin  më  të  paarritshëm  të  spekt- 
rit  të  sjelljeve  dhe  reagimeve  njerëzore,  sepse  Zoti  ia  dhuroi  tërë 
njerëzimit  atë  qenie  të  bekuar  si  "krijim  të  përsosur",  domethë- 
në,  si  modelin  më  të  përkryer.  Eshtë  për  këtë  arsye  që  Zoti  e  kaloi 
atë  nëpër  të  gjitha  shkallët  dhe  nivelet  e  jetës  duke  nisur  nga  fë- 
mijëria  prej  bonjaku  si  niveli  më  i  ulët  i  gjendjes  shoqërore  përsa 
i  përket  dobësisë,  pafuqisë  dhe  mjerimit,  gjer  në  nivelin  më  të 
lartë  përsa  i  përket  fuqisë,  kompetencës  dhe  autoritetit,  në  dety- 
rën  profetike  dhe  të  udhëheqësit  të  shtetit,  në  mënyrë  që  kushdo, 
sipas  nivelit  të  hierarkisë  së  gjendjes  shoqërore-ekonomike  ku 
ndodhet,  të  ketë  mundësi  ta  marrë  shembull  atë  si  modelin  më  të 
përkryer  të  qëndrimit,  sjelljes  dhe  reagimit  në  kushtet  përkatëse, 
për  ta  realizuar  atë  model  në  përputhje  me  mundësitë  e  veta! 
Dhe  kjo  realizohet  në  raport  me  dashurinë  e  ndjerë  për  të  dhe  me 
mundësinë  për  t'u  veshur  me  frymën  e  botës  së  tij  shpirtërore. 

I  Dërguari  i  Allahut  (s.a.s.)  është  shembull  si  udhëheqës  fetar, 
është  shembull  si  kryetar  shteti,  është  shembull  për  ata  që  hyjnë 
në  qerthullin  e  afërsisë  dhe  dashurisë  hyjnore,  është  shembull 
me  falenderimin  dhe  thjeshtësinë  e  tij  kur  "është  mbytur"  në  mi- 
rësitë  e  Zotit! 

Ai  është  shembull  me  durimin  dhe  dorëzimin  te  Zoti  në  ko- 
hët  dhe  kushtet  e  vështira,  është  shembull  me  shpirtmadhësinë 

407  Në  origjinal:  «Inneke  leala  hulukin  adhim». 

_ 

dhe  ndjenjën  e  ngopjes  ndaj  plaçkës  së  luftës,  është  shembull  me 
dhembshurinë  ndaj  familjes,  është  shembull  me  mëshirën  ndaj 
të  dobtëve,  të  të  vetmuarve  dhe  skllevërve,  është  shembull  me 
ndjenjën  e  faljes  dhe  mirëkuptimit  ndaj  mëkatarëve.  Prandaj: 

Nëse  ti  je  njeri  i  pasur  që  ke  kapital,  mendo  për  thjeshtësinë  dhe 
bujarinë  e  atij  profeti  të  lartë  që  zotëroi  mbi  tërë  Gadishullin  Arabik, 
që  i  bëri  për  vete  të  gjithë  njerëzit  e  mëdhenj  të  kombit  arab! 

Nëse  je  njëri  prej  nënshtetasve  të  dobët,  merr  shembull  prej 
jetës  së  Profetit  që  ka  jetuar  në  Mekë  nën  regjimin  e  padrejtë  dhe 
mizor  të  politeistëve! 

Nëse  je  një  fitimtar,  merr  shembull  nga  jeta  e  Profetit  të  gu- 
ximit  dhe  nënshtrimit  që  doli  fitues  mbi  armiqtë  në  Bedr  dhe 
Hunejn! 

Dhe,  nëse,  Zoti  mos  e  dhëntë,  pëson  humbje,  edhe  atëherë 
kujto  Profetin  e  dorëzuar  Zotit  që  përsillej  me  guxim  dhe  trimëri 
mes  shokëve  të  rënë  dëshmorë  apo  të  shtrirë  të  plagosur  në  she- 
shin  e  luftës  së  Uhudit! 

Nëse  je  mësues,  mendo  për  Profetin  që  u  mësonte  shokëve  të 
suffës  urdhrat  hyjnorë  duke  u  përcjellë  atyre  frymëzimet  e  zem- 
rës  së  vet  të  hollë  e  të  ndjeshme! 

Nëse  je  nxënës,  përfytyro  Profetin  që  rri  para  Xhebrail  Eminit 
që  i  ka  sjellë  zbulesën! 

Nëse  je  një  predikues  që  jep  këshilla  ose  një  prijës  i  besueshëm, 
dëgjo  Profetin  që  u  spërkat  urtësi  shokëve  të  vet  brenda  Xhamisë 
Profetike  dhe  vërja  veshin  e  jepja  zemrën  zërit  të  Tij  të  ëmbël. 

Nëse  kërkon  ta  mbrosh  të  vërtetën,  ta  kumtosh  të  vërtetën, 
ta  kapësh  të  vërtetën  e  ta  ngresh  në  këmbë  dhe,  për  ta  bërë  këtë, 
nuk  të  ndodhet  ndonjë  ndihmës,  shih  e  mëso  nga  jeta  e  Profetit 
që,  tek  ndodhej  në  Mekë  pa  asnjë  lloj  ndihme,  ua  shpalli  mizorë- 
ve  të  vërtetën  dhe  i  ftoi  në  rrugë  të  drejtë! 

Nëse  je  një  fitimtar  që  e  ke  thyer  armikun,  nëse  e  ke  thyer  ina- 
tin  e  kundërshtarit  duke  dalë  epror  mbi  të,  nëse  e  ke  shkatërruar 
gënjeshtrën  dhe  e  ke  shpallur  të  vërtetën,  mbaje  të  gjallë  para  syve 
Profetin  i  cili,  ditën  e  fitores  së  Mekës,  megjithëse  ishte  një  koma- 

ndant  fitimtar,  hynte  aty  me  ndjenjë  falenderimi,  me  një  thjeshtësi 
të  madhe,  i  përkulur  mbi  deve  sikur  po  përkulej  në  sexhde! 

Nëse  je  pronar  çifliku  dhe  kërkon  t'i  vësh  në  rrugë  të  mbarë 
punët  e  atyshme,  merr  si  shembull  Profetin  i  cili,  pasi  u  bë  pronar 
i  tokave  Beni  Nadr,  Hajber  dhe  Fedek,  vuri  në  krye  të  punëve 
njerëzit  që  do  t'i  përmirësonin  ato  dhe  do  t'i  administronin  në 
rrugën  më  të  mirë. 

Nëse  je  njeri  pa  njeri,  mendo  për  të  pafajshmin,  jetimin  e  vo- 
gël  të  Abdullait  dhe  Emines! 

Nëse  je  një  i  ri  i  rritur,  shih  me  kujdes  nga  jeta  e  të  riut-kandi- 
dat  për  profet  që  punon  si  çoban  në  Mekë! 

Nëse  je  një  tregtar  që  merr  rrugën  e  tregtisë  me  karvane,  kup- 
to  situatën  e  personit  më  të  urtë  të  karvanit  që  shkon  nga  Siria 
në  Busra! 

Nëse  je  gjykatës,  mendo  zgjidhjen  e  tij  të  zgjuar  e  të  drejtë  për 
të  vendosur  Gurin  e  Zi  në  Qabe  ndërsa  të  mëdhenjtë  mekas  janë 
gati  ta  vrasin  njëri-tjetrin  për  këtë  gjë! 

Dhe,  duke  i  kthyer  sytë  sërish  nga  historia,  shih  Profetin  i  cili, 
në  Medinë,  në  Faltoren  Profetike  rri  e,  duke  i  trajtuar  para  vetes 
si  të  barabartë  të  varfërin  me  të  pasurin,  vendos  mes  njerëzve  në 
formën  më  të  drejtë! 

Nëse  je  një  bashkëshort,  shih  me  kujdes  karakterin  e  pastër 
të  atij  personi  të  bekuar,  bashkëshort  i  Hz.  Hatixhesë  dhe  Hz. 
Aishesë,  botën  ndjesore  të  thellë  dhe  dhembshurinë  e  tij,  trajti- 
min  me  drejtësi  të  të  gjitha  bashkëshorteve! 

Nëse  je  baba  fëmijësh,  shih  mënyrën  e  sjelljes  së  tij  ndaj  vajzës 
Fatime  e  ndaj  nipërve  Hasan  dhe  HysenL. 

Kushdo  që  të  jesh  e  në  cilatdo  kushte  që  të  ndodhesh,  mëngjes 
e  mbrëmje  e  në  çdo  çast  ke  për  ta  gjetur  Hz.  Muhammedin  (s.a.s.) 
si  prijësin  më  të  mirë  dhe  udhërrëfyesin  më  të  drejtë! 

Ai  është  një  prijës  i  tillë,  me  anë  të  sunneteve,  traditave,  të  të  ci- 
lit  mund  të  rregullosh  çdo  gabim,  të  vësh  në  udhë  punët  që  të  janë 
çrregulluar,  të  ringjallësh  shpresën.  Në  sajë  të  dritës  dhe  udhëzi- 
mit  të  tij  mund  të  shpëtosh  nga  pengesat  e  të  arrish  lumturinë! 

_ 

Nëse  dëshiron  ta  shpëtosh  veten  nga  nënshtrimi  ndaj  lëndës 
materiale  për  të  bërë  një  jetë  shpirtërore,  gjej  Bilalët,  Jasirët  dhe 
Thevbanët  e  përgatitur  prej  Zotërisë  së  Botëve,  bashkohu  dhe 
lidhu  me  besabesë  me  ta  që  të  kesh  një  zemër  të  ndjeshme,  de- 
likate,  të  njomë  e  të  brishtë!  Mos  harro  se  njerëzit  e  periudhës  pa- 
gane  paraislamike  të  injorancës  u  vunë  në  rrugë  të  drejtë  me  pro- 
vën  konkrete  të  të  Dërguarit  të  Allahut  (s.a.s.)  dhe  u  hsnikëruan 
sepse  i  ndenjën  rrotull  Atij!  Qeni  Kitmir  i  Shokëve  të  Shpellës, 
madje,  meritoi  një  favor  aq  të  madh  sepse  mori  pjesë  nga  afërsia 
dhe  dashuria  hyjnore  e  njerëzve  besnikë!  Në  të  kundërt,  gruaja 
e  Hz.  Lutit  dhe  biri  i  Hz.  Nuhut,  Kenani,  pësuan  persekutimin 
hyjnor  si  rezultat  i  përzjerjes  me  mëkatarët  dhe  mizorët.  Ata  dhe 
të  ngjashmit  me  ta  u  shkatërruan  së  bashku  me  mizorët  duke  u 
mbytur  në  vorbullat  e  nefsit,  egos  së  vet! 

Prandaj,  përpiqu  që  kalendarin  e  jetës  ta  mbushësh  bashkë 
me  njerëzit  e  zikrit  të  cilët  janë  ashikët  e  mirë  dhe  besnikë  të  të 
Dërguarit  të  Allahut  (s.a.s.),  që  të  mos  bëhesh  ndër  indiferentët! 

Dhe  ta  dish  se  figura  e  tij  ishte  një  trëndafilishte  e  stolisur  me 
trëndafila  të  rrallë,  delikatë  dhe  erëkëndshëm! 

Ashtu  si  përkryerja  e  strukturës  shpirtërore  të  veçantë  të  tij,  edhe 
bukuria  e  strukturës  fizike  të  trupit  të  tij  ishte  e  pashoqe.  Eshtë  si 
rrjedhojë  e  kësaj  vlere  të  lartë  të  tij,  që  Allahu  i  Lartë  urdhëron: 


"O  ju  që  besuat!  Mos  dilni  para  Allahut  dhe  të  Dërguarit 
të  Tij  dhe  kini  frikë  Allahun!  Pa  dyshim,  Allahu  dëgjon  e  di! 
O  ju  që  besuat!  Mos  e  ngrini  zërin  mbi  zërin  e  Pejgamberit! 
Mos  i  thërrisni  edhe  Pejgamberit  me  zë  të  lartë  siç  i  thërrisni 

njëri-tjetrit!  Ndryshe,  pa  e  kuptuar  as  ju  vetë,  punët  ju  shkojnë 

dëm!"  (el-Huxhurat,  1-2) 

Këto  ajete  i  ftojnë  të  gjithë  besimtarët  për  sjellje  me  edukatë 
dhe  etikë  ndaj  Profetit  (s.a.s.). 

Kështu,  në  Kur'an,  ndërsa  profetët  e  tjerë  përmenden  me 
emra,  atij  nuk  i  është  drejtuar  asnjëherë  "O  Muhammed!",  por 
"O  Nebi!",  "O  Resul!",  ashtu  që  Zoti  urdhëron  kështu  me  qëllim 
që  të  gjithë  besimtarët  ta  respektojnë  këtë  etikë: 


"(O  besimtarë!)  Mos  e  thërrisni  Resulin  siç  e  thërrisni  njëri- 
tjetrin!.."  (en-Nur,  63) 

Ky  ajet  kur'anor,  duke  e  bërë  të  ditur  se  thirrja  e  të  Dërguarit  të 
Allahut  (s.a.s.)  vetëm  me  emër  nuk  përshtatet  me  edukatën  dhe 
etikën  e  ummetit,  bashkësisë,  shpreh  se,  së  bashku  me  emrin,  du- 
het  të  shqiptohen  edhe  cilësitë  e  tij  të  larta  e  të  shenjta.  Prandaj, 
i  Dërguari  i  Allahut  (s.a.s.)  duhet  përmendur  me  atribute,  si 
Profet  (Nebi),  i  Dërguar  (Resul),  i  Dërguar  i  Allahut  (Resulullah), 
i  Dashuri  i  Allahut  (Habibullah),  Krenari  e  Gjithësisë  (Fahr-i 
Alem),  i  Dërguari  i  Madh  (Resul-i  Ekrem),  veç  kësaj,  siç  e  kërkon 
dekreti  hyjnor  në  ajetin  56  të  sures  Ahzab,  sa  herë  që  të  përme- 
ndet  emri  i  tij  i  nderuar,  duhet  të  shoqërohet  me  salat  dhe  selam. 
Ky  është  një  qëndrim  etik  ndaj  Profetit  (s.a.s.)  që  Zoti  e  dëshiron 
nga  i  gjithë  ummeti.  Në  Kur'an  urdhërohet: 


"Pa  dyshim,  Allahu  dhe  engjëjt  i  bëjnë  shumë  salat  Profetit. 
O  besimtarë,  edhe  ju  bëjini  salavat  Atij  dhe  jepini  selam  me 
një  nënshtrim  të  plotë!"  (el-Ahzab,  56)408 

408  Origjinali  i  ajetit  është  kështu:  "Innallahe  ve  melaiketehu  jusal'lune 

Ai  nuk  ishte  një  mësues  që  ua  mësonte  Kur'anin  të  tjerëve 
vetëm  si  fjalë!  Në  të  njëjtën  kohë,  ai  ishte  një  shembull  i  gjallë  që 
e  jetonte  Kur'anin!  Në  një  hadith  profetik  të  rrëfyer  nga  Xhabiri 
(r.a.),  Profeti  (s.a.s.)  ka  porositur: 

"Allahu  -  xhel'le  xhelaluhu  -  më  dërgoi  mua  për  të  plotësuar 
moralin  e  bukur!  (Muvatta,  Husnu'l-Huluk,  8) 

Të  gjitha  veprat  islame  të  shkruara  qysh  mëse  1400  vjet  e  kë- 
tej  kanë  pasur  për  synim  shpjegimin  e  një  libri,  Kur'anit,  dhe  një 
njeriu,  Profetit  (s.a.s.).  Vetëm  mbi  jetën  e  tij  është  betuar  Allahu 
duke  thënë:  iSJii  "Betohem  në  jetën  tënde..."  (el-Hixhr,  72) 

Afrimi  ndaj  të  Vërtetës  Muhammediane  është  i  mundur,  më 
tepër  se  me  mendje,  me  ndjenjën  e  afërsisë,  dashurisë  dhe  pa- 
sionit  ndaj  tij.  Të  gjitha  të  fshehtat  mund  të  zgjidhen  me  anë  të 
së  vërtetës  muhammediane,  gjë  që,  mund  të  arrihet  duke  marrë 
pjesë  nga  "personaliteti  shembullor"  i  të  Dërguarit  të  Allahut, 
duke  u  larguar  nga  kënaqësitë  e  botës  frymore-egoistike  për  t'u 
bërë  konfident  i  të  fshehtave  të  adhurimit,  devocionit  dhe  njohjes 
intuitive  të  Zotit.  Pasi  të  nisë  të  marrë  pjesë  nga  fryma  e  botës 
shpirtërore  muhammediane,  njeriu  shndërrohet  në  ekspozitë  hi- 
jeshish  dhe  model  risish  dhe  para  tij  shtrohen  të  fshehtat,  buku- 
ritë  dhe  të  vërtetat  e  shfaqjeve  hyjnore. 

Pa  dyshim  që  të  fshehta  kur'anore  zbulohen  sipas  enigmati- 
kës  së  zemrës  së  mbështjellë  me  frymën  e  botës  shpirtërore  të  të 
Dërguarit  të  Allahut,  sepse,  në  lidhje  me  çështjen  e  ndjekjes  së  të 
Dërguarit  të  Allahut  (s.a.s.)  i  cili  është  për  ne  i  vetmi  "personali- 
tet  shembullor",  Allahu  i  Lartë  urdhëron  kështu  në  Kur'an: 


j  aj- J  j]\  jviTlb  L»j 


ale’n-nebijj;  ja  ejjuhel'ledhine  amenu  sal'lu  alejhi  ve  sel'limu  teslima", 
"Me  të  vërtetë,  Allahu  dhe  engjëjt  luten  për  Profetin;  o  ju  që  keni  be- 
suar,  lutuni  për  të  dhe  përshëndeteni  atë  me  bindje  të  plotë!"  Fjala  salat 
(shumës:  salavat)  do  të  thotë  lutje,  kurse  fjala  selam  do  të  thotë  urim 
për  paqe  dhe  shëndet,  përshëndetje.  "Allahumme  sal'li  ala  Muhammedin" 
(Allahu  ynë,  fale  Muhammedin)  -  është  salat',  "Esselamu  alejke  ejjuhe- 
'n-nebijju"  (Paqe  ty,  o  Profet)  -  është  selam.  Përkthyesi. 

_ 

jUL*jl  -b-Li  aISI  jl  aIJI 


^jjii 


"Ç't'ju  japë  i  Dërguari,  atë  merreni!  Ç't'ju  ketë  ndaluar,  nga 
ajo  ruhuni  dhe  kini  frikë  Allahun,  se  ndëshkimi  i  Allahut  ësh- 
të  i  fortë!"  (el-Hashr,  7) 


<J  j — > jJl  I aJJI  I jji Jb\  I j^J  jjJJl  L$J  b 

^UpI  ijlki'Vj 

"O  ju  që  besuat!  Bindiuni  Allahut  dhe  Pejgamberit  që  pu- 
nët  të  mos  ju  shkojnë  kot!"  (Muhammed,  33) 

“dJl  jUl  jj  jll  £-*  dAiJjli  J j-j 'ji\j  aISI  çSzj 
J  ^j-JPnjLjJl  J  ç.lj_£jJl J  j-JLJ-Jjajl  J  j-l*Jl 
ULij  UbJ jl 

"Kush  iu  bindet  Allahut  dhe  të  Dërguarit,  është  bashkë  me 
profetët,  besnikët,  dëshmorët  dhe  njerëzit  e  mirë  të  cilëve  Allahu 
iu  ka  dhënë  të  mira!  Ç'miq  të  mirë  që  janë  ata!"  (en-Nisa,  69) 


t*  0t'  0  i  ,t0  , ,  , » '  i  '  z  *  f  ° J 

^Jsjjji  *SJ  ^j-LÇj  °dJl  ^jjç-j  li  aJuI  jj*j^j  jl  Ji 

J  j— > jTl  j  °J-ll  I  Ji  .p-^-j  j jjLp  ‘UJl  j 

jj ^iiiji  L^J  v  aIji  jii  ijljj  jii 


"(O  i  Dërguar!)  Thuaju:  "Nëse  e  doni  Allahun,  bindmuni 
mua  që  edhe  Allahu  t'ju  dojë  dhe  t'jua  falë  mëkatet.  Allahu 
është  falës  dhe  mëshirues!  (Prapë)  Thuaju:  "Bindiuni  Allahut 
dhe  të  Dërguarit!  Nëse  kthejnë  shpinën,  pa  dyshim  Allahu  nuk 
i  do  mohuesit!"  (Al-i  Imran,  31-32) 

,  t  t  e.  \  ,  t-  i 

j  jJjLiil  çv-*  jjujjli  JjLjj  ^IJl  JJjsxj j  aJ j-*jJ  aUI  ^Jaj  JJ* J 


"Kush  u  bindet  Allahut  dhe  të  Dërguarit  dhe,  duke  pasur 
frikë  Allahun,  ruhet  prej  Tij,  ka  arritur  shpëtimin!"  (en-Nur,  52) 


•  Jto-'t  C”  o'  /|0f  o  ^  O''  ^  ^  0  J1!  ^  ^  0  >  .  X 

i 2  jyj JL)  jjj^Vj  ysjti  s.U)jl  oL-«jjJlj  j jjajjjlj 

^jJl  jjjyjajj  olTjJl  j jjJjj  ojj^aJl  jj^Ojj  ^S\_jj!  jjp  jj^Jjj 

,  ,  *  y  ' 

jjjp  <LJ!  Ul  <dJl ,  r  -  ^ "  d-U-Jjl  <U jj 


"Burrat  besimtarë  dhe  gratë  besimtare  janë  kujdestarë  të 
njëri-tjetrit,  urdhërojnë  për  mirë  dhe  ndalojnë  të  keqen,  falin 
namazin,  japin  zeqatin  dhe  u  binden  Allahut  dhe  të  Dërguarit. 
Ja,  pra,  Allahu  ata  do  t'i  mëshirojë!  Pa  dyshim,  Allahu  është 
sundues,  i  urtë!"  (et-Tevbe,  71) 


<UJ|  J Llal  JJLo  J  jJl  ^Jaj  y 

Uko-  jjL^lLp  ULLjjI  LJs  J\ jj  yj 

"Kush  i  bindet  të  Dërguarit,  i  është  bindur  Allahut.  Dhe 
kush  kthen  shpinën,  dije  se  Ne  nuk  të  dërguam  ty  mbikqyrës 
rnbi  ta!"  (en-Nisa,  80) 


L^o  I  jJLp  i  ~  [g >-  jL  U  jli  U y, >jj  4jJl  4j!  IjjJjtj  ^Jl 

^!  ^jJl  diJS 


"A  nuk  e  ditën  se,  po  të  ngrihen  për  t'u  dalë  kundër  Allahut 
dhe  të  Dërguarit,  për  ta  do  të  ketë  zjarr  xhehennemi  ku  do  të  mbe- 
ten  gjithmonë?  Ja,  ky  është  ai  poshtërimi  i  madh!"  (et-Tevbe,  63) 


-*  g  ^  *  s  0  s  j  s  s  *  y'  1  ^ 

"Bindiuni  Allahut  dhe  të  Dërguarit  e  mos  u  vini  kundër 
njëri-tjetrit!  Ndryshe,  ju  zë  frika  dhe  e  humbni  orientimin! 
Dhe  duroni  se  Allahu  është  me  të  duruarit!"  (el-Enfal,  46) 

Pa  dyshim  që,  kur,  përballë  dashurisë  për  të  Dërguarin  e 
Allahut  (s.a.s.),  besimtari  ndjen  rrëqethjet  hyjnore  dhe  ndjenjat 
estetike  dhe  e  zbraz  shpirtin  nga  të  gjitha  vijat  dhe  pamjet  sub- 
jektive-egoistike,  ka  hyrë  në  rrugën  e  marrjes  pjesë  nga  dashuria 
dhe  personaliteti  i  tij  shembullor. 


Njerëzit  e  zemrës  të  ummetit,  të  cilët,  duke  marrë  pjesë  nga 
personaliteti  i  bekuar  i  të  Dërguarit  të  Allahut,  janë  shkrirë  në 
qenien  e  tij,  kanë  shpalosur  shembuj  të  bukur  të  dashurisë  për  të 
gjer  në  kiamet!  Ata  kanë  gjetur  jetë  në  të  vërtetën  e  të  Dërguarit 
të  Allahut! 

Heroi  i  madh  i  pasionit  dhe  ekstazës,  Sejjid  Ahmed  Jesevi  i 
cili,  në  moshën  gjashtëdhjetetrevjeçare,  pasi  gërmuar  për  vete  një 
vend  si  varr  për  ta  vazhduar  aty  jetën  dhe  adhurimin,  pati  thënë 
se  "pas  asaj  moshe,  për  të  ishte  haram  të  ecte  mbi  tokë",  është 
njëri  prej  atyre  që  qe  momentalizuar  në  rrugën  e  kësaj  shkrir- 
jeje.  Tokat  ku  pati  jetuar  ai,  qenë  mbiquajtur  për  ogur  të  mbarë, 
"Hazreti  Turkestan". 

Kur  Vejsel  Karaniu  mori  vesh  se  i  Dërguari  i  Allahut  kishte 
thyer  një  dhëmb  në  Uhud,  meqë  nuk  e  dinte  cilin  dhëmb  kishte 
thyer,  të  gjithë  dhëmbët  e  vet  iu  bënë  të  huaj  dhe,  atëherë,  gjeti 
qetësi  vetëm  pasi  i  shkuli  të  gjithë  dhëmbët  duke  e  hedhur  tutje 
peshën  e  atij  dhëmbi  të  panjohur  i  cili  do  t'ia  prishte  enigmën 
e  njësimit  dhe  shkrirjes  në  qenien  e  të  Dërguarit  të  Allahut! 
(Feriduddin  Attar,  f.  23) 

Imam  Maliku  (r.a.)  jetoi  duke  u  përpjekur  të  njësohej  me  të 
Dërguarin  e  Allahut  (s.a.s.).  Në  Medinë  nuk  shaloi  asnjë  kafshë. 
Nuk  doli  kurrë  për  kryerjen  e  nevojës  brenda  periferisë  së  zonës 

harem  të  Medinës.  Përsa  kohë  qe  imam  në  Ravza,  gjithmonë  me 
zë  të  ulët  foli.  Kur  një  radhë,  kalifi  i  kohës,  Ebu  Xhafer  Mansuri, 
foli  me  zë  të  lartë,  ia  tërhoqi  vëmendjen  me  këto  fjalë:  "O  kalif! 
Ule  zërin  në  këtë  mjedis!.."  Dhe  i  këndoi  këtë  ajet: 


O  ju  që  besuat!  Mos  e  ngrini  zërin  mbi  zërin  e  Pejgamberit! 
Mos  i  thërrisni  edhe  Pejgamberit  me  zë  të  lartë  siç  i  thërrisni 
njëri-tjetrit!  Ndryshe,  pa  e  kuptuar  as  ju  vetë,  punët  ju  shkojnë 

dëm!"  (el-Huxhurat,  2) 

Gjithashtu,  Imam  Maliku  e  pati  falur  valiun  e  Medinës  që  i 
pati  bërë  padrejtësi,  dhe  pati  thënë: 

"Do  të  më  vinte  hirp  në  ditën  e  ringjalljes  dhe  llogarisë  nëse 


sot  do  të  ngrija  padi  kundër  një  personi  që  është  nipi  i  të  Dërguarit 
të  Allahut  (s.a.s.)!" 


Ja  sa  bukur  i  ka  kënduar  Bezmi  Alem  Valide  Sulltan  ndje- 
njës  se  ushqim  të  shpirtit  ka  vetëm  dashurinë  për  të  Dërguarin 
e  Allahut: 

Muhammedi  nga  dashuria  doli  në  dritë; 

Nga  dashuria  pa  Muhammedin,  ç'del  në  dritë? 

Ashiku  Junus  e  shpreh  kështu  përvëlimin  nga  dashuria  për 
Profetin  (s.a.s.): 

Kërko  e  kërko,  gjurmën  ta  gjetsha, 

Në  pluhurin  egjurmës  tëndefytyrën  efshifsha, 

Me  dëshirë  të  Zotit,  fytyrën  ta  pafsha; 

Zemra  të  dëshiron,  o  Muhammed,  Ty. . . 

Në  vitin  1678,  poeti  Nabi  del  në  udhëtim  për  në  haxh  së  bash- 
ku  me  burrat  e  shtetit.  Kur  karvani  i  afrohet  Medinës,  Nabiut  i 
ikën  gjumi.  Natën,  ndërsa  të  gjithë  po  flinin,  ai  vë  re  se  një  pasha 
kishte  zgjatur  pa  dashje  këmbën  në  drejtim  të  Medinës.  I  prekur 
nga  kjo,  Nabiu  fillon  të  shkruajë  një  panegjirik. 

Karvani  zgjohet  dhe  niset  për  rrugë  pa  zbardhur.  Pastaj,  afër 
kohës  së  namazit  të  mëngjesit,  kur  karvani  i  afrohet  Medinës, 
Nabiu  dëgjon  panegjirikun  e  tij  të  këndohej  nga  minaret  e 
Faltores  Profetike: 

Kujdes  sjelljen,  shtëpia  e  të  Dashurit  të  Zotit  është  këtu; 
Vendvështrimi  hyjnor,  posti  i  Mustafait  është  këtu; 

Me  sjellje  të  bukur  hyr  Nabi  në  këtë  seli; 

Vend  i  shenjtë  tavafi,  prag  i  bekuar  i  puthjes  është  këtu.. . 

Tejet  i  emocionuar  përballë  kësaj  situate,  Nabiu  e  gjen  muezi- 
nin  dhe  e  pyet: 

"Nga  kush  dhe  si  e  mësove  këtë  panegjirik?" 

Dhe  muezini  i  përgjigjet  kështu: 

"Sonte  në  ëndërr,  i  Dërguari  i  Allahut  (s.a.s.)  më  tha: 

"Një  poet  me  emrin  Nabi  nga  ummeti  im  po  vjen  për  të  më  bërë 
vizitë  mua.  Ai  është  i  mbushur  plot  me  dashuri  dhe  pasion  ndaj  meje, 
prandaj  priteni  me  panegjirikun  e  vet  nga  minaret!.." 

Dhe  ne  e  çuam  në  vend  këtë  urdhër  profetik!" 

Nabiu  fillon  të  qajë  me  ngashërime.  Edhe  qante,  edhe  thoshte: 
"Domethënë,  i  Dërguari  i  Allahut  më  quajti  ummet  të  tij! 
Domethënë,  Dielli  i  Dy  Botëve  më  pranoi  ummet  të  tij!.." 

Poeti  i  Mevludit,  Sulejman  Çelebi,  me  vargun  e  mëposhtëm,  e 
shpreh  bukur  idenë  se  dielli  i  sillet  rrotull  si  flutur  të  Dërguarit  të 
Allahut,  domethënë,  se  edhe  trupat  jo  të  gjallë  janë  të  dashuruar 
pas  tij: 

Një  bukuri  e  veçantë  që  dielli  i  sillet  siflutur  përreth. . . 

_ 

Sulltan  Sulejman  Ligjvënësi  që  shkruante  me  pseudonimin 
Muhibbi,  i  lutet  kështu  Dritës  së  Qenies: 

Dritë  e  Qenies  sot  dhe  i  Dashuri  i  Zotit  je; 

Ashikët  nga  porta  asnjë  çast  mos  i  përze. . . 

Hz.  Aliu  (r.a.)  thotë: 

"Në  Mekë  shëtisja  me  të  Dërguarin  e  Allahut.  Një  ditë,  dolëm 
së  bashku  jashtë  Mekës.  Çdo  gur  dhe  dru  para  të  cilit  kalonim, 
filluan  ta  përshëndesin  atë:  "Salat  dhe  selam  ty,  o  i  Dërguari  i 
Allahut!"  (Tirmidhi,  Menakib,  6/3626) 

Një  shfaqje  tjetër  e  kësaj  dashurie  dhe  e  këtij  pasioni  të  trupa- 
ve  jo  të  gjallë  për  të  Dërguarin  e  Allahut  është  shpalosur  kështu: 

Gjatë  një  fushate,  i  Dërguari  i  Allahut  (s.a.s.)  ia  kumtoi  tevhi- 
din,  besimin  monoteist  islam,  një  beduini  që  hasën  në  rrugë.  Pas 
ftesës  së  të  Dërguarit  të  Allahut  (s.a.s.),  beduini  i  kërkoi  një  provë 
të  profetësisë  së  tij.  Dhe  Profeti  (s.a.s.)  ia  bëri  me  shenjë  një  peme 
atje  tej  dhe  e  thirri.  Pema  nisi  menjëherë  të  lëvizë  nga  vendi  sipas 
urdhrit  profetik  dhe  të  afrohet  tek  ai  duke  e  çarë  tokën.  Kur  u 
ndodh  para  Profetit  (s.a.s.),  e  përsëriti  tri  herë  Fjalën  e  Dëshmisë 
dhe,  pastaj,  sërish  me  urdhrin  profetik,  u  kthye  në  vend.  Beduini 
që  e  soditi  këtë  mrekulli  i  mahnitur,  duke  u  kthyer  për  tek  fisi  i 
vet,  thoshte  kështu: 

"Po  të  më  ndjekë  fisi,  do  ta  sjell  tek  ti,  përndryshe,  do  të  kthe- 
hem  vetë  dhe  do  të  bashkohem  me  ty!"  (Hejsemi,  VIII,  292) 


Jo  vetëm  trupat  jo  të  gjallë,  por  edhe  kafshët  dhe  qeniet  e  tjera 
e  njihnin  të  Dërguarin  e  Allahut  (s.a.s.)  dhe  i  bindeshin.  Këtë  spe- 
cifikë,  Xhabir  bin  Abdullah  (r.a.)  e  tregon  me  këtë  rrëfim: 

"Po  ktheheshim  nga  fushata  së  bashku  me  të  Dërguarin 
e  Allahut  (s.a.s.).  Në  Medinë,  kur  arritëm  në  bahçet  e  të  Bijve 
Nexhar,  mësuam  se  në  njërën  prej  bahçeve  ndodhej  një  deve  e 
cila  nuk  linte  asnjeri  të  futej  brenda  dhe  që  e  sulmonte  atë  që  për- 
piqej  të  hynte.  Kur  ia  treguam  çështjen  Profetit  (s.a.s.),  Zotëria 
i  Botëve  shkoi  në  bahçe,  hyri  brenda  dhe  e  thirri  devenë  e  cila 
nuk  linte  asnjeri  t'i  afrohej.  Kur  ia  dëgjoi  zërin  të  Dërguarit  të 

Allahut  (s.a.s.),  deveja  e  uli  kokën  sa  do  t'i  prekte  buza  në  tokë,  i 
shkoi  pranë  Profetit  dhe  u  ul  në  tokë  para  tij.  Atëherë,  i  Dërguari 
i  Allahut  (s.a.s.)  na  tha: 

"Më  sillni  një  kapistër!" 

Kur  ia  sollën  kapistrën,  ia  kaloi  devesë  për  qafe  dhe  ia  dorëzoi 
të  zotit.  Pastaj  u  tha  kështu  atyre  që  ndodheshin  të  pranishëm: 

" Me  përjashtim  të  xhindve  dhe  njerëzve  kundërshtues,  të  gjitha 
cjeniet  që  ndodhen  në  tokë  e  në  qiell  e  dinë  se  unë  jam  i  Dërguari  i 
Allahut!"  (Ahmed,  III,  310) 

Duhet  ta  mendojmë  se,  në  krahasim  me  këtë  dashuri  të  lartë 
të  trupave  jo  të  gjallë  dhe  kafshëve,  sa  i  nënshtrohemi  ne,  nje- 
rëzit,  të  Dërguarit  të  Allahut,  ç'sakrifica  mundemi  të  bëjmë  në 
rrugën  e  tij? 

Veçanërisht  në  këto  ditë,  sa  shumë  nevojtarë  jemi  për  frymën 
e  botës  shpirtërore  të  tij!  Jemi  në  një  kohë  të  trazuar  që  poeti  e  ka 
shprehur  me  këto  fjalë:  "Ngrihu,  o  zotëri  i  botëve  se  po  shpër- 
then  kiameti!.."409 

Ç'burim  i  madh  ngushëllimi  është  për  ne  përshëndetja  me  të, 
dashuria  që  kemi  për  të!.. 

Besimtarët  e  ndjeshëm  me  shpirt  të  hollë,  duke  e  konside- 
ruar  përsjelljen  si  flutur  rreth  botës  shpirtërore  të  të  Dërguarit  të 
Allahut  dhe  shkrirjen  në  udhën  e  tij  me  qëllim  për  t'iu  afruar  të 
vërtetës  së  tij,  si  dhuntinë  më  të  madhe  të  kësaj  bote,  janë  mbytur 
në  kënaqësitë  hyjnore. . . 


Këto  specifika  të  këtij  krijimi  të  lartë  që  u  përpoqëm  t'i  për- 
mbledhim  këtu  me  mundësitë  e  kufizuara  të  fjalëve,  janë  pika 
vese  të  Dritës  së  Qenies  që  pikojnë  në  njohjen  tonë.  E  fshehta  e  qe- 

409  Mendimtari  perëndimor  Bernard  Shou  që  e  ka  rrokur  këtë  të  vërtetë, 
thotë  kështu: 


"Në  kohën  tonë  kur  problemet  janë  bërë  turrë  mbi  njëra-tjetrën,  jemi 
nevojtarë  për  Hz.  Muhammedin  që  i  zgjidhte  të  gjitha  problemet  me 
mjaft  lehtësi..." 

nies  i  bashkuari  i  Zotit  është  afrimi  me  zemër  të  kulluar  ndaj  librit 
të  Allahut  dhe  sunnetit  të  çmuar  të  Dritës  së  Qenies,  domethënë 
moralit  dhe  sjelljeve  të  tij  të  larta,  është  dashuri  ndaj  gjërave  të  da- 
shura  të  Allahut  dhe  Profetit,  urrejtje  ndaj  të  kundërtave.  Dallimi 
mes  tyre  është  i  pafund  sikurse  mes  të  mirës  dhe  të  keqes.  Motivi 
themelor  i  përfitimit  nga  bota  ndjesore  e  të  Dërguarit  të  Allahut 
është  dashuri  ndaj  tij  dhe  urrejtje  ndaj  të  kundërtës  së  tij! 

Gjatë  gjithë  historisë,  besimtarët  e  bekuar  që  kanë  marrë  pjesë 
nga  modeli  i  bukur  i  Profetit  (s.a.s.),  i  kanë  ngjitur  në  kulm  hapat 
përsosëse  të  besimit;  duke  i  maturuar  gëzimet  e  shenjta  të  naty- 
rës  së  krijimit,  janë  bërë  pishtarë  të  lartë  për  njerëzimin. 

Ja,  pra,  ç'mund  të  përmblidhen  në  kapacitetin  njohës  të  një 
autori  të  varfër  lidhur  me  të  vërtetën  muhammediane  dhe  mes 
kuadrit  të  kufizuar  të  fjalëve  që  ai  mundi  t'i  përdorë!.. 

Po  e  pohojmë  se  ato  që  mundën  t'u  ofrohen  lexuesve  të  pa- 
njohur  në  trajtë  fjalësh  dhe  mes  dy  kapakëve  të  kësaj  vepre  tejet 
modeste,  janë  në  nivelin  e  disa  pikëzave  të  marra  nga  oqeani.  Me 
të  vërtetë,  këto  shprehje  ja  tek  u  konsumuan  para  derës  së  shkël- 
qyer  të  një  heshtjeje  të  pafund... 

O  Zot!  Duke  e  bërë  për  ne  pretekst  mëshire  dhe  begatie  këtë 
temë  që  patëm  guximin  ta  trajtonim  me  mundësitë  e  kufizuara 
të  fjalëve,  na  mundëso  të  mund  të  marrim  pjesë  nga  e  vërteta 
muhammediane!  Dhe  na  bëj  të  merituarit  e  shefaatit  të  madh 
të  të  Dërguarit  të  Allahut  (s.a.s.),  burimit  dhe  elementit  esen- 
cial  të  dashurisë  dhe  intimitetit! 

Amin,  ashtu  qoftë! 

Meqë  Islami  është  një  botëkuptim  universal,  është  e  natyr- 
shme  që  të  përmbajë  parimet  mbi  të  gjitha  shkencat  që  rregullojnë 
sjelljet  njerëzore,  si  e  drejta  juridike,  moral-etika,  ekonomia,  etj. 
Ndërkaq,  është  e  detyrueshme  që  këto  parime  të  përmbajnë  çdo 
çështje,  nga  më  e  thjeshta  te  më  e  përsosura,  nga  më  konkretja 
te  më  abstraktja.  Ndërsa  një  pjesë  e  këtyre  parimeve  islame  janë 
çështje  elementare  dhe  temporale  që  kanë  të  bëjnë  me  secilin,  disa 
parime  janë  të  vërteta  që  përmbajnë  thellësi  sublime,  para  të  ci- 
lave  do  të  mbeteshin  të  paafta  edhe  kapacitetet  njohëse  të  nivelit 
të  lartë!  Kështu  që,  është  e  panevojshme  të  shpjegohet  vështirësia 
e  trajtimit  dhe  shqyrtimit  të  këtyre  çështjeve,  sidomos  në  formë 
libri  që  siguron  komunikimin  me  bashkëbisedues  të  panjohur! 

Në  një  aspekt,  kjo  punë  do  të  thotë  ta  marrësh  në  sy  të  kacavi- 
resh  të  përpjetave  dhe  të  etesh  në  tatëpjeta.  Eshtë  jashtë  çdo  dis- 
kutimi  se,  edhe  nëse  përpjekja  për  t'i  parashtruar  këto  të  vërteta 
të  ndërthurura  dhe  abstrakte  me  sa  e  lejojnë  mundësitë  e  arsyes, 
diturisë  dhe  gjuhës,  është  bërë  një  preokupim  i  pamënjanueshëm 
për  shumë  njerëz,  arritja  këtu  e  një  suksesi  në  plotëkuptimin  e 
fjalës  është  e  pamundur. 

Nga  ana  tjetër,  është  gjithashtu  një  parim  islam  se,  edhe  nëse 
këto  çështje  e  kapërcejnë  fuqinë  njerëzore,  nuk  mund  të  braktiset 
një  gjë  pse  s'arrihet  dot  plotësisht,  me  fjalë  të  tjera,  nuk  duhet 
hequr  dorë  nga  ajo  çka  është  arritur.  Ne  presim  që  lexuesit  tanë 
të  respektuar,  duke  pasur  konsideratën  se  edhe  ne  e  kemi  res- 
pektuar  këtë  parim,  të  na  shohin  të  justifikuar  për  mangësitë  në 
konceptimin  dhe  shpjegimin  e  çështjeve. 

Veç  kësaj,  le  ta  pohojmë  se  ecuria  dhe  zhvillimi  i  njohjes  dhe 
gjykimit  njerëzor  realizohen  me  anë  të  mbresave  që  marrim  nga 
kjo  botë.  Prandaj,  ashtu  siç  është  e  pamundur  që,  për  të  vërte- 
tat  abstrakte,  vëzhgimi  i  të  cilave  në  kuptim  absolut  është  i  pa- 

mundur,  të  mos  bihet  në  gabim  ose  të  mund  të  shpjegohen  ato 
pa  firo,  ashtu  dhe  është  e  pamundur  që  e  vërteta  e  Krenarisë 
së  Gjithësisë  (s.a.s.)  si  mrekulli  krijimi,  si  dhe  esenca  kur'anore 
si  shfaqje  e  përsosur  e  emrave  hyjnorë,  të  mund  të  koncepto- 
hen  dhe  shpjegohen  përsosmërisht  me  anë  të  fuqisë  njerëzore. 
Kështu,  përshkrimet  e  xhennetit,  xhehennemit  dhe  të  ngjashme 
janë  shprehje  sipas  njohjes  sonë  të  një  cilësie,  origjinali  i  së  cilës 
ndodhet  vetëm  në  dijen  e  Zotit.  Konsideratat  dhe  vlerësimet  e 
bëra  me  arsye  dhe  zemër  të  kulluar  mbi  të  gjitha  të  vërtetat  me- 
tafizike  të  fesë,  janë  të  drejta,  por  të  mangëta.  Të  drejta,  sepse  ve- 
tëm  kaq  është  konceptimi  dhe  shpjegimi  i  tyre  sipas  mbresave  të 
marra  nga  kjo  botë;  të  mangëta,  sepse  ndryshimi  mes  cilësive  të 
ngjashme  të  vëzhguara  në  këtë  botë  dhe  cilësive  që  pandehim  se 
kemi  mundur  t'i  konceptojmë  duke  i  përdorur  ato  mbi  një  bazë 
krahasuese,  është  i  pafund  në  fuqi  të  dytë.  Për  të  vërteta  të  tilla  ka 
nevojë  për  mjete  të  tjera  të  përshtatshme  për  njohje  e  shpjegime, 
dhe  mundësi  të  tjera.  Për  shembull,  e  ashtuquajtura  "ru'jetullah", 
"soditja  e  Allahut" . . .  A  mos  nuk  është  e  mangët  shprehja  brenda 
fjalës  "ru'jet"  (soditje)  e  kësaj  cilësie  që  do  të  ndodhë  për  besim- 
tarët  në  jetën  e  pasme,  ahiret?  Eshtë  në  mënyrë  të  pashpresë  e 
mangët,  mirëpo,  për  shpjegimin  e  saj  është  e  domosdoshme! 

Eshtë  për  këtë  arsye  që  njerëzit  nuk  munden  të  marrin  diçka 
më  shumë  se  kapaciteti  i  enës  që  e  kredhin  në  oqeanin  e  së  vër- 
tetës.  Siç  është  e  pamundur  të  mblidhet  e  futet  deti  në  një  gotë!.. 
Edhe  gjuha  është  një  enë,  edhe  truri  është  një  enë,  edhe  syri,  për- 
sa  u  përket  gjërave  që  mund  të  rrokë,  është  një  enë,  etj.  Gjithkund 
kufizim,  cak,  pamundësi! 

Zoti  e  përshkruan  kështu  në  ajetin  kur'anor  madhështinë  e  tij 
të  pamundur  për  t'u  konceptuar  me  anë  të  njohjes  njerëzore: 

"Thuaju:  "Edhe  sikur  deti  të  bëhet  bojë  për  të  shkruar  fjalët 
e  Zotit  tim,  dhe  të  shtohet  edhe  një  herë  po  aq,  deti  do  të  mba- 
rohej  para  se  të  mbaroheshin  fjalët  e  Zotit  tim!"  (el-Kehf,  109) 

Duhet  menduar  kështu:  Përballë  mbretërimit  dhe  madhësh- 
tisë  hyjnore  të  pafundme  në  fuqi  të  dytë,  sa  është  vëllimi  i  enës 
njerëzore? 

Nga  ana  tjetër,  e  vërteta  s'ka  për  t'u  kufizuar  vetëm  e  vetëm 
për  hir  të  dobësive  të  njohjes  dhe  shpjegimeve  njerëzore! 

Gjithashtu,  nga  ana  tjetër,  kuptimi  që  bart  çdo  fjalë  mund  të 
përcjellë  një  përmbajtje  aq  sa  ç'është  njohja  e  atij  që  e  thotë  atë  fja- 
lë.  Mirëpo  përmbajtja  e  disa  koncepteve  ka  thellësi  të  pafundme. 
Për  shembull,  si  Allah,  gjithësi,  shpirt...  Ata  që  i  përdorin  këto 
koncepte  në  të  folur  ose  në  të  shkruar,  mund  të  zbresin  vetëm 
gjer  në  thellësinë  e  njohjes  së  tyre.  E  njëjta  gjë  duhet  të  thuhet 
edhe  për  konsideratën  e  lexuesve. 

Një  pjesë  e  koncepteve  me  një  thellësi  të  tillë  përtej  imagji- 
natës  janë  edhe  emrat  e  bekuar  të  Profetit  (s.a.s.).  Prandaj  edhe 
mbajmë  shpresë  në  mëshirën  e  Zotit,  edhe  i  lutemi  Atij  që  të  na  e 
falë  dobësinë  tonë  në  përcjelljen  e  përmbajtjes  së  atyre  emrave  si 
dhe  pamjaftueshmërinë  e  lexuesve  tanë  të  vyer  në  konsideratën 
mbi  gjërat  e  përcjella  prej  nesh. 

Në  këto  kushte,  jemi  të  detyruar  që,  duke  ia  lënë  fjalën  hesh- 
tjes  e  cila  zotëron  mundësinë  më  të  gjerë  për  ta  përmbajtur  të 
vërtetën,  ta  mbyllim  këtu  diskutimin  tonë... 

Nuk  kemi  zgjidhje  tjetër  veçse  të  mbështillemi  brenda  frymës 
shpirtërore  të  Krenarisë  së  Gjithësisë  (s.a.s.)!  Allahu  i  Lartë  është 
shpëtimtari  i  vetëm  i  të  gjithë  të  pashpresëve! 

Në  oqeanin  e  dobësisë  sonë:  Na  eja  në  ndihmë,  o  Zot! 

Me  ty,  o  i  Dërguari  i  Allahut! 

